Wakiroba: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Eketabho ikya ekeseku ikya Yesu Kristo Omona uwa Daudi, Omona uwa Ibrahimu. ²Ibrahimu yare suwabho Isaka, (na)Isaka suwabho Yakobo {na} Yakobo suwabho Yuda nabhawabho. ³Yuad yarenge suwabho Peresi {na}Sera kho Tamari,Peresi suwabhoHezeroni, {na}Hezeroni suwabhoRamu.⁴Ramu yarenge suwabhoAminadabu, Aminadabu suwabho Nashoni, Nashoni suwabho Salimoni. ⁵Salimo suwabho Boazi kho Rahabu, Boazi suwabho Obedi kho Ruth, Obedi suwabho Yese. ⁶Yese yarenge suwabho omokama Daudi. Daudi yarenge suwabho Sulemani komokari Uria.⁷Sulemani yare suwabho Rehoboamu, Rehoboamu suwabhoAbiya, Abiya suwabhoAsa, ⁸Asa yare suwabho Yehoshafati, Yehoshafati suwabho Yoramu,{na}Yoramu suwabho Uzia.⁹Uzia yare suwabho Yothamu, Yothamu suwabhoAhazi, Ahazi suwabho Hezekia, ¹⁰Hezekia yare suwabho Manase, Manase suwabho Amoni, Amoni suwabho Yosia, ¹¹Yosia yare suwabho Yekonia nabhamura bhabho enkagha iyo kogheghwa kugya Babeli.¹²{Na}hano yagheghirwe kughya Babeli, Yekonia yare suwabho Shetieli, Shetieli yare ghuka wabho {na}Zerubabeli, ¹³Zerubabeli yare suwabho Abiudi, Abiudi suwabho Eliakimu, Eliakimu suwabho Azori, ¹⁴Azori yare suwabho Zedoki, Zedoki suwabho Akimu, Akimu suwabhoEliudi.¹⁵Eliudi yare suwabho Elieza, Elieza suwabhoMatani, Matani suwabho Yakobo, ¹⁶Yakobo yare suwabho Yusufu mushasha uwa Mariamu, ono kumwene Yesu yibhoywe, ono akobherekerwa Kristo. ¹⁷Orwebhoro rhonswe kurwa kho Ibrahimu kohekera kho Daudi ndware orwebhoro urwi ikomi nakane, kurwa kho Daudi kohekera kogheghwa kughya Babeli shinyose ikomi ninye, nukurwa kogheghwa kugya Babeli kohekera Kristo shinyose ikomi nainye.¹⁸Ukwibhorwa ukwa Yesu Kristo nigho kware. Nyakuwabho, akaghamberwa obhokwe {na}Yusufu, nawe nkagha bhatarasikana, akamahekana igha nendare kho obhotoro ubhwe Enkoro Ehoreru. ¹⁹Mushasha waye Yusufu, yare monto mohene teyatunire komosokyahe maiso marabhu. Yatighire obhoghambi bhwaye obho bhokwe kowe kwakibhisire.²⁰Hano yaiteghera ighoro iya amang'ana ghano, Umwahorwa owo Omokama akamweshera mokeroto, araghamba, "Yusufu omona uwa Daudi, otakobhoha komoghegha Mariamu kya mokaho, kobhora enda iyo anayo nkobhotoro ubhwe Enkoro Ehoreru. ²¹Aryebhora omona uwi kishasha naoremobherekera irina ryaye Yesu, kobhora narebhatungurya abhanto bhaye kubhitimba bhyabho."²²Ghonswe ghano ngabhaye kukuhikya kera kyaghambirwe no Omokama kho khohetera omoroti, akaghamba, ²³"Maha, omohara naraimoki enda nokwebhora omona uwi kishasha, nambaramobherekere irina Emanueli" -- esesoro yako, "Waryobha hamwe nabheto."²⁴Yusufu yimokire kurwa moshentero nokokora kyaigho umwahorwa uwo Omokama yamotebhiri nokomoghegha kobha mokaye. ²⁵Kuigho,tiyareye nawe kohekera hano yibhoye omona uwi kishasha nokomobherekera irina ryaye Yesu.

Chapter 2

¹Hano Yesu yamare kwebhorwa khu umughi ughwa Bethelehemu iya Uyahudikushinsiko isha omokama Herode, abhanto abhasomi kukurwa hare roghoro mbahikire Yerusalemu bharaghamba, ²Hayaarenge umwene ono ibhoywe Omokama uwa Bhayahudi?Ntwaroshe inyota yaye roghoro nabheto twishire komoghonga." ³Nkagha Omokama Herode yighure ghano akabhabhayera, {na}Yerusalemu yonswe hamwe nawe.⁴Herode akabhakomamanya abhanene abha abharoti bhonswe nabhakoni koni abha bhanto, nokobhabhorya, "Kristo hai aribhorwe?" ⁵Bhakamotebhya, "khu mughi ughwa Bethelehemu iya Uyahudi, kobhono igho nigho yakonirwe konirwe nabharoti. ⁶Nawe bhethelehemu, khu kyaro ikya Yuda, temokehe ghate yabhatangati abha Yuda, kobhora kurwa kuuwe narisha omobhahi."⁷Kuigho Herode akabhabherekera abhasomi bhara bhughunyi nokobhabhorya ne enkaghake inyota yamahekaini. ⁸Akabhatoma Betherehemu, akaghamba, "Moghende kwabhong'aini mumutune omona uyo yibhoywe. Enkagha eno moramomahe, mondetere amang'ana koreke oni wonse ntore kusha komoghonga."⁹Hano bhamare kumwiteghera omokama, bhakaghenderya noroghendo rwabho, ninyota era bharenge bharoshe roghoro ekabhatangata kohekera hano yaimereye ighoro iya hara omona yibhoreywe. ¹⁰Enkagha bharoshe inyota mbashomeywe khu ubhushomerwa bhwaru bhokong'u.¹¹Hano bhasohire kha nokomomaha omona ono yibhoywe {na}Mariamu nyakuwabho. Bhakamuhighamera nokosabha. Bhakatanshora ibhighushi bhyabho bhakamutuha ebheghegha, ibhighundiryo nakaryogho aghukunywa. ¹²Waryobha yabhakaniri kho keroto bhatakakyora kho Herode, igho mbaimokire kukyora khu kyaro kyabho kwanshera yende.¹³Hano bhamare kyemoka umwahorwa wo Omokama akamweshera Yusufu mokeroto nokoghamba, "Emoka ogheghe omona nanyakuwabho mokenyere Misri.Mutighare iyo kohekera hano ndebhatebhya, kobhora Herode naratune omona kobhake amwite. ¹⁴Ubhutiko bhuyo Yusufu yabhokire akaghegha omona nanyakuwabho bhakakenya kughya Misri. ¹⁵Akamenya iyo kohekera Herode hano yakure. Reno ndyorokiri kera Omokama yaghambire kohetera omoroti, "Kurwa Misri mberekeye omona wane."¹⁶Hano Herode, hano yaroshe igha ashabhurwe nabhanto abhang'aini, akarera bhokong'u. Akahama kutwa abhana bhonswe abhi kishasha bhare bhare Bethelehemu nabhonswe bhano bhana imyoka ebhere nanse iya ghiyo khoreng'ana kho enkagha eno yare emanyekaini kurwa kobhohene ubhwa abhanto abhang'aini.¹⁷Nho kukuhika eng'ana era yaghambirwe kurwa kobhoraka ubho omoroti Yeremia, ¹⁸Obhoraka mbhwighurwe Ramah, ikikuro ninyanyi enene, Raheli arakora abhana bhaye, akanga kukiribhwa kobhora tebhahohe ghweki."¹⁹Herode hano yakure, maha umwahorwa uwo Omokama akamweshera Yusufu mokeroto arenge Misri nokoghamba, ²⁰"Imoka ogheghe omona nanyakuwabho, namoghende kukyaro ikya Israel kobhora bhara bhatunanga obhohoru obho omona waho bhakure.' ²¹Yusufu akaibhuruka, akaghegha omona hamwe nanyakuwabho, bhakasha kukyaro ikya Israeli.²²Nawe hano yaighure igha Arikelau yarenge arabhaha Yuda ahase hasuwabho Herode, yobhohire kughya iyo. Hano Waryobha yamokaniri kokeroto, akemoka kughya kho orong'ongo urwa Garilaya, ²³nu ukuya komenya khu umughi ghono ghokobherekerwa Nazareti. Reno ryare kuhikirya kera kyare kyamara koghambwa kohetera abharoti, igha narabherekerwe Omonazareti.

Chapter 3

¹Kushinsiko shera Yohana omokori wisubho yaishire aratabherya mobhesaka ibhya Yuda araghamba. ²"Mwetobhore kokobha obhokama ubhwa koryobha hang'e bhore," ³Kobhora ono owe yaghambirwekho omoroti Isaya araghamba, "obhoraka bho omonto ono akobherekera kurwa kokekongo: "mokore bhongo enshera iyo Omokama, moroki kyaigho areheta,"⁴Bhono Yohana akaibhoha amabhuri aghe ngamia numushibhi ughwa risero mobhokende bhwaye. Ibhiyakorya bhyaye mbesase bhyare nobhoke ubhwa mobhesaka. ⁵Ghweki Yerusaremu, Yuda yonswe, nekebhara kyonswe keno kinare ikyoro ikya Yodani bhakaya waye. ⁶Bhasubhwanga nawe mokyoro ikya Yodani eno bhararebhora ibhitimba bhyabho.⁷Naho akabhamaha abharu bha mafarisayo namasadukayo bharasha kumwene kusubhwa, akabhatebhya, "Bhenyu urwibhoro urwi inshoka eno ena obhosongo nawe yabhorokiri kokenya obhoreru bhono bhukusha? ⁸Mwebhore shehagho sheno shisire inyanyi yenyu. ⁹Motakaiteghera nukushumasha bhenyu abhene, tonawe Ibrahimu kya tata weto,' Kobhora ndabhatebhya Waryobha aratora kumwimokerya Ibrahimu abhana nokanyora nkurwa kho maghena ghano.¹⁰Bhono ishoka emare kotorwa kumuri gho omote, kuigho kera omote ghono ghwetakwebhora shehagho shinshiya ngorabhotorwe nokotabhutwa momoro. ¹¹Ndabhasubha namanshe kukughira yinyanyi. Nawe umwene ono akusha nkagha ndureho monene kokera oni naoni tinisire kura okoghegha shengeto shaye. Umwene narebhasubha kho enkoro yobhohoreru nako omoro. ¹²Ekebhebheto kyaye mokobhoko kwaye kere keramurentekya bhokong'u ekebhara bhansha kyaye nokokomanya engano yaye moketara. Nawe narasambe amasaghyo kho omoro ghono ghotaririma.¹³Ghweki Yesu akasha kurwa Garilaya nokohekera mukyoro ikya Yorodani kusubha {na}Yohana. ¹⁴Nawe Yohana yatunire komorebhera araghamba,"Oni ndatuna kusubhwa nauwe, nauwe wishire kuoni?" ¹⁵Yesu akamohonshora akaghamba, "ikerya ibhe bhonigho, kokobha nigho ikutuna tobhe kuhikya obhohene bhonse." Ghweki Yohana akamwikererya.¹⁶Hano yamare kusubhwa, Yesu yarure momanshe, hakigho risaro rekeghoka kumwene akamaha umwahorwa uwa Waryobha aarika hanse khi ikighuti nukumunya ighoro yaye. ¹⁷Maha, obhoraka kurwa koryobha bhoraghamba, "Ono mona wane omohanshe. Ono nkushomerwa nawe."

Chapter 4

¹Hano yamare yakangatirwe nu umwahorwa mokebhara okoreke asaghwi narisambwa. ²Hano yangire okorya shinsiko merongo ene ubhutiko nomobhaso yanyore umweko. ³Omosaghya akasha nokomotebhya, "nyore uwe no omona uwa Waryobha ore, hamera amaghena ghano ghabhe emeghate." ⁴Nawe Yesu akamohonshora nokomotebhya, "yakonirwe konirwe, Omonto tamenye kho omoghate ughwenehe, hamwe nko ker."'⁵Hano risambwa ryamuhire kumughi omohoreru akamotora ahase highoro bhokong'u aha rikindasi irya risengero, ⁶akamotebhya,"nyore uwe no omona uwa Waryobha ore,ibhuruka oghwe hanse, kokobha yakonirwe konirwe, "Arehamera abhahorwa bhaye bhakoghote," nambarakwimoki kho amabhoko ghabho, koreke otakaitema amaghoro ghaho kwighena."⁷Yesu akabhatebhya, "ghweki yakonirwe. Otakamosaghya Omokama waho Waryobha. ⁸"Ghweki risambwa rekamoghegha nukumuhira entahana iyi ighoro bhokong'u akamoryokya obhokama ubhyi ikyaro nubhushomerwa bhwako bhonswe. ⁹Akamotebhya, "ndakohana ebhento bhyonswe bheno hano oranyihamere nokonsasama."¹⁰Nho Yesu yamotebhiri, "Kaghi shaho urwe kuoni hano ore isambhwa. Kobhora yakonwa. erantuna kosasama Omokama Waryobha wane, omotomekere umwene.' ¹¹Nho risambhwa ryamutighire, maha, abhahorwa bhakasha komotomekera.¹²Hano Yesu yighure igha Yohana aghotirwe, yimokire kughya Garilaya. ¹³Yimokire Nazareti akaghya komenya Kaperanaumu, eno erenge mbareka yi inyansha iya Garilaya, morotonga urwa ibhyaro ibhya Zabuloni {na} Nuftali.¹⁴Reno ndyarwereyeho kuhikirya kera kyarengibhwi no omoroti Isaya. ¹⁵Kumughi ghwa Zabloni numughi ghwa Naftali, kobhata kunyansha,kho orong'ongo urwa Yodani, Garilaya urho orotonga urwi ibhyaro! ¹⁶Abhanto bhano bhaikaye mukisunte bharoshe obhorabhu obhonene, nabhara bhare bhhaikaye moshentahana ishi ibhiriri ikyu uruku,ighoro yabho obhorabhu bhobhamorekire."¹⁷Kukurwa enkagha iyo Yesu yasimiri kotebherya nokoghamba, "mwitobhoshorwe, kobhora obhokama ubhwa koryobha hang'e bhore."¹⁸Hano yaghendanga mbareke yi inyansha iya Garilaya, akamaha abhana bhendemwe bhabhere, Simoni ono yabherekerwanga Petro, Anderea mura wabho, bharategha emetegho kunyansha, kobhora mbateghi bhare bhanswe. ¹⁹Yesu akabhatebhya, "Mushe monsorana nendabhakore bhateghi bha abhanto." ²⁰Kamwigho bhakatigha emetegho bhakamosorana.²¹Yesu hano yaghenderyanga kurwa hayo akamaha abhe ndemwe bhande bhabhere, Yakobo mura wabho, bharenge mubhwato hamwe {na}Zebedayo suwabho bharatuma emetegho ghyabho. Akabhabherekera, ²²kamwe igho bhakatigha ubhwato nasuwabho wonse akabhasorana.²³Yesu akaghya garilaya yonswe,nukweghya amasengero ghabho, aratebheryo eng'ana iyo obhokama, nukuhwenya inyanyi iye mebhere namaroye kobhamwe bha abhanto. ²⁴Amang'ana ghaye nghahire shinkuma Siria yonswe, abhanto bhakabhahira khu umwene bhara bhonse bharenge abharoye, bhare namaroye haghare haghare nukunyahareka bhano bhare namasambhwa,bhano bhare naririmu nabhabheru. Yesu akabhahwenya. ²⁵Rikomo rinene irya abhanto rekamosorana kurwa Garilaya, Dekapoli, Yerusalemu, Uyahudi nukurwa humbhu iya Yodani.

Chapter 5

¹Yesu hano yaroshe rikomo irya abhanto, akaimoka nukughya mokekereghe. Hano yarenge ikaye hanse, abhana bhegha bhaye bhakaya kumwene. ²Akawansha kobheghya, araghamba, ³Nyakurukare bhano bharenge narihabhe abhashenkoro kobhora obhokama ubhwa koryobha mbhwabho. ⁴Nyakuru kare bhano bhana amaiteghero kokobha mbharishomeribhwa.⁵Nyakuru kare abhahabhu, kokobha mbareghabha ikyaro. ⁶Nyakuru kare bhano bhana umweko ninyonta iyobhohene, kokobha rero mbarighotibhwi. ⁷Nyakuru kare bhano bhana ikyabhera bhayo mbarinyora amabhera, ⁸Nyakuru kare abha shenkoro shinshiya kokobha mbaremomaha Waryobha.⁹Nyakuru kare abhakomanya, kokobha bhayo mbarebherekerwa abhana bha Waryobha. ¹⁰Nyakuru kare bhano bhakunyankibhwa kukughira yobhohene, kokobha obhokama ubhwa koryobha mbwabho.¹¹Nyakuru kare abhanto bhara bhakotokwa nukunyankibhwa, hande okoghamba kushitubho shenghogho kobhene kobhorongo kukughira yane. ¹²Mushomerwe nukukiryatya kokobha ekehano ekenene koryobha iyo. Kobhora igho nigho abhanto bhanyankiri abharoti bhano¹³Bhenyu nomonyo ughwi ikyaro. Nawe hano oranyore omonyo ghotana obhosambaroku bhwako, iyake erakore ghobhe omonyo monyo? Kho obhohene teghobhe muya kho kento kyokyonswe ghwekihe, keno keho nokotabhutwa kebhara no okotashwa namaghoro agha abhanto. ¹⁴Bhenyu nobhorabhu ubhwi ikyaro. Umughi ghono ghohaghashirwe ighoro yekekereghe tighukwibhisahe.¹⁵Tekobha igha abhanto bhaghoti etara nukuikundikiryq hanse yekekapo, hamwe kokenara, kughira ebhamorekere bhano bhonse bharenge mwighutu. ¹⁶Mutighe obhorabhu bhwenyu bhomoreke mobhoronge bhwa abhanto kughira bhaghamahe amakoro ghenyu amaiya nokomoghonga Tata wenyu uwa koryobha.¹⁷Motakaiteghera igha nishire kosarya obhohene hamwe abharoti. Tinishire kosarya nawe kuhikirya. ¹⁸Khobhohene ndabhatebhya igha kohekera iryobha niikyaro bhyonse bhehete teretorekane kura itamboka imwe hamwe akamore akamwe akho obhohene karirusibhwaho kobhohene kohekera hano kera ekento kerebha kemare kokorwa.¹⁹Khuigho ono wonse akosarya ekehaghe ekeke ikya ebhehaghe bheno ukweghya abhande kokora igho narabherekerwe omoke kho obhokama ubhwa koryobha. Nawe ono wonse akosheghota nukusheghya narabherekerwe omonene kho obhokama ubhwa koryobha. ²⁰Khokobha ndabhatebhya obhohene bhwenyu hano bhorange kokera obhohene ubhwa bhakoni koni[na}Mafarisayo, kho bhobhonswe bhora temosohe mobhokama ubhwa koryobhahe.²¹Mwighure yaghambirwe kare hayo igha, "otakaita" nawowonse ono akwita narenge mwisarya iryo okokengerwa ikina." ²²Nawe ndabhatebhya ono wonse akomorerera wamwabho narabhe mwisarya irya okokengerwa ikina.Naono wonse akotebhya wamwabho igha, "uwe nomonto ono ataiseni!narabhe mwisarya irye inshama. Naono wonse akoghamba uwe mokangiore, narabhe mwisarya irya momoro ughwa mwisaro.²³Nyore orarusya ekehano kyaho kwisengero nukuhita komanya kobha wamwenyu anarebheha nauwe, ²⁴tigha ekehano mobhoronge ubhwa resengero, ghweki ghota enshera yaho. Mwitabherani nawamwenyu, omare ushe kurusya ekehano kyaho.²⁵Mwitabherani bhongo naono akukushongera, obhe nawe hamwe konshera moragya kwighutu irya ritanya, hano otangaraye umushongeri waho aratora akakutigha momabhoko aghu omokengi wikina, no omokengi uwi kina akutighe momabhoko agha omorendi, nawe naratabhutwe mwighutu irya abhabhohe. ²⁶Mwitabheri ndabhatebhya, mbhohene turibhahahe hano urinyora ohakire ishabha e²⁷Mwighure yaghambirwe kobha, 'otakatara" ²⁸Nawe ndabhatebhya wowonse ono akomahera omokari kukumwighomba amare kotara nawe monkoro yaye.²⁹Hano oranyore iriso ryaho irya bhoryo righire witure ture, rihe noretabhute hare nauwe. Khobhora nyakuru kare ekento ikyemwe komobhere ghwahokesareke ketakasha kughire omobhere umughima ghutabhutwe momoro ughwa koryobha. ³⁰Nanyore okobhoko kwaho ukho bhoryo kughire witure ture, okobhotore okotabhute hare nauwe. Nyakuru kare ekento ekemwe komobhere ghwaho kesareke ketakakora omobhere umughima ghotabhutwe komoro ughwa koryobha.³¹Ekaghambhwa igha, ono wonse akokenya mokaye, nokomohana ikemanyero ikyu kumwanga." ³²Nawe oni ndabhatebhya, wowonse ono akutigha mokaye, hano etare kughira iyobhosorare, aramokora kobha mosorare. Nawowonse akomoteta neno amare kohanwa ekemanyeryo arakora obhosorare.³³Ghweki, mwighure eraghambhwa kobhara abha kare, 'Motakatyana kho obhorongo, nawe muhire ibhityanyo bhenyu kho Omokama." ³⁴Nawe ndabhatebhya, motakatyana kura hake, ebhe nkwisaro, kokobha nho {wa}Waryobha," ³⁵hamwe kukyaro,ho ahase aho okotora ikitumbe ikyo kotora amaghoro ghaye, hamwe khu Yerusalemu, kokobha nghu umughi ughwa omokama omonene.³⁶Kura otakatyana komotwe ghwaho, kokobha tokotora kokora urutukya oromwe kobha ororabhu hande urumwamu. ³⁷Nigha amang'ana ghenyu ghabhe, igho, igho tighohe, tighohe, 'kobhora ghano ghakokera ghayo nkurwaghare kho ora omosarya.³⁸Mwighure yaghambirwe igha, 'iriso ku iriso, nirino kurino.' ³⁹Nawe oni ndabhatebhya, motakahanganano omonto omosarya, 'Nawe omonto arakotemeemboto iya bhoryo musyori nemboto iyende ghweki.⁴⁰Oranyore aho wowonse arighomba kughya nauwe mwighutu irya ritanya nakakurusya engansho yaho, moteghere nekabhuti yonswe. ⁴¹Nawowonse ono akokohamerya kughya nawe emairi emwe, kaghi nawe mairi ibhere. ⁴²Nawowonse ono akokosabha mohane, otakamwihara wowonse ono akutuna kho isire.⁴³Mwighure eraghambhwa, 'omohanshe munyarobheri waho, no oreghe umubhisa waho.' ⁴⁴Nawe ndabhatebhya, mohanshe abhabhisa bhenyu, mosabhere bhano bhakobhatitya, ⁴⁵kuigho mobhe abhana bha Tata wenyu ono arenge koryobha Kokobha arakora eryobha reramoreka abhaghogho nabhahoreru, arabhaghembera imbura abhasarya nabhahoreru.⁴⁶Nyore mohansha bhano bhabhahanshire bhenyu, moranyora kehanoke? Abhatobhesya bharighotitebhakora ighohe? ⁴⁷Nanyore mokeranya nabhawamwenyu abhene nke mukunyora kokera abhande? Igha!Abhanto bhi bhyaro tebhakokora igho igho? ⁴⁸Kuigho erabhatuna kobha bhahene, kyaigho Suwenyu uwa koryobha arenge mohene.

Chapter 6

¹Mwiteghere kwanga kokora amang'ana agho obhohene mobhoronge bhwa abhanto kughira omahekane, kukughira iyoyonse tunyore umutuho kurwa kho Tata ono arenge koryobha. ²Kigho hano warusya otakatema ikiturere kya abhakori abha amaghogho ghano bhakokora momasengeronamobhekoro, kughirake abhanto bhabhakumi. Khobhohene ndabhatebhya, bhamare kunyora umutuho ghwabho.³Nawe uwe hano warusya, okobhoko kwaho ukwa bhomosi kotakamanya keno kekokorwa nu kwabhoryo. ⁴Kukughira umutuho ghwaho ghurusibhwi kukibhisire. Nho suwenyu ono akomaha ikibhisire narakohane umutuho ghwaho.⁵Nahano wasabha,otakabha kya abharwambe, khokobha mbhahanshire kwemera nokosabha momasengero namushingurai ishe emeheto, kughira abhanto bhabhamahe. mbhohene ndabhatebhya, bhamare kunyora imituho ghyabho. ⁶Nawe uwe, hano wasabha, soha mukinyumba. sikaho ekeheghe, naosabhe kusuwenyu ono akomaha mukibhisire arakohana imiyuho ghyaho. ⁷Hano wabha orasabha, otakakyora kyora amang'ana ghano ghatana bhwera kyaigho abhahamate bhakokora, khokobha bhariteghera igha mbarighwebhwe kokobha bharaghamba amang'ana maru.⁸Kuigho, motakabha kyabhene khokobha suwenyu namanyire keno ukutuna nkagha otarasabha kumwene. ⁹Kuigho bhono sabha igha, Tata weto ono orenge koryobha, irina ryaho reghongwe. ¹⁰Obhokama bhwaho bhushe, obhoghonshe bhwaho bhokorwe mukyaro kya koryobha iyo.¹¹Otihane rero omoghate ghweto ughwa nsiko shonswe. ¹²Utwabhere amasire gheto,kyaigho bheto bhonse tukwabhera abhasire bheto. ¹³Otakatotora momasaghyo,nawe otobheshi kurwa kho omosarya ora. '¹⁴Hano morabhabhere abhanto amasaryo ghabho,Suwenyu ono arenge koryobha wonse narabhabhere bhenyu. ¹⁵Naho hano morange kobhabhera amasaryo ghabho Suwenyu tabhabhere amasaryo ghenyu.¹⁶Kokera ghonse, hano wanyora utighire korya, otakamahekana ona obhoreru kya abhasarya kyaigho bhakokora, kokobha bharakunya ebhesosa bhyabhyo kukughirake abhanto bhabhamanye bhatighire korya. Mbohene ndabhatebhya, bhamare kunyora imituho ghyabho. ¹⁷Nawe uwe, hano wanyora utighire korya, haka amaghuta omotwe ghwaho nawisabhe ubhusyo bhwaho. ¹⁸Kuigho tekoroki mobhoronge bhwa abhanto igha utighire korya, nawe khu umwene Suwenyu ono arenge mukibhisire, narakohane imituho ghyaho.¹⁹Otakaibhekera emonge yaho umwene mukyaro hano, amatumbho nikitu nkosarya bhere {na} abhaibhi bharahobhora nukwibha. ²⁰Kuigho, webhekere emongo yaho umwene koryobha, hano amatumbo nikutu bhatakotora kosarya, nahano bhatakotora kohobhora nukwibha. ²¹Kokobha hano emongo yaho erenge, nho obhohoru bhwaho bhorebha.²²Iriso nkemore ikyo omobhere. Kuigho, oranyore iriso ryaho nihoru, omobhere ghonse ngurishoribhwi obhohoru. ²³Naho oranyore iriso ryaho nisareku, omobhere ghwaho ghonse ngurishore ikisunte ekenene. Kuigho hano oranyore obhorabhu bhono bhorenge monse yaho nkisunte bhokong'u, ikisunte ekenene kerengeryake! ²⁴Taho omonto ono aratore konaghya bhashasha bhabhere, kokobha naramorerere uwomwe nokohansha uwonde, hamwe naramutighe uwomwe nukushera uwonde. Totore komotomekera Waryobha nubhwamehe.²⁵Kuigho ndakotebhya, otakabha namaitumantyo nemenyo yaho, igha nke orare hamwe nke oranywe, hamwe komobhere ghwaho nke uribhohe? Obhohoru mbokere ibhyakorya no omobhere kokera amaibhoho? ²⁶Maha ibhinyonyi bheno bherenge ighoro. Tebhekwemyihe nokoghesa nokokomanya nokobheka moketara, Nawe Tata weto uwa koryobha nkobheragherya are bhyonse. Bhono bhenyu tebhabhwera more bhokong'u kobhekera bhyo?²⁷Nawe ghate yenyu kukwinyankya aratora kwengerya ekerengo ikemwe kho obhohoru bhwaye obho okomenya kwaye? ²⁸Nakwake mokobha nehaho kho amaibhoho? Iteghera kho ebhemore momoghondo, kyaigho bhikukina. Tebhekokora moremo natebhekotora kwibhoha. ²⁹Ndaghenderya kobhatebhya, kura Sulemani kho obhohoreru bhwaye bhonse teyaibhohibhwi ribhoho kura imwe ko ghano.³⁰Hano oranyore Waryobha aribhohya amanyanki momoghondo, ghano ghakomara rusiko romwe naisho yako gharatabhutwa momoro, nkerengereke arabhaibhohi bhenyu, bhenyu bhano mona ubhwitabherya obhoke? ³¹Kuigho motakabha nehaho nokoghamba, "Igha nke torare?"hande"nke toranywe? "hande" ningibho ke turibhohe?"³²Kokobha ibhyaro nkutunabhere amang'ana ghano, {na} Suwenyu uwa koryobha namanyire igha nkutuna more ghano. ³³Nawe motange kutuna obhokama bhwaye nobhohene bhwaye naghano ghonse naghano ghonse norehanwa uwe. ³⁴Kuigho, otakamaha ehaho kukughira iya isho,kokobha isho iriinyankera iyene. Kera urusiko ndwisire kushinyanko shako urwene.

Chapter 7

¹Otakakenga ikina, uwe wonse otakasha kokengerwa ikina. ²Kukina keno okokenga, uwe wonse norakengerwe ikina. Nakokerengere keno okorenga nauwe wonse norerengerwa kiyo kiy.³Nkwake okomaha ekesara ikyo omote keno kerenge khu iriso irya wamwenyu, nawe tokomanya risara irya rihinda reno rerenge muriso ryaho? ⁴Niyake oratore koghamba kuwamwenyu akurusi ekesara keno kerenge muriso ryaho, enkagha iyo risara irya rihinda remo monse murisa ryaho? ⁵Uwe moghogho ore, rusya ribhara renon rerenge muriso ryaho, ho oratore komaha bhuya {na} oratora kurusya ekesara ikya omote keno kerenge muriso irya wamwenyu.⁶Otakahana shesese keno kerenge ekehoreru, ikyubhwera mobhoronge bhwsho. bhorebho mbarasari nokotasha tasha namaghoro, naghweki.⁷Sabha, nauwe norahanwe. Tuna nauwe noranyore. Ghamba kono, nauwe noreghorwe. ⁸Kho ono wonse akosabha, nkohanware. Naono wonse akutuna, nkunyorare. Nakomonto ono akoghamba kono, nkweghorware. ⁹Hamwe kona omonto ghate yenyu ono, arabhe omona waye amosabhire ritene iryo omoghate amohane reghena? ¹⁰Hamwe hande amosabhe inswe, numwene amohane inshoka?¹¹Kuigho, kokobha bhenyu bhano morenge abhaghogho momanyire kohana abhana bhenyu imituho imiya. Igha, nkerengere khe bhokong'u Tata weto uwa koryobha arabhahane ebhento ibhiya bhara bhakomosabha umwene? ¹²Kukughira iyo, hano watuna kokorwa kyokyonswe {na} abhanto bhande, nauwe wonse eratonerwa kobhakora igho igho bhonse. Kobhora kiyo nkehaghe ikya abharoti.¹³Mosohe kokohetera ekeseku ikinyere kokobha ekeseku ekenene naenshere enene eno ekobhakangata kho obhosareku, naho hobhare abhanto abharu bhano bhakoheta konshera iyo. ¹⁴Umuryango munyere, Umuryango umunyere nenshera eno ekobhatangata kho obhohoru nambake bhakotora koyemaha.¹⁵Mwikabhahe nabharoti abharongo,bhano bhakusha bhaibhohire amasero gha amang'ondi, nawe kobhohene nishishushe shendoro. ¹⁶Khoshehagho shabho morabhamanye, omonto aratora koghesa shehagho kho amahwa, hamwe komote imbhusero yo omote ghono ghona amanyanki namahwa? ¹⁷Kukughira iya iyo, bhora omote umuya ghore bhora nashehagho shinshiya, nawe omote omoghogho ghorebhora shehagho shenghogho.¹⁸Omote umuya teghotore kwebhora shehagho nghoghohe, hamwe omote omoghogho teghotore kwebhora shehagho shinshiya. ¹⁹Kera omote ghono ghotakwebhorashehagho shinshiya nghorabhotorwe nokotabhutwa kho omoro. ²⁰Kuigho bhono, norabhamanye kukughira iya shehagho shabho.²¹Tekera monto akontebhya oni, Omokama, Omokama aresoha kho obhokama ubhwa koryobha, kughirya iyo nora umwene okokora amaiya agha Tata ono arenge koryobha. ²²Abhanto abharu bharentebhya urusiko ruyo, Omokama, Omokama, titwarusiri obhoroti kurina ryaho, titwarusiri amasambhwa kurina ryahohe, nakurina ryaho twakore amang'ana maru amanene? ²³Nho ndebhatebhya bhorabhu, 'tenabhamanyereyihe bhenyu, murwe kuoni hano, bhenyu bhano mokokora amasaryo!"²⁴Kuigho, kera ono akwighwa amang'ana ghane nokoghasoka naratubhane no omonto omohene ono yahaghashire righutu ryaye ighoro iya ritare. ²⁵Imbura ekatwa, emeghera ghekaghera nomokama ghokasha ghokatemora righutu riyo, nawe teryatore koghwa hansehe, kokobha ryarenge reghahashirwe kwitare.²⁶Nawe kera omonto ono akwighwa ring'ana ryane nayange koresoka, aratubhanibhwa nomokangi ono yaghahashire righutu ryaye momosense. ²⁷Imbhura ekasha, emeghera ghekaghera, nomokama ghokasha nokotema righutu riyo. naekaghwa, nobhosareku bhwaye bhokahika."²⁸Ekahika enkagha eno Yesu yamare kushumasha amang'ana ghano, ehamate yaroghoribhwi nameghyo ghaye, ²⁹kokobha yeghyanga kyo omonto o.

Chapter 8

¹Enkagha enoYesu yaikire kurwa kokekereghe, abhanto abharu bhakamushako. ²Maha, omoghenge omwe akasha komosabha amabheakaghamba, "Omokama, nyore mbuya ore onkore mbhe morabhu". ³Yesu akaghorokya okobhoko kwaye akamukunia, akaghamba, "Ndenge bhoronge. Orabhe." Hayohayo obhoghenge bhokahwako akahwena.⁴Yesu akabhatebhya, "Maha igha otakaghamba ko omonto wowonse. Ghotera enshera yaho, wiyoroki umwene ku umwimereri naurusi umutuhoghonoMusa yaragha, kukughira yukwisasamera kobho"⁵Hano Yesu yasohanga Kaprenaumu, Omusirikare omonene akamushako no okomobhorya ⁶akaghamba, "Omokama, omobhaghati wane naraye kahara omobhere ghurindighaye (na) nkumwatya ghore bhokong'u." ⁷Yesu akamotebhya, "Nendashe muhweni".⁸Umusirikare omonene uyo akamuhonshokerya no okomotebhya igha, "Omokama, oni tenena ighori okohekera ushe osohe mwane kwirongo, ghamba nunyora,ne eng'ana iyene omobhaghati wane narahwene. ⁹Ko okobha oni wonswe no omonto ono nena obhotoro, ghweki nenena abhasirikare bhano nimerereye. Ndaghamba ko ono "Kaghi' nkughyare, nu uwonde nsho, wonswe narashe, ko omobhaghati wane, 'Kora igha,' wonswe arakora igho" ¹⁰Enkagha eno Yesu yaighure ghano, akaroghora no okotebhya bhara bhamosoranga, "Mbohene ndabhatebhya, tenakaroshe omonto uwi imighiro kya ono Israeli hano.¹¹Ndabhatebhya, abharu mbarisha kurwa roghoro nanyansha, mbarikara komensha hamwe (na) Abrahamu, Isaka (na) Yakobo mo obhokama ubhwa mwisaro. ¹²Nawe abhana abha mobhokama mbarerekerwa mukisunte hayo ekero nkerebhaho no okotakunya amaino." ¹³Yesu akatebhya umusirikare omonene ora igha, "Kaghi! Kya bhora waisa kwitabherya,ikara igho uwe umwene". No omobhaghati waho yahwenibhwi ko nkagha iyo.¹⁴Enkagha Yesu yahikire mwighutu irya Petro, yaroshe nyakubhyara wabho Petro arore ehoma araye. ¹⁵Yesu akamukunia no okobhoko kwaye, no obhoroye bhokamohwako. akamara akasimya kotorya abhanto.¹⁶Hano yahikire komoghorobha abhanto bhakareta ku Yesu abharoye abharu abhe ebhehwe. Akabharusya ebhehwe (na) obhoroye bhayo bhakahwenibhwa. ¹⁷Ko temo eno ghara ghaghambirwe no omoroti Isaya "We umwene yagheghire amaroye gheto"¹⁸Hano Yesu yaroshe bhara bharenge bhamwinare, akabharagherya kughya orobhareka ronde urwi inyansha iya Gariraya. ¹⁹Ho omokonikoni omwe yamwishireko akamotebhya, "Umweghya, nendakosorane hara honswe oraghi." ²⁰Yesu akamotebhya, "Shishushe nshena amaina, ibhinyonyi mbhena amasu, nawe omona uwa Adamu tana ahase aho okorarya omotwe ghwaye."²¹Omonamwegha wonde akamotebhya, "Omokama, nyitabherya ngi kobheka tata wane umunyibhori." ²²Naho Yesu yamotebhiri, "Nsorana, nigha utighe abhaku bhabheke abhaku bhabho."²³Yesu hano yasohire mubhwato, abhanabhegha bhaye bhakamosorana mubhwato. ²⁴Maha, rikama iryaru rekemoka kunyansha, ekerengere ikyo ubhwato kukundikiribhwa (na) amayengo. Naho Yesu yarenge araye. ²⁵Abhanabhegha bhakamughyako no okoghamba, "Omokama, tutunguri bheto, toraghya kukwa!"²⁶Yesu akabhatebhya, "nkwake mukobhoha, bhenyu imighiro ghyenyu mmeke?" Nho yimokire akahamera omokama (ni) inyansha no omokama ghokatenda, ²⁷abhashasha bhakaroghora bhakaghamba, "Omonto ono nighake are, nunyora rikama ni inyansha nkomosoka bhere?"²⁸Enkagha eno Yesu yarenge aishire kukyaro kyende ikya Magadala, abhashasha bhabhere bhano bhare ne ebhehwe bhakasikana nawe. Bharwanga moshembhehera bharaitanya abhanto bhokong'u temonto yatoranga kohetera enshera iyo. ²⁹Maha, bhakashera bhokong'u bharaghamba, :Nke torakokore, omona uwa Waryobha? Wishire hano kutunyankya enkagha etarahika?"³⁰Bhono nho rihisho rinene irya shembeshe ryaresyanga, tehare bhokong'u kurwa hara bharenge, ³¹ebhehwe bhekaghenderya kosasama Yesu no okoghamba. "Nyore oratohamera kobharwako, tuhire mwihisho irya shembeshe." ³²Yesu akabhatebhya, "Mughi!" Ebhehwe bhera bhekabharwako nu ukughya koshembeshe shera. Maha rihisho rera ryonswe rekaika kurwa kokekereghe nu ukughya munyansha ryonswe rekahekera momanshe.³³Abhashasha bhano bharesyanga shembeshe bhakakenya. Hano bhagheye mumughi bhakaghamba kere ekento, keno kyabhaye kobhashasha bhara bharenge ne ebhehwe ebheghogho. ³⁴Maha,umughi ghonswe bhakasha kusikana (na) Yesu. Hano bhamoroshe bhakamosasama arwe ko ahase habho.

Chapter 9

¹Yesu akarina mubhwato, akambhoka nu ukuhika ku umughi ghono yaikaye. ²Maha, bhakamoretera omonto ono yarenge arindighaye araribhwi kwighodoro. hano yaroshe imighiro ghyabho, Yesu akatebhya omonto ora yarenge arindighaye, "Mona wane shomerwa, ibhitimba bhyaho bhyabheywe"³Maha, abhaeghya abhi imiahokano bhakatebhyania abhene ko bhene, "Omonto ono mmosheri" ⁴Yesu akamanya amaiteghero ghabho no okoghamba, "Nkwake mukwiteghera amaghogho monkoro shenyu? ⁵Nkehe ikinyohu koghamba, 'Ibhitimba bhyaho bhyabheywe'kasi okoghamba, 'Emera oghende?' ⁶Naho momanye igha Omona uwa Adamu ano obhotoro ubhu ukwabhera ibhitimba..." ono yaghambire ghano ko ora yarenge arindighaye, " Emera, ghegha righodoro ryaho oghende waho"⁷Nho omonto ora yaimereye nu ukughya waye. ⁸Abhanto hano bharoshe ghayo, bhakaroghora no okoghonga Waryobha, ono yaha abhanto obhotoro. ⁹Hano Yesu yahetanga kukurwa hayo,akarora omonto ono yabherekeywe Mathayo,ono yarenge yikaye entahana iya abhatobhesya abhu ubhushuru. Wonswe akamotebhya, "Nsorana oni, Wonswe akaemera no okomosorana.¹⁰Hano Yesu yaikaye korya ibhyakorya mwighutu hara, bhakasha abhatobhesya abhu ubhushuru (na) abhanto abharu bhakarya nawe hamwe naabhana bhegha bhaye. ¹¹Nho Mafarisayo hano bharoshe ghayo, bhakatebhya abhana bhegha bhaye, "Nkwake umweghya wenyu akosanga hamwe (na) abhatobhesya abhu ubhushuru (na) abhanto abhaghogho?"¹²Yesu hano yaighure ghayo, wonswe akaghamba, "Abhanto bhao bhana obhohoru tebhakutuna omorerihe, nko abharoye abhene. ¹³Mughi mweghe esobhoro (ya) riyo, "Ndatuna obhoghonshe ti ikimwensohe" Kobhora naishire, te ko abhahene kwitabherya, nko bhara bhana ibhitimba.¹⁴Nho abhana bhegha abha Yohana bhamwishireko no okoghamba, "Nkwake bheto (na) Mafarisayo tukukwemera korya nu ukunywa, nawe abhana bhegha bhaho tebhakokora igho he?" ¹⁵Yesu akabhatebhya, Abhaherekeri abhu ubhwenga bharatora kosorombara hano ukunyoranga bhana Umwene bhwenga hamwe? Naho shinsiko nkushashera hano Umwene bhwenga aregheghwa kurwa wabho, nho abhari bharemera korya nu ukunywa.¹⁶Taho omonto ono akotora eketamunye ekyo umwenda omohya ku umwenda omoghotu, ekeraka kiyo nkratandore umwenda omoghotu bhokong'u.¹⁷Taho omonto ono akotora amarwa mokento ekekoro, hano bharakore igho, nkerebharoka, narisero ryako nderasareke. Keno keho amarwa gharaterekerwa mokento kena risero rehya ne ebhento bhiyobhebhe bhehoru.¹⁸Enkagha eno Yesu yabhatebhyanga amang'ana ghayo, maha omotake akasha akakumya mobhoronge bhwaye, no okoghamba, "Omohara wane mbhono yakwa, naho nsho omotore okobhoko kwaho naranyohe ghweki. ¹⁹Nho Yesu yaimereye nokosorana omona mwegha waye wonswe.²⁰Maha, omokari ono yarure amanyinga kohekera ekerengere ikyo imioka ikomi nebhere, yaishire hang'e (na) Yesu nu ukukunia ororebherebhe urwi ingibho yaye. ²¹Kobhora yaghambire, "Hano ndakuni ingibho yaye, nendahwene." ²²Yesu akaisyorya no okomomaha no okomotebhya. "Mohara, itabherya, umughiro ghwaho ngo ghoraghire uhwene," Ne enkagha iyoiyo omokari ora akahwene.²³Nho Yesu yahikire mwighutu iryo omotake, akamaha abhahuti abha shetarumbeta (na) abhanto abharu bhakoranga ikituri. ²⁴Wonswe akaghamba, "Murwe hano, ko okobha omohara ono tarakwahe, no okobha naraye. Naho bho bhakaseka nu ukumushera.²⁵Hano abhanto bhara bharusibhwiho, akasoha mukinyumba riko akaghota omohara ora okobhoko akaemoka. ²⁶Amang'ana ghano ghakanyaraghana mumughi ghonswe.²⁷Hano Yesu yaroshokanga kurwa hara abhanto bhabhere abhashasha abhahukuru bhakamosorana. Bhakaghenderya koshera no okoghamba, "Torasabha utuitabheri Omona uwa Daudi." ²⁸Hano Yesu yahikire mwighutu hayo,abhahukuru bhara bhakamushako. Yesu akabhatebhya,"Muritabherya igha ndatora kokora?" Bhonswe bhakamotebhya "Nigho, Omokama"²⁹Nho Yesu yakunuri amaiso ghabho no okoghamba, "Nigha ebhe igho ko bhenyu kigho imighiro ghyenyu gherenge" ³⁰Amaiso ghabho ghakaramokya. Nho Yesu yakomereyi no okoghamba "Morore omonto wowonswe atakamanya eng'ana eno" ³¹Naho abhanto abhabhere bhaimokire no okorarokya amang'ana ghano ntahana shyonse mumughi.³²Bhakamara abhashasha abhabhere bhara bhagheye shabho, Maha, omonto omwe umu mumu ono yarinirwe ne ebhehwe yaretirwe ku Yesu. ³³Ebhehwe bhera hano bhyamurureko, omonto umumumu ora akasimya kushumansha. Abhanto bhakaroghora no okoghamba "Eno teyakaroshwe Israel hano he. ³⁴Naho Mafarisayo mbaghambanga "Ko abhanene abhe ebhehwe, nkokenyare ebhehwe"³⁵Yesu akainara mumighi ghyonswe (na) mubhishishi. Wonswe akaghenderya kwegha momasengero,aratebherya eng'ana iyo obhokama , nu ukuhwenia abharoye bha temo shyonswe no obhorosu haghare haghare. ³⁶Enkagha eno yaroshe ehamate era wonse yabhabheye, kobhora bhanyankire no ukukwa enkoro. Mbhabhaye kya amang'ondi ghano ghatana omoresya.³⁷Wonse akatebhya abhana bhegha bhaye. "Righesa ndyaru nawe abhakori abhemeremo mbhake. ³⁸Ku igho bhono mwangohe kosabha Omokama uwa righesa, okoreke yengeri abhaghesi abhande mwighesa ryaye."

Chapter 10

¹Yesu akabherekera abhana bhegha bhaye ikomi nabhabhere no okobhaha obhotoro ighoro ye ebhehwe ibhinyanku, ko bhahamera no okobhekenya nu ukuhwenia kera ekeroye.²Amarina agha abhahorwa ikomi nabhabhere ngo ghano.Ri tangi Simeoni (ono akobherekerwa Petro), (na) Andrea wamwabho, Yakobo mura (wa) Zebedayo, namura wabho Yohana. ³Philipo (na) Bartelemayo, Thomaso, (na) Mathayo omotobhesya uwu ubhushuru Yakobo omona uwa Alfayo, (na) Tadeo, ⁴Simoni mkananayo, (na) Yuda iskariote, ono yamokoreye iniko.⁵Bhana ikomi nabhabhere Yesu yabhatomire. Nawe akabharagherya araghamba "Motakaghya hano bhakwikara abhi ibhyaro ghweki motakasoha hano bhakuikara abhasamaria. ⁶Eno eho mughi momang'ondi amasiru mwighutu irya Israel. ⁷Hano mwaghya, motebheri no okoghamba, obhokama ubhwa ubhwa kwisaro hang'e bhore.'⁸Muhweni abharoye, muryoki abhaku, mumwense abhaghenge no okokenyia abhehwe ebheghogho. Mmunyore bhosa, murusi bhosa. ⁹Motakaghegha ebheghera, almasi nunyora nishaba mubhighushi bhyenyu. ¹⁰Otakaghegha righushi moroghendo rwenyu, nunyora nishingibho ishokusyorya, shengeto nunyora ninyimbho, kobhora omokori we emeremo mo akunyera.¹¹Umughi ghoghonswe nunyora nkishishi keno moresoha munyore ono akwisa muikare hayo kohekera hano moryemokera. ¹²Hano moresoha mwighutu mokeri, ¹³hano moranyore righutu riyo ndisaini, omorembe ghwenyu ghobhe hayo, naho nyore righutu riyo retakwisana, mwemoke no omorembe.¹⁴Kobhora bhatakobhaitabherya, nunyora nkobhaserenia no okobhaighwa amang'ana ghenyu enka eno mokwemokaho ku umughi ghuyo mwenkong'otereho urutu urwe ebherenge bhenyu ahase hayo. ¹⁵Mbhohene nkobhatebhya igha, ngerebha imighi ighyo okoghomerya bhokong'u ighya Sodoma (na) Gomora kurusiko urwo okokenga ikina kokera umughi ghuyo.¹⁶Momahe, ndabhatoma kya amang'ondi ghateghate iya rihisho irya shishushe, ku igho mobhe bhang'aini ki inshoka namunyohe ki shinguti. ¹⁷Mwikabhahe (na) abhanto, bharebhahira mushinshama, no okobhatemera momasengero. ¹⁸Moreretwa mobhaimereri (na) abhanene kughirya yane, kukyorokeryo kyabho ni ikyaro.¹⁹Hano mwang'ura moraitegherwa bhoghogho, motakahaha igho nke moraghambe, kobhora ekento kyo okoghamba morahanwe enkagha iyoiyo ²⁰Kobhora tebhenyu moreghambanga, ne Enkoro iya Tata nerebhatangata.²¹Abhahiri mbareserana nu ukwiyita wamwabho nawamwabho, nunyora nu umwibhori nabhana bhaye. Abhana tebhasoke abhaibhorihe, nu ukughirya bhakwe. ²²Nabhenyu mmorererwa nakera omonto kughirya yi irina ryane. Naho ko ora areghomerya kohekera ku kihiko omonto uyo naretunguribhwa. ²³Hano bharebhanyankyanga mumughi ghono, mokenyere mumughi ghono ghokosera, mbhohene nkobhatebhya, timurinyora moromaini imighi ghyonswe ighya Israeri omona uwa Adamu atarabha kukyora.²⁴Omona mwegha temonene ko umweghya waye he, nunyora omoghorwa ko omonene waye. ²⁵Nkwisere ko omona mwegha abhe kya umweghya waye, no omobhaghati kyo Omonene waye. Oranyore bhabherekeye Omonene wi righutu Belzabuli, nko kerengereke bhokong'u keno bharashere abhi righutu ryaye!²⁶Ku igho bhono motakabhahaha bho, kobhora tererebha ring'ana reno retaranshorwa, ghweki terebheho reno ribhisirwe reno retarerorwa. ²⁷Kera nkobhatebhya mukisunte, mokeghambere mobhorabhu, nakera mukwighwa (kwa) bhunyohu, mokerareke mwimereye kuighutu ighoro.²⁸Motakobhoha bhara bhakuita omobhere nawe enkoro tebhana bhotoro ubhwa kuyita. Eno eho, mobhohe ora ano obhotoro ubhu kuita bhyonswe omobhere ne enkoro mobhehwe ibhyo omoro. ²⁹Shenghonsho ibhere teshetore koghoribhwa ko mbirya nke? Nunyora nigho taho ono akotora koghwa hanse Suwenyu ange komanya. ³⁰Naho momanye igha ishintukya shenyu shyonswe nshebharwe. ³¹Motakabha ne ehaho, kobhora mona ubhwera bhwaru kokera bhunyunywa bhyaru.³²Bhono nigha kera omwe ono arinyitabherya mobhoronge ubhwa abhanto, nawoni nindimwitabherya mobhoronge ubhwa Tata wane uwa kwisaro. ³³Nawe ono arinyikana mobhoronge ubhwa abhanto, nawoni wonswe nindimwitabherya ko Tata wane uwa mwisaro.³⁴Motakaiteghera igha naishire koreta omorembe mukyaro. Tenaishire koreta omorembe he, nawe nirisabha. ³⁵Kobhora naishire komotora omonto ahakane nasuwabho no omohara ku nyakuwabho, nanyakubhyara ko nyakubhyara wabho. ³⁶Umubhisa wo omonto mbara anabho ka waye.³⁷Ora ahanshire suwabho (na) nyakuwabho bhokong'u konkera oni uyo naisire. Naora ahanshire umumura hamwe umwiseke kokera oni naisire. ³⁸Ono atareghegha omosarabha nu ukuntuna oni tenkomanyahe. ³⁹Ono arituna obhohoru naribhusirya. Nawe ono arisirya obhohoru ku kughirya yane narinyora.⁴⁰Umwene ono arebhaserenia nansereniri nawoni, naumwene ono arenserenia oni nasereniri naora yantoma oni. ⁴¹Naora areserenia omoroti kobhora igha moroti wonse narinyora umutuho ughwo omoroti. Naora areserenia omohene kobhora monto mohene narinyora umutuho ogho obhohene.⁴²Wowonswe ono arehana uwomwe uwa abhake bhano nunyora nkekombe ikya amanshe mamenshu aghu ukunywa, nko bhora umwene mmonamwegha, mbhohene nkobhatebhya, umwene tatore kubhorwa kobhobhonswe bhora umutuho ghwaye he."

Chapter 11

¹Hano Yesu yamare korokerya abhana bhegha bhaye ikomi nabhabhere akaemoka hara hara kughya kwegha no okotebherya mumighi ghyabho, ²Yohana akerenge mokebhohe hano yaighure ighoro iya amang'ana agha Kristo, akatoma urukweri kohetera omona mwegha waye, ³no okomobhorya, "Uwe nora arisha, kasi aho uwonde ono toraiteng'ere?"⁴Yesu akahonshokya no okoghamba igha, "Mughi momotebhi Yohana ghara mokorora naghara mukwighwa. ⁵Abhahukuru bhararora, abhabheru bharaghenda, abhaghenge bharahwenibhwa, abhakiro bharighwa, ghweki abhaku bhararyokibhwa, eng'ana eratebheribhwa ko abhahabhe. ⁶Ono atana isoro kuwoni yitabheribhwa.⁷Enkagha nke hano abhanto bhayo bhaimokire,Yesu akasimya koghamba nabhanto bhara ighoro (ya) Yohana, "Nke mwagheye korora mokekongo_ritende rerahutwa no omokama? ⁸Naho bhenyu mwagheye korora_eno omonto ono yaibhohire ingibho ehoho? Mbohene bhara bhakwibhoha shingibho shehoho nkwikara bhare momaghutu agha abhanene.⁹Naho mwimokire komaha nke- Omoroti? Nigho, ndabhatebhya, naora akokera omoroti. ¹⁰Uyo yakoneywe koneywe, ' Maha, ndatoma omonto wane mobhoronge bhwaho, ono arerongehya enshera yaho mobhoronge bhwaho.¹¹Nehene nkobhatebhya, ko bhano bhaebhorwa (na) abhakari taho ono ana obhohene kokera Yohana Umusubhi. Naho omoke ko obhokama bhwa mwisaro uwe omonene komokera we. ¹²Kukurwa shinsiko ishya Umusubhi Yohana kohekera bhono igho, obhonene ubhwa mwisaro mbwa nguru, naabhanto abha shinguru,nkobhoghegha bhare kwa nguru.¹³Kobhora abharoti bhonswe no umwahokano, mbarotire kohekera ko Yohana. ¹⁴Nyore moraitabherya, ono we Eliya, ono akusha. ¹⁵Ono anaamatwe aghu kwighwa aighwe.¹⁶Rekora reno ndereng'ani nake? Ne ekerengyo ikya abhana bhano bhakohoya entahana yo omotera, bhano bhakwikara no okobherekerana ¹⁷no okoghamba, 'Ntwabhahoteye ekerongwe naho bhenyu temwabhinirehe. Ntwaramire, natemwakurehe.'¹⁸Kobhora Yohana yaishire atararya omokate nunyora ukunywa umvinyo, bhakabha bharaghamba, 'Nane ekehwe.' ¹⁹Omona uwa Adamu ararya nu ukunywa bhakaghamba 'Maha, monto moragheri nu umunywi omosani uwa abhatobhesya abhu ubhushuru (na) abhi ibhitimba!' Nawe esoko eramahwa ko amakoro ghaho."²⁰Yesu akasimya kohamera imighi ghera ghena amakoro amabhe ghano ghakokorwa, kobhora tebhare bharasabha amabhe, ²¹mohoko ghwaho Kolazini, mohoko ghwaho Bethisaida! Bhora amakoro ghakorekana kobhenyu, ngakorwe Tiro (na) Sidoni shinga mbasabha amabhe kare. ²²Naho nkobhatebhyande nerebha nyohu bhokong'u ku Tiro (na) Sidoni koghomerya kurusiko orwo okokenga ikina koreng'ania nabhenyu.²³Uwe, Kapernaumu, oramanya urimokibhwa uhike mwisaro? Tighohe nurikibhwa kuhirwa mobhehwe ibhyo omoro. Kya Sodoma ghakakorwe amakoro amanene, kya ghara ghakakorwe ku uwe, nekabhayeho kohekera bhono. ²⁴Nawe nkoghambande kuuwe igha nekabhaye bhongo ko Sodoma kwemera urusiko urwo kokenga ikina kutigha uwe.²⁵Ko enkagha iyo Yesu yaghambire, "Ndakukumya uwe, Tata, Omokama uwa Mwisaro ni Ikyaro, kobhora wabhabhisire amang'ana abhesoko nabhano bhamanyire, no okoghorokya ko bhara abhaghirimiti, kya abhana abhake. ²⁶Tata kokobha yakushomeye momaiso ghaho. ²⁷Amang'ana ghonswe nahanwa kukurwa ko Tata. Taho ono amanyire Omona kutigha Tata umwene, nataho ono amanyire Tata kutigha Omona umwene, nawowonswe ono Omona akutuna korokerya.²⁸Mushe kuwoni, bhenyu bhonswe bhano mukuritoherwa ni imirigho imirito, nawoni ndebhamunya. ²⁹Mwetore shisheki shyane namweghe kukurwa kuwoni, kobhora oni mwitughamunde (na) mmohabhundewe enkoro namoranyore kumunya kigho bhenyu more. ³⁰Kobhora isheki yane ninyohu no umurigho ghwane mmohoho.

Chapter 12

¹Enkagha iyo Yesu yagheye kumunya urusiko urwe sabato kokohetera momeghondo. Abhana bhegha bhaye bharenge nu umweko bhakasimya kubhunaebheghara bhararya. ²Hano Amafarisayo bharoshe igho, bhakatebhya Yesu "Maha abhanabhegha bhaho bharasarya umwahokano bharakora rera retakokorwa kurusiko urwu ukumunya"³Nho Yesu yabhatebhiri, "Temorasomahe kigho Daudi yakore, enkagha eno yarenge ni inshara, naabhanto bhara yarenge nabho? ⁴Kigho yasohire mwighutu rya Waryobha no okorya emekate gheno ghyasabherwanga, gheno ghetarebhwanga nabho, mbhuya ko Abhaimereri?⁵Temorasoma mumwahokano he, igha urusiko urwu ukumunya abhaimereri abha risengero nkosarya bhare urusiko ruyo, bho tebhakosaryahe? ⁶Naho nkoghambande ko bhenyu igha omonene kokera risengero hano are,⁷Nyore mkamanyire iyo nke ekorokya; ndatuna obhohanshe tu umutuhohe; temokabhakengeye ikina bhara bhatana isaryo, ⁸Kobhora Omona uwa Adamu uwe Omonene we esabato."⁹Ghweki Yesu akarwaho hayo akaghya mwisengero ryabho. ¹⁰Maha yarengeho omonto ono yarengenga arindighaye okobhoko. Mafarisayo bhakabhorya Yesu, bharaghamba. "Bhono, mbhuya kuhwenia urusiko uru kumunya okoreke bhatore kumushongera kokokora ibhitimba.¹¹Yesu akabhatebhya, "Newe mobhenyu ono oranyore ana ring'ondi riyo reghwe mweroma urusiko urwu kumunya tarirusimohe? ¹²Bhono, nkehe ikyu ubhwera bhokong'u, omonto takere ring;ondi he! Ku igho mbhuya kokora amaiya ku urusiko urwu ukumunya,"¹³Ho Yesu yatebhiri omonto ora, "Imokya okobhoko kwaho" Akakoghorokya, kokabha bhuya,kyo okonde kora. ¹⁴Naho Amafarisayo bhakaroshoka kebhara no okokora iniko iya ukumusikya, bhakaghya kebhara kosemya era etare. Bhatunanga kigho bharamwite.¹⁵Yesu hano yang'ure riyo yarureho. Abhanto abharu bhakamosorana (na) akabhahwenia bhonswe. ¹⁶Akabhatebhya bhatakakora amanyekane kobhande, ¹⁷eno yarenge igho okoreke ihike ko ehene, eno yare yaghambwa no omoroti Isaya, akaghamba,¹⁸Maha, omobhaghati wane ono nahora, omoghonshe wane, ku umwene nighure komohansha. Nendatore Enkoro yane kowe, ghweki narerareka okokenga ikina kobhairo.¹⁹Tarinyanka nunyora kukura (kwa) nguru; nunyora wowonswe kwighwa obhoraka bhwaye morobheri. ²⁰Taribhuna umwere ghono ghwisisire; taririmya orotambe rwo rwonse rono rukurusya iryoki, kohekera hano areheta nookobhaha umwahokano ²¹Ibhyaro mbherebha no obhokare ku rina ryaye.²²Omonto omorebhe umuhukuru nu umumumu, ono yarinirwe ne ekehwe yaretirwe ku Yesu. Akamuhwenia, hamwe naghayo omonto umumumu yaghambire nu akamaha. ²³Abhanto bhonse bhakaroghora no okoghomba, "Omonto ono aretora kobha no omona uwa Daudi?"²⁴Naho hano Amafarisayo bhaighure ekeroghoryo keno, bhakaghamba, "Omonto ono takurusya ebhehwe bheno kwo obhotoro bhwayehe nko obhotoro ubhwa Blzebuli, omonene we ebhehwe. ²⁵"Naho Yesu niyamanyire amaiteghero ghabho akabhatebhya igha, "Obhokama bhono bhutwenekaini no okosareka, nakera righutu reno rekutwenekana iryene tereremerahe.²⁶Nyore risambwa, nderarusiho risambwa, nigha nkwikorare umwene. ²⁷Nku ighake obhokama bhwaye bhoremere? Nyore ndarusya ebhehwe ko obhotoro ubhwa Belizabuli, abha ibhagheri bhenyu mbararusi kushinguru shyawe? Kukughirya yareno mbhobharebha abhabhakengeri abhi ikina.²⁸Hano oranyore nkurusyande ebhehwe kushinguru ishya Waryobha nigha obhokama ubhwa Waryobha bhwishire ko bhenyu. ²⁹No omonto naratore kosoha mwighutu irya umwene nguru nu ukwibha, ataramobhoha mwene nguru? Nho amanye kwibha ebhento bhyaye kurwa mwighutu muyo. ³⁰Wowonswe ono atarenge hamwe nawoni takunyitabheryahe naora atakokomania hamwe nawoni uyo nkunyaraghania are.³¹Ku riyonkoreghambande ko bhenyu, kera ikitimba nu ubhuseri abhanto mbaryabherwa, naho okosera Enkoro Ehoreru tebharyabherwahe. ³²Ono wonswe akoghamba eng'ana ko koyegharanshora bhono takutuna Omona uwa Adamu, uyo naryabherwa. Naho wowonswe ono akoghamba agharanshoyeko Enkoro Ehoreru, uyo taryabherwahe, mukyaro mono, nunyora nkeno kirisha³³Hamwe okore omote ghushome ne ehagho yako nshiya, hamwe oghosari omote ne ehagho yako, kokobha omote ghoramanywa ko hagho yagho. ³⁴Bhenyu rikora irya inshoka, mbasarya more, nighake moratore koghamba amang'ana amaiya? Ko okobha ubhukiri bhoraghamba kurwa momongo iya ghara gharenge monkoro. ³⁵Omonto umuya ko mongo inshiya ye enkoro yaye kurwa mobhohene, no omonto omosarya nko nkoro enghogho eno anayo nkokorare ekeghogho.³⁶Ndaghamba igha kushinsiko ishyu okokenga ikina, abhanto mbarirusya risabhu irya kera ng'ana eno etana bhwera eno bhaghamba. ³⁷Kobhora amang'ana ghaho ngarebharwa ko hene nakomang'ana ghaho norekengerwa ikina."³⁸Ghweki abhakonikoni abhamwe (na) Mafarisayo bhakahonshokerya Yesu no okoghamba igha, "Umweghya, tokatunire komaha ekerengyo kurwa ku uwe." ³⁹Naho Yesu akabhahonshokerya akaghamba, "Rekora ribhe nairya obhosorare reratuna ekerengyo. Naho tekeho ekerengyo keno kerorokibhwa kobho ne ekerengyo ikya omoroti Yona. ⁴⁰Kya bhora omoroti Yona yarenge monda iyi inswe enene kushinsiko isato omobhaso nu ubhutiko, nigho arenge Omona uwa Adamu arebha monkoro yi ikyaro kushinsiko isato omobhaso nu ubhutiko.⁴¹Abhanto abha Ninawi mbaremera mobhoronge ubhwo okokengerwa ikina hamwe narekora irya abhanto bhano (na) bharekenga ikina. Ko okobha bhasabha amabhe ko omotebherya agha Yona, ghweki rora, omonto ono mmonene kokera Yona narenge hano.⁴²Omokama uwa humba naryemoka ko kina hamwe (na) abhanto abha rekora reno nokokikenga. Yaishire kurwa mumihiko ghyoonswe ighi ikyaro kusha kwiteghera esoko iya Selemani, (na) maha,omonto ono mmonene kokera Selemani nhano are.⁴³Enkagha ebhehwe ebheghogho bherarwa ko omonto, nkoheta kere ahase hano hatana amanshe keratuna kumunya, naho tekekohorerahe. ⁴⁴Ghweki keraghamba, 'nendakyore mwighutu ryane mono ndure.' Hano kyakyora nkunyora kere righutu rera ryeywa nambhuya rere. ⁴⁵Ghweki nkughya kere no okoreta ibhyende muhungate ebheghogho bhokong'u komokera, kusha komenya bhyonse hayo. No omonto uyo nkunyankare bhokong'u kokera bhora yatangirwe. Nigho erebha kwerekora reno risarya.⁴⁶Enkagha Yesu yashumanshanga naabhanto bhara, nyakuwabho nabhawamwabho mbarenge bhaimereye kebhara, bharatuna bhashumanshe nawe. ⁴⁷Omonto omwe akamotebhya, "Maha nyakuwenyu nabhawamwenyu bhaimereye kebhara, bharatuna kushumansha nauwe".⁴⁸Naho Yesu yamohonshokeyi ora yamotebhiri igha, Bhabho nnawe? Nabhawamweto mbawe?" ⁴⁹Wonswe akaghorokya okobhoko kwaye ko abhana bhegha no okoghamba, "Maha, bhano mbamayo nabhana bheto! ⁵⁰Kobhora wowonswe ono akokora obhoghonshe (na) Tata ono arenge mwisaro, omonto uyo we wamweto, mohara weto (na) mayo ono anyibhoye",

Chapter 13

¹Ku urusiko ruyo Yesu yaimokire kurwa ka akaikara ko omorambo ughwi inyansha. ²Abhanto abharu mbamwinare, akarina mubhwato no ukwikara mo. Abhanto bhonswe bhakaemera komorambo.³Nho Yesu yaghambire amang'ana amaru ko bherenghyo, Akaghamba, "Maha umubhusuri yagheye kubhusura. ⁴Hano yabhusuranga shentetere ishyende shyekaghwa mbareka ye enshera ibhinyonyi bhekatosha. ⁵Shentetere shyende shyekaghwa korotare, tishyanyore amarobhahe. Shekamera nu ukukwa kobhora amarobha teghareho aghu kwisahe. ⁶Hano omobhaso ghwabhare shekasambhwa kobhora teshyarenge niimirihe shekoma.⁷Shentetere shyende shyekaghwa momahwa. Emete ighya amahwa ghekakina bhokong'u ghekashehegha. ⁸Shentetere shyende shekaghwa komarobha amaiya shekaebhora shentetere shyende, kotamboka ighana ishyende merongo esansabha ishyende merongo etato ⁹Ono anaamatwe naaighwe.¹⁰Abhana bhegha bhakasha no okotebhya Yesu, "Nkwake ukushumansha abhanto bhonse ko ebherengyo?" ¹¹Yesu akahonshokya no okoghamba, "Mohaywe obhohanshe ubhwo okomanya ikibhisire ikyo obhonene ubhwa mwisaro nabho tebharahanwahe. ¹²Naho, wowonswe ora anakyo, umwene naryongeribhwa bhokong'u, (na) narinyora ubhwera bhonene. Nawe ora atanakyo nunyora ne ekeke keno urinyora anakyo narirusibhwa.¹³Ku igho nkushumanshande nabho ko ebherengyo kobhora nunyora nkorora bhare, bhatakamaha ehene. Ghweki mbaighwe bhange kuighwa. ¹⁴Obhoroti ubhwa Isaya bhwabhahekera ko bhene, bhora bhakoghamba, "Hano mukwighwa mwighwe, naho kotemo yoyonswe temomanyehe; enkagha mokomaha moratora kwanga komanya.¹⁵Enkoro (ya) abhanto bhano yabha kisunte nkekong'u kwighwa bhahindirya amaiso okoreke korora (na) amaiso ghabho hamwe kwighwa (na) amatwe ghabho hamwe komanyerya ko enkoro yabho, ku igho mbakanyisyoreyi nekabha hweniri.'¹⁶Naho amaiso ghabho ghaitabheribhwa kobhora nkorora ghare, (na) amatwe ghenyu bhora ghakwighwa. ¹⁷Mbhohene nkobhatebhya abharoti bharu naabhanto abhahene mbaighombire komaha ghano mokomaha bhono, nawe tebhahikire kogharorahe. Bhakaighomba kwighwa ghara mukwighwa, nawe tebhaghaighurehe.¹⁸Bhono mwighwe ekerengyo ikyu umubhusuri. ¹⁹Enkagha yoyonswe hano yaighwa eng'ana yo obhonene nho omoghogho akusha no okomosaka kera kyatorwa monkoro yaye. Eno niimbusiro eno yabhusurwe mbhareka ye enshera.²⁰Ono yemibhwi momaghene nora akwighwa eng'ana no ukuyitabherya bhongo nu ubhushomerwa. ²¹Oranyore tana umurihe, no okobha okoghomerya ko nkagha nyeng'e. Enkagha inyanko ne etabhu hano yabha ko bhora ye eng'ana nkwituraturare kamwe.²²Ono yemibhwi momete ghate ighya momahwa, uyo nora yaighure eng'ana nawe inyanko yi ikyaro no obhorongo ubhu ubhwame bhora rehegha eng'ana iyo etakama shyehagho. ²³Ono yemibhwi ko amarobha amaiya, ono no ora yaighure eng'ana no okyemanya. Ono nora akwebhora shehagho no okoghenderya kwebhora emwe bhokong'u kotambhokya ighana ishyende merongo esansabha, ishyende merongo etato."²⁴Yesu akabhaha ekerengyo kyende. Akaghamba, "Obhonene ubhwa mwisaro mbhutubhanibhwi no omonto ono yemiri entetere inshiya momoghondo ghwaye. ²⁵Naho abhanto hano bharaye, abhabhisa bhaye bhakasha bhonswe kwemya entoki ghate ghate ye eng'ana bhakamara bhakaghya shyabho. ²⁶Hano engano yamere no okosamunsa, nho entoki yonswe yarishokire.²⁷Abhabhaghati abha mwene moghondo bhaishire komotebhya, 'Omokama, tuwemiri entetere inshiya momoghondo ghwaho? Niyake ebhaye bhono ghona entoki? ²⁸Akabhatebhya, Umubhisa we akore riyo.' Abhabhaghati bhakamotebhya, "Ku igho oratuna tughi toghaihe?"²⁹Mwene moghondo akaghamba, 'Tighohe, enkagha moraihe entoki moraiherani ne engano. ³⁰Muyitighe entoki iyo bhekenere hamwe kohekera kokoghesa. Enkagha nendeghamba ko bhaghesi, 'Bhasimi kwiha entoki bhayekomani no okoyesamba, bhamare bhakomani engano moketara kyane.""³¹Ghweki Yesu akabhatebhya ekerengyo kyende. Akaghamba, "Obhonene ubhwa mwisaro bhoratubhana ne entetere (ya) haradali eno omonto yagheghire no kuyemya momoghondo ghwaye. ³²Entetere eno mahene nenke kokera ishyende shyonswe. Naho hano yamera nkobha ere nene kokera emete ghyonswe ighya mwisiko, nkobha ghore omote, kohekera igha ibhinyonyi kohaghashako ubhusu komasagharya ghako."³³Akabhatebhya ekerengyo kyende ghweki. "Obhonene ubhwa mwisaro nkyo obhotondoru bhono bhwagheghirwe no omokari akaishoghaniane ebherengero bhitato ibhyo obhose okoreke bhwebhoke.³⁴Ghayo ghonswe Yesu akaghaghamba mobhanto ku bherengyo. Hano ebherengyo bherabhoreho te yaghambire kentohe. ³⁵Eno yarenge igha kera kyaghambwa kohetera omoroti ketore kuhika kukihiko, hara yaghambire, "Ndenanorya umunywa ghwane ko kerengyo. Nendeghamba amang'ana ghara ghareghabhiswa kurwa bhotange bhwa kyaro."³⁶Ho Yesu yatighire esango iya abhanto bhara akaghya ka waye. Abhana bhegha bhaye bhakamughyako no okoghamba, "Twanshore ekerengyo eke entoki iya momoghondo." ³⁷Yesu akabhahonshokerya igha , "Ono akwemya entetere inshiya no Omona uwa Adamu. ³⁸Omoghondo nkyaro; entetere inshiya, bhano mbhana abha mobhokama. Entoki mbhana abha omosarya ora, umubhisa ono yemiri uwe risambwa. ³⁹Okoghesa engeso niikihiko iki ikyaro, abhaghesi mbho abharaghe.⁴⁰Kobhora entoki ekokomanibhwa no okosambhwa no omoro, nigho erebha ku kihiko iki ikyaro. ⁴¹Omona uwa Adamu naretoma abharaghe bhaye, no okokomania kukurwa mobhanene bhaye amang'ana ghonswe ghano ghaghire ibhitimba nabhara bhakokora amasaryo. ⁴²Mbharerekerwa mwibheri ryo omoro, eno harebha niikikuro no okotakunya amaino. ⁴³Hayo nho abhanto abhahene bharyoka ke eryobha mo obhokama ubhwa Suwabho . Ono anaamatwe aighwe.⁴⁴Obhonene ubhwa mwisari nkye emongo eno yabhiswa momoghondo. Omonto akayemaha no ukuyibhisa. Mubhushomerwa akaghya koghorya bhyonswe bheno yarenge nabhyo, no okoghora omoghondo. ⁴⁵Ghweki, obhonene ubhwa mwisaro nkyo omonto ono aaakushurusha ono akutuna ilulu iyu ubhwera . ⁴⁶Enkagha eno yayeroshe era iyo ubhwera, akaghya akaghorya kera ekento keno yarenge nakyo (na) akayeghora.⁴⁷Obhonene ubhwa mwisaro nkyo omotegho ghono ghorenge munyansha, nkokomania ghore kera ekento. ⁴⁸Hano ghweshora abhaghokori mbhaghurutire komorambo. Bhakamara bhakaikara hanse bhakakomania ebhento ibhiya mobhento, nawe bheno bhetana ubhwera bhakabhetabhuta hare.⁴⁹Nigho erebha ku ikihiko iki ikyaro. Abharaghe mbarisha no okotegha abhanto abhasarya kurwa mobhahene. ⁵⁰No okobharekera mwibheri iryo omoro, hano harebha ne ekero ukwarama kono kotakohwa no okotakunya amaino .⁵¹Momanyire amang'ana ghonswe ghano? Abhana bhegha bhakamohonshokerya, "Mbhohene." ⁵²Nho Yesu yaghambire, "Kera omokonikoni ono yabhaye omona mwegha uwo obhokama aratubhana namwene ighutu ono akurusya ko mongo yaye ebhento ebhehya (na) ibhyakare." ⁵³Ekabha igha Hano Yesu yamare kurusya ebherengyo bhiyo, akemoka kurwa entahana iyo.⁵⁴Nho Yesu yahikire morong'ongo rwaye no okobheghya abhanto mwi sengero. Bhakaroghora no okoghamba, "Nhayi omonto ono yanyora esoko ne ebheroghoryobheno? ⁵⁵Omonto ono to omona uwa omohori (wa) shembao? Nyakuwabho te Mariamu? Bhawamwabho te Yakobo Yusuph, Simoni (na) Yuda? ⁵⁶Abhahara bhabho ntonabho weto hano?Bhono omonto ono hai yanyora ghonswe ghayo?"⁵⁷Yabharereyi. Naho Yesu akabhatebhya, "Omoroti takobhora kobha ne esoko wabho (na) kukyaro kyabhohe. ⁵⁸Ghweki tiyakore bherengyo bhyende ko kobha tebharenge bharamwitabheryahe.

Chapter 14

¹Ko enkagha iyo, Herode yaighure amang'ana agha Yesu. ²Akatebhya abhabhaghati bhaye,"Ono uwe Yohana umusubhya aryokire kurwa mobhaku. Kuigho shinguru shiyo nanasho."³Kobhora Herode yabhanga aghotire Yohana nokomobhoha mushera kukughira iya Herode, moka Filipo mura wabho. ⁴Kobhora Yohana yamotebheri, "Tibhuyahe komoghegha we kobha mokaye." ⁵Herode nakamwitire nokobha yobhohire abhanto kobhora mbhamoroshe Yohana abhe omoroti.⁶Hano enkagha iyu urusiko urokwebhorwa Herode hano rwahikire mohara uwa Herode yabhinire ghate ghate iya abhanto kushomerya Herode. ⁷Kokohonshokya yatyanire igha naramohe kyokyonswe keno arasabhe.⁸Hano yatebhibhwi {na} nyakuwabho, yaghambire, "Ng'ana hano oni omotwe ughwa Yohana umusubhya oghotore kusinia." ⁹Omokama yaroghoribhwi narisabho irya umohara uyo, naho kukughirya bhora yatyanire, kukughirya yabhara bharenge bhaikaye bhararya hamwe nawe yahamire igha reratonerwa rekorwe.¹⁰Akahama Yohana aretwe kukurwa mushera, ¹¹okoreke abhotorwe omotwe {na} ghotorwe kusinia akahanwa omohara ora akahira kunyakuwabho. ¹²Ghweki abhana bhegha bhaye bhakasha koghegha omobhere ghora bhakaya kobheka, riyo hano ryahoye bhakaghya kotebhya Yesu.¹³Hano Yesu yaighure ghayo, akaiyahora kurwa hara akasoha monse yu bhwato akaghya ahase hano harenge hahoywe. Enkagha hano rikomo irya abhanto hano bhamanyire hano yarenge, mbamosoraini kokoghenda maghoro kukurwa mumughi. ¹⁴Nho Yesu yaishire mobhoronge bhwabho akamaha abhanto abharu bhayo. Akabhabhera nukuhwenya amaroye ghabho.¹⁵Komoghorobha abhana bhegha bhaye bhakamushako no okoghamba, "Hano hase ahe ekekongo, nurusiko rohetire.Bhanyeregheni bhano okoreke bhaghi mosheng'ongo shende koghora ibhyakorya kukughira yabho.¹⁶Naho Yesu akabhatebhya, "Tebhakaghyahe. Mobhahane ibhyakorya." ¹⁷Bhakamotebhya,"Hano tona emeghate etano nashinswe ibhere." ¹⁸Yesu akaghamba, "Mogherete kuoni hano."¹⁹Gweki Yesu akabhatebhya abhanto bhaikare kubhunyanki. Akaghegha emeghate etano nashinswe ibhere. Amahera koryobha, akasasama akasonora omoghate akahana abhana bhegha. Abhana bhegha bhakahana ehamate. ²⁰Bhakarya bhonswe bhakaighota. Ghweki bhakakomanya ebhetene ibhi ibhyakorya bheno bhyasaghire bhakaishorya ebhekapo ikomi nabhibhere. ²¹Bhara bhareye mbaiteghereywe kohekera abhashasha bhekwe bhitano abhakari nabhana tebhabharwehe.²²Kamwe igho akahemora abhana bhegha bhaye bhasohe mubhwato, akaragha abhanto bhara bhaghi. ²³Hano yabharaghire bhaghi, akarina mokekereghe kosasama. Hano omoghorobha ghwahikire nighoro iyo yare umwene. ²⁴Naho bhono hano ubhwato bhwarenge kunyansha ghate ghate bhorahomba hombhibhwa namayengo, omokama ghora mororo kai ghware.²⁵Ubhutiko ubhwa kane Yesu akabhaisokera, areghenda komanshe ighoro. ²⁶Hano abhana bhegha bhaye bhamoroshe araghenda komanshe ighoro, bhakahaha nokoghamba,"Keno nkereka," nukushera kobhobha. ²⁷Yesu akabhatebhya kamwe igho, "araghamba."²⁸Petro akamohonshokerya kokoghamba, "Omokama, nyore nuwe, nyikererya oni wonswe nishe ku uwe ndaghenda ighoro iya manshe." ²⁹Yesu akaghamba, "Nsho," kohayo Petro akarwa mubhwato aghende komanshe kughya ku Yesu. ³⁰Naho hano Petro yaroshe amayengo akobhoha,nukusimya kusika, kuya monse, akabherekera, "Omokama ntungurya!"³¹Hayo hayo akarambora okobhoko kwaye akamoghota akamwimokya Petro, nokomotebhya,"Uwe ono uni imighiro meke, nkwake ware ohahire? ³²Nho Yesu {na} Petro bhasohire mubhwato,omokama ghokabhotoka. ³³Abhana bhegha bhakaitabherya Yesu mubhwato nokoghamba, "Mbhohene uwe mona uwa Waryobha ore."³⁴Hano bhambokire humbhu, bhakahika kukyaro ikya Genesaleti. ³⁵Abhanto abha hayo hano bhongoye Yesu, mbahire urukweti koshentahana shonswe, nokoreta kera ono yare omoroye. ³⁶Bhakamosabha bhahike kukunya ororebherebhe urwi ngibho yaye, {na} abharu bhano bhanyikuniri mbahwenire.

Chapter 15

¹Nho Amafarisayo nabhakonikoni bhamwishireko kukurwa Yerusalemu. No okoghamba. ²'Nkwake abhana bhegha bhakwanga amaragheryo agha abhaghaka? Nko bhora bhatakwisabha amabhoko ghabho hano bhatuna korya ibhyakorya." ³Yesu akabhahonshora nokobhatebhya, "Nabhenyu nkwake mukwanga umwahokano ogho Omokama kukughira iya amaragheryo ghenyu?⁴Kobhora Waryobha yaghambire, 'Osoke suwenyu nanyakuwenyu, ghweki ono akoghamba amaghogho ku suwabho {na}kunyakuwabho, mbhohene narikwa.' ⁵Naho bhenyu moraghambe, kera ono akotebhya suwabho nanyakuwabho, "kera okotoribhwa kono akanyore kurwa kuoni bhono nituho kurwa ko Waryobha," ⁶'Omonto uyo tana esoko kusuwabhohe. Kubhuyo miitighire eng'ana iya Waryobha kukughira iya amaiteghero ghenyu.⁷Bhenyu bhare bharwambhe, mbuya kyabhora Isaya yarotire ighoro yenyu araghamba. ⁸Abhanto bhano bharansoka kuminywa ghyabho, naho enkoro yabho hare ere naoni. ⁹Bharansengera bhosa, kobhora bhareghya ameghyo agha bhairo."¹⁰Nho yabherekeye abhanto akabhatebhya, "mwiteghere ghweki momanye. ¹¹Tekeho ekento keno kekosoha mumunywa ogho ononto kokomoreserya. Nko kera kikurwa mumunywa kiyo nkyo ikyo koreserya omonto."¹²Nho abhana bhegha bhagheye ku Yesu nokoghamba nawe, "Bhono!Omanyire Amafarisayo hano bhaighure eng'ana era mbarereye?" ¹³Yesu akabhahonshora nokoghamba,"Kera omonte ghono Tata weto uwa koryobha ataghwemiri ngurihwa. ¹⁴Bhatighe abhene mbatangati abhahukuru.Nyore umuhukuru nararongeke umuhukuru wonde, bhonse bhabhere mbaraghwe mweroma."¹⁵Petro akamohonshora nokotebhya Yesu, "Totebhi ekerenghyo kiyo kobheto, ¹⁶Yesu akabhahonshora, "bhenyu bhonse temomanyirehe? ¹⁷Bhenyu temokomaha igha kera kikuya mumunywa nkohetera kere monda nukughya mushoroni?¹⁸Naho ebhento bhyonswe bheno bhikurwera mumunywa monkoro bhikurwa. Mbhyo ebhento bhekosarya omonto. ¹⁹Kobhora monkoro nkurweragharemo amaiteghero amaghogho, namatoki. ²⁰Ghano ngho amang'ana ghano ghakosarya omonto. No okorya otaisabhire amabhoko omonto takosarekerwahe."²¹Nho Yesu yarure ahase hara akaghya iyo hare kukughya imighi ighya Tiro{na} Sidoni. ²²Maha akasha omokari Omokanani kurwa shembareka shiyo. Akabharoka araghamba,"Nyabhera, Omokama, Omona uwa Daudi, mohara wane aranyankibhwa bhokong'u ne ekehwe." ²³Naho Yesu akamohonshora eng'ana, Abhana bhegha bhaye bhakasha komokomerya, bharaghamba, "Murusiho aghi shaye, kobhora nkituri akotokora."²⁴Yesu akahonshora nokoghamba, tenatomirwe ko omonto wowonse nkukughirya iya amang'ondi ghano ghasire kumughi ughwa Israel." ²⁵Ghweki yaishire akaihinya mobhoronge bhwaye, araghamba, "Omokama ntorya." ²⁶Akamohonshora nokoghamba, "Tibhuyahe koghegha ibhyakorya ibhya abhana nokohana shesese,"²⁷Akaghamba, "Nigho, Omokama, nokanyora shesese shenke nkorya shere ibhyakorya bheno bhekoghwa komesha iyo omonene wabho." ²⁸Nho Yesu yahonshoye nokoghamba, "Oremokari, imighiro ghyaho menene. Ebhe nku uwe bhono ukutuna."No omohara waye akahwenibhwa ko nkagha iyo.²⁹Yesu akarwa hayo nukughya hang'e ninyansha iya Garilaya. Gweki akaghya ighoro yekekereghe nukwikara iyo. ³⁰Abhanto abharu bhakamushako. No okomoretera abhabheru, abhahukuru, abhamumu, ebherema nabhande abharu, bhano bhare abharoye. Bhakabhatora momaghoro agha Yesu {na} akabhahwenya. ³¹Abhanto bhayo bhakaroghora hano bharoshe abhamumu bharaghamba {na} abhabheru bharahwenibhwa abharindigharu bhakaghenda abhahukuru bhakaramokya. Bhakamukumya Waryobha uwa Israel.³²Yesu akabherekera abhana bhegha bhaye akaghamba, "Nabheye ehamate eno kobhora ntobhaye nabho kushinsiko isato bhatakorya kento. Tembaraghe kuya wabho bhatareye kento kyokyonswe, bhatashe bhasheshekere konshera." ³³Abhana bhegha bhaye bhakamotebhya, "Hayi toranyore emeghate ighyu kwisa mwisisi hano gheno ghirighoti ehamate eno? ³⁴Yesu akabhatebhya,"Mona emeghate erenga?"Bhakaghamba, "Muhungate, nashinswe nke igho." ³⁵Yesu akahama ehamate era bhaikare hanse.³⁶Akaghegha emeghate muhungate ghera nashinswe, hano yamare kosasama, akaghesonora nokohana abhana bhegha bhakahana ehamate era. ³⁷Abhanto bhonswe bhakarya nokweghota. Bhakamara bhakakomanya amasaghyo aghi ibhyakorya bhera bhyasaghire, bhakaishorya ebhekapo muhungate. ³⁸Bhonswe bhano bhareye abhashasha bhekwe bhine kutigha abhakari nabhana. ³⁹Nho Yesu yabharaghire ehamate era bhaghi shabho akamara akarina mubhwato nukughya orobhareka rwa Magadani.

Chapter 16

¹Amafarisayo {na} Amasadukayo bhakamweshera nokosakya Yesu abhoroki ekerenghyo keno kikurwera murwire. ²Naho Yesu akabhahonshokerya nokobhatebhya igha, "nyore moghorobha moraghambe omokama mbhuya ghore, narisaro nikangaru.³Nakunkyo moraghamba. 'omokama timuyahe kobhora amasaro ghakundikiyi urwere ronswe. 'Momanyire kosesora no okwanshora kigho risaro rere, naho temotore kwanshora ibhyorokeryo ibhya enkagha. ⁴Rekora ribhe neryobhosorare nkutunakere ikyorokeryo, nawe tekeho ikyorokeryo keno kyokyonswe keno kerahanwe, nokanyora nkera ikya Yona. Gweki Yesu akabhatigha akaya shaye.⁵Abhana bhegha bhakasha orobhareka urwa kabhere, naho okanyore bhebhire koghegha emeghate. ⁶Yesu akabhatebhya, "Mwirihe ghweki mwangare no obhotondoru ubhwa Amafarisayo {na} amasadukayo." ⁷Abhana bhegha bhakabhoryana abhene kobhene no okoghamba, "nkobhora totagheghire emeghate." ⁸Yesu yongoye riyo no okoghamba," Bhenyu imighiro ghyenyu meke,nkwake motore kotebhanya abhene ko bhene nokogh?⁹Bhono temokomanya nunyora muhite emeghate etano kobhanto bhekwe bhitano, mbekapo bherenga bheno mwakomaini? ¹⁰Hamwe emeghate muhungate kobhanto bhekwe bhine, mbekapo bherenga mwagheghire?¹¹Nke kebhaye kura temokomanya igha tenashumashanga nabhenyu komeghate? Mwiyangare nu ukwikabhaha no obhoghogho ubhwa Amafarisayo {na} Amasadukayo." ¹²Bhakamara bhakamanya igha teyabhanga ighoro yemeghate gheno ghyarenge ghetondoye, nigha bhairihe{na}amaghyo agha Amafarisayo Namasadukayo.¹³Enkagha eno Yesu yahikire entahana iya Kaisari iya Filipi, akabhorya abhana bhegha bhaye akaghamba,"Abhanto bharaghamba igha Omona uwa Adamu neewe?" ¹⁴Bhakaghamba, "abhande bhakaghamba igha YohanaUmusubhya, Abhande, Eliya, nabhande, Yeremia, hamwe uwomwe uwa bharoti. ¹⁵Akabhatebhya,bhenyu moraghamba oni newe? ¹⁶Kokohonshora, Simoni Petro akaghamba,"Uwe nuwe Kristo Omona uwa Waryobha ono ona obhohoru."¹⁷Yesu akahonshora kokomotebhya, "witabheribhwa uwe,SimoniBar Yona, kobhora amanyinga ni inyama tebhyakorokiri renohe, Ntata umwibhori uwa kwisaro. ¹⁸Oni wonse ndakotebhya igha nuwe Petro nakorotare nendahaghashe risengero ryane. Ebheseku ibhye ebhehwe ebheghogho ibhya risambwa tebhererehaghahe.¹⁹Ndekoha uwe orofongoro urwa kwisaro. Kyokyonswe keno oresekera kukyaro, nkeresekerwa koryobha, nakyokyonswe keno oryeghora kukyaro nkeryeghorwa koryobha." ²⁰Ghweki Yesu akatebhya abhana bhegha bhatakatebhya monto wowonswe igha uwe yare Kristo.²¹Kukurwa enkagha iyo Yesu yatebhiri abhana bhegha igha mukumo aghi Yerusaremu, kunyankibhwa ukwa amang'ana namang'ana maru momabhoko agha abhaghaka, abhaimereri abha amasengero nabhakoni koni, kobhaita nukuryoka urusiko urwa katato. ²²Ghweki Petro akahora Yesu mbareka no okoghamba, "Eng'ana eno ikwirihe, Omokama reno retakabha ku uwe. ²³Naho Yesu akaisyorya Petro akamotebhya, "Kyora nyuma yane risambwa! Uwe nkehaghe kyane ore,kobhora totonibhwi {na} amang'ana agha Waryobha he,ira nagha abhairo ghakotoniri."²⁴Ghweki Yesu akatebhya abhana bhegha bhaye, "Nyore omonto aratuna konsonora, mukumo aitongere umwene, agheghe omosarabha ghwaye, nho ansorane. ²⁵Kobhora ono akutuna kotabhuta obhohoru bhwaye narabhotabhute, nako ora akotabhuta obhoru bhwaye kukughira yane natunguribhwi. ²⁶Bhono! nkentoke omonto ararusi ikyu kuswenya nobhohorubhwaye? Ghweki! nkentoke omonto ararusi kukuswenanya nobhohoru bhwaye?²⁷Kobhora Omona uwa Adamu narisha mobhohoreru, ubhwa Suwabho, no Omoraghe waye. Narehaka kera omonto koreng'ana {na} amakoro ghaye. ²⁸Ndabhatebhya obhohene igha kobhenyu bhano mwimereye hano bhamo bhano bhatarikwa kohekera hano Omona uwa Adamu arisha kohetera Obhokama bhwaye.

Chapter 17

¹Hano shinsiko isansabha shahetire, Yesu akaghegha Petro, Yakobo {na}Yohana wamwabho, nokobhaghegha kohekera ighoro iye ekereghe eketambe bho abhene. ²Akasyoribhwa mobhoronge bhwabho.³Maha, hayo bhakasha Musa {na} Eliya bharashumasha nawe. ⁴Petro akahonshora nokotebhya Yesu, "Omokama, mbhuya bheto tobhe ahase hano bhonswe. Nyore oraghamba nendahaghashe hono ibhituturu bhitano ekemwe ikyaho, ekemwe ikya Musa niikyende ikya Eliya."⁵Enkagha arashumasha, maha risaro rirabhu rekabhakora ikiriri, Maha obhoraka bhukarwera mwisaro, igha, Ono no Omona wane omoghonshe nemohanshire. Mumwiteghere." ⁶Abhana bhegha hano bhaighure ghayo, bhakaghwa bhabhumaye nabhakobhoha bhokong'u. ⁷Nho Yesu yishire akabhakunya no okoghamba, "Mwemoke motakaobhoha." ⁸Bhonse bhakaghorokya ubhusyo bhwabho ighoro nawe tebharoshe montohe akabha Yesu umwene.⁹Hano bhaikanga kurwa kokekereghe, Yesu akabharagherya, 'akaghamba,"motakaghamba amakoro ghayo kohekera hano Omona uwa Adamu ariryoka kurwa mobhaku." ¹⁰Abhana bhegha bhaye bhakabhorya, bharaghamba," Nkwake abhakoni koni bharaghamba igha Eliya naretanga kusha?¹¹Yesu akahonshora nokoghamba, "Eliya mbohene narisha ghweki narekyoryaho amang'ana ghonswe. ¹²Naho ndabhatebhya bhenyu, Eliya amaarekusha, nawe tebhamomanyereyihe, Kuigho, mbamokoreye amang'ana ghara bhatunanga abhene. Naigho nigho Omona uwa Adamu arinyankibhwa momabhoko ghabho." ¹³Nho abhana bhegha bhongoye igha yashumashanga amang'ana agha Yohana umusubhya.¹⁴Hano bhahikire mohamate, omonto omwe akamughyako, akahighama mobhoronge bhwaye, nokomotebhya. ¹⁵"Omokama, mwabhere omona wane, kobhora nana eketwe {na} aranyanka bhokong'u. Kokobha nkaru akoghwa momoro hande momanshe. ¹⁶Morete ko abhana bhegha bhaho, Nawe tebhatore kumuhwenya.¹⁷Yesu akabhahonshora akaghamba, "Bhenyu rekora reno retakwitabherya reno ryasareka, nindikare hamwe nabhenyu kohekera rohe? Mbhaghomeri kohekera rohe? Morete kuoni hano." ¹⁸Yesu akamokemera, ne ekehwe kekamurwako. Umumura akahwenibhwa kukurwa enkagha iyo.¹⁹Nho abhana bhegha bhakamughyako Yesu kukibhisire nokomobhorya, "Nkwake totakotora komokenya?" ²⁰Yesu akabhatebhya,'kukughira iyi imighiro ghyenyu emeke, mbohene ndabhatebhya, nyore mobha ni imighiro nunyora meke kye eheke iyi mbusiro iya haradali, moratore kotebhya ekekereghekeno, ng'anya kurwa hano kughya era, kyonswe nkerang'anye natekebhe nakento kyokyonswe keno kekobhatama bhenyu. ²¹(Komerya: amang'ana agho orokararwa 21"Nawe, etemo eno iye ekehwe tekotorekana kurwa, naho nkomasabho nukutigha korya,"teghakomahwahe kukurwa kare).²²Hano bharenge Garilaya, Yesu akabhatebhya abhana bhegha bhaye, "Omona uwa Daudi naratorwe momabhoko agha bhanto. ²³Nambaramwite,nu urusiko urwa katato nararyoke,"Abhana bhegha mbasorombaye bhokong'u.²⁴Naho hano bhahikire Kapenaumu, abhanto bhano bhakokomanya ritene irya shekeli bhakaghya ko Petro nokoghamba, "Bhono umweghya wenyu arahaka righoti irya ritene shekeli?" ²⁵Akaghamba, Mbohene"Nho Petro yasohire mwighutu, Yesu akashumasha {na} Petro akamotebhya, "Nke ukwiteghera Simoni? Abhakama abhi ikyaro, bharanyora righoti nunyora mbhushuru kurwa kowe?kobhara bhakobhabhaha kurwa kobhagheni?²⁶Ne enkagha Petro yaghambire, "Kurwa kobhagheni"Yesu akamotebhya, bhono abhabhahwa mbarusibhwi kobhohaki. ²⁷Nawe totakasha kobhakora abhatobhya abhu ubhushuru bhakore ibhitimba, kaghi kunyansha, orobhi, unyore inswe era eretangata kunyera. Hano yamare kwasama umunywa ghwaye, nurinyoramo shekeli emwe. Yegheghe ohane abhatobhesya abha ubhushuru kukughira yane nauwe.

Chapter 18

¹Enkagha iyo iyo abhana bhegha bhaye bhakasha ku Yesu nokomotebhya, "Newe arenge omonene kobhokama ubhwa koryobha?" ²Yesu akabherekera omona omoke,akamotora ghate ghate yabho, ³akaghamba, "mbhohene nkobhatebhya hano motaitabhereyi nokobha nkya abhana abhake, temoretora kosoha kobhokama ubhwa Waryobha.⁴Kuigho ko wowonse ono akwiyorokya nu ukwitabherya kyo omona omoke, nkya uyo monene ko obhokama ubhwa ok ryobha. ⁵[Na}wowonswe ono ukunyora agheghire omona omoke kurina ryane noni ukunyora agheghire. ⁶Naho wowonswe kobhake bhano bhakunyitabherya kuntigha, erebha mbhuya omonto uyo abhoherwe oroghena mwighoti abhiribhwi mubhuribha ubhwi inyansha.⁷Mohoko ughwi ikyaro kobhora yenkagha iyo okoreriribhwa! Kokobha torenge bhuyo ko nkagha shiyo kusha, Nawe mohoko ghwaye ko omonto ora shenkagha shiyo nshirisha kukughira yaye! ⁸Hano okobhoko kwaho hamwe okoghoro kwaho kurighira orerere, kobhotore nokotabhute hare nauwe. Mbhuya bhokong'u osohe mobhohoru orenge mobheru kokera hano orarekerwe momoro ughwa bhokora ona amaghoro ghonswe.⁹Hano iriso ryaho rerakosari, rirusimo orerekere hare. Mbhuya bhokong'u uwe osohe mobhohoru nairiso imwe, kokerwa okorekerwa momoro ughwa bhokora ona amaiso ghonswe.¹⁰Momahe igha motakashe kushera uwomwe uwa bhake bhano. Kobhora nkobhatebhyande igha koryobha abhareghe yobhare shinsiko shonswe bharamahera ubhsyo ubhwa Tata ono arenge koryobha. ¹¹(Komerya, amang'ana ghano gharenge korokara urwa 11,"kokobha Omona uwa Adamu yaishire kutungurya kera kyarenge kisire" teghamahekaini koshenakara isha kare).¹²Nke mukwiteghera? Oranyore omonto ana amang'ondi ighana imwe, rimwe risire, nutigha merongo kenda nakenda kokekereghe ughi kutuna rimwe rera risire? ¹³Nahano orarinyore, mbhohene nkobhatebhya, aramushomerwa kokera ghara merongo kenda nakenda ghara ghatasire. ¹⁴Mbhuyo bhuyo, tebhohanshe bhwa Suwenyu uwa koryobha kobha uwomwe uwa bhake bhano asike.¹⁵Nyore wamwenyu arakosari, kaghi, omoroki risoro reno reho ku umwene nauwe morenge abhene. Nyore nakwiteghera, norabhe mwighwereni nawamwenyu. ¹⁶Nawe oranyore timwighwerenihe, ghegha wamwenyu omwe hande bhabhere hamwe nauwe, kobhora iminywa ighya abhasuti bhabhere hande bhatato kera eng'ana etore kwitabheribhwa.¹⁷Hano arashere kobhaiteghera, tebhya risengero eng'ana iyo, hano arashere kwighwa risengero, bhono abhe kyo omonto uwi ibhyaro no omokomanya uwu bhushuru.¹⁸Mbhohene nkobhatebhya, kyokyonswe kera morakondeke mukyaro nakoryobha nkerakondekwe. Nunyora kyokyonswe keno moretashora mukyaro nakoryobha nkeretashorwa. ¹⁹Gweki ndabhatebhya igha nyore abhanto abhabhere kobhenyu bharitabheryana ighoro ye eng'ana yoyonswe mukyaro reno bhakosabha, riyo Tata umwibhori wane uwa koryobha nararekore. ²⁰Kobhora abhabhere handa bhatato bharaekomane hamwe ku irina ryane, Oni ghate ghate yabhonde.²¹Ghweki Petro akasha nokotebhya yesu Omokama, nkarenga wamweto aransarya naoni ndamwabhera? Nunyora nkokyora muhungate?" ²²Yesu akamotebhya, "Tenkokotebhya kokyora muhungate, Nawe ebhe.²³Kukughirya iyo Obhokama ubhwa koryobha mbhoreng'aini no Omokama omorebhe ono yatunire ukwitaha nokobhara kurwa kobhaghorwa bhaye. ²⁴Hano yasimiri kwitaha no okobhara omoghorwa omwe akaretwa ku umwene ono yamosabhanga shimbirya ebhekwe ikomi. ²⁵Kobhora tiyare nobhoronge obho kohakahe, omonene waye akaragherya aghoribhwi, mokaye nabhana bhaye nokanyora nkera anakyo, amahako ghakorwe.²⁶Kuigho omoghorwa yaghoye, akahighama mobhoronge bhwaye, araghamba,'Omokama, obhe moghomerya hamwe naoni, nendakohake kera ekento." ²⁷Kuigho omonene uwo omoghorwa ora,kobhora yasukumirwe bhokong'u nikyabhera, yamohateye nukumwabhera risire riyo.²⁸Naho omoghorwa ora yagheye nokomaha uwomwe wo omoghorwa murikyaye ono yamosabhanga denari ighana. Akamuruta akamoghota komong'enta akamotebhya,"nhaka isire eno nkokosabha. ²⁹Naho omoghorwa ora yaghoye nokomosasama bhokong'u araghamba,obhe nobhoghomerya naoni, nendakohake."³⁰Nawe omoghorwa ora yatangire yangire. Kukughira iyo, yagheye komorekera mushera, kohekera rono aremohaka risire ryaye. ³¹Hano bharoshe abhaghorwa bharikyaye keno kyabhabhereye, bhakaroghoribhwa bhokong'u. Bhakasha bhakamotebhya omonene wabho kera ekento keno kyabhaye.³²Nho omonene uwa bhaghorwa ora yamobherekeye, akamotebhya, "Uwe omoghorwa nomosarya ore, nkakwabhera kusire yane kobhora wansasamire bhokong'u. ³³Bhono!Tewatebhibhwi igha obhe nikyabhera kobhaghorwa bharikyaho, kyaigho oni nakwabheye?³⁴Omonene waye akarera no okomohana ko abhanyankya kohekera hano yanyore ekerengere keno yasabhwanga. ³⁵Igho nigho Tata wane uwa koryobha arabhakore nyore kera omwe wenyu temoryabherwa nyore motakwabhera wamwabho kukurwa moshenkoro shenyu."

Chapter 19

¹Hano Yesu yamare ghayo, akemoka kughya Garilaya, ²akaghya morotonga urwa Yudea mobhoronge obho omoro ughwa Yoroda.³Amafarisayo bhakamughyako, bhakamosakya, bhakamotebhya, "Bhono mbhuya ko omonto kutigha mokaye kukughirya yoyonswe era? ⁴Yesu akahonshora nokoghamba,"Temwasomire, igha ora yatangire kobhombhwa nu umushasha kose no omokari?⁵Naghweki akaghamba, 'kukughira iyo umushasha naratighe suwabho nanyakuwabho, nokobha namokaye, kubhubhere bhwabho mbharebha mobhere ghomwe? ⁶Igho tebhabhere ghwekihe, bhono mobhere ghomwe. Bhono, kera keghotanibhwi {na}Waryobha, taho monto wowonse arakyahokanihe."⁷Bhakamotebhya, "Bhono nkwake Musa yatohameye kurusya amandeko agha ukutighana nokobhorana?" ⁸Akabhatebhya,"Ko ukwanga kwitabherya konkoro yenyu Musa akaitabherya mutighe bhakenyu, naho kurwa kare tiyarenge ighohe. ⁹Ndabhatebhya, igha wowonse ono aritigha mokaye, kukughira iyo obhosorare, nokoteta uwonde, uyo mutwari. Ghweki umushasha aratete omokari ono yatighwa mutwari."¹⁰Abhana bhegha bhakatebhya Yesu, "Nyore nigho kumushasha no omokari, tibhuya koteta." ¹¹Naho Yesu akabhatebhya, "Tekera monto akotora komanya ameghyo ghano, nko bhara bhatakwitabheribhwa kunyora. ¹²Kobhora hobhare bhara bhaibhoywe bhashigharu kurwa moshenda isha bhanyakuwabho. Ghweki hobhare bhano bhakorwa igho nabhanto. Hobhare bhano bhaikora mbashigharu, kukughira iyo obhokama ubhwa koryobha. Ono akotora kunyora ameghyo ghano aghaitabheri."¹³Ghweki akareterwa abhana abhake okore abhatore amabhoko naho abhana bhegha bhakabhakanya. ¹⁴Naho Yesu akaghambha, "Mobhahatere abhana abhake bhonswe bhashe kuoni, motakabhakanya kusha kuoni, kobhora obhokama ubhwa koryobha nubhwa abhanto kyabhayo. ¹⁵Akabhatora amabhoko.¹⁶Maha omonto omwe akasha ku Yesu no okoghamba, Umweghya, nkentoke ikiya keno ndakore okore nyore obhohoru ubhwa bhokora?" ¹⁷Yesu akamotebhya, "nkwake okobhorya ne ekentoke ikiya?Aho omonto omwe ono arenge omohene, nawe nyore aratuna obhohoru, ghota imyahokanyo ighya Waryobha."¹⁸Omonto ora akamobhorya, "myahokano ghehe?" Yesu akaghamba, "Otakaita, otakakora amaigha, otakaibha, otakaghamba obhorongo, ¹⁹Soka suwenyu nanyakuwenyu, hansha nyarobheri waho kyaigho wihanshire umwene."²⁰Omonto uyo akamotebhya, "Amang'ana ghayo naghaitabherya. Nke ikyende ndatune?" ²¹Yesu akamotebhya, "Nyore oratuna kobha omohoreru, kaghi, oghori ibhyaho bhyonswe ohane abhataka, noranyore nemongo koryobha. Omare ushe onsorane." ²²Hano umumura uyo yaighure ghayo Yesu yamotebhiri, akemoka asorombaye, kobhora yarenge nebhento bhyaru bhokong'u.²³Yesu akatebhya abhana bhegha bhaye, "mbohene nkobhatebhya, nkekong'u komonto umwame kosoha kobhokama ubhwa koryobha. ²⁴Ghweki ndabhatebhya, mbhunyohu engamia koheta mwibhanga irye insindani, kokera umwame kosoha mobhokama ubhwa Waryobha."²⁵Abhana bhegha hano bhaighure igho, Bhakaroghora bhokong'u nokoghamba, "Nohe aritunguribhwa?" ²⁶Yesu akabhamahera akaghamba, "Kobhairo reno teretorekanehe,Naho ko Waryobha ghonswe nkotorekana ghare." ²⁷Nho Petro yamohonshoye nokoghamba, "Maha, tutighire bhyonswe nokokosorana uwe.Nkentoke toranyore?"²⁸Yesu akabhatebhya, "Mbohene ndabhatebhya, ora ansoraini oni, korekora rehya enkagha Omona uwa Adamu hano arikare kukitumbe ikya obhohoreru bhwaye, bhenyu bhonswe murikara kubhitumbe ikomi nabhibhere ibhye esemoka, kobhakengera ikina shesemoka ikomi nibhere isha Israel.²⁹Kera omwe weto ono yatighire righutu, bhamura bhabho, bhahara bhabho, suwabho, nyakuwabho, abhana hamwe omoghondo kukughira iyi irina ryane, naranyore kokeraho nokoghabha obhohoru ubhwa bhokora. ³⁰Naho abharu bhabho bhano bhatangire bhono.

Chapter 20

¹Nigha obhokama ubhwa koryobha mbhutubhaini no omwene moghondo, yamutire kwemoka kutwenya abhanto bhamokore emeremo momoghondo ughwa emezabibu. ²Hano yaikeraini nabho abhahake imbirya emwe ku urusiko akabhatoma kubhya komoghondo ghwaye ughwi emezabibu.³Akakyorayo ghweki hano shahetire shesa isato akanyora abharemi bhande bhaimereye bhatana emeremo momotera. ⁴Akabhatebhya, "bhenyu bhonse mubhi momoghondo ughwa emezabibu, kyokyonswe ikyo obhoronge ndabhahana.' Kuigho bhakaghya kokora emeremo.⁵Akamara akakyorayo konkagha iya kasansabha naiya kenda akakora igho igho. ⁶Enkagha iya shesa ikomi naemwe, akaghya akanyora abhande bhaimereye bhatana meremo, akabhatebhya, "nkwake mwimereye hano motana omoremo ghoghonswe urusiko urughima? ⁷Bhakamotebhya, nkobhora titunyore moremohe. Akabhatebhya, 'Bhenyu bhonse moghende momoghondo ughwe mezabibu.'⁸Enkagha iyo omoghorobha hano yahikire mwene moghondo akatebhya umwimereri, bherekera abharemi bhonswe obhahake, usimiri bhano bhamarereyi kughya ohekere kobhara bhatangatire.' ⁹Hano bhaishire bhano bhahaywe emeremo komoghorobha, kera uwomwe wabho akanyora ehera emwe. ¹⁰Hano bhaishire abhakori bhe meremo bhanobhasimiri, mbhakanyire igha mbharahanwe nsharu, Naho bhonse mbhanyore ehera emwe emwe kera monto.¹¹Hao bhamare koghegha ehera yabho bhakamwekora mwene moghondo ora. ¹²Bhakaghamba, "abhakori bhe emeremo bhano bharure nyuma mbakore ko esa emwe iyene, naho otoreng'aini bhonse, bheto ntokore urusiko urughima komobhaso."¹³Naho mwene moghondo yahonshoye akatebhya uwomwe wabho, mosani tenkore ng'ana ngoghohe, Bhono!titwikereraini naoni ko ehera emwe? ¹⁴Ghegha kera kekorengire oghende shaho. Mbhushomerwa bhwane mbhahake bhano bhaishire komoghorobha kerengere kemwe nauwe.¹⁵Bhono! Tibhuya kuoni kokera nkutuna kokora kobhento bhyane?H amwe iriso ryaho nisareku kobhora oni mbhuyande? ¹⁶Kuigho umusiti arekangata no omotangati arebha uwe umusiti."¹⁷Hano Yesu yarinanga kughya Yerusalemu, akaghegha abhana bhegha bhaye ikomi nabhabhere mbhareka, nakonshera akabhatebhya, ¹⁸'Maha toraghya Yerusalemu, no Omona uwa Daudi naraghotwe nabhaimereri abha Amakuhani nabhakoni koni. Mbharamokengere ikina akwe, ¹⁹Mbharimurusya kobhairo bhamunyanki, komotandeka nokomosokerya. Naho kurusiko urwa katato nareryoka."²⁰Ghweki nyakuwabho abhana abha Zebedayo akasha ku Yesu nabhana bhaye. Akamuhighamera nokomosabha ekento kurwa kumwene. ²¹Yesu akamotebhya,"Nke ukutuna? Akamotebhya, Hama abhana bhane bhabhere bhano bhaikare, uwomwe bhoryo bhwaho nuwonde bhomosi ubho obhokama bhwaho."²²Naho Yesu yahonshoye nokoghamba, "Tomanyire kera okosabhahe. Bhono! Oratora kunywera ekekombe keno ndinywera?"B hakamotebhya,"Toratora." ²³Akabhatebhya, "Ekekombe mbhohene murakinywera. Naho ukwikara bhoryo nabhomosi toni nkobhahahe nkobhara bhaserenibhwi [na}Tata wane umwibhori." ²⁴Abhana bhegha abhande ikomi hano bhaighure igho, bhakaroghoribhwa nabhawamwabho abhabhere bhara.²⁵Naho Yesu yabhabherekeye akabhatebhya, "Momanyire igha abhabhahi abhi ikyaro bharebhaha obhotoro obho okwemerera. ²⁶Nawe etakabha igho kobhenyu. Eno eho ono wonswe arituna kobha omonene mobhenyu mukumo abhe mobhaghati wenyu. ²⁷Ono aretangata kobha umwimereri wenyu mukumo abhe mobhaghati wenyu. ²⁸Nkyaigho Omona uwa Adamu tiyaishire kokorwahe, neyaishire kokora, nukurusya obhohoru bhwaye kobha ubhutungurya kobharu."²⁹Enkagha bhararwa Yeriko, ehamate enene ekamosorana. ³⁰Bhakarora abhahukuru bhabhere bhaikaye mbareka yo omohanda. Hano bhaighure igha Yesu araheta, bhakashera bhokong'u bharaghamba, "Omokama Omona uwa Daudi utwabhere." ³¹Naho abhanto bhara bhakabhakemera, nokobhatebhya mukire, nunyora nigho, abhene bhakashera bhokong'u nokoghamba, "Omokama, Omona uwa Daudi, twabhere."³²Ghweki Yesu akaemera akabhabherekera nokobhabhorya, "Nke mukutuna mbakore?" ³³Bhakamotebhya, "Omokama nigha amaiso gheto ghamahe." ³⁴Nho Yesu, akabha nikyabhera, akakunya amaiso ghabho, enkagha iyo, bhakabha nobhotoro bhokomaha nabhakamosorana.

Chapter 21

¹Yesu nabhana bhegha bhaye bhakaghya bhakahika hang'e (na) Yerusalemu kuhika Bethfage, ko kekereghe ikya mizeituni, ho Yesu yatomire abhanabhegha bhabhere, ²akabhatebhya, "Moghende mukishishi ikyende kiyo mmorasikane niitikere ebhohirwe hayo, ne ekemori kyaye . moghatanshore mondetere. ³Omonto ono arabhabhori ku riyo, moghambe 'Omokama araghatuna, no omonto uyo narabhaitabheri mushe nawe"⁴Eng'ana eno yabhaye igho nera yaghambirwe nabharoti ebhe niikihiko. Akabhatebhya, ⁵Motebhi abhahara abha Sayuni, maha, omonene wabho arisha wenyu, umwitughami nurinyora yikaye kutikere, ekemori ikitikere, omona witikere.⁶Nho abhanabhegha bhaimokire kughya kokora kokora kigho Yesu yabharaghereyi. ⁷Bhakareta itikere ne ekemori kyaye, bhakakibhisya imyenda ghyabho, (na) Yesu akaikarako. ⁸Bhara bharenge hara mbari shingibho shyabho hanse konshera, abhande bhakabhotora amato aghe emete bhakaghyarya komohanda.⁹Abhanto abharu bhakamosorana Yesu bhara kora ikituri no okoghamba igha, "Umwitabheribhwa omona uwa Daudi! No umwitabheribhwa ono akusha ku rina iryo Omokama umwitabheribhwa ighoro bhokong'u!" ¹⁰Hano Yesu yahikire Yerusalemu, umughi ghonswe mbaitakeri no okoghamba, "Ono newe?" ¹¹"Aabhanto abharu bhakahonshokya, "Ono Yesu Omoroti, ararwa Nazareti iya Galilaya."¹²Ghweki Yesu akasoha mwisengero irya Waryobha. akakenya bhonswe bhano bhaghoranga no okoghorya mwisengero. Akamara akaghwesya shemensha shya bhano bhaswenianga shimbirya niibhitumbe ibhya abhaghorya abha shinguti. ¹³Akabhatebhya, "Yakonirwe, 'Righutu ryane nderebherekerwa righutu irya amasabho, 'naho bhenyu morekore risana irya abhasaki." ¹⁴Ghweki abhahukuru (na) abhabheru bhakamughyako mwisengero, akabhahwenia.¹⁵Naho enkagha abhaimereri nabhakonikoni abha risengero hano bharoshe ghano yakore, nahano bhaighure abhana bharashaghana mwisengero bharaghamba, "Yaitabheribhwa Omona uwa Daudi," bhakarera. ¹⁶Bhakamotebhya, "Wighure kera kekoghambwa nabhanto?" Yesu akabhatebhya, "Nighure! Naho temwakasomire, ' Kurwa muminywa ighya abhana nunyora mbara bhakoghonka?" ¹⁷Ghweki Yesu akabhatigha akaghya Bthania no okorara iyo.¹⁸Kunkyo hano yakyoranga mumughi,yarenge asengeye. ¹⁹Akarora umtini mbareka yo omohanda. Akaghyaho, nawe teyanyoreko kentohe mmato aghene gharengeko. Akaghotebhya, "Otakama shehagho ghweki." Hayo hayo umutini ghuyo ghokoma.²⁰Abhana bhegha hano bharoshe igho, bhakaroghora no okoghamba, "Niyake ebhaye umtini ghono ghomire kamwe igho?" ²¹Yesu akahonshokya no okoghamba, "Nehene nkobhatebhya, nyore hano morabhe nu umughiro motana ehaho, temorekora kya kya kiyo kekorwe ku umutini ghuyo, naho mmoratebhi ekekereghe kiyo, kegheghwe no okorekerwa munyansha, naekoreke. ²²Kyokyonswe keno morasabhe kokosama, eno moraitabherya, moranyore."²³Yesu Yesu hano yahikire mwisengero, abhaimereri bha risengero nabhaghaka bhakamushako hano yaghyanga no okomobhorya, "Nkoshinguruke okokora amang'ana ghano? Newe yakoha shinguru sheno?" ²⁴Yesu akahonshokya no okobhatebhya, "Oni wonswe nendabhabhori iswari imwe. Nyore morantebhi, oni wonswe nendabhatebhi nku shinguruke nkokora ghano.²⁵Ubhusubhwa ubhwa Yohana- he bhwarwa, mwisaro kose ko bhairo?" Bhakabhoriana abhene, bharaghamba toraghamba, bhwarure mwisaro, naratotebhi, nkwake motamwitabhereyi? ²⁶Naho toraghamba, bhwarure mobhairo, 'torobhoha ehamate, kobhora bhonswe nkomaha bhare Yohana kyo omoroti." ²⁷Ghweki bhakahonshokerya Yesu kokomotebhya, "Tetomanyirehe" Akabhatebhya ghweki, "Nunyuora noni tendebhatebhyahe nkwa nguruke nkokora amang'ana ghano.²⁸Bhono nke mukwiteghera? Omonto ono ana abhana bhabhere. Akaghya ku womwe no okomotebhya, 'Omona wane, kaghi okore emeremo momoghondo ughwi emizabibu ²⁹rero Omona akahonshokya no okoghamba, 'tengihe, 'Naho yamare akasyorya amaiteghero ghaye akaghya. ³⁰Omonto ora akaghya ko omona uwa kabhere no okoghamba ekento kerakera. Omona ono akahonshokya no okoghamba, 'nitakwenda,omokama', nawe tiyagheyehe.³¹Nohe ko abhana abhabhere bhayo ono yakore ghano suwabho yatunire?Bhakaghamba, "Omona omotangi." Yesu akabhatebhya, "Nehene nkobhatebhya, abhakomania abha righoti nabhasorare bharesoha ko obhokama ubhwa Waryobha bhenyu motarasoha. ³²Kobhora Yohana yaishire kobhenyu ne enshera endonge, nawe temwamwitabhereyihe, enkagha abhakomanya abha righutu nabhasorare mbamwitabhereyi. Nabhenyu, hano mwaroshe riyo rerakorwa, temwasabhire mabhehe no okosasamahe.³³Mwiteghere ekerengyo kyende. Yarengeho omonto, ono yarenge ne ekerengere ekenene ikyo omoghondo. Akemya emezabibu, akagheghetera akakora ne ekento ikyo okometera idivai, akahaghasha obhotaro ubhwa abharendi (arakodisha) ko abhanaghya abhe zabibu. Ghweki akaghya ku kyaro kyende. ³⁴Enkagha iyo okoghesa emezabibu hano yahikire, yatomire abhabhaghati bhaye ko abharemi bhaghi komogheghera shezabibu shyaye.³⁵Naho abharemi bhakaghegha abhabhaghati bhaye, bhakatema omwe, bhakaita uwonde okotema uwonde namaghena. ³⁶Ghweki mwene moghondo ora akatoma abhabhaghati abhande abharu bhokong'u kokera bhara bhatangire, abharemi abhe emezabibu bhakabhakora bhora bhora. ³⁷Hano ghayo ghahoye mwene moghondo ora akatoma omona waye wabho, araghamba, "Mbarasoke omona wane.'³⁸Nawe abharemi abhe emezabibu hano bharoshe omona ora, bhakatebhania, 'Ono mmoghabhi, Mushe, tumwite togheghe obhoghabhi.' ³⁹'Bhono bhakamoghegha bhakamorekera kebhara yo omoghondo bhakamwita.⁴⁰Bhono mwene moghondo hano arisha, nighake arekora abharemi abhe emezabibu?" ⁴¹Bhakamotebhya , "Narebhasarya abhanto abhaghogho bhara ko nshera yo obhoro bhokong'u ghweki (arekodisha) omoghondo ghora ko abharemi bhande abhe emezabibu, abhanto bhano bharehaka hano emezabibu gheretobha.⁴²Yesu akaghamba, "Temwasomore ko amakonikoni, 'Reghena reno abhahaghashi bhangire ndyo ryaghomiri obhorosa. Reno ndyarure ko Omokama, nkotoroghoryere?'⁴³Bhono ndabhatebhya, Obhonene bhwa Waryobha murirusibhwa bhahanwe ikyaro keno kekomanya shehagho shyaye. ⁴⁴Ono wonswe ono areghwa kweghene riyo naribhunwa bhunwa bhetene bhetene. Naho ono wonswe ririghwera, nderemosya."⁴⁵Nko abhaimereri abha risengero (na) mafarisayo hano bhaighure ebherengyo bhyaye, bhakarora mbo akoghambera. ⁴⁶Nahano bhatunanga koghorokya amabhoko, mbobhohire abhanto bhara, kobhora abhanto mbamobhohire igha moroti.

Chapter 22

¹Yesu akaghamba nabho kobherengyo, araghamba, ²"Obhonene ubhwa mwisaro mbutubhaini no omonene ono yasareniri ubhwenga ubhwa omona waye. ³Akatoma abhabhaghati bhaye kokomania abhanto bhano bharenge bhararekirwe kusha ku inyangi iyu ubhwenga nabho tebhaishirehe.⁴Omonene akatoma abhabhaghati bhande akaghamba. "Mobhatebhi bhonswe bhano bhararekirwe , Momahe, nsereniri ibhyakorya. Entang'ana namakohe ghane ghaghoghirwe, nakera eng'ana ebhaye, Mushe munyangi iyu ubhwenga."⁵Abhanto tebhaitabhereyi bhuyaheokorarekwa kwaye. Abhamwe bhakaghya momeghondo ghyabho, abhande bhakaghya kushurushya. ⁶Abhande bhakabhasha abhabhaghati abho omonene bhakabhanyankya no okobhaita. ⁷Naho omonene yarereye. Akatoma abhasirikare bhaye akaita abhaiti bhaye nu ukusikya umughi ghwabho no omoro.⁸Akamara akatebhya abhabhaghati bhaye, "Ubhwenga bhobhaye, naho bhano bhararekirwe tebhobharehe. ⁹Kuigho mughi momahokano agha rikori rinene morareke abhanto abharu kokeryaho bhashe ku inyangi iyu ubhwenga." ¹⁰Abhabhaghati bhakaghya momahokanya agha shenshera no okorareka abhanto bhonswe bhano bhasikaini abhaiya nunyora mbaghogho. Ribhuru iryo ubhwenga rekeshora abhagheni.¹¹Naho omonene yasohire komaha abhagheni, akamaha omonto uwomwe ono ataibhohire ingibho iyu ubhwenga! ¹²Omonene akamobhorya, 'Mosani nighake wahikire hano otana inghibho iyu ubhwenga?' Omonto uyo teyahonshokiri kentohe.¹³Nho omonene yatebhiri abhabhaghati bhaye, "Mobhohe omonto ono amabhoko namaghoro momorekere kebhara mukisunte, eno arikura no okotakunya amaino. ¹⁴Kobhora abhanto abharu bharebherekerwa, naho abhahorwa mbake."¹⁵Nho Mafarisayo bharureho no okorya iniko iyo koghota Yesu komangana ghaye umwene. ¹⁶Nho bhatomire abhanabhegha bhabho (na) Maherode. Bhakatebhya Yesu, "Umweghya, ntomanyire uwe monto wabhohene ore, ghweki oreghya agha Waryobha kobhohene. Tukwitabherya amaiteghero agho monto wonde tukorokya kwibhaghera he. ¹⁷Ku igho totebhi, nke ukwiteghera? Bhono mbuya kohaka righoti ko Kaisari hamwe tighohe?"¹⁸Yesu yabhamanyire obhoghogho bhwabho no okoghamba, "Nkwake mokonsakya, bhare bhaniko? ¹⁹Munyoroki imbirya eno ekohaka righoti." Nho bhamoreteye shimbirya.²⁰Yesu akabhabhorya, "Ekesosa nirina reno mbhya wawe/" ²¹Bhakamohonshokerya, "Ndya Kaisari." Nho Yesu yabhatebhiri, "Mohane Kaisari ibhyaye ibhya Waryobha mohane Waryobha." ²²Hana bhaighure ighobhakaroghora. Bhakamara bhakamutigha bhakaghya.²³Urusiko ruyo abhamwe abha Masadukayo bhakasha ko Yesu, bhara bhakoghamba abhaku tebhakaryokibhwahe. Bhakamobhorya, ²⁴bharaghamba, "Umweghya, Musa yaghambire,hano omonto arakwe atarebhora abhana, wamwabho aghabhe omokari uyo amwibhori omona abhe emberekerwa iya wamwabho.²⁵Bharengeho abhamwe muhungate. Omotangi akateta akakwa ataibhoye omona. Akateghera wamwabho omokari. ²⁶Wamwabho uwa kabhere wonswe akakora ighoigho, nu wakatato wonswe akabha ighoigho kohekera uwa muhungate. ²⁷Hano ghabhaye igho ko bhonswe, Omokari ora wonswe akakwa. ²⁸Bhono kokoryokibhwa omokari uyo arebha moka we ko bhonswe abhamwe bhara muhungate? Kobhora bhonswe mbamotetire."²⁹Naho Yesu yabhahonshokeyi no okobhatebhya, "Morasarya, kobhora temomanyire amakonikoni nunyora shinguru ishya Waryobha. ³⁰Kobhora mubhuryokibhwa abhanto tebhakoteta nunyora nkotetwa. Abhanto nkobha bhare bhonswe kya abharaghe mwisaro.³¹Naho ko abhanto kuryokibhwa, temorasoma amakonikoni kera Waryobha yaghambire ko bhenyu, akaghamba, ³²Noni Waryobha uwa Ibhrahimu, Waryobha uwa Isaka, (na) Waryobha uwa Yakobo?Waryobha te Waryobha uwa abhaku, Waryobha uwa bhara bhakoheshera." ³³Enkagha bhara bharenge bhaekomaini hano bhighure reno, mbaroghore ameghyo ghaye.³⁴Naho Mafarisayo hano bhaighure igha Yesu akiri Amasadukayo, mbaikomaini abhene hamwe. ³⁵Uwomwe wabho, mwahokania, akamobhorya kokomosakya. ³⁶"Umweghya, nehamo ke eno erenge enene kokera omwahokanyo?"³⁷Yesu akamohonshokerya, "Nkehameryo ohanshe Omokama ko nkoro yaho yonswe, nakomaiteghero ghaho ghonswe. ³⁸Eno yo ehamo enene nayo entangi.³⁹Iya kabhere nitubhaini naiyo- Mukumo ohanshe nyarobheri waho kigho wihanshire umwene. ⁴⁰Imyahokano ghyonswe (na) Abharoti ngiteng'eye shehamo ibhere sheno."⁴¹Mafarisayo hano bharenge bhikomaniri hamwe, Yesu akabhabhorya. ⁴²Araghamba, "Bhono! Nke mukwiteghera ighoro (ya) Kristo? Umwene Mmona wawe?' Nabho bhakamohonshokerya, "mmona uwa Daudi."⁴³Yesu akabhahonshokerya, "Nkwake Daudi mo nkoro aramobherekera Omokama , araghamba, ⁴⁴'Omokama akatebhya Omokama wane, "Ikara okobhoko kwane ukwa bhoryo, kohekera hanondekora abhabhisa bhaho bhatorwe momaghoro ghaho."'?"⁴⁵Nyore Daudi aramobherekera Kristo "Omokama," nighake arabhe omona waye?" ⁴⁶Taho ono yamohonshokeyi he, taho ono yakarehire komobhoryahe kurwa ruyo no kokoghenderya.

Chapter 23

¹Ho yamare Yesu akashumansha nabhanabhegha bhaye. Akaghamba, ²"Abhakonikoni (na) Mafarisayo bhaikareye ikitumbe kya Musa. ³Ku gho kera bhakobhahama mokore, mokore eno morabhaiteghera. Nawe motakasha kobhegha, ghano bhakokora, kobhora bho nkwighambera bhare ghara bhatakokora.⁴Mbohene, bho nkobhoha bhare emeseyi gheno bhatakotora kwitika, ghweki bharatora abhande komareko ghabho. Naho abhene tebhakotora koghegheghahe. ⁵Amakoro ghabho ghonswe nkoghakora bhare okoreke bhamahwe nabhanto. Kobhora nkogharehya bhare amasandeko ghabho no okogharehya ororebhebhe urwu imienda ghyabho.⁶Abhene bhahanshire kwikaraahaiya ku nyangi niibhitumbe ibhya esoko momasengero, ⁷no okokeribhwa kosoko mometera, no okobherekerwa "Umweghya" nabhanto.⁸Naho bhenyu temokobherekerwa "Abheghya," Nkokobha mona Umweghya omwe, nabhenyu bhonswe mbamwe more. ⁹Motakabherekera omonto wowonswe mukyaro mono abhe suwenyu, kokobha mona Tata omwe umwene, nawe arenge kwisaro. ¹⁰Ghweki motakasha kobherekera 'umweghya,' kobhora mona Umweghya omwe umwene,Kristo.¹¹Nigho ono arenge omonene ko bhenyu we arebha omobhaghati wenyu. ¹²Ono wonswe akwikumya narikibhwa.Naora akwiyikya narikumibhwa.¹³Mohoko ghwenyu abhakonikoni (na) Mafarisayo, abhaniko! Morasekera abhanto obhonene ubhwa mwisaro.Nunyora mbenyu temosohehe, natemorebhaitabherya bhara bhakosoha kokora igho he. ¹⁴( Mohoko ghwenyu abhakonikoni (na) Mafarisayo abhaniko! Kokobha mukutubha abhasino"). ¹⁵"Mohoko ghwenyu Abhakonikoni (na) Mafarisayo, abhaniko! Moramboka inyansha no ukuhika kokora omonto omwe aitabherighara mukweghya,nahano yabha kya bhenyu, moramokora abhe kabhere yo omona mobhehwe ebheghogho kigho more.¹⁶Mohoko ghwenyu abhatangati abhahukuru, bhano mokoghamba,, Ono wonswe akutyanera mwisengero, tekentohe . Nawe ono akutyana kokeghera ikya risengero, aibhohire umwene. ¹⁷Bhenyu abhahukuru abhakangi, nkehe ekenene kokera ikyende,ekeghera hamwe risengero reno ritabheribhwi ku Waryobha?¹⁸Ghweki wowonswe ono akutyana ko hano bhakoghambera eng'ana tekentohe.Nko ora akutyana ku umutuho ghono ghorenge ighoro yaye nabhohirwe nu ukutyana kwaye. ¹⁹Bhenyu abhahukuru, nkehe ekenene kokera ikyende umutuho hamwe ahase ahu ukurusirya eng'ana hano hana ekeghera keno kikurwa ko Waryobha?²⁰Ku igho, umwene ono akutyanera hara akurusirya eng'ana nkutyanerare kuriyo nakobhento bhyonswe bhano bharenge ighoro yaye. ²¹Naora akutyana mwisengero, nkutyanare kuriyo nakoora aikaye monse yaye. ²²Naora akutyanera risaro, nkutyanerare ikitumbe ikyo obhohoru ikya Waryobha (na) aikayeko ighoro.²³Mohoko ghwenyu abhakonikoni (na) Mafarisayo, abhaniko! Kobhora morahaka umutuho ko bizali, no umuchicha no omonanaa, naho moratigha amang'anaamarito agho umwahokano- obhohene, obhohanshe, nu umughiro. Nigha mobhe moraghakora, te kukutigha aghande motakoghakora. ²⁴Bhenyu abhatangati abhahukuru, bhenyu bhano mokokenena ekekonde ekeke eno moramera engamia!²⁵Mohoko ghwenyu, abhakonikoni (na) Mafarisayo, abhaniko!Kobhora moroghya ighoro ye ebhekombe naighoro iya shesahani monse haishoye esako eno etana ekerengere. ²⁶Bhenyu Mafarisayo abhahukuru, moghi mokekombe namosahani, okoreke orobhareka urwa kebhara ronswe rorabhe.²⁷Mohoko ghwenyu abhakonikoni (na) Mafarisaayo, abhaniko! Kobhora mutubhaini nashembehera shera shehakirwe eng'enyi, eno kebhara eramahekana ni nshiya, naho monse shishoye amaghuhaagha bhano bhakwa ne kera ekento nkinyanku. ²⁸Bhuyo bhyuyo, bhenyu bhonswe keghoro mororokya mbahene more naho monse mbaniko nabhasarya.²⁹Mohoko ghwenyu. abhakonikoni (na) Mafarisayo, abhaniko! Kobhora morahaghasha shembehera ishya abharoti no okong'arya shembehera ishya abhahene. ³⁰Bhenyu moraghamba, nyore shinsiko kishya bhatata bheto,tetokasangire nabho kwita abharotihe. ³¹Ku igho nkwiyorokya more abhene igha bhenyu nabhana abha bhano bhaitireabharoti.³²Ghweki bhenyu murishorerya kuishirya ibhitimba ibhya bhasuwenyu. ³³Ninshoka more abhana abha shinshoka nighake morikengerwa ikina ikya mobhehwe ebheghogho?³⁴Ku igho, maha, ndabharetea abharoti nabhanto abhe esoko, nabhakonikoni. Abhamwe bhabho morabhaite no okobhanyankya. Nabhamwe morabhashaturi ebhesamore momasengero ghenyu no okobhakenya kurwa mumighi ghenyu. ³⁵Keno kerebha murinyora amaihime agha abhahene bhonswe bhano bhaitirwe mukyaro, kurwa amanyinga agha Habili omohene kuhika ko manyinga agha Zakaria omona uwa Barakia, ono mwiteye ghate iya abhahoreru (na) ahase aho okotebherya eng'ana. ³⁶Mbohene, nkobhatebhya amang'ana ghano ghonswe ngaranyore rekora reno.³⁷Yerusalemu, Yerusalemu, uwe ono ukwita abharoti no okobhatema namaghena bhara bharetwa kobhenyu, nkarenga nkokomania abhana bhaho hamwe kya hano engoko yakoma nia ibhishushu momabhabha ghayo, naho tuwitabhereyi! ³⁸Maha, righutu ryaho rena obhosorombaru. ³⁹Naoni ndakotebhya, kukurwa bhono tokendorahe, kohekera hano oreghamba, 'Yitabheribhwa ora akusha ku rina iryo Omokama.'"

Chapter 24

¹Yesu akarishoka kurwa mwisengero akaghya shyaye. Abhanabhegha bhaye bhakamughyako kumorokya amahaghasho agha risengero, ²Naho akabhahonshokerya no okobhatebhya igha, "Bhono, temokomaha amang'ana ghano ghonswe? Mbohene nkobhatebhya, tereho reghene reno reresgha ku ryende ritighe kwatibhwahe."³Nahano yaikaye ko kekereghe ikya mizeituni, abhana bhegha bhaye bhakamotebhya kukibhisire igha, "Totebhi amang'ana ghano ndohe gharebha? Nkentoke kerebha ikyorokeryo ikyu kusha kwaho niikihiko iki kyaro?" ⁴Yesu akabhahonshokerya no okobhatebhya, "Mwangare ghweki atakasha kobhaho omonto ono arebhasirya. ⁵Kobhora mbaru bharisha kohetera irina ryane. Mbhareghamba, 'Oni noni Kristo', mbarisirya bharu.⁶Murighwa amahe nu ubhwitani momahe motakasha kohaha, kobhora amang'ana ghano ngarebhaho; niikihiko urinyora ketarabha. ⁷Ku igho ikyaro nkeremokera ikyaro kyende, no obhokama mbhoreemokerana. Inshara nerebhaho niibhirighiti bhyaru ibhi ikyaro ntahana nsharu. ⁸Naho amang'ana ghonswe ngarebha kyo obhosongo ubhwo kwebhora.⁹Nho bharebhaemerera kobhanyankya no kobhaita. Morerererwa nabhairo bhonswe kughirya iya irina ryane. ¹⁰Nho abharu bharitema no okonyankyana no okokorana shiniko' ¹¹Abharoti abharongo mbarisha kobharongohera.¹²Kobhuyo obhosarya mburyengerya, obhohanshe ko bharu mburisuha, ¹³Naho ono areghomerya ghonswe ghayo, naritunguribhwa. ¹⁴Eng'ana eno iyo obhonene neretebheribhwa ku kyaro kyonswe kubhuhiku kyu ubhushuti ubhwa abhairo abhi ibhyaro bhyonswe. Nho ikihiko Kerehekera ,¹⁵Ku igho, hano moremaha ubhutindi ubhwo obhosarya, rera ryaghambirwe no omoroti Danieli ririemera ahase ahahoreru [ono akosoma ghweki amanyeri], ¹⁶Nho bhano bharenge Yuda bhakenyere mokekereghe. ¹⁷Naora urinyora arenge korosara naretamwa kwika koghegha kyokyonswe kera ukurwa muighutu. ¹⁸Wonswe ono arinyora arenge momoghondo tarekyora koghegha ingibho yaye.¹⁹No mohoko ghwabho abhashenda nabhano bhakoghonkya ku shinsiko shiyo! ²⁰mosabhe igha motakasha kokenya enkagha iye embeho, nunyora ndusiko urwu kumunya. ²¹Kobhora nerebhaho inyanko enene, eno etakabhayeho kurwa bhotonge ubhwi ikyaro kohekera bhono,ghweki terebhahohe. ²²Nyore shinsiko shiyo shekeng'ehibhwi, taho ono akatunguribhwihe. Bhono nkobhora abhahorwa, shinsiko shiyo nshirieng'ehibhwa.²³Hano urinyora omonto wowonswe arebhatebhya 'Maha, Kristo nhano are! hamwe, 'Kristo nera are' motakaitabherya amang'ana ghayo. ²⁴Kobhora Amaitabherya agho obhorongo naabharoti abharongo mbarisha nu ukorokya ebherengyo ne ebheroghoryo ebhenene, kukughirya ukusirya hano ekatorekaini ko bhahorwa. ²⁵Momahe, mwikabhahe amang'ana ghayo ghatarabha kororwa.²⁶Ku igho, hano bharebhatebhya, "Kristo arenge mokekongo,' motakaghya mokekongo iyo. Hamwe, 'Momahe, arenge mwighutu, 'motakaitabherya amang'ana ghayo. ²⁷Kya igho oromesyo rokamereka kurwa roghoro ubhorabhu kughya nyansha, nigho erebha kukusha ko Omona uwa Adamu. ²⁸Hohonswe hara eketondo kere, nho amatonyi ghakwirigha righa.²⁹Naho hano inyanko (ya) shinsiko shiyo erehwa, iryobha ndiririma, umweri teghorebharahe, ibhinyonyoni bhereghwa kurwa kwisaro, nashinguru ishya kwisaro shirisingisa.³⁰Nho ikyorokeryo ikyo Omona uwa Adamu kiriorokibhwa kwisaro, nashehamate shyonswe ishya kukyaro shiriarama. Mbaremaha Omona uwa Adamu arasha kurwa mwisaro kushinguru no obhohoreru obhonene. ³¹Narebhatoma abharaghe bhaye ko obhoraka obhonene ubhwa enkobhyo, mbarebhakomania abhahorwa bhaye kurwa shentahana shonswe inye ishi ikyaro, kurwa ikihiko kemwe ikya risorokohekera ikyende.³²Mweghe riyo kurwa ko omote ughwo umtini hano risagharya ryasebhoka nu ukurusya amato, momanye igha emaho nhang'ere. ³³Ku igho, hano morerora ghayo ghonswe momanye igha ahikire hang'e mokeseku.³⁴Nehene nkobhatebhya igha, rekora reno tererehetahe, kohekera amang'ana ghonswe ghano gharorwe. ³⁵Risaro niibhyaro mbereheta, nawe amang'ana ghane tegharehetahe.³⁶Naho ko nkagha iyo taho omonto ayemanyirehe nunyora nabharaghe abha mwisaro, nokanyora Omona, n Tata umwene kere.³⁷Kigho yabhaye kushinsiko ishya Nuhu, nigho erebha kukusha oko Omona uwa Adamu. ³⁸Kokobha ku shinsiko shiyo hano egharika etarare erahika abhanto mbaryanga nu ukunywa mbatetire no okotetwa kohekera urusiko rora Nuhu yasohire Mosafina, ³⁹tebhamanyire kyokyonswe kohekera hano bhashorwe bhonswe - nigho erebha ukusha oko Omona uwa Adamu.⁴⁰Nho abhabhere bhano bharebha momoghondo- uwomwe aregheghwa, no uwomwe asaghe. ⁴¹Nho abhanto bhabhere bhano urinyora bharasya hamwe - uwomwe naregheghwa no uwomwe asaghe. ⁴²Ku igho mobhe maiso kobhora temomanyire urusiko rono arisha Omokama wenyu.⁴³Ghweki momanye igha, hano omonene mwene ighutu akamanyire ne nkagha ke eno umwibhi akaishire, nakaikaye ararenda, takaikereyi righutu ryaye resoherwe nu umwibhi. ⁴⁴Ku igho, bhonswe mobhe maiso, ko Omona uwa Adamu narisha enkagha eno motaremanya.⁴⁵Bhono nawe arenge omohoreru, omoghorwa mwene bhongo, ono omona waye amohaye shinguru ighoro (ya) bhara bharenge mwighutu ryaye, okoreke abhahe ibhyakorya ko nkagha inshiya? ⁴⁶Naitabhereyi omobhaghati uyo, ono omonene waye aranyore arakora igho enkagha eno ikusha. ⁴⁷Nehene ndabhatebhya igho omonene naratore ighoro ye kera ekento kera kerenge ikyaye.⁴⁸Naho nyore omoghorwa omoghogho araghambe monkoro yaye, 'Omonene wane yateghetire,' ⁴⁹ghweki akasimya kotema abhabhaghati bhaye, naakarya nu ukunywa, ⁵⁰Omokama omoghorwa uyo arashe kushinsiko sheno shetakomanywa, ne enkagha eno atamanyire. ⁵¹Omokama waye naramobhotore matene matene no okomotora ku mweya ghomwe koreng'ana (na) abhabhisa, bhano kerebha ekero no okotakunya amaino.

Chapter 25

¹Nho obhonene ubhwa mwisaro mborereng'anibhwa naabhahara ikomi bhano bhagheghire ebhemore bhyabho no okwemoka kughya kuturung'ana mwene bhwenga. ²Abhatano abhamwe bhabho bharenge bhatong'a naabhatano abhande bharenge bhamanyi. ³Abhahara abhatano abhateng'o bhara bhakaghegha ebhemore bhyabho, bhetana amaghuta. ⁴Nawe ko bhang'aini bhara mbagheghire ebhemore bheno bhena amaghuta.⁵Bhono enkagha mwene bhwenga ateghetire kuhika, bhakasundagherano okorara. ⁶Hano yahikire enkagha yu ubhutiko bhwa nyaghine bhakaighwa ibhikiryato, 'Maha,omoteti mwene bhwenga! Moroshoke mumuturung'ane.'⁷Nho abhahara bhara bhaimokire koghota ebhemore bhyabho. ⁸Abhateng'o bhara bhatarenge namaghuta bhakatebhya abhamanyi igha, ' Mututwenere amaghuta ghenyu kobhora ebhemore bhyeto bhirimire.' ⁹Abhamanyi bhara bhakabhahonshokerya igha, 'Teghatwise bheto (na) bhenyuhe, enoeho moghende moghore ko kerengere kyenyu.'¹⁰Enkagha eno bhagheye iyo koghora, Omoteti akahika, bhonswe bhano bharenge bhaisereniri bhakasoha nawe ne ekeseku kekasikwa. ¹¹Nho abhateng'o bhara bhakorye no okoghamba, 'Omokama, omokama, tweghore.' ¹²Akabhahonshokerya igha, 'Mbohene nkobhatebhya, Tembamanyirehe. ' ¹³Temware momanyire urusiko nunyora ne enkagha he.¹⁴Kobhora nkyo omonto yabhaye no oroghendo kughya ikyaro kyende, Akabherekera abhaghorwa bhaye no okobhaha ubhwame bhwaye. ¹⁵Uwomwe akanyora talanta isano, uwa kabhere, akamohana shetalanta ibhere, nu uwa katato akamohana etalanta emwe. Kera omwe koreng'ana no obhotoro bhwaye akamara akaghya ko oroghendo rwaye. ¹⁶Uwomwe ora yanyore shetalanta isano akasherangorya akaibhoryamo isano shende.¹⁷Bhuyobhyuyo ora yanyore shetalanta ibhere akashibhoryamo ishyende ibhere. ¹⁸Naho omoghorwa ono yanyore emwe yagheye akaetokera hanse, no ukubhisa ehera iyo omokama waye.¹⁹Ko enkagha entambe, umwimereri uwa bhaghorwa ora hano yakyore kobhara nabho. ²⁰Ora yagheghire isano akareta ishyende isano, akaghamba, 'Omokama, okang'a talanta isano. Maha, nyore ubhwera shetalanta ishyende isano.' ²¹Omokama waye akamukumya, omoghorwa umuya ore! Nobhaye mohene ko ebhento bheke nendakohe obhobhahi ko bhento ibhyaru. Kabhe mubhushomerwa ubho omokama waho.'²²Omoghorwa ono yagheghire shetaranta ibhere akasha akaghamba, 'Omokama, okang'a shetaranta ibhere.Maha, nyore ubhwera shihikire ibhere shyende,' ²³Omokama waye akamukumya, orenge omoghorwa umuya no omohene! Obhaye mohene ko bhento bhyaru nendakohane obhobhahi ubhwi ighoro ko bhento bhyaru. Kabhe nu ubhu shomerwa bho omokama waho.'²⁴Nho omoghorwa ono yanyore etaranta emwe yaishire no okoghamba, 'Omokama, nemanyire igha uwe mororo ore. Oraghesa ahase hano otemiri, naoraghesa ahase hano otabhusure shentetere. ²⁵Oni nkobhoha, nkaghya kubhisa etaranta yaho momarobha. Maha anayo onayo hano era iyaho.'²⁶Nho omokama waye yamohonshokeyi igha, 'Uwe omoghorwa moghogho no omorosu, wamanyire igha ndeghesa ahase hano ntakemiri no okoghesa hano ntakabhusure entetere. ²⁷Ku igho watunirwe ohane abhanto bha bha benki ne enkagha nkakyore nenkanyore era nakohaye nu ubhwera bhwako.²⁸Ku igho mumurusi iyo no okohana etaranta iyo omoghorwa ora yarenge ne shetalanta ikomi. ²⁹Kera omonto ono anakyo, nariongeribhwa bhokong'u-nokanyora nukwengeribhwa. Naho ko ora atanakyo, nokanyora kera anakyo narirusibhwa. ³⁰Momorekere kebhara mukisunte omoghorwa uyo taisirehe narikura no okotakunya amaino.'³¹Enkagha Omona uwa Adamu arisha ko obhohoreru bhwaye (na) abharaghe bhonswe hamwe nawe, nho arikare ighoro yi ikitumbe kyaye ikyo obhohoreru. ³²Abhairo abhi ibhyaro bhyonse mbareekomana mobhoronge bhwaye, nawe narebhahora abhanto kyabhora omoresya akwahora amang'ondi (na) shembori. ³³Naretora amang'ondi bhyoro bhwaye, shembori bhomosi bhwaye.³⁴Nho omonene aremara abhatebhi bhara abha bhoryo, 'Mushe, bhano mwitabheribhwa (na) Tata umunyibhori. ³⁵Kobhora nasengeye mokang'a ibhyakorya; Narenge omogheni mokanserenia; ³⁶Nare kenabhi, mokanyibhohya shingibho; Narore mokandorya; Nabhohirwe mukanyishako.'³⁷Nho abhahene bharemohonshokerya no okomotebhya, 'Omokama, ndohe twakoroshe uno umweko, tokakoragherya? Nunyora wabhaye niinyonta tokakohana amanshe? ³⁸Ndohe twakoroshe mogheni , tokakoserenia?Hamwe orenge kenabhi tokakwibhohya shinghibho. ³⁹Ndohe twakoroshe orore, nunyora mokebhohe, tokakushako? ⁴⁰No omonene arebhahonshokerya no okoghamba, 'Mbhohene nkobhatebhya, keno mwakora hano ku uwomwe wabha wamweto, noni mwakoreye.'⁴¹Nho arebhatebhya bhayo bharenge bhomosi bhwaye, 'Murwe kuwoni,bhano mwihimwa, mughi momoro ughwa bhokora ghono ghwakorwe kughirya iya risambwa (na) abharaghe bhaye, ⁴²kobhora narenge no umweko naho temwang'aye ibhyakoryahe; Nabhaye niinyonta, temwang'aye amanshehe; ⁴³Narenge mogheni nawe temwanserenirihe; narenge kenabhi temwang'aye ngibhohe; narore nkabhohwa, temwanaghirihe.'⁴⁴Nho nabho bhonswe bharehonshokya igha, 'Omokama ndohe twakoroshe uno omweko hamwe ona inyota, orenge mogheni nunyora orenge keng'abhi, orore, obhohirwe, tokanga kokotorya? ⁴⁵Ghweki arebhahonshokerya no okoghamba, 'Mbhohene nkobhatebhya, kera motakore ku uwomwe uwa abhake bhano, noni motakoreye.' ⁴⁶Bhano mbarighya ko nyanko iya bhokora naho abhahene mbarighya mobhohoni ubhwa bhokora."

Chapter 26

¹Hano Yesu yamare koghamba amang'ana ghayo, akatebhya abhana bhegha bhaye, ²"Momanyire igha hano shinsiko ibhere shereheta nerabheho inyangi iye Epasaka, no omona uwa Adamu ndo areghotwa nu ukunyankibhwa."³Nho yabhaye igha abhimereri abha risengero abhaghaka bhakaikomania hamwe wo Omonene uwa umwimereri Omonene ono yabherekeywe Kayafa. ⁴Kohamwe mbakore iniko iyokoghota Yesu ku kibhisire bhamwite. ⁵Kobhora mbaghambire, "Etakabha enkagha yi inyangi okoreke etakasha kobhaho ikituri mobhanto."⁶Enkagha Yesu yarenge Bethania mwighutu rya Simoni omoghenge, ⁷hano yarenge airamboye komensha, omokari omwe akamushako agheghire emekebhe ighya alabasta gheno ghyarenge namaghuta agha righori inene, akamohomera ko omotwe ghwaye. ⁸Hano abhana bhegha bhaye bharoshe eng'ana iyo bhakarera no okoghamba, "Nke okohya igho? ⁹Ghano ngakaghorwe ko ekerengere ekenene bhahanwe abhataka."¹⁰Nawe Yesu yamanyire reno, akabhatebhya, "Nkwake mukunyankya omokari ono?Nkobhora ankoreye ekento ikiya. ¹¹Abhataka monabho nsiko shonswe, temorebha nawoni bhokora.¹²Kobhora hano anhomereye amaghuta ghano komobhere ghwane nakore igho kukughirya yo okobhekwa kwane. ¹³Mbhohene nkobhatebhya, hohonswe eng'ana eno hano iritabheribhwa ku kyaro kighima, eng'ana eno akore omokari ono,nereghambwa ko ukumuhita."¹⁴Nho uwomwe uwa ikomi nabhabhere bhara, ono yabherekeywe Yuda Iskariote, yagheye ko abhaimereri abha risengero ¹⁵no okoghamba, "Nke moreng'a hano ndamunyanki?" Bhakarengera Yuda shimbirya merongo etato. ¹⁶Kurwa enkagha iyo yasimiri kumunyera iniko iyo komoghota.¹⁷Ku urusiko orotange orwe emekate gheno ghetana obhotondoru, abhana bhegha bhakamughyako Yesu no okoghamba, "Hayi ukutuna tokosereniri ibhyakorya ibhye Pasaka?" ¹⁸Akabhatebhya, "Moghende mumughi ko omonto omorebhe momotebhi,Umweghya aghambire, "Enkagha yane nhang'e ere. Nendare Epasaka nabhana bhegha bhane mwighutu ryaho."" ¹⁹Abhana bhegha bhakakora kigho Yesu yabharaghereyi, no okohenshera ibhyakorya ebhye Pasaka.²⁰Hano yahikire omoghorobha, mbaikaye korya bhonswe nabhana bhegha bhaye ikomi nabhabhere. ²¹Hano bharyanga, akaghamba, " Obhohene ndabhatebhya igha uwomwe wenyu uwe arenkorera iniko." ²²Bhakasorombara bhokongu, nabhakasimya komobhorya, "Bhono, mbohene tonihe, Omokama?"²³Akabhahonshokerya, "Ora akushabhya okobhoko kwaye hamwe nawoni mukishesho kemwe uwe arenkora iniko oni. ²⁴Omona uwa Adamu nararweho, kya igho yakonirwe konirwe. Nawe mohoko ghwaye omonto ono aremokorera iniko Omona uwa Adamu! Nekabhaye bhuya ko omonto kya uyo akangire kwebhorwa." ²⁵Yuda, ono akamunyankiri akaghamba, "Rabi noni ono?" Yesu akamotebhya, " Oghambire eng'ana iyo uwe mwene."²⁶Hano wanyore bhararya,Yesu akagheghegha omokate, akaghosonora. Akabhaha abhanabhegha bhaye no okoghamba, "Mogheghe more. Ghono ngo omobhere ghwane."²⁷Akaghegha ekekombe akakumya, akabhaha no okoghamba, "Munywere bhonswe mokekombe keno. ²⁸Ko okobha ghano namanyinga agha riragho ryane ghano ghakweterwa ku kughirya (ya) abharu ko amabhera aghi ibhitimba. ²⁹Naho ndabhatebhya, tindinyorwa ghweki shehagho ishyo omozabibu gheno, kohekera urusiko rora ndinywa omohya hamwe nabhenyu mo obhokama ubhwa Tata."³⁰Hano bhamare koretya, bhakaroshoka kughya mokekereghe ikye Mizeituni. ³¹Ghweki Yesu akabhatebhya ubhutiko bhona bhenyu bhonswe muritureture ku kughirya yane, ko kobha yakonirwekonirwe, Ndemotema omoresya uwa amang'ondi rihisho rinyaraghane. ³²Nawe naho nderyoka, nendebhatangatera kughya Galilaya."³³Nho Petro akabhatebhya, " Nunyora bhoonswe bharikwanga ku kughira (ya) amang'ana ghano gharikunyora,oni tindikwangahe." ³⁴Yesu akamohonshokerya, "ndakotebhya obhohene, ubhutiko bhono esarighoko etararaghora, noranyikane katato." ³⁵Petro akamotebhya , "Nkokanyora ware wakukwa nauwe, tendikwikanahe." Abhana bhegha bhoonswe bhakaghamba bhuyobhuyo.³⁶Yesu akaemoka nabho bhakaghya ahase hano hakobherekerwa Gethsemane naakatebhya abhana bhegha bhaye, "Mwikare hano nawoni ngi era okosasama ." ³⁷Akaghegha Petro nabhana bhabhere abha Zebedayo nu ukusimya koroghora no okosorombara. ³⁸Akamara akabhatebhya, "Enkoro yane ena obhosorombaru bhonene bhokong"u, nunyora okohekera ukukwa. Naho hano totengeshe hamwe nawoni."³⁹Akaghya mobhoronge hake, akaghwa bhobhumaye, no okosasama. Akaghamba, "Tata nyore aratorekana, ekekombe keno kindihe.Etakabha kya igho nkutuna oni, nunyora mbora ukutuna umwene." ⁴⁰Akaghya ko abhana bhegha bhaye akanyora mbaihiribhwi, akabhatebhya Petro, "Nkwake motatengeshire nawoni okanyor nesa imwe? ⁴¹Motengeshe no okosasama okoreke motakasoha momasakyo. Enkoro nkutunere, nawe omobhere mmorosu."⁴²Akaemokaho urwa kabhere no okosasama, akaghamba."Tata nyore oreng'ana eno tentore kwirihahe, mukumo nywere mokekombe keno, obhoghonshe bhwaho bhomahwe." ⁴³Akakyora ghweki akanyora mbakihiribhwi shentero kobhora amaiso ghabho ngarenge ghakiritohire. ⁴⁴Akabhatighaho akaghya shyaye. Akasasama urwa katato araghamba amang'ana gharaghara.⁴⁵Ho Yesu yabhagheyeko no okobhatebhya, "Mokeraye moramunya? Momahe, enkagha yisukire Omona uwa Adamu naranyankibhwi momabhoko agha abhi ibhitimba. ⁴⁶Mobhoke, twemoke, Maha, ora akunyankya anyisokereye."⁴⁷Enkagha eno yaghambanga, Yuda uwomwe uwa bhara ikomi nabhabhere, akahika. Rikomo rya abhanto rekahika hamwe nawe rekabha ko abhaimereri abha risengero nabhaghaka abha abhanto. Bhakasha namarungu (na) masabha. ⁴⁸Ghweki omonto ono aramunyanki Yesu yarenge abhahaye ikyorokeryo, araghamba, "Ono ndihumbata, nwe uyo. Momoghote."⁴⁹Hayohayo Yesu akasha no okoghamba, "Mbuyore, Umweghya!" Nu ukumuhumbata. ⁵⁰Yesu akamotebhy, "Mosani, kora rera rekoretire."Nho bhaishire, no okomosomosya Yesu no okomoghota.⁵¹Maha, uwomwe wabhara bharenge hamwe (na) Yesu, yaramboye okobhoko kwaye, akasomora risabha ryaye akatema omobhaghati wo umwimereri omonene, no okomobhotora okotwe. ⁵²Nho Yesu yamotebhiri,kyorya risabha ryaho hara urirusiri, kobhora bhano bhakokora risabha, mbarisikibhwa narisabha. ⁵³Morakanya igha tenkotora kobherekera Tata wane umwibhori, nawe yantomeye amaghasho gha abhasirikare maru kutamboka ikomi naabhere agha abharaghe? ⁵⁴Naho bhono amakonikoni ngakatore kokorwa, nighoigho ghakutuna kobha?⁵⁵Enkagha iyo Yesu akatebhya ehamate era, "Bhono! mwishire (na) maarungu (na) masabha kongota kyo omosaki? Nakera urusiko naikaye mwisengero ndeghya, temwangotire! ⁵⁶Naho ghonswe ghano ngakorwe okoreke amakonikoni agha abharoti ghahike." Nho abhana bhegha bhaye bhamutighire no okong'osa.⁵⁷Bhara bhamoghotire Yesu bhakamuhira ko Kayafa umwimereri Omonene, ahase hano abhakonikoni nabhaghaka bhikomaini hamwe. ⁵⁸Petro akamosorana kwahare kuhika hara bhaekomaini ku Umwimereri Omonene. Akasoha monse nu ukwikara hamwe nabharendi arore keno kerabhe.⁵⁹Bhono abhanene ne inshama yonswe bhano bhatunanga obhushuti obho obhorongo ighoro (ya) Yesu, okoreke bhahike kumwita. ⁶⁰Nokanyora abhashuti abharu mbaishireho, nawe tebhanyore esesoro yoyonswehe.Nho yamare abhasuti bhabhere bhaiyorokeri ⁶¹no okoghamba, "Omonto ono yaghambire, ndatora kotabhora risengero irya Waryobha no okorehaghasha kushinsiko isato ishyene.'"⁶²Umwimereri Omonene akaemera no okoghamba igha, "Tokotora kohonshokyahe? Bano nke bhakokorokya uwe rero? ⁶³Naho Yesu yaikaye bhukiri. Umwimereri Omonene akamotebhya, "Kigho Waryobha amenyire, ndakohamera ototebhi, nyore uwe nuwe Kristo, Omona uwa Waryobha." ⁶⁴Yesu akamohonshokerya, "Uwe umwene oghambire eng'ana iyo. Naho ndakotebhya, kukurwa bhono no okoghenderya norarore Omona uwa Adamu aikaye bhoryo ubhwo okobhoko ukwa shinguru, arasha momasaro agha murwire."⁶⁵Nho Umwimereri Omonene yatandoye shingibho shyaye no okoghamba, "Ashere! Bhono, mbushuti ke tukutuna?Maha, moghaigure kigho atushere. ⁶⁶Bhono! nke mukwiteghera? Bhakahonshokya no okoghamba, "Mbhuya akwe."⁶⁷Bhakamara bhakamutwera amate mubhusyo no okomotema shinkundi, no okomobhatora amaghosi, ⁶⁸no okoghamba, "Torotere, uwe Kristo. Newe akushatoyi?"⁶⁹Enkagha iyo Petro yarenge aikaye kebhara yaribhuru, no omobhaghati we ekekari akamughyako no okoghamba, "Uwe wonswe warenge hamwe (na) Yesu uwa Galilaya." ⁷⁰Nawe yaikanire mobhoronge bhwabho, akaghamba, Temanyire keno okoghambahe."⁷¹Hano yagheye kebhara yi ikihita, omobhaghati uwonde uwe ekekari akamomaha no okomotebhya, bhano bharenge hayo, "Omonto ono wonswe yarenge hamwe (na) Yesu uwa Nazareti." ⁷²Akanga nu ukutyana , "Omonto ono oni temomanyirehe."⁷³Ekagha nke igho, bhara bharenge bhaimereye hang'e, bhakamuyako no okoghamba (na) Petro, "Ko obhohene uwe wonswe no omwe wabho, kobhora nunyora no obhoghambi bhwaho bhororokya." ⁷⁴Nho yasimiri kuihimirya no ukutyana, "Oni temomanyirehe omonto ono,"hayohayo esarighoko ekaraghora. ⁷⁵Petro akahita amang'ana ghano yatebhibhwi (na) Yesu urinyikana katato esarighoko etararaghora.

Chapter 27

¹Hano yahikire kunkyo, abhaimereri abha amasengero nabhaghaka abha abhanto bhonswe, bhakasha kokora esemi iyu kwita Yesu. ²Bhakamobhoha no okomotangatya kughya ku Liwali Pilato.³Enkagha eno Yuda, ono yamokoreye iniko, yaroshe igha Yesu amare kokengerwa ikina, yaibhori no okokyora shimbirya ebhekwe merongo etato ko omonene uwa risengero nabhaghaka, ⁴no okoghamba igha, "Nkore ikitimba ku kunyankya amanyinga ghano ghatare narisoro." Naho bhakahonshokya, "Nke rekototonia bheto? Mahera aghaho umwene." ⁵Akatabhuta hanse shimbirya shera mwisengero, akaemoka akaghya iyo akaing'enta.⁶Abhaimereri abhanene bhakaghegha shimbirya shera no okoghamba, "Tibhuya kotora shimbirya sheno momongo, kobhora nsheghore amanyinga." ⁷Bhakabhoryana kwo bhonswe shekaghora omoghondo ughwi ikiribho kobhekwamo abhagheni. ⁸Kobhora omoghondo ghoyo ngwabherekerwanga, igha "Omoghondo ugha amanyinga" nunyora mbohene igho.⁹Nho eng'ana era yaghambirwe no omoroti Yeremia ryahikire, no okoghamba, "Mbagheghire ebhebhara ibhya shimbirya ebhekwe merongo etato, righori reno ryasemibhwi nabhanto abha Israeli kukughirya yaye, ¹⁰ghweki mbakoreye ko moghondo oghwe ikiribho, kyo Omokama kigho yandaghereyi."¹¹Bhono Yesu yaimereye mobhoronge bhwa Liwali, (na) Liwali akamobhorya, "Uwe norenge omonene uwa Wayahudi?" Yesu akamohonshokerya, "Nuwe okoghamba igho." ¹²Naho enkagha hano yashongeywe (na) abhaimereri abha risengero nabhaghaka, tiyaghambire kentohe. ¹³Nho Pilato yamotebhiri, "Toraighwa amashongero ghaho ghayohe?" ¹⁴Nunyora nigho teyahonshokiri ng'ana nunyora nemwe, ku igho Liwali niyaroghoribhwi.¹⁵Bhono munyangi yarengenga igha Liwali kohatera omobhohwa omwe ono akwahorwa nabhanto. ¹⁶Enkagha iyo bharengeho no omobhohwa omokorano irina ryaye Baraba.¹⁷Hano bharenge bhaikomaini hamwe, Pilato akabhabhorya, "Newe mukutuna tohatere kukughirya yenyu?"Baraba kasi Yesu ono akobherekerwa Kristo?" ¹⁸Kobhora yamanyire igha bhamare komoghota kukughira yu urwiso. ¹⁹Enkagha hano yarenge aikaye ko kitumbe kyaye ikyo okokengera ikina, mokaye akamahera eng'ana no okoghamba, "Otakakora eng'ana yoyonswe ko omonto ono atana isaryo. Kobhora nyankibhwi bhokong'u mokeroto kukughira yaye."²⁰Nho abhanene abha amasengero nabhaghaka bhabhaseghire ensango bharusiho Baraba, (na) Yesu aitwe. ²¹Liwali akabhabhorya, "Nohe arenge ko bhabhere bhano mukutuna ahaterwe?" Bhakaghamba, "Baraba." ²²Pilato akabhatebhya, "Nkoreke Yesu ono akwebherekera Kristo?" Bhoonswe bhakahonshokya, "Mohangeke"²³Wonswe akaghamba, " Ni saryoke akore?" Bhakengerya koshesha bhokong'u "Mohangeke." ²⁴Hano Pilato yaroshe tatore kokora ng'ana yoyonswe, igha ikituri kerengerya, akaghegha amanshe akaisabha amabhoko mobhoronge ubhwe ehamate, no okoghamba, "Oni tenena isoro ighoro iya amanyinga gho omonto ono atana isoro. Moghamahe ghano bhenyu abhene."²⁵Abhanto bhonswe bhakaghamba, "Amanyinga ghaye ghabhe kobheto naabhana bheto." ²⁶Ghweki akamotanshora Baraba kobho, nawe akamotema Yesu niimisharishi akabhahana bhaghi komohangeka.²⁷Ho abhasirikare abha Liwali bhagheghire Yesu bhakahika Praitorio arenge mobhasirikare abharu. ²⁸Bhakamonora shingibho bhakamwibhohya engasho enkangaru. ²⁹Bhakakora engosira iya amahwa bhakamotora ko omotwe ghwaye,bhakamotora umwere ko kobhoko kwaye kwabhoryo.Bhakamwihighamera no okomokora, bharaghamba, "Mbhuya, Omonene uwa Wayahudi?"³⁰Bhakamutwera amate, bhakaghegha umwere bhakamotemera ko omotwe. ³¹Hano bhamokoranga ghayo okanyora bhamonore engasho nu ukumwibhohya shingibho shyaye, no ukumuhira komohangeka.³²Hano bharishokire kebhara bhakarora omonto kurwa Krene irina ryaye Simeoni, bhakahamerya kughya nabho okoreke agheghe omosarabha ghwaye. ³³Hano bhahikire ahase hano hakobherekerwa Goligotha, okorokya igha, "Ahase ahe ekehore ikyo omotwe." ³⁴Bhakamoha isiki eno yarenge yishoghanibhwi ne endorwe anywe. Hanoyayesamire, tiyayinyoyehe.³⁵Enkagha hano bhamohangekire, bhakatwena shingibho shyabho koshetonera ubhwahori ubhwa shikura. ³⁶Bhakaikara komomahera. ³⁷Ighoro yo omotwe ghwaye akatorwa amashongero ghaigha, "Ono we Yesu, omonene uwa Wayahudi."³⁸Akahangekwa (na) amasaki abhere uwomwe orobhareka urwa bhoryo uwonde bhomosi bhwaye. ³⁹Bhara bhahetanga bhakaghya bharamokara no ukusingisya emetwe ghyabhO ⁴⁰no okoghamba, "Nuwe watunanga kotabhora risengero no okorehaghasha ku shinsiko isato, itungurya umwene! Nyore mona (wa) Waryobha, ore ika hanse urwe ko mosarabha!"⁴¹Ko temo eraera abhaimereri abha risengero mbamushere, hamwe nabhakonikoni nabhaghaka no okoghamba, ⁴²"Akatungurya abhande, nawe takotora kwitunguryahe. Umwene Mmonene uwa Wayahudi. Aike hanse kurwa komosarabha, nho tumwitabhereyi.⁴³Ariteghera Waryobha. Tigha Waryobha amutunguri bhono nyore aratuna , ko bhora aghambire, 'Oni no Omona uwa Waryobha.'" ⁴⁴Naabhasaki bhara bhahangikirwe nawe bhonswe bhakamokara no okomosera.⁴⁵Bhono kukurwa enkagha iya shesa isansabha ikisunte kekabha kukyaro kyonswe kuhika enkagha iya shesa kenda. ⁴⁶Hano yahikire shenkagha ishya shesa kenda Yesu akakura ko obhoraka obhonene, " Eloi, Eloi, lama thabakithan?" arorokya, "Waryobha wane, Waryobha wane,nke kighire untighire?" ⁴⁷Enkagha iyo abhamwe bhabho mbarenge bhaimereye hara bharaiteghera, bhakaghamba, "Arabherekera Eliya."⁴⁸Hayohayo uwomwe wabho akakenya akaghegha isifongo nu ukwishoryamo ekento ekeroro, akaetera ighoro yo omote no okomoha anywe. ⁴⁹Bhara bhatighaye bhakaghamba, " Mumutighe umwene, mutighe torore nyore Eliya nasha kumutungurya." ⁵⁰Ghweki Yesu akakura ko obhoraka obhonene nu ukukwa.⁵¹Maha, rikengero irya mokeseku ikya mwisengero rekabharoka bhetene bhibhere kurwa ighoro kuhika nse. Ikyaro kekarighita namatare ghakateka. ⁵²Shembehera shekeghoka, emebhere igha abhahoreru bharu bhano bharenge bharaye bhakaryokibhwa. ⁵³Bhakarwa moshembehera hano yamare kuryoka, bhakasoha mumughi omohoreru, bhakabha bharu.⁵⁴Bhono omorendi (wa) bhara bharenge komaha Yesu bhakamaha ikirighiti namang'ana ghakorwanga, bhakahaha no okoghamba, "Mahene ono yare Omona uwa Waryobha." ⁵⁵Abhakari bharu bhano bhasorananga Yesu kukurwa Galilaya bhamosereni ko bharenge hare bharamahera. ⁵⁶Abhamwe bhabho mbarenge Mariamu Magdarena, Mariamu nyakuwabho Yakobo (na) Yoseph, nanyakuwabho abhana abha Zebedayo⁵⁷Hano yahikire komoghorobha akasha omonto umwame ku kurwa Arimathayo, ono yabherekeywe Yusufu, wonswe yare omona mwegha uwa Yesu. ⁵⁸Akaghya ko Petro no okosabha omobhere ughwa Yesu. Nho Pilato yahamire ahanwe.⁵⁹Yusufu akaghegha omobhereakaghobhoha ne esanda iyi sufi endabhu, ⁶⁰no okoghorarya mombehera yaye ehya eno yare yakorwa korotare. Akamara akahiringitya reghena rinene rekaribha ekeseku ikye embehera akarwaho. ⁶¹Mariamu Magdalena (na) Mariamu uwonde ora ho bharenge, bhaikaye komahera embehera .⁶²Urusiko urwa kabhere rono rwarenge urusiko urwa okoserenia, abhanene abha amasengero (na) Mafarisayo bhakekomana ko Pilato. ⁶³Bhakamotebhya, "Omokama, torahita igha enkagha eno omorongo yarenge mohoru, akaghamba, 'Hano shinsiko isato sherehwaariryoka ghweki.' ⁶⁴Ku igho oghambe embehera erendwe ko omorembe kohekera shinsiko isato. Erange kobha igho, abhana bhegha bhaye bharatora kusha kumwibha no okoghamba ko bhanto, 'Aryokire kurwa ko bhaku.' No obhorongo ubhwa ikihiko mborabhe bhoghogho kokera ubhwo kotanga."⁶⁵Pilato akabhatebhya, "Mogheghe abharendi. Mughi mokore obhorendi bhono mokotora." ⁶⁶Bhono bhakaghya no okorenda embehera kobha no obhorendi, reghena rebhaswe nabhabheho abharendi.

Chapter 28

¹Nano omoghorobha oghwu urusiko uru ukumunya, eryobha ryaghwanga kohekera urusikoorwa kotanga shinsiko muhungate, Mariamu Magdalene bhakasha komaha embehera. ²Maha ikirighiti ekenene kekabhaho, kobhora omoraghe wo omokama yaikire akahingira reghena rera, akamara akarikaara.³Ekesosa kyaye kyarenge kyo oromesyo, shingibho shyaye nshyarenge ndabhu kya amaghena agha righoro. ⁴Abharendi bhara bhakahaha no okobha kya abhaku.⁵Omoraghe akabhanshora abhakari bhara araghamba igha, "Motakobhoha bhora mmanyire igha Yesu mukutuna, ono yahangikirwe. ⁶Tahano he, aryokire kya igho yaghambire.Mushe momahe hara Omokama yararibhwi. ⁷Mughi bhongo motebhi abhana bhegha bhaye, 'Aryokire, maha atangatire Galilaya. Niyo moramorore.' Maha oni mbatebhiri."⁸Abhakari bhara bhakarwa ko mbehera hara bhongo bhongo bhana ehaho nu ubhushomerwa bhwaru, bhakakenya kotebhya abhanabhegha bhaye. ⁹Maha Yesu akasikana nabho akaghamba, "Mbuya more." abhakari bhara bhakasha no okomoghota amaghoro ghaye, bhakamara bhakamukumya. ¹⁰Ghweki yesu akabhatebhya, "motakobhoha, mughi motebhi abhahiri bhane bhatangate Galilaya.Iyo mbaremaha.¹¹Enkagha eno abhakari bhara bhaghyanga, maha abharendi abhamwe mbagheye mumughi no okotebhya abhaimereri abha amasengero amang'ana ghonswe ghano ghabhaye. ¹²Abhaimereri bhara hano bhasikaini nabhaghaka no ukushumanshera eng'ana iyo, bhakahana abhasirikare bhara shimbirya nsharu. ¹³no okobhatebhya igha, "Motebhi abhande igha, 'abhanabhegha abha Yesu mbaishire bhutiko nu ukwibha omobhere ughwa Yesu enkagha eno twarenge toraye.'¹⁴Nyore urukweri rono ndohekera omonene wo orong'ongo, bheto ntorashumanshe nawe no okobharusirya ehaho yonswe." ¹⁵Ku igho abhasirikare bhara bhakaghegha shehera shera no okoshekora kigho bharagheribhwi. Eng'ana iyo ikirareka ko Wayahudi nayabha igho nabhono.¹⁶Abhahorwa ikomi naomwe bhara bhakaghya Galilaya, ko kekereghe kera yarenge abharaghereyi. ¹⁷Bhonswe hano bhamoroshe, bhakamwitabherya. Naho abhamwe bhabho bhakarora obhohene tebhohohe.¹⁸Yesu akabhashako araghamba, "Nhaywe obhotoro bhonswe kukyaro (na) mwisaro. ¹⁹Ku igho mughi mokore abhairo bhonswe bhabhe abhana bhegha. Mobhasubhe kurina irya Tata,Omona ne erye enkoro ehoreru.²⁰Mobheghi bhasoke amang'ana ghonswe ghano nabhatebhya, Ghweki maha, oni nendenge nabhenyu nsiko shyonswe, kohekera enkagha iyi ikihiko.

Mark

Chapter 1

¹Eng'ana iya Yesu Kristo, Omona uwa Waryobha. ²Kigho yandekirwe no omoroti Isaya, "Maha, ndamotoma umwimereri wane mobhoronge bhwaho, ono akusha kokorobherya enshera yaho. ³Obhoraka obhwo omonto ono arenge mwisisi, " Erongehi enshera iyo Omonene: morongehi shenshera shyaye".⁴Yohana yaishire, akaya arasubha abhanto mwisisi, ubhusubhi ubhwu ubhwitabherya obho okoreta amabhera ghi ibhitimba. ⁵Ikyaro kyonswe ikya Yudea (na) abhanto bhoonswe abha Yerusalemu mbagheye waye. Mbasubhwanga mo moro ughwa Yordani,eno bharaghamba ibhitimba bhyabho. ⁶Yohana yibhohanga inghibho iya amabhuri ghe ngamia eno abhoheye ururugha mobhokende bhwaye,yaryanga shingighe no obhoke ubhwa mwisisi.⁷Yatebheryanga no koghamba," Nho are omwe arisha hano ndirwaho ono ankere shinguru, tendebha no obhotoro ubho kumwinyora komotashora shengoye ishye shengheto shyaye. ⁸Oni nabhasobheye amanshe, nawe narebhasubha ko Enkoro Ehoreru."⁹Kushinsiko yabha igha Yesu yaishire kurwa Nazareti iya Gariraya,akasubhwa (na) Yohana momoro ughwa Yordani. ¹⁰Hano Yesu yaibhohire kurwa momanshe, akamaha risaro righoywe igho Enkoro ehoreru ikaika ighoro yaye ki inguti. ¹¹Obhoraka bhokarwera mwisaro, "Nuwe Omona wane omoghonshe. Nshomeywe bhokong'u."¹²Hayo hayo Enkoro Ehoreru ekamohamerya kughya mwisisi. ¹³Yaikaye mwisisi shinsiko merongo enne, arasaghibhwa (na) risambwa. Yaishoghaini (na) shityenyi ishya mwisisi, yaserenibhwi ne enkoro.¹⁴Bhono hano Yohana yaghotirwe,Yesu akasha Gariraya araraghanya eng'ana iya Waryobha, ¹⁵araghamba, "Enkagha ihikire, no obhokama ubhwa Waryobha nhang'e bhore. Mosabhe amabhera (na) mwitabheri eng'ana".¹⁶Hano yahetanga ko omorambo ughwi nyansha iya Gariraya, akabhamaha Siomoni (na) Anderea wamwabho Simoni bhararekera righokoro munyansha ko bhora bharenge abhateghi. ¹⁷Yesu akabhatebhya igha, "Mushe, monsorane,nendabhasyori mobhe abhateghi abha abhanto." ¹⁸Hayo hayo bhakatigha emetegho ghyabho bhakamosorana.¹⁹Enkagha eno Yesu yabhakoreye ritamboka hake, akarora Yakobo omona uwa Zebedayo (na) Yohana wamwabho:bharenge mubhwato bharakora emetegho. ²⁰Akabhabherekera bhakaika bhakatigha suwabhoZebedayo umwene mubhwato ana abhakori abhe emeremo bhano bhahakwanga, bhakamosorana.²¹Hano bhahikire Kaperenaumu, urusiko urwa kumunya,Yesu akasoha mwighutu erye esango iya okobheghya. ²²Mbaroghore ko megho ghaye, kobhora yabheghyanga kyo omonto ono ana obhotoro (na) tigha mwandekihe.²³Enkagha iyo yarengeho omonto mwisengero ryabho ono yarenge ne ebhehwe ebheghogho,akakonga, ²⁴akaghamba, "Nke tonakyo ikyokokora (na) uwe, Yesu uwa Nazareti?Washa kutusikya? Nokomanya nu wewe.. Uwe Mohoreru ore uwa Waryobha!" ²⁵Yesu yahameye ekehwe no okoghamba, "Kira ghweki umurweko!" ²⁶Ekehwe kera kekamorekera hanse kekarwako kera kurwa ko obhoraka ubhwa ighoro.²⁷Abhanto bhoonswe bhakaroghora,kuigho mbabhoreini," keno nke? Ameghyo amahya agho obhotoro?Kohekera okohamera ebhehwe bhekamwitabherya!" ²⁸Amang'ana ghaye ghayo ghakanyaraghana shentahana shyonswe isha Galilaya.²⁹Hayo hayo hano bharishokire kebhara iya risengero, bhasoha (mwa) Simoni (na) Andrea bhana Yakobo (na) Yohana. ³⁰Nyakubhyara wabho Simoni yarenge araye moroye we ehoma, hayo hayo bhakatebhya Yesu amang'ana ghaye. ³¹Ku igho yaishire akamoghota no okobhoko kwaye, akamwimerya: ehoma ekamoka, akasimya okobhatorya.³²Hano eryobha ryaghoye, bhakamoretera abharoye bhonswe, (na) bhano bharenge bhakotirwe ne bhehwe. ³³Umughi ghoonswe bhakekomanya mokeseku. ³⁴Akahwenya bharu bhano bharenge abharoye abha amaroye haghare haghare no okobharusya ebhehwe bhyaru, naho tiyikereyi ebhehwe bheghambehe kobhora mbemomanyire.³⁵Yamutire kobhoka, mubhumwarumwaru:akemoka akaishabha ahase akasimya kosasama. ³⁶Simoni (na) bhoonswe bharenge nawe bhakamutuna. ³⁷Mbamunyore bhakamotebhya, "Nkutunwa ware (na) kera omonto"³⁸Akabhatebhya, "Bhono nigha tughi ahande,kebhara kumighi gheno ghitwinare,okoreke ntebheri iyo honswe. Nkyo kyaghire nkasha hano." ³⁹Yagheye akaheta Galilaya yonswe, aratebherya momasengero ghabho no okohamera ebhehwe.⁴⁰Omoghenge omwe akamughyako. Yamosabhire; akahighamaakamotebhya, "Nyore oratuna, oratora kuhwenya." ⁴¹Yesu akamwabhera,akarambora okobhoko kwaye akamukunya, aramotebhya, "Ndatuna. Uhwene." ⁴²Hayo hayo obhoghenge bhokamurwako, akahwenibhwa.⁴³Yesu akamoraghanya(kwa) bhoro akamotebhya kamwe igho kaghi. ⁴⁴Akamotebhya, "Ndakokomerya otakaghamba eng'ana ko wowonse ora, nawe kaghi, wiyoroki ku umwimereri, (na) urusi umukumo ogho ikimwenso ikya Musa keno yaraghaini, kebhe ekemanyerokyabho."⁴⁵Nawe yagheya nu ukusimya kotebhya kera omonto (na) akamusa eng'ana iyo bhokong'u eno yaghire Yesu akatigha kosoha mumughi muyo (kwa) kwiyaghara. Bhono akaika ahase kebhesho (na) abhanto bhamogheyeko bhakarwa kera ahase.

Chapter 2

¹Yesu hano yakyore Kaperinaumu ibhagha ekigho, bhakaighwa igha nka are. ²Abhanto abharu bhakamughyako (na) umweya ghokabhora, hatanunyora umweya ughwa mokeseku,Yesu akabhatebhya eng'ana.³Ghweki abhanto bhakasha komoretera omonto ono arindighaye; akanyora agheghirwe (na) abhanto bhane. ⁴Hano bhatamirwe komwesokera kukughirya iya abhanto abharu, bhakarusyaho orosara urwi righutu hara yarenge. Hano bhamare kohobhoraho bhakikya eketanda keno omoroye yarenge araribhwiko.⁵Hano yaroshe imighiro ghyabho, Yesu akatebhya omonto ono yarenge arindighaye, "Mona wane ibhitimba bhyaho bhyabheywe." ⁶Nunyora (na) abhandeki bharenge bhaikae hara mbaibhori. ⁷'Omonto ono iyake akore aghambe igho?Nkusherare!Nawe akotora kwabhera ibhitimba kutigha Waryobha umwene?"⁸Hayo hayo Yesu akamanya momaiteghero ghabho keno wanyore bharaiteghera abhene. Akabhatebhya, "Nkwake mukwiteghera igho monkoro yenyu? ⁹Ndehe rihoho koghamba ko omonto ono arindighaye, 'Ibhitimba bhyaho wabheywe' hamwe koghamba 'Emera,ghegha obhore bhwaho,oghende?'¹⁰Okoreke bhatore komanya igha Omona uwa Adamu ono obhotoro ubhukwabhera amasaro ku kyaro, akatebhya ora yarenge arindighaye, ¹¹"Nuwe nkotebhya, emoka, ghegha omokeka ghwaho oghende waho." ¹²Akaemera kamwe igho akaghegha omokeka ghwaye, akarishoka akamahwa (na) kera omonto bhoonwe bhakaroghora bhakahana Waryobha obhohoreru, no okoghamba igha "Mahene tetwakarooshe eng'ana kya enohe."¹³Akaghya ghweki komorambo ughwi inyansha, rikomo irya abhanto bhakamughyako, akabheghya. ¹⁴Hano yahetire akamomaha Lawi umumura uwa Alfayo aikaye entahana yo okomarerya righotiakamotebhya, "Nsorana." Akemoka akamosorana.¹⁵Ko nkagha eno Yesu yaryanga mwighutu irya Lawi, abhatobhesya abha righoti (na) abhanto abharu bhano bharenge (na)amasaryo mbaryanga nawe Yesu (na) abhana bhegha bhaye,kobhora bharenge bharu bhakamosorana. ¹⁶Enkagha abhandeki,bhano bharenge Mafarisayo, hano bharoshe igha Yesu yaryanga (na)ibhibhitimba (na) abhatobhesya abha righoti,bhakatebhya abhanabhegha bhaye, "Nkwake akorya (na) abhatosya abha righoti (na) bhara bhana ibhitimba?"¹⁷Hano Yesu yaighure igho akabhatebhya, "Abhanto bhano bhana obhohoru tebhakumutuna omorerihe; tenaishire kobherekera abhanto abhobhohene, naho abhibhitimba."¹⁸Abhana bhegha abha Yohana (na) Mafarisayo nkomasabho bharenge tebharyangahe. Abhanto abhamwe bhakasha kowe komotebhya, "Nkwake abhanabhegha (na) Mafarisayo bhatakorya,(na)abhanabhegha bhaho bharya? ¹⁹Yesu akabhatebhya, "Bhano bhaishire mu bhwenga bhatora kutigha korya omonene uwu bhwenga ataritigha korya? Momanye mwenebhwenga hano oranyore anabho hamwe tebhatore kwanga koryahe."²⁰Naho shinsiko nshirihika enkagha eno omoteti arirusibhwa wabho, kushinsiko shiyo ho bharitigha korya. ²¹Taho omonto ono akutuma eketambara ekehya ku ritati righotu, hande ekeraka kiyo nketandokeho, ekehya nkerarwe kwi tati rikoro, ghweki nderatandoke bhokong'u.²²Taho omonto ono akotora koterekera mu shinyongo shenkoro, kobhora hano gharyebhoka nsheryateka (na) amarwa ghonswe tareghanyorahe. Ku igho terekera mo shinyongo shehya."²³Kurusiko urwo kosengera Yesu yahetire momeghondo eghemwe, abhana bhegha bhaye bhakaya bharaghegha ebheghara ibhye engano. ²⁴Mafarisayo bhakamotebhya, "Maha,nkwake bhakohora ekento keno kikughiribhwa urusiko orwo okosengera?"²⁵Akabhatebhya, " Timwiteghereye ghara Daudi yakore komaiteghero ghaye nu umweko_umwene (na) abhanto bhano yarenge nabho? ²⁶Bhono yagheye mwisengero irya Waryobha enkagha Abiathari hano yarenge umwimereri omonene ghweki akarya omokate ghono ghwarenge mobhoronge ghono ghwarenge ghughiribhwi ko _omonto wowonswe ora akorya kutigha abhaimereri _abhene abhana (na) abhamwe bhara bharenge nawe?"²⁷Yesu akaghamba, "Urusiko orwu ukumunya hano omonto, tigha omonto ku urusiko urukumunyahe. ²⁸Ku igho omona uwa Adamu no Omonene,uwo urusiko urwukumunya."

Chapter 3

¹Ghweki Yesu akasoha mwisengero omonto yarengemo ono okobhoko kwarenge kurindighaye. ²Abhanto abhamwe bhatasheranga (kwa) hang'e komaha nyore namuhwenya urusiko orwo kumunya okoreke bhamushongere.³Yesu akatebhya omoroye wo okobhoko ora, "Emoka wemere mohamate eno." ⁴Hano yamare akatebhya abhanto bhara, " Ghweki mbuya kokora eng'ana eno urusiko orokosengera hamwe kokora ghara agho obhoronge; Kotorya obhohoru, hamwe ukwita?" Nabho mbakire kirikiri.⁵Akabhamahere ko bhoro, akabhabhayera kukughirya yu ubhurito obhwo enkoro engogho, akatebhya omonto ora, "Rambora okobhoko kwaho." Akakorambora (na) Yesu akamuhwena. ⁶Mafarisayo bharishoka kebhara kokora hamwe (na) Maherode ighyu kwita.⁷Ghweki Yesu, nabhanabhegha bhaye, bhakaghya kunyansha, abhanto abharu bhakamutumako kurwa galilaya (na) Uyahudi ⁸nu kurwa Yerusalemu Idumaya (na) mobhoronge bhwa Yordani, (na) morobheri urwa Tiro (na) Sidoni, abhanto abharu hano waighure kera ekento keno yakoranga, bhakamushako.⁹Akatebhya abhegha bhaye bhakore ritubha rike kukughirya iya abhanto abharu, okoreke bhakamwinara. ¹⁰Kobhora yahwena bharu, kera ora yarenge ninyanko yarenge ne ekabha amohekere nu ukumukunya amuhweni¹¹Hohonswe hara shenkoro shembe hano shamororanga, mbaghwanga hanse mobhoronge bhwaye nu kukura,no okoghamba,"Uwe no omona uwa Waryobha ore". ¹²Akabhahamera kokobhakomerya bhatakakora amanywe.¹³Akarina ko kerkereghe akabherekaera bhara yatunire, bhakamughako. ¹⁴Akabhahora ikomi (na) bhabhere (bhano yabherekeye abhahorwa), okoreke bhabhe nawe akatoma kusimya kotabherya, ¹⁵akabhaha obhotoro obhwo ukurusya ebhehwe ebheghogho. ¹⁶Akabhahora ikomi (na) bhabhere: Simoni ono yabherekeye Petro,¹⁷Yakobo omona uwa Zebedayo, (na) Yohana wamwabho Yakobo, ono yabherekeywe Bonages, bhayo mbana ebhenkobha, ¹⁸Andrea, Filipo, Barthomayo, Mathayo, Tomaso, Yakobo mumura uwa Arfayo, Thadayo, Simoni Mkananayo, ¹⁹Yuda Iskariote, ono aremohana inyanko.²⁰Gweki akaghya ka, abhanto abharu bhakamurwa nyuma, ghweki mbatamirwe korya nunyora mokate. ²¹Abhaye hano bhaighure eng'ana iyo, bhakaghya komoghota, bhakaghamba," Ashure". ²²Abhandeki bhano bhaishire kurwa Yerusalemu bhakaghamba, "Nahahibhwi (na) Beelzebuli," " No omobhahi we ebhehwe nkurusyare ebhehwe".²³Yesu akabhabherekera nokoghamba nabho kukutubhanya, "Nighake risambwa retore kurusya risambwa? ²⁴Hano obhokama bhoratwenekane, obhokama bhuyo tebhwemerehe. ²⁵Hano abhamwe bharaitwenekane, obhomwe bhuyo tebhobhehohe.²⁶Hano risambwa reremoke iryene ritwenekane, teremerehe, noranyore rihikire kukihiko kyaye. ²⁷Naho taho kura omwe ora akotora kosoha mumughi ogho omonto uwa shinguru nukwibha ebhento bhaye ataramobhohahe, amanye kokomanya bhyonswe.²⁸Mbohene nkobhatebhyande, ibhitimba bhyonswe ibhya abhana abhabhairo mberabherwe, hamwe nu ukwimantora kono bhanako, ²⁹Naho ora arimantora Enkoro Ehoreru, taryabherwahe, nanarisoro irya ibhitimba ibhya obhokora no obhokora." ³⁰Yesu yaghambire kobhora mbaghambanga," Aneenkoro inyanku".³¹Ghweki nyakuwabho (na) bhawamwabho mbaishire bhakaemera kebhara. Bhakatoma omonto, amobherekere. ³²Abhanto abharu bhano bharenge bhikaye nawe, "Nyakuwenyu (na) bhawamwenyu nkebhara bhare bharakutuna".³³Akabhahonshokerya, " Mayo (na) bhawamweto mbahe?" ³⁴Akabhamaha bhano bharenge bhikae bhamonare, akaghamba, " Maha bhano mbamayo (na) bhawamweto! ³⁵Ono wonswe akokora obhoghonshe ubhwa Waryobha, omonto uyo muhiri wane, musubhati wane, (na) mayo wane".

Chapter 4

¹Gwheki akasimya koragherya komorambo ghwinyansha. Abhanto abharu bhakaekomana bhakamonarya, akarina mwitubha kunyansha, akaikara. Abhanto bhonswe bhakaemera komorambo mbareka. ²Akabheghya amang'ana amaru kobhebhoro, no okobhatebhya komeghyo ghaye.³Mwitteghere,umubhusuri yagheye kubhusura. ⁴Hano yabhusuranga, ishemwe shekatonya konshera niibhinyonyi bhekarya. ⁵Imbusiro iyende ekatonya kwitare, hano amarobha ghatarenge. Kamwigho shekamera naho amarobha tegharengehohe ghakwisa.⁶Naho omobhaso ghwabhare bhekoma, kobhora tebhyarenge nimirihe, bhekoma. ⁷Imbusiro yende ekaghwa momahwa. Amahwa ghakakina ghakashehegha, teshamirehe.⁸Imbusiro yende ekaghwa komorabha amaiya shekakina no okwebhora shehagho hano shakinire nshibhoye no kwama kotamboka merongo etato, merongo esansabha, naghweki kohekera ighana". ⁹Akaghamba igha, " Wowonswe ono anaamatwe ghukwigwa, yighwe!"¹⁰Yesu hano yarenge umwene, bhara bharenge hang'e nawe nabhara ikomo nabhabhere bhakamobhorya ebhebhoro. ¹¹Akabhatebhya, "Ko bhenyu Waryobha yabhorokiri ibhibhisire ibhyo obhokama bhwaye. Naho bhara bharenge kebhara kera ekento nkyabhebhoro, ¹²hano bharamahe, nhobhararore, nawe tebharorehe, mbarighwe, nhobharighwe, nawe tebhamanyehe hamwe bhaisyori Waryobha akabhabheye."¹³Yesu akabhatebhya, "Igha temomanyire ekebhoro kenohe? Iyakae morakore momanye ebhebhoro bhende?. ¹⁴Umubhusuri yemiri eng'ana ¹⁵Bhano mbobhara bharenge mbareka yenshera, hano eng'ana era yaghambeywe. Hano bhighure hayo hayo risambwa rekasha rekaghegha eng'ana era yemibhwimo kobhene.¹⁶Sheheke shende shekatonya kwitare, kobhara, kobhara bhakwighwa eng'ana bhayeghera makaramoka bhashomeywe. ¹⁷Nawe tebhana bhoghomeryahe, bharaghomerya nkagha enke. Ghweki enkagha ninyanko hano yahika kukughirya yeng'ana bharatigha imighiro ghyabho.¹⁸Abhande mbara bhemibhwi momahwa bhano bhatakwighwa eng'ana, ¹⁹Naho inyanko yi kyaro no obhorongo bhwe ebhento no oronamba urwa amang'ana ghande nkushaghare nokuribha eng'ana, eno etanabhwera. ²⁰Bhano bhemibhwi ko amang'ana amaiya. Mbo bhakwighwa eng'ana nkwebhora bhare shehagho: kohekera merongo etato,merongo esansabha nokotambokya righana."²¹Yesu akabhatebhya, "Oranyore oraghotya ekemore oraketora mokekapo kasi mwirungu rye eketanda? Nkokeretore mwighutu nukikuturungesha ighoro kuritimo. ²²Kobhora tekehohe kento keno kibhisire keno ketaremanyekana, tekeho ekento keno ketaremanyekanahe. ²³Ono anaamatwe aghu kwighwa yighwe!"²⁴Akabhatebhya, "Mobhe bhitegheri ko kera mokotebhibhwa, kokobha ekerengere kiyo mokorenga, nko morerengerwa (na) ghweki muryengeribhwa. ²⁵Mbora ora anakyo, aryengeribhwa bhokong'u,ora atanakyo, nkeregheghwa kyoonswe kera anakyo."²⁶Akaghamba, "Obhokama ubhwa Waryobha nkyo omonto ora yemiri imbusiro ko marobha amaiya. ²⁷Ono akorara bhutiko arebhoka kunkyo, aranyora entetere emere nu ukukina, nokanyora temanyire kya igho yakinirehe. ²⁸Rirobha ndyo rikukinyaebhento; iryene ukurwa komato, ebhemore kohekera okoghesa. ²⁹Enkagha eno ibhyakorya bhekokong'a, nkogheghare ekegheso aghya koghesa."³⁰Ghweki akaghamba, "Nke toratore koreng'anaya no obhokama ubhwa Waryobha, ghonswe nke ghamboke toratore koragherya eng'ana eno?. ³¹Nkimbusiro iya haradari, eno hano yemibhwa, nenke bhokong'u kokera shonswe ku kyaro. ³²Hano yemibhwa,nkukinaere kokera emete ghyonswe, ghweki nkobhere (na) amato amanene, kukokora ne ibhinyonyi kohaghashako ubhusu mokiriri kyako."³³Ebheghambo ibhyaru kya bheno, yaghambire nabho eng'ana, ko bhora bhatore komanya, ³⁴teyaghambire nabho atabhabhorreye ekebhor0. Nawe hano yarenge umwene haghare, yabharaghereyi abhegha bhaye.³⁵Urusiko ruyo, enka yo omoghorobha, akabhatebhya, "Twamboke humbu". ³⁶Ku igho abhanto abharu mbatighaye, bhakaghegha Yesu bhora yarenge, mwitubha. Amatubha ghande ghano gharengeho bhonswe mbahongoye nawe ukumurwa nyuma. ³⁷Omokama omororo (na) amayengo ghakemoka amayengo ngasohyanga amanshe mwitubha (na) ritubha rekeshora amanshe.³⁸Yesu umwene yarenge nyuma iya ritughi,araye momasagho.Bhakamutura, bharamotebhya, "umweghya,totonibhwi igha nkuya tore kusika. ³⁹Akaibhamboka,akahamera rikama rere, (na) akatebhya inyansha '"Tenda,omorembe, '" Omokama ghokatenda, no obhohoreru bhokabhaho obhonene.⁴⁰Akaghamba nabho, "Nkwake mokobhoha? Bhono timukwitabheryahe?" ⁴¹Mbahahire bhakasimya kobhoranya, "Ono nnewe, nunyora inyansha no omokama bheramosoka?".

Chapter 5

¹Mbambokire humbu yi inyansha era, korong'ongo urwa Gerasi. ²Enkagha eno Yesu yaikanga mwitubha, umushasha ono yarenge ne ekehwe ekeghogho akasha ku mwene kurwa era bhakobheka abhaku.³Omonto uyo yaikae iyo bhakobheka. Taho ono yatore komokanyahe, nunyora nkomobhoha ne ebherang'ani. ⁴Yare yabhohwa kare ne ebherang'ani (na) amakomo. Akabhotora ebherang'ani (na) amakomo ghaye ghakabhotoka. Taho ono yamokere shinguruhe.⁵Ubhutiko no omobhaso hano yarenge moshembehera (na) mobhekereghe, yakuranga nu ukwikebha umwene (na) amaghena amoghe. ⁶Hano yaroshe Yesu hare, akamokenyera akaihinya mobhoronge bhwaye.⁷Akakura ekero ekenene, "Nke ukutuna nkokore, Yesu, Omona uwa Waryobha ono arenge Ighoro? Ndakosasama kurina rya Waryobha umwene, otakanyankya." ⁸Kobhora Yesu yarenge amotebhiri, "Murweko omonto ono, uwe enkoro inyanku."⁹Nawe akamobhorya, "Nuwe we?" Wonse akamohonshokerya, "Irina ryane noni Legioni,kobhora mbaru tore." ¹⁰Yamokomereyi bhokong'u atakamuhira kebhara ko rong'ongo ronde.¹¹Ryarengeho rihisho irya shembeshe reno ryamenyanga mokekereghe, ¹²nabho bhakamokomerya, "bharaghamba tuhire mwihisho irya shembeshe; tuikaremo." ¹³Bhono akabhaitabherya;shenkoro shembe shekamurwako no okosohera shembeshe, (na) shembeshe shekaika kokekereghe sherakenya kughya kunyansha, kohekera shembeshe bhekwe bhibhere shikasika munyansha.¹⁴Bhara bharesyanga shembeshe bhakang'osa bhakakenya kuhira amang'ana ko ghano ghabhaye mubhibhure (na) mumighi, abhanto abharu bhakarishoka kughya komaha keno kebhaye. ¹⁵Bhakasha ku Yesu komaha omonto ono yarenge ashure ne ebhehwe_ ebheghogho ibhyaru_aikaye hayo, yibhohibhwi, arenge bhuya, bhakobhoha.¹⁶Bhara bharoshe keno kyakorwe ko omonto ora yarenge ashure ne ebhehwe mbabhatebhiri keno kyabhaye (na) koshembeshe shera. ¹⁷Bhonswe bhakasimya komokomerya Yesu arwe morong'ongo rwabho.¹⁸Hano yasohanga mwitubha,ora yarenge ashure akamosasama aghi nawe. ¹⁹Yesu akamwitabherya, akamara akamotebhya, "Kayi waho na kobhanto bhaho obhatebhi keno Omoneneakokoreye, ne ikyabhera keno akorokiri." ²⁰Akaghya akasimya koraghanya amang'ana amahiku ghano Yesu amokoreye kontahana yonswe iya Dekapoli,(na) kera omonto akaroghora.²¹Neenkagha eno Yesu yambokire ghweki orobhareka ronde, mwitubha, abhanto abharu bhakaikomana hang'e nawe, hano yarenge komorambo ughwi inyansha. ²²Uwonde uwa abhatangati abha risengero ono yabherekerwanga Yairo, yaishire, hano yamoroshe, yamughwereye momaghoro ghaye. ²³Akamokomerya bhokong'u bhokong'u araghamba, "Mohara wane omoke aratuna kukwa. Ndakokomerya, nsho umukuniko abhe omohoru." ²⁴Bhakahinana (na) abhanto abharu, bhakaisuka hang'e nu ukumwinara.²⁵Yarengeho omokari ono yagheranga amanyinga ku imioka ikomi ne ebhere. ²⁶Yanyankire bhokong'u kobhareri abharu (na) akasarya ebhento bhyonswe bheno yarenge nabhyo, nawe teyanyore obhohoruhe. ²⁷Akaighwa amang'ana gha Yesu. Akasha nyuma yaye ghate ghate iya abhanto, akakunya umwenda ghwaye.²⁸Kobhora yaghambire, "Hano ndakuni umwenda ghwaye ndahwena." ²⁹Hano yamukuniri, amanyinga ghakabhotoka, akaighwa ahwenibhwi kurwa munyanko yaye.³⁰Kamwe igho Yesu akaimanya igha shinguru shimuhwereye. Akaisyorya abhanto akabhorya, "Newe ankuniri umwenda ghwane?" ³¹Abheghibhwa bhaye bhakamotebhya, "Oramaha abhanto bhano bhakwikomereye nauwe orabhorya, "newe ankuniri?"' ³²Naho Yesu akaisyorya ntahana shyonswe komaha ono yamukuniri.³³Omokari, akamanya keno kimunyore, akobhoha nu ukurighita. Akasha akaghwa mobhoronge bhwaye akamotebhya obhohene bhyonswe. ³⁴Yesu akamotebhya, "Mohara imighiro ghyaho ghikuhweniri. Kaghi no omorembe uhwenibhwi kurwa ku nyanko yaho."³⁵Yesu hano yashumanshanga, abhanto abhamwe mbaishire kurwa mwisengero, bharaghamba, "Mwiseke waho akure. Nkwake oghenderi kunyankya umweghya.³⁶Naho hano Yesu yaighure kera bhaghambanga, akatebhya umwimereri uwarisengero, "Otakobhoha. Itabherya." ³⁷Teyaikaereyi omonto wowonswe komorongeka, akabha Petro, Yakobo (na) Yohana wamwabho Yakobho. ³⁸Bhakasha ka mwimereri uwa risengero nawe akarora umuhiri nisho, umwaru ughukukura bhokong'u.³⁹Hano yasohire ka, akabhatebhya, "Nkwake mokoroghora no ukukura? Omona tarakwahe naraye." ⁴⁰Bhasimya komosera, nawe akabharishokya bhonswe kebhara akaghegha su wabho omona nyakuwabho (na) bhara bharenge nawe, bhakasoha hara omona yarenge.⁴¹Akaghota okobhoko ko omona akatebhya, "Talitha koum," ako okoghamba omohara ono moke ore ndakoretirya, emoka." ⁴²Kamwe hayo hayo omona akaemoka akasimya koghenda (kobhora yarenge wi imioka ikomi ne ebhere). Hayo hayo bhakaroghoro bhokong'u ⁴³Akabhahamera (kwa) bhoroigha monto wowonswe atakamanya ighoro ya reno. Akabhatebhya bhamohe ibhyakorya.

Chapter 6

¹Akemoka hayo kughya umughi ughwabho, abhanabhegha bhaye bhakamosorana. ²Urusiko urwu ukumunya hano rwahikire, akasimya kwegha mwisengero. Abhanto abharu bhakamwitegherano okoroghoribhwa. Bhakaghamba, "Hanyore ameghyo ghano?" " Mbosoke bhwa kerengereke keno yanyora?" "Arakora amahiku ghano ko amabhoko ghaye?" ³"Igha ono te umwatya we shente, mumura uwa Mariamu nu umuhiri wabho Yakobo, Yose,Yuda (na)Simioni? Bhahara tebhara twikaye nabho?"Tebhashomeywe (na) Yesu he.⁴Yesu akabhatebhya, "Omoroti takobhora esokohe, naho nunyora nabhahiri bhayehe. ⁵Teyatore kokora, amakong'u komabhoko ghayehe yabhatoreye amabhoko abharoye no okobhahwena. ⁶Yaroghoribhwi bhokong'u kukwanga kwitabherya kwabho. Ghweki akatora shemberi ishya hang'e areghya abhanto.⁷Akabhabherekera abhegha bhaye bhara ikomi (na) bhabhere akasimmya kobhaha obhotoro. Akabhaha shinguru ighoro yu kuhisha ebhehwe ebheghogho, ⁸Akabharagherya bhatakaghegha kyokyonswe kera bhagheghe inyimbo iyene. Bhatakaghegha omokate, hamwe ekekapo, hamwe shimbirya; ⁹naho bhaibhohe shengeto, bhatakaibhoha shengansho ibhere.¹⁰Ghweki akabhatebhya, "Righutu ryoryonswe reno morashe mosohe, mwikareho kohekera hano moryemoka kurwaho. ¹¹Hano motariturung'anwa nu ukwanga kwitegherwa murweho, mwekong'onte urutu ko maghoro ghenyu okoreke mushe kobhashuta."¹²Nabho bhakaghya bharatebhya abhanto bhaitughame nu ukutigha ibhitimba bhyabho. ¹³Abhegha bhaye hano bhagheye mbakenyiri ibhitimba bhyaru no okohaka abharoye amaghuta bharahwena.¹⁴Omokama Herode hano yighure ghayo, kobhora irina irya Yesu ryamanyekana bhokong'u. Abhanto abhamwe bhakaghamba, "Yohana aryokire ku igho, shinguru shaye nsho akokora emeremo." ¹⁵Abhanto abhande bhakaghamba, "Ono Eliya."Abhande bhakaghamba, "Ono no omoroti, ko bharoti bhara abhakare."¹⁶Nahohano Herode yaighure ghano akaghamba, "Yohana, ono natomire abhasirikare bhamobhotore omotwearyokire." ¹⁷Herode umwene yatomire abhasirikare koghota Yohana atorwe mushera kukughira iya Herodia (moka murawabho Filipo) ko bhora yarenge amotetire.¹⁸Kobhora Yohana yatebhiri Herode, "Tebhuya koteta omokari uwa wamwenyu." ¹⁹Kurwa enkagha iyo Herode akawansha komorerera akatuna aite Yohana, nawe teyatorehe, ²⁰kobhora Herode yobhohire Yohana; yamanyire igha mohoreru, yarenge ghweki yamutighire no omorembe.Hano yamwitegheranga, yaroghore bhokong'u, nawe akashomerwa kumwiteghera.²¹Hano yahekeye enkagha okanyora shihikire shinsiko ishwo kwebhorwa Herode akakora abhasirikare bhaye obhogheni, abhasirikare, (na) abhimereri abha Galilaya. ²²Nho mohara uwa Herodia yasohire akabhenera mobhoronge bhwaho, akasambarokya omokama Herode (na) abhagheni bhano bharyanga ibhyakorya ibhya moghorobha. Nho omokama yatebhiri omohara ora, "Nsabha keno ukutuna oni nendakohe."²³Akatyana no okoghamba, kyokyonswe keno oransabhe, nendakohane,nunyora niritene eryo obhokama bhwane." ²⁴Omohara ora akarishoka kebhara yo obhogheni kobhorya nyakuwabho, "Nke ndasabhe?"Akaghamba, "Omotwe ughwa Yohana Umusubhi." ²⁵Akakyora mobhogheni bhongo bhongo omokama akasimya koghamba, "Ndatuna ohete ighoro yi ikitubha, omotwe ughwa Yohana Umusubhi."²⁶Omokama akaroghoribhwa bhokong'u, (na) keno omohara ora yasabhire nahokobhora yamwibhakeye mobhoronge ubhwa abhagheni, tiyangire risabho ryayehe. ²⁷Omokama akatoma abhasirikare kurwa mobharendi bhaye kughya koretera omohara uyo omotwe ughwa Yohana. Omorendi yagheye kobhotora omotwe ughwa Yohana arenge mushera. ²⁸Akareta omotwe ughwa Yohana aghoghegheye kukitubha akahana omohara ora, omohara ora akahana mayo wabho. ²⁹Abhanabhegha abha Yohana hano bhaighure igho, bhakaya koghegha omobhere ghwaye bhakaghya koghobheka.³⁰Abhahorwa, hano bhakyore kurwa kotebherya bhakaekomana mobhoronge ubhwa Yesu, bhakamotebhyaghoonswe ghano ghabhaye (na) kigho bheghiri. ³¹Wonse akabhatebhya, "Mushe hano twibhise tumunyehake." Abhanto abharu bhashanga ku mwahorwa abhande bhaemokanga kurwaho, bhakatamwa korya ibhyakorya. ³²Ku igho bhakarina mwitubha bhakaghya kwibhisa hano abhanto bhatarenge.³³Abhanto bhakabhamaha bharemoka abharu bhakabhamanya, bhakabhakenyera ko maghoro kurwa imighi ghyonswe,bhakabhatangatera kuhika komorambo. ³⁴Hano bhaghobhire komorambo, akamaha abhanto abharu, akabhabhera, kobhora bharenge kya amang'ondi ghano ghatana omoresya. Akasimya kobheghya amang'ana amaru.³⁵Enkagha ekaghya moghorobha yarenge, abhanabhegha bhaye bhakamotebhya, "Hano haibhisire imighi teghehohe ne enkagha egheye bhokong'u. ³⁶Ragha abhanto bhaghi kumighi ighya hang'e (na) korobheri rwa hang'e okoreke bhaeghore ibhyakorya."³⁷Naho akabhatebhya, "Mobhahane ibhyakorya." Bhakamotebhya, "Toratora kughya koghora emekate ighya dinari maghana abhere tobhahe bhare?" ³⁸Akabhatebhya, "Mona emekate erenga?Moghende moghemahe." hano bhagheroshe bhakamotebhya, "Ghehoetano (na) shinswe ibhere."³⁹Akabhatebhya abhanto bhaikare kobhekomo komanyanki amabhese. ⁴⁰Bhakabhaikarya kobhekomo, Ibhya merongo etano kohekera ighana imwe. ⁴¹Gweki akaghegha emekate ghera etano (na) shinswe ibhere, akamahera kwisaro, akaghenonka akamara akahana abhegha bhaye bhaghotere okoreke bhahane ehamate. Ghweki akatwenya shinswe ibhere ko bhanto bhoonswe.⁴²Abhanto bhonswe bhakarya (na) bhakeghota. ⁴³Bhakakomanya ebhetene bhyemekate bheno bhyarenge bhitighaye, Bhekeshora ebhekapo ikomi (na) bhibhere, ne ebhetene ibhya shinswe. ⁴⁴Abhashasha bhano bhareye emekate (na) shinswe mbekwe bhitano.⁴⁵Abhanabhegha bhaye bhakamotebhyabharine mwitubha bhaghende ntahana yende, bhahike Bethsaida, enkagha iyo umwene akeragha ehamate. ⁴⁶Hano abhanto bhamare kwemoka, akaghya mokekereghe kosasama. ⁴⁷Hano yahikire moghorobha, (na) ritubha ryabho rihikire kubhuribha, yarenge umwene komorambo.⁴⁸Bhakarora bharanyanka kotema engahi kobhora omokama mwaru ghwarenge ghorabharebhera. Hano yahikire momakeye akabhaghyako, araghenda ko manshe, akatuna kobhahetera. ⁴⁹Hano bharoshe areghenda ko manshe bhakahaha bharakanya nisambwa bhakakura ikurate. ⁵⁰kobhora bhamoroshe bhakahaha no okobhoha. akaghamba nabho arabhatebhya, "Mokarehe! no oni! Motakahaha."⁵¹Akarina mwitubha, no omokama ghokatenda, bhakaroghora bhokong'u. ⁵²Kobhora tebharenge bhamanyire emekate ghera nke ghyorokyanga.Kobhora amaiteghero ghabho okanyora bhatamirwe komanyerya⁵³Hano bhambokire humbu,bhakahika ikyaro kya Genesareti bhakaghobha hayo. ⁵⁴Hano bhikire mwitubha mora, abhanto bhakamomanya. ⁵⁵Bhakakenya koraghanya kosheng'ongo shyende shonswe abhanto bhakaekomana bhakareta abharoye bhaghegheye komararo, bhora bhaighwanga yishire.⁵⁶Hano honswe yasohanga mosheng'ongo, hamwe mumighi, nunyora ngateghate yi bhyaro,abhanto mbatore abharoye ahase ahe metera, (na) abhanto bhakamosabha aitabheri abharoye bhakuni ororebhebhe urwa umwenda ghwaye. Igho bhooswe bhano bhakuniri umwenda ghwaye mbahwenibhwi.

Chapter 7

¹Mafarisayo (na) abhandeki abhamwe bhano bharwereye Yerusalemu mbaikomaini bhakanarya Yesu.²Amafarisayo (na) abhandeki bhakarora abhana bhegha bhaye mbareye omokate nkagha iyo bhatarenge bhoronge; (na) amanyanku. ³(kobhora Mafarisayo (na) Wayahudi bhoonswe tebhakorya bhare hano bhaisabha amabhoko bhuya,; bhaghotereye esmoka iya abhaghaka. Enkagha ⁴Mfarisayo bhakyora krwa komotera, tebhakorya nkagha bhatarisabhahe. Umwahokanyo ghonde ghono bhaghotera, hamwe no okoghya ebhekombe nabhera bhakunyerako ibhyakorya.)⁵Mafarisayo (na) abhandeki bhakabhorya Yesu, "Nkwake abhanabhegha bhaho tebhakosoka no ukwitabherya esemoka iya abhakoro bheto,bhararya bhaisabhire amabhoko?"⁶Nawe umwene akabhatebya, " Isaya akarota bhuya ighoro yenyu abharongo, akandeka, "Abhanto bhano mbansokire ko okoghamba kwene,nawe amaiteghero ghabho nhamwe ghare naoni. ⁷Bharansabhra amasabho ghano ghatana ubhwera, bhareghya umwahokanya oghwa abhanto ke enshera iyo okohetera.'⁸Mwatigha umwahokanya ughwa Waryobha no okoghotera esemoka iya abhakoro bhenyu." ⁹Akaghamba kobho, "Mwangire imyahokanya ighya Waryobha igha mmoghotereye esemoka yenyu! ¹⁰ko bhora Musa akaghamba, 'mosoke suwenyu (na) nyoko wenyu; 'ora akotoka suwabho (au) nyoko wabho mbohene narakwe;¹¹Naho moraghamba, 'nyore omonto araghamba ekento kokoragha suwabho hamwe nyoko wabho, "Teghako mabhera ghoghonswe ghano mokanyore kurwa ku woni,"(nkokoghamba, 'nindusiri ko Waryobha') ¹²bhono otakamwitabherya omona kokora eng'ana yoyonswe ku kukughirya iya suwabho nunyora nyoko wabho. ¹³Morakora ehamo iya Waryobha kobha bhosaigho kokosohya shesera shyenyu. Morakora maru aghitubho eno ghano ghatubhaini."¹⁴Akabherekera abhanto akabhatebhya igha, "Munyiteghere, bhenyu bhonswe, momanye. ¹⁵Tebhehohe ibhyakorya ibhi imighiro bheno okorya omare oghambanibhwihe. ¹⁶("Omonto wowonswe ono anaamatwe aghukwighwa, aighwe" eng'ana iyo ayemanye).¹⁷Yesu hano yabhatighire kosoha mwighutu, abheghibhwa bhayebhkamobhorya kokerengyo kiyo. ¹⁸Yesu akaghamba, "bhenyu bhoonswe temoramanyahe? Temokomaha igha eng'ana yoyonswe eno mokokora eratora kobha engogho ko monto, ¹⁹kobhora eng'ana tikumukunya konkoro yayehe, naho nkuyere momobhere ghwaye ghweki nkohwere. "Komaghamba ghayoYsu yakore amang'ana ghabhe kobhorabhu.²⁰Akaghamba, "Era ikurwa ko omonto nkyo kikumunyahara. ²¹Kobhora nkurwere momaiteghero ghaye,monkoro yaye,amaiteghero amaghogho, obhosorare,ubhwibhi,ubhwiti, ²²obhosoheri, oronamba oroghogho, unyamuriobhwe bheto, obhorongo, obhobhashi, rihari obhoghotanya ukwihema, obhokangi. ²³Amasaryo ghano ghonswe nkurwa ghare momaiteghero ngo ghara ghakosarya omonto."²⁴Yesu yaimokire kurwa hara yarenge yikaye akaghya korong'ongo rwa Tiro(na) Sidoni. Akasoha monse hano atatunire omonto wowonse amanye igha nhayo yare, (na) we teyatorekeni kumubhisahe. ²⁵Nawe hayo hayo omokari, yaishire ku Yesu ono omona waye omoke yarenge ne ekehwe, yaighureamang'ana ghaye akasha, akahighama amaru mobhoronge bhwaye. ²⁶Omokari uyo yarenge Myunani,uwa Kifoeniki. Akamosasama arusi omona waye ekehwe kera.²⁷Yesu akatebhya omokari, "Bhatighe abhana bhatangate kuraghiribhwa ibhyakorya, kobhora te bhuya koghegha ibhyakorya ibhya abhana no okorekera shesese." ²⁸Nawe omokari ora akamohonshokerya no okoghamba, "Nigho Omonene, esese nkoryere bhera abhana bhareye bhekatighara."²⁹Akamotebhya, "Kobhora uritabherya igha, mboronge ore kughya. Ekehwe kirure ko omohara waho." ³⁰Omokari ora yakyore waye akanyora mohara waye araye koketanda, ekehwe kimurureko.³¹Yesu akarwa morong'ongo ruyo urwa Tiro akahetera sidoni kughya kunyasnsha iya Galilaya akaghakendo iya Dikapolisi. ³²Ghweki bhakamoretera umukiro (na) teyatoragha koghamba bhuyahe, bhakasasama Yesu amotore amabhoko.³³Yarishokiri omonto ono kebhara ko bhanto ku kibhisire, akamotora ibhyara bhyaye momatwe ghaye, hano yature amateakunya omonto ora akoororeme rwaye. ³⁴Akamahera ighoro kwisaroakahembera no okobhatebhya, 'Hwena," bhuyo nkoghamba " hwena!" ³⁵Ko enkagha iyo iyo amatwe ghakarebhoka, keno kyarenge kerebhereye ororeme kekasaribhwa akatora koghamba bhuya³⁶Akabhahamera bhatakatebhya monto wowonswe. Nawe kigho yabhahameye, nigho bhararokiri eng'ana bhokong'u. ³⁷Mbohene mbaroghore no okoghamba, "Akore kera ekento bhuya. Ghweki akore umukiro kwighwa (na) abhamumu koghamba."

Chapter 8

⁴¹Ku shinsiko shiyo,mbarengeho abhanto abharu, tebharenge nibhyakoryahe.Yesu akabhabherekera abheghya bhaye akabhatebhya, ²" Ndabhera abhanto bhano, kobhora bhaikaye naoni bhokong'u kushinsiko isato tebhana bhyakoryahe. ³Hano nabharagha kuyawabho bhatareye bharatora kusheshekera konshera numweko. Abhamwe nhare bharure bhokong'u." Abhanabhegha bhakamohonshokerya, "Hetoratore kunyora emekate imyaru ighyukwisa kontahana enotoreetana bhanto ookeabhanto bhano bheghotee?"⁵Akabhabhorya, " Mona mekate erenga?" Bhakaghamba, "Muhungate". ⁶Akahamera abhanto bhara bhikare hanse. Akaghegha emekate muhungate, akasasama Waryobha, nokoghebhotorabhotora. Akahana abhanaabhegha bhaye bhaghetore mobhoronge bhwabho, bhonswe bhakaghetora mobhoronge bhwa abhanto bhonswe.⁷Ghweki shinswe shenke nhosharenge, hano yamare kosasama, akabhatebhya abhana bhegha bhaye bhatwenere abhanto. ⁸Mbareye bhakeghota. Bhakamara bhakakomanya bheno bhyatamire, bhakaishorya ebhekapo muhungate ebhekapo muhungate ebhenene. ⁹Abhanto bhano bharengeho eratorekana bhekwe bhine. Akabhatigha bhaghi. ¹⁰Hano yamare akarina mwitubha nabhana bhegha bhaye,bhakeghya entahana iya Dalmanuta.¹¹Gweki Mafarisayo bhakasimya kohangana nawe. Bhakatuna abhoroki ekerenghyo ikyukurwa kwisaro okoreke komosakya. ¹²Akaroghora monkoro yaye akaghamba, "Nkwake rekora reno rikutuna ekerengyo? Mbenyu nkotebya ehene, tekeho ekerengyo keno kirirusibhwa kwekora reno." ¹³Ghweki akabhatigha, akarina mwitubha, akemokakughya ntahana yende.¹⁴Enkagha iyo abhanabhegha bharenge bhebhire koghegha emekate ighyukwisa. Bharenge no omokate ghomwe ughwene mwiyubha. ¹⁵Akabharaghyanya no okoghamba, "Mobhe maiso (na) mwikabhahe ne temo iya Mafarisayo (na) Herode.¹⁶Abhanabhegha bhahangananga abhene ko bhene, "Ighoro yukwanga kobha ne emekate." ¹⁷Yesu hano yamanyire ghayo, akabhatebhya, "Nkwake mokohangana abhene kughirya yeemekate? Temoramanyahe? Temukwighwahe? Mona shenkoro shindito?¹⁸Mona amaiso, temokomahahe? Mona amatwe timukwighwahe?Temokuhitahe? ¹⁹Hano natweniri emekate etano kobhanto bhekwe bhitano, mbekapo bherenga mwagheghire bheno bhishoye?" Bhakamohonshokerya, "Ikomi (na) bhibhere."²⁰"Hano nakuniri emekate muhungate ko bhanto bhekwe bhine,mbekapo bherenga mwagheghire? ²¹Bhakaghamba, "Muhungate." Akabhatebhya, " Temoramanyahe?"²²Bhakasha Bethaida. Hayo abhanto bhakareta omonto omwe ku Yesu umuhukuru bhakamosasama Yesu amukuni, ²³Yesuakamoghota okobhoko,akamoroshokya kebhara yorobheri akamutwera amate no okomotora amabhoko,akamobhorya, "Nkyo okomaha?"²⁴Akamaha ighoro no okoghamba, "Ndamaha abhanto kyemete gheno ghekoghenda." ²⁵Ghweki akatora amabhoko ko amaiso ghaye, no omonto ora akaramokya, akamaha ghweki, akamaha kera ekento bhuya. ²⁶Yesu akamohatera nokomotebhya aghi waye ghweki akamotebhya, "Otakasoha morobheri."²⁷Yesu akaemoka (na) abhana bhegha bhaye kughya moshemberi isha Kaiseria iya Filipi. Hano bharenge ko nshera akabhabhorya abhana bhegha bhaye, "Abhanto bharaghamba oni nnewende?" ²⁸Bhakamohonshkerya bhakamotebhya, "Yohana umusubhi. Abhande bharaghamba, 'Eliya' (na) abhande, 'Omwe uwa abharoti."²⁹Akabhabhorya, "Naho bhenyu moraghamba noniwe?Petro akamotebhya, "Nuwe Kristo." ³⁰Yesu akabharaghanya motakatebhya omonto wowonswe ora ighoro yane.³¹Akasimya kobheghya igha Omona uwa Adamu nkehameryo anyanke ko amang'ana amaru, naarangwe (na) nabhaghaka naabhimereri abhanene,(na) abhakonikoni, naritwa, ghweki nariryoka kushinsiko isato. ³²Nashumanshire eng'ana eno bhorabhu. Ghweki Petro akamshabha mbareka akasimya komokanya.³³Naho Yesu yisyori akamaha abhana bhegha bhaye akakemera Petro no okoghamba, "Kaghi nyuma yane risambwa!Totore amang'ana agha Waryobha, aghabhanto nkotorore." ³⁴Ghweki akabherekera abhana bhegha bhoonswehamwe,no okobhatebhya, "Omonto wowonswe ono akutuna kosorana, aiyange umwene, agheghe omosarabha ghwaye umwene asorane.³⁵Koora akutuna kosabhora obhohoru bhwaye narasiri,(na) wowonswe ono arasiri obhohoru bhwaye kukughirya yane (na) kukughirya ye ng'ana, narahone. ³⁶Nke ekomotorya omonto, kunyora ikyaro kyonswe,nukusirya obhohoru bhwaye? ³⁷Omonto nkyaaratore kurusya koreng'anya no obhohoru bwaye?³⁸Wowose ono ankosokera oni (na) amang'ana ghane kwe kora reno eryokosohera imighi ighya abhande nibhitimba, Omona uwa Adamu naremosokera omonto uyo hano arisha mobhohoreru bhwa Suwabho hamwe (na) abharaghe abhahoreru.

Chapter 9

¹Akabhatebhya, " Mwitabherii mbatebhi, kobhenyu bhaho bhano bhatariosha uruku,kohokera obhokama bhwa Waryobha hano bhurisha kwanguru." ²Shinsiko isansabha hano shahetire, Yesu akaghegha Petro, Yakobo (na) Yohana bhakaghya kokekereghe, abhene, ghweki akaigharanshora mobhoronge bhwabho. ³Imyenda ghaye ghekamekameka bhokong'u ghekarabhera kokera ighyo omonto wowonswe ku kyaro keno.⁴Nho Eliya hamwe (na) Musa bhakarwera mobhoronge bhwabho, bhashumanshanga (na) Yesu. ⁵Petro akahonshora igha, 'Omoragherya, mbuya bheto tobhe hano, tohaghashe ibhighutu bhitato, ikemwe kebhe ikyaho, ikemwe kebhe ikya Musa ni kyende kebhe ikya Eliya." ⁶(Kobhora tiyare naryakoghambahe, mbobhohire bhokong'u.)⁷Risaro rekasha rekabhakundikirya. Obhoraka bhokarwa mwisaro mora, "Ono no omona wane omoghonshe. Mumwiteghere." ⁸Hayo hayo, hano bhamaghiremaghire, tebharoshe omonto uyowonswe bhanawe hamwehe, bhakatambera Yesu umwene.⁹Hano bhikanga kurwa mokekereghe, akabhakomerya bhatakatebhya omonto koghara bharoshe, hamwe Omona uwa Adamu hano ariryoka kurwa mobhaku. ¹⁰Kuigho eng'ana iyo mbayekoreye monkoro yabho. Ghweki mbashumanshire abhene ko bhene eng'ana eno ekorokya "Okorokya kurwa mobhaku"¹¹Bhakabhorya Yesu, "nkwake abhakonikoni bhaghamba Eliya atangate kusha?" ¹²Akabhatebhya, "Eliya aretangata kusha koreta amang'ana ghonswe. Nkwake yakonirwe igha Omona uwa Adamu anyore inyanko enene no okoreghwa? ¹³Naho ndabhatebhya igha Eliya nyishire, bhakamokora kera bhatunanga, kigho yakonirwe."¹⁴Hano bhahikire kobhanabhegha, bhakamaha abhanto abharu bhabhanari (na) abhakonikoni bharahangana nabho. ¹⁵Hano bhagheye korora Yesu abhanto bhoonswe bhakamokenyera komokerya. ¹⁶Akabhorya abhegha bhaye, "Nke mokohanganera nabho?"¹⁷Omonto uwomwe mobharu bhara akamohonshokerya, "Umweghya, ndetire omona wane kuuwe;anaekehwe keno kyamokora yabha rimumu, ¹⁸hano kyemoka keramughwesya hanse rihuro mumunywa no okotakunya amaino bhokong'u hano kimokire.Nasabha abhanabhegha bhaho kumurusya ekehwe kiyo, naho bhatamwa. ¹⁹Akabhahonshokerya, "Reno nekora reno ritakwitabherya, ninikara nabhenyu kohekerahe? Mbhaghomeri iyake?momorete kuoni."²⁰Bhakamoreta omona wikimura uyo. Hano ekehwe kyagheye korora Yesu, kekamoretera omona ora ikirighito. Omona uyo yaghoye hanse akarusya rihuro iryaruu mumunywa. ²¹Yesu akabhorya suwabho, "Yabhaigho kwi bhaghake?" Suwabho akaghamba, "Kurwa mubhwana. ²²Enkagha yende nkumughwesya kere momoro hamwe momanshe, nookosakya kumusikya. Nyore ono obhotoro bhobhonswe bhora otwabhere ototori."²³Yesu akamotebhya, "Nyore urikerya? Kera ekento nkokorekana kere koora akwitabherya." ²⁴Hayo hayo suwabho akongora ekero no okoghamba, "Nitabhereyi! Ntorya kukwanga kwitabherya kwane." ²⁵Enkagha eno Yesu yaroshe abhantoabharu bharamokenyera, akahamera ekehwe kiyo araghamba, "Uwe ekehwe ikimumu ne ikiribhu ikya amatwe, ndakohamera umurweko, otakamukyora ghweki."²⁶Kekakura nu ukumunyankya omona uwiikimura uyo kekemara kekamurwako. Umumuruyo akabha kyaono akure, abhanto abharu bhakaghamba igha, "Akure,' ²⁷Naho Yesu yamoghotire okobhoko akamwimokya, no omona akemera.²⁸Enka eno Yesu yasohire mwighutu, abhana bhegha bhaye bhakamobhorya kukumushamera, "Nkwake bheto totatore kurusya ekehwe kiyo?" ²⁹Akabhatebya, "ko temo eno tikikumurwakohe nkohekera amasabho aghene."³⁰Bhakarwa hara kohetera Galilaya.Temonto wowonswe yamanyire hano bharenghe, ³¹ko bhora yeghyanga abhana bhegha bhaye. Akabhatebhya, 'Omona uwa Adamu narahanerwe mobhanto, ghweki mbarimwita. Hano arikwa shinsiko isatohano sherehwa araryoka ghweki." ³²Naho tebhamanyereyihe, bhakobhoha komobhorya.³³Bhakahika Karperinaumu. Hano bhasohire mwighutu ryabho akabhabhorya, "Nke mware kushumanshera konshera"? ³⁴Bhakakira kiri. Kobhora bhahangananga konshera igha nawe omonene bhokong'u. ³⁵Hano yaikaye hanse akabhabherekera hamwe ikomi nabhabhere, akaghamba nabho, 'Ono wowonswe akutuna kotanga, nkehameryo abhe umusiti no omokori we emeremo gya bhoonswe.³⁶Akaghegha omona omoke akamotora mwighari. Akamoghegha komohaghata, akabhatebya, ³⁷"Ono wonswe akoghegha omona kyaono kurina ryane, nangeghire naoni, no ukunyora omonto anyitabhereyi takobha anyitabhereyi umwenehe nkunyorore naora yantoma."³⁸Yohana akabhatebhya, "umweghya twamaha omonto ararusya ekehwe kurina ryaho tokamokanya, kobhora titukumwitabheryahe." ³⁹Nho Yesu yaghambire, "Motakamokanya, kobhora ono arekora emeremo emenene kohetera irina ryane amare aghambe eng'ana yoyonswe engogho kuwoni.⁴⁰Ko ora atana kebhesere (na) bheto nko bheto are. ⁴¹Ono wowonswe arekohana ekekombe ikya amanshe aghukunywa kurina ryane uwe omohoreru ku Kristo, mbohene nkobhatebhya, tarebhora umukumohe.⁴²Ono arebhasirya uwomwe ko abhake oni ukwitema, ekabhaye bhuya abhoherwe reghena mwighoti arekerwe munyansha. ⁴³Hano okobhoko kwaho korakusiri kobhotore. Mbuya kughya ko obhohoru otana okobhoko kokera kosoha mobhohoru ona amabhoko ghonswe. Komoro "ghono ghotakurima". ⁴⁴("Ahase hano shinyende shetakukwa no omoro ghono ghotakurima ."te ghwa amakyoro gha karehe).⁴⁵Hano okoghoro kwaho korakotei, kobhotore. Mbuya kuuwe osohe mobhohoru ona okoghoro komwe, kokera okorekerwa nu ukukwa munyanko (na) amaghoro ghonswe. ⁴⁶(Ahase hano shinyende shetakukwa no omoro ghotakurima).⁴⁷Hano iriso ryaho rerakoteyi rirusimo. Mbuya ku uwe kughya Mobhokama ubhwa Waryobha ona eketong'o, kokera kobha (na) amaiso ghonswe no okotabhutwa ko hase ahaghogho bhokong'u. ⁴⁸Ahase hano shinyende shetakukwa no omoro ghotakurima.⁴⁹Ko bhora kera omonto narerongwa omonyo ughwa omoro. ⁵⁰Omonyo mmuya,nawe hano ghwaruha mukinyero nkosarya ghore, niyake oraghokore ghobhe omonyo umuya? Mobhe omonyo bhenyu ko bhenyu, ghweki mobhe no omorembe ko kera omonto."

Chapter 10

¹Yesu akaemoka akarwa entahana iyo kughya korong'ongo urwa Uyahudi (na) humbhu yi ikyoro ikya Yordani,honswe abhanto bhakamosorana. Akabheghya ghweki, kya hara yarenge orosera rwaye kokora igho. ²Mafarisayo bhakasha no okosakya komobhorya igha, "Mbuya ghare omoteti kutighana (na) mokaye?" ³Yesu akabhahonshokerya igha, "Musa nke yabhatebhya?" ⁴Bhakaghamba, "Musa yaitabhereyi okokonakona ritashandighi iryo ukwahokanya no okobhorana omokari no umushasha."⁵No ukughira enkoro yenyu enkong'u nkyo kyaghire bhakakonakona ritashandighi irye emboreri iyo," Yesu akabhatebhya. ⁶"Naho kurwa ikyaro kebhombhwe, Waryobha yabhombire umushasha no omokari.'⁷Ku igho umushasha aratigha abhaibhori bhaye arabha hamwe (na) mokaye, ⁸kubhubhere bhwabho bharabha mobhere ghomwe; tebhakobha bhabherehe, nkobhabhare mobhere ghomwe. ⁹Ku igho keno keghoteni (na) Waryobha, omona wo omonto tokakyahokanyahe."¹⁰Hano bharenge mwighutu, abhanabhegha bhaye bhakamobhorya ghweki ko reno. ¹¹Akabhatebhya, "Ono wonswe ono arebhora mokaye nookoteta uwonde, uyo mmutwari. ¹²Omokari wonswe aratighe moghaka waye atetwe ahande uyo mmosorare."¹³Ghweki bhakamoretera abhana bhabho abhake okoreke abhakuni, abhegha bhaye bhakabhakanya. ¹⁴Hano Yesu yighure riyo akarera no okobhatebhya, "Mobhaitabheri abhana abhake bhashe ku oni, motakabharebhera, kobhora obhokama bhwa Waryobha no ubhwabho.¹⁵Obhohene nkobhatebhyande, ono amanyire obhokama ubhwa Waryobha kyo omona omoke mbohene toresoha mobhakama bhwa Waryobha. ¹⁶Akamara akabhaghegha abhana akabhahaghata no okobhanonka.¹⁷Hano yasimiri oroghendo rwaye omonto omwe akamokenyera akamuhighamera, akamobhorya, "Omwegha omohene, nkoreke okore nyore bhohoru bhokora no obhokora?" ¹⁸Yesu akaghamba, "Nke kighire omberekeye omohene? Omohene tahohe, Waryobha umwene we omohene. ¹⁹Omanyire imyahokanyo: 'Otakaita, otakasohera, otakaibha, otakahamerya omonto obhorongo, otakang'aina, soka suwenyu (na) mayo wenyu'."²⁰Omonto ora akaghamba, "Umweghya, ghano ghonswe naghasoka kurwa nkerenge mumura." ²¹Yesu akamomahera no okomohansha. Akaghamba, "Orasoherwa kento kemwe. Mukumo oghori bheno onabhyo otwenere abhataka, okoreke unyore emongo iya kwisaro. Omanye kuntuna." ²²Naho akatuna kukwa enkoro ko amang'ana ghano; akarusyaho riyo abha asorombaye akaghya bhwaye asorombaye, kobhora yarenge ne ebhento ibhyaru.²³Yesu akamahamaha ntahana shyonswe akatebhya abhanabhegha bhaye, "Mbokong'uke kerengereke ku umwame kosoha ko obhokama ubhwa Waryobha! ²⁴Abhanabhegha bhakaroghoribhwa (na) amang'ana ghano. Nawe Yesu akabhatebhya ghweki, "Abhana nkekong'u kerengereke kosoha mobhokoma ubhwa Waryobha! ²⁵Mbunyohu engamia koheta mwibhanga erinsindani, kokera umwame kosoha mo obhokama bhwa Waryobha."²⁶Bhakatong'ara bhokong'u bhakashamerana, "Ku igho nawe ariryokibhwa" ²⁷Yesu akabhamahera akaghamba, "Ko omona wu mwiro tekeho keno kekotorekanahe,te ko Waryobhahe. Kobhora ko Waryobha ghonswe nkobhaghare." ²⁸Petro akasimya kushumansha nawe, "Maha twatigha bhyoonswe tokakosorana."²⁹Yesuakaghamba, "No obhohene nkobhatebhya, taho ono yatighire righutu, hamwe mura wabho, hamwe musubhati wabho, hamwe mayo wabho, hamwe suwabho, hamwe abhana, hamwe rirobha, kukughirya yane, no kukughirya ye eng'ana, ³⁰omosabhi tarinyora kotamboka righana bhokong'u kokera enkagha iya bhono igha: righutu, mura wabho,musubhati, mayo, abhana, ne rirobha, ko hamwe (ni) nyanko ne shinsiko ishya mbere, obhohoru ubhwa bhokora no bhokora. ³¹Naabharu bhano bhatangatire mbarebha abha ikihiko (na) abha ikihiko mbaretangata."³²Hano bharenge konshera, kughya Yerusalemu, Yesu yarenge abhakangatire. Abhanabhegha bhakaroghora, (na) bhara bhabhasorananga ikihiko kyabho mbobhohire. Nho Yesu yabhaheniri bhara ikomi nabhabhere akasimya kobhatebhya keno keremunyore bhongo hano: ³³"Rora toraghya tuhike Yerusalemu, no omona uwa Adamu arihikibhwa ko abhaimereri abhanene(na) abhakonikoni, bharemohokomera kukwa no okomotora ko abhanto abhakebhara. ³⁴Mbarimwanga, mbarimutwera amate,mbaremotema shinyimbo nu ukumwita. Nawe kushinsiko isato nareryoka."³⁵Yakobo (na) Yohana, abhana bha Zebedayo, bhakamushako no okoghamba, "Umweghya, toratuna otokore kera tokosabha." ³⁶Akabhatebhya, "Nke mukutuna mbakore?" ³⁷Bhakaghamba, "Twitabheri twikare(na) uwe mobhohoreru bhwaho, omwe mwobhoryo bhwaho uwonde bhomosi bhwaho."³⁸Naho Yesu akabhahonshora igha, "Temomanyire keno mokosabha. Moratora kukinywera ekekombe keno ndinywera hamwe okoghomerya isubho yane eno ndisubhwa?" ³⁹Bhakamotebhya, "Toratora" Yesu akabhatebhya, "Ekekombe keno ndinywera, murikinywera. Niisubho eno ndesobherwa, moreyeghomerya. ⁴⁰Nawe ono arikara bhoryo hamwe bhomosi bhwane toni ndimurusyahe, naho nkobhara bhano bhahorwa."⁴¹Abhegha ikomi bhara hano bhaighure ghayo bhakasimya korera bhokong'u Yakobo (na) Yohana. ⁴²Yesu akabhabherekera no okoghamba, " Momanyire bhara bhakuitegherwa bhayo mbaregheghwa bhabhe abhanene abha abhanto abhi ibhyaro, bharetonga abhanene no okobha (na) obhotonge kobho."⁴³Naho tekotonerwa kobha igho he. Wowonswe ono arebha motangati mukumo abhe omoghorwa wenyu. ⁴⁴Wowonswe ora arebhatangata mukumo abhe omoghorwa wenyu bhoonswe. ⁴⁵Kobhora Omona uwa Adamu tiyaishire kokorwahe yaishire kokora. Nu ukurusya obhohoru bhwaye ko bharu."⁴⁶Bhakasha Yeriko. Hano yarwanga Yeriko (na) abhana bhegha bhaye (na) rikomo rinene irya abhanto, omona uwa Tmayo, Batimayo, umuhukuru ono yasabhanga, yaikae momokora ughwa ribharabhara. ⁴⁷Hano yaighure igha Yesu Mnazareti, akasimya kokonga no okoghamba igha, " Yesu Omona uwa Daudi nyabhera!" ⁴⁸Abharu mbakiri umuhukuru ora bharamotebhya kira. Nawe yakongire ko obhoraka obhonnene, "Omona uwa Daudi, nyabhera!"⁴⁹Yesu yaimereye akabhatebhya abherekerwe. Bhakamobherekera umuhukuru ora, bharaghamba, 'Kabhe omohangaru! Emoka! Yesu arakobherekera." ⁵⁰Akarekera mbareka isumati yaye, akabhuruka ighoro, akaghya ko Yesu.⁵¹Yesu akamohonshora no okoghamba, "Nke ukutuna nkokore?" Umushasha umuhukuru ora akaghamba, "Umweghya, ndatuna ndore." ⁵²Yesu akamotebhya, "Kaghi. Umughiro ghwaho ghukuhweniri."Hayo hayo amaiso ghaye kamwe igho ghakaramokya no okomaha; (na) akamosorana Yesu konshera.

Chapter 11

¹Bhono hano bhahikanga Yerusalemu, hang'e kuhika Besthfage (na) Bethania, kokekereghe kye emezeituni, Yesu akabhatoma bhabhere kurwa mobhano bheghibhwa bhaye. ²ghweki akabhatebhya, "Mughi ko rong'ongo rono mwikaraini.Hano murihika, morenyora ekemori ikya itikere keno ketararinwako. Moketanshore mokerete kuwoni. ³Nyore moresabhwa no omonto, 'Nkwake mokokora igho? Moratora koghamba, 'Omonene we akukituna nkerikyoribhwa hano'."⁴Bhaghya bhakanyora ekemori ikitikere kebhohirwe kebhara mokeseku konshera enene nabho bhakaketanshora. ⁵Abhanto abhamwe bhano bharenge bhaimereye hara bhakabhatebhya, "Nke mokokora, kotanshora ekemori ikya itikere kiyo?" ⁶Bhakabhatebhya kigho Yesu yabharagherei, (na) abhanto bhakabhatigha bhakaghya.⁷Bhakakereta ekemori kera ku Yesu bhakarya imienda ghyabho akaikarako. ⁸Abhanto abharu bhakarya imienda ghyabho konshera, abhande bhakarya amasagharya aghamato ghano bhabhoye momeghondo. ⁹Bhara bhamotangateye (na) bhano bhamosoraini mbakonganga, "Hosana! Yanonkirwe ono akusha kurina iryo Omonene. ¹⁰Ononkirwe no obhokama bhono tokoghanya ubhwa tata Daudi! Hosana ighoro kwisaro"¹¹Ghweki Yesu akasoha Yerusalemu akasoha mwisengero akarora kera ekento. Bhono, enkagha warenge ogheye akaghya Bethania hamwe nabho ikomi na bhabhere. ¹²Inkyo yako hano bharwanga Bethania, akaighwa umweko.¹³Akarora omote ghona amato (kwa) hare, akaghwesokera akanyora shehagho teshekohe. Akanyora namato aghene kobhora tiyarenge enkagha yu kwamahe. ¹⁴Akaghotebhya, "Taho ono arerya ehagho kurwa konohe" .Abhana bhegha bhaye bhakaighwa.¹⁵Bhahike Yerusalemu, akasoha mwisengero nu ukusimya koroshokya kebhara abhashurushi (na) abhaghori bhano bharyanga mwisengero muyo. Akagharanshora shemesha ishya bhano bhaswenanga shehera niibhitumbe bhya bhano bhaghoryanga shinguti. ¹⁶Tiyitabhereyi bhaghenderi koghorya morahe.¹⁷Akabharagherya no okoghamba, "Igha teyandekirwe risengero ryane rerebherekerwa righutu irya amasabho ku ibhyaro bhoonswe'? Naho morekore (ni) sana irya abhasaki abhe bhento". ¹⁸Abhaimereri abhanene (na) abhakonikoni bhakaighwa ghano yaghambanga,nabho bhakatuna enshera yu ukubhasikya.Ghweki bhakobhoha kobhora abhanto mbaroghore (na) ameghyo ghaye ghayo. ¹⁹Hano yahikire moghorobha, bhakarwa mumughi.²⁰Hano bhaghendanga kunkyo hayo, bhakarora omote ghwo mtini ghono ghwihimirwe ghomire nunyora nimiri ghyonswe. ²¹Petro akahita no okoghamba, "Tata! Maha, omote ghora waihimire ghooma".²²Yesu akabhahonshokerya, "Mobhe nimighiro ko Waryobha. ²³Mwitabheri nkobhatebhande igha ko kera ono akoghambera ekekreghe keno, 'Kirweho, airekere umwene momanshe, 'ghweki tana masoro monkoro yaye nawe araitabherya igha keno aghambire, nigho Waryobha arekora.²⁴Ku igho ndabhatebhya: ghonswe ghano mokosabha, mwitabheri igha moghanyore, ngarabhe aghenyu. ²⁵Hano mwemera no okosasama, mwabhere kera ekento keno monakyo, okoreke Suwenyu ono arenge kwisaro abhabhere amasaryo ghenyu bhoonswe. ²⁶(Naho hano motabhabheye, kura Suwenyu uwa kwisaro tabhere ibhitimba bhenyuhe).²⁷Bhakakyora kughya Yerusalemu ghweki. Yesu hano yaghendaghendanga mwisengero, abhaimereri abha risengero abhanene, abhakonikoni (na) abhaghaka bhakamushako. ²⁸Bhakamotebhya, "Nko obhotonge orakora amang'ana ghano?" Newe yakohana obhotoro obhwo kokora ghano?"²⁹Yesu akabhatebhya, "Nendabhabhori eng'ana emwe. Montebhi (na) oni nendabhatebhi nkobhotonge ke nkokora amang'ana ghano. ³⁰Isubho iya Yohana yarure kwisaro kasi nko omona wu mwiro? Monhonshokiri."³¹Bhakabhoryana abhene ko bhene no okogha, "Hano toraghambe, 'Kukurwa kwisaro; naraghambe, 'Nkwake motamwitabhereyi?' ³²Naho hano toraghambe, 'kurwa ko omona wu mwiro;..."Bhakobhoha abhanto,kobhora mbaiteghereye igha Yohana yarenge Omoroti. ³³Nho bhamohonshokeyi Yesu no okoghamba, "Tetomanyirehe.Nho Yesu yabhatebhiri, "Nunyora noni tembatebhi nkwa bhotoroke ndakora amang'ana ghano.

Chapter 12

¹Ghweki Yesu akasimya kobheghya ko bherengyo. Akabhamba, "Omonto akemya omoghondo oghwo mizabibu, akaghoghetera, akatuka ubhwina ko kehameryo ikya amarwa. Akahaghasha omonara akamara akaghohana kuibhagha ike omoghondo ughwa mzabibu. Ghweki akagha oroghendo urwa hare. ²Enkagha hano yahikire, akatoma omokori waye uwe emeremo ko abheremi abhe mizabibu bhakanyora kurwa kobho shehagho. ³Naho bhakamoghota, bhakamotema, no okomokenya bhosa bhosa igho.⁴Gweki omokori we emeremo uwonde akamotoma, bhakamunyahara komotwe no okomokora agha shensoni. ⁵Gweki akatoma uwonde nu uwomwe uyo bhakamwita.Bhabhakoreye abhande abharu amang'ana kya ghayo ghayo, bhakabhatema abhande nokobhaita.⁶Yarengeho omonto omwe bhokong'u owokotoma, omona omohanshe. Wonswe akbha ng'we yamareribhwi kotomwa kobho. Akaghamba, "Mbaresoka omona wane". ⁷Ghweki abharemi abha mizabibu bhakatebhanya, "Ono uwe omoghabhi. Mushe, tumwite, engabho erebha iyeto."⁸Bhakamobhasha, bhakamwita, bhakamotabhuta kebhara yo omoghondo ogho mizabibu. ⁹Ku igho, nkearakore omoghambi owe meghondo ghye mizabibu? Narashe abhasiki abharemi abhe mizabibu no okoghabhya emeghondo ghiyo kobhande.¹⁰Temorarora kigho bhakonakonahe?" Reghena reno abha haghashi bhangire ryahaghasherwa mbareka. ¹¹Reno ndyarwa ko Omonene, ndyakoroghorya momaiso gheto." ¹²Bhakatuna koghota Yesu, naho bhakobhoha ubhwaru ubhwa bhanto bhakamutigha bhakaghya.¹³Bhakatoma abhamwe abha mafarisayo (na) maherodia kumwene okoreke kigho araghambe. ¹⁴Hano bhahikire, bhakamotebhya, "Umweghya, ntomanyire igha uwe mohenore tokoteibhwahe, ko bhora tona bhwibhagherihe, oraragherya obhoronge ubhwa Waryobha ko obhohene. Bhono! Mbohene okotobhesya righoti ko Kaisari hamwehe? Mbohene turusi hamwe tutighe? ¹⁵Yesu akamanya iniko yabho akabhatebhya, "Nkwake mokonsakya? Mong'ane shimbirya ndemahe reno."¹⁶Bhakareta omwe ku Yesu, Akabhatebhya, "Nkesose (na) amandeko ghawe ghano ghahano? Bhakaghamba, " Agha Kaisari." ¹⁷Yesu akabhatebhya, "Mohane Kaisari ebhento ibhyaye (na) Waryobbha ebhento ibhya Waryobha. "Bhakamoroghora.¹⁸Nho amasadukayo, bhano bhakoghamba ko ryooka tekohohe, bhakamughyako. Bhakamobhorya, nokoghamba, ¹⁹Umwegha Musa yatokoneye igha, 'Hano wamwabho omonto yakwa atighe omokari ono atarebhora omonto nko gheghare mokawamwabho, (na) abhana bhara akunyorako mbha wamwabho ora;²⁰Mbarengeho abhendemwe muhungate,omotangi akaghegha omokari akamara akakwa, tiyatighire abhanahe. ²¹Uwakabhere akamoghegha wonswe akakwa tiyatighire bhanahe. Uwakatato wonswe bhuyobhuyo tiyatighire bhanahe. ²²Bhonswe muhungate tebhatighire bhanahe. Omokari ora wonswe akakamba akakwa. ²³Enkagha yo okoryoka bhareryoka ghweki, igha! Arebha mokawe? Kobhara bhonswe muhungate mbamotetire."²⁴Yesu akabhatebhya, "Eno tikukughirya yenyu kosarya, kobhora temomanyire amandeko neshinguru sha Waryobha he?" ²⁵Hano bhareryoka kurwa mobhaku, tebharetetahe nunyora nkotetwahe, mbarebha kya abharaghe mwisaro.²⁶Nawe, ko bhaku bhano bhakoryokibhwa, nighaa! Temorasoma eketabho kya Musa, ko mang'ana aghe ekesaka, bhora Waryobha yaghambire nawe akamotebhya, 'Noni Waryobha uwa Abrahamu, (na) Waryobha uwa Isaka, (na) Waryobha uwa Yakobo?' ²⁷Tarenge Waryobha uwa bhakuhe, nu wabhano bhakwighwa. Mohaghire bhokong'u."²⁸Uwomwe uwa bhakonikoni akasha kwiteghera amashumansho ghabho; akarora Yesu nabhahonshokeyi bhyuya. Akamobhorya, "Bhono! nehamo ke iyu umukumo bhokongu kokera ishyende?" ²⁹Yesu akamohonshokerya, "Iyumukumo bhokong'u neno, "Ighwa, Israeli, Omonene Waryobha weto, Omonene nomwe. ³⁰Nkehameryo ohanshe Omonene weto Waryobha, konkoro yaho yonswe, ko amaiteghero ghaho ghonswe, kobhongo bhwaho bhonswe, nakushinguru shaho shyonswe.' ³¹Ehamo iya kabhere neno, 'Mukumo ohanshe nyarobheri waho kigho wihanshire umwene.' Teho ehamo yende kokera sheno."³²Omokonikoni akaghamba, "Mbuya umweghya! Oghambire obhohene igha Waryobha nomwe, ghweki taho wonde komokerahe. ³³Okomohansha umwene ko nkoro yonswe, nakobhomanyi bhoonswe, nakushinguru shonswe, nokohansha nyarobheri waho kobhora ukwihansha umwene, nkokera imituho ghyoonswe naghera aghikimwenso." ³⁴Enkagha hano Yesu yaroshe ahonshokiri bhuya, akamotebhya, "Torenge harehe no obhokama ubhwa Waryobha." Temonto yakarehire kobhorya Yesu ng'ana yoyonswehe.³⁵Yesu akabhahonshokerya, enkagha yeghyanga mwisengero, akaghamba, " Bhono! enke kebhaye abhakonikoni bharaghamba igha Kristo mmona uwa Daudi? ³⁶Daudi umwene ko Enkoro Ehoreru akaghamba, ' Omonene yaghambire ko Omonene waye, ikara bhoryo bhwane, kohekera hano ndetora abhabhisa bhaho momaghoro ghaho.' ³⁷Daudi umwene nkomobherekerare Kristo, 'Omonene' Bhono omona uwa Daudi kuighake?" Rikomo rinene irya abhanto bhakamwiteghera ku ubhushomerwa.³⁸Ko meghya agha Yesu akaghamba, "Mwirihe nabhakonikoni, bhano bhakwighomba koghenda bhaibhohire imyenda emetambe no okokeribhwa mometera ³⁹bharikara kubhitumbe ibhya abhaimereri momasengero (na) momagheni (na) ahesoko. ⁴⁰Ghweki bharerya momaghutu gha bhasino bhasabha amasabho amatambe okoreke abhanto bhabhamahe. Abhanto bhayo mbarekengerwa ikina ekekong'u."⁴¹Yesu akamara akaikara hanse hang'e (na) risandeko irituho mwisengero muyo; yamahanga abhanto bhano bhatoranga shimbirya mwisandeko muyo. Abhanto abharu abhame mbatoremo shimbirya nsharu. ⁴²Ho yahetiri omokari umusino akarusya shimbirya sheno shareng'aini ne hera emwe.⁴³Akabherekera abhana bhegha bhaye akabhatebhya, "Mwitabherya ndabhatebhya igha, omokari umusino ono mmotaka arusiri umutuho ghwaye omonene mwisandeko iryu umutuho. ⁴⁴Mbonswe bharusiri koreng'ena ne ekerengere kya ubhunyori bhwabho. Naho umusino ono, kurwa mobhohabhe bhwaye, arusiri ehera yonswe eno akamotoreyi ko obhohoru bhwaye."

Chapter 13

¹Yesu hano yaghendanga kurwa mwisengero, uwomwe uwa abhanabhegha akamobhorya, "Umweghya, maha amaghena ghano (na) amahaghasho gharakoroghorya!" ²Akamotebhya, Oramaha amahaghasho ghano mmanene? Tereho reghena reno reresagha ku ryendehe reno retareghwesibhwa hanse".³Hano yarenge aikae Kokekereghe kya Mizeituni ukutigha risengero, Petro, Yakobo, Yohana (na) Andrea bhakamobhorya kukibhisire, ⁴"Totebhi, amang'ana ghano gharisha rohe? Nkerengyoke kerebhaho?"⁵Yesuakasimya komotebhya, " Mwirihe omonto atakabhateiya. ⁶Abharu mabharisha kohetera irina iryane bhareghamba, 'Noni ono', bhareteiya abharu.⁷Hano murighwa amang'ana agha rihe ning'urusa iya rihe, motakobhoha; amang'ana ghano ngarebhaho, ikihiko nkyo ketarihika. ⁸Gweki ikyaro nkeremokera ikyaro kyende, no obhokama bhoryemokera obhokama bhonde. Ibhirighiti mberebha kera hase, inshara. Ghayo gharebha ki ibhinyonyi ibhyoobhosongo.⁹Mwirihe. Mbarebhahikya munshama, moretemerwa momasengero. Murimeribhwa mobhoronge ubhwa ubhabhaka kukughirya yane, kiyo nkyo ikyorokeryo kyabho. ¹⁰Nkehameryo eng'ana ishe kotabheribhwa ku bhyaro bhyonswe.¹¹Hano bharebhaghota no okobhahana, motakasha kobhora rera moreghamba. Kokobha nkokangha iyo morehanwa keno moreghamba; temorebha mbenyu mokoghambahe ne Enkoro Ehoreru. ¹²Umuhiri naremosohya kukuina kyu ukwitwa, umwibhori narekora omona waye iniko yu ukwitwa. Abhana bhoonswe mbarekonerwa abhaibhori bhaye ukwitwa. ¹³Morererwa nakera omonto kukughirya iya iria ryane. Naho areghomerya kuhika kukihiko, omonto uyo aresabhorwa.¹⁴Hano moremaha obhoghogho ubhwa amasaryo bhwimereye hanohatare (ono akosoma nigha amanye), nho bhara bharenge Yuda bharekenyera mokekereghe, ¹⁵naora arenge ighoro ko rosara atakasha kwika monse,nunyora nkoghegha ekento ikya kebhara, ¹⁶naora arenge momoghondo atakasha kukyora koghegha ingibho yaye.¹⁷Naho mohoko ghwabho abhakar iabhenda nabhano urinyora bharaghonkya ku shinsiko shiyo! ¹⁸Mosabhe igha etakasha kobha igho enkaghaiye embeho. ¹⁹Kobhora nsherebha shinsiko ishi inyanko enene, eno etakabhayeho kurwa kigho Waryobha yabhombire ikyaro keno, terebha igho ghwekihe. ²⁰Singa Omonene akasuhiri shinsiko shiyo, takatokire omonto ono akutunguribhwahe, kukughirya iya abhahoreru mbaitore kusuhya shinsiko shiyo.²¹Ko enkagha iyo nyore omonto wowonswe ora nabhatebhya, "Momahe Kristo hanoare!' Hamwe rora, nhayo are!' motakaitabherya. ²²Nkoora Umukristo uwo obhorongo no omoroti owo obhorongo mbarisha nokokora ebherengyo ibhyo okoroghorya, okore bhabhang'aine nunyora nabhahoreru. ²³Mwirihe, mbatebhiri ghano enkagha etarahika.²⁴Naho hano inyanko iya shinsiko shiyo, iryobha nderebha ikisunte, umweri teghorebharahe, ²⁵ibhinyonyoni mbereghwa kurwa ighoro kwi saro, shinguru ishya kwisaro nshirisingisa. ²⁶Hayo nho Omona uwa Adamu arika kurwa mwisaro no obhohoreru ubhwaru. ²⁷Nho aretebhya abharaghe mokomanyi abhahoreru bhoonswe kurwa shentahana shonswe ishi ikyaro, hano ikyaro kyasimiyi no okohekera kwisaro.²⁸Mweghe kukurwa ko omote. Hano risagharya ryasimya kosebhoka, momanye enkagha iyo emaho ihikire. ²⁹Bhuyo bhuyo, hano morerora ghayo gharakoreka momanye ahikire mukihita.³⁰Mbohene, ndabhatebhya, rekore reno terereheta amang'ana ghano ghatararorwahe. ³¹Risaro nikyaro mbereheta naho amang'ana ghane tegharehetahe. ³²Naho kurusiko nenkagha iyo, taho ono aremanyahe, nunyora nabharaghe mwisaro iyo. hamwe Omona, Ntata umwene.³³Mwirihe, Momahe, kobhora nenkaghake. ³⁴Nkyo omonto ono anooroghendo, aratigha waye noukutigha abhakori bhawaye abhemeremo bhabhe abhimereri bhaye, kera omwe no omoremo ghwaye. No okotebhya omorendi aikare maiso.³⁵Bhono mobhe maiso!Kobhora temomanyire rono mwene mughiarekyora ka waye,nokanyora nko moghorobha, mubhutiko ubhushibhe,hano esarighoko ereraghora, hamwe nkunkyo. ³⁶Hano arashe kwakotakya atakanyora oraye. ³⁷Keno nko bhatebhya nkotebhyande kera omonto: Motakarara

Chapter 14

¹Sharenge shesaghire nsiko ibhere kohekera urusiko orwoe epasaka ne mekate gheno ghetatondoye. Abhaimereri abhanene nabhakonikoni mbatunanga kigho bharaghote Yesu nu ukumwita ko ekebhesere. ²Nkobhora bhaghambanga, "Te nkagha yi nyangihe, abhanto bhatasha kokora rihe."³Enkagha eno Yesu yarengenga Bethani (wa) Simoni omoghenge, hano yetoghekire komensha, omokari omwe akamweshera anainshubha iya amaghuta amarangasu aghe ekerengere ekenene, akatya inshubha era akamwetera nardo ko motwe ghwaye. ⁴Naho nho abhamwe bharereye. Bhashumanshe abhene ko bhene nokoghamba, "Nke keraghire amaghuta amarangasu ghano ghasire? ⁵Ngaratore koghoribhwa shimbirya maghana atato, no okohanwa abhataka." Ghweki akabhakanya.⁶Naho Yesu akaghamba, "Mumutighe. Nkwake mukumunyankya?Neng'ana nshiya ankoreye. ⁷Shinsiko shyonswe mona abhataka, naenkagha yonswe hano mwighomba motore kobhakora amaiya, nawe temorabha naoni nkagha yonswe he. ⁸Nakore kera akotora: ahakire omobhere ghwane amaghuta agha abhaku. ⁹Ndabhatebhya obhohene, kera ahase hano eng'ana ekotabheribhwa ku kyaro kyonswe, kera akore omokari ono nkererengibhwa.¹⁰Ghweki Yuda Iskariote, mobhara ikomi nabhabhere,akaghya ko abhaimereri abhanene okore abhahane kobho. ¹¹Enkagha eno Abhanene bhaighure igho, mbashomeywe bhakamoragha komoha shehera. Akasimya kutuna umweya okobhahana kobho.¹²Ku urusiko orotanga urwe emekate gheno ghetana obhotondoru, enkagha eno bharusiri ikimwenso ikye epasaka, abhanabhegha bhaye bhakamotebhya, "Oratona tughi kosereneniyahe ibhyakorya ibhya epasaka?" ¹³Akaragherya abhana bhegha bhabhere no okobhatebhya, "Mughi mumughi,umusha ono agheghire esengo iya amanshe morasikane nawe. Momosorane. ¹⁴Righutu reno arasohe, momosorana ghweki motebhi mwene ighutu riyo, 'Umweghya aghambire, "Hekerenge ikinyumba ikya abhagheni keno ndinyera epasaka nabhana abhegha abhane?"¹⁵Narabhoroki ikinyumba ekenene ikighoro keno keserenibhwi. Mohasereni kukughirya yeto." ¹⁶Abhana bhegha mbaimokire bhakagya mumughi, bhakanyora nkya bhora yabhatebhiri, bhakaserenya ibhyakorya ibhye epasaka.¹⁷Enkagha yo omoghorobha akasha naikomi nabhabhere bhara. ¹⁸Hano bhatunire kohekera emensha korya, Yesu akaghamba, "Mbohene ndabhatebhya ko bhano tokorya nabho hano owomwe wenyu narankore iniko." ¹⁹Bhoonswe mbarereye, nakera omwe yamotebhiri, " Mbohene tonihe?"²⁰Yesu yabhahonshokeyi no okoghamba, "Mobhenyu ikomi nabhabhere, uyo bhono tokotongerya kitubha kemwe. ²¹Kobhora Omona uwa Adamu narighya kigho yaragheywe. Nawe mohoko ghwaye ora okobhoko kwaye kurinyankya Omona uwa Adamu! Ekabhaye bhuya ku mwene hano omonto uyo akangire kwebhorwa."²²Hano bharyanga Yesu akaghegha omokate, akaghosabhera, akaghosonora.Akabhahana araghamba, "Mogheghe. Ghono nomobhere ghwane." ²³Akaghegha ekekombe, akasasama akaherya bhonswe bhakanyweramo. ²⁴Akabhatebhya., "Ghano mmanyinga ghane agha riraghano amanyinga ghano kughirya iya abharu. ²⁵Mbohene nkobhatebhya, tindinywa ghweki ko omote ghono oghwo mzabibu kohekera rora ndinywa bhohya mobhokama ubhwa Waryobha."²⁶Hano bhamare koretya, bhakaghya kebhara kokekereghe ikya Mizeituni. ²⁷Yesu akabhatebhya, "Bhenyu bhoonswe murinyahokako, kobhora ndyakonwakonwa, 'Nendetema umwimereri namang'ondi ngarenyaraghana.'²⁸Nawe hano nderyoka, nendebhatangatera Galilaya." ²⁹Petro akamotebhya, "Nokanyora bhoonswe mbarikutigha, oni tindikutighahe."³⁰Yesu akamotebhya, "Mbohene nkokotebhya, rero nitabhereyi mu bhutiko bhono bhono, esarighoko etararaghora kukyora kabhere, noranyore unyikanire katato." ³¹Naho Petro akaghamba,ko okokomerya, "Nyore nkehameryo nkwe nauwe, tenkwangehe." Bhonswe bhakaraghanya bhuyo bhyuyo.³²Bhakahika ahase hano hakobherekerwa Gethsemane, Yesu akabhatebhya abhanabhegha bhaye, "Mwikare hano enkagha eno nkosasama." ³³Akabhaghegha Petro, Yakobo, (na) Yohana hamwe nawe, akasimya koghondobhera nu ukunyanka bhokong'u. ³⁴Akabhatebhya, " Ndaroghora bhokong'u, kohekera kukwa. Naho mutighare hano mwikare kyo."³⁵Yesu akaghya ritamboka ike, akaghwa hanse, akasasama, hano ekatorekaini, enkagha eno nekamwirihire. ³⁶Akaghamba, "Aba,Tata, Amang'ana ghoonswe nkokorekana ghare ku uwe. Ndusiryaho ekekombe keno. Naho temaigha ghanehe, mmaigha ghaho."³⁷Akakyora kobhabherekera akanyora mbaraye, akatebhya Petro, "Simoni, noraye? Tewatore kwikara nunyora nko nkagha emwehe? ³⁸Motakarara mosasame motakasoha momasakyo. Mbohene enkoro yitabhereyi, naho omobhere mmorosu." ³⁹Akaghya ghweki kosasama, akaghamba amang'ana gharaghara.⁴⁰Hano yakyore akanyora mbaraye, kobhora amaiso ghabho ngarenge gharitohire tebhamanyire keno bharamotebhihe. ⁴¹Akakyora urwa katato akabhatebhya, "Mmokeraye nu ukumunya? Ghaisire! Enkagha ihikire. Roora! Omona uwa Adamu alinyankibhwa momabhoko agha abhibhitimba. ⁴²Mwemoke, tughi. Momahe igha umuniko wane nhang'e are."⁴³Hano yarenge akeghamba, Yuda, omwe uwa abhara ikomi nabhabhere, akahika, narikomo irinene irya abhanto bhano bharenge namasabha (na) amarungu kurwa ko abhaimereri abhanene, abhakonikoni nabhaghaka. ⁴⁴Enkagha iyo umuniko okanyora abhorokiri ikyorokyero, araghamba, "Ono ndihumbata uwe. Momoghote mumuhire mubhwangari." ⁴⁵Enkagha eno Yuda yahikire, hayo hayo akaghya ku Yesu nokoghamba, "Omoragherya!" Akamuhumbataa. ⁴⁶Hayo hayo bhakamotora mubhwangari no okomoghota.⁴⁷Nawe uwomwe wabho ono yimereye hang'e nawe akinyokya risabha ryaye akatemera omokori we emeremo uwo omonene akabhotora okotwe. ⁴⁸Yesu akamotebhya, "Mwishire kongota mona amasabha (na) amarungu kyo omosaki? ⁴⁹Nahano kera enkagha narekobhanga hamwe nabhenyu ndeghya mwisengero, temwangotirehe. Naho reno ndekorwe bhora obhokonikoni bhwana mbwaraghirwe bhuhike. ⁵⁰Nabhara bhoonswe bharenge (na) Yesu mbamutighire bhakakenya.⁵¹Umumura omwe ono yarenge aibhohire inghibho obhoghongwe ubhwene, akasorana Yesu.Hano yaghotirwe ⁵²akatigha ingibho era akakenya kenabhi.⁵³Bhakahira Yesu ku umwimereri omonene. Bhakaikomaneryaho abhanene (na) abhaimereri bhoonswe, abhaghaka nabhakonikoni. ⁵⁴Petro yamosoraini Yesu ko hare, kobhata morobhagho orwo umwimereri omonene, akaikara hamwe nabhanene, arenge kukyoto arota omoro.⁵⁵Enkagha iyo abhanene bhoonswe ne ensango yonswe iya Abhayahudi mbatunanga abhu kumushuta okoreke bhamwite Yesu. Nawe tebhanyore ono yamushutirehe. ⁵⁶Kobhora abhanto abharu abharu mbamwihamereyi, tebhwatubhainihe.⁵⁷Abhamwe mbamorongohiri, bharaghamba, ⁵⁸"Ntwamwighure araghamba, 'Nderesarya risengero reno ryakorwa namabhoko, rehaghashwe iryende ku shinsiko isato reno retarehaghashwa namabhoko."' ⁵⁹Honswe hayo ubhushuti bhwabho tebhwatubhainihe.⁶⁰Umwimereri omonene akemera ghate yo orobhansha akabhorya Yesu, "Tona, ehonshokyohe? Abhanto nke bhakwiteghera ku uwe?" ⁶¹Naho akakira bhukiri teyahonshoye kentohe. Gweki Umwimereri omonene akamobhorya, "Nuwe Kristo, omona uwa Waryobha ono yitabheribhwa?" ⁶²Yesu akaghamaba, "Noni ono. Norerora Omona uwa Adamu aikaye bhoryo ubhwa shinguru arasha (na) amasaro kurwa mwisaro."⁶³Umwimereri omonene bhakatandora tandora imyenda ghaye no okoghamba, "Tukituna abhashuti abhande?" ⁶⁴Obhoseri bhuyo mwibhughure. Iyake moroshe?" Bhoonswe bhano bhamokengeye kya bhora bharoshe umuniko waye aramokoora. Bhonswe bhakamokengera igha nigha akwe kuigho rumushomeye akwe. ⁶⁵Abhamwe bhakasimya kumutwera amate nukumukundikirya mubhusyo eno bharamotema no okomotebhya, "Rota!" Bhakamoghegha no okomotema.⁶⁶Enkagha iyo Petro yarenge yishabhire morobhagho, omokori uwe emeremo omwe uwa abhakari uwa abhakori abha umwimereri omonene akamushako. ⁶⁷Yaroshe Petro hano yarenge yimereye arota omoro, akamomahera ko hang'e no okoghamba, "Uwe wonse Mnazareti ware, Yesu". ⁶⁸Nawe akaikana araghamba, "Temanyire ghweki temanyire keno okoghambahe!" Akamara akarwaho akaya akahika mukihita esarighoko ekaraghora.⁶⁹Nawe omokori we emeremo uwe ekekari akamorora nokobhatebhya bhara bharenge bhaimereye hara, "Omonto ono mbamwe na bhara!" ⁷⁰Ghweki akaikana. Hakigho bhara bharenge bhaimereye hara mbatebhyanga Petro, "Mbohene nhamwe ore nabho, kobhora uwe wonse Mgalilaya ore."⁷¹Nawe akasimya kwetora momaihimo nu ukutyana, "Temanyire omonto ono akoghambwa." ⁷²Esarighoko ekaraghora urwa kabhere, hayo nho Petro yahitire amang'ana ghano Yesu yamotebhyanga: "Nurinyikana urwa katato esarighoko etarabha koraghora urwa kabhere." Naakatora ekero.

Chapter 15

¹Kunkyo shiri abhanene abharisengero abhaghaka abhakonikoni niinshama yonswe iya Wayahudi bhaitabheranya ko hamwe Ghweki bakamobhoha Yesu nu ukumuhira ku Pirato. Pirato akamobhorya, "nuwe Omokama uwa abhayahudi?" " ²Akahonshokya, " Oghambire igho." ³Abhanana abhe risengero bharusya amashongero amaru ighoro (ya) Yesu.⁴Pirato akamobhorya, "tokohonshora? Tokorora kigho ukushongerwa ko amang'ana maruhe? ⁵Yesu teyahonshoye Piratohe, naiyo ekamoroghorya.⁶Nsemoka enkagha iyi nyangi yahateranga omobhohe omwe, ono yasabhirwe. ⁷Yarengeho omonto ono yabherekerwanga Baraba. Mushera abhohirwe nabhano bhabhohirwe hamwe nabhasarya bhaitire enkagha iya abhasarya. ⁸Abhanto abharu bhakasha ku Pirato, no okomasabha abhakore kigho yatangire kobhakora.⁹Pirato akahonshokerya kokobhatebhya igha, "Moratuna mbahateri Omokama uwa Wayahudi?" ¹⁰Kobhora yamanyire nkurihari irya abhaimereri abhanene bhano bhaghotire Yesu no okomoretera. ¹¹Nawe abhanene bhayo bhasighirya abhanto okokora ikituri bhashera igha Baraba ahaterwe umwene atighare.¹²Pirato akabhahonshokerya gweki araghamba, "Mokoreke Omokama uwa Wayahudi? ¹³Bhakashera ghweki. "Anyankibhwi!"¹⁴Pirato akabhatebhya, "Ne ng'anake engogho eno akore?" Naho bhakaghenderya kushera bhokong'u, "Anyankibhwi." ¹⁵Pirato yatunanga okobhategherya abhanto bhayo, akahatera Baraba. Akatema Yesu emebhaghasi akamara akabhatebhya bhamoteme.¹⁶Abhasirikare bhakamorongeka bhakamuhira morobhagho (hano harenge umughi ughwi ikyaro) bhakamokomanirya ekekomo ikya abhasirikare. ¹⁷Bhakamwibhohya engansho iye erange iya zambarau, bhakamorokera urusurya urwa amahwa bhakamotora komotwe. ¹⁸Bhakasimya kumushera bharaghamba igha, "Torakokerya, Omokama uwa Wayahudi!"¹⁹Bhakaya bharamotema komotwe niinyimbo iyo omote ughu umwere no ukumutwera amate. Bhakamwihighamera mobhoronge bhwaye kokomosoka. ²⁰Hano bhamare komokora ghayo, bhakarusya engasho iya zambarau bhakamwibhohya ighyaye, ghera bhamuroshokya ko bhara kughya kumunyankya no okomotematema. ²¹Omonto nyabhorebhe, Simoni Mkirene, ono yasohanga mumughi kurwa momoghondo. (suwabho Iskanda (na) Rufo); bhakamohateka koghegha koghegha omosalabha ughwa Yesu.²²Abhasirikare bhakahila Yesu ahase hano hakobherekerwa Goligotha (esesoro iyahayo nigha ahase ahe ekehore ikyo motwe). ²³Bhakamunywensya (mvinyo na manemane), naho tiyanyoyehe. ²⁴Bhakamobhamba ko omosarabha nukutwena amatusho ghaye,bhahora kutuna komanya kera umusirikare (ni) tushoke aragheghe.²⁵Hano yahikire enkagha iya katato kunkyo nho bhamunyankiri. ²⁶Bhakamotora ighoro yaye orobhau rono rokonirekonire igha rishongero, "Omokama uwa Wayahudi." ²⁷Bhamobhamba hamwe (na) amatuntera abhere, rimwe bhoryo bhwaye iryende bhomosi bhwaye. ²⁸(" Amakonikoni ghakahika igha yabhambirwe hamwe (na) amatuntera)²⁹Nabhara bhahetangaho mbamotokanga, nu ukusingisya emetwe bharaghamba, "Aha! uwe nonookotemora risengero no okorehaghasha shinsiko isato, ³⁰itungurya umwene wike urwe komosalabha!"³¹Kukughirya iyoiyo abahaimereri abhanene abha risengero mbamushere bharashamerana, hamwe (na) abhakonikoni nookoghamaba igha, "Yabhatungui abhande, tebhatore kuitungurya abhene. ³²Mumutighe Kristo, Omokama uwa Israeli, ika hanse urwe ko mosarabha, okoreke tokorore nukwitabherya." Nakobhara yabhambirwe nabho bhoonswe bhakamotoka.³³Hano yahikire enkagha iyashesa isansabha, iyo omobhaso kekabha ikisunte ku kyaro kyonswe ukuhika enkagha iya shesa kenda omobhaso. ³⁴Enkagha iyo iya shesa kenda, Yesu akakonga ko bhoraka ubhwi ghoro ,( " Eloi,Eloi, Lama sabaktani?") eraghamba igha " Waryobha wane, Waryobha wane,nkwake untighire?" ³⁵Abanto bhano bharenge bhimereye hano bhaighure bhakaghamba, "Rora arabherekera Eliya."³⁶Omonto uwomwe akakenya, atore divai iyisiki mukishesho akayetora ighoro yo omote ughumwere, akamoha okoreke anywe. Omonto umwene akaaghamba, "Tigha torore nyore Eliya nashakukwikyahanse." ³⁷Hayohayo Yesu akakura kobhoraka bhwi ghoro nahayohayo akakwa. ³⁸Rikengero irya mwisengero rekabharoka amabhara abhere.³⁹Hano omosikare omwe ono yarengeho hano yaroshe Yesu, akure, akaghamba igha, "Mbohene omonto ono yare Omona uwa Waryobha." ⁴⁰Bharengeho abhakari bhano bhamomaheranga (kwa) hare. Abhamwe bhabho yarengeho Mariamu Magdarena, Mariamu (nyakuwabho Yakobo omoke uwa Yose) (na) Sarome. ⁴¹Enkagha eno yarenghe Galilaya yamoghereye komotorya emeremo. Abhakari bhande abharu mbagheye nawe Yerusalemu.⁴²Hano yahikire komoghorobha nabhora ndwarenge urusiko urukwisyemya, urusiku rotarahekera urukumunya, ⁴³Yusufu uwa Arimathaya akaghya ho. Yarenge uwomwe uwa Inshama ono yasokwanga omonto ono yaghanywanga mo Obhokama ubhwa Waryobha. Kobhokare bhwaye akaghya ku Pirato, akamosabha omobhere ghwa Yesu. ⁴⁴Pirato akaroghoribhwa kwighwa igha Yesu akure; akabherekera umusirikare omonene ora akamobhorya mbohene Yesu akure.⁴⁵Hano yanyore obhohene igha Yesu akure, akamwitabherya Yusufu koghegha omobhere ghuyo. ⁴⁶Yusufu yarenge aghore ensanda. Akamwikya kurwa ko omosarabha, akamobhoha ensanda, akamotora mombehera eno yarenge itukirwe kweghena. Akamara akahiringitya reghena akaribha ekeseku ekye embehera. ⁴⁷Mariamu Magdalena bhana Mariamu nyakuwabho Yose bhakarora ahase hano Yesu yabhekirwe.

Chapter 16

¹Hano urusiko urwu kumunya rwahikire, Mariamu Magdarena (na) Mariamu nyoko wabho Yakobo, (na) Salome, bhakaghora amaghuta amarangasu, okoreke bhaghende kohaka omobhere ughwa Yesu. ²Kunkyo shiri iyu urusiko orotange ku shinsiko umuhungate, hano iryobha ryatore bhakaghya kombehera.³Bharashamerana abhene ko bhene, "Nawe aratuhiringitiriho reghena tosohe mombehera?" ⁴Enkagha eno bhamahireho mbaroshe, reghena rera rihiringitibhwi, naho ninene ryarenge.⁶⁵Bhakasoha mombehera bhakarora umumura aibhohire isumati endabhu, aikae bhoryo, bhakaroghoribhwa.

⁷Naho moghende,motebhi abhana bhegha bhaye igha atangatire kughya Galilaya.iyo moramomahe,kyaigho yarenge abhatebhiri."⁸Bhakemoka no okokenya kurwa mombehera; Bhararighita no okoroghora. Tebhaghambire kyokyonswe ko monto wowonswe ora ko bhora mbobhohire bhokong'u.⁹(Uhite: Ibhyorokeryo bhya kare tebhena Marko 16: 9_20) Inkyo shiri ku urusiko orotange urwu shinsiko muhungate, kurwa hano yaryokire,yatakaini (na) Mariamu Magdalene. ono yarusiri ebhehwe muhungate. ¹⁰Yaimokire akatebhya bhara bharenge nabho, enkagha eno bhakuranga bhararama. ¹¹Bhakaighwa igha mmohoru (na) oroshwe nawe, naho tebhamwitabhereyihe.¹²Hano amang'ana ghano akamahekana aneitubho yende hano bhaghendanga kurwa mu bhyaro. ¹³Bhakakyora nu kughya kotebhya bharikyabho, nabho tebhaitabhereyihe.¹⁴Yesu nho yiyorokiriko abhanabhegha bhaye ikomi no omwe hano bharyanga mwighari, akabhamera kobhora bhora bhakong'iri enkoro no ukwanga kwitabherya, bhora murikyabho yabhatebhyangaigha aryokire kurwa mobhaku. ¹⁵Akabhatebhya, "Mwinare mukyaro kyonswe,no okotebherya eng'ana ko bhento bhyonswe. ¹⁶Wowonswe ora yaitabherya no ukusubhwa nareryokibhwa, koora atakwitabherya narekengerwa ikina.¹⁷Ebherengyo bheno mbirighya ko bhoonswe bhano bhakwitabherya. Kohetera irina ryane mbarirusya ebhehwe. Mbareghamba ebheghambo ebhehya. ¹⁸Mbareghotanga shinshoka (na) amabhoko, ghweki mbarinywanga kera ekento keno kikwita tekerebhanyaharahe. Mbaretora abharoye amabhoko aghu ubhuhwenya".¹⁹Hano Omonene Yesu yamare kushumansha nabho, akagheghwa kughya ighoro mwisaro, era aikaye kobhoko bhoryo bhwa Waryobha. ²⁰Abhana bhegha bhakarwaho bhatebherya kera hase, no Omonene we abhimereye ko emeremo ghyoonswe bharahikya eng'ana era kokemanyeryo keno bhanakyo.

Luke

Chapter 1

¹Abhamwe bheto bhaikong'erya koreng'ania amang'ana ghabho ghano ghaheta. ²Kyabhono bhatohaye bheto bhonswe bhano kurwa bhotange mbashuti bha maiso (na) abhakori abha eng'ana. ³Ku igho oni wonswe hano namare kwishunsha kigho amang'ana ghano kurwa ghatangire_ndoshe mbuya nkokonerekonere obhoronge ubhwa_omoghongwa bhokong'u Theofilo. ⁴Okoreke omanye obhohene ubhwa amang, ana ghano weghibhwa.⁵Mushinsiko ishya Herode, omonene uwa Yudea, yarengengaho umusubhi ono yabherekerwanga Zekaria, uwubhuhiri Abiya. Mokaye akarwa wo omohara uwa Haruni, ya yabherekerwanga Elizabeti. ⁶Bhonswe mbuya bhare mobhoronge ubhwa Waryobha; mbaghendire bhatana isoro ko obhoraghe ubhwa Omokama. ⁷Nawe tebharenge naabhanahe ko bhora Elizabeti mmoghomba yare, naenkagha iyo bhoonswe bhabhere mbakungu bhare.⁸Bhono ekabha igha Zekaria yarenge kobhoronge ubhwa Waryobha arenge omoghambi uwo orotaho rwaye. ⁹Koreng'ana ne temo yo okwahorwa umusubhi ono arakore emeremo, akahorwa kwo kukwitabheribhwa kosoha mwisengero eryo Omokama kuigho akaghundiribhwa ibhiri. ¹⁰Rikomo irya abhanto nkebhara bharenge enkagha iyo ukughundiribhwa.¹¹Bhono abharaghe abho Omokama bhakasha bhakamwimerera bhoryo bhwa risengero mono yaghundiribhwanga. ¹²Zekaria yamoroshe akatigha kumughundirya akabha ne ehaho. ¹³Nawe omoraghe uwomwe akamotebhya, "Zakaria otakobhoha, ko bhora amasabho ghaho ghaitabheribhwi. Mokaho Elizabeti narakwibhore omona. Ono areroka Yohana.¹⁴Orebha no ubhushomerwa (na) uresambaroka, (na) mbaru bharesamborokerwa no okwebhorwa kwaye. ¹⁵Bhono noreneneha kobhoronge ubhwa Waryobha. Tarinywa idivae hamwe amarwa amaroro, ghweki aririnwa ne Enkoro Ehoreru kurwa monda iya nyakuwenyu.¹⁶Abhanto abharu abha Israeri bharisyoribhwa ko Waryobha. ¹⁷Arighya kobhoronge bhwa Waryobha monkoro iya munshiru isha Eliya. Arekora igho enkoro iya suwabho ko bhana, okoreke bhano bhatana esoko bharighya kobhohene nobhoronghe. Arekora igho koreke ahire abhanto ko Omonene abhanto bhano bhahoywe kukughirya yaye."¹⁸Zakaria akatebya omoraghe, "iyake ndakore manye reno? Kokobha moghakande namokane imyoka ghyaye ghebhaye myaru bhokong'u." ¹⁹Omoraghe akamohonshokerya akamotebhya, "nono Gabrieri, ono nimerereye kobhoronge ubhwa Waryobha. Natomirwe kokoretera eng'ana inshiya eno. ²⁰Bhono rora, toreghambhahe, norakire.Toghambhehe kohekera urusiko rora eng'ana eno erebha. Kobhora watomwa kwitabherya amang'ana ghane ghano gharabhe hano enkagha irihika."²¹Bhono abhanto bharenge bharamoghanya Zakaria. bhakaroghora kwikara enkagha entambhe mwisengero. ²²Nawe hano yarishokire kebhara,teyahikire kushumasha nabhohe.bhakamanya igha yorokibhwi amang'ana hano yarenge mwisengero. Akabha arorokerya bhukiri igho. ²³Ekamahekana igha shinsiko shokotoribhwa hano shahoye akakyora kawaye.²⁴Hano Zakaria yakyore waye atatoribhwi mwisengero hara, mokaye akaghegha enda. Tiyarure kahayohe kumiyeri etano. Akasema. ²⁵"Reno ndyo Omonene yankoreye hano yandoshe kokohansha nkoreke andusi shensoni ishane mobhoronghe bhwa abhanto."²⁶Hano, Erizabeti enda yaye yahikiri imiyeri esansabha, Waryobha akatebhya omoraghe waye Gabrieri aghi kumughi ghwa Gariraya ghono ghokobherekerwa Nazareti, ²⁷Omona wekehara ono ataramanya aghi kyaro ono atakaghambeywe bhokwe ono yaghambeywe na Yusufu. Yarenge umuhiri uwa Daudi omohara uyo yabherwekerwanga Mariamu. ²⁸Akasoha mwaye akaghamba, "morembhe, ono wanyore enokwe enene! Omonene akohanshire bhokong'u." ²⁹Nawe amang'ana agho moraghe ono ghamutintikyeni akanga komanya nkwake omoraghe yaghambire morembhe ogho komoroghorya.³⁰Omoraghe akamotebhya, "Mariamu, otakobhoha, enokwe eno nunyore kurwa ko Waryobha. ³¹Bhono maha, noragheghe enda monda yaho nanorebhore omona. Ono arebherekerwa irina irya'Yesu'. ³²Narabhe omokoro na arabherekerwa omona uwa ono arenge ighoro bhokong'u. Omokama Waryobha aremohana ikitumbe ikya bhokora nabhokora ikya suwabho Daudi. ³³Arebhaha uruhiri urwa Yakobo bhokora nabhokora nobhokama bhwaye tebhorebha nikihikohe.³⁴Mariamu akatebhya omoraghe, reno nighake rere naoni tenakatare numushasha wowonswe orahe? ³⁵Omoraghe akamohonshokerya igha, "Ne Enkoro Ehoreru yakosohereye, kohetera shinguru shya ono arenge ighoro yaho. Ku igho omohoreru ono aryebhorwa atarebherekerwa omona uwa Waryobha.³⁶Bhono rora mohara wenyu Elizabeti nendare enda iyubhukungu. Ghono mweri ghwaye ughwa kasansabha kumwene, ono yarenge abherekeywe moghombha. ³⁷Nnkobhora ko bhora Waryobha tekeho kento keno kekomotamahe." ³⁸Mariamu akaghambha, "maha noni nkomokora omokori uwe emeremo uwe kekari uwo Omonene. Tigha ghabhe igho mbuya onteberi. "Hano yamare komotebhya akamutigha akaghya.³⁹Nho shinsiko shiyo Mariamu yimokire akaghya kukyaro ekye ebhekereghe, mumughi kukyaro kya Yudea. ⁴⁰Akaghya wa Zakaria akamokerya Elizabeti. ⁴¹Hano Elizabeti yighure Mariamu, aramokerya akana kakibhuru bhuruka monda yaye, Erizabeti akaighwa Enkoro Ehoreru momobhere ghwaye.⁴²Akaghamba kobhoraka bhwi ighoro, "witabheribhwi kurwa kobhakari bhonswe, no omona ono arenge monda yaho wonswe aitabheribhwi. ⁴³Niyake ebhaye kuoni igha nyakuwabho Omonene wane anyeshere oni? ⁴⁴Kobhora, hano yighure obhoraka bhwane kuuwe akana nkabhurukire bhurukire ku bhushomerwa. ⁴⁵Yitabheribhwi omona uwe kekari ora yitabhereyi igha obhohoru ubhwa amang'ana ghara yatebhibhwi kurwa ko Omonene."⁴⁶Mariamu akaghamba, oni nkoghongande Omonene., ⁴⁷nenkoro yane irishomerwa ko Waryobha umutungurya wane.⁴⁸Kobhora asoheywe obhotoro ubhwa abhakori bhaye abhe meremo abhe ekekari.Maha, kukurwa bhono mbarembherekera umwitabheribhwa. ⁴⁹Kobhora mwene nguru yankora amanene, nairina ryaye ni horeru.⁵⁰Ko morembe ghwaye nkwikara rere kurwa kwekora kuhika rekora kobhara bhakomosoka. ⁵¹Yakora shinguri kokobhoko kwaye, yanyereghanya bhara bhakwihemera amaiteghero ghabho.⁵²Yikya abhana abho Omonene kurwa mubhitumbhe bhyabho ibhya bhokora, nukubhimerya bhara bharenge hanse. ⁵³Akabhaighotyi abhu umweko ebhento ibhiya, naho abhame akabhatigha bhosa.⁵⁴Yatorya bhosa Israeri omokori waye wemeremo okoreke yoroki ubhuya. ⁵⁵{Kigho yaghambire kobha tata bheto}ko Abrahamu ko orwebhorwa rwaye bhokora nabhokora.⁵⁶Mariamu yaikaye wa Erizabeti imiyeri etato akamanya kukyora waye. ⁵⁷Enkagha hano yahikire Elizabeti yitoreini omona uwi kishasha. ⁵⁸Bha nyarobherina abhahiri bhaye bhaighure kigho Waryobha yamokoreye bhonswe bhakashomerwa hamwe nawe.⁵⁹Bhono hano rwahikire urusiko urwa monane bhakasha kosara omona. Yarenge bhamoroke irina, "Zakaria" kokokomerya irina rya suwabho. ⁶⁰Nawe nyakuwabho akamohonshokerya akaghamba, "tighohe abherekerwe Yohana. ⁶¹Bhakamotebhya, taho nunyora nomwe wenyuhe ono akabherekerwa irina renohe."⁶²Bhakarengerya suwabho komorokerya abherekerwe we. ⁶³Suwabho akatuna orobhau andekeko, akandekako. "Irina iryo omona Yohana. "bhonswe bhakaroghora nareno.⁶⁴Hayo hayo umunywa ghwaye ghokananoribhwa nololeme rwaye rokananoka. Akashumasha nokomoghonga Waryobha. ⁶⁵Bhakahaha bhara bhaikaye nawe amang'ana ghakanyereghana kukyaro kyonswe na kobhekereghe ibhya Yudea. ⁶⁶Bhonswe bhano bhaghighure bhakaghabheka monkoro yabho, bharaghamba, "omona ono watubhoke? "Kobhora okobhoko ko Omonene hamwe kore nawe.⁶⁷Suwabho Zakaria akarirwa ne Enkoro Ehoreru akasimya kobharengerya ekeroto, araghamba, ⁶⁸"Omonene aghonghwe, Waryobha uwa Israeri, ko bhora atoreyi na ahikiri ubhutunguribhwa kobhanto bhaye.⁶⁹Atwimokeyi orotera orwo ubhutunguribhwa mwighutu iryo omokori waye Daudi, kukurwa moka yo omokori waye Daudi ⁷⁰Kya bhora yaghambire kurwa muminywa ighya bhanto bhaye bhano bharengheho konkagha iya kare. ⁷¹Naratutunguri kurwa mobhabhisa bheto nukuturusya momabhoko ghabho bhano bhakotorerera.⁷²Narakore igho korokya obhohanshe kobha tata weto nukuhita riragho ryaye rihoreru. ⁷³Ukutiana kono yatianeye tata weto Abrahamu ⁷⁴Ukutiyana kono yatiyanire kobheto nenkatorekaini kumwikerya umwene tekwahahohe, tokatunguribhwi kurwa momabhoko agha bhabhisa bheto. ⁷⁵Kobhohoreru nobhohene mobhoronge bhwaye shinsiko sheto shonswe.⁷⁶Nitabhereyi, na uwe ore mona norwebherekerwa omoroti naora Arenge ighoro bhokong'u kobhora noraghakore mobhoronge ubhu bhuswo obho Omonene okoreke omosereneri enshera, kobhoserenya abhanto kukusha kwaye. ⁷⁷kobhahetokya abhanto bhaye igha bhatunguribhwi kwabherwa ibhitimba bhyabho.⁷⁸Reno ndirisha kukyabhera ikya Waryobha weto,ko bhora iryobha iryukurwa ighoro reretweshera, ⁷⁹kobhara bhaikaye mukisunte namukiriri ikyu uruku. Narakore igho okorongeka amaghoro gheto kughya konshera iyo morembe.⁸⁰Bhono omona akakini na akabha nashinguru monkoro ghweki yaikaye mwisisi kohekera urusiko rono yarwoshwe mobha Israeli.

Chapter 2

¹Bhono kushinsiko shiyo, ekabha igha kaisari Agusto akaragherya araghamba abhanto bhonswe we bhano bhamanyire kukyaro bhabharwe. ²Keno nkyo ekebharo keno kyakorwe enkagha era Krenio arenge omotangati uwa Siria. ³Bhono kera omonto akaghya moka yaye abharwe.⁴Yusufu wonswe akarwa Nazareti iyo Gariraya akaghya Yudea ko eka iya Bhethlehemu, ghono ghwamanyirwe igha numughi ghwaye Daudi, kobhora yarure bhuhiri Daudi. ⁵Yagheye iyo kobharwa na Mariamu, ono yarenge aghambeywe obhokwe nomona yaghanyanga.⁶Bhono ekabha igha, hano bharenge iyo enkagha iyo okwetoranya ekahika. ⁷Akaitoriyana omona uwi kishasha, omotangi waye, akamubhisya shingibho kumubhisya embheho. Nho bhamotore mwigho iryo koragherya shitugho, kobhora tiyarengeho ighutu rya bhaghenihe.⁸Kontahana iyo, mbarengeho abharesya abha amang'ondi no okogharenda konkagha iyo ubhutiko. ⁹Hayo hayo, omoraghe owo Omonene akabha arokera, no obhohoreru bhwa Waryobha bhokabhara kukubhinara, na bhakahaha bhokong'u.¹⁰Nho omoraghe yabhatebhiri, "motakobhoha, mbareteye eng'ana inshiya eno erarete ubhushomerwa ubhwaru kobhanto bhonswe. ¹¹Rero umutungurya aibhoywe kukughirya yenyu moka iya Daudi uwe Omonene Kristo! ¹²Keno nkyo ekemanyeryo keno morehanwa, moranyore omona ono abhisibhwi shingibho ghweki atorwe mwigho irya shitugho."¹³Hayo hayo, bhakashe abhasirikare abharu kurwa mwisaro bhakaghotana no omoraghe uyo bhaghonga Waryobha bharaghamba, ¹⁴"Obhohoreru ubhwa Waryobha ono arenge ighoro bhokong'u, no omorembe ghobhe mukyaro k0 bhanto bhano bhamohanshire,"¹⁵Ekabha igha abharaghe bhamare kwemoka kuya kwisaro, abharesya bhara bhakaghamba abhene ko bhene, "toghende bhonigho Bethlehemu era torore kiyo kishire, keno Omonene atotebhiri. " ¹⁶Bhakahita era,bhakamunyora Mariamu na Yusufu, bhakorora omona arenge mwigho irya shitugho.¹⁷Hano bharoshe igho bhakatebhya abhanto keno bharenge bhatebhibhwi ko omona. ¹⁸Bhonswe bnhano bhaighure eng'ana iyo bhakaroghoribhwa nakera kyaghambhirwe no omotebherya. ¹⁹Naho Mariamu akaghenderya kwiteghera ghara ghonswe yaighure, araghakora monkoro yaye. ²⁰Abharesya bhara bhakakyora eno bharaghonga Waryobha ko kera kento keno bhaighwa nokokerara, nyore nkya igho yaghambirwe kobho.²¹Hano rwahikire urusiko urwa monane orokosara omona, bhakamoroka Yesu, irina reno yahaywe no omoraghe ora yaraghaini enda etaragheghwa.²²Ghweki hano shahikire shinsiko ishi nyangi yabho, koreng'ana no omwahokanyo ughwa Musa, Yusufu na Mariamu bhakamuhira mwisengero era Yerusalemu komotora mobhoronge ubhwa Waryobha. ²³Kyaigho yakonirwe konirwe no umwahokano ughwa Waryobha, "kera omotangi uwikishasha arabherekerwe ituho ko Omonene." ²⁴Naho bhonswe mbhaishire kurusya ituho koreng'ana nakera kyaraghirwe ko omwahokano ogho Omonene, "Ebhesare ibhya shinguti hamwe amana ghaye abhere."²⁵Maha harengeho omonto Yerusaremu ono yabherekeywe Simoni. Omonto ono yarenge omohene numwitabherya uwa Waryobha. Umwene yaghanyanga kukughirya yo omohonya uwa Israeli, ne enkoro ehoreru yarenge ighoro yaye. ²⁶Yarenge yorokibhwi kumwene okohetera enkoro Ehoreru igha we takakure atarora Kristo uwo omokama.²⁷Urusiko romwe yaishire mwisengero, arongekirwe na Enkoro Ehoreru. Hano abhaibhori bharetire omona, Yesu, kokorwa ghara ghatunirwe kughirya yo omwahokano, ²⁸nho Simioni yaghotibhwi momabhoko ghaye, aghongha Waryobha nokoghamba. ²⁹"Bhono itabherya omokori we emeremo waho aghi no omorembe ko Omonene, koreng'ana ne eng'ana yaho.³⁰Kobhora amaiso ghane gharoshe ubhutungurya bhwaho, ³¹Bhono bhomahekaini ko amaiso agha abhanto bhonswe. ³²Uwe obhorabhu kukughira yo okorokibhwa ubhwi kyaro na abhanto abha Israeli."³³Abhaibhori abho omona bhakaroghoribhwa ighoro yaye. ³⁴Nho Simioni yabhahuhire akatebhya Mariamu nyakuwabho, "iteghera otengeki igha!Omona ono narakine kukughirya yo okoghwa no ukwimoka okwa abhanto abha Israeli ghweki nkerenghyo keno abhanto bharu bharimwanga. ³⁵Ghweki nirisabho reno rerekosabha uwe, okoreke amaiteghero agha bharu gharorwe.³⁶Omoroti uwe kekari ono yabherekeywe ana wonswe yarenge mwisengero hayo. Yarenge mohara uwa Fanueli uwe semoka iya Asheri. Yarenge ni imyoka myaru bhokong'u. Yaikaye mobhotetwa imyoka muhungate kurwa bhatetaini, ³⁷Nho yatighaye musino kumyoka merongho monane na enne. Tiyangohire kurwa mwisengerohe kobhora yaghenderyanga kosengera Waryobha aratigha korya kokosasama, ubhutiko no omobhaso. ³⁸Ko nkagha iyo, yaishire hara bharenghe akasimya kosasama Waryobha. Yashumashire komona ora kokera monto kukughirya yubhutunguribhwa ubhwa Yerusaremu.³⁹Hanobhamare kera ekento keno bhatonerwanga kokora koreng'ana no omwahokano ogho Omonene, mbhakyoreGarilaya, ku mughi ghwabho, Nazareti. ⁴⁰Omona yakinire, akabha nashinguru, akabha arengerya esoko, na yarenge ne enokwe iya Waryobha ighoro yaye.⁴¹Abhaibhori bhaye kera omwe mbhagheye Yurusaremu, korya isughukuru iye Pasaka. ⁴²Hano yahikiri imyoka ikomi ne ebhere ighyu kukina, mbhagheye ghweki koreng'ana ne etemo yabho koshenghera. ⁴³Hano shatighaye shinsiko shonse kukughira yi sughukuru, mbasimiri kukyora ka. Naho umumura ora Yesu yatighaye nyuma na abhaibhori bhaye tebhamanyire riyohe. ⁴⁴Mbhakanyire igha hamwe bhaghendanga nawe, mbhaghendire oroghendo urwu urusiko urughima. Bhasimiri komomanga manga mobhahiri nabhasani bhabho.⁴⁵Hano bhatamirwe kumunyora mbakyore Yerusaremu bhakasimya kumutuna muyo. ⁴⁶Ekabha igha hano shinsiko isato hano shahetire bhakamunyora mwisengero, aikaye ghate ghate iya bheghya, arabhaiteghera nokobha swarya. ⁴⁷Bhonswe bhano bhamwighure mbaroghoribhwi no obhotoro na amahonshokya ghaye.⁴⁸Hano bhamoroshe mbaroghore. Nyakuwabho akamotebhya, "mona wane,nke otokoreye?Iteghera, suwenyu naoni ntware kukutuna ko ehaho enene. ⁴⁹Akantebhya, "nkwake mware kuntuna temwamanyire mukumo mbhe mwighutu irya Tata? ⁵⁰Naho tebhamanyire keno yatubhaini ko mang'ana ghaye.⁵¹Nho yagheye nabho bhakahika Nazareti akabhaha esoko. Nyakuwabho akaghatora ghonswe monkoro yaye. ⁵²Naho Yesu yakinire kosoko, ghweki akahanshwa na Waryobha na abhanto.

Chapter 3

¹Bhono komoka ughwa ikomi netano ighyo obhobhahi ubhwa kaisari Tiberia, enkagha Pontio Pirato yarenge omonene uwa abhayahudi, Herode yarenge umwimereri uwo orong'ongo urwa Gariraya, Filipo wamwabho yarenge umwimereri uwo orong'ongo urwa Iturea na Trankoniti, Lisania yarenge umwimereri uwo orong'ongo urwa Abilene. ²Enkagha yo omotangati omonene uwa Anasi na Kayafa. Eng'ana ya Waryobha ekamweshera Yona omona uwa Zakaria, kokekongo.³Yaghendire korong'ongo rwonswe kwinara omoro ughwa Yodani, aratebherya isubho uyo kosabha amabhe agha amasaryo aghi ibhitimba.⁴Nkya bhora yakonirwe konirwe koketabho ikyo omoroti Isaya, "obhoraka obho omonto ono arenge mwisisi, 'moyerabhi enshera iyo Omonene moyeronghehi.⁵Amaroma ghonswe nariribha, kera ekekereghe nebhekereghe mberenyereghanibhwa, emehanda gheno ghisisire ngererongehibhwa, shenshera ishe ebhehaghe nsheretendesibhwa. ⁶Abhanto bhonswe mbarerora ubhutungurya ubhwa Waryobha."⁷Ku igho Yohana akabhatebhya abhanto bhano bharenge munshama bhano bhamumwesheye abhasubhe, 'Bhenyu mbebhorwa nshoka shera nyabhosongo, nawe yabhashwaniri mong'ose obhobhe bhono bhukusha?⁸Mwebhore shehagho sheno shikwitabherya, ghweki motakaghambana, "tona tata weto Ibrahimu, kukughirya ndabhatebhya, Waryobha aratora komaha abhana nunyora nkurwa komaghena ghano.⁹Ikisire kyamare kotorwaho kumiiri ighye emete. Okore ghano ghatakwebhora shehagho nshiya, ghogheshwe nokorekerwa momoro.¹⁰Hayo abhanto mosangeranyo era bhakamobhorya igha, "Bhono nigha tokore iyake? ¹¹Akahonshokya akabhatebhya, 'Nyore ana shengansho ibhere arusi iyemwe ahane uwonde ono atanayo, naono ana ibhyakorya akore igho ko ono atanabhyo bhuyo bhuyo,"¹²Ghweki abhakomanya abha shimbirya bhonswe bhakasha okore bhasubhwe, bhakamotebhya, "umweghya, nke torakore? ¹³Akabhatebhya igha, "motakakomanya shimbirya nsharu kokera kera mokotonerewa kokomanya.¹⁴Abhamwe abha abhasirikare bhonswe bhakamobhorya igha, "Nabheto bho?Tokoreke?Akabhahonshokerya igha, "motakaghegha ehera iyo monto wowonse ora kwa nguru ghweki motakahamerya omonto obhorongo mwitabherani nakera mokohanwa komeremo ghyenyu."¹⁵Bhono, ko okobha abhanto bharenge bhaiteng'eye koghonga Kristo ono arisha, kera omwe yaitegheranga moshenkoro shabho igha Yohana uwe Kristo. ¹⁶Yohana akahonshokya akabhatebhya bhonswe, "Oni ndabhasabha bhenyu ko manshe, naho arisha omwe ono anashinguru konkera oni, ishebherato bhyaye. Arabhasubha bhenyu kohetera Enkoro Ehoreru noomoro.¹⁷Ekebhebheto kyaye nkerenge momabhoko ghaye kweyera bhuya ahase haye aho okobhebhetera engano no okoyekomanya nerya moketara kyaye. Naho, mo eresamba umwiro no omoro ghono ghotaririma.¹⁸Ko amaragheryo aghande amaru ghweki, yatebhebhereyi eng'ana inshiya ko abhanto. ¹⁹Yohana yakemeye ghweki Herode omwimereri owo orongh'ongoku ukumwita Herodia, moka wamwabho ko amasaryo aghande amaru ghano Herode yakore. ²⁰Naho ghweki Herode yakore amaghogho aghande amaghogho bhokung'u. Akamobhoha Yohana mushera.²¹Ghweki ekabha igha, enkana eno abhanto bhasubhwanga na Yohana, Yesu wonswe yasubhirwe. Enkagha eno bhasasamanga, risaro rekeghoka. ²²Enkoro Ehoreru ekamwekera kukitubhanyo iki inguti, enkagha iyo iyo obhoraka bhokarwa kwisaro bhoraghamba igha, "Nuwe Omona wane omoghonshe. Nshomeywe bhokong'u nauwe."²³Bhono hano Yesu umwene yasimiri kweghya, yarenge niimyoka gheno ghekokera merongwe etato. Yarenge no omona {kyaigho yarengekanibhwi}uwa Yusufu, omona uwa Eli, ²⁴omona uwa Mathati, mura wa Lawi, omona uwa Melki, omona uwa Yana, omona uwa Yusufu.²⁵Omona uwa Matathia, omona uwa Amosi, omona uwa Nahumu, omona uwa Esli, omona uwa Nagai, ²⁶Omona uwa Maati. omona uwa Matathia, omona uwa Semeini, omona uwa Yusufu, omona uwa Yuda,²⁷Omona uwa Yoanani, omona uwa Resa, omona uwa Zerubabeli, omona uwa Shealtieli, omona uwa Neri, ²⁸omona uwa Melki, omona uwa Adi, omona uwa Kosamu, omona uwa Elmadamu, omona uwa Eri, ²⁹omona uwa Yoshua, omona uwa Eliezeri, omona uwa Yorimu, omona uwa Matathi, omona uwa Lawi,³⁰omona uwa Simioni, omona uwa Yuda, omona uwa Yusufu, omona uwa Yonamu, omona uwa Eliyakimu, ³¹omona uwa Melea, omona uwa Mena, omona uwa Matatha, omona uwa Nathani, omona uwa Daudi, ³²omona uwa Yese, omona uwa Obedi, omona uwa Boazi, omona uwa Salmoni, omona uwa Nashoni,³³omona uwa Abinadabu, omona uwa Aramu,omona uwa Hesroni, omona uwa Peresi,omona uwa Yuda, ³⁴omona uwa Yakobo, omona uwa Isaka, omona uwa Ibrahimu, omona uwa Tera, omona uwa Nahori, ³⁵omona uwa Seruig,omona uwa Regau, omona uwa Pelegi, omona uwa Eberi, omona uwa Sala,³⁶omona uwa Kenani, omona uwa Arfaksadi, omona uwa Shemu, omona uwa Nuhu, omona uwa Lameki, ³⁷omona uwa Methusela, omona uwa Henoko, omona uwa Yaredi, omona uwa Mahalalei, omona uwa Kenani, ³⁸omona uwa Enoshi, omona uwa Sethi, omona uwa Adamu omona uwa Waryobha.

Chapter 4

¹Ho Yesu yarenge mo Enkoro Ehoreru, akakyora kurwa momoro ughwa Jordani, atangatirwe ne enkoro mokebhara. ²Kushinsiko merongo enne, iyo aresakibhwa na risambhwa. Enkagha eno tiyareye kyokyonswe, ni ikihiko kya enkagha iyo akighwa umweko.³Risambhwa rekamotebhya, "nyore mona wa Waryobha ore, hamera reghena reno rebhe omokate." ⁴Akamohonshokerya, "igha"yakonirwe konirwe igha omonto tatambere omokate ughwene ko obhohoru he."⁵Ghweki risambhw rekamorongeka kokenono ikye ekekereghe, rekamorokya obhokama bhonswe ubhwi kyaro ko enkagha enke bhokong'u. ⁶risambhwa rekamotebhya, "ndakoha obhotoro obhahe obhokama bhono bhonswe hamwe ni ibhiya bhyonswe. Ndatora kokora igho kukughirya yabhyonse nahanwa mbebhahe nantore komaha wowonswe ono ndituna kohana. ⁷Kuigho hano orahighamere no ukunyighombherya, ebhento bheno bhyonswe mberabhe ibhyiaho."⁸Naho Yesu yamohonshokeyi nokomotebhya igha, "yakonirwe konirwe, "nhateko urighomberi omonene waho Waryobha, ghweki umwiteng'e umwene igho."⁹Ho ryamare risambhwa rerongeke Yesu kughya Yerusaremu nokomotora ahase aha ighoro bhokong'u ko kwisengero no okomotebhya, "Nyore uwe mona wa Waryobha ore, erekera hanse kurwa hano. ¹⁰Kobhora yakonirwe konirwe igha, "naratome omoraghe waye bhakonaghi no okomwemerera, ¹¹Ghweki mbarekogheghera momabhoko ghabho ighoro okoreke otakanyahareka amaghoro ghaho kwe eghena."¹²Yesu akaitabherya igha, "Ryaghambirwe, "otakamosakya Omonene uwo omokoro waho Waryobha." ¹³Risambhwa hano ryamare komosakya Yesu, rekaghya shaye nukumutigha kuhika enkagha yende.¹⁴Nho Yesu yakyore Gariraya ko shinguru ishe enkoro, na amang'ana ghaye ghakamanywa no ukunyereghana mosheng'ongo shonswe. ¹⁵Yegheri momasengero ghabho, nakera omonto yamukumiri.¹⁶Urusiko romwe yagheye Nazareti, umughi ghono yakeneye. kya igho yarenge etemo yaye akosoka mwisengero urusiko urwa okosengera, nayaimereye kobhatebhya amakonwa konwa. ¹⁷Akahanwa eketabho ikyo moroti Isaya, bhono, akaka syorya syorya akatuna ahase hano hakonirwe konirwe.¹⁸"Enkoro iyo Omonene nighoro yane ere, nko yahakire amaghuta kotebherya eng'ana yahene kobhataka. Yantomire ndaghani obhobhahe ko bhabhohe, ghweki kokora abhahukuru bhatore komaha ghweki kobhatora mobharibhahi bhara bhakobhanderibhwa, ¹⁹korengerya omoka ghono Omonene aryoryokya ubhuya bhwaye."²⁰Ghweki akakekundikirya, akakyorya omotangati uwa risengero, akaikara hanse.Amaiso agha bhanto bhonswe bhano bharenge mwisengero bhakamomahera. ²¹Akasimya kushumasha nabho araghamba, "Rero rikoni koni reno rihikire momatwe ghenyu." ²²Kera omwe wabho akaitabherya kera yeshaghambire,na abharu bhabho bharoghoribhwa na amang'ana aghesoko ghano yaghambire. Bhaghambanga igha, "ono mumura wa Yusufu, tighohe?²³Yesu akabhatebhya igha, "mbohene moraghambe igha ekyebhoro kiyo nkuoni. "omoreri wihweni umwene kukyonswe kera twighure orakora Kapernaumu, okekore morobheri rwaho hano.' ²⁴Ghweki yaghambire, "mbhohene ndabhatebhya igha, taho omoroti ono akwitabheribhwa ono akwitabheribhwa wabhohe."²⁵Ghweki ndabhatebhya igha mbhohene igha abhasino abharu mbarenge Israel konkagha iya Eliya, hano risaro rimweribhwi imbura etakatwa kumyoka etato na ritene, enkagha eno inshara yabhaye kukyaro kyonswe. ²⁶Ghweki Eliya tiyatomirwe kokera omwe wabhohe, nkumusino omwe omwe ono yikaye Sareptahang'e numughi ghwa Sidoni. ²⁷Ghweki abhaghenge mbaru bhareho Israelkonkagha yo omoroti Elisha, naho taho onoyahwenibhwihe kutigha omwe ono yabherekerwanga Naamani omonto wa Siria.²⁸Abhanto bhonswe mwisengero mbareribhwi hano bhagheye kwighwa ghayo ghonswe. ²⁹Mbimireye nukumuhunya arishoke mumughi ghora nokomorongeka kuhika mwiharika rye ekekereghe hano umughi ghwabho ghwahaghashirwe, okoreke bhamughwesi. ³⁰Gweki yahetire bhwahene ghate ghate yabho akaghya.³¹Akamara akaherengetera Kapernaumu,mumughi ughwa Garilaya. Urusiko romwe yeghyanga abhanto mwisengero. ³²Bhakaroghoribhwa nubhweghya bhwaye,kobhora yeghyanga nobhobhahi.³³Kurusiko ruyo mwisengero, yarengemo omonto ono yare nekehwe ekeghogho, akakura kobhoraka bhwighoroo. ³⁴"Nketonakyo na uwe, Yesu uwa Nazareti? uwishire kutusikya?Nemanyire nuwe we!uwe numohoreru uwa Waryobha ore."³⁵Yesu akahamera omokama akaghamba igha, "Kira kirii,ghweki umurweko omonto ono!" Ekehwe kera hano kyamughwesiri hanse ghate ghate yabho, kekamurwako tikyamunyaharehe. ³⁶Abhanto bhonswe bhakaroghoraa, nokoghenderya koghambhera eng'ana iyo kera omonto.bhakaghamba igha, "Mang'anake ghano? Arahamera Ebhehwe ebheghogho kushinguru nabheraghya." ³⁷Kuigho eng'ana iya Yesu ekanyaraghana koshentahana sheno shinare orong'ongo ruyo.³⁸Ghweki Yesu akarwa mumughi ghuyo akasoha mwighutu irya Simoni. Bhono nyakubhyara wabho yarenge moroye warikundera iroro, bhakamokomerya kukughirya yaye. ³⁹Nho,Yesu yamwisokereye akahamera rikunderarikamurwako. Kamwe igho akaemera akasimya kobhakoraa.⁴⁰Hano iryobha ryaghwanga, abhanto bhakareta Yesu abharoye abhebheroye haghare haghare. Yakuniri kera omoroye komotwe bhonswe bhakahwena. ⁴¹Ebhehwe bhyonswe bhyabharurekobherakura kobhoraka bheraghamba igha, "Nomona uwa Waryobhaore! Yesu akahamera ebhehwe ghweki teyatunire bheghambehe, kobhora bhyamanyire igha uwe Kristo.⁴²Hano bhwakeye, yagheye ahase hano abhanto bhatare. Rikomo rya abhanto bhamutunanga bhakasha hano yarenge. Bhasaghire komorebhera atakaghya hare nabho. ⁴³Naho akabhatebhya, "Nkehameryo ghweki mbatebhi eng'ana inshiya iyobhokama bhwa Waryobha mumighi ghyende imiyaru, kobhora eno nighwere naatomirwe hano." ⁴⁴Ghweki akaghenderya kotemberya momasengero ghonswe agha Abhayahudi bhonswe."

Chapter 5

¹Hano abhanto bhara bhon swe bhamwisokereye kukwiteghera eng'ana iya Waryobha, umwene yarenge aimereye komorambho ughwi inyansha iya Genesareti. ²Akarora amato abhere ghahikire komorambho ghaghobhire. Abhaghokori bhoghyanga emegho ghyabho. ³Yesu akarina mubhwato bhomwe,bhono bhwarenge ubhwa Simoni akamotebhya abhusukume momanshe hare hake nikyaro. Akamara akaikara nukweghya arenge mubhwato.⁴Kukushumasha, akabhya Simoni, "Hira iryato reno kubhuribha orekere righokoro okoreke oghokoro shinswe." ⁵Simoni akahonshokya nokoghamba igha, Omonene ntwakore emeremo ubhutiko bhonswe, titwanyore kentohe, naho kong'ana yaho nendarekere righokoro. ⁶Hano bhakore igho mbakomaini ekerengere ekenene ikya shinswe narighokoro rekasimya kobhotoka bhotoka. ⁷Kuigho bhakorokya obhomwe bhwabho mubhwato bhwabho ku bhwato bhonde okore bhashe kobhatorya. Bhakasha bhakaishorya amato ghonswe, ekerengere ikyu kwibhira.⁸Kuigho Simoni Petro, hano yaroshe igho, akamughwera momaghoro agha Yesu araghambha, "karwe kuoni, kobhora oni wabhitimbande. Tata." ⁹Kuigho yaroghoribhwi, nabhonswe bhano bharenge hamwe nawe, kobhoteghi ubhwa shinswe bhono bhakoranga. ¹⁰Eno yabhasangaini Yakobo naYohana abhana abha Zebedayo, bhano bharengenga bhomwe na Simoni. Nho Yesu yatebheri Simoni, "Otakobhoha, kobhora kurwa bhonigho nokoghenderya noraghokore abhanto." ¹¹Hano bharetire amato ghabho ghakaghobha komorambo, mbatighire kera ekento bhakamosorana umwene.¹²Hano yarenge mumughi oghomwe,omonto ono yarenge noobhoghenge yarenge iyo. Enkagha hano yaroshe Yesu, yaghoye akahinya ubhusyo kumwene akamosasama, araghamba, "Tata, nyore oratuna, oratora konkora bhuya." ¹³Nho Yesu yarambhoye okobhoko kwaye akamukunya akaghamba, "Ndatuna. obhe bhuya. "konkagha iyo iyo obhoghenge bhukamurwako.¹⁴"Akamokomerya atakatebhya omonto wowonswe ora, ghweki akamotebhya, "Kaghi wiyoroki kobhanene naurusi ituho iyo ubhuhweribhwa bhwaho kya bhora Musa yahameye ku ubhwitabheri bhwabho."¹⁵Naho koeng'ana ekararoka hare bhokong'u, narikomo irya abhanto abharu bhakasha hamwe ukumwiteghera areghya nukuhwenya abharoye bhabho. ¹⁶Nawe yaiyahora horanga arishabha kosasama.¹⁷Kushinsiko shiyo oromwe yaeghyanga, na Mafarisayo naabheghya abho omwahokanyo bhaikaye hayo bhano bhaishire kurwa moshemberi haghare haghare morong'ongo urwa Garilaya nurwa Yudea, ghweki kurwa mumughi ughwa Yerusalemu, Shinguru ishyo Omonene nsherenge hamwe nu ukuhwenya.¹⁸Abhanto nyabhorebhe mbaishire, bhaghegheye komokeka omonto ono omobhere ghwaye ghurindighaye, nukutuna enshera iyokomosohyi monse bhamorari hanse mobhoronge ubhwa Yesu. ¹⁹Tebhanyore umweya oghokomohetyahe kubhwaru ubhwa abhanto. Bhakamurinya korosara urwa righutu bhakamoheterya bhakamwikya hanse komokeka kuyo bhakaetomera kobhanto nukumuhikya mobhoronge ubhwa Yesu.²⁰Akamahera imighiro ghyabho,Yesu akaghamba, "mosani wane, ibhitimba bhyaho wabheywe. ²¹Abhakoni koni na Amafarisayo bhakasimya kobhorya riyo, bharaghamba "ono nawe akoghamba amang'ana agha inshero? Nawe ono akotora kwabhera ibhitimba atarenge Waryobha umwene?²²Nawe Yesu, yamanyire keno bharenge kwiteghera, akabhahonshokerya akabhatebhya igha, "nkwake mokobhoranya reno moshenkoro shenyu? ²³Nkehe ikinyohu koghamba, "wabherwe ibhitimba, hamwe okoghamba emoka oghende? ²⁴Naho momanye Omona uwa Adamu ano obhotoro mukyaro obho ukwabhera ibhitimba. Ndakotebhya uwe, Emoka ogheghe omokeka ghwaho ughi waho.²⁵Enkagha iyo iyo akaemoka mobhoronge bhwabho akaghegha omokeka ghwye ghono yarenge arareye. Akanyora waye araghonga Waryobha. ²⁶Nkera omonto yaroghoribhwi nokomoghonga Waryobha. Bhakahaha bhakaghamba, "Toroshe amang'ana ghano ghatare agha rero."²⁷Hano amang'ana ghahoye, Yesu yarure iyo akamaha omokomanya uwu ubhshuru ono yabherekeywe Lawi aikaye montahana iyo kokomanerya. Akamotebhya, "Nsorana." ²⁸Lawi akemoka nokomosorana akatigha kera ekento nyuma.²⁹Nho Lawi yasereniri inyangi enene waye kukughirya ya Yesu. Hano abhahomahya abhubhushuru bharenge bharu era nabhanto bharu bharenge nabho. ³⁰Naho Abhafarisayo nabhakonikoni bho mbarenge bhariring'eherya kobhana bheghya bhaye, bharaghamba, "Nkwake mokorya nukunywa nabhakomanya abhubhushuru hamwe nabhanto abhibhitimba? ³¹Yesu akabhahonshokerya, "abhanto bhano bhana obhoru ubhuya tebhakutuna omorerihe, nabharoye mbho bharamutune. ³²Tenamanyire kobherekera abhahene okore bhaikane ibhimba nkokobha bherekera abhibhitimba bhaikane ibhitimba bhaitabheri."³³Bhakamotebhya, "abhana bhega abha Yohana nkaru bhakutigha korya nokosasama naabhana bhegha abha Mafarisayo bhonswe bhuyo. Naeno abhaho bhararya nukunywa. ³⁴Yesu akabhatebhya, "eratorekane omonto wowonswe akabhakora bhara bhahikire mubhwenga obho omoteti kutigha korya enkagha bhana omoteti hamwe nawe? ³⁵Shinsiko nshirisha enkagha omoteti hano arirusibhwa kobhene, Nho nshyo bharitigha korya."³⁶Gweki Yesu akatebhya ekerenghyo kyende. Taho ono akotandora eketamunye iki inghibho yaye ehya nokotomera ko mwenda omokorohe. Hano orakore igho, naratandore inghibho ehya, nokosonera ko inghibho yende enkoro.³⁷Ghweki taho omonto ono akotora idivai ehya mokento ekekorohe, hano arakore igho idivai ehya nerati kera ekento naneketekire, nebhento ebhekoro bhiyo mbenyeregheni. ³⁸Nawe idivai ehya mukumo etorwe mushinyongo shehya. ³⁹Ghweki taho omnto hano yanywa agha kare, atune amahya naratune aghakare ko kogh

Chapter 6

¹Ndwarenge urusiko urwu kumunya {Sabato}Yesu yahetanga momoghondo nabhana bhegha bhaye bharatwa ebheghara, bharabhonge bhongera momabhoko bhakatakunya. ²Naho abhamwe bha Mafarisayo bhakaghamba igha, "nkake mokokora ekento keno kikughiribhwa kumwahokano kokekora urusiko urwu ukukumya"?³Yesu, akabhahonshokerya igha, "Temwahikiri {kosoma} kera Daudi yakore hano yarenge niinshara, umwene nana abharikyaye bhano bharenge hamwe? ⁴Yagheye mwighutu irya Waryobha, akaghamba emekate emehoreru bhakarya eghemwe, nighyende akahana bhara yarenge nabho korya, nunyora ngya abhaimereri ghyarenge bhare." ⁵Ghweki akabhatebhya, "Omona uwa Adamu uwe Omonene uwu urusiko urwu kumunya."⁶Yabhaye igho kurusiko ronde urukumunya hano yagheye mwisengero kweghya abhanto iyo. Yarengengeho omonto ono okobhoko kwaye ukwa bhoryo kwarenge kwarindighara. ⁷Abhakonikoni {na}mafarisayo bhamwishunshanga bhokong'u komaha nyore namohwenya omonto urusiko urwu kukumya, okoreke bhanyore eng'ana iyu kumushongera kokosarya. ⁸Yamanyire keno bhamwitegheranga akaghamba ko omonto ono yarenge arindighaye okobhoko, "Emoka, wemere ghate ghate hano yekera omwe. "Hayo hayo omonto akemoka nokwemera hara.⁹Yesu akabhatebhya, "Ndabhabhorya bhenyu, mbhuya urusiko urwu okomanya amaiya hande amaghogho, kotorya obhohoru hande koghasarya?" Akamara akabhamahera bhonswe no okotebhya omonto ora. ¹⁰"Imokya okobhoko kwaho." Akakora igho, no okobhoko kwaye kokabha kuhwenibhwi. ¹¹Bhono bhakarera bhokong'u, bhakatebhanya abhene kobhene nke bhakamokora Yesu.¹²Kushinsiko shiyo akaemoka akaghya mokekereghe kosasama. Yarayeyo ubhutiko kyo arasasama Waryobha. ¹³Hano bhwakeye, yabhabherekeye abhana bhegha bhaye, akabhahora ikomi nabhabhere kurwa kobho, nabho yabhabherekeye "abhahorwa."¹⁴Amarina agha abhahorwa bhayo gharenge Simoni{ono wonswe yamobherekeye Petro}Andrea wamwabho,Yakobo,Yohana,Filipo,Bartolomayo. ¹⁵Mathayo, Tomaso {na}Yakobo omona uwa Alfayo, Simoni, ono yabherekeywe Zelote, ¹⁶Yuda omona uwa Yakobo {na}Yuda Iskariote ono yarenge {omosaliti}¹⁷Gweki Yesu akaika nabho kurwa kokekereghe no okwemera ahase hano hareng'aini. Abhana bhegha abharu bharenge iyo, hamwe nu ubhwaru ubhwa abhanto ku kurwa Uyahudi {na}Yerusalemu, nu ukurwa moketende ikya Tiro {na}Sidoni. ¹⁸Mbhaishire ukumwiteghera nukuhwenibhwa amaroye ghabho. Abhanto bhano bhanyankibhwanga ne ebhehwe ibhinyanku mbhahwenibhwi bhonswe. ¹⁹Kera ono yare mwikomo riyo yasakiri kumukunya kukughirya yashinguru ishyu kuhwenibhwa sheno sharwanga kumwene. Yabhahweniri bhonswe.²⁰Gweki akabhaisyorya abhana bhegha bhaye, akaghamba igha, "Mwitabheribhwi bhenyu bhano morenge abhataka, kobhora obhokama ubhwa Waryobha nubhwenyu. ²¹Mononkirwe bhenyu bhano monainshara bhono momanye moraighotibhwi. Mwanyora enokwe bhenyu abha bhono moreseka.²²Mwaitabheribhwa bhenyu bhano abhanto bharebharegha no okwahorwa nokohameribhwa igha mbaghogho more, kukughirya yo Omona uwaAdamu. ²³Mushomerwe ku urusiko ruyo mubhuruke bhuruke mushomeywe, kobhora mbhohene muruhwa ituho eno ikurwa koryobha, bhono bhasubho bhakora igho igho abharoti.²⁴Mohoko ghwenyu bhano mona omweghoto! Kobhora morerambhoka ghweki ²⁵Mohoko ghwenyu bhano mokoseka bhonigho!kobhora murikura no okwarama enkagha yende.²⁶Mohoko ghwenyu hano murikumibhwa nabhanto bhonswe! Kobhora bhasuwabho mbakoreye abharoti abho bhorongo bhuyo bhuyo.²⁷Naho nkobhatebhyande bhenyu bhano mukunyiteghera, mohanshe abhabhisa bhenyu mokore amaiya bhara bhakobharerera. ²⁸Moghonge bhara bhakobhahima bhenyu mobhasasamere bhara bhakobharegherya.²⁹Ko ora akokotema korosa, musyori oronde ronswe. Hano omonto arakurusi rijoho ryaho uwe otakamorebhera nengansho. ³⁰Ko ora wonswe akokosabha mohane. hano ararusibhwi ikyaho, atakamosabha akukyori.³¹Kigho mohanshire abhanto bhabhakore, nabhenyu mobhakore bhuyo bhuyo. ³²Hano morahanshe abhanto bhano bhabhahanshire bhenyu abhene, iyo ntuhoke kobhenyu? Nunyora na abhibhitimba nkohansha bhare bhara bhahanshire. ³³Hano morakore amaiya bhara bhakobhakora amaiya, iyo ntuhoke kobhenyu? Nunyora na abhibhitimba nkokora bhare bhuyo bhuyo. ³⁴Hano morahane abhanto ebhento ibhi isire kobhanto bhano mokoghanya bhabhahake, iyo ntuhoke kobhenyu?Nunyora na abhibhitimba nkohana bhare ku abhibhitimba, ghweki nkoghanya bhare kunyora ekerengere kiyo kiyo.³⁵Bhono mohanshe abhabhisa bhenyu mobhakore amaiya. Mobhahane isire naho motakahaha okokyoribhwa, ituho yenyu nerebha nene. Morebha abhana abha ora arenge ighoro, kobhora umwene mohene kobhanto bhano bhatana umukumo naabhaghogho. ³⁶Mobhe naamabhe, kyaigho suwenyu ana amabhe.³⁷Motahamerya, nabhenyu motahameribhwi, motakaihima, nabhenyu motakasha kwihimwa. Mwabhere abhande nabhenyu muryabherwa.³⁸Mohane abhande, nabhenyu morehanwa. Ekerengere ikyo obhohani_keno kighateywe, kenokesendereywe nokoharoka_nkereteke momani ghenyu. Kobhora nko kerengere keno mokorenghera, ekerengere kiyo kiyo nkyo morerengera."³⁹Ghweki akabhatebhya ekerenghyo omonto umuhukuru aratora kotangata umuhukuru wonde?Nyore yakore igho, mbakaghoye mweroma, tebhakaghoyehe? ⁴⁰Omona mwegha akatora kobha omonene kokera omweghya wayehe, nawe kera omonto hano yamara kweghya bhuya nkobhare kyo omoragherya waye.⁴¹Kwake okomaha ekete kera kerenge muriso rya wamwenyu, ne ekete kera kerenge muriso ryaho umwene tokokerorahe? ⁴²Yake oratore kotebhya muhiri waho, muhiri, ndasabha nkurusi ekete muriso ryaho, nauwe tokorara kera kerenge muriso ryaho umwene? Numuniko ore irusya ekete muriso ryaho umwene, nho aratore kurusya ekete muriso rya wamwenyu.⁴³Kobhora teghoho mote muya ghono ghokwebhora shehagho nghogho, ghweki teghoho mote moghogho ghono ghokwebhora shehagho nshiya. ⁴⁴Nkobhora kera omote ghomanyekaini koshehagho shako. Mbhora abhanto tebhakutwa ehagho kurwa komahwa, nunyora ezabibu kurwa ko omochongoma.⁴⁵Omonto omohene ono ana ekebhekero kyaye ikiya ko nkoro yaye nkurusyare kera amaiya, no omonto omoghogho wonswe nkurusiare amaghogho ko nkoro yaye enghogho. Nkobhora ghano akoghamba nghara ghakwishorya enkoro yaye.⁴⁶Nkwake mokobherekera, 'Omonene' , Omonene ndighwa temokokora ghara mokoghambahe? ⁴⁷Kera omonto ono akushs kuoni nukwighwa amang'ana ghane no okoghakora emeremo, nendabhoroki kigho are. ⁴⁸Atubhaini no omonto ono akohaghasha righutu ryaye, ono akutuka hanse bhokong'u nokohaghasha obhorosa bhwa righutu koreghena rikong'u. Hano omoghera ghorashe amanshe ngamanyore righutu naho teghayisingisirihe kobhora yahaghashirwe bhuya.⁴⁹Naho wowoswe ono akwighwa eng'ana yane angekuyitabherya, itubho yaye nkya ora ahaghashire righutu ryaye reno retana obhorosa komosense, righutu riyo nkoghwa rere bhokong'u. Naho mohoko ghwenyu bharebhameko bhora mwanyora mwahonibhwa.

Chapter 7

¹Hano Yesu yamare koghamba kera ekento kobhanto bhano bhamwitegheranga, akasoha Kapemaumu.²Omoghorwa omwe uwa Akida, ono yarenge nubhwera bhokong'u ku umwene, moroye musingu yarenge. ³Hano yaighure agha Yesu, Akida ora akamotoma omotangati uwi Kiyahudi, amosabhe ashe komosabhera omoroye waye atakakwa. ⁴Hano bhahikire hang'e {na}Yesu, bhakakora emekere ighyo komosasama no okoghamba, mbhuya okore igho kukughira yaye. ⁵Kobhora ahanshire ikyaro kyeto, nawe yatohasheye risengero irya kare.⁶Yesu akaghenderya noroghendo rwaye hamwe nabho. Naho hano yarenge atarahika hare narighutu, omotake omwe akatoma abhasani bhaye kushumasha nawe. "Omonene, otakairosya umwene kobhono oni tenena bhwerahe kurina kwirongo ryane. ⁷Ku igho tumwene naiteghereye igha mbhuya nishe kuuwe, nawe neeng'ana emwe iyene ndaghambhe no omokori waho uwe emeremo arahwena. ⁸Nigho oni wonse nomonto ono natorwe kwemerera nanena abhasirikare hanse yane. Nkoghamba koono "Kaghi" nokanyora, nku wonde,"Nsho,"wonswe akasha nokomokori wemeremowaye'kora keno', nawonse akora."⁹Yesu hano yaighure ghano akaroghora, akaisyorya abhanto bhano bhamosorananga akaghamba. "Ndabhatebhya, nunyora Israeli era, tenakaroshe omonto uwi imighiro imikuma kya ono. ¹⁰Bbhara bharenge bhatomirwe mbhakyore bhakanyora omokori uwe emeremo oraa ahwenire.¹¹Hano ghayo ghahoye, Yesu akaghya mumughi ghono ghokobherwekerwa Naini, abhana bhegha bhaye bhonswebhakaghya narikomo irya abhanto abharu. ¹²Hano yahikire mukihita ikyu mughi maha, omonto ono akure akaretwa agheghirwe, mumwemwe yare kunyakuwabho, ono yarenge umusino, abhanto abharu abha mumughi ghuyo mbarenge nawe. ¹³Hano yamoroshe, Omonene, akamwesokera ku kyabhera kyaru, "Utakakwa," ¹⁴Ghweki akasughatera akakunya ekehehero keno kyarenge kegheghire umuku bhara bharegheghere bhakaemera bhakaghamba "Umumura ono emoka" ¹⁵Umuku akemoka akaikara hanse akasimya kushumasha. Nho Yesu yaghotiri nyakuwabho.¹⁶Bbonswe mbhahahire. Bhakaghonga Waryobha bharaghamba "Omoroti omonene arokibhwi mobheto"{na}"Waryobha amahire abhanto bhaye" ¹⁷Eng'ana inshiya iya Yesu eno ekanyaraghanaYudea yonswe namosheng'ongo shonswe isha hang'e.¹⁸Abhana bhegha abha Yohana bhakamotebhya amang'ana ghano ghonswe. ¹⁹Nho Yohana yabherekeye abhana bhaye bhabhere akabhatoma komonene koghamha igha "uwe nora akusha,kasi nomonto wonde tomoghanya? ²⁰Hano bhahikire hang'e ku Yesu bhakaghamba, "Yohana umusubhi atotomire kuuwe koghamba igha Nuuwe ora arisha kose?"²¹Konka iyo yahweniri abhanto abharu kurwa kunyanko iya amaroye, kwebhehwe ebheghogho, naabhahukuru bhakamaha. ²²Yesu akabhahonshokerya nokoghamba igha. "Kigho mwarure hara mwatebhiri Yohana keno mwaroshe nakeno mwaighure. Abhahukuru mbhamahire abhabheru mbaghendire, abhaghenge bhakahwena, abhakiro bhakaighwa, abhaku bhakaryokibhwa bhakabha abhahoru, abhahabhe ndabhatebhya eng'ana inshiya . ²³Omonto ono aratighe kunyitabherya kukughirya iya amakoro ghano yanokwa".²⁴Bhara hano bhatomirwe na Yohana hano bhakyore, Yesu akasimya koghamba naabhanto bhano yarenge nabho mosango ighoro iya Yohana, "Enke mwagheye komaha kebhara umwere nghwa hushibhwanga nomokama? ²⁵Bhono nke mwagheye komoha kebhara, omonto ono yibhihire bhuya? Maha abhanto bhara bhibhohire shinghibho shekekama nokamenya emenyo iyubhushomerwa bhwabho mobhoghare ubhwa abhakama. ²⁶Nke mukuya komaha kebhara, Omoroti?nigho, ndabhatebhya kobhenyu bhokong'uu kokera omoroti.²⁷Ono uwe yandekwa, "Maha, ndatoma umwimereri wane kobhenyu, ono akusha koserenya enshera kukughirya yane. ²⁸Ndabhatebhya igho bhara bhaibhoywe nomokari, taho omonene kya Yohana, naho omonto ono atare uwu ubhwera ono araikare {na}Waryobha hara are, narabhe omonene kokera Yohana."²⁹Hano abhanto bhonswe bhaighure ghano hamwe nabhatobhesya abha righoti, mbararekire igha Waryobha mohene. Mbarengeho bhano bhasubhirwe isubho iya Yohana. ³⁰Mafarisayo nabhatake abhi myihokano igha Abhayahudi, bhano bhatasubhirwe nawe bhakanga esoko iya Waryobha kukughirya yabho abhene.³¹Ghweki ndatora kobhareng'anya nake abhanto abha rekora reno? nighake bhare? ³²Mbatubhaini kya bhana bhano bhakohoya entahana yomotera, bhano bhakwikara nokobherekerana kokera omwe bharaghamba, 'tuhutirwe ekerongwe kukughirya yenyu, naho timubhinirehe, ntwakure naho temwakurehe.'³³Umusubhi Yohana yaishire teyareye omokate nunyora akanywa idivai, akaghamba,? Ana ekehwe. ³⁴Omona wo omonto aishire areye nukunywa mokaghamba, "Maha no omoragheri nu omoghotwa omosani uwa abhatobhesya abha righoti naabha ibhitimba! ³⁵Naho esoko emanyirwe igha ena obhohene ko bhana bhaye bhonswe."³⁶Omwe uwa Mafarisayo akasabha Yesu aghi korya hamwe nawe. Hano Yesu yashohire mwighutu ryaye, akaisuka komesha are. ³⁷Maha yarengeho omokari omwe mumughi ghuyo ono yarenge nibhitimba, akamanya igha yaikaye {wa}Farisayo akareta inshubha iya amaghuta amarang'asu. ³⁸Akaemera momoghongo ghwaye hang'e {na}maghoro ghaye eno arakura. Ghweki amaisori ghakashosha amaghoro ghaye, akagheya nashintukya isha komotwe ghwaye akahumbata amaghoro ghaye nokoghahaka amaghuta amarang'asu.³⁹Omofarisayo ora yarenge ararekire Yesu hano yaroshe igho, akaiteghera umwene araghamba, "nyore omonto ono akabhaye moroti, nakamanyire ono nawe,{na}mokari watubhoke, ono akumukunya, igha wabhitimba. ⁴⁰Yesu akamohonshokerya igha, "Simoni nena ekento ikyu kokotebhya, "Akaghamba" Okeghambe omweghya weto!"⁴¹Yesu akaghamba igha bhareho abhasabhwa abha isire bhabhere, no omohani uwi sire omwe. Omwe yasabhwanga shimbirya maghana atano uwa kabhere shimbirya merongwe etano. ⁴²Hano bhabhorwe shimbirya isho komohaka nyabhabheye bhonswe. Bhono nawe arahanshe bhokong'u. ⁴³Simoni akamohonshekerya akaghamba, "Nditeghera ono yabheywe bhokong'u, "Yesu akamotebhya, "nokengire kobhoronge.⁴⁴Yesu akaisorya omokari ora, nokoghamba ku Simoni, "oramaha omokari ono. Nsohire mwighutu ryaho tong'aye amanshe aghu kwisabha amaghorohe, Naho ono, ko amaisori ghaye, yashoshiri amaghoro ghano nokogheya nashintukya shaye. ⁴⁵Tewahumbatirehe, naho umwene, kurwa asohire hano tiyatighire kuhumbata amaghorohe.⁴⁶Tuwahakire amaghuta ko amaghorohe, naho yahakire amaghoro ghane amaghuta amarang'asu. ⁴⁷Ko engana eno, ndakotebhya igha yarenge ni ibhitimba bhyaru yabheywe bhokong'u, ghweki yahanshire bhokong'u. Nawe ora yabheywe hake, wonswe nahanshire hakigho."⁴⁸Ho yamare akatebhya omokari ora, "Ibhitimba bhyaho bhyabheywe" ⁴⁹Bhara bhaikaye nawe komesha bhakasimya okotebhanya abhene, "Ono nawe okohekera kwabhera ibhitimba?" ⁵⁰Nho Yesu yatebhiri omokari, "Imighiro ghyaho ghikutunguyi. Kaghi no omorembe"

Chapter 8

¹Ekabha igha hano ghahoye Yesu akasimya oroghendo mumighi nibhishishi haghare haghare, arabhatebhya nokoragherya eng'ana inshiya iyo obhokama ubhwa Waryobha{na}bhara ikomi nabhabhere mbhagheye hamwe nawe, ²Bhuyo bhuyo abhakari nyabhorebhe bhano bharenge bhahwenibhwi kurwa mobhehwe ibhinyanku namaroye haghare haghare. Mbharenge Mariamu ono yabherekeywe Magdalena ono yarusibhwi ebhehwe ebheghogho muhungate. ³Yoana omokari uwa Kuza nu umwimereri uwa Herode, Susana {na}abhari abhande abharu, bhano bharusiri ebhento bhyabhokukughirya yabhene.⁴Hano abhanto bhara bhonswe bhamare kwekomana hamwe, abhanto bhano bhaishire kowe kurwa kumighi haghare haghare, akashumasha nabho kobherenghyo. ⁵"Umubhusuri yaghaye shentetere, hano wanyore ahasereniri kubhusura, shentetere shyende nshaghoye mbareka yenshera shekatashwa tashwa, ni ibhinyonyi bhekashesora. ⁶Shentetere ishende shekaghwa komarobha agha kwitare hano shamere nshanyohereye kobhora tekemesha kyarengehohe.⁷Shentetere shende shekaghwa momete ighya mahwa, emete ghera ghekashekera shekatamwa kukina. ⁸Shentetere shyende nshaghoye komarobha agho orosa shekarusya ibhyakorya ibhyaru bhokong'u. "Hano Yesu yamare koghamba amang'ana ghayo, akaghamba kwo obhoraka ubhwu ighoro,"Ono wonswe ono ana amatwe aghu ukwighwa aiteghere."⁹Gweki abhana bhegha bhaye bhakamobhorya ekerenghyo kiyo kerorokyake. ¹⁰Yesu akabhatebhya, "mohanshereywe no okomanya ikibhisire ikya Waryobha, naho abhanto bhande mbharenghibhwi kobherenghyo bhyene, okoreke bhararora bhange korora nahano bharaighwe bhange komanya.'¹¹Eno eyo esesoro iye ekerenghyo keno. Entetere ne eng'ana iya Waryobha. ¹²Shentetereshera shaghoye mbareka yenshera mbho abhanto bhara bhaighure eng'ana, hano yamare umubhisa risambhwa rebharusya eng'ana iyo kurwa monkoro nyabho, okoreke bhakaitabherya nukutunguribhwa. ¹³Nashera shaghoye mbareka ye enshera mbho abhanto bhara bhakwitabherya ko enkagha nke {na}hano bhasakibhwa bhaghwa.¹⁴Shentetere shera shaghoye momahwa nabhanto bhano bhakwighwa eng'ana, naho bharaghenderya ne emeremo nu ubhwame, obhosorare ubhwo obhohoru nabho tebhakwebhora haghohe. ¹⁵Shentetere shera shaghoye komarobha amaiya mbara abhanto, bhano bharenge abhahene nashenkoro nshiya hano bhaighwa eng'anabhareyeghotera, bharaiteghera ebhe ko morembhe nu ukurusya shehagho shenghomerya.¹⁶Kobhora taho omonto nunyora nomwe,ono akoghotya etara nukuikundikirya ribhakori hamwe koyetora mwirunguhe. Koyetorare kuntimo ighoro okoreke kera omonto ayerore. ¹⁷Kobhora tikibhise kento kyange komahwahe nokomanywa, ikibhisere kerange komanywa kerenge kobhorabhu. ¹⁸Kuigho hano mwangare hano mwiteghera. Kobhora ono anakyo, kumwene narengeribhwa bhokong'u, naho ono atanakyo nokanyora nkeke nkeregheghwa,"¹⁹Nho nyakuwabho Yesu nabhari bhaye bhakasha kumwene tebhamohekereyehe kukughira iyu umwekomano ghwa abhanto abharu. ²⁰Yatebhibhwi igha nyakuwabho nabhawamwabho nkebhara hara bhare bharatuna bhamahane nauwe. ²¹Yesu yabhahonshokeyi akaghamba "Mayo wane nabha wamweto mbhara bhhakuiteghera eng'ana iya Waryobha nokoyesoka."²²Nyore ndusiko romwe kushinsiko sheno Yesu nabhana bhegha bhaye bharinire mubhwato, akabhatebhya igha, "Bhono mwambhoke humbhu iya kabhere iyi nyansha." Bhakaserenya amato ghabho. ²³Naho hano bhasimiri kwemoka Yesu akarara shentero, rikama no omosoke omororo ghokaemoka, iryato ryabho rekasimya kotaha amanshe kughya ko ahabhe bhokong'u.²⁴Nho abhana bhegha bhaye bhamogheyeko kumutura bharaghamba, "Omonene weto Tata weto Omonene! Toraghya kukwa!" Akemoka akakera omokama {na}amayengo gha manshe ghakatenda kamweigho. ²⁵Gweki akabhatebhya, "imighiro ghyenyu hegherenge?" bhakobhoha, bhakaroghora, bhakatebhanya abhene kobhene,"Ono nawe, kohekera ekerengere ikyo okohamera kura omokama {na}amanshe ghonswe komosoka ghare?"²⁶Bhakahika ku umughi ughwa Gerasini ghono ghwarenge isiko iya Galilaya. ²⁷Yesu hano yaikire nokotasha momosense, omonto nyabhorebhe kukurwa mumughi, akasikana nawe, omonto ono yarenge nebhehwe.Ko nkagha ntambhe tiyaibhohanga nghibhohe, yamenyire mwighutu, naho yaikaye moshembhehera.²⁸Hano yaroshe Yesu akakura bhokong'u, kwo obhoraka ubwa ighoro, akaghwa hanse mobhoronge bhwaye araghamba ko obhoraka bhwa ighoro, Nke nkokoreye, Yesu omona uwa Waryobha uwi ighoro?Ndakosasama otakanyankya oni." ²⁹Yesu akahamera ekehwe kera kimurweko omonto ora, kokora yaihana nsiko nsharu. Nunyora nigho yabhohirwe ebherang'ani nokoghorwa bhokong'u, yabhotoye ebhebhoho bhyonswe nokogheghwa nebhehwe kuhirwa mokekongo.³⁰Yesu akamobhorya, "Nuwe we?" Akamohonshokerya araghamba, "Legioni" Nkobhora ebhehwe bhyaru bhyamosohera. ³¹Bhakaghenderya komosasama akatohamera toghende mubhwina.³²Rihisho irya shembheshe ryaresyanga mokekereghe muyo, kekamosabha akitabheri bhimurweko omonto ora no okosoha moshembheshe shera. Wonswe akaitabherya kokora igho. ³³Kuigho ebhehwe bhera bhekamurwako nu ukughya koshembheshe shera, rihisho riyo rekakenya kurwa kokekereghe shekashuka momanshe nukukwera muyo.³⁴Abhanto bhara bharesyinga shembheshe hano bharoshe keno kebhaye, bhakakenya bhakahira urukwere mumighi ne imighi ghera ghyabhainari. ³⁵Abhanto hano bhaighure ghayo mbhagheye komaha keno kyabhaye, bhakasha ku Yesu bhakarora omonto ono arusibhwi ebhehwe. Yarenge ibhohire bhuya no omohoreru uwo³⁶Nho ono yaroshe kigho ghabhaye akasimya kotebhya abhande kigho omonto ono yarenge nebhehwe kigho ahwenibhwi. ³⁷Abhanto bhonswe abha orong'ongo urwa Wegerasi nashembheri sheno shainare mbhasabhire.³⁸0monto ora yarusibhwi ebhehwe yamokomereyi Yesu aghi nawe, naho Yesu yamotebheri aghi akaghamba. ³⁹"Kyora mwighutu ryaho no obhare ghara ghonswe ghano Waryobha yakokoreye. "Omonto uyo yaimokire akaraghanya honswe mumughi ghonswe ghano Yesu yamokoreye.⁴⁰Yesu akakyora,abhanto abha esangho bhakamuturung'ana, kobhora mbhonswe bhamoghanyanga. ⁴¹Rora akasha omonto omwe ono yabherekerwanga Yairo nomwe mobhotangati abha mwisengero. Yairo akaghwera momaghoro agha Yesu akamosasama aghi ka waye. ⁴²Kobhora yarenge no omona omwe uwe ekehara, uwe ekerengere iki imyoka ikomi nebhere, yarenge musingu uwu ukukwa. Hano yaghyanga, abhanto mbhamwesokeranga kwahang'e.⁴³Omokari ono yarure amanyinga ko imyoka ikomi nebhere yarengeho nawe yahire shimbire shaye shonswe kobhareri, nawe taho ono yamohwenirihe, ⁴⁴yaishire isiko yaye akakunya ororebherebhe urwo umwenda ghwaye, hayo hayo amanyinga ghakabhotoka.⁴⁵Yesu akaghamba, "Newe ankuniri?" hano bhangire bhonswe, Petro akaghamba,"Tata Omonene, abhanto mbharu bhakukusukuma nokokwesokera." ⁴⁶Naho Yesu akaghamba, "omonto omwe yankuniri kobhora naremanyire shinguru nshirure kuoni."⁴⁷Omokari ora hano yaroshe tatore kwibhisa korera okore, akarighita, akaghwa hanse mobhoronge bhwa Yesu akaraghanya mobhoronge ubhwa abhanto keno kighire amukuniri nkobhora yamuhweniri kamwe igho. ⁴⁸Ghweki akaghamba ku umwene, "Mohara, imighiro ghyaho ghikuhweniri, kaghi nomorembhe."⁴⁹Hano yaghambangaigho, omonto omwe akasha kurwa mwighutu iryo omotangati uwa mwisengero, araghamba, "Mohara waho akure. Otakanyankya umweghya." ⁵⁰Naho Yesu hano yaighure igho, akahonshokya, "otakobhoha. Itabherya igho, wonswe narahwenibhwi."⁵¹Hano yasohire mwighutu muyo, teyaitabhereyi omonto wowonswe asohe muyohe, asohe Petro, Yohana{na}Yakobho suwabho omohara, {na] nyakuwabho. ⁵²Bhono abhanto bhonswe bharenge bhararama nukurusya obhoraka kukughirya yaye, akaghamba, "Motakakora ikituri, tarakwahe, naraye." ⁵³Mbhamosekire kokomosera, bhamanyire igha nakure.⁵⁴Naho umwene, akaghota omoharaokobhoko,akabherekera bhokong'u, araghamba, "Omona emoka." ⁵⁵Obhohoru bhwaye bhokamukyora, akemoka enkagha iyo iyo. Akahama igha, ahanwe ekento nyabhorebhe koreke are. ⁵⁶Abhaibhori bhaye bhakaroghora, naho yabhatebhiri bhatakatebhya monto keno kyabhaye.

Chapter 9

¹Akabherekera bhara ikomo nabhabhere, akabhahana obhotoro nashinguru ishu kurusya ebhehwe nukuhwenya omoroye. ²Akabhatoma bhaghi kotebherya eng'ana iya Waryobha nokuhwenya abharoye.³Akabhatebhya, "motakasha koghegha kyokyonswe kughirya yoroghendo rwenyu nunyora niing'imbho, ikighushi, ibhyakorya, shimbirya, {na}motakaghegha shengansho ibhere. ⁴Righutu ryoryonswe rera morasohe mwikaremo kohekera rono moryemoka hayo.⁵Kobhora bhatarebhaturung'ana, moremoka mumughi muyo, mwikong'onte urutu momaghoro ghenyu kebhe nkyorokeryo kyabho. ⁶Bhakaemoka nu ukughya kohetera moshemberi, bharararokya eng'ana inshiya nu ukuhwenya abhanto kera hase.⁷Bhono Herode, omobhahi, yaighure ghonswe ghano ghakorwanga akanyanka bhokong'u, kobhora yaroshwe{na}abhamwe igha umusubhi Yohana yaryokire kurwa mobhaku, ⁸Abhamwe bhabho bhakaghamba ighaEliya wonswe yaroshwe,{na}kobhande igha womwe uwa abharoti bhakare yaryoka wonswe kurwa kobhaku. ⁹Herode akaghamba, "Yohana namushinshire, bhono uyo nawe nkwighwa amang'ana ghaye? Ghweki Herode yatunire enshera iyo komaha Yesu.¹⁰Enkagha hano bhakyore bhara bhatomirwe, bhakamotebhya kera omonto kera bhakore. Abhaghegha hamwe nabho, bhakaghya abhene bhakahika umughi ghono ghwabherekeywe Bethsadia. ¹¹Naho ensango mbaiteghereye bhakemera bhakamosorana, uwe akobhaserenya, nukushumasha nabho eng'ana yobhokamaubhwa Waryobha, akabhahwenya bhara bhatunire kuhwenibhwa.¹²Urusiko ndwaghyangha kwira, ikomi nabhabhere bhara bhakaghyako nokoghamba, "Bhanyereghani abhanto bhaghi moshemberi ishya hang'e nu umughi bhaghi kumunya nokorya, kobhora hano mwisisi tore," ¹³Naho akabhatebhya, "Bhenyu mobhahe ekento ikyo korya "Bhakaghamba" Tetona kokera ekerengere ikyo kotambhoka ebhento bhitano ibhyo omokate{na}shinswe ibhere, hamwe toghende koghora kukughirya yesangho iya abhanto bhano," ¹⁴Bharengheho abhashasha kerengere kya kuhika ebhekwe bhitano hara. Akabhatebhya abhana bhegha bhaye, "Mobhaikari hanse komakomo makomo gha abhanto merongwe etano etano.¹⁵Nabho bhakakora igho {na}abhanto bhakaikara hanse. ¹⁶Akaghegha emekate etano nashinswe ibhere akamahera koryobha, akakumya, nokoghe bhotora bhotora bhetene bhetene, akahana abhana bhegha bhaye bhahane abhanto abhesangho. ¹⁷Bhonswe bhakarya nokweghota, bheno bhyasaghire bhekabhoshwa bhikishorya ebhekapo ikomi nabhibhere.¹⁸Ghweki ekabha igha, hano yasasamanga umwene, abhana bhegha bhaye hamwe bharenge akabhorya igha, "Abhanto bharaghamba noni we?" ¹⁹Bhakamohonshokerya, bhakaghamba, "Yohana umusubhi, nawe abhande bhakaghamba Eliya, nabhande bharaghamba uwomwe uwa abharoti abhe enkagha iya kare."²⁰Akabhatebhya, "bhono bhenyu moraghamba noni we? "Petro akahonshokya nokoghamba, "Kristo kurwa ko Waryobha." ²¹Naho kokobhakanya, Yesu akabhaorokerya bhatakatebhya monto wowonswe ighoro yareno, ²²akaghamba igha omoha uwa Adamu nkehameryo anyanke komang'ana amaru,nu ukwanghwa nabhaghaka nabhaimereri abhanene abhakoni koni, {na} naritwa, nu urusiko urwa katato nareryoka.²³Akabhatebhya bhonswe, "nyore omonto wowonswe aratune kokosorana, nkehameryo amanyekane umwene, agheghe omosarabha bhwye kera urusiko {na}ansorane. ²⁴Wowonswe ono akosakya kutungurya obhohoru bhwaye naribhusirya, naho ono akusirya obhohoru bhwaye kubhwera bhwane nareghatungurya. ²⁵Nke keratori omonto, hano oranyore ikyaro kyonswe, naho akasirya hamwe okohya umwene?²⁶Wowonswe ono aresokera amang'ana ghane ku umwene, omona uwa Adamu naremosokera hano arebha mobhohoreru bhwaye, Obhohoreru ubhwa Tata ne Enkoro Ehoreru. ²⁷Bhono ndabhatebhya obhohene, abhamwe bhenyu hano, tebharikwahe kohekera obhokama ubhwa Waryobha."²⁸Hano amang'ana ghayo ghahoye shinsiko monane, akaghegha Petro, Yohana, Yakobo bhakarina mokekereghe kosasama. ²⁹Hano yasasamanga, ikisyo kyaye kikisyorya, nashingibho shaye shekarabhera no okong'ara.³⁰Bhono maha, bharengeho abhashasha bhabhere bharashumasha nawe! Mbharenge Musa{na}Eliya, ³¹Bhamahwa mobhohoreru. Bhashumanshire ko okwemoka kwaye, reng'ana reno ryarenge reraghanywarekorwe Yerusalemu.³²Bhono Petro nabhara yarenge nabho bharenge bhaihiribhwi. Naho hano bhamisokiri, mbaroshe obhohoreru bhwaye {na}abhashasha bhabhere bhano bharenge bhaimereye nawe. ³³Ekabha igha, hano bharwanga ku Yesu haraPetro akamotebhya, "0monene, mbhuya bheto kuikara hano tokore emenyo iya abhanto bhatato. Emwe tokore kukughirya yaho, emwe kukughirya iya Musa{na}emwe kukughirya iya Eliya." Teyamanyire keno yashumasheranga.³⁴Hano yaghambanga ghayo risaro rekahinga nukukundikirya bhano bhobhohire, hano bharoshe bhainaribhwi {na}risaro. ³⁵Obhoraka bhukarwera mwisaro bhoraghamba"Ono no Omonene wane umwahorwa. Mumwiteghere we, ³⁶"hano obhoraka bhora bhwahikire, Yesu numwene yare. Bhakakira kiri,{na}kushinsiko shiyo tebhatebhiri monto wowonswe ryoryonswe koghano bharoshe.³⁷Urusiko rono rwarobhire,bharure mokekerebhere, abhanto abharu bhakasikana nawe. ³⁸Maha, umushasha omwe kurwa kobhanto bhara akakura ko obhoraka, ubhwa ighoro araghamba, "Umweghya ndakosabha omahe omona wane, kobhora uwe umwene nenawe. ³⁹Orarora ebhehwe bheramoghota nukushera, ghweki keramushurya{na}ukurwa rihuro mumunywa,{na}nkumurwako bhere kwanyanko, no okomoteghera obhoro bhokong'u. ⁴⁰Nasasamire abhana bhegha bhaho kobhehamera bhimurweko naho tebhatorehe."⁴¹Yesu akabhahonshokerya akaghamba, "Bhenyu rekora reno retakwitabherya ghweki kyatanina, ndohe ndikara nabhenyu nokobhaghegha? Reta omona waho uyo hano." ⁴²Hano umura uyo yaretwanga ekehwe kekamughwesya hanse nukumusinghisya kwihe.Nho Yesu yahameye ekwehe kera, akahwenya umumura nokomotora kusuwabho.⁴³Bhonswe mbharoghoribhwi no obhokoro ubhwa Waryobha. Nahano bharoghoranga komang'ana ghano ghakorwe, akaghamba kobhana bhegha bhaye. ⁴⁴"Amang'ana ghaikare momatwe ghenyu, kobhora omona uwa Adamu narirusibhwa momabhoko agha bhairo." ⁴⁵Naho tebhamanyire esesoro iya amang'ana ghayohe, nghabhisirwe momaiso ghabho, okoreke bhatakasha koremanya. Bhakobhoha komobhorya esesoro yako.⁴⁶Ghweki bhakasimya kwanga kughwerana kobhamwe bhabho ighoro yanewe arabhe 0m0nene mobhene. ⁴⁷Hano Yesu yamanyire kera bhaswaryananga abhene, akaghegha omona omoke, akamotora ko orobhara rwaye, ⁴⁸akaghamba, "nyore omonto wowonswe aranyora omona omoke kya ono kurina ryane, noni anyore, {na}wowonswe ono aranyore, nanyore ora yantoma wonswe, kobhora moke bhokong'u kokera bhonswe kobhenyu uwe arenge omonene."⁴⁹Yohana akahonshokya akaghamba, "Omonene ntwaroshe omonto arakenyia ekehwe kurina ryaho{na}tokamorebhera, kobhora tetona bhomwe nawehe." ⁵⁰Naho Yesu akamotebhya, "motakamorebhera kobhora ono motanawe hamwe nuwenyu."⁵¹Ekabha igha shinsiko ishyu ukughya ighoro hano shahikire hang'e kuhika umwene akaisorya komahera Yerusalemu. ⁵²Akatoma abhanto mobhoronge bhwaye, bhakaghya bhakasoha morobheri urwa Wasamaria okoreke bhamosereniri ahase. ⁵³Abhanto abha iyo tebhamuturung'anirehe, kobhora yarenge isiyoreyi ubhusyo bhaye Yerusalemu.⁵⁴Abhana bhegha bhaye Yakobo {na}Yohana hano bharoshe reno, bhakaghamba, "Omonene mboronge ore ohama omoro ghwike kurwa kwisaro ghusiki bhayo. ⁵⁵Hayo yabhaisyoreyi akabhahamera. ⁵⁶Gweki bhakaya orobheri ronde.⁵⁷Hano bhaghyanga monshera, omonto omwe akamotebhya, "nendakosorane hano honswe oraghi," ⁵⁸Yesu akamotebhya, "Ebhebhwe bhena amaina, niibhinyonyi mbena amasu, naho omona uwu mwiro tana hase ho okotora omotwe ghwayehe."⁵⁹Nho akatebhya omonto wonde, "Nsorana." naho umwene akaghamba, "Omonene, nyitabherya ngende kobheka tata." ⁶⁰Umwene akamotebhya, "Tigha abhaku bhabhekane abhene kobhene, naho uwe kaghi oraghani obhokama ubhwa Waryobha kera hase."⁶¹Ghweki omonto wonde akaghamba, "Nendakosorane, Omonene, naho nyitabherya mbaraghe bhano bharenge mwighutu ryane." ⁶²Naho Yesu akamotebhya taho omonto, ono akutigha korema kwaye amahere eno akurwa ono akwisa kobhokama ubhwa Waryobha."

Chapter 10

¹

²Akabhatebhya,righesa ninene nabhaghesi mbhake,kuigho Omonene uwa righesa,okoreke atome abhaghesi abharu komeremo ghyaye.³Mughi mumughi,momahere,ndabhatoma kya amang'ondighate ghate iya shishushe. ⁴Motakaghegha ikighushi ikya shehera,nunyora nshesakwa ishya abhoroghendo,hamwe shengheto,ghweki motakakerya wowonswe ora monshera.⁵Mwighutu ryoryonswe rera morasohe,musimi koghamba,'omorembhe ghobhe mwighutu mono. ⁶Nyore omonto uwo omorembhe ahayo,omorembhe ghwenyu ngorabhe ighoro yaye.Naho nyore tighohe,nerabhakyore. ⁷Naho mwighutu riyo,more nukunywa kera bharabhahane,kobhora omokori uwe emeremo aratuna omokembha ghwaye.Motakanganya kurwa mwighutu ryende kughya mwighutu ryende.⁸Umughi ghoghonswe ghora mokosoha,nabhakabhaturung'ana,moraghere kyokyonswe kera moratorwe mobhusyo bhwenyu, ⁹muhweni abharoye bhano bhamo.Mobhaghambere,'Obhokama ubhwa Waryobha,bhobhaisokereye'¹⁰Naho kumighi ghyonswe gheno mokosoha bhanghe kobhaturung'ana,moroshoke mughi komohanda moghambe igha, ¹¹'Nyore ndutu turura naro kumighi ghyenyu rono rokonantera komaghoro tararokong'onta kughirya yenyu!Naho momanye reno,obhokama ubhwa Waryobha hang'e bhore." ¹²Ndabhatebhya igha urusiko urwa kokenga ikina,mbhorebhaho obhoghomerya bhokong'u kumughi ghuyo kokera Sodoma.¹³Mohoko ghwaho Korazini.mohoko ghwaho Bethsaida!nyore emeremo emekong'u gheno ghyakorwe kuuwe nghekakorwe Tiro{na}Sidoni,mbhakasabhire amabhera kare bhokong'u,bhaikaye mushingibho isha amaghonera naribhu. ¹⁴Naho mbhorebhaho obhoghomerya obhonene urusiko orwo kokengeraikina Tiro{na}Sidoni kokera bhenyu. ¹⁵Uwe Kapermaumu,uriteghera nuwimokibhwa kuhika kwisaro?Tighohe,nuriikibhwa hanse uhike momoro.¹⁶Ono aribhaighwa anyighwe naoni,naora aribhanga anyange naoni,ora akunyanga oni nangire naora antomire."¹⁷Nabhara merongo muhungate bhakakyora nubhushomerwa,bharaghamba,Omonene kore ebhehwe nkokosoka bhere ku irina ryaho." ¹⁸Yesu akabhatebhya naroshe risambhwa reraghwa kurwa kwisaro kye nkobha. ¹⁹Maha,mbhahaye obhotoro obho kotora kotasha shinshoka nebhetoromoni,shinguru shonswe isha abhabhisa,tekeho keno kerabhanyaharehe. ²⁰Nunyora nigho motakarishomerwa,igha shenkoro sherabhasoka,naho moshomerwe bhokong'u igha amarina ghenyu ngakonirwe koryobha."²¹Konkagha iyo iyo yashomeywe Enkoro Ehoreru,nokoghamba,"Ndakukumya uwe umwene Tata,Omonene uwi iryobha nikyaro,kobhora wabhisa amang'ana ghano kurwa kobhaesoko no obhotoro,no okoghaorokya ko bhano bhatakweghibhwa,kya abhana abhake.Nigho,Tata,kobhora yakushomeye momaso ghabho.²²Kera ekento nahaywe {na}Tata umwibhori,taho ono amanyire omona nawehe Ntata umwene,taho ono amanyire Tata nawe no Omona umwene,²³Akaisyorya abhana bhegha,akaghamba nabho kebhesho,"mbhaitabheribhwi bhono bhakoghamahakyaigho bhenyu mokogharora. ²⁴Ndabhatebhya igha,abharoti abharu nabhakama bhaighombire komaha amang'ana ghano mokorora,naho tebhagharoshehe,nu kwighwa ghano mukwighwa,{na}tebhaghaighurehe."²⁵Maha,Omoragherya omorebhe uwo omwahokano ughu Ikiyahudi yaimereye nokomosaghya araghamba,"Omoragherya,nke ndakore nghabhe obhohoru bhwa bhokora?" ²⁶Yesu akamotebhya,"Nke kekonirwe konirwe ko omwahokano?Nighake okoghasoma?" ²⁷Akahonshokya akaghamba,"Noramohanshe Omonene Waryobha waho komotema ghwaho ghonswe,ko enkoro yaho yonswe shinguru shaho shonswe,kobhongo bhwaho bhonswe,nanyarobheri waho kutubho yaho umwene." ²⁸Yesu akaghamba,"ukyori kobhohene bhokong'u.Kora igho norabheho no obhohoru.²⁹Naho omoragherya,araighombe kwibhara obhohene uwe umwene,AkatebhyaYesu,"Nyarobheri wane nawe?" ³⁰Yesu akamohonshokerya akaghamba,"Omonto omorebhe yahiringitanga kurwa Yerusalemu kughya Yeriko.Mobhasaki bhano bhamosakire ebhento bhyaye,no okomotema bhakamutigha asheshekire.³¹Ketokero umwimereri uwonde yaheteranga enshera iyo,hano yamoroshe akaheta orobhareka ronde. ³²Bhuyo bhuyo Omolawi wonswe,hano yahikire ahase hayo akaheta orobhareka ronde.³³Naho omosamaria omwe,hano yarenge noroghendo,yahetire hara omonto uyo yarenge.Hano yamoroshe yasukumirwe ni ikyabhera. ³⁴Akamwesokera nokomobhohera amaghati ghaye,akamwetera amaghutane idivai.Akamurinya kurutikere rwaye,akamuhira mwighutu akasha komotorya. ³⁵Urusiko ronde akaghegha shimbirya ibhere,akahana mwene ighutu iryo korarya abhagheni nokomotebhya,"'motori kyokyonswe ne ekesaghu keno orengeriko ndekohaka hano ndikyora.³⁶Naho mobhatato bhano,uriteghera yarenge nyarobheri waye ko ora yaghoye momabhoko agha bhasaki?" ³⁷Omweghya akaghamba,"Nora yorokiri amabhe kumwene,"Yesu akamotebhya,Kaghi no okore bhuyo bhuyo."³⁸Hano bharenge moroghendo,bhakasoha morobheri ronde omokari omwe ono akobherekerwa Martha akamwighomba ka waye. ³⁹Yarenga no omohara wabho ono yabherekeywe Mariamu,akaikara komaghoro ghaye akaiteghera eng'ana yaye.⁴⁰Naho Martha yarenge nimihiririnsho myaru ighyo okohenshera.Akaghya ku Yesu,akaghamba,"Omonene totonibhwihe igha mohara weto antighire nkore umwene?Bhono motebhi antori." ⁴¹Naho Omonene akamohonshokerya no okomotebhya,"Martha,Martha oranyanka ko mang'ana maru. ⁴²Ghweki omanye nkento kemwe ikyene ikyu umukumo.Mariamu yahoye ikiya,keno ketarimurwako."

Chapter 11

¹

²Yesu akabhatebhya,hano mwasasama,moghambe Tata,irina ryaho rikumibhwi,obhokama bhwaho bhushe.³Otohane omokate ghweto ughwa nsiko shonswe. ⁴Utwabhere amasaryo gheto,kyabhora bheto bhonswe tukwabhera bhara bhonswe bhakotosarya.Otakatorongeka momasakyo."⁵Yesu akabhatebhya,"nawe kobhenyu arabhe nomosani,ono akaghyaho bhutiko,nokomotebhya mosani ntoryako emekate etato. ⁶Kobhora omosani wane ahikire bhonigho kurwa moroghendo,naoni tenena kento ikyo komohanahe." ⁷Naora arenge monse akamukyorya,otakanyankya,Ekeseku kisikirwe,oni nabhana bhane tomare korara tentore kwimoka kokohana emekatehe. ⁸Ndabhatebhya,Nunyora takwemoka kohana omosani waye omokate,nko bhora tamuture kwansonihe narabhoke amohane ebhetene ibhyo omokate bhyane kobhosoherwa bhwaye.⁹Naoni wonswe ndabhatebhya,mosabhe morahanwe,'mutune muranyore,kono moreghorwe. ¹⁰Kobhora kera ono akosabha nkohanware,nunyora ora akutuna wonswe nkunyorare,ghweki ora kono nkwegho¹¹Nsuwenyuke mobhenyu ono omona waye arasabhe inswe amohane inshoka? ¹²Hamwe amosabhe righe amohane eketoromoni? ¹³Kuigho,nyore bhenyu bhano morenge abhasarya momanyire kohana abhana bhenyu ituho inshiya,tebhokong'u kokeryahohe Suwenyu uwa koryobha igha arabhahana Enkoro Ehoreru bhara bhakomosasama?"¹⁴Nho yamare,Yesu akahamera rikama,nomonto we kehwe ni mumu yarenge.Hano ekehwe kyamurureko,omonto uyo yaghambhire.Ensangho era yareho bhakaroghora bhokong'u. ¹⁵Naho abhanto bhande bhakaghamba,ono ararusya ebhehwe ko Beelzebul,omonene we bhehwe.¹⁶Abhande bhakamosakya ukutuna abhoroki ekerenghyo kurwa koryobha. ¹⁷Naho Yesu akamanya amaiteghero ghabho akabhatebhya,"Kera obhokama bhono bhoreahokana mbhoresorombhara,{na}righutu reno riryahokana rereghwa.¹⁸Nyore risambhwa ndiyahokaini,obhokama bhwaye ni ighake bhoryemera?Kobhora moraghamba igha ndarusya ebhehwe ko Beelzebul. ¹⁹Nyore oni ndarusya ebhehwe ko Beelzebul,bharikyenyu nensherake bhakurusirya?kukughirya eno,mbho bharabha kengere ikina. ²⁰Naho nyore,ndarusya ebhehwe kukyaro ikya Waryobha,nigha Obhokama ubhwa Waryobha bhabhahekereye.²¹Omonto uwa shinghuru hana yakabhaha righutu ryaye,ebhento bhyaye nkobhabhere kobhohoreru. ²²Naho hano yashoherwa nuwashinguru nsharu,uwa shinghuru naramurusi ibhyoghe bhyaye,no okoghegha ebhento bhyaye bhyonswe. ²³Ono totarenge nawe hamwe,tarenge hamwe naonihe,naora atakokomanya hamwe naoni nkunyereghaniare.²⁴Ekehwe ekeghogho hano kyarwa komonto,nkughya kere nu ukutuna hano hatana manshe kumunya,hano kyabhorwa,nkoghamba kere,nendakyore era narure. ²⁵Arakyore anyore righutu rweyirwe {na}rikaye bhuya. ²⁶Nkuya kere kutuna ebhehwe muhunghate ebhesarya bhokong'u komokera no okobhereta bhaikare ahase hayo,no omonto uyo nkunyaharekare kokera hano yarenge nakyo.²⁷Yabhaye igha hano yaghambhanga amang'ana ghayo,omokari omorebhe yashereye ko obhoraka bhwi ighoro kokera bhonswe mosangho iya bhanto akaghambha igha."Yakumibhwi enda eno yakogheghire{na}amabhere ghano waghonkire." ²⁸Nawe umwene akaghambha,bhaitabheribhwi bhara bhakwighwa eng'ana iya Waryobha no okoyebheka.²⁹Enkagha eno abhanto bhengheryanga kwekomana,Yesu akasimya koghambha,"Rekora reno ndya bhosarya.Nkukutuna kera ikyorokeryo,{na}nkyorokeryo keno bharahanwe kokera kera ikya Yona. ³⁰Nyore Yona bhora yabhaye ikyorokeryo kobhara abha Ninawi,nigho no omona uwa Adamu arabhe ikyorokeryo kwekora reno.³¹Omonene uwe kekari uwa uwa humbha amata aryemera urusiko urwo okokenga ikina nabhanto abha rikora riyo mbharekengerwa ikina abhene,kobhora umwene yarure ku kyaro kiyo kusha kwiteghera esoko iya Solomoni,naho monene ono akere Solomoni³²Abhanto abha Ninawi mbharyemera kokengerwa ikina nabhanto abha rekora reno urusiko urwo kokengha ikina mbharekengha,kobhora mbho bhasabhire amabhe kokotebherya ukwa Yona,ghweki morora hano ho are omonene ono akere Yona³³Taho omonto wowonswe,ono akoghotya ekemore amare akikari hanse mukisunte atakamahwa hamwe mokekopo,nkoghotyare ayetora ighoro yekento okore kera omonto ono akosoha arore obhorabhu. ³⁴Iriso ryaho ne etara iyo mobhere ghwaho .Hano rerabhe riya omobhere ghwaho ghonswe nghorabhe mobhorabhu.Naho hano rerabhe ighogho omobhere ghwaho ghonswe nghorabhe mukisunte. ³⁵Kuigho,mwirihe okore obhorabhu bhono monabho bhotakatorwa ikisunte. ³⁶Bhono nyore omobhere ghwaho nghorenge kobhorabhu,tehaho ahase hano harenghe mukisunte,nigha omobhere ghwaho nghorabhe kekemore keno kekoka nukurusya obhorabhu kobhenyu³⁷Hano yamare kushumasha,Farisayo bhakaroghora kobhora yamorarekire ibhyakorya ka waye,{na}Yesu akasoha monse akaikara. ³⁸Mafarisayo bhakaroghora kobhora bhono yarwye ataisabhire ibhyakorya ibhya moghorobha³⁹Naho Omonene yabhatebhiri,"Bhenyu moroghya ighoro iyo omotaho ni ikisho,namonse mwishoye ubhurusya no obhosarya. ⁴⁰Bhenyu bhano motana obhongo,ono yakore kebhara teyakore {na}monsehe? ⁴¹Mohane abhataka agha monse,amang'ana ghonswe ngharashome kobhenyu.⁴²Naho mohoko ghwenyu Mafarisayo,nkwake mukurusya ituho iyo omonanaa no umushisha {na}shinyenyi manga maru isha mwisiko.Mwatigha amang'ana agho kohansha Waryobha.Mukumo bhokong'u kokora aghu ubhwera ghano ghakushomerya Waryobha,tigha mutighe kokora aghande ghayohe⁴³Mohoko ghwenyu Mafarisayo,kokobha mohanshire kwikara kubhitumbhe bheno bhetanghatire mwisenghero nokokeribhwa esoko iya momotera. ⁴⁴Mohoko ghwenyu,kobhora mutubhaini{na}shembhehera sheno shetana ikyorokeryo ikya abhanto bhano bhakoghendako bhatamanyire."⁴⁵Umweghya uwomwe uwa umwahokano ughwi Ikiyahudi akamohonshokerya akamotebhya,"Umweghya,keno okoghambha keratorerya nabhanto." ⁴⁶Yesu akaghambha,"Mohoko ghwenyu,Abheghya abho omwahokano!kobhora mokohana abhanto imirigho emenene gheno bhatakotora koghegha,naho bhenyu timukughikunya imirigho ghiyo nunyora nkubhiyara bhenyu.⁴⁷Mohoko ghwenyu,kobhora mokohaghasha nokotora ekemanyeryo koshembhehera ishya abharoti bhano bhaitirwe nabhaghuka bhenyu. ⁴⁸Bhono bhenyu mwaitasha nu ukwitabherya ne emeremo gheno ghyakorwa nabhasokoro bhenyu kobhora mbhohene mbhaitire abharoti bhano mokohaghashera ekemanyeryo koshembhehera shyabho.⁴⁹Kukughirya iyo,esoko iya Waryobha eraghambha,"Ndebharetera abharoti nabhahorwa nabho mbharinyankibhwa {na}abhamwe mbharitwa. ⁵⁰Rekore reno nderehakibhwa amanyinga agha abharoti bhano bhaitwa kurwa ikyaro eketanghe. ⁵¹Kurwa komanyingha agha Abeli kohekera amanyingha agha Zakaria,ono yaitirwe ghate ghate Yaresenghero Amohoreru.Nho nkobhatebhya bhenyu,rekora reno nderekorwa.⁵²Mohoko ghwenyu abheghya abhi imyahokano ighi Ikiyahudi,mogheghire ikyogheryo ikyo obhomanyi,bhenyu abhene temokosahahe nabhara bhakutuna morabharebhera."⁵³Hano Yesu yaimokire hayo,abhakoni koni {na}Mafarisayo mbhamokaniri nokohanghana nawe ighoro iya amang'ana maru. ⁵⁴Bhakamwitangha akore abh

Chapter 12

¹Ko enkagha iyo, ebhekwe bhya abhanto bhakaekomana hamwe kohekera kotashana tashana,akasimya koghamba (na) abhana bhegha bhaye igha, "Mwirihe no obhotondoru ubhwa Mafarisayo mbubhisa"²Ghweki tekerebhaho ikibhisa keno kyorokibhwa,nunyora eng'ana eno ibhisirwe reno retaremanyekana. ³Ghweki ryoryonswe rera moraghambhe mukisumte,ririghwebhwa mobhorabhu.{Na}ghoghonswe ghara mwatebhyana momatwe mmubhinyumbha bhyenyu ibhya riko bheno bhyasikwa ngarerangiribhwa ighoro yo orosara urwa righutu.⁴Ndabhatebhya bhasani bhane,motakabhobhoha abhaiti abhe emebhere ghweki tebhana kento kyende ikyo kokorahe. ⁵Naho nendabhakani ono morobhohe.Mobhohe ono yaita,nana obhobhahi obhwo korekerwa momoro.Mbhohene,ndabhatebhya bhenyu igha,momobhohe uyo⁶Bhunyunywa bhatano tebhareghoribhwa koshehera ibhere?Nunyora nigho ghare taho nunyora nomwe ono aryebhwa mobhoronghe ubhwa Waryobha. ⁷Naho momanye igha,shintukya shenyu nshebharwe.Motakobhoha,bhenyu mona ubhwera bhonene kokera bhunyunywa bharu.¹⁰⁸Ndabhatebhya 0n0 wonswe ono arinyikerya Oni mobhoronghe ubhwa abhanto,Omona uwa Adamu wonswe narimwitabherya mobhoronghe ubhwa omoraghe uwa Waryobha. ⁹Naho ono arinyikana mobhoronghe ubhwa abhanto wonswe naryangwa mobhoronghe ubhwa omoraghe uwa Waryobha. Ono wonswe areghambha eng'ana engogho ko Omona uwa Adamu,naryabherwa,naho ono arikana Enkoro Ehoreru,taryabherwahe.¹¹Hano bharihirwa mobhoronge ubhwa abhatangati abha risenghero,abhabhahi nabhaimereri,motakobhoha kokera moreghamba nukwisasama hamwe kokehe moreghamba, ¹²Kobhora Enkoro Ehoreru nerebhatebhya keno moreghamba,ko nkagha iyo."¹³Omonto omwe konsangho era akamotebhya,"Omweghya,wamweto antwenere enghabho yane." ¹⁴Yesu akamohonshokerya newe yantora kobha umwahokani nomoghambanya wenyu? ¹⁵Ho yabhatebhiri,mwirihe no oronambha rworwonswe rora,kobhora obhoru obhwo omonto tebhorenge kobhento bhera anabhyohe."¹⁶Yesu akabhatebhya ekerenghyo,araghamba,omoghondo ughu umwame omwe ghokama bhokong'u, ¹⁷akaibhorya umwene,araghamba,niyake ndakore tenena ahase ahokoghesera ibhyakorya bhyane? ¹⁸Akaghamba,nenda kore igha.Nendatabhore ebhetara bhyane ebheke nhaghashe ebhenene ngheseremo no okotoramo ebhento bhyane bhyende. ¹⁹Nendaiteghere umwene ighaa,"umwene"witoreye emongo ye ebhento ibhyaru ku imyoka imyaru.Munya,ore,unywe,nukumunya."²⁰Naho Waryobha yamotebhiri,uwe moteng'o ore,ubhutiko ubhwa rero bharatuna kukwita,ne ebhento bhyonswe bheno okoserenya mbherabhe bhyake? ²¹Nigho erabhe ko kera ono akwibhekera ebhento tigha amehe kukughira iya Waryobha.²²Yesu akatebhya abhana bhegha bhaye,ku igho motakahaha ko obhohoru bhwenyu_igha nke morare naiyake morabhe igha nke moraibhohe. ²³Kobhora obhohoru mbhokere ibhyakorya no omobhere ngokere shinghibho.²⁴Momahe ibhinyonyi bhya murwire,tebhekorema ghweki tebhekoghesahe.Tebhena ighutu nunyora nketara ikyo okobhekera,naho suwenyu nkobheragheryare.Bhenyu nke mokoreye ibhinyonyi! ²⁵Naho kobhenyu ono akinyankya no ukwiyengerya obhoro ko obhohoru bhwaye? ²⁶Nyore motakotora kokora ekento ekeke ikinyohu nkwake munyankere aghande ghano?²⁷Mwiteghere kigho ebhemore bhekomera,tebhekokora omoremohe nunyora nokorokera.Naho ndabhatebhya,nunyora Sulemani ko obhohoreru bhwaye bhonswe teyatengibhwi kwimwe iya ghayohe. ²⁸Nyore Waryobha arakinya bhuya amanyanki agha momoghondo,ghano rero ghaho,naisho ngaresambhwa.Tibhuya abhakini bhenyu?bhenyu nyamighiro meke!²⁹Motakanyanka kobhorya nke mokorya nanke murinywa,ghweki motakahaha. ³⁰Kokobha ehamate yonswe iyikyaro eranyankera amang'ana ghaho³¹Nigha motangate kutuna obhokama bhwaye,aghande ghayo morengeribhwi. ³²Motakobhoha,mbake more,kobhora suwenyu arashomerwa kobhahana obhokama bhuyo.³³Moghori ebhento bhyenyu mutwenera abhataka,mwikore ibhighusi bheno bhetakuhwerwa,emongo iya koryobha eno etana kihiko,ahase hano umwibhi atakuhika nunyora ekyoma tekesarihohe. ³⁴Kobhora hano emongo yaho erenghe,nho enkoro yaho erebhanga.³⁵Shingibho shyenyu shentambe shebhohwe nu ururugha,nashetara shyenyu shetakarima, ³⁶mobhe kya abhanto bhano bhakoghanya Omonene uwabhu nyangi iyu bhwenga,okoreke hano arihika bhamwighore ekeseku bhongo.³⁷Mbhaitabheribhwi abhakori abhe emeremo bhara Omonene arinyora bhatararara.Mbhohene narekondeka ingibho yaye entambe nurunugha,ghweki aribhaikarya hanse kobhahana ibhyakorya,no okobhaserenya. ³⁸Nyore Omonene arisha ku urwiru urwa kabhere urwo obhorendi ubhu bhutiko,ghweki urwiru urwa katato urwo obhorendi,no okobhanyora bhaisereniri,nerebha bhuyo ko abhakori abhe emeremo bhayo.³⁹Nawe momanye eng'ana eno,kyo omonene uwa righutu hano akamanyire enkagha eno umwibhi akusha,takaitabhereyi righutu ryaye retabhorwe no okwebherwa. ⁴⁰Mwisemi kobhora temomanyire nenkaghake eno Omona uwa Adamu arekyora.⁴¹Petro akaghamba,"Omonene,oratotebhya bheto igha bheno mbherenghyo,kose nkotebhyore kera omonto? ⁴²Omonene akabhatebhya,"nawe arenghe omoghorwa omohene hamwe uwe esoko ono omonene waye aramotore kobha ighoro yabhande,koreke abhatweni ibhyakorya bhyabho ko nkagha? ⁴³Yaitabheribhwi umwimereri uyo,ono omonene waye arashe amunyore arakora ghara yaragheribhwi. ⁴⁴Mbhohene ndabhatebhya bhenyu igha naremotora ighoro ye ebhento bhyaye bhyonswe.⁴⁵Nawe omokori waye owe emeremo ora akaghamba monkoro yaye,"Omonene wane arategheta kukyora:nukusimya kotema bhara abhakori abhe meremo abhi kishasha nabhe ekekari,ghweki akasimya korya,ukunywa nokoghotwa, ⁴⁶omonene waye ora omoghorwa narisha urusiko rono rotaremanywa enkagha eno ataremanya,nawe naremobhotora matene matene no okomotora ntahana emwe nabhara bhatarenge bhahene.⁴⁷Omokori uwe emeremo,ono amanyire obhohanshe ko omonene waye,nawe tiyisemirihe nunyora nkokokora bhora bhora no obhohanshe bhweye narihighamerwa karu. ⁴⁸Nawe omokori uwe emeremo ono atamanyire obhohanshe no omonene waye,naho akakora bhono ikutunwa,narehighamerwa hakigho.Kobhora umwene ono yahaywe bhyaru,mbhyaru akosabhwa kurwa ku umwene,naora yaitabheribhwi ku ibhyaru,naresabhwa bhyaru bhokong'u.⁴⁹Nishire koghotya omoro mukyaro,ghweki ndighomba ghobhe ghwasimya koka. ⁵⁰Naho nena isubho kobhara ndisubha,ghweki nena obhosorombaru kuhika hano bhorebha!⁵¹Bhono moraiteghera igha naishire koreta omorembhe mukyaro?Tighohe,Ndabhatebhya,hamwe nareta umwahokano. ⁵²Kukurwa bhono nokoghenderya mbhare bhaho abhanto bhatano mwighutu imwe bhahokaini,abhatato mbarebhanga abhabhere {na}abhabhere bhara mbaryanga abhatato bhara. ⁵³Mbariitwenekana,suwabho tarebha hamwe nabhana bhayehe,no omona naryanga suwabho,nyakuwabho naryanga mohara waye no omohara naryanga nyakuwabho,nyakubhyara naryanga umwiru,nu umwiru naryanga nyakubhyara wabho.⁵⁴Yesu yatebhyanga esango era,"Hano morerora amasaryo ghararwera nyansha bhoghwera ryobha,moraghamba enkagha iyimbura ihikire nigho ekobha. ⁵⁵Omokama ghono ghurirwa humbhu nghoreheta, moraghamba nderebhaho rebherera ryaru nanigho erebha. ⁵⁶Bhenyu mbhabhisa,moratora koghaghanora ghano ghakobha kukyaro nako ryobha,bhono nighake ekobha moratamwa koghanora enkagha eno eho?⁵⁷Nkwake kera omwe wenyu atakokora reno rerenge bhoronge kobhenyu? ⁵⁸Kobhora hano orayi nu umushongeri waho ko omwahokanya,ikong'erya kwighwerana nu umushongeri waho mokerenge koroghendo atakashe akuhire ko omwahokanya,no omwahokanya akakuhira ko omotake,no omotake akakuhira mushera. ⁵⁹Ndakotebhya,turirwa iyo kohekera hano

Chapter 13

¹Ko nkagha iyo iyo, bharengeho abhanto bhano bhamotebhiri ighoro iya Galilaya bhano Pilato yaitire nu ukwishoghanya amanyinga niimituho ghyabho. ²Yesu akahonshokya akabhatebhya, "Uriteghera igha Wagalilaya bharenge niibhitimba kokera Wagalilaya abhande bhonswe nkyo kighire bhanyorwe namaghogho ghayo? ³Tighohe,ndabhatebhya, naho hano motasabhire amabhera, bhonswe morasika bhuyo bhuyo.⁴Hamwe abhanto ikomi namonane abha Siloamu bhano omonara ghwaghoye nu ukubhita, moraiteghera mbarenge niibhitimba bhyaru bhokong'u kokera abhanto abharu abha Yerusalemu? ⁵Tighohe, ndaghamba igha, hano morange kosabha amabhe, morasikibhwi bhoonswe.⁶Yesu akabhatebhya ekerengyo kiyo, "Omonto uwomwe yarenge yemiri omote ghu umutini momoghondo ghwaye hano yagheye kutunako shehagho teyashinyorekohe. ⁷Akatebhya omorendi wo omoghondo , 'Maha, ku imyoka etato nishire kosakya kutuna shehagho ko umtinighono naho tinyorekohe. Ghogheshe. Nkwake ghosari rirobha?⁸Omorendi uwo omoghondo ora akamuhonshokerya, 'tigha omoka hano ngwaghere no okoghotora orose. ⁹Hano ghorebhore shehagho omoka ghuyo ghukusha mbuya; naho hano ghorange kwama, oghogheshe.!'"¹⁰Bhono Yesu yaghyanga mwisengero ryende enkagha yu urusiko urwu ukumunya. ¹¹Maha,yarengeho omokari omwe ono yarenge ne ebhehwe imioka ikomi namonane yarenge ne enkoro inyanku (na) endosu,wanyora yaibhereka natana bhotoro ubhwe kwemerahe.¹²Yesu hano yamoroshe,akamobherekera, "Bhabho, ohaywe ubhwibhahi urwe munyanko yaho." ¹³Akamotora amabhoko ghaye, hayo hayo omobhere ghokarongeha akaghonga Waryobha. ¹⁴Naho omonene uwa risengero akarera kobhora Yesu yahweniri omonto urusiko rukumunya. Igho omobhahi akahonshokerya abhanto, "Shinsiko isansabha nkehateko tokore emeremo.Mushe muhwenibhwi,te urusiko rukumunyahe.'¹⁵Omokama akamohonshokerya, "abhaniko!Takabhaho nunyora nomwe ko bhenyu atanshore itikere yaye nunyora ne eng'ombe kurwa mwigho kuyihira kunywa amanshe kurusiko urwa kumunya? ¹⁶Nigho okanyora mohara uwa Abrahamu ono risambwa ryamobhoha imioka ikomi namonane, tekabhaye bhuya ekebhohe kyaye ketakahaterw urursiko uru kumunya?"¹⁷Hano yaghambanga amang'ana ghayo, bhara bhonswe bhamwanganga mbasokire, naabhamwe bhe sango era mbakumiri nu ukumukiryaterya ko ghano yakore.¹⁸Yesu akaghamba, "Obhokama ubhwa Waryobha nke bhukutubhanibhwa, ndatora kobhoreng'anya nake? ¹⁹Nke entetere ye haradari eno omonto omwe yagheghire no ukwemya momoghondo ghwaye, ekamera no okobha omote,ibhinyonyi bhekehaghashako.²⁰Ghweki akaghamba, "Obhokama ubhwa Waryobha nke ndabhutubhani? ²¹Nkyo obhotondoru bhono omokari yarengire akabhishoghanya mo ebherengere bhitato ibhyo obhose bhokaebhoka."²²Yesu yahetire kera orong'ongo ne sheka no okobheghya hano yaghyanga Yerusalemu. ²³Omonto omwe akabhorya, "Omokama, mbanto bhake igho bhano bharyokibhwa?" Bhono akabhatebhya, ²⁴Ikong'erya kosoha kokohetera enshera inyere, kobhora mbaru bharesakya naho tebharesohahe.²⁵Hano mwene ighutu yaimereye nu ukusika ekeseku, nho moremera kebhara no okoghamba Omokama, Omokama, tweghore nho areghamba,tembamanyirehe nunyora hara mukurwa. ' ²⁶Nho moreghamba, ntwanyoyeno okorya mobhoronge bhwaho nuwe watweghiri mubhibhure bhyeto." ²⁷Nawe narebhahonshokerya igha, 'ndabhatebhya temanyire hano mukurwa murwe hano, bhenyu bhare bhasarya!'²⁸Nkerebhaho ekero nu ukwitakunya hano moremaha Abrahamu, Isaka, Yakobo nabharoti bhonswe abha mobhokama bhwa Waryobha enkagha iyo morerekerwa kebhara. ²⁹Mbarihika kurwa roghoro,Nyansha,Humba ngubha (na) humba amata,nu ukumunya ko mensha iyi ibhyakorya bhya moghorobha ko obhokama bhwa Waryobha. ³⁰Omanye reno,umusuti narebha omotangati no omotangati narebha umusuti."³¹Ko nkagha nke, abhamwe abha Mafarisayo bhakasha no okomotebhya, "Kaghi nu urwe hano kobhora Herode akutuna kukwita." ³²Yesu akaghamba, "Mughi motebhi ishushe, Maha,ndakenya ebhehwe nu ukuhwenya rero naisho, nu urusikourwa katato nkerebha ikihiko kyane. ³³Ko sera yoyonswe, mukumokukughirya yane koghenderya reno,isho nu ishorya,kobhora tikwitabheribhwa kwita omoroti hare (na) Yerusalemu.³⁴Yerusalemu, Yerusalemu,nawe akwita abharoti no okobhatema namaghena bhara bhakotomwa ko bhenyu. Nkarenga nkutunangakokomanya abhana bhenyukya bhora engoko ekokomanya ibhishushu momabhabha ghaye,nawe temwaritunire riyohe. ³⁵Momahe, righutu ryaho ryasendekwa hayo. Naoni ndabhatebhya temoretora komaha nokanyora moraghamba 'Yanonkirwe uyo akusha kurina ryo Omokama.'"

Chapter 14

¹Ndwarenge urusiko rwu ukumunya,hano yaghyanga kO Mafarisayo korya omokate,bhonswe kigho bha mwitahanga kwahang'e. ²Maha,mobhoronge bhwaye hara yareho omonto ono yarekunyankibhwa nu ubhubhimbe. ³Yesu akabhorya abhatahe abho omwahokanyo ughwa Wayahudi (na) Mafarisayo, "Mbuya kumuhwenya kurusiko urwu kumunya, hamwe tighohe?"⁴Bho mbakire, ku igho Yesu akamoghota,nu ukumuhwenyaakamotebhya aghi. ⁵Wonswe akamotebhya, "Newe ko bhenyu ono omona nunyora neng'ombe eghwe mukisima yange kumuruta kurusiko urukumunya? ⁶Bho tebhabhaye no obhotoro ubhwo kohonshokya ko mang'ana ghayohe.⁷Enkagha Yesu yamanyire bhara bhano bharenge bhararekirwe igha bhaisyoreyi ibhitumbe ibhye esoko akabhatebhya ekerengyo arabhatebhya, ⁸"Enkagha eno mokorarekwa no omonto mubhwenga, motakaikara kumweya ghwa abhanto abhe esoko kobhora eratorekana nararekirwe omontouwe esoko kokera uwe. ⁹Enkagha eno omonto ono abhararekire bhenyu bhabhere hano arahike,narekotebhya uwe, "mwiheneri omonto ono umweya ghuyo ngwaye ," nauwe norarweho kwansoni nu ukughya kwikara ku umweya ghwa ikihiko.¹⁰Naho hano uwe orararekwe,kaghi wikare ko hase ha nyuma, okoreke ora yakorarekire arashe,akotebhi uwe, 'Mosani kaghi mbere bhokong'u." Nho oranyore esoko mobhoronge yabhoonswe bhara bhaikayenauweko mensha. ¹¹Nko bhora ono wonswe akuikinya narikibhwa, ora akwiyikya naririnibhwa.'¹²Yesu wonswe akatebhya omonto ono yamorarekire,'Hano warusya ibhyakoryabhya mobhaso hamwe ibhya moghorobha, otakarareka abhasani nunyora mbawamwenyu hamwe abhahiri bhanyarobheri bhaho abhame, okoreke bhatakasha kokorareka uwe nokokohakya.¹³Ukutigha ghayo, hano wakora inyangi, rareka abhataka,abhabheru,bhara bhatakoghenda, (na) abhahukuru, ¹⁴Nauwe norenokwa, kobhora tebharetora kokohakahe. Kobhora norehakwako bhara bhariryokibhwa abho obhohene."¹⁵Uwomwe uwa bhara bhanari emensha hano Yesu yaighure ghayo, akabhatebhya, "Anonkirwe ora arerya omokate mobhokama ubhwa Waryobha!" ¹⁶Ghweki Yesu akamotebhya, "Omonto uwomwe yasereniri inyangi enene, akarareka abhanto abharu. ¹⁷Enkagha inyangi yabhaye, akatoma omokori waye uwe emeremo kotebhya bhara yararekire, "Mushe, kobhora kere ekento kemere koserenibhwa.'¹⁸Bhoonswe, bhakasimya komosasama,uwa mbere akasabha amabhera, ono yasimiri akamotebhya , 'Naghore omoghondo mukumo ngende koghomaha. Unyabhere.' ¹⁹Uwonde akaghamba, ' Naghore sheng'ombe ikomi ndaghya kosakya koshebhohera. Unyabhere. ²⁰Uwonde akaghamba, ' Natetire omokari, kuigho tentore kushahe.'²¹Omokori uwe emeremo ora akakyora akatebhya omonene waye. Mwene ighutu akarera akatebhya omokori we emeremo waye ora igha, 'Kaghi kemwe kemwe morobheri namosheng'ongo orete abhataka bhonswe ,abahabheru, (na) abhahukuru." ²²Omokori we emeremo akaghamba , 'Omokama,ghayo okoghamab ghamare kokorwa, nu umweya nhoghokere.'²³Omokama akatebhya omokori waye uwe emeremo, 'Kaghi konshera (na) mobhekoro obhahameri abhanto bhasohe okoreke righutu ryane ryeshore. ²⁴Kobhono nkobhatebhya, ko bhara bhatangirwe korarekwa taho ono ataresama inyangi yane.'²⁵Bhono abhanto abharu mbaghyanga nawe, nawe yaisyori akabhatebhya, ²⁶Hano omonto arashe kuwoni nawe tarereye suwabhohe, nyakuwabho,mokaye,abhana bhaye, bhahiri bhaye,abhashasha nabhakari_nigho,nunyora obhohoru bhwaye hamwe_tatore kobha mona mwegha wane. ²⁷Hano omonto arange koghegha omosarabha ghwaye nu ukusha kuwoni tatore kobha mona mwegha wanehe.²⁸Nko bhora nawe kobhenyu akwighomba kohaghasha righutu ritambe ataikaye kotema amasabhu aghe bhento bheno araghore komara righutu ryaye? ²⁹Erange kobha igho, omare kutuka obhorosa no otamire komara, bhano bhamoroshe bhoonswe mbaramushere, ³⁰bharaghamba, omonto ono yasimiri kohaghasha, shinguru shekamuhwera okomarerya.'³¹Kasi mokamake aratune kughya kuitana no omokama wonde rihe, ataraikara hanse kuisemya nyore natora hamwe naabhanto ebhekwe ikomi kwitana no omokamawonde ono akusha ighoro yaye nabhanto merongo ebhere? ³²Hano arange kobha igho enkagha abhasirikare abha abhande nunyora bhakerenge hare, aratoma omotughunkurya ko mighiro ighya omorembe. ³³Ku igho ko bheto ono atatighire bhyonswe bhera anabhyo, tatore kobha mona mwegha wane.³⁴Omonyo mmuya,naho hano omonyo ghwaruha ubhuya nkohwabhore, nighake ghorabhe omonyoghweki? ³⁵Teghokokora kento ko marobha nunyora ko orose. Nkotabhutwa ghore hare. Ono ana amatwe aghu kwighwa aighwe."

Chapter 15

¹Nho abhakomanya abhu bhushuru nabhene bhitimba bhaishire ku Yesu nu ukumwiteghera. ²Mafarisayo nabhakonikoni bhonswe bharitumantya bharaghamba, "Omonto ono araitabherya abhi ibhitimba no okorya nabho."³Yesu akabhatebhya ekebhoro keno, akaghamba ⁴"Ko bhenyu nawe, nyore amang'ondi ighana rerasire imwe,takutigha aghande merongo kenda nakenda mwisisi,aghi kutuna rera risire? ⁵Hano yarinyora nkushomerware nankoreghegherare komareko.⁶Hano yahika kawaye, abherekera abhasani nabhanyarobheri igha mushe tushomerwe nyore ring'ondi ryane rera ryare risire ndinyore.' ⁷ndabhatebhya igho ko bhora ubhushomerwa mborebhaho mwisaro hano uwikitimba omwe yaitabherya kutigha ibhitimba bhyaye, ghweki nakere abhahene merongo kenda nakenda bhano bhataraitabherya⁸Hamwe mmokarike arabhe nashehera ikomi, asiri emwe yange koghotya ekemore nu ukweya righutu okokora emekere kuituna? ⁹Nahano yainyora abherekera abhasani nabhanyarobheri kobhatebhya tushomerwe yinyore. ¹⁰Nunyora nigho ndabhatebhya mbushomerwa bhokong'u mobhoronge ubho omoraghe uwa Waryobha kukughirya uwomwe uwi ibhitimba omwe ono aitabhereyi."¹¹Yesu akaghamba, "Omonto omwe yare nabhana bhabhere ¹²omoke akatebhya suwabho, Tata ndasabha untwenere engabho yane. Suwabho akamutwenera.¹³Ku shinsiko nsharu omoke ora akakomanya ibhyaye bheno yaghabhibhwi akaghya hare, akarya nu ukunyaraghanya no okorya ebhento bhyaye bhyonswe korya kunywa no okoghora ebhento bhetana ubhwera. ¹⁴Hano yareye abhento bhiyo bhyonswe bhekahwa inshara ekasoha mukyaro muyo nawe akasimya kutuna.¹⁵Akanyora emeremo ko omonto wo omoghondo uwa mukyaro kiyo, akamuhira momoghondo ghwaye koragherya shembeshe. ¹⁶Akaya ararya ghara shembeshe shekorya gharatighara ko bhora te monto wowonswe yamohaye ibhyakorya.¹⁷Omona omoke hano yaiteghereye monkoro yaye, akaghamba 'mbabhaghati bharenga abha tata bhakorya ibhyakorya kerengereke naoni ndaramboka nu umweko! ¹⁸Nendaghi kotata, motebhi, "Tata nakosarya mwisaro nakuuwe umwene. ¹⁹Tendenge kentohe ghweki tinkwisa kobherekerwa omona wahohe;ndatuna mbe omobhaghati waho."²⁰Nho yaimokire akaghya ku suwabho. Hano yahikire hang'e suwabho yamoroshe akamwabhera akamokenyera akamuhumbata. ²¹Omona ora akamotebhya, 'Tata nasarya ighoro kwisaro namomaiso ghaho temberekerwe mona wahohe.'²²Umwibhori ora akatebhya abhabhaghati bhaye, morete ingibho inshiya, mumwibhohi nepete kukyara ne shengeto komaghoro. ²³Momore moghote rikohe rinoru moghoghe tore nu ukushomerwa. ²⁴Omona wane ono yare yakwa mohoru. Yare yasira bhono atokire bhakasimya kukiriatya.²⁵Mura wabho omonene yare momoghondo. Hano yahikire hang'e akaighwa obhoraka ubhwa abhanto bhararetya nu ukubhina. ²⁶Akabherekera omobhaghati uwomwe akamobhorya amang'ana ghayo ngahe? ²⁷Omobhaghati ora akamotebhya omoke waho yishire nasuwenyu amoghogheye rikohe rinoru kobhora akyore mohoru.'²⁸Omona omonene akarera akanga kosoha ka nasuwabho akaroshoka komosasama. ²⁹Nho yakyoreyi suwabho araghamba, 'Maha oni nkotoreyi imioka myaru, tenakakosareyihe, nawe tewakang'ae emborihe, okore nshomerwe nabhasani bhane. ³⁰Nawe hano yaishire omona waho ono yanyaraghanya ebhento bhyonswe nabhasimbe omoghogheye rikohe rinoru.³¹Suwabho akamotebhya, 'Mona wane, nhamwe tore nsiko shyonswenaibhyane bhyonswe mbyaho . ³²Bhono mbuya ere bheto tokore inyangi nu ukushomerwa, ono wamwenyu yare yakwa, nabhono mohoru; yare yasira bhonoatokire."

Chapter 16

¹

²Umwame uyo akamobherekera,no okomotebhya,"nke nkwighwa ighoro yaye?Yorokya ekerengere ikyu ubhwimereri bhwaho,kobhora tobhe mwimereri ghwekihe."³Umwimereri ora akaghambera monkoro yaye igha,niyakendekora,omonene wane arandusya kubhwimereri?Tenena nguru ishokoremahe,nokosabha ndamaha nsoni. ⁴Nendamanye reno ndakore hano ndarusibhwi komeremo ghyane ighyu bhwimereri abhanto bhansereni momaghutu ghabho.⁵Kuigho umwimereri akabherekera abhashisire ishyo omonene waye kera omwe akatebhya ono yatangatire,'nkerengereke iki sire keno okosabhwa no omonene wane? ⁶Akaghamba ekerengere ighana imwe ibhya amaghuta akamotebhya ghegha amaitabheryanyo ghaho ghakone kone abhe merongo etano,' ⁷Ghweki akatebhya uwonde uwe nke okosabhwa?akaghamba ebherengere ighana imwe iryo obhose ubhwe engano.'Akamotebhya ghegha amaitabheranyo ghaho ghakone kone ghabhe merongo monane.'⁸Omonene ora akakumya umwimereri ora kyaigho yakore emeremo ghiyo kho obhong'aini.Kuku kina abhana abhi kyaro keno mbang'aini nankunyanka bhare kobhong'aini{na}abhanto abho orobhareka rwabho kokera kyaigho bhare abhana abha mobhorabhu. ⁹Naoni ndabhatebhya mwikore obhosani kobhento ibhye esoko okoreke hano bherebhora moserenibhwi momenyo iyo bhokora.¹⁰Ono arenge omohene koreno rerenge rike bhokong'u nkobhare mohene kurinene ghweki,ono atare mohene kurike nunyora ndinene ryonswe mbhuyo bhuyo ghweki. ¹¹Nunyora mbenyu temwabhaye bhahenekobhento ibhye esako nawe arabhaitabheri kobhento ibhyo obhohene? ¹²Nyore motarenge bhahene kobhento ibhyo omonto wonde nawe arabhahe iyenyu abhene?¹³Taho omokori uwe emeremo ono aratore kokora abhanto bhabhere ko kamwe igho,kobhora narareghe uwomwe nokohansha uwonde,hamwe amanyane nu uwomwe nu ukwangana nuwonde.Temotore kokora Waryobha ne ebhento hamwe ighohe."¹⁴NhoMafarisayo,bhono bhahanshire shimbirya hano bhaighure ghayo ghonswe bhakamosera. ¹⁵Akabhatebhya,"Bhenyu mbho mukwihema obhohene mobhoronge ubhwa abhairo,naho Waryobha namanyire shenkoro shenyu kobhora rera rishomeywe kho abhairo nkorerya rere Waryobha.¹⁶Imyahokano nabharoti mbabhayeyo kohekera hano Yohana yaishire.Kurwa enkagha iyo,eng'ana inshiya iya Waryobha nkorangeribhwa ere nakera omonto nkosakyare kwisohya ku shinghuru. ¹⁷Naho mbhutobhu kukyaro nu urwire bhehweho kokera iryandeko imwe iryo omwahokano kobhora.¹⁸Ono wonswe akutigha mokaye nokoteta omokari wonde uyo mosoheri,naora akoteta ora yatighwa nu umushasha waye mosoheri.¹⁹Yarengeho umwame ono yaibhohire shingibho ishe erange iya Zambarau ghweki yashomerwanga kera usiko ubhwame bhwaye obhonene. ²⁰No omotaka uwomwe Lazaro yatore mukihita kyaye neno ane ebheronda. ²¹Wonswe yighombire kwighotibhwa{na}amasaghyo aghi ibhyakorya ghano umwame yaghwesiyanga komesha nunyora nshesese shamomenanga ebheronda bhyaye.²²Omotaka ora hano yakure yagheghirwe nomoraghe kukikubha kyaye akamuhikya mukikubha ikya Ibrahimu.Umwame ora wonswe yakure akabhekwa. ²³Mobhehwe era yarenge yamahire Ibrahimu agheghire Lazaro mukikubha kyaye.²⁴Akakura akaghamba,'Tata Ibrahimu,nyabhera otebhi Lazaro ashabhi ikyara kyaye momanshe asambaroki ororeme rwane,kobhora ndanyankibhwa momoro ghono.²⁵Naho Ibrahimu akaghamba,'mona wane manya igha mobhohoru bhwaho naghaho wamanyire,nunyora Lazaro bhuyo bhuyo yanyora amaghogho.Naho bhono nho are aritabheribhwa nauwe ono ukunyaharwa. ²⁶Kho kokerya ghayo,ryatorweho riroma rinene naritambe kobheto,okore bhano bhakutuna kurwa eno kughya wenyu bhatakatora kura abhanto abha wenyu bhatakamboka kusha eno."²⁷Umwame ora akaghamba,'Ndakosabha Tata Ibrahimu,igha ontome kha ko tata wane. ²⁸Kobhora nena bhawamweto bhatano okore abhakani,kobhobha mbarisha ahase ahi nyanko hano."²⁹Naho Ibrahimu akaghamba,bhanabho Musa[na}abharoti.bhatighe bhabhaiteghere. ³⁰Umwame ora akaghamba,'Tighohe,Tata Ibrahimu,nyore arabhaghyako omonto ono akurwa mobhaku mbarasabhe amabhe. ³¹Naho Ibrahimu akabhatebhya,'hano bharenge kobhaitabherya Musa{na}abharoti tebhatebhibhwihe nunyora omonto arure mobhaku.

Chapter 17

¹

²Nekabhaye bhuya omonto kya uyo abhoherwe oroghena oronene nokotabhutwa munyansha,kutigha uwomwe uwa abhake bhaye akore ibhitimba.³Mwikabhahe.Nyore wamwenyu nakosarya mokani,nawonswe hano arakosabhe amabhe mwabhere. ⁴Nyore akosareyi kohekera muhungate ku urusiko romwe ghweki akasha ku uwe kohekera muhungate ku urusiko romwe akasha ku uwe araghamba,'ndasabha amabhe,' mwabhere."⁵Abhahorwa bhaye bhakamotebhya Omokama,"twengereri imighiro ghyeto." ⁶Omokama akaghamba,"nyore mokabhaye nu umughiro kye eheke iya haradarii,mokatore kotebhya omoko ghono igha,eheka no omare omere munyansha,ghonswe ngokabhaighure.⁷Naho nawe mobhenyu,ono ana omobhaghati ono akorema omoghondo hamwe koresya amang,ondi,aramotebhi arakyore momoghondo,Nsho bhongo naikara hano oraghere ibhyakorya? ⁸Bhono tomotebhihe,nserenirya ibhyakorya nde bhoha enda eghomeri mare korya nu ukunywa.Hano ndamare norya nu ukunywa?⁹Kuigho tukumya omobhaghati uyo kobhora akore ghara atebhibhwi? ¹⁰Mbhuyo bhuyo nabhenyu hano mwamara kokora moghambe,'bheto mbabhaghati bhano totana kento.Ntokore ghara totebhibhwi kokora."¹¹Hano yarenge noroghendo kughya Yerusalemu ekabha igha,yahetire morotonga urwa Samaria{na}Garilaya. ¹²Hano yasohanga korong'ongo romwe,iyo akasikana{na}abhaghenge ikomi,bhakaimera hare. ¹³Kobhoraka obhonene bhakaghamba,"Yesu,Omokama utwabhere."¹⁴Hano yabharoshe akabhatebhya,"Mughi mwiyoroki kobhaimereri,"nabho hano bhaghyanga bhakahwena. ¹⁵Uwomwe wabho hano yaroshe ahwenire,akakyora kwabhoraka bhwi ighoro araghonga Waryobha. ¹⁶Akatema ibhiru momaghoro agha Yesu aramukumya.Umwene mosamaria yare.¹⁷Yesu akamohonshora,"tebhahwenibhwi ikomi bhonsighohe?Hebharenge abhande bhara kenda? ¹⁸Taho kura omwe ono yamahekeni kukyora koghonga Waryobha,no omogheni ono umwene?" ¹⁹Akabhatebhya,"emoka oghende shaho umughiro ghwaho ngho ghukuhweniri."Hano yabhoribhwi {na}Amafarisayo obhokama ubhwa Waryobha ndohe bhurisha,Yesu akabhahonshora akaghamba,"Obhokama ubhwa Waryobha tekento keno kekomahekana. ²¹Nunyora nabhanto tebhareghambahe,'Momahe hano!'ghweki momahe era!'²²Yesu akatebhya abhana bhagha bhaye,"Enkagha irihika hano murighomba komaha urusiko uromwe urwo omona uwa Adamu,nawe temoremororahe. ²³Mbarebhatebhya,'Maha,era!Maha,hano!Naho motakaghya komahera,nunyora nkobhasorana, ²⁴kigho omoro oghwe nkobha ghokorabha kurwa ku urwire kurwa orobhareka urwomwe kuya oronde.Nigho omona uwa Adamu arebha ku urusiko rwaye.²⁵Nawe naretangata kunyanka kho amang'ana maru nukwanghwa nu urwibhoro rono. ²⁶Kigho yabhaye kushinsiko isha Nuhu,nigho erebha kurusiko urwo omona uwa Adamu. ²⁷Mbhareye,mbhanyoye,bhatete nokotetwa kohekera rora Nuhu yasohire mosafina ehomeko iyi mbhura yaishire no okobhasikya bhonswe.²⁸Nigho yabhaye kushinsiko isha Lutu,mbhreye,ukunywa,bhakaghora nokoghorya,mbharemire nokohaghasha. ²⁹Naho rora Lutu yaimokire Sodoma,ekatwa imbhura iyo omoro ughwi ikibhiriti kurwa koryobha,bhakasika bhonswe.³⁰Nigho erebha ku urusiko urwo Omona uwa Adamu hano areryokibhwa. ³¹Urusiko ruyo,otakasha kwitabherya ono orenyora arenge kwirongo,aike koghegha ebhento bhyaye mwighutu.Gweki otakasha kumwitabherya ono arenge momoghondo akyoreka.³²Umuhite omokari uwa Lutu. ³³Wowonswe ono akosakya kohonya obhohoru bhwaye naribhusirya,naora arisirya obhohoru bhwaye naribhutungurya.³⁴Ndabhatebhya,ubhutiko bhono abhanto abhabherembarabhe koketanda kemwe.uwomwe naragheghwe,uwonde naratighwe." ³⁵mbharabheho abhakari bhabhere bharasya ibhyakorya hamwe,uwomwe naregheghwa nu uwonde naritighwa.³⁶ Bhakamobhorya,"Harenge,Waryobha?"akamotebhya,"Hara eketondo kere nho shetai shekomeni ko hamwe.

Chapter 18

¹Ghweki akabhatebhya ekerengyo kyaigho bhakutunwa okosabha nkagha shonswe, bhatakakwa motwe. ²akaghamba, 'yarengeho omokengi wi ikina mumughi nyabhorebhe, ono atare kobhoha Waryobha natiyare kosoka bhantohe.³Yareho umusino ku umughi ghuyo ghuyo,akaghya aramosorana nsiko nsharu, araghamba, 'Ntore nyore obhohene ku umuniko wane.' ⁴Ko nkagha ntambe tiyare mwango wo kontoryahe, naho ekehekeraho enkagha enkoro ekamushuta kokobha oni tenkomwobhoha Waryobhahe hamwe okosoka omonto, ⁵kokobha ono msino aranyankya nendamotori kunyora obhohene bhwaye, okoreke atashe andosikusha kuwoni hakehake."⁶Ghweki Waryobha akaghamba, 'Mwiteghere omokengi wi ikina ono umunyanyi. ⁷Igha Waryobha tarereta obhohene ko abhahorwa bhaye bhano bhakomokora mobhaso nabhutiko? Narabhateghetere nkagha ntambe? ⁸Ndabhatebhya igha nararete obhohene bhwabho bhongo. Nawe enkagha eno omona wu mwiro hano arisha, igha,arinyora umughiro mukyaro?'⁹Nho yabhatebhiri ekerengyo igha bhaho abhanto bhande bhano bhakwimaha abhene igha mbano obhohene nu ukushera abhande. ¹⁰'Abhanto bhabhere bharine kughya mwisengero kosabha:uwomwe Mfarisayo yarenge nu uwonde omotobhesya uwa righoti.¹¹Farisayo akemera no okosabha ighoro yaye, 'Waryobha, ndakoghonga kokobha oni tendenge kya abhanto bhandehe bhano bharenge abhasaki,abhanto bhano bhatana obhohene, abhasorare,hamwe kya ono omotobhesya uwa righoti. ¹²Ndanga korya kabhere ko obhoyo. Ndarusya ekehano kyane ko kerengere kyane keno nkunyora.'¹³Nawe omotobhesya uwa righoti, akemera hare,tiyatore hata kwimokya amaiso ghaye kwisarohe, akatema ikikubha kyaye akaghamba, 'Waryobha, unyabhere oni omonto wi ibhitimba.' ¹⁴Ndabhatebhya, omonto ono yakyore ka akabha aghereywe obhohene kokera uwonde ora, kobhora ora wonswe akwikumya narikibhwa, nawe bhore monto ono akwitughamya naririnibhwa.¹⁵Abhanto bharetire abhana abhang'ere, okoreke atore kobhakunya, nawe abhanabhegha bhaye hano bhahekeye komaha ghayo, bhakabhakanya. ¹⁶Nawe Yesu akabhabherekera bhaghi ku umwene akaghamba, "Mutighe abhana abhake bhashe kuwoni motakabhakanya. Kokobha obhokama ubhwa Waryobha nu ubhwa abhanto kya bhayo. ¹⁷Mwitabheri,ndabhatebhya, omonto wowonswe ono atarinyora obhokama ubhwa Waryobha kyo omona mahene tarebhosohahe.'¹⁸Omobhahi uwomwe akamobhorya, araghamba, 'Umweghya umuya, niyake ndakore mmanye koghabha obhohoru bhwa bhokora?' ¹⁹Yesu akamotebhya , 'Nkwake okomberekera omohene? Taho omonto ono arenge omohenehe Waryobha umwene. ²⁰Omanyire imighiro-otakabha mosorare,otakaita,otakaibha,otakahamerya omonto obhorongo,osoke suwenyu nanyakuwenyu. ²¹Omobhahi ora akaghamba, 'Amang'ana ghano ghonswe naghaghota kerengera nare mumura.²²Yesu hano yighure ghayo akamotebhya, '"Osoheywe eng'ana emwe. Nkehameryo oghori ebhento bhyonswe bheno onabhyo utwenere abhatobhu, nawe norabhe ne omongo mwisaro -hano okomara ushe, onsorane.' ²³Hano omobhahi hano yighure ghayo, akaroghora bhokong'u, kobhora mwame yare bhokong'u.²⁴Nho Yesu, yamoroshe aroghore bhokong'u akaghamba, 'Nkwa tubho ke erebha bhokong'u ku umwame kosoha ko Obhokama ubhwa Waryobha! ²⁵Kokobha ti bhunyohu bhokong'u ko ngamia koheta muritundu ri isindani, kokera umwame kosoha Mobhokama ubhwa Waryobha.'²⁶Bara bhano bhaighure ghayo, bhakaghamba, 'Nnawe bhono, ono aretora kutunguribhwa?' ²⁷Yesu akahonshora, 'Amang'ana ghonswe ghano ghatakotorekana ko omona wu umwiro ko Waryobha nkotorekana ghare."²⁸Petro akaghamba, 'Ahaa, bheto twatigha kera ekento twakosorana uwe.' ²⁹Ghweki Yesu akabhatebhya, Mwitabheri,ndabhatebhya igha ono yatigha umughi ghwaye, hamwe mokaye,hamwe wamwabho,hamwe abhaibhori bhaye hamwe abhana, kukughirya yo Obhokama ubhwa Waryobha, ³⁰ono atarinyora maru bhokong'u mukyaro keno, namukyaro kiyo kikusha,bhohoru bhwa bhokora.'³¹Hano yamare kobhakomanya bhara ikomi nabhabhere, akabhatebhya, 'Maha torarina kughya Yerusalemu, namang'ana ghoonswe ghano ghakonirwekonirwe naabharoti ighoro iyo Omona uwa Adamu gharihikibhwa. ³²Kokobha naretorwa momabhoko agha abhahamate arekorwa shenkani no obhobhe, nu ukutwerwa amate. ³³Hano bharemara komotandeka ebhesamore bharimwita nu urusiko urwa katato ariryoka.'³⁴Tebhamanyereyi amang'ana ghanohe, eng'ana eno yarenge ibhisirwe ko bhene, tebhamanyire kigho amang'ana ghaghambirwehe.³⁵Ekabha Yesu ahikire hang'e (na) Yeriko, omonto uwomwe umuhukuru yarenge yikaye mbareka yo omohanda arasabha bhamotori, ³⁶hano yighure rikomo rya abhanto reraheta yabhori kana nke keho. ³⁷Bhakamotebhya igha Yesu uwa Nazareti araheta.³⁸Kwaigho umuhukuru ora akakura ko obhoraka, akaghamba, 'Yesu, Omona uwa Daudi, nyabhera,' ³⁹bhano bhaghendanda mbere bhakamokanya umuhukuru ora, bhakamotebhya akire. Naho umwene akaghenderya kukura ko obhoraka, ' Omona uwa Daudi, nyabhera.⁴⁰Yesu akaemera akahamerya omonto ora aretwe ku umwene. Nho bhono umuhukuru ora yamwisokereye, Yesu akamobhorya, ⁴¹' Nke ukutuna nkokore?' Akaghamba, 'Omokama, ndatuna komaha.'⁴²Yesu akamotebhya, 'Maha. Ubhwitabherya bhwaho bhukuhweniri.' ⁴³Enkagha iyo akamaha, akamosorona Yesu no okomoghonga Waryobha.Hano bharoshe reno,abhanto bhonswe bhakamukumya Waryobha.

Chapter 19

¹Yesu akasoha kokohetera Yeriko. ²Maha, yarengeho omonto uwomwe arabherekerwa Zakayo. Ono yarenge omonene uwa abhatobhesya abha righoti namwame yare.³Yasaghanga komomaha Yesu nawe yare, nawe tiyatore komomahahe kokobha kukughirya iya rikomo irya abhanto, kokobha mweng'e yare. ⁴Ku igho, akakaangata no okokenya mbere (ya) abhanto, akarina ighoro yo omoko atore komomaha, kobhora Yesu yarenge ahikire hang'e koheta ko nshera iyo.⁵Enkagha Yesu yahikire ahase hara, akamaha ighoro akamotebhya, 'Zakayo, ika bhongo, kokobha rero nke hameryo nikare ku umughi ghwaho.' ⁶Akangoherya akaika, nakomotanahya ku ubhushomerwa. ⁷Abhanto hano bharoshe ghayo, bhakaing'eherya bhakaghamba, "Agheye kotara omonto uwi ibhitimba."⁸Zakayo akaemera akamotebhya Omokama,Maha Omokama ritene ryu ubhwame bhwane ndabhahana abhatobhu, hano oranyore nasakire omonto wowonswe ekento, nendamukyori mara kane." ⁹Yesu akamotebhya, ' Rero ubhutungurya bhosohire mu righutu ryaho, kokobha wonswe mona uwa Ibrahimu. ¹⁰Ko bhora Omona wo Monto yaishire kutuna no okobhatungurya abhanto bhano bhare bhasira.'¹¹Hano bhaighure ghayo, akaghenderya koghamba nu ukurusya ekerengyo, kobhora yarenge hang'e (na) Yerusalemu, nabho mbakanyire igha obhokama ubhwa Waryobha bhuhikire hang'e komahekana kamwe igho. ¹²Igho akabhatebhya, 'Omonene uwomwe yagheye ikyaro kya hare anyore obhokama ghweki akyore.¹³Akabhabherekera abhabhaghati bhaye ikomi, akabhahana amabhoho ikomi, akabhatebhya, 'Mushurushi kohekera hano ndikyora.' ¹⁴Naho bhanyarobheri bhaye mbarereye ku igho bhakatoma abhanto bhamoghere no okoghamba, 'Titukuna omonto ono atobhahehe.' ¹⁵Akabha akyore ka hano yahaywe obhokama, akahamerya abhabhaghati bhara bhano yahaye shimbirya bhabherekerwe bhashe ku umwene, anyore komanya horoke yatokire ku ubhushurushi.¹⁶Uwa mbere akasha, akaghamba, 'Omokama, ibhoho ryane narekore mabhoho ikomi no okotambokyaho.' ¹⁷Omonene ono akamotebhya, Mbhuya, omobhaghati umuya. Kobhora obhaye omohene ko ng'ana enke, norabhe no obhobhahi ku imighi ikomi.'¹⁸Uwakabhere akasha, akaghamba, 'Omokama ribhoho ryaho ryakore mabhoho atano." ¹⁹Omonene ono akamotebhya, 'ghegha obhobhahi ku imighi etano."²⁰Nuwonde akasha, akaghamba, Omonene ehera yaho ngheno hano, enonabhekire bhuya moketambara, ²¹ko kobha nobhohire ko bhora uwe monto mororo ore.Orarusyaho kera otatoreho no oraghesa kera otemiri."²²Omonene wabho akamotebhya, 'kho amang'ana ghaho umwene, nendakokengere ikina, uwe mobhaghatimoghogho ore. Wamanyire igha oni monto mobhende, ndaghegha kera ntatoreho{na}ndaghesa kera ntemiri. ²³Hasire, ndighwa tewatore shimbirya shane mwighutu iryo kobhekera, kobhora hano ndikyora nshegheghe hamwe nehorhohe?²⁴Omotake akatebhya abhanto bhano bharenghe bhaimereye hayo, mumurusi ribhoho rhiyo namohane ono ana amabhoho ikomi." ²⁵Bhakamotebhya, Omonene nana amabhoho ikomi.²⁶Ndabhatebhya, kera omonto ono anakyo narengeribhwi bhokong'u, nawe ono atanabhyo,kura ono anakyo keke nkeregheghwa. ²⁷Nawe bhara bhare abhabhisa bhane, bhara bhatatunanga mbhe Omokama wabho."²⁸Hano yamare koghamba ghayo, yagheye bhotambhe akarina kughya Yerusalemu.²⁹Ekabha hano yahikire hang'e {na}Bhethania,{na}Bethania hang'e ne ekekereghe ikya Mizetuni, akabhatoma abhana bhegha bhaye bhabhere, ³⁰akaghamba "Moghende korobheri urwa hang'e. Hano morasohe moranyoreho ekemori ikyi itikere keno ketararinwa. Moketashore, mokerete kuoni. ³¹Omonto wowonswe ono arashe abhabhori, ndighwa moraketanshora? 'Moghambe, "Omonene arakituna."³²Bhara bhatomirwe bhakaghya bhakamaha ekemori ikyi itikere kyaigho Yesu yarenge abhatebhiri. ³³Hano bhaketanshoranga ekemori ikhi itikere bhakegheghe bhakatebhibhwa, "kwake mokoketanshora ekemori ikhi itikere? ³⁴Bhakaghamba,"Omonene arakituna. ³⁵Bhono bhakamohera Yesu,bhakarya shinghibho shonswe ighoro yo omoghongho ughwe ekemori ikhi itikere{na} bhakamurinya Yesu ighoro ye ekemori. ³⁶Hano yaghyanga abhanto bhashabhanga amaibhoho ghabho kho omohanda.³⁷Hano yaikanga mokekereghe ikya Mizeituni, ekekomo kyonswe ikya bhana bhegha bhaye bhakawansha kukiryatya nokomoghongha Waryobha kobhoraka obhonene, kukughirya iya amang'ana amanene ghano bharoshe, ³⁸bhakaghamba, "ono owe yitabheribhwi Omokama ono akusha ku irina ryo Omonene!Omorembhe koryobha, no obhohoreru ighoro."³⁹Abhamwe bha Mafarisayo khu umughutano bhakamotebhya, umweghya, otakirya abhana bhegha bhaho." ⁴⁰Yesu akahonshora akaghamba, Ndabhatebhya, nyore bhano mbhakira, amaghena nghararusi obhoraka bhwi ighoro."⁴¹Yesu hano yahikire hang'e nu umughi akaghokora, ⁴²akaghamba, singa wamanyire kya uwe urusiko rhono rorekoretera amang'ana ghano gharekohana omorembhe!Nawe bhono ghaibhisire momaiso ghaho.⁴³Kokobha shinsiko sherasha hano umubhisa waho arehaghasha umughi hang'e nauwe, kukwiraha no okokobhanderya ko kera orobhara. ⁴⁴Mbarekughwesya hanse uwe nabhana bhaho. Tebharekoteghera ighena kura imwe ighoro iryende, kobhora tewamanyirehe enkagha Waryobha yasaghyanga kokotorya."⁴⁵Yesu yasohire mwisengero akatanga kobhakenya bhara bhaghoryanga, ⁴⁶akabhatebhya, "yakonirwe, 'Rituturu ryane nderebha rituturu iryo kosasamera, 'Nawe bhenyu moyekore nisana rya abhasaki."⁴⁷Ku igho, Yesu yarenge arabheghya kera urusiko mwisengero. Abhakangati abhanene {na}abheghya abha shetongho kobhakangati abha abhanto mbhatunire kumwita. ⁴⁸Naho tebhatorehe kunyora enshera iyo kokora ghayo,kobhora abhanto bhonswe bhamwitegheranga bhuya.

Chapter 20

¹Urusiko oromwe, Yesu yeghyanga abhanto mwisengero no okobhatebherya eng'ana iya Waryobha, makuhani abhanene {Na}abhaghya abho obhoronge bhakaghya hamwe {NA}abhaghaka. ²Bhakashumasha, bhakamotebhya, 'totebhi nkwa bhotoroke onabho orakora amang'ana ghonswe?Hamwe nawe ono akohaye obhotoro bhno?"³Nawe akahonshora, akabhatebhya, 'Naoni nendabhabhori eng'ana. Montebhi, ⁴ubhusubho ubhwa Yohana. Igha, mbhwarure koryobha hamwe nko abhanto?'⁵Naho bhakasyoryanya abhene kobhene, bhakaghamba, "toraghambe, 'yarure koryobha, naratobhori ,bhono nkwake motamwitabhereyi? ⁶Hano toraghambe, 'yarure ko abhana bha bhairo, abhanto bhonswe hano mbaratoteme amaghena, kokobha bhonswe bharitabherya igha Yohana moroti yare.'⁷Kuigho, bhakamohonshora igha tebhamanyire hano yarurehe. ⁸Yesu akabhatebhya, '"Oni wonswe tentore kobhatebhya kho obhobhahi khe nkokora amang'ana ghano."⁹Akabhatebhya abhanto ekerenghyo keno, "Omonto uwomwe akemya omoghondo ughwe emezabibu, akaresagharya ko abharemi bhande abha emezabibu,{na}akaghya ikyaro kyende enkagha entambe. ¹⁰Hano enkagha yahikireho, yatomire omobhaghati kughya ko abharemi bhara abha emezabibu, igha bhamohaneko ekerengere ikya shekagho isho omoghondo ughwa emezabibu. Nawe abharemi abha shezabibu bhakamotema, bhakamukyorya mabhoko masa.¹¹Gweki akamotoma omobhaghati wonde wonswe bhakamotema, nokomokora bhobhe, nukumukyorya mabhoko masa. ¹²Akatoma ghweki uwa katato nabho bhakamunyahara nokomutabhuta kebhara.¹³Mwene moghondo akaghamba, 'Nke ndakore?Nendatome omona wane omohanshe. Hamwe mbhamosoka.' ¹⁴Nawe abharemi abhe emezabibu hano bhagheye komomaha, mbareye ikina abhene kobhene bhakaghamba, 'Ono owe omoghabhi. Tumwite, koreke obhoghabhi bhwaye bhobhe ubhweto.'¹⁵Bhakamurishokya kebhara iyo omoghondo ughwa emezabibu {na} bhakamwita. Bhono mwene moghondo niyake arabhakore? ¹⁶Narashe kobhasikya abharemi abha emezabibu, {na} narahane abhande omoghondo ghuyo". 'Nabho hano bhaighure ghayo, bhakaghamba, 'Waryobha yangire.'¹⁷Nawe Yesu akabhatashera, akaghamba, "ekerenghyo keno nke kitubhire? Reghena reno abhahaghashi bhangire, ndyo rebhaye reghena irya mbareka? ¹⁸Kera monto ono akhoghwa ighoro iya reghena riyo, narabhoneke matene matene Nawe ora reraghwere nderamobhanderi.'¹⁹Kuigho abhakoni koni nabhanene abha makuhani mbatunire enshera iyo okomoghota ko enkagha iyo iyo, mbamanyire igha nkerenghyo yaghambire kobhene. Nawe mbhobhohire abhanto. ²⁰Bhamomahereye kwabhong'aini, bhakatoma shendoti bhano bhaikore igha mbhanto bhahene, kobhake bhahike kunyora risaryo kho obhoghambi bhwaye, okoreke bhamuhire kobha.²¹Nabho bhakabhabhorya, kokoghamba, umweghya, tomanyire igha oraghamba ku ukweghya amang'ana agho obhohene bhatakang'eneribhwa no omonto wowonswe hamwe uwe kweghyore obhohene kohetera Waryobha. ²²Igha mbhohene kobheto kohaka righoti ko Kaisari, hamwe tighohe?"²³Naho Yesu yamanyire orobhasya rwabho, akabhatebhya. ²⁴Munyoroki idinari. nkesosa{na}omobhaso ghwawe ghorenge ighoro yaye?" Bhakaghamba, ' "Agha Kaisari."²⁵Wonswe akaghamba, mbhe, mohane Kaisari ghano gharenge agha Kaisari, {na}agha Waryobha ghano gharenge agha Waryobha." ²⁶abhakoni koni nabhanene abha masengero tebhare no obhotoro bhukumusyorya kera yaghambanga mobhanto. Bhakaroghoribhwa namahonshoro ghaye natebhaghambire kyokyonswehe.²⁷Abhamwe bha Masandukayo bhakamughyako, nabhara bhakoghamba igha okorokibhwa tekohohe, ²⁸bhakamobhorya, nokoghamba, umweghya, Musa yatokoneye igha, hano aranyore omonto akwereywe nu umuhiri ono ana omokari ono atana mona mbhuya amogheghe moka muhiri wabho nokwebhora nawe kukughirya iya mura wabho.²⁹Bharengeho abhamura abhe ende emwe muhungate nu uwambere yatetire, akakwa tiyatighire monahe, ³⁰nuwa kabhere igho igho. ³¹uwa katato akamoghegha igho igho, ekabha igho igho uwa muhungate teyatighirebhanahe {na}akakwa. ³²Ekahekeraho omokari wonswe akakwa. ³³Hano bhareryoka omokari uyo arebha uwawe?kokobha bhonswe kumuhungate ghwabho mbamotetire."³⁴Yesu akabhatebhya, "Abhana abha ikyaro keno nkoteta bhare nokotetwa." ³⁵Nawe bhara bhakisa kuryokibhwa mobhaku nokosoha mobhohoru ubhwa bhokora tebhakoteta hamwe kotetwahe. ³⁶Nawe tebhakotora kukwa ghwekihe, kobhora nkobhabhare kya abhahorwa {na} mbana bha Waryobha, mbana obhohoru.³⁷Nawe abhaku bhararyokibhwa, kura Musayorokiri ahase ko mang'ana aghe kesaka, hara akabherekera Omonene kya Waryobha uwa Ibrahimu {na} Waryobha uwa Isaka {na} Waryobha uwa Yakobo. ³⁸Bhono, umwene te Waryobha uwa abhakuhe, nko bhara bharenge abhahoru, kobhora bhonswe mbamenyire waye."³⁹Abhamwe abha abheghya abho obhoronge ⁴⁰bhakamohonshora, umweghya, ohonshoye bhuya. "Tebhasurughutirehe⁴¹Yesu akabhatebhya, "Kwake abhanto bhakoghamba Kristo ko omona uwa Daudi? ⁴²Kokobha Daudi umwene araghamba koketabho ikya Zaburi: Omonene akamotebhya Omonene wane:ikara kobhoko ukho bhoryo, ⁴³Kohekera ndabhatora abhabhisa bhano hanse iya momaghoro ghaho," ⁴⁴Daudi aramobherekera Kristo', Omonene,'iyake erabhe abhe omona uwa Daudi?"⁴⁵Abhanto bhonswe mbhare kumwiteghera arabhatebhya abhana bhegha bhaye. ⁴⁶Mwikabhahe nabhakoni koni, bhano bhahanshire koghenda bhaibhohire amaibhoho amatambe, nabhahanshire kokeribhwa kumukumo mometera nokobha nibhitumbe ibhya momasengero, nashentahana isho kosohera momagheni. ⁴⁷{Na}abhana bhararya momaghutu agha bhasino, nabharikora bharasabha khu risabho ritambhe.Bhano bhanyora ikina ekenene bhokong'u"

Chapter 21

¹Yesu yaroshe akabhamaha abhashasha abhame bhano bhatoranga imituho ghyabho moketara. ²Akamaha uwomwe uwa rihabhe aratora shehera shaye ibhire. ³Mbhohene ndabhatebhya, umusino no omohabhe ono abhekire nsharu kokera abhande bhonsigho. ⁴Bhono bhonswe bharusiri imituho kurwa ko ebhento ibhyaru bheno bhanabhyo.Nawe umusino ono, ko obhohabhe bhwaye, arusiri shimbirya shaye shonswe shera yare nasho kukughira iyo obhohoru bhwaye."⁵Nkagha yende hano yashumasheranga ighoro iya amasenghero, kyaigho ryarenge komaghena amaiya ghanoghamohanangha, akaghamba, ⁶"Kho amang'ana ghano mokomaha,shinsiko nshirisha sheno otarenyora righena kura imwe reno riritighwa ighoro iya righena ryende reno ririrusibhwaho."⁷Kuigho bhakamobhorya, bhakaghamba, "Umweghya, amang'ana ghano ndohe gharebha? Nke kiryoryokya igha amang'ana ghano hang'e ghare komahekana?" ⁸Yesu akahonshora, "mobhe bhang'aini kughirake motakang'ainwa kokobha abharu mbarisha kurina ryane, mbhareghamba,Oni noni,nashenkagha shisughateye, 'motakabhasorana. ⁹hanomurighwa rihe nubhutindi motakobhoha, kokobha nkehameryo amang'ana ghano ghakangate, nawe okobha kwagho tibhushi bhwa bhongohe."¹⁰Ghweki akabhatebhya, "ikyaro kiryemoka kwitana nikyaro kyende ko obhokama ighoro yo obhokama bhonde. ¹¹Bherebhaho ibhirighiti ebhenene khu kyaro, ni inshara ko obhorondo kho shentahana haghare haghare. Gharebhaho amang'ana agho kobhohya nibhyorokya ibhyukobhohya kurwa koryobha.¹²Nawe ko amang'ana ghano ghonswe, mbarebhatema nokobhanyakya, nokobhahira momasengero nokobhabhoha, nokobhahira hare abhakama bhano bhana obhobhahi ko kughira iyi rina ryane. ¹³Reno ndarabheghore umweya ogho obhoghonshe bhwenyu.¹⁴Kuigho mwisemi mu myoyo ghyenyu motakasemya ubhwibhagheri bhwenyu bhongho, ¹⁵kokobha ndebhahana amang'ana no obhotoro, bhono abhabhisa bhenyu bhonswe bharetamwa kwanga hande kwikana.¹⁶Nawe muryangwa ghweki {na}abhaibhori bhenyu, bhamura bhenyu, bhahiri bhenyu, {na}abhasani bhenyu {na} mbaribhaita bharikyenyu. ¹⁷Morareghwe nakera monto kukughira yi irina ryane. ¹⁸Nawe toroho kura urutukya orwe emetwe ghyenyu rono rurisikahe. ¹⁹Kho koghomerya murihwenya obhohoru bhwenyu.²⁰Hano moremaha Yerusalemu inaribhwi {na} abhasirikare, mbhe muhite komanya igha obhosareku bhwaye bhusughateye. ²¹Hayo bhara bharenge Yudea bhakenyeye mobhekereghe, {na}bhara bharenge ghate ghate iyu umughi bhemoke, namotakabhatigha bhara bharenge koshemberi bhatakasagha kosoha. ²²Kokobha sheno ninsiko isha riragha, kughira ghara ghonswe ghakonirwe konirwe ghabhe.²³Mohoko kobhara bhana shenda nakobhara bhakoghonkya khu shinsiko shiyo!Kokobha erebhaho inyanyi ighoro yi ikyaro, nobhoreru kobhanto bhano. ²⁴Mbhareghwa kobhoghe ubhwa risabha {na}mbaregheghwa abhabhisa bhirihe koshehame shonswe, {na}Yerusalemu neretashwa {na}abhanto abhahamate, kohekera enkagha eno abhanto bhayo erehwa.²⁵Bherebhaho ibhitubhanyo kuryobha, umweri nashinyota. Nawe kukyaro erebhaho inyanyi iye hamate, kono korekorwa nomohonshoro ughwi inyansha namayengo. ²⁶Abhanto bharishesheka kobhobha kho amang'ana ghano gharisha kukyaro. Kokobha shinghuru isha koryobha shirisingisibhwa.²⁷Hayo nho bharemaha omona uwa Adamu arasha momasaro kushinguru nobhoghongwa obhonene. ²⁸Nawe hano arinyora amang'ana gharawansha kobha, mwimere, mwimoki emetwe ghyenyu, kokobha ubhutunguribhwa bhwenyu bhwisukire hang'e.²⁹Yesu akabhatebhya ko ekerenghyo, momahere omote, ne emete ghyonswe. ³⁰Hano ghyasebhoka, moramaha bhenyu abhene nokomanya emaho hang'e ere. ³¹Igho igho, hano mwamaha aman'ana ghano ghararweraho, momanye igha obhokama ubhwa Waryobha bhurasuntara hang'e.³²No obhohene nkobhatebhya, orwebhoro rhono torohetehe, kohekera amang'ana ghano ghatarabhahe. ³³Urure niikyaro mbherahete, nawe amang'ana ghano tegharehetahe.³⁴Nawe mwikabhahe bhenyu abhene, kokobha imyoyo ghyenyu ghetakasha kuritoherwa nobhoghogho, obhorebhi, ni inyanyi yo obhohoru. Kokobha urusiko ruyo ndebheshera kwakwitakerya. ³⁵Kyomotegho. kobhora nerebha ighoro iya kera monto ono amenyire kukyaro kyonswe.³⁶Nawe mobhe maiso nkagha yonswe, mosabhe mobhe bhoronge bhukwisa kughibhesha ghano ghonswe gharisha, nokwemera mubhusyo bho omona uwa Adamu."³⁷Kuigho enkagha iyamobhaso yeghyanga mwisengero nu ubhutiko akarishoka kebhara, nukughya kotengesha mokekereghe ikya Mzetuni. ³⁸Abhanto bhonswe bhakaghya komomaha kunkyo shiri kobhake bhamwiteghere mwisengero.

Chapter 22

¹Kunyangi iyo omokate ghono ghotakotorwa ememera yarenge ihikire hang'e, eno ekobherekerwa Pasaka. ²Abhakangati abhanene nabhakonini bhakarya iniko yukwita Yesu, kokobha mbhobhohire abhanto.³Risambwa rekamonaghya Yuda Iskarioti, uwomwe uwa abhana bhegha bhaye ikomi nabhabhere. ⁴Yuda akaghya kwitabheryana nabhanene abha abhatangati kyaigho arashe abhahane Yesu.⁵Bhashomerwa, nabhakaitabheryana komohana shimbhirya. ⁶Umwene akaikerya, nukutuna umweya ogho kobhahana Yesu haghare narikomo irya abhanto.⁷Urusiko urwa emekate gheno ghetakwishoghanibhwa ememera rokahika, nkehameryo ubhurusya ubhwa ring'ondi irye Pasaka bhobheho." ⁸Yesu akabhatebhya Petro {na}Yohana, akaghamba, "moghende mohenshere ibhyakorya ibhye Pasaka tushe tore. ⁹Bhakamobhorya, hayi mukutuna tokore obhohensheri bhuyo?"¹⁰Akabhahonshora, Mwiteghere, hano morashe mobhe mosohire mu mughi, mushe musikane numushasha yitikire ensengo iya amanshe. Mushe momosorane kurighutu reno arashe asohe. ¹¹Mushe momotebhi mwene ighutu, "umweghya arakotebhya, "hekera ikinyumba ikya abhagheni, hano arashe are Pasaka nabhana bhegha bhaye?"¹²Nasha abhoroki ikinyumba ikighoro keno kerenge bhuya. Mokore obhonsheri muyo." ¹³Kuigho bhakaghya, nukunyora kera ekento kyaigho bhatebhibhwi. Bhono bhakahenshera ibhyakorya ibhye Pasaka.¹⁴Hano enkagha yahikire abhahorwa bhara. ¹⁵Ghweki akabhatebhya, nena ubhushomerwa obhonene korya inyangi eno iye Pasaka nabhenyu enkagha iyo kunyankibhwa kwane. ¹⁶Kokobha ndabhatebhya, tenderya ghweki kohekera hano gharehwa ko obhoka ubhwa Waryobha."¹⁷Hano yamare akabhatebhya, akaghegha ikishesho, nahano yamare koghongha akaghamba,"mogheghe keno, mutwene bhenyu kobhenyu. ¹⁸kokobha ndabhatebhya, tindinywa ghweki urwebhoro urwa Omozabibu, ndono rorohekera ukusha obhokama ubhwa Waryobha."¹⁹Ghweki akaghegha omokate, nahano yamare koghongha, akaghosonora, nokobhahana, akaghamba." Ghono ngho omobhere ghwane ghono ghwarusibhwi kukughira yenyu. Mokore igho kukuhita oni." ²⁰Akaghegha ikishesho bhora bhora, hano bhamare korya ibhyakorya ibhyu ubhutiko akaghamba, "Ikishesho keno niriraghano rehyi ko amanyinga ghane, ghanoghaitekire kukughira yenyu.²¹Nawe mwikabhahe. Ora yakoreye iniko ntorenge hamwe nawe hamwe komesha hano. ²²Omona uwa Adamu kobhohene aghi shaye kyaigho yarenge yahoywe. Nawe ndamwabhera omonto ora kohetera ku umwene Omona uwa Adamu yakoreye iniko!" ²³Bhakatanga kobhoranya abhene kobhene hara ghate yabho ono akakore eng'ana eno.²⁴Bhono shekabhaho shenkani kobhene kobha nawe bhakuhuntya huntya akabha omonene kobho kokera bhonswe. ²⁵Akabhatebhya, "abhakama abha abhanto abha shehamate bhana obhoghaka ighoro yabho, nabhara bhana obhotoro ighoro yabho bharabherekerwa abhakumibhwa abhabhahi.²⁶Nawe tikutunwa ebhe igho kobhenyuhe. Kuigho mutighe ora arenge omonene ghate yenyu abhe nkyo omoke. Naora arenge u ubhwera bhong'u abhe kyo omobhaghasi. ²⁷Kukughira iya igho, nohe omonene, ora yaikaye komesha naora arenge omobhaghasi? Teora yaikaye komesha? Naoni nkerenge ghate yenyu kya ora arenge omobhaghasi.²⁸Nawe bhenyu mbho bhano moghendereye kobha naoni komasakyo ghane. ²⁹Ndabhahana bhenyu obhokam, kyaigho Tata yang'aye oni obhokama, ³⁰Kukughirake more nukunywa komesha yane kobhokama bhwane namurikara kubhitumbe ibhya abhabhahi morakenga ibhina kho hamate ikomi naibhere isha Israel.³¹Simoni, Simoni, manyaigha, risambwa resabhire rebhabhabhate kye engano. ³²Nawe nkosabheye, kobha imighiro ghyaho ghetakakerwa. Hano oranyore ukyore ghweki, obhakong'eri bhawamwenyu."³³Petro akamotebhya, "Omokama,oni mare kosemya kughya nauwe mokebhohe hande muruku." ³⁴Yesu akamohonshora, "Ndakotebhya, Petro, rerho esarighoko neraraghore omare kunyanga katato naho omanyire."³⁵Ghweki Yesu akamotebhya, hano nabhahire bhenyu motana ekegheghero, ekegheghero ikye ibhyakorya hamwe ebherato, hayo mwasoheywe nakento?" Bhakahonshora "Abhabhe." ³⁶Bhono akabhatebhya, "Nawe bhono, oni wonswe ana ekegheghero, agheghe hamwe nekegheghero ikyi ibhyakorya. Ora atana risabha nigha aghori engansho yaye umwene.³⁷Kokobha ndabhatebhya, ghano ghonswe ghakonirwe konirwe kukughira yane nkehameryo ghabhe, yabhaye kyo omonto ono akusiyorya obhokoni koni obhohoreru. Kokobha kera kyarotirwe kukughira yane kihikibhwi. ³⁸Ghweki akaghamba, "Omokama, tamaha! amasabha ghano abhere, "akabhatebhya"ghaisire."³⁹Hano twamare korya bhutiko, Yesu akaemoka, kya igho yanare aremoka nkagha shonse, akaghya mokekereghe ikiya ikya Mzetuni, nabhana bhegha bhaye bhakamusorana. ⁴⁰Hano bhahikire, akabhatebhya, "mosabhe kobha motakasoha momasaghyo."⁴¹Akaghya hare nabho kya ritamboka reno orekeye righena, akatema ibhiru akasasama. ⁴²Akaghamba, "Tata, nyore uratuna, ndusyaryaho ikishesho keno. Naho tigho nkutuna oni nkutunahe, naho obhoghonshe bhwaho bhokorwe."⁴³Nahayo umwahorwa kurwa koryobha akasha, akamoha shinguru. ⁴⁴Akerenge mobhoroye, akasabha bhuya bhokong'u, nebhegheri bhyaye bhekabha kyamatonyokera amanene agha amanyinga gharatonya hanse.⁴⁵Hano yabhokire kurwa komasabho ghaye, yaishire kobhana bhegha bhaye, akabhanyora bharaye bhasorombaye, ⁴⁶akabhabhorya, "nkwake moraye?Mobhoke mosabhe, kokobha motakasoha momasaghyo."⁴⁷Enkagha eno bharenge bhakishumasha, maha, rikomo rinene irya abhanto rekasha, {na}Yuda uwomwe uwa bhahorwa ikomi nabhabhere abhakangatire. Akasha hang'e {na}Yesu kobhake amuhumbate. ⁴⁸Naho Yesu akamotebhya, "Yuda, oramokora iniko Omona uwa Adamu kukumuhumbata?"⁴⁹Naho bhano bharenge hang'e {na}Yesu hano bharoshe bharamokora ghayo, bhakaghamba, Omonene, ighake tobhateme nashepanga? ⁵⁰Ho uwomwe wabho yatemire omobhaghati uwa umwahorwa omonene, akamobhotora okotwe kwaye ukwa bhoryo. ⁵¹Yesu akaghamba, "reno risire.{Na}akaghota okotwe kwaye, akamuhwenya.⁵²Yesu akaghamba ku umwahorwa omonene, nabhanene abha risenghero, nabhaghaka bhano bhaishire nu ubhutindi. "Okobha, momanyire mwishire kukughira iya kuhishana nomosaki, kushirungu namasabha? ⁵³Hano narenge nabhenyu kushinsiko shonswe mwisenghero, temwatore amabhoko ghenyu ighoro yanehe. Nawe bhono eno iyo enkagha yaho, nobhotoro ubhwi kisunte."⁵⁴Bhakamoghota, bhakamokangatya, bhakamuhikya mwighutu iryu umwahorwa omonene. Nawe Petro akamosorana kwahare. ⁵⁵Hano bhamare bhakaghotya omoro mokebharabhansha ikya monse nahano bhamare kwikara hamwe hanse bhonsigho, Petro akaikara ghate ghate yabho.⁵⁶Omobhaghati uwomwe uwe kekari akamomaha Petro hano yarenge yikaye mobhorabhu obho omoro, akamomahera akamotebhya, "Omonto ono wonse mbare nawe." ⁵⁷Petro akaikana, akaghamba, "ore mokari, oni temomanyirehe." ⁵⁸Ko enkagha enke, omonto wonde akamomaha akaghamba "uwe wonswe mbhamwe more". Petro akamohonshora, omohentani ono,oni tonihe."⁵⁹Ekabha enkagha emwe ehetiri, umushasha omwe akakomerya akaghamba, "kho obhohene hamwe omonto ono wonse mbhare hamwe nawe, kokobha Mgalilaya." ⁶⁰Nawe Petro akaghamba, 'umushasha ono, temanyire keno okoghambha, esarighoko ekaraghora.⁶¹Omokama akaisorya akamomahera Petro. {Na} Petro akahita eng'ana iyo Omonene, hara yamotebhiri, "esarighoko etararaghora rera, norabhe unyikanire katato." ⁶²Akaghya kebhara, Petro akakura ko obhoro bhokong'u.⁶³Kobhahentani bhara bhare komorenda Yesu, bhakamoshera nokomotema. ⁶⁴Hano bhamare mbamukundikiyi amaiso, bhakamobhorya, bhakaghamba, "Rhota! nawe yare kokotema?" ⁶⁵Bhakashumasha amang'ana amaru kwikana Yesu nukumushera umwene.⁶⁶Hano yahikire kunkyo, abhaghaka nabhanto bhande bhakaikomana hamwe, abhanene abha abhahorwa nabhakoni koni. mbamuhire mwibharasha, ⁶⁷Bharaghamba, "nyore nuwe Kristo, totebhi"Nawe umwene akabhatebhya, ⁶⁸Hano ndabhatebhi,timunyitabherihe."⁶⁹Nawe kotangera bhono nokoghenderya, Omona uwa Adamu narebhe yikaye kobhoko kobhoryo ukwa shinguru isha Waryobha." ⁷⁰Bhonse bhakaghamba, "Kuigho uwe nomona uwa Waryobha ore?"{na}Yesu akamotebhya, "bhenyu moghambire oni uwe." ⁷¹Bhakaghamba, Nkwake ghweki tukutuna ubhushuti?kokobha bheto abhene twighure kurwa kumunywa ghwaye umwene."

Chapter 23

¹Esangeranyo yonse ekemera bhakamuhira Yesu mubhusyo ubhwa Pirato. ²Bhakatanga komoroghora komang'ana ghano ghatare, tumunyore arasirya ikyaro kyeto, kokokanya totakarusya righoti ko Kaisari, {na}araghamba igha umwene uwe Kristo, Omokama."³Pirato akamobhorya, noghamba, "uwe mokamore uwa Bhayahudi?" {Na} Yesu akamohonshora akaghamba "Uwe nuwe oghambire igho," ⁴Pilato akamobhorya umwahorwa omonene ne ensangeranyo yonse, "tenkomaha isaryo komonto onohe." ⁵Nawe abhene bhakakomerya bharaghamba, "yare arasighirya abhanto, arighya ko Bhayahudi honse."⁶Pirato hano yaighure ghayo, akabhorya nyore omonto uyo nuwa Galilaya? ⁷Hano yahitire igha yare hanse yo obhobhahi ubhwa Herode, akamuhira Yesu ko Herode ono wonse yarenge Yerusalemu kushinsiko shiyo.⁸Herode hano yamoroshe Yesu, akashomerwa bhokong'u kobhora yatunire komomaha nsiko nsharu, yaighure amang'ana ghaye {na}yaighombire amahe amorokyo ghano ghakokorwa nawe nunyora nimwe. ⁹Herode yatughunkuyi Yesu ko amang'ana maru, nawe Yesu tiyamuhonsheye kyokyonsehe. ¹⁰Abhahorwa abhanene hamwe nabhakoni koni mbaimereye kwabhorobharamushongera.¹¹Herode hamwe nabhasirikare bhaye, mbamotokire nukumushera nukumwibhohya amibhoho amaiya, ghweki bhakamukyorya Yesu ku Pilato. ¹²Herode {na} Pirato bhakabha abhasani kurwa urusiko ruyo, [kohekera hayo mbabhisa bharenge}.¹³Pirato yabhabherekeye abhahorwa abhanene, hamwe nabhabhahi {na}abhanto bhonswe. ¹⁴Akabhatebhya, "mondeteye omonto ono nkyo akusirya abhanto, motamaha, hano namare kumutughunkurya momaiso ghenyiu, tendeshe isaryo ryayehe koghara ghonswe bhenyu mukumushongera umwene.¹⁵Tighohe, kura Herode, kobhora amukyori kobheto, namomahe tekeho kyokyonswe keno akore keno keraghire yitwe. ¹⁶Kuigho bhono nendamunyanki mare mohatere. ¹⁷[Bhono, Pirato aratuna omobhohe omwe kobha Yahudi enkagha iyi inyangi}.¹⁸Naho bhonse mbhakore ikituri hamwe, bharaghamba, "Murusiho ono, natwighore Baraba." ¹⁹Baraba no omonto ono yabhohirwe mwigheresha kokobha namasaryo nyabhorebhe mumughi nakukwita.²⁰Pirato akabhatebhyi kukukyora, nukwighomba komohatera Yesu. ²¹Naho abhene bhakakora ikituri, bharaghamba, "mohane inyanyi, mohane inyanyi." ²²Akabhabhorya urwa katato, "nkwake, omonto ono masaryoke akore? Tinyore isaryo reno reraghire mohane inyanyi iyukumwita. Kuigho hano ndamare komohana inyanyi nendamohatere."²³Nawe abhene mbhakomereyi kobhoraka bhwighoro, bharatuna anyankibhwi. Kobhoraka bhwabho bhakaghira Pirato yitabheri. ²⁴Kuigho Pirato akabhaitabherya kyabhora bhatunanga. ²⁵Akamohatera ora bhatunanga ono yarenge abhohirwe kukughira iya amasaryo nukwita. Nawe akamurusya Yesu kokehameryo kyabho.²⁶Hano bhamogheghire bharamuhira, bhakaghota omonto uwomwe ono yabherekerwanga Simoni uwa Ukirene, yarweranga mukyaro, bhakamwitikya omosarabha kobhake aghogheghe, akamosorana Yesu.²⁷Rekabhaho rikomo rinene irya abhanto,{na} abhakari bhano bharenge bhasorombaye nu ukwihumbata kukughira yaye, nambaru bharamosorane. ²⁸Nawe Yesu yabhaisyoreyi, akabhatebhya, 'abhahara abha Yerusalemu, motakankyora oni, bhono mwikorhe abhene kukughira iya abhana bhenyu.²⁹Momahe, shinsiko nkushashere sheno bhareghamba, "bhaitabheribhwi abhaghomba, nabhara bhatakwebhora, nashembhere sheno shetaghonkibhwi. ³⁰Nho bharetanga kotebhya ebhekereghe, "mutughwere, 'nasheng'ongo shitukundikiri. ³¹Bharakora amang'ana ghano komote omobhese, iyake erabhe oranyore momo?"³²Abhashasha abharu, {na} abhasarya bhabhere mbahirwe hamwe nawe bhaitwe nawe.³³Hano bhahikire ahase hano habherekerwanga ekehore ikyo omotwe, nho bhamunyankiri nyankirihamwe nabhasarya bhara, uwomwe orobhareka rwa bhoryo nu uwonde orobhaka urwa bhomosi. ³⁴Yesu akaghamba, "Tata,"Obhabhere, kokobha tebhamanyire keno bhakokorahe? Nabho bhakarya shenkani, kutwena amaibhoho ghaye.³⁵Abhanto mbarenge bhaimereye bharamahera eno abhabhahi bharamushera, bharaghamba, "yabhatungurya bharu. Bhono yitunguri umwene, nyore umwene Kristo uwa Waryobha, umwahorwa.³⁶Abhasirikare bhonse mbhamushere, bhakamwisokera umwene nokomohana amanshe, ³⁷bhakaghamba, "nyore uwe nomokama ore uwa Bhayahudi itungurya umwene." ³⁸Yare narimarwe ighoro yaye reno ryarenge rekonirwe konirwe. "ONO UWE OMOKAMA UWA BHAYAHUDI."³⁹Uwomwe kobhasarya bhara bhanyankibhwi akamotoka no okoghamba, "Uwe tuwe Kristo?Witunguri umwene hamwe nabheto." ⁴⁰Nawe uwonde ora akahonshora kokomokanya nokoghamba, "khana uwe tokomobhoha Waryobha, {na}we arenge kukina kiyo kiyo? ⁴¹Bheto ntorenge hano kobhohene, kokobha toranyora keno kitwisire ko amakorogheto. Nawe ono takore keghogho kyokyonswehe."⁴²{Na}akengerya, "Yesu, ushekuhita hano orebha osohire mobhokama bhwaho," ⁴³Yesu akamotebhya, "ikerya ndakotebhya, rero narabhe naoni murwirhe."⁴⁴Hayo yare kuya kohekera nkagha isansabha, ikisunte kekasha ighoro yi ikyaro kyonswe kohekera nkagha khenda. ⁴⁵Hayo ho shendengari isho omobhaso sharimire. Ghweki ritandari irya mwisengero rikitwenekana ghate ghate kurwa ighoro.⁴⁶Akakura kobhoraka obhonene, Yesu akaghamba, "Tata momabhoko ghaho ndayetora enkoro yane, "hano yamare koghamba ghayo, akakwa. ⁴⁷Nkagha 0morendi yaroshe ghayo gharakorekana yamoghonghire Waryobha araghamba, "Mbhohene ono monto mohene yare."⁴⁸Nkagha rikomo irya abhanto hano ryaishire komaha ghano ghakorekaini, mbakyore eno bharatema ibhikubha bhyabho. ⁴⁹Nawe abhasani bhaye [na} abhakari bhano bhamosoraini kukurwa Garilaya, mbhaimereye hare nabharamahera amang'ana ghayo.⁵⁰Maha, yarengeho omonto omwe ono yabherekerwanga Yusufu, ono yare omoghaka uwi inshama, omonto umuya no omohene. ⁵¹{Tiyare araitabherya ghara bhara bhahekeye hamwe kokora}. kurwa Armathaya, umughi ughwi Kiyahudi, ghono ghwaghanyanga obhokama ubhwa Waryobha.⁵²Omonto ono, yare nobhotoro komwesokera Pirato, akasabha ahanwe omobhere ughwa Yesu. ⁵³Akamwikya, nukumwinarya esanda, nokomobheka kundu eno yarenge ehorwe horwe mweghena, reno bhatakabhekire ko.⁵⁴Ndusiko rware orokosemya, kosabha rwarenge roratuna kuhika. ⁵⁵Abhakari, bhonse mbhaishire kukurwa Garilaya, bhakamosorana, nokomaha indu kyaigho omobhere ghwaye ghwararibhwi. ⁵⁶Mbakyore nokotanga kosemya amaghuta ghano ghakurumbasa. Naho urusiko orho okosabha mbamunyire kukughirya yimighiro ghyabho.

Chapter 24

¹Kunkyo bhokong'u iyu urusiko orotange uryo obhoyo, mbaishire kombhehera, mbaretire amaghuta ghano bharenge bhasemiri. ²Bhakanyora reghena rihiringitibhwi hare ne embhekera. ³Bhakasoha monse, nawe tebhaghunyorehe omobhere.⁴Ekabha igha, bhatamibhwi nareno, hayo hayo, abhanto bhabhere mbhaimereye ghate ghate yabho bhaibhohire amaibhoho ghano ghang'are. ⁵Abhakari mbabhaye nobhobha bhakamaherya ubhusyo bhwabho hanse, bhakabhatebhya abhakari. "Nkwake mukutuna omohoru mobhaku?⁶Tahanohe, nawe aryokire. Muhite kyaigho yaghambire nabhenyu hano yarenge Garilaya, ⁷akaghamba igha Omona uwa Adamu nkehameryo arusibhwi kho amabhoko agha abhanto abhi ibhitimba {na}aryokibhwi, nu urusiko urwa katato, aryoke ghweki."⁸Abhakari bhara bhakahita amang'ana ghaye, ⁹nabhakakyora kurwa moshembhehera nokobhatebhya amang'ana ghonswe bhara ikomi nakamwe nabhande bhonswe. ¹⁰Bhono, Maria Magdalena, Joana, Maria nyakuwabho Yakobo, nabhakari bhande hamwe nabho bhakarusya amang'ana ghano kobhahorwa.¹¹Nawe kyaigho amang'ana ghagheye nghamahekaini mona nghanshabhura kho abhahorwa, natebhabhaitabhereyihe abhakari bhara. ¹²Hata ighoPetro yabhokire akakenya kughya moshembekera, nokomahera monse, akamaha umwenda ughwa abhaku ughwenigho. Petro ghweki akimoka akaghya ka waye, akaroghora kana nke kebhaye.¹³Tamaha, abhabhere ghate yabho urusiko ruyo ruyo bhaghyanga kho orobheri rwa Emmau, keno kyare amairi meronghwe esansabha kukurwa Yerusalemu. ¹⁴Bhakashumasha abhene kobhene amang'ana ghano ghonswe ghabhaye.¹⁵Ekabha igha, enkagha eno bhashumashanga nokobhoranya amang'ana, Yesu akasughatera hang'e akabha hamwe nabho. ¹⁶Nawe amaiso ghabho ngatamirwe komomanyerya umwene.¹⁷Yesu akawambia, "kana nke mokoghenda moraghamba kubhubhere bhwenyu? Bhakaimera hara bharoghore. ¹⁸Uwomwe wabho, irina ryaye Cleopa, akamohonshora, "Uwe nuwe mwene hano Yerusalemu ono otamanyire amang'ana ghano ghakorekeni iyo nsiko sheno?"¹⁹Yesu akabhatebhya, "Mang'anake? "Bhakamohonshokerya, Amang'ana agha Yesu Mnazareti, ono yarenge omoroti, ono yare nobhotoro kho amakoro {na} amang'ana kho Waryobha {na}abhanto bhonswe. ²⁰Nakobhora bhare abhanene abha abhahorwa nabhakangati bheito kyaigho bhamurisiri kokengerwa ikina yitwe nukunyankibhwa.²¹Nawe ntwamanyanga igha uwe arabhatore Israel kwakwibhaha. Mbhohene, kutigha ghayo ghonswe, bhono ndusiko rwa katato kurwa amang'ana ghano ghabha.²²Nawe bhono, abhakari bhande kurwa kurikomo ryeto bharatoroghorya, kughira yokobhaho moshembhehera ikyo shiri. ²³Hano bhabhorwe omobhere ghwaye, bhakasha, bharaghamba igha bharoshe amaryoryo agha bhahorwa ghano bhaghambire igha mohoru. ²⁴Abhashasha abhamwe bhano tware nabho hamwe mbagheye moshembhehera, bhakanyora nkya bhora abhakari bhara bhaghambire. Nawe tebhamoroshehe umwene."²⁵Yesu akabhatebhya, "bhenyu mbhanto bhakangi more namona imyoyo imirito ighwu ukwanga kwitabherya ghonse ghano abharoti bhaghambire. ²⁶Tomanyire nkehameryo kyare Yesu kunyankibhwa kho amang'ana ghano, nokosoha mobhohoreru bhwaye?" ²⁷Ghweki kotangera kurwa khu Musa nabharoti bhonse, Yesu akabhonshora amang'ana ghano gharenge korobhareka rwaye kho obhokoni koni bhonswe.²⁸Hano bhatunire kuhika hare norobheri rora, iyo bhaghyanga, Yesu akabha kya ono akoghenderya kughya. ²⁹Naho, bhakamusighirya, bhakaghamba, "ikara hamwe nabheto, kobhora nkughyere moghorobha nurusiko nkuyarore kohwa. "Kuigho Yesu akasoha kughya kwikara nabho.³⁰Ekabha igho, nkagha yikaye nabho korya, akaghegha omokate, akaghosabhera, akaghobhotora akabhahana. ³¹Khohayo amaiso ghabho ghakeghorwa, bhakamomanya, kamwe igho ghweki akabhabhora momaiso ghabho. ³²Bhakashamerana abhene kobhene, "khose imyoyo ghyeito tighyare hamwe nabheto, nkagha yare kushumasha nabheto konshera, enkagha yare kotonshora amakoni koni?"³³Bhakaemoka enkagha iyo iyo, nokokyora Yerusalemu. Bhakabhanyora bhara ikomi naomwe bhaikomaini hamwe, nabhara bharenge hamwe nabho. ³⁴Bhaghamba, "mbhohene, Omokama aryokire nabhamahaini {na} Simoni" ³⁵Kuigho akabhatebhya amang'ana ghano gharwereye konshera, nakyaigho Yesu yorokiri obhotoro bhwaye kobheto kokosonora omokate.³⁶Enkagha eno bhashumashanga amang'ana ghayo, Yesu umwene akaimera ghate ghate yabho,nokobhatebhya, "Obhohoreru bhobhe nabhenyu." ³⁷Nawe mbobhohire nokohaha, nukwiteghera igha mbaroshe ekehwe.³⁸Yesu akabhatebhya, nkwake mokobha nehaho?Nkwake mukwibhorya amang'ana mushenkoro shenyu? ³⁹Momahe amabhoko {na} amaghoro ghane,igha noni ora ora. Munkuni {na}momahe. Kobhora enkoro tene menoku kura amaghuhahe, kyaigho mokomaha oni okobha nabhyo. ⁴⁰Hano yamare koghamba igho, akabhaimokerya amabhoko ghaye namaghoro ghaye.⁴¹Hano bhare bhakena ubhushomerwa bhabhashinshigheni nabhara bhatakwikerya, no okoroghora, "Yesu akabhatebhya, "igha mona kento kyokyonse ikyo korya?" ⁴²Bhakamohana orobhara urwinswe eno yarenge esambirwe. ⁴³Yesu akakeghegha, nokokeraghera kobhene hayo.⁴⁴Akabhatebhya, "Hano nare nabhenyu,ghonswe ghano ghakonirwe konirwe khu Musa nabharoti{na}Zaburi nkehameryo ghahekereho."⁴⁵Hayo akabha yighoye emetwe ghyabho, kobha bhatore komanya ghara ghakonirwe konirwe. ⁴⁶Akabhatebhya, "igha yakonirwe,Kristo nkehameryo anyankibhwi, nukuryokibhwa ghweki kurwa mobhaku urusiko rwa katato. ⁴⁷Amasabho[na} amabhera aghi ibhitimba nkehameryo ritabheribhwi irina ryaye kohamate yonswe, kotanga kurwera Yerusalemu.⁴⁸Bhenyu nabhashuti abha amang'ana ghano. ⁴⁹Maha, ndabhahera omoragho ughwa Tata weito ighoro yenyu. Nawe moghanye mumughi hano, kohekera hano morahanwe shinguru kurwa ighoro.⁵⁰Hano yamare Yesu akabhakangata kuya kebhara kohekera hang'e {na} Bethania. Akaimokya amabhoko ghaye ighoro, akabhahana enokwe. ⁵¹Ekabha igha hano yarenge arabhahana enokwe, akabhatigha nokogheghwa ighoro koryobha.⁵²Bhakasabha, nokokyora Yerusalemu nubhushomerwa bhonswe. ⁵³Bhakaghenderya kobha mwisengero, bharakumya Waryobh.

John

Chapter 1

¹Kare hayo yarengaho Eng'ana, nawe Eng'ana yarenge hamwe (na) Waryobha, (na) Eng'ana uyo nwe Waryobha. ²Uyo, Eng'ana, yarenge hamwe (na) Waryobha. ³Ebhento bhyonswe mbhyakorwe kohetera umwene, atare we tekento kyokyonswe tekekakorwehe.⁴Umwene yare no obhohoru, no obhohoru bhuyo mbware obhorabhu ubhwa abhairo bhonswe. ⁵Obhorabhu bhyuyo bhorarabhya ikisunte, niikisunte tekyabhahirehe.⁶Niyareho omonto ono yaragheribhwi kurwa ko Waryobha, yabherekerwanga Yohana. ⁷Yaishire kyu umusuti kwimahera obhorabhu bhora, okoreke bhoonswe bhamwitabheri kokohetera we. ⁸Yohana teyarenge no obhorabhuhe, yaishire abhe umusuti uwo obhorabhu bhuyo⁹Byuyo bhwarenge obhorabhu ubhwo obhohene mbwahaye abhairo bhonswe obhorabhu bhwashanga mukyaro¹⁰Yarenge mukyaro, niikyaro we yakebhombire,niikyaro tekyamomanyirehe. ¹¹Yaishire ko bhanto bhaye, nabhanto tebhamuturung'ainihe.¹²Naho ko bharu bhano bhamuturung'aini, bhakaitabherya ku rina ryaye, akabhaitabherya kobha abhana abha Waryobha, ¹³Bhano mbaibhoywe, te ko manyingahe, nunyora nko maigha agho omobhere, te ko maigha agho omonto, nko maigha agha Waryobha.¹⁴Eng'ana yakorwe mobhere naakaikara mo bheto, toroshe obhohoreru bhwaye, obhohoreru kyo ubhwa ora yarure ko Tata, ono yaishoye enokwe no obhohene. ¹⁵Yohana yamushutire, akaghamba ko obhoraka ubhwi ighoro, "Ono we yaghamba amang'ana ghaye,"Ono nkoghotera orotaho no omonene konkera, ko bhora yantangeye oni."¹⁶Kobhora nkurwa ku ikihiko kyaye, bhonswe ntunyore enokwe. ¹⁷Ko okobha umwahokanyo ngwaheteye ku Musa. Enokwe ne ehene mbishire kohetera Yesu Kristo. ¹⁸Taho omona wu mwiro wowonswe ono yaroshe Waryobha enkagha yoyonswe he. Waryobha mumwemwe, ku ikikubha ikya Tata, yamotemire amanywe.¹⁹Bhono mbo ubhushuti ubhwa Yohana enkagha abhaimereri abha amasengero nabha walawi bhatomirwe ko (na) Wayahudi komobhorya, "Nuwe we?" ²⁰Akaitabherya tiyikayehe, akaitughama, "Oni tendenge Kristo he." ²¹Bhono bhakamobhorya, "Uwe nnawe bhono?" Nuwe Eliya? Akaghamba, "Tonihe."Bhakaghamba, No omoroti ore? Akahonshokya, "Tighohe."²²Ghweki akabhatebhya, "Nuwe we, okore tobhahonshokeri bhara bhatotomire"? Nighake bhakoroshe?" ²³Akaghamba, "Oni no obhoraka ubhwa ono arenge mwisisi: 'Morongehi enshera iyo Omokama,' kyaigho omoroti Isaya yaghambire."²⁴Yareho omonto ono yatomirwe hara kurwa ko Mafarisayo. Bhakaghamba no okobhorya, ²⁵"Nkwake ukusubhya nyore uwe otare Kristo nunyora no omoroti, Eliya?"²⁶Yohana akabhahonshokerya araghamba, "Ndasubhya kwo amanshe. Nunyora igho, abhamwe bhenyu aremera no omonto ono atamomanyire. ²⁷Ono we arisha hano ndirwaho. Oni tenkotora kotashora shengoye ishye ebherato bhyaye." ²⁸Amang'ana ghano ngakorwe Bethania, humbu iya Yordani, hano Yohana yasubhyanga.²⁹Urusiko urwa kabhere Yohana yaroshe Yesu aramushako akaghamba, "Maha ekemanwa ikya ring'ondi ikya Waryobha ono akoghegha ibhitimba ibhi ikyaro! ³⁰Ono we yaghambire amang'ana ghaye, "Ora arisha nyuma yane no omonene konkera, ko kobha yareho ntarasha.' ³¹Tenamomanyire we he, nenakore igha okoreke worokibhwi ko Israeli,nho nishire kusubhwa ko amanshe."³²Yohana akaimahera umwene, "Naroshe Enkoro irika kurwa kwisaro ki ikitubhanyo iki inguti naakaikara ku umwene. ³³Oni tenkomanyirehe nawe ora yantomire mbasubhe ko amanshe yantebhiri, 'ora arerora Enkoro eraika no ukwikara ighoro yaye, Uyo nwe akusubha ko Enkoro Ehoreru.' ³⁴Ndoshe nu ukwitabherya igha uyo Mona uwa Waryobha."³⁵Ghweki urusiko ronde Yohana yarenge aimereye naabhanabhegha bhaye bhabhere, ³⁶bhakarora Yesu araghenda Yohana akaghamba, "Maha, Omona uwa Waryobha!"³⁷Abhana bhegha bhara bhakamwiteghera Yohana ghano bhakamosorana Yesu. ³⁸Nho Yesu yaisyori akarora abhanabhegha bhaye bharamosorana, akabhabhorya, "Nke mukutuna?" Bhakamohonshokerya, "Rabbi, (erorokya igha 'umweghya,' ho omenyire?" ³⁹Akabhatebhya, "Mushe morore." Bhakamara bhakaghya korora hara yikaye; bhakaikara nawe hayo urusiko ruyo, ko bhora yarenge enkagha iya shesa ikomi.⁴⁰Uwomwe uwa bhabhere bhara hano yaighure Yohana no okosorana Yesu yarenge Adrea, wamwabho Simoni Petro. ⁴¹Akamaha wamwabho Simoni no okomotebhya, "Tunyore Masihi"(eno ikwanshorwa igha Kristo). ⁴²Akamoreta ku Yesu. Yesu akamomaha akaghamba, "Nuwe Simoni omona uwa Yohana"norabherekerwe Kefa," (erorokya 'Petro').⁴³Ku urusiko rwonde hano Yesu yatunire kwemokaho kughya Galilaya, akanyora Filipo no okomotebhya, "Nsorana." ⁴⁴Filipo yarenge momenyi uwa Bethsaida, umughi ughwa Andrea (na) Petro. ⁴⁵Filipo akanyora Nathanaeli no okomotebhya, Tumunyore ora Musa yakonire konire amanga'na ghaye ko umwahokanyo ughwa Abharoti. Yesu Omona Uwa Yusufu,kurwa Nazareti.⁴⁶Nathanieli akamotebhya, "Ekento ikiya keratora kurwera Nazareti?" Filipo akamotebhya, Nsho orore." ⁴⁷Yesu akamorora Nathanieli akamushako akaghamba, "Maha, Mwisraeli ekenaina ono atakorongoha!" ⁴⁸Nathanaeli akamotebhya, "Yake okore okamanya?" Yesu akamohonshokerya akamotebhya, "Filipo tarakobherekerahe hano warenge momote, nakoroshe."⁴⁹Nathanaeli akamohonshokerya, "Rabi nuwe Omona uwa Waryobha! Nuwe Omonene uwa Israeli"! ⁵⁰Yesu akamohonshokerya, ko bhora nakotebhiri 'nakoroshe wikaye mukiriri kyo omote' oraitabherya? norarore amakoro amanene kokera ghano." ⁵¹Yesu akaghamba, " Mwikeri mwikeri ndabhatebhya moremeha risaro rereghoka, no okomaha abharaghe bhararina nu ukwika ighoro yo Omona uwa Adamu."

Chapter 2

¹Hano shinsiko isato shahoye, ubhwenga bhwarenge iyo Kana iya Galilaya (na) nyakuwabho Yesu nho yarenge. ²Yesu nabhana bhegha bhaye bharenge bhararekirwe mubhwenga.³Hano bhahwereywe idivai, nyakuwabho Yesu akamotebhya, "Tebhana idivai he." ⁴Yesu akamohonshokerya, "Mokari nkwake okontebhya oni? Enkagha yane terahikahe." ⁵Nyakuwabho akabhatebhya abhakori abhe emeremo, "Keno kyonswe akobhatebhya mokekore."⁶Bhono sharengeho shinyongo isansabha ishya amaghene sheno shyatorwe kwisabheramo kushinyangi ishya Wayahudi. ⁷Yesu akabhatebhya, "Mwishorimo amanshe shyeshore ghahike koroghara". ⁸Akamara akabhatebhya abhabhaghati bhaye bhara, "Mogheghe ekerengere mohere umwimereri omonene uwa komensha." Bhakakora igho yabhatebhiri.⁹Umwimereri uwi inyangi akasama amanshe gharaakaghaighwa ghaisyori no okobha idivai, nawe tiyongoyi hano gharurehe (nawe bhara bhatahire amanshe mbamanyire hano gharure). Bhakamara bhakabherekera umwene bhwenga no ¹⁰okomotebhya, "Kera uwomwe nkusimyare kutwenera abhanto idivai inshiya nahano bhaghotwa nkohanwa bhare idivai engogho.Naho uwe obhekire idivai inshiya kohekera bhono"¹¹Ikyorokeryo keno Kana iya Galilaya, nkyabhaye ikyorokeryo ne ebheroghoryo bheno Yesu yakore, ekorokya obhohoreru bhwaye, abhanabhegha bhaye bhakamwitabherya.¹²Hano reno ryahetire, Yesu nyakuwabho bhawamwabho (na) abheghya bhaye bhakaghya ku umughi ughwa Kapernaum ku shisiko nke.¹³Bhono Epasaka iya Wayahudi okanyora ihikire hang'e, nho Yesu yagheye Yerusalemu. ¹⁴Akanyora abhaghorya abha sheng'ombe, amang'ondi, (na) shinguti bharaghorya mwisengero. Naabhaswenya abha shimbirya mmo bharenge bhaikae.¹⁵Yesu akakora amasamore amatambe ghano ghare ne ebhehaghe, akabharusyamo bhonswe bhano bharenge mo hamwe nasheng'ombe namang'ondi. Akaetera shimbirya nu ukughwesya shemensha shabho. ¹⁶Ko bhaghori abha shinguti akabhatebya, "Motore ebhento bheno hare nahano, motakasyorya righutu irya Tata rebhe ahase aho omotera."¹⁷Abhanabhegha bhaye bhakahetoka igha niyare yakonwakonwa, "Rihari iri righutu ryaho rerendya." ¹⁸Abhaimereri abhi Kiyahudi bhakamotebhya, Nkyorokeryoke keno ororoki kobhora okokora amang'ana ghano?" ¹⁹Yesu akabhahonshokerya igha, motabhore risengero reno nawoni nendarehaghashe ku shinsiko isato."²⁰20 Nho abhaimereri abha Wayahudi bhakaghamba, "Yagheghire imioka merongo ene ne esansabha korehaghasha oraghamaba norarehaghashe ku shinsiko isato?" ²¹Nokanyora we yaghambeye risengero rikitubhanya omobhere ghwaye, ²²Bhono hano yaryokire kurwa mobhaku, abhanabhegha bhaye akahita igha yaghamba igho, bhakaitabherya amakonikoni (na) keno Yesu yare yaghamba.²³Hano yarenge Yerusalemu enkagha yi inyangi ye Epasaka, abhanto bharu bhaitabhereyi irina ryaye, hano bharoshe ikyorokeryo yakore. ²⁴Naho Yesu tiyarenge nimighiro nabho kobhora yamanyire abhairo. ²⁵Tiyatunire kotebhibhwa no omonto wowonswe komotebhya kigho abhairo bharehe bhono yamanyire kigho bhare.

Chapter 3

¹Bhono yarengeho Farisayo omwe ono yabherekerwanga Nikodemo, umwimereri uwa Wayahudi. ²Yaishire ku Yesu bhutiko akamotebhya, "Rabi, ntomanyire nu umweghya ono warwa ko Waryobha, kobhora taho umwiro wowonswe ono aratore kokora ebherengyo bheno okokora nko bhora Waryobha hano arange kobha hamwe nawe."³Yesu akamohonshokerya, "Nikerei, nikerei, omonto tatore kosoha mobhokama ubhwa Waryobha hano oranyore ataibhoywe urwa kabhere." ⁴Nikodemo akaghamba, "Omonto nighake arakore yebhorwe aghotire? Tatore kosoha monda iya nyakuwabho no okwebhorwa urwa kabhere, bhono aratora?"⁵Yesu akahonshokya, "Nikerei, nikerei, omonto hano ataibhoywe ko manshe nako Enkoro, takasoha mo obhokama ubhwa Waryobha. ⁶Keno Kibhoywe no omobhere mmobhere nakeno kibhoywe ne Enkoro ne enkoro.⁷Otakaroghora bhora nakotebhiri, 'nkehameryo kwebhorwa kabhere.' ⁸Omokama nkuhuta ghore kughya hohonswe hara ghohanshire no obhoraka bhwako nkuighwebhwa bhore, naho temomanyire hano ghukurwa (na) hano ghukughya. Nigho ghare nunyora nko ora aibhoywe ne Enkoro.⁹Nikodemo akahonshokya, kokoghamba igha, "Amang'ana ghano nighake gharabhe?" ¹⁰Yesu akahonshokya, "Uwe nu umweghya uwa Israeli ore,bhono tomanyire amang'ana ghano? ¹¹Nikerei, nikerei, ndakotebhya igha toraghamba kera tomanyire torarora kera toroshe. Naho temukutwitabheryahe.¹²Nyore mbatebhiri amang'ana agha mukyaro hano natemukwitabheryahe, niyake ndabhatebhi amang'ana agha mwisaro moghaitabheri? ¹³Kobhora taho ono yarina kughya ighoro mwisaro nora yaika kurwa mwisaro Omona uwa Adamu.¹⁴Kigho Musa yaimereyi inshoka mo kekongo, nigho igho Omona uwa Adamu nkehameryo yimokibhwi, ¹⁵okoreke bhonswe bhano bhakumwitabherya bhanyore obhohoru ubhwa bhokora no obhokora.¹⁶Kukughirya eno Waryobha yahanshire ikyaro, (na) akarusya omona waye umumwemwe, ebhe ko ora akumwitabherya atakasika naho abhe no obhohoru ubhwa bhokora no obhokora. ¹⁷Mbora Waryobha teyatomire omona waye mukyaro okore akengere ikyaro ikina, nigha kokohetera we ikyaro kitunguribhwi. ¹⁸Ono akumwitabherya umwene tarekengerwa ikinahe. Ono atakumwitabherya yaisa kokengerwa ikina kobhora tararitabherya irina iryo Omona umumwemwe uwa Waryobha.¹⁹Keno nkyo kikughira okokengerwa ikina, igha obhorabhu bhwasha kukyaro naho abhairo bhakahansha ikisunte bhakatigha obhorabhu kukughirya iya amakoro ghabho amabhe. ²⁰Kero omonto ono akokora amaghogho nkorererare obhorabhu takusha mobhorabhu he kobhora takutuna amaghogho ghaye ghatorwe harabhuhe. ²¹Nokanyora ono akokora ehene nkushare mobhorabhu okoreke amakoro ghaye gharorwe naghakore ko obhohoreru ubhwa Waryobha.²²Hano ghare ghahoye, Yesu nabhana bhegha bhakaghya mukyaro ikya Yudea. Iyo yaikaye enkagha hamwe nawe ghweki yasubhanga abhanto. ²³Bhono Yohana wonswe yasubhanga iyo Ainea hang'e (na) Salim kobhora amanshe maru gharengeho. Abhanto mbasha ho no ukusubhwa, ²⁴Kobhora Yohana yarenge atararekerwa mushera.²⁵Ghweki shehaka nshabhayeho ko bhana abha Yohana nu Myahudi kukughirya ye emeremo ghyabho ighi ibhimwenso. ²⁶Bhakaghya ko Yohana no okomotebhya, "Rabi, ora ware nawe humbu yo omoro ghwa Yordani, ono waroshe amang'ana ghaye, maha, arasubha nabhonswe bhamurure ²⁷Yohana akahonshokya igha omonto takotora kunyora kento kyokyonswe hamwe kera anyore kurwa kwisaro. ²⁸Bhyenyu abhene mwaroshe naghambire igha, 'oni tendenge Kristo he,' naghambire igha, ' nentomirwe mobhoronge bhwaye.'²⁹Umwenga omotetwa nu uwo omoteti. Bhono omosani uwo omoteti ono akwemera nu ukushomerwa bhokong'u ko obhoraka ubhwo omoteti. Bhono mbo ubhushomerwa bhwane bhono bhwahika. ³⁰Aratunwa bhokong'u nawoni ndatunwa kusuha.³¹Oraono akurwa ighoro, narenge ighoro (ya) ghonswe. Ono arenge uwikyaro mukyaro akurwa nkushumanshare amang'ana aghikyaro ono akurwa mwisaro we arenge ighoro (ya) ghonswe. ³²Umwene nkoghambare ghara yarora nu ukughighwa, nawe taho ono akumwitabheryahe. ³³Ora yaitabhereyi aghaye yaitabherya igha Waryobha mmohene.³⁴Kobhora ono atomirwe (na) Waryobha nkushumanshare amang'ana agha Waryobha, kobhora Waryobha takomaha Enkoro ko kerengere. ³⁵Tata nahanshire Omona nawe yamohana ebhento bhyonswe momabhoko ghyaye. ³⁶Ora akwitabherya Omona ano obhohoreru ubhwa bhokora, nakoora atakumwitabherya Omona taremaha obhohoreruhe, noobhoro ubhwa Waryobha mburimwikara.

Chapter 4

¹Bhono Yesu hano yamanyire igha Mafarisayo bhaighure igha Yesu yabhasoronanga no ukubhasubha bhokong'u kokera Yohana, ²(nunyora Yesu umwene tiyasubhangahe nabhana bhegha bhaye), ³yarure Judea akakyora Galilaya.⁴Akabha igha yarenge mukumo koheta Samaria. ⁵Akahekera mumughi ughwa Samaria, ghono ghokobherekerwa Sikari, hang'e (na) ahase hano Yakobo yahaye omona waye Yusufu.⁶Ikisima kya Yakobo nhayo kyare. Yesu yarenge arusiri kukughirya iyo oroghendo akaikara hang'e niikisima. Yarenge enkagha iya shesa isansabha ishya mobhaso. ⁷Omokari Msamaria akasha kotaha amanshe, ho Yesu yamotebhiri igha, "Ng'ana amanshe nywe." ⁸Kobhora abhanabhegha bhayembarenge bhagheye mumughi koghora ibhyakorya.⁹Omokari ora akamotebhya, "Nighake erabheuwe Myahudi, onsabhe amanshe oni mokari Msamaria, ekento ikyu kunywa?" Kobhora Wayahudi tebhakosanga (na) Wasamaria. ¹⁰Yesu akamohonshokerya, "Nyore ware omanyire obhotoro ubhwa Waryobha, naora akokotebhya ng'a amanshe nywe,' nokamosabhire, nenkakohaye amanshe agho obhohoru.¹¹Omokari ora akamotebhya, "Omokama tona eketaherohe, ikisima nketambe horanyore amanshe agho obhohoru.? ¹²Bhono uwe mmonene ore, kokera tata weito Yakobo, ono yatohana ikisima keno, nawe umwene nabhana bhegha bhaye (na) shitugho shyaye shekanywa amanshe aghi ikisima keno?"¹³Yesu akamohonshokerya igha, " Wowonswe ono akunywa amanshe ghano tarinyora inyontahe, ¹⁴nawe ora arinywa amanshe ghano ndemaha tarinyora inyontahe. Kobhora amanshe ghano ndamohe ngarabhe ekesekani keno kikeseroka bhokora no obhokora."¹⁵Omokari ora akamotebhya, "Omokama ndaghasabha amanshe ghayo okoreke ntakanyora inyonta, ghweki ntakanyanka kusha kotaha amanshe hano." ¹⁶Yesu akamotebhya, "Kaghi obherekere mushasha waho, omare ukyore."¹⁷Omokari ora akamotebhya, "Tenena mushashahe. "Yesu akahonshokya, "Mbuya oghambire, 'Tenena mushashahe;' ¹⁸nkobhora wabha uwa abhashasha bhatano, naono onawe bhono te mushasha wahohe. Reno oghambire nehene!"¹⁹Omokari ora akamotebhya, "Omokama nkoroshe uwe mmoroti ore. ²⁰Bhatata weito mbaighombereyi no okosengera kokekereghe keno. Nawe bhenyu moraghamba igha Yerusalemu nho entahana eno abhanto bhatonerwanga kosengera.²¹Yesu akamohonshokerya igha, " Omokari, nyitabherya, enkagha erasha eno motaremosengera Tata mokekereghe keno nunyora Yerusaremu. ²²Bhare bhanto morasengera kera motakemanyire, naho bheto turitabherya kera tokokora kokobha ubhutunguribhwa bhorarwa ko Wayahudi,"²³Nunyora nigho, enkagha erasha enkagha abhaitabheri abho obhohene bharamwitabherya Tata ko enkoro no obhohene, ko bhora Tata aratuna abhanto abhi itubho iyo ko bhanto bhaye bhano bhakumwitatabherya. ²⁴Waryobha ne Enkoro, nabhara bhakumwitabherya nigha bhamwitabheri ko nkoro no obhohene."²⁵Omokari ora akamotebhya, "Nemanyire igha Masihi nkushare, (ono akobherekerwa Kristo). Uyo hano arisha naretotebhya amang'ana ghonswe." ²⁶Yesu akamotebhya, "Oni ono okoghamba nawe noni uyo."²⁷Enkagha iyo iyo abhanabhegha bhaye bhakakyora . Bhakaroghora nkwake akushumansha no omokari uyo, naho taho ono yakarehire komobhoryahe, "Nke ukutuna?" hamwe "Nkwake ukushumansha nawe.?"²⁸Kohayo omokari ora akatigha ekerandi kyaye ikya amanshe akaghya mumughi no okotebhya abhanto, ²⁹"Mushe momahe omonto ono antebhiri amang'ana ghane ghoonswe ghano nakora, aratora kobha uwe Kristo?" ³⁰Bhakarwa mumughi bhakasha.³¹Enkagha iyo iyo abhanabhegha bhaye bhakamosasama bharaghamba, "Rabi kare ibhyakorya." ³²Nawe umwene akamotebhya. "Oni nena ibhyakorya bheno motamanyire bhenyu." ³³Abhana bhegha bhaye bhakatebhyanya taho ono amoreteye kento kyokyonswe korya , "Bhono mbaretire?"³⁴Yesu akabhatebhya, "Ikyakorya kyane no okokora amaigha ghaye ora yantoma (na) mokore emeremo ghyaye ³⁵nke, motakoghamba, 'Mieri ene ghesabhire ibhyakorya bhegheswe?' Nkobhatebhyande momahe emeghondo gheno ghebhaye ko kogheswa! ³⁶Omoghesi umwene nkohakware ko emeremo ghera akore no okokomanya shehagho kukughirya obhohoru ubhwa bhokora, okoreke ora akwemya wonswe no omoghesi bhashomerwe hamwe.³⁷Kobhora ekeghambo keno nkehene, 'Uwomwe yemi nu uwonde aghese.' ³⁸Nabhatomire koghesa keno motakinyankeye, Abhande bhakore emeremo nabhenyu mosohire mu ubhushomerwa ubhwa emeremo ghyabho."³⁹Wasamaria abharu kumighi ghiyo bhakamwitabherya ko bhora eng'ana iyo omokori uyo yabhatebhyanga, "Yantebhiri amang'ana ghonswe ghano nakora." ⁴⁰Ku igho Wasamaria mbaishire komotongera aikare hamwe nabho nawe akaikara nabho kushinsiko ibhere.⁴¹Abharu bhokong'u bhakamwitabherya ku kughirya ye eng'ana yaye. ⁴²Bhakatebhya omokari ora, "Tuitabhereyi tekomang'ana ghahohe, nkobhora nabheto bhonswe twighure, nabhono ntomanyire igha mbohene ono uwe umutungurya uwi ikyaro."⁴³Hano shinsiko ibhere shahetire, akaemokakughya Galilaya. ⁴⁴Kobhora umwene yarenge yirarekire obhoroti tona soko ku kyaro kyaye umwenehe. ⁴⁵Hano yaishire kurwa Galilaya, Wagalilaya bhakamoserenia. Mbaroshe amang'ana ghonswe ghano yakore Yerusalemu ku inyangi, kobhora bhonswe mbare mu nyangi iyo.⁴⁶Ghweki yaishire Galilaya iyo hano yasyori amanshe kobha idivai. Yarengeho omotake ono omona waye yarenge moroye Kapernaumu. ⁴⁷Hano yaighure igha Yesu arure Yudea nu ukughya Galilaya, akaghya ku Yesu no okomosasama aike amuhweneri omona, ono yatunanga kukwa.⁴⁸Nho Yesu yabhatebhiri, "Bhenyu hano morange komaha ikyorokeryo ne ekeroghoryo temotore kwitabheryahe. ⁴⁹Umwimereri akaghamba, "Omokama ika hanse omona wane atarakwa." ⁵⁰Yesu akamotebhya, "Kaghi omona waho ahwene." Omonto ora akaitabherya eng'ana era Yesu yaghambire akaghya.⁵¹Hano yaikanga, abhakori bhaye bhakamuturung'ana no okomotebhya omona waye mohoru yare. ⁵²Ku igho akabhabhorya ne nkaghake yaiteghereye bhuya. Bhakamohonshokerya, "Isho enkagha iya shesa muhungate nho ehoma yaikire."⁵³Nho suwabho yamanyire igho ye enkagha iyo iyo Yesu yaghambire, "Omona waho mmohoru. "Ku igho umwene ne eka yaye bhakaitabherya. ⁵⁴Keno nkyabhaye ikyorokeryo ikya kabhere keno Yesu yakore Yudea kughya Galilaya.

Chapter 5

¹Hano ghahoye ghayo yarengeho inyangi iya Wayahudi, Yesu akarina kughya Yerusalemu. ²Yerusalemu era ryarengeho ribhirika ku keseku ikya amang'ondi, ryabherekerwanga Kiebrania Bethzatha, ryarenge anariribha atano. ³Ekerengere ekenene ikya abharoye bharemo, abhahukuru abhateng'o hamwe bhano emebhere ghyarindighara mbaraye momaribha ghayo (komerya: Amang'ana agho orokara urwa katato teghakomahwa muibhiriri ibhya kare. "bhareghanya amanshe korerwa.") Ko obhohene bhonde omoraghe yaikire muibhirika riyo hano yabhurughanyanga amanshe. ⁴Ko omoroye tangata kosohamo amanshe ghano ghabhurughanibhwi yahwenanga obhoroye.⁵Yarengeho omonto omwe ono yarore imioka etato (na) monane mwiribha riyo. ⁶Hano Yesu yamoroshe araye mwiribha riyo hano yamanyire igha yarora muyo ko enkagha ntambe Yesu akamotebhya, "bhono aratuna obhe mohoru?"⁷Omoroye ora akamuhonshokerya, "Omokama tenena omonto, uwo kontora mwibhirika riyo ribhurughanibhwihe. Enkagha hano nkusha ndatuna kosoha uwonde aranyekenga." ⁸Yesu akamotebhya, " Emoka ogheghe ekeraro kyaho oghende."⁹Hayo hayo omonto uyo akahwenibhwa, akaghegha ekeraro kyaye akaghya.¹⁰Ku igho Wayahudi bhakamotebhya omonto ora yahwenibhwi, "Rero ndusiko urwu ukumunya, tukuitabheribhwa koghegha ekeraro kyahohe." ¹¹Akamohonshokerya, ora yahweniri uwe yantebhiri, "Ghegha ekeraro kyaho oghende."¹²Bhakabhorya, "Newe yakotebhiri 'Ghegha ekeraro kyaho oghende?" ¹³Nunyora, ora yahweniri teyamomanyire, kobhora Yesu yanyore aimokire (kwa) kibhisire. Kobhora bharengeho abhanto abharu.¹⁴Hano Yesu yamare akatoma omonto ora mwisengero akamotebhya, "Maha, uhwenire! "Otakakora ibhitimba ghweki otakasha kunyora eng'ana ngogho bhokong'u." ¹⁵Omonto ora akaghya koghamba ko Wayahudi igha Yesu uwe amuhweniri.¹⁶Nho kukughirya iya amang'ana ghayo Wayahudi bhakanyankya Yesu, kobhora yakore amang'ana ghayo urusiko urwu ukumunya. ¹⁷Yesu akabhatebhya, "Tata wane nkokorare emeremo nyabhono nawoni nkokorande emeremo." ¹⁸Kukughirya iyo Wayahudi mbengei kumutuna okore bhamwite tekokosarya ku urusiko urwu ukumunyahe, nko okobherekera Waryobha Tata areseghekanya hamwe (na) Waryoba.¹⁹Yesu akabhahonshokerya, "Mwitabheri, mwitabheri, Omona tatore ko kora ekento kyokyonswe kera atorokibhwi (na) Suwabho,kobhora kera Tata akokora nkyo Omona akokora. ²⁰Kobhora Tata ahanshire Omona, aramorokya kera ekento keno akokora no okomorokya amang'ana amanene kokera ghano akore moghenderi koroghora."²¹Ko kobha kya bhora Tata akoryokya abhaku no okobhaha obhohoru, Omona wonswe nkohanare wowonswe ono amohanshire. ²²Kokobha Tata takokengera wowonswe orahe, mbora arahane Omona ikina ikyo okokenga kyonswe. ²³Okoreke bhoonswe bhamosoke Omona kya bhora Omona akomosoka Suwabho. Ono atakosoka Omona takosoka Tata ono yamotomirehe.²⁴Mwitabheri, mwitabheri, ora akwighwa eng'ana yane no ukumwitabherya ora yantoma nana obhohoru ubhwa bhokora no obhokora tarekengerwa ikinahe. Nareheta kurwa muniko nu ukughya mobhohoru.²⁵Mwitabheri, mwitabheri, ndabhatebhya enkagha erasha nabhono ho ere eno abhaku bharighwa obhoraka ubhwa Omona uwa Waryobha, (na) bhonswe bhano bharighwa mbarebhaho tebharikwahe.²⁶Kobhora Tata ano obhohoru bhuyo umwene. ²⁷Ghweki Tata uyo yahana Omona obhobhahi okoreke akenge ikina kobhora no Omona uwa Adamu.²⁸Motakaroghoribhwa nareno kobhora enkagha erasha eno abhaku bhonswe bharenge moshembehera mbarighwa obhoraka bhwaye ²⁹nabho mbaririshoka kebhara: bhano bhakore amaiya bhariryokibhwa no obhohoru, bhano bhakore amaghogho bhariryokibhwa kokengerwa ikina.³⁰Tenkotora kokora kento kyokyonswe kurwa ku woni mwenehe. Kya igho nkwighwa nigho nkokenga ikina kyane nkehene kobhora tenkutuna maigha ghane nga ora yantomire. ³¹Nyore umwene ndaimanya, ukwimanya kwane tekokabhaye kohenehe. ³²Aho uwonde ono akwimanya (na) nemanyire igha mbohene bhono akomanya nkwa bhohene.³³Natomirwe ku Yohana nawe anyitabhereyi ehene. ³⁴Nunyora nigho, okomanywa kono nkomanywa tekukurwa ko Omona wu mwiro. nkoghambande ghano okore muhike kutunguribhwa. ³⁵Yohana yarenge nkemore keno yokanga no okorokya obhorabhu, mwarenge nu ubhushomerwa nawe ko nkagha nke obhorabhu bhwaye.³⁶Nawe ubhwitabherya bhono nenabho mbwaru kokera ubhwa Yohana, kobhora emeremo gheno Tata yang'aye nkaghekora ghekahwa,emeremo ghiyo nakore ngyorokiri igha Tata yantomire. ³⁷Tata ono yantomire yanyitabhereyi temwakaighure obhoraka bhwaye nunyora nkigho are nkagha yoyonswe. ³⁸Teho ng'ana yaye eno erenge kobhenyu kobhora temokumwitabherya umwene ono yantomire.³⁹Moraishunsha amakonikoni kobhora mukwiteghera igha bhomo obhohoru ubhwa bhokora no obhokora, amakonikoni ghayo nkorokya ghare amang'ana ghane ghweki ⁴⁰nunyora mbuyo timukutuna kusha kuwoni okoreke munyore obhohoru ubhwa bhokora.⁴¹Tinkunyora umukumo kurwa ko bhantohe, ⁴²naho nemenyire igha temona obhoghonshe ubhwa Waryobha mobhenyu abhene.⁴³Nishire ku rina irya Tata umunyibhori, temwanturung'ainihe. Nyore uwonde arashe kurina ryaye mokamuturung'aini. ⁴⁴Nighake moratore kwitabherya bhano mukunyora umukumo abhene ko bhene naho moranga kutuna umukumo ghono ghukurwa ko Waryobha umwene?⁴⁵Motakamanya oni ndebhashongera ko Tata. Ono akobhashongera bhenyu Musa, ono bhenyu mwiteng'eye. ⁴⁶Nyore mware kuitabherya Musa mokanyitabhereyi oni kobhora yakonirwekonirwe. Kughirya yane. ⁴⁷Nyore motakwitabherya amakonikoni ghane nighake moraitabheri amang'ana ghane.?

Chapter 6

¹Hano amang'ana ghayo ghahoye, Yesu akaghya humbu yi inyansha iya Galilaya, ghweki erabherekerwa inyansha iya Tiberia. ²Rikomo irya abhanto abharu bhamosorananga bhono bharoranga ghano yakoranga ko bharoye. ³Yesu akarina ko kekereghe aikare iyo nabhana bhegha bhaye⁴(Ne Epasaka iya Wayahudi yarenge ihikire hang'e). ⁵Yesu hano yaghorokiri amaiso ighoro no okomaha ubhwa abhanto bhayo bharamughyako, akatebhya Filipo, "Hetoraghi koghora emekate okoreke bhano bhonswe bhare"? ⁶(Naho Yesu yaghambire ghayoku Filipo (kwa) komosakya, kobhora umwene yamanyire kigho arakore).⁷Filipo akamohonshokerya, "Nokanyora emekate ighya shimbirya maghana abhere teghaisire nunyora kera omonto kunyora akatene kake teghekaisirehe." ⁸Andrea, uwomwe uwa abhanabhegha bhaye wamwabho Simoni Petro akatebhya ⁹Yesu, "Umumura ahano ane emekate etano (na) shinswe ibhere, bhono nke gherakore kobhanto abharu ekerengere keno?"¹⁰Yesu akabhatebhya, "Mobhaikari hanse bhonswe" (amanyanki gharengeho). Abhashasha abho kohekera ebhekwe bhitano bhakaikara hanse. ¹¹Nho Yesu yagheghire emekate etano akasasama akabhatwenera bhonswe bhara bharenge bhaikaye bhuyo bhuyo akabhatwenya shinswe ko kerengere kera bhatunanga. ¹²Hano abhanto bhaighotire, akatebhya abhana bhegha bhaye, "Mokomani ebhetene bheno bhesaghire, ekento kyokyonswe ketakasira."¹³Bhono bhakakomanya no ukwishorya ebhekapo ikomi nabhibhere, ebhetene ibhyo emekate gheno ghyasaghire (na) bhara bharyanga. ¹⁴Ghweki, abhanto hano bharoshe ekerengyo kiyo yakore, bhakaghamba, "Mbohene ono uwe omoroti ono akusha mukyaro." ¹⁵Yesu hano yamanyire igha aratuna koghotwa okoreke abhe omokama wabho, akaiyahora, akaghya mokekereghe umwene igho.¹⁶Hano bhwire, abhana bhegha bhaye bhakaika kughya kunyansha. ¹⁷Bhakarina mwitubhabhambokanga kughya Kapernaumu. (Ikisunte wanyore kesohire (na) Yesu yarenge atarabhashako). ¹⁸Enkagha iyo omokama omororo ghwahutanga, niinyansha yengeryanga amayengo.¹⁹Abhanabhegha bhaye hano bhatemire shengahi ishyo okohekera merongo ebhere ne etano hamwe merongo etato, bhakarora Yesu araghenda ighoro (ya) amanshe kwesokera ritubha bhakobhoha. ²⁰Nawe akabhatebhya, "Noni motakobhoha." ²¹Ghweki mbarenge bhango komoghegha mwitubha, hayo hayo bhakaghobha kukyaro kera bhaghyanga.²²Urusiko urwinkyo yako, esango eno yarenge yimereye komorambo ughwi inyansha bhakarora ritubha ryendetiryarengehohe ndera Yesu naabhanabhegha bhaye tebharenge bhararina nawe okanyora bhagheye shyabho. ²³(Nokanyora, amatubha ghande ngarengeho ukurwa Tiberia hang'e (na) hano bhareye emekate hano Omokama yakumuri).²⁴Enkagha esango era bhamanyire igha Yesu nunyora nabhanabhegha bhaye mbarengeho abhene mbarinire mubhwato kughya Kapernaumu kutuna Yesu. ²⁵Hano bhamunyore humbu yi inyansha bhakamobhorya, "Rabbi ndohe waishire eno?"²⁶Yesu akahonshokya, akabhatebhya, mwitabheri, mwitabheri, morantuna oni tekobhora mwaroshe ibhyorokeryo, mbono mwareye emekate mokaeghota. ²⁷Mutighe kokora emeremo ikyakorya keno kekosareka, mokore emeremo ikyakorya keno kekwikara bhokora no obhokora kera Omona uwa Adamu arabhahe, kobhora Waryobha Tata yatorako orobhaso rwaye."²⁸Ghweki akabhatebhya, "Nke tokotonerwa kokora okoreke tokore emeremo ighya Waryobha?" ²⁹Yesu akabhahonshokerya, "Gheno ngyo emeremo ighya Waryobha, igha mumwitabheri ora ono yatomire."³⁰Nho yamotebhiri, "Nkerengyo ke orakore,igha toratora kokerora no ukukwitabherya? Nke orakore? ³¹Bhatata mbareye emmana mokekongo, kya igho yakonirwe konirwe akabha emekate kurwa mwisaro okoreke bhare."³²Ghweki Yesu akabhahonshokerya, "Mwitabheri, mwitabheri, te Musa yabhahaye omokate kurwa mwisarohe, n Tata umwibhori wane we yabhahaye omokate oghwo obhohene ukurwa mwisaro. ³³Kobhora omokate ughwa Waryobha ghora ghukwika kurwa mwisaro no okoreta obhohoru ku kyaro. ³⁴Bhono bhakamotebhya, "Omokama tohane omokate ghono nkagha shyonswe."³⁵Yesu akabhatebhya, "Oni mmokate oghwo obhohoru, ono akusha kuwoni taresengerahe naora akunyitabherya tarebha nanyontahe." ³⁶Nokanyora nabhatebhya igha, mwandora, naho timukunyitabheryahe. ³⁷Bhonswe bhano nkohanwa (na) Tata mbarashe kuwoni, nawowonswe ono akusha kuwoni tendemotabhutahe.³⁸Kobhora nishire kurwa kwisaro, terenge igha nkokora amaigha ghane, namaigha agha ono yantoma. ³⁹Ghano ngo amaigha ghaye ghano yantomire, igha ntakasirya wowonswe ko bhara yang'aye naho mbaryoki ku urusiko urusite. ⁴⁰Kobhora ngo amaigha agha Tata, igha ono wonswe akomaha Omona no ukumwitabherya aranyora obhohoru ubhwa bhokora nawoni ndemuryokya ku urusiko urusite.⁴¹Ghweki Wayahudi bhakamwing'eherya kobhora yaghambire igha, "Oni no omokate ghono ghwikire kurwa kwisaro." ⁴²Bhakaghamba, "Ono te Yesu omona uwa Yusufu, ono suwabho (na) nyakuwabho tobhamanyire? Ni yake ere araghamba, "Nikire kurwa kwisaro'?"⁴³Yesu akabhahonshokerya , no okoghamba, "Mutighe motakaing'eherya monkoroyenyu. ⁴⁴Taho omonto ono akusha kuwoni atarutirwe (na) Tata ono yantoma, nawoni ndimuryokya ku urusiko urusite. ⁴⁵Kobhora ndekonirwekonirwe ko abharoti, 'mbarieghibhwa (na) Waryobha ko ono akwighwa nayeghire kurwa ko Tata, nkushare kuwoni.⁴⁶Tigha naho omonto ono yamaha Tata, nora akurwa ko Waryobha_yarora Tata. ⁴⁷Mwitabheri, mwitabheri, ora akwitabherya ano obhohoru bhwa bhokora.⁴⁸Oni ndenge omokate ogho obhohoru. ⁴⁹bhasuwenyu mbareye emana kokekongo, bhakamara bhakakwa.⁵⁰Ghono ngo omokate ghono ghukwika kurwa mwisaro, okoreke omonto araghoreko are atakakwa. ⁵¹Oni no omokate ghono ghokoheshera ghono ghwikire kurwa kwisaro. Nyore omonto arareko hake narabheho bhokora. Omokate ghono ndarusi no omobhere ghwane kukughirya yo obhohoru bhwa bhokora."⁵²Wayahudi bhakarera abhene ko bhene bhakasimya kohangana bharaghamba, "Niyake omonto ono aratore kotohana omobhere ghwaye tore?" ⁵³Ghweki Yesu akabhatebhya, "Mwitabheri, mwitabheri, hano motareye omobhere oghwo Omona uwa Adamu nu ukunywa amanyinga ghaye, temobhe no obhohoruhe.⁵⁴Wowonswe ono akorya omobhere nu ukunywa amanyinga ghane, ano obhohoru ubhwa bhokora, naoni nendemuryokya urusiko urwu kusita. ⁵⁵Kobhora omobhere ghwane nkyakorya ikyo obhohene, (na) amanyinga ghane nkoghanywaore ko obhohene. ⁵⁶Ono akorya omobhere ghwane nu ukunywa amanyinga ghane momobhere ghwane aikae, naoni mu umwene.⁵⁷Kya igho Tata uwo obhohoru yantomire, nakyaigho mmenyire kukughira (ya) Tata, nigho igho wonswe ora akorya omobhere ghwane naramenye kukughirya yane. ⁵⁸Ghono ngo omokate ghono ghukwika kurwa kwisaro, te kyabhora bhatata bhareye bhakakwa. Ono akorya omokate ghono naremenya no okobhaho bhokora. ⁵⁹Yesu yaghambeye amang'ana ghano mwisengero hano yeghyanga iyo Kapernaumu.⁶⁰Nho abharu abha abhana bhegha bhaye bhaighure ghano, bhakaghamba, "Reno ndyegho ikong'u newe aratore kuritabherya?" ⁶¹Yesu kobhora yamanyire igha abhegha bhaye mbaring'eheryanga, akabhatebhya bhono eng'ana eno nkobharereryere?⁶²Bhono niyake erabhe hano moremaha Omona uwa Adamu hano arike kurwa eno yarenge? ⁶³Enkoro yo ikurusya obhohoru. Omobhere teghokotorya kento kyokyonsehe. Amang'ana ghano ngambire ko bhenyu ne enkoro ghweki mbhohoru.⁶⁴Nhobhare abhanto mobhenyu bhano bhatakwitabherya ko bhora Yesu yatangatire komanya ora atakwitabherya naora arimunyankya. ⁶⁵Akabhatebhya, nkukughirya eno nabhatebhiri igha taho omonto aratore kusha kuwoni nora aritabheribhwa (na) Tata."⁶⁶Hano ghayo ghahoye abhanabhegha bhaye bhakakwa emetwe tebhamosorainihe. ⁶⁷Yesu akabhatebhya ikomi na bhabhere bhara, "Bhono nke kikughirya motakwemoka?" ⁶⁸Simoni Petro akahonshokya, "Omokama nkowe toraghi ko bhora uwe ona amang'ana agho obhohoru ubhwa bhokora, ⁶⁹twitabhereyi no okomanya Mmohoreru ore uwa Waryobha."⁷⁰Yesu akabhatebhya, "Nigha oni tenabhahoyehe, namurikyenyu uwomwe nisambwa? ⁷¹Bhono Yuda yashumansheranga, omona uwa Simoni Iskariote, kobhono uwe yarenge ko bhara ikomi nabhabhere, ono akanyankiri Yesu.

Chapter 7

¹Hano ghayo ghahoye Yesu akabha noroghendo kughya Galilaya, kobhora tiyatunire kosoha Uyahudi kobhora wayahudi bhakoranga esemyo iyu ukumwita. ²Bhono inyangi iya Wayahudi niinyangi iye ebhehona, hang'e yarenge ihike.³Nho bhawamwabho bhamotebhiri, "Karwe ahase hano ughi Uyahudi, okoreke abhanabhegha bhaho bharore ghara okokora. ⁴Taho wowonswe ono akokora eng'ana kukibhisire nu umwene igho aratune amanyekane bhoronge. Nyore arakora amang'ana ghayo, iyorokya umwene kukyaro."⁵Nunyora mbawamwabho bhonswe tebhamwitabhereyihe. ⁶Nho Yesu yabhatebhiri, "Enkagha yane terahikahe, naho ko bhenyu enkagha yenyu mbongo ere. ⁷Ikyaro teketore kobharerera bhenyu he, noni nkorererwa kobhora nkorokyande igha amakoro ghaye mmaghogho.⁸Murine mughi munyangi; oni tinkughya munyangi kobhora enkagha yane terahikahe." ⁹Hano yamare kobhatebhya amang'ana ghayo, akatighara Galilaya.¹⁰Nokanyora, bharenge bhagheye mu inyangi, nho wonswe yagheye, tekwa bhorongehe nkwa kuibhisa. ¹¹Wayahudi mbamutunanga munyangi bhakaghamba, "Hai arenge?"¹²Mbha bhaye namashumansho mosango era ku umwene. Abhande bhakaghamba, "Mmohene." Abhande bhakaghamba, "Tighohe, arasirya abhanto." ¹³Nunyora ngayo taho ono yashumanshire bhorabhuhe kokobhaha Abhayahudi.¹⁴Enkagha eno inyangi yahengekaini, Yesu yarinire mwisengero akasimya kweghya. ¹⁵Wayahudi bhakaya bhararoghora no okoghamba, "Nko ekerengereke omonto ono amanyire amang'ana amaru igho? Teyasomahe." ¹⁶Yesu akabhahonshokerya, "Ameghyo ghane teghanehe, nagha ora yantomire.¹⁷Nyore aho ono akutuna kokora obhoghonshe bhwaye, naramanyeri, nyore ghararwa ko Waryobha, nyore noni umwene nkwighambera. ¹⁸Ko ora akushumansha nkurwa ghare ku umwene kukutuna obhohoreru bhwaye, naho ko ora akutuna obhohoreru ubhwa ora amotomire, omonto uyo mmohene (na) nehene akokora.¹⁹Musa tiyabhahaye umwahokanyo? Naho taho ko bhenyu ono akwighwitabherya. Nkwake mukutuna kunyita?" ²⁰Ensango era bhakamohonshokerya, "Ona ekehwe. Nawe akutuna kukwita?"²¹Yesu akabhahonshokerya no okobhatebhya igha, "Nkore omoremo ghomwe, bhenyu bhonswe ngobharoghori kukughirya yaye. ²²Musa yabhaha esaro (tigha yarwa ku Musahe yo yarwa ko bhatata), no kurusiko uru okosengera morasara.²³Hano omonto arasare urusiko urwa kosengera okoreke umwahokanyo ughwa Musa ghotakatighwa, nkwake mokonderera oni nkobhora nahwenya omonto urusiko urwo okosengera? ²⁴Otakakenga ikina kokomahera itubho, mokenge ikina ko obhohene.²⁵Ko bhamwe bha bhara bharure Yerusalemu bhakaghamba, "Tono bhakutuna kwita? ²⁶Bhono morore nkushumanshare kibhwene igho, (na) tebhakoghamba kyokyonswe ku umwenehe. Tekotora kobha igha abhaimereri bharamanya mbohene ono uwe Kristo, eratora kobha? ²⁷Ntomanyire omonto ono eno akurwa naho Kristo narisha nunyora nigho taho ono aremanya eno arirwera."²⁸Yesu akaghamba kwo obhoraka ubhwa ighoro, yeghyanga no okoghamba, "Bhenyu bhonswe momanyire ghweki momanyire hano nkurwa. Tenairetire umwenehe, nigha ora yantomire nwa bhohene, (na) temomanyirehe. ²⁹Nimomanyire umwene kobhora narure ku umwene naumwene yantomire."³⁰Bhasakyanga komoghota naho teyatokire nu nyora nomwe ono yaramboye okobhoko kwaye komoghota, kobhora enkagha yaye teyarenge erahikahe. ³¹Nunyora nigho, abharu abhe esango era mba mwitabhereyi. Bhakaghamba, "Kristo hano arisha, narekora ebherengyo ibhyaru kokera ono?" ³²Mafarisayo bhaighure abhanto abhe sango era bharashamerana kughirya (ya) Yesu, naabhaimereri abha amasengero (na) abhanene bha Mafarisayo bhakatoma abhasirikare okoreke bhamoghote.³³Nho Yesu yaghambire, "Ne nkagha nke esaghire nkerenge hamwe nabhenyu, mmare ngende ko ora yantomire. ³⁴Mmorantune temorendorahe; iyo nkughya, temoretora kushahe."³⁵Ku igho Wayahudi bhakaghambana abhene ko bhene, " Omonto ono harighya hano totaremorora? Narighya kobhara bhanyaraghana Wayunani no okobheghya Abhayunani? ³⁶Neng'anake eno aghambire, 'Murintuna ghweki temoremahahe;era nkughya temoretora kushahe'?"³⁷Bhono ku urusiko urusite, urusiko oronene urwi inyangi Yesu yaimereye akaghamba kwo obhoraka ubhwa ighoro, igha, "Nyore aho ono aniinyonta, ashe kuwoni anywe. ³⁸Ora akunyitabherya oni kigho amakonikoni ghakoghamba, kurwa ku mwene ngereghera imioro ighyo obhohoru."³⁹Naho ono yaghambire ghayo kughirya ye Enkoro, ono bhara bhakumwitabherya mbarimuturung'ana; Enkoro teyarenge ararusibhwa kobhora Yesu teyarenge arakumibhwahe.⁴⁰Abhamwe abhe esango era, hano bhaighure amang'ana ghano, bhakaghamba, "Mbohene ono no omoroti." ⁴¹Abhande bhakaghamba, "Ono n_Kristo." Naho abhande bhakaghamba, "Nyore n_Kristo yarwa Galilaya? ⁴²Amakonikoni teghakoghamba igha Kristo arirwera mubhuhiri Daudi nu ukurwa Bethelehemu, orong'ongo rono Daudi yarenge?⁴³Ku igho, hayo esngo era ekahokana kukughirya yaye. ⁴⁴Abhamwe bhakamoghotire, nawe teyatokire ono yaramboye okobhoko kokamoghotahe.⁴⁵Nho abhasirikare bhakyore ko abhaimereri abha amasengero (na) Amafarisayo, no okobhatebhya, "Nkwake motaramoreta?" ⁴⁶Abhasirikare bhakahonshokya, "Taho omonto ono yaghamba kya ono."⁴⁷Nho Mafarisayo bhabhahonshokeyi, "Bhenyu bhonswe moteyibhwi? ⁴⁸Aho omobhahi wowonswe ono akumwitabherya, nunyora wowonswe uwa Mafarisayo? ⁴⁹Nunyora mbano abhe esango bhano bhatamanyire omwahokano - bhaihimwa."⁵⁰Nikodemo akabhatebhya (ora yamogheyeko Yesu kare hayo, arenge uwomwe uwa Mafarisayo), ⁵¹"Umwahokanyo ghweto ghorakengera omonto ikina nkwitegherwanga are no okomanya keno akokora?" ⁵²Bhakamohonshokerya no okomotebhya, "Nauwe wonswe orarwera Galilaya? Tuna naomahe igha taho omoroti ono yarwera Galilaya."⁵³Ghweki kera omonto akaghya waye ka.

Chapter 8

¹Yesu akaghya mokekereghe ikya Mizeituni. ²Kunkyo shiri akasha mwisengero, (na) abhanto bhoonswe bhakamughyako; akaikara no okobheghya. ³Abhakoni (na) Mafarisayo bhakamoretera omokari ono bhaghotire mobhosorare. Bhakamonarya ghateghate.⁴Nho bhatebhiri Yesu igha, "Umweghya, omokari ono naghotirwe mobhosorare. ⁵Bhono, ko umwahokanyo ughwa, Musa yatuitabhereyi tughinga toratema namaghena abhanto kya bhano, nighake okoghamba ko ono? ⁶Mbaghambire igho okoreke bhamoghotereho no ukumushongera, naho Yesu akaihinya hanse akakonakona ko amarobha niikyara kyaye.⁷Hano bhaghendereyi komobhorya, akaemera no okobhatebhya, "Ono atana ibhitimba ko bhenyu asimi komotema namaghena." ⁸Ghweki akaihinya hanse, akakonakona ko marobha nikyara.⁹Hano bhaighure ghayo, bhakarwaho omwe omwe, kusimirya omoghaka. Yesu akatighare umwene no omokari ora abhene. ¹⁰Yesu akaemera no okomotebhya, "Omokari, bhono bhakushongeye hai bharenge? Taho nunyora nomwe ono akokengye ikina?" ¹¹Akaghamba, "Taho kuro umwehe Omokama wane. Yesu akaghamba, "Nunyora noni tenkokokengera ikinahe kaghi nu ukurwa bhono otakakora ibhitimba ghweki."¹²Ghweki Yesu akashumansha nabhanto bhara akaghamba, "Noni obhorabhu ubhwi ikyaro; ono wonswe akonyitabherya tareghenda mukisuntehe nareghenda mobhorabhu obhwo obhohoru." ¹³Mafarisayo bhakamotebhya, "Urimanya umwene;ukwimanya kwaho tekorenge kwabhohenehe."¹⁴Yesu akahonshokya akabhatebhya igha, "Nunyora nindimanye umwene, nkwimanyande obhohene. Nemanyire ahase hano nkurwa (na) hano nkughya, naho bhenyu tememanyire ahase hano nkurwa (na) hano nkughya. ¹⁵Bhenyu morakenga ikina abhene, oni tenkokengera monto he. ¹⁶Nokanyora oni ndakenga ikina, nkokengande ko obhohene kobhora tendenge mwenehe, hamwe tore (na) tata ono yantoma.¹⁷Nigho, omwahokano ghweto ghokonirwekonirwe igha ubhushuti ubhwa abhanto bhabhere mbohene. ¹⁸Oni numwene nkwimanya, (na) Tata ono yantoma namanyire"¹⁹Bhakamotebhya, "Suwenyu harenge?" Yesu akahonshokya, "Oni temomanyirehenunyora n tata temomomanyirehe; mokamanyire oni mokamanyire (na) Tata." ²⁰Yaghambire amang'ana ghano arenge hang'e ne emongo hano yeghyanga mwisengero, taho nunyora nomwe ono yamoghotire. Kobhora enkagha yaye teyare erahikahe.²¹Bhono akabhatebhya ghweki igha, "Bhono nkughyande; murintuna ghweki mmorakwere mubhitimba bhenyu. Era nkughya, temotore kusha yohe." ²²Wayahudi bhakaghamba, "Naraiyite umwene, kobhora akaghamba, 'era nkughya temokotora kushahe'?"²³Yesu akabhatebhya, "Morarwa hanse; oni ndarwa ighoro, bhenyu mba kyaro keno, oni te wakonondehe. ²⁴Ku igho, nabhatebhya igha murikwera mubhitimba bhyenyu. Hano motaitabhereyi igha ONI NONI, morakwera mubhitimba bhenyu".²⁵Ku igho bhakamotebhya, "Nuwe we?" Yesu akabhatebhya, Ghara natangire kobhatebhya. ²⁶Nena amang'ana amaru aghokoghamba no okobhakengera ikina. Nunyora nigho ghare ora yantomire no omohene; naghano naighure kurwa kumwene, ngo nkoghamba kukyaro." ²⁷Tebhamanyire igha kera bhashumanshanga nko Tata he.²⁸Yesu akaghamba, "Hano murimokya Omona wo Omonto, nho moremanya igha ONI NONI, nigha tinkwikorahe. Kya igho Tata yanyeghiri, ndaghamba amang'ana ghano. ²⁹Ora yantoma oni nhamwe tore, nawe tarantigha umwene kobhora nkokorande ghara ghakumushomera." ³⁰Enkagha eno Yesu yaghambanga amang'ana ghano, abharu bhakamwitabherya.³¹Yesu akaghamba ko Wayahudi bhara bhamwitabherya, "Hano murikare mo hase hane,nho morabhe abhana bhegha bhane, ³²nabhenyu mmoramanye ehene, ne ehene nerabhahe ubhwibhahi." ³³Bhakamohonshokerya, "Bheto mbaebhorwa abha Ibrahimu tetwakabhaye bhaghorwa abha wowonswe orahe; nighake oraghambe, "Ntwibhaha?"³⁴Yesu akabhahonshokerya, "Mwitabheri, mwitabheri, ndabhatebhya, ono wonswe akokora ibhitimba mmoghorwa wi ibhitimba. ³⁵Omoghorwa takwikaraka nkagha yonswe; kokobha araghoma nsiko shyonswe. ³⁶Ku igho hano Omona abhahane ubhwibhahi, moraibhahe."³⁷Nemanyire bhenyu mbaebhorwa Ibrahimu; moratuna munyite kobhora eng'ana yane tena umweya kobhenyuhe. ³⁸Ndaghamba amang'ana ghano ndoshe (na) Tata umunyibhori, nabhenyu morakora ghara mwighure kurwa ko bhasuwenyu."³⁹Bhakamohonshokerya no okomotebhya, "Umwibhori weto ne Ibrahimu." Yesu akabhatebhya, "Nyore mware abhana abha Ibrahimu, mokakore emeremo ighya Ibrahimu. ⁴⁰Nunyora bhono moratuna kunyita, omonto ono yabhatebhiri obhohene igha naighure kurwa koWaryobha. Abrahamu tiyakore ighohe. ⁴¹Morakora emeremo ighya suwenyu, "Bhakamotebhya, "Tetwaibhoywe (na) abhatwari, ntona Tata omwe Waryobha."⁴²Yesu akabhatebhya, "Nyore Waryobha Nsuwenyu, mokahanshire, kobhora nindure ko Waryobha; tenairetirehe, uwe yantomire. ⁴³Nkwake motakomanya amang'ana ghane? Nko bhora motakotora kuiteghera amang'ana ghane. ⁴⁴Bhenyu mona bhasuwenyu, emesabhwa, ghweki moratuna kokora amang'ana amaghoghoagha bha suwenyu. Mwiti yarenge kurwa atangire natakokora kwemera ko obhohene kobhora tebharenge bhahenehe. Hano yashumansha obhorongo, araghamba kukurwa ko semoka yaye kobhora uwe umwibhori wo obhorongo.⁴⁵Nunyora mbono, obhohene tibhukwitabheribhwahe. ⁴⁶Newe ko bhenyu akunkumya igha nena ibhitimba? Nyore ndaghamba ehene, nkwake motakunyitabherya? ⁴⁷Ora arenge uwa Waryobha nkuighware amang'ana agha Waryobha; bhenyu temokughaighwahe kobhora temorenge abha Waryobha he."⁴⁸Wayahudi bhakamohonshokerya no okomotebhya igha, tetoraghamba bhohene igha uwe Msamaria ore one ekehwe?" ⁴⁹Yesu akahonshokya, tenena ekehwe; naho ndasoka Tata, bhenyu monsoke.⁵⁰Tinkutuna obhohoreru bhwane; aho omwe ono akutuna no okokenga ikina. ⁵¹Mwitabheri, mwitabheri, hano wowonswe araghote eng'ana yane,tarikwahe."⁵²Wayahudi bhakamotebhya, "Bhono tomanyire igha ona ekehwe. Abrahimu nabharoti bhakwa; naho oraghamba, 'Hano omonto araghote eng'ana yane, tarikwahe'. ⁵³Uwe torenge monene kokera tata weto Abrahamu ono yakwa, tighohe? Abharoti bhonswe bhakwa. Uwe urikora kobha we?"⁵⁴Yesu akahonshokya, "Nyore ndaikumya umwene, obhohoreru bhwane mbhwa bhosa; Tata uwe akunkumya - ora mokoghamba igha uwe Waryobha wenyu. ⁵⁵Bhenyu temoramomanyahe, nawe oni nemomanyire umwene. Hano ndaghambe, 'temomanyirehe,' nendabhe kya bhenyu, morongo. Nunyora nigho, nemomanyire amang'ana ghaye naghaghota. ⁵⁶Suwenyu Abrahamu yakiryatiri hano yaroshe urusiko rwane; yaroroshe akashomerwa."⁵⁷Wayahudi bhakamotebhya, "Torahikya ikihiko iki imyokamerongo etano, warora Ibrahimu?" ⁵⁸Yesu akabhatebhya, "Mwitabheri, mwitabheri, ndabhatebhya, Abrahamu atarebhorwa, ONI NHONDE." ⁵⁹Nho bhagheghire amaghena kutuna komotema, Yesu akaibhisa no okoroshoka mwisengero.

Chapter 9

¹Enkagha, hano Yesu yahetanga, akamaha umuhukuru ono yahukura kurwa bhwebhorwa. ²Abhana bhegha bhaye bhakamobhorya, "Rabi, nawe yakora ebhekeno, omonto ono kasi abhaibhori bhaye akebhorwa muhukuru?"³Yesu akabhahonshokerya, "To omonto ono nunyora naabhaibhori bhaye bhakore ebhekeno,ghiyo mmeremo ighya Waryobha okoreke ghyeghorwe kohetera kumwene. ⁴Nhateko kokora emeremo ghyaye ono yantoma enkagha ekerenge mobhaso . Hano ubhutiko bhurisha temokore emeremohe. ⁵Enkagha neho mukyaro, oni nwe obhorabhu ubhwi ikyaro."⁶Hano Yesu yamare koghamba igho, akatwa amate komarobha, akakoraho amataghito akahakaumuhukuru ora komaiso. ⁷Akamotebhya, kaghi wisabhe mukisima ikya Siloam (eno ikwanshorwa igha onoyatomirwe')." Ku igho omonto ono yagheye, akaisabha no okokyora, aramaha.⁸Bhanyarobheri bhaye nabhara bhamorora kurwa kare kyo omosabhi sabhi bhakaghamba, Bhono temonto ora yikaranga no okosabha?Abhande bhakaghamba, "Newe umwene." ⁹Abhande bhakaghamba, "Tewehe, nkutubhana are nawe." Naho yaghambanga, 'Noni ono."¹⁰Bhakamotebhya, " Amaiso ghaho nighake gharebhoywe?" ¹¹Akabhahonshokerya, omonto ono akobherekerwa Yesu yakore ritoto akahaka ko amaiso ghane no okontebhya, 'Kaghi Siloam wisabhe.' Kohayo nkaghya, nu ukwisabha, kemwe nkaramokya kamwe igho." ¹²Bhakamotebhya, "Harenge?" Akahonshokya, "Temanyirehe."¹³Bhakahira omonto ono yarenge umuhukuru ko Mafarisayo. ¹⁴Ndwarenge urusiko uru ukumunya enkagha eno Yesu yakore ritoto no okomoramokya amaiso ghaye. ¹⁵Nho ghweki Mafarisayo bhamobhori iyake yakore akarora. Akabhatebhya, "Yantoreye ritoto momaiso ghane, nkaisabha,nabhono nkomahande."¹⁶Mafarisayo abhamwe bhakaghamba, "Omonto ono tararwa ko Waryobha kobhora tana kumunyahe." Abhande bhakaghamba, "Niyake erabhe omonto uwi ibhitimba kokora ebherengyo bheno?" Ku igho bhakatwenekana abhene ko bhene. ¹⁷Nho bhabhori umuhukuru ora ghweki, "Oraghamba ighake ko omonto ono yakoramokiri amaiso ghaho?" Umuhukuru akaghamba,"No omoroti." ¹⁸Ko nkagha iyo Wayahudi tebhamwitabhereyihe kobhora yarenge muhukuru nawe amahire kohekera hano yabherekeye abhaibhori bhaye bhano yaroshe.¹⁹Bhakabhorya abhaibhori bhaye, Ono no omona wenyuono mwibhoye umuhukuru? Bhono nkororare?" ²⁰Abhaibhori bhaye bhakamohonshokerya, "Ntomanyire igha ono no omona weto yaibhoywe muhukuru. ²¹Niyake bhono aramaha, tetomanyirehe, nawe ono amoramokiri amaiso ghaye, tetomomanyirehe. Momobhori umwene, monto mokoro. Aratora koghamba umwene."²²Abhaibhori bhaye bhakaghamba amang'ana ghano, kobhora mbobhohire Wayahudi. Kobhora Wayahudi mbarenge bhaitabheraini igha hano wowonswe aritabherya igha Yesu uwe Kristo, naryangwa narisengero. ²³Kukughirya eno, abhaibhori bhaghambire, "No omonto mokoro are, momobhori umwene."²⁴Ku igho urwakabhere, bhakabherekera omonto ora yarenge umuhukuru no okomotebhya, "Hana Waryobha obhohoreru. Ntomanyire igha omonto ono anaibhitimba." ²⁵Nho omonto ora yahonshokiri igha, "Abhe uwa ibhitimba, oni temanyirehe. Eng'ana emwe eno mmanyire: mmuhukuru nare, bhono nkomahande."²⁶Nho bhamotebhiri, "Nke akokoreye? Nighake yaramukiri amaiso ghaho?" ²⁷Akahonshokya, "Mmare kobhatebhya, bhenyu timwighurehe!Nkwake mukutuna kwighwa ghweki? Bhenyu timukutuna kobha abhana bhegha bhaye bhonswe, Nigho? ²⁸Bhakamotoka no okoghamba, "Uwe mmona mwegha waye, naho bheto nabhanabhegha tore abha Musa. ²⁹Ntomanyire igha Waryobha yaghambire (na) Musa, no omonto ono tetomanyire hano yarwerahe."³⁰Omonto ora akabhatebhya, "Nkwake, eng'ana eno yakoroghorya, igha temomanyire hano yarwera, yaramokya amaiso ghane. ³¹Ntomanyire igha Waryobha takobhaiteghera bhano bhana ibhitimba, naho omonto ono akuitabherya Waryobha no okokora obhoghonshe bhwaye, Waryobha nkumuighware.³²Kurwa ikyaro kisimiri tiyakaighweywe igha ono yaibhoywe muhukuru amahirehe. ³³Hano oranyore omonto atarure ko Waryobha, takakore kentohe." ³⁴Bhakamohonshokerya igha, "Wibhoywe mubhitimba kemwe, nauwe oratweghya bheto? Nho bhamokenyiri kurwa mwisengero.³⁵Yesu yaighure igha bhamokenyiri kurwa mwisengero. Yamunyore akamotebhya igha, "Wakumiri Omona uwo Omonto?" ³⁶Akahonshokya igha, "Newe, Omokama okoreke nawoni Mwitabheri?" ³⁷Yesu akamotebhya, "Wamorora, nawe ono ukushumansha nawe nwe." ³⁸Omonto ora akaghamba, "Omokama, ndaitabherya." Nho yamukumiri.³⁹Yesu akaghamba, "Kokokenga ikina nasha mukyaro keno okoreke abhahukuru bharore nabhara bhakorora bhahukure." ⁴⁰Mafarisayo abhamwe hamwe nawe bhakaiteghera amang'ana ghayo no okomobhorya, "Nabheto bhonswe mbahukuru tore?" ⁴¹Yesu akabhatebhya, "Nyore mokabhaye bhahukuru, temokabhaye niibhitimbahe . Nunyora bhono moraghamba, 'Torarora,' ibhitimba bhenyu mbikaye."

Chapter 10

¹Mwitabheri, mwitabheri ndabhatebhya, ono atareheta mukihita ikya ekekoro ikya amang'ondi, narerenera ko nshera yende omonto uyo mwibhi no omosaki we ebhento ibhya bhanto. ²Ono aresohera mumuryango uwe areresya amang'ondi.³Waye omorendi uwa mukihita nkweghorware. Amang'ondi ghaighure obhoraka bhwaye no okobherekera rimwe ku rina ryaye no okogharishokya. ⁴Hano yagharishokya kebhara aghaye, nkoghatangatare ghamurwa nyuma, kobhora ngamanyire obhoraka bhwaye.⁵Teghakughya ko omogheni he nko mara ghare ghamurwako, kobhora teghamanyire obhoraka obhwo omogheni ora. ⁶Yesu akaghamba ekerengyo keno ko bhene, naho tebhaghamanyirehe amang'ana ghano yabhatebhiri.⁷Yesu akaghamba nabho ghweki, "Mwitabheri, mwitabheri, ndabhatebhya, Noni ndenge ikihita ikya amang'ondi. ⁸Bhano bhantangatera bhonswe mbaibhi nabhasaki, nawe ring'ondi teryabhaighurehe.⁹Oni nendenge ikihita. Ono akohetera kuwoni, naritunguribhwa; naresoha nuukurishoka,nawe narinyora ekereseryo. ¹⁰Umwibhi nkushare kwibha, kwita, nu ukusikya. Nishire okoreke munyore obhohoru bhwaru.¹¹Noni omoresya umuya. Omoresya umuya nkurusyare obhohoru bhwaye kukughirya iya ring'ondi. ¹²Omotake ono akohakwa shimbirya, tarenge omoresya , niishushe nkoghaghotera no okoghanyaghani. ¹³Gharakenya kobhora omotake uwo okohakwa takoghakomanyahe.¹⁴Oni mmoresya muyande, nemanyire amang'ondi ghane nagho ngamanyereyi woni. ¹⁵Tata namanyire, nawoni nemanyire Tata, nkurusyande obhohoru bhwane kukughirya iya amang'ondi. ¹⁶Amang'ondi nenagho maru ghano ghatare agha righo reno. Ghayo ghonswe nkoghakomande, ngarighwa obhoraka bhwane okoreke rebheho ihisho imwe no omoresya abhe omwe.¹⁷Eno yo ikughira Tata ahanshire: Ndarusya obhohoru bhwane ghweki nkubhunyorande. ¹⁸Taho ono akobhoghegha kurwa kuwoni, naho oni nkurusyande umwene. Nena ubhwibhahi ubho kubhurusya, ghweki nena ubhwibhahi ubhwo okobhoghegha. Eng'ana eno yarwa ko Tata."¹⁹Ubhwiyahori ghweki mburirwa mo Abhayahudi abhene kukughirya iya amang'ana ghano. ²⁰Abharu bhabho bhakaghamba, "Ane ekehwe ikye eketwe. Nkwake mukumwiteghera ?" ²¹Abhamwe bhakaghamba, "Tegharenge mang'ana agho omonto ono arinirwe ne ekehwe. Ekehwe keratora kuhwenya umuhukuru amaiso?"²²Nho inyangi iyo ukwikeribhwa era Yerusalemu. ²³Yarenge enkagha iye embeho, Yesu yaghendanga mwisengero ahase aha Selemani. ²⁴Nho Wayahudi bhamonari no okomotebhya, "Nkohekerahe rono oretotora mu nyanko? nyore n Kristo ore, totebhi bhoronge.²⁵Yesu akabhahonshokerya, "Nabhatebhya mbono motakwitabherya. Emeremo gheno nkokora nku rina irya Tata ono anyibhoye, ghiyo nkuitabheribhwa ghere ku woni ²⁶Nunyora nigho temukunyitabherya he kobhora bhenyu temang'ondi ghane morehe.²⁷Amang'ondi ghane gharanyighwera; Nembamanyire, nabho nkosorana bhare. ²⁸Ndabhaha obhohoru ubhwa bhokora; tebharisikahe, (na) tebharesakwa nu uwonde kurwa momabhoko ghane.²⁹Tata umwibhori wane, ono yabhang'a bhayo, mmonene kokera bhoonswe, taho kura omwe aratore kobhasaka kurwa ko mabhoko agha Tata. ³⁰Oni nhamwe tore (na) Tata." ³¹Bhakaghegha amaghene okoreke bhamoteme ghweki.³²Yesu akahonshokya, "Nabhorokya emeremo imiaru imiya kurwa ko Tata. Nko meremo ghehe ko gheno mukutuna kontemera amaghene?" ³³Wayahudi bhakamohonshokerya, "Tetokokotema namaghena ko omoremo ghoghonswe umuya, naho nkukishero, kobhora uwe, monto ore, oraikora Waryobha."³⁴Yesu akahonshokya, " Teyakonirwekonirwe mumiahokano ghenyu, "Nkaghamba, "Bhenyu mmasambwa'"?" ³⁵Nyore yabhabherekeye amasambwa, ko bhara bhano Eng'ana iya Waryobha yabhahekeye (amakonikoni teghakotora kutighwa), ³⁶moraghamba ighoro iya ora ora ono Tata yamurusiri no okomotoma ku kyaro, 'Orashera,' nkobhora naghambire, ' oni no Omona uwa Waryobha'?³⁷"Oranyore ntakokora emeremo ighya Tata, motakanyitabherya. ³⁸Nunyora nigho, oranyore ndakora, nyore nkyo motakunyitabherya, mwitabheri emeremo ghyane motore komanya igha Tata nkuoni are nawoni nko Tata nde." ³⁹Bhakasakya koghota Yesu, naho akaghya shyaye akarwa momabhoko ghabho.⁴⁰Yesu akamboka humbu iya Yordani ahase hano Yohana yasimiyi kosobhera, akaikara iyo. ⁴¹Abhanto abharu bhakasha ku Yesu. Bhakaghenderya koghamba, "Mbhohene Yohana teyakore kerengyo kyokyonswe, naho amang'ana ghonswe yaghamba Yohana ighoro yo omonto nga bhohene. ⁴²Abhanto abharu bhakamwitabherya Yesu.

Chapter 11

¹Bhono omonto omwe arabherekerwa Lazaro yarenge moroye. Kurwa Bethania, morobheriurwa Mariamu (na)mohara wabho Martha. ²yarenge Mariamu ora ora ono yahaka Omokama no ukumweya urutu nashintukya shyaye wamwabho Lazaro ono yarenge moroye.³Nho abhahara bhano bhatomire urukweri ko Yesu no okoghamba, "Omokama, maha ora ahanshire moroye." ⁴Hano Yesu yighure akaghamba, "Obhoroye bhono te bhwa rukuhe, nawe, hano uranyore nkughirya yo obhohoreru ubhwa Waryobha okoreke Omona wa Waryobha anyore koghongwa ko obhoroye bhuyo."⁵Yesu yahanshire Martha (na) mohara wabho (na) Lazaro. ⁶Hano yaighure igha Lazaro mmoroye, Yesu akaikaraho shinsiko ibhere ahase hayo yarenge . ⁷Hano ghayo ghahoye akatebhya abhanabhegha bhaye, "Toghende Uyahudi ghweki."⁸Abhanabhegha bhakamotebhya, "Rabi, Wayahudi bhasakyanga kokotema namaghena, oratuna tukyoreyo ghweki?" ⁹Yesu akabhahonshokerya, "Shesa ishyo omobhaso ti ikomi naibhere? Omonto hano yaghenda omobhaso takotora kwitemahe kobhora obhorabhu bhwi kyaro keno.¹⁰Nunyora nigho, hano araghende ubhutiko, naraiteme kobhora obhorabhu tebhorenge monse yayehe." ¹¹Yesu akaghamba amang'ana ghano, akabhatebhya, "Mosani weto Lazaro araye bhono ndaghya okoreke mwimoki kurwa moshentero."¹²Nho abhana bhegha bhaye bhamotebhiri, "Omokama, araye nemoka. ¹³Enkagha iyo Yesu yaghambanga amang'ana aghu uruku urwa Lazaro, bhamanyanga nkushumanshera ighoro iya shentore. ¹⁴Nho Yesu yabhatebhiri bhorabhu, "Lazaro akure.¹⁵Nena ubhushomerwa ko bhenyu, igha tenarehohe okoreke mwitabheri. Toghende waye." ¹⁶Nho Tomaso, ono yabherekeywe ekesare, akabhatebhya akatebhya abhana bhegha bhaye, "Bheto bhonswe toghende tukwe hamwe (na) Yesu."¹⁷Enkagha Yesu yaishire, akanyora Lazaro yabhekwa anashinsiko inye mombehera. ¹⁸Nawe Bethania harenge hang'e (na) Yerusalemu kohekera ko obhohare ubhwa kilometa ibhere igho. ¹⁹Wayahudi abharu bhakasha ko Marha (na) Mariamu kobhahonya kobhora muhiri wabho. ²⁰Nho Martha yaighure igha Yesu arasha, akaghya kusikana nawe, Mariamu yatighaye ka hara aikaye.²¹Nho Martha yatebhiri Yesu , "Omokama hano okabhayeho, mura weto takakurehe. ²²No okobha, mmanyire igha korera ryonswe orasasama kurwa ko Waryobha, narakohe." ²³Yesu akamotebhya, mura wenyu nararyoke ghweki."²⁴Martha akamotebhya, nemanyire igha nareryoka ku ubhuryokibhwa ubhu urusiko urwu ikihiko." ²⁵Yesu akamotebhya, "Oni noni ubhuryokya no obhohoru; ora akunyitabherya, nunyora arikwa, narebhaho; ²⁶nawe ora arenge mohoru no ukunyitabherya oni tarikwahe. Uritabherya reno?"²⁷Akabhatebhya, "Nigho, Omokama ndaitabherya igha nuwe Kristo, Omona uwa Waryobha, ono yasha kukyaro." ²⁸Hano yamare kushumansha igho, akaghya no okobherekera mohara wabho Mariamu kukibhisire. Akamotebhya, "Umweghya nhano are arakobherekera." ²⁹Mariamu hano yaighure ghayo, akaemokeraho kemwe nu ukughya bhongo ku Yesu.³⁰Yesu yarenge atarahika morong'ongo mora, yarenge ahase hano yasikaini (na) Martha. ³¹Nho Wayahudi bhano bharenge (na) Mariamu bhano bharenge bhaishire komohonya, bhakamorora aremera kamwe igho no okoroshoka kebhara, bhakamurwa nyuma; bhakamanya igha araghya kukura kombhehera hara. ³²Nho Mariamu, yahikire ku Yesu hano yamoroshe, akamughwera momaghoro ghaye no okomotebhya, "Omokama, nyore okobhaye hano, omona weto takakurehe."³³Yesu hano yaroshe arakura (na)Wayahudi bhara bharengeho bhonswe mbakuranga, wonswe yairurumaye no okosorombara; ³⁴akaghamba , '"Hai mwamorayi? bhakamotebhya Omokama, nsho omahe." ³⁵Yesu akakura.³⁶Nho Wayahudi bhaghambire, "Momahe kigho yahanshire Lazaro!" ³⁷Nawe abhande mo bhara bhakaghamba, "Tono he, omonto ono yaramokiri amaiso aghu umuhukuru ora, teyatunire kokora omonto ono atakakwa?"³⁸Nho Yesu, airurumareye umwene yagheye ko embehera hara. Nisana ryarenge rikundikiribhwi reghena. ³⁹Yesu akaghamba, "Murusiko reghena." Martha, mohara wabho Lazaro, ono akure akamotebhya Yesu, "Omokama, ko kerengere keno, yaghundire, kobhora yamare kukwa ku shinsiko inye." ⁴⁰Yesu akaghamba, "Oni tenkotebhiri igho,nyore uritabherya norora obhohoreru ubhwa Waryobha?"⁴¹Bhono bhakarusyako reghena. Yesu akaghorokya amaiso ghaye ighoro no okoghamba, "Tata, ndakumya kokobha oranyighwa. ⁴²Namanyire igha oranyighwa nkagha shyonswe, kukughirya ye esango eno nuwe obhatomire konarya okoreke ngambe ghano, okoreke bhaitabheri igha nuwe ontomire."⁴³Hano yaghambire ghano, akakura ko obhoraka obhonene, Lazaro, rishoka kebhara!" ⁴⁴Umuku akarishoka kebhara abhohirwe amabhoko namaghoro ne esanda eno yabhekirwe nayo, mubhusyo abhohirwe ne eketambara." Yesu akabhatebhya, "Momotashore mumutighe aghi."⁴⁵Nho Wayahudi abharu bhaishire ko Mariamu no okomaha Yesu keno yakore, bhakamwitabherya; ⁴⁶Nawe abhamwe mbagheye ko Mafarisayo no okobhatebhya amang'ana ghano Yesu akore.⁴⁷Nho abhaimereri abha risengero (na) Mafarisayo bhakekomana munshama no okoghamba, "Nighake torakore? Omonto ono arakora ebherengyo bhyaru. ⁴⁸Hano toramutighe igho umwene, bhonswe mbaramwitabheri; Warumi mbarashe no okoghegha ebhento bhyeto bhyonswe nikyaro kyeto kyonswe."⁴⁹Nunyora nigho, omonto omwe kobho Kayafa, ono yarenge Umwimereri uwo omokaghuyo, akabhatebhya, "Temomanyire kentohe. ⁵⁰Temomanyire igha mbuya omonto omwe akwe kukughirya yi ikyaro nabhano bhonswe bharisika kukyaro."⁵¹Ghano tiyaghambirehe ngarure ku umwene, ko okobha yarenge umwimereri omonene omoka ghuyo, yarotire igha Yesu arikwa kukughirya yi ikyaro; ⁵²Nate kukyaro ikyenehe, mbora Yesu atore kokoma nya abhana abha Waryobha bhano bhanyaraghana ntahana haghare haghare. ⁵³Ku igho kurwa urusiko ruyo no okoghenderya bhatuna kigho bharaite Yesu.⁵⁴Yesu teyaghendire ghweki bwene bhwene mo Abhayahudi, akarwa hayo nu ukughya ikyaro ikya hang'e ne ekekongo umughi ughwa Efrahimu. Hayo akaikara nabhanabhegha bhaye. ⁵⁵Bhono Epasaka iya Wayahudi hang'e yare, abharu bhakarina kughya Yerusalemu kebhara yu umughi Epasaka etarahika okoreke bhaisendore abhene.⁵⁶Mbatunanga Yesu, eno bharaghamba abhene ko bhene hano bharenge bhaimereye mwisengero. "Nke mukwiteghera?Igha tarisha munyangihe?" ⁵⁷Enkagha eno abhaimereri abha risengero (na) Mafarisayo bharenge bharusiri ehamo igha hano uwomwe arasha hano

Chapter 12

¹Nsharenge shesaghire shinsiko isansabha kohekera Epasaka, Yesu akaghya Bethania hano Lazaro yarenge, ono yaryokiri kurwa mobhaku. ²Bhono bhakamoserenya ibhyakorya ibhyo omoghorobha iyo, Martha we yabhasereniri, enkagha iyo Lazaro wonswe yarenge nabhara bhaikaye (na) Yesu. ³Nho Mariamu yagheghire ikiro iya amaghuta amarangasu ghano ghakorwe ne nardo endabhu, iya righori rinene, akahaka Yesu komaghoro no ukumweya nashintukya shyaye; righutu ryonswe rikishora obhorangasu.⁴Yuda Iskariote, omwe uwa abhanabhegha bhaye, ono arinyankya Yesu, akaghamba, ⁵"Nkwake amaghuta ghano ghataghoribhwi ku shimbirya amaghana atato shitwenerwe abhataka?" ⁶Wonswe yaghambire ghayo, te kukwabhera abhataka, nko bhora mwibhi yare:umwene we yaghotire rikondeko irya shimbirya no okoghegha bhera bhyatorwemo ku kughira yaye umwene.⁷Yesu akaghamba, "Mutighe atore kera anakyo kukughirya yu urusiko rono ndebhekwa. ⁸Abhatobhu mmorabhe nabho shinsiko shyonswe ; naho temorebha nawoni nsiko shyonswe."⁹Bhono esango enene iya Wayahudi bhakamanya igha Yesu niyo are, nho bhaishire tekukughirya (ya) Yesu he, nigha bharore Lazaro ono Yesu yaryokiri kurwa mobhaku. ¹⁰Abhaimereri abha amasengero bhakakora iniko iyu kwita Lazaro; ¹¹kobhora kukughirya yaye Wayahudi bhakaghya no ukwitabherya Yesu.¹²Inkyo yako abhanto abharu bhakasha munyangi. Hano bhaighure igha Yesu arasha Yerusalemu, ¹³bhakaghegha amasagharya aghe emetende no okoroshoka kebhara kughya kumuturung'ana bharakora ikituri, "Hosana!Yaitabheribhwa ono akusha ku irina iryo Omokama, Omonene uwa Israeli."¹⁴Yesu akanyora omona-witikere arinako; kigho yakonirwekonirwe, ¹⁵"Otakobhoha, mwiseke uwa Sayuni; maha, Omonene waho arasha aikaye ko omona-witikere."¹⁶Abhanabhegha bhaye tebhamanyereyi amang'ana ghayo he kigho bhasimiri; naho hano Yesu yaghongirwe, nho bhahitire igha amang'ana ghano yarenge okoneywe koneywe umwene igha mbamokoreye.¹⁷Nho yamare abhanto bharu bharenge (na) Yesu enkagha yabherekeye Lazaro kurwa mo mbehera, bhakaitabherya ko abhande. ¹⁸Yarenge igho kukughirya igha bhora rikomo irya abhanto mbagheye kumuturung'ana kobhora bhaighure yakore ekerengyo kiyo. ¹⁹Mafarisayo bhakatebhyanya abhene ko bhene, "Maha bhono temotore kokora kyokyonswe; maha, ikyaro kemogheyeko."²⁰Bhono Wayunani abhamwe mbarenge mobhara bhaghyanga kosengera munyangi. ²¹Bhono bhakaghya ku Filipo, ono yarure Bethaida iya Galilaya, bhakamosasama no okoghamba, "Omokama, bheto turighombha komaha Yesu." ²²Filipo akaghya akatebhya Andrea; Andrea (na) Filipo bhakaghya kotebhya Yesu.²³Yesu akabhahonshokerya igha, "Bhono ehekeye ko Omona uwa Adamu aghongwe. ²⁴Mwitabheri, mwitabheri, ndabhatebhya, eheke iye ngano hano yaghoye kukyaro ekakwa, nkobherereho igho igho iyene; naho hano erakwe, nerebhora shehagho nasharu.²⁵Ora akwemya obhohoru bhwaye naribhusirya; naho ko ora akorerera obhohoru bhwaye mukyaro keno naretorya obhohoru bhwaye bhokora nabhokora. ²⁶Omonto wowonswe ono aremanya, nigha ansorane; nahano ndenge, nho omomanyi wane arabhaho. Omonto wowonswe aramanye, Tata naramosoke.²⁷Bhono enkoro yane yirurumaye: nighake ndaghambe? 'Tata, onsabhore ko enkagha eno'? Naho nebhayeigho ehekeye enkagha iyo. ²⁸Tata, irina ryaho reghongwe." Ghweki obhoraka bhokaika kurwa mwisaro no okoghamba, "Nditabherya (na) ninditabheri ghweki." ²⁹Hano bhano bhaimereye hang'e nawe bhakaighwa, no okoghamba igha ikirumokebhayeho. Abhande bhakaghamba, "Omoraghe aghambire nawe."³⁰Yesu akahonshokya no okoghamba "Obhoraka bhono tibhwishire kukughirya yanehe, nko bhenyu. ³¹Bhono ikina nkekengirwe ku ikyaro keno: Nigha omonene wi kyaro keno narerekerwa kebhara.³²Hano ndimeribhwa kukyaro, nendebharuta bhonswe kuwoni." ³³Yaghambire ghano korokya ndukuke arakwe.³⁴Ensango ekahonshokya, "Bheto twighure ko umwahokano igha Kristo naraikare kuhika bhokora. Uwe nighake okoghamba, 'Omona uwa Adamu nhateko aimokibhwi ighoro'? Omona uwo Omonto nnawe?" ³⁵Bhono yesu akabhatebhya, "Obhorabhu nhobhore hamwe nabhenyu nkagha nke. Moghende nokanyora mona obhorabhu, okore igha ikisunte ketakabhakundikirya. Ora akoghenda mukisunte takomanya hano akughyahe. ³⁶Mokena obhorabhu, mubhwitabheri okoreke mobhe abho obhorabhu." Yesu akaghamba ghayo akamara akaghya kwibhisa bhatakamorora.³⁷Nokanyora Yesu yakore ebherengyo bhyaru mobhoronge bhwabho, tebhamwitabhereyi he ³⁸okoreke eng'ana yo omoroti Isaya, eno yaghambire : "Omokama, newe yaitabhereyi amang'ana gheto?No okobhoko kwo Omokama korokibhwi newe?"³⁹Nkyo kyaghire bhatamwitabhereyi, kobhora Isaya yaghambire ghweki, ⁴⁰"Abhahukuri amaiso, no okoreke enkoro yabho ebhe; bhatakasha korora ko amaiso ghabho (na) bhakamanya ko enkoro yabho, bhakaisyorya nawoni nkobhahwenia."⁴¹Isaya akaghamba amang'ana ghayo ko okobha yaroshe obhohoreru ubhwa Yesu no okoghamba amang'ana ghaye. ⁴²Nokanyora abhaimereri abharu bhamwitabhereyi Yesu; naho nkukughirya iya Mafarisayo, tebhaitabhereyi okoreke bhatakatambhibhwa kurwa mwisengero. ⁴³Bhakahansha umukumo ughwa abhairo kokera umukumo ghono ghukurwa ko Waryobha.⁴⁴Yesu akaghamba ko obhoraka no okoghamba, "Ono akunkumya oni, nkukumyare nunyora nora yantomire, ⁴⁵naora akommaha oni nkomahara naora yantoma.⁴⁶Oni nishire kyo obhorabhu mukyaro okoreke kero omonto ono akunyitabherya oni atakaikara mukisunte. ⁴⁷Ono arighwa amang'ana ghane yange koghaghota, oni tendemokengera ikinahe; kobhora tenasha kokengera ikyaro.⁴⁸Ora akunyanga oni atakaghaitabherya amang'ana ghane, nana ono aremokengera: eng'ana iyo neyeghambire yo erekenga ikina kurusiko uruhiku. ⁴⁹Nigha oni tinighambeyehe. Tata we yantomire, umwene ghano ndaghambe no okobhatebhya. ⁵⁰Oni nemanyire igha ehamo yaye iya obhohoru ubhwa bhokora; bhono ghayo nkoghamba oni - nkya Tata kigho yantebhiri, ngo nkobhatebhya."

Chapter 13

¹Bhono hano wanyore inyangi ye Epasaka, ihikire hang'e, kobhora Yesu yamanyire igha enkagha yaye ihikire eno arirwa mukyaro aghi ko tata, eno abhahanshire ko kerengere kyonswe. ²Wanyora risambwa rihikire kosoha monkoro iya Yuda Iskariote, omona uwa Simoni, kumunyankya nu ukumunyahara Yesu.³Yesu akamanya igha tata yatore ebhento bhyonswe momabhoko ghaye igha narure ko Waryobha ghweki yakyorangayo ko Waryobha. ⁴Yaimokire kwighari iri ibhyakorya akarya hanse ingibho yaye iya kebhara. Akamara akaghegha etauro akaikondeka. ⁵Akamara akatora amanshe mukishesho akasimya kuisabhya abhanabhegha bhaye amaghoro no okobheya ne etauro eno yarenge aikondekire.⁶Akahika ko Simoni Petro (na) Petro akabhatebhya, "Omokama, Oratuna kunyoghya amaghoro ghane?" ⁷Yesu akamotebhya, "Reno nkokora toremanyirehe bhono, noreremanya. ⁸Petro akamotebhya, "Tunyisabhi amaghoro ghanehe." Yesu akamohonshokerya, "Hano ndange kokoghya, tobhe hase hamwe nawonihe." ⁹Simoni Petro akamotebhya, "Omokama, otakanyisabhya amaghoro ghane, nigha (na) amabhoko no omotwe ghwane."¹⁰Yesu akamotebhya, "Wowonswe ono aisabhire tatune kuisabha namaghoro ghaye aghene,uyo mmorabhu omobhere ghonswe; bhenyu mmorabhire bhokong'u, nawe te bhonswehe." ¹¹Nko bhora Yesu yamanyire ono arimunyankya; nkyo kyaghire akaghamba, te bhonswe morabhirehe."¹²Enkagha eno Yesu yarenge abhaisabhiri amaghoro no okoghegha umwenda ghwaye nu ukwikara ghweki akabhatebhya, "Bhono momanyereyi keno mbakoreye? ¹³Moramberekera oni "Umweghya" no Omokama mbohene mokoghamba, kobhora nigho ndenge. ¹⁴Oranyore oni no Omokama nu Umweghya, mbaisabhiri amaghoro ghenyu, bhenyu bhonswe murisabhya bharikyenyu amaghoro ghabho. ¹⁵Kobhora mbahaye ikyorokeryo okoreke bhonswe mokore kigho mbakoreye bhenyu.¹⁶Mwitabheri, mwitabheri, ndabhatebhya omoghorwa temokoro ko omonene waye; nunyora nora atomirwe te mokoro kokera ora amotomire. ¹⁷Hano aramanye amang'ana ghano ghano,witabheribhwi hano oraghakore. ¹⁸Tenkoghamba ko bhenyu bhonswe, kobhora nembamanyire bhano nahoye - nkoghambande ghano okoreke amakoni ghahike kukihiko: 'Ora akoryaomokate ghwane naninyokereyi ekesoghoro kyaye.'¹⁹Ndabhatebhya reno ko bhono retarabha kuhika okoreke hano rerebha, motore kuitabherya igha oni NWE. ²⁰Mwitabheri, mwittabheri, ono akunturung'ana oni ndamotoma, nunyora nora akunturung'ana nawoni nkumwitabheryande ora yantoma oni."²¹Enkagha Yesu yaghambire ghano, yanyankire monkoro, akaitabherya no okoghamba, "Mwitabheri, mwitabheri, ndabhatebhya igha uwomwe wenyu nwe arinyera iniko." ²²Abhanabhegha bhaye bhakamahana mahana, bhararoghora nkughirya yawe aghambire.²³Yarenge komensha, omwe uwa abhanabhegha bhaye aisaghoye kukikubha ikya Yesu ora Yesu yahanshire. ²⁴Simoni Petro akabhorya omona mwegha uyo no okoghamba, "Totebhi nohe ono akushumansherwa." ²⁵Omona mwegha ora akaisaghora kukikubha ikya Yesu no okoghamba, "Omokama, nohe?"²⁶Ghweki Yesuakahonshokya, "Nko ora hano ndishabhya eketene ikyo omokate mmare mmohe." Bhuyohano yashabhiri eketene ikyo omokate yahaye Yuda omona uwa Simoni Iskariote. ²⁷Nigho yamohaye igho, risambhwa rekamurina. Ghweki Yesu akamotebhya, "Kera ukutuna kokora kekore bhongo."²⁸Bhono te monto ko mensha hara yamanyire esesoro iya Yesu koghamba eng'ana eno kowe. ²⁹Abhamwe mbakanyire igha, nko bhora Yuda yaghotire ikishushi ikya shehera, Yesu akamotebhya, "Ghora ebhento bheno tukutuna ku inyanyi," hamwe mbora aratunwa ahane abhataka ekento. ³⁰Hano Yuda yamare koghegha omokate, akarishoka kebhara bhongo bhongo; (na) mbutiko bhwarenge.³¹Hano Yuda yarishokire, Yesu akaghamba, "Bhono omona uwa Adamu aghongirwe, (na) Waryobha aghongirwe ku umwene. ³²Waryobha naramoghonge nu ukumwitabherya, kamwe igho. ³³Abhana abhake, nhamwende nabhenyu nkerengere keke. Murintuna, kya igho natebhiri Abhayaudi, 'Hano nkughya, temoretora kusha.' bhono nkobhatebhyande, ghweki.³⁴Ndabhaha ehamo ehya, mohanshane; kya igho oni nabhahanshire bhenyu, bhenyu bhonswe nhateko mohanshane abhene ko bhene. ³⁵Kukughirya (ya) reno abhanto bhamanye igha bhenyu mbana bhegha bhane, mobhe no obhohanshe obhwo okohanshana."³⁶Simoni Petro akamotebhya, "Omokama, hayi ukughya?" Yesu akahonshokya, "Ahase hano nkughya bhono totore konsoranahe, nawe nurintuna ghweki." ³⁷Petro akamotebhya, "Omokama, nkwake ntakosorane? Oni nindirusya obhohoru bhwane kughirya yaho." ³⁸Yesu akahonshokya, "Urirusya obhohoru bhwaho kughirya yaho? Mwitabheri mwitabheri ndakotebhya urinyikana esarighoko tirihika koraghora katato otaranyikana."

Chapter 14

¹"Otakaitabherya enkoro yaho esorombare. Witabheri Waryobha unyitabheri nawoni. ²Mwighutu irya Tata ubhwikaro mbwaru bhomo; ekangire kobha igho, nenkakotebhiri, nko bhora nkughya kokoserenerya ahase kukughirya yaho. ³Hano ndighya mbaserenire ahase, nindisha ghweki kobhaturung'ana wane, okoreke hara ndebha bhenyu bhonswe mobheho.⁴Momanyire enshera ahase hano nkughya." ⁵Tomaso akatebhya Yesu, "Omokama, tetomanyire ahase hano ukughya; Hamwe! Toratora komanya enshera? ⁶Yesu akabhatebhya, "Oni noni enshera, ehene,no obhohoru; taho aretora kusha ko Tata ataheteye kuwoni he. ⁷Hano mokamanyereyi oni, mokamanyire (na) Tata wonswe; kukurwa bhono no okoghenderya ko momanya momomanyire umwene."⁸Philipo akatebhya Yesu, "Omokama,Toroki Tata, iyo neratwise." ⁹Yesu akamotebhya, "Tendabha hamwe nabhenyu ko nkagha ntambe na temoramanya oni, Philipo? Wowonswe ono yandora oni yarora yarora (na) Tata; Niyake okoghamba, 'Toroki Tata'?¹⁰Temukwitabherya igha oni mo Tata nde, (na) Tata muwoni are? Amang'ana ghano nkoghamba ko bhenyu tenkoghamba kukughirya yane mbora Tata aikaye kuwoni ono akokora emeremo gyaye. ¹¹Nyitabherya oni, ndenge mo Tata (na) Tata arenge muwoni etare igho munyitabheri oni kukughirya ye emeremo ghyane.¹²Mwitabheri, mwitabheri, ndabhatebhya,ora akunyitabherya oni emeremo gheno nkokora, narakore emeremo gheno; narakore nunyora meremo menene kukughirya nkuyande ko Tata. ¹³Kyokyonswe kera morasabhe kohetera irina ryane,nendakore okoreke Tata aghongwe kohetera Omona. ¹⁴Nabhenyu hano morasabhe ekento kyokyonswe ku rina ryane, riyo nendarekore.¹⁵Hano moranhanshe, mmoraghote ehamo yane. ¹⁶Naho nendasabhe Tata, wonswe narabhahane omotorya wonde okorekeatore kobha nabhenyu bhokora no obhokora, ¹⁷Enkoro yo obhohene. Ikyaro teketore kumuturung'ana kobhora takororwahe, hamwe komomanya we. Nunyora mbhwenyu, momomanyire, kobhora naikaye hamwe nabhenyu ghweki momomanyire.¹⁸Tendebhatigha abhenehe; Nendekyora ko bhenyu. ¹⁹Ko nkagha nke, ikyaro tekerendorahe, nawe bhenyu moremaha. Kobhora ninikaye nabhenyu mmorebhaho. ²⁰Ku urusiko ruyo moremanya igha oni ndenge mo Tata, ghweki bhenyu morenge muwoni, nawoni ndenge mobhenyu.²¹Wowonswe ono akoghota shehamo shyane no okoshekoora emeremo, uwe ahanshire; naono ahanshire ahanshwe (na) Tata, gheweki nendemohansha wonswe." ²²Yuda (te Iskariote) akatebhya Yesu, "Omokama, Nighake kerabhe oraghamba uriyorokya umwene ko bheto te ku kyarohe?²³Yesu akahonshokya kokomotebhya, "Nyore wowonswe ono ahanshire, areghota eng'ana yane. Tata naremohansha, nturisha ku umwene tokoreho ubhwikaro hamwe nawe. ²⁴Wowonswe ono atanhanshire, takoghota amang'ana ghanehe. Eng'ana eno mukwighwa tiyanehe niya tata ono yantoma.²⁵Ngambire amang'ana ghano ko bhenyu, enkagha eno tuikaye hamwe nabhenyu. ²⁶Nunyora nigho, Omohonia, Enkoro Enhoreru, ono aretomwa (na) Tatakohetera irina ryaye, arebhyeghya amang'ana ghonswe ghweki morehetoka ghonswe ghano nabhatebhya. ²⁷Omorembe ndabhaha omorembe ghwane bhenyu. Tenkobhaha kigho ikyaro kikurusya. Motakaghondobhera nunyora nkobhohahe.²⁸Mwighure kya igho nabhatebhiri, 'Ndaghya, nendekyora,' Hano mokahanshire, mokashomeywe kobhora nkuyande ko Tata, kobhora Tata mmonene konkera oni. ²⁹Bhono mmare kobhatebhya retarabha kobha okoreke, enkagha rerebha,motore kwitabherya. ³⁰Tenkoghamba nabhenyu maruhe, kobhora omo mwimereri uwi ikyaro keno nkushare. Umwene tana nguru ku wonihe. ³¹Nawe nkukughirya igha ikyaro kemanye igha Tata natohanshire, ndakora Tata akantoma kokora, kyabhora yang'aye ehamo. Mwemoke turwe ahase hano.

Chapter 15

¹Oni noni Omozabibu omohene,(na) Tata uwe omoremi. ²Kera risagharya reno retakwebhora ehagho, nkoregheshare, no okoreharorya okoreke ryebhore shehagho nsharu.³Bhenyu mbarabhu more ko engana eno nabhatebhiri. ⁴Mwikare ku woni nawoni mobhenyu. Kya risagharya rera retakotora kwama iryene hano retarenge ko omozabibu, bhono bhenyu bhano morange kuikara muwoni.⁵Oni nendenge omozabibu; bhenyu namasagharya. Wowonswe ora akonkora nawoni ndemokora nkwebhorare shehagho nsharu, kobhora ndabhoreho temokore ng'ana yoyonswe. ⁶Hano oranyore omonto wowonswe atatighaye kuwoni, nkotabhutware kya risagharya no okoma; abhanto nkoghakoma bhare no okoghasamba momoro no okoghasikya. ⁷Hano moreghoma muwoni, nanyore moreghoma naamang'ana ghane mmonsabhe kyokyonswe kera mukutuna morekorwa.⁸Ko reno tata yaghongwa, igha morebhora hagho nsharu nakoreno nkorokya more igha mbanabhegha bhane more. ⁹Kigho tata yanhanshire, oni wonswe nendabhahanshe bhenyu; mobhe mobhohanshe bhwane.¹⁰Hano moraghote shehamo shyane, mmurikare mobhoghonshe bhwane kya igho naghotire shehamo ishya tata no okoghoma mobhohanshe bhwaye. ¹¹Amang'ana ghano nkobhatebhyande okoreke mobhe nu ubhushomerwa bhwane no okore kuubhushomerwa bhwenyu obhohoreru.¹²Eno yo ehamo yane, igha mohanshane bhenyu ko bhenyu kigho nabhahanshire. ¹³Taho omonto ono ano ubhushomerwa obhonene kokera bhono he,igha airusi obhohoru bhwaye kukughira (ya) abhasani bhaye.¹⁴Bhenyu mbasani bhane hano oranyore morakora ghara nkutuna mokore. ¹⁵Tenkobhabherekera mbaghorwa morehe, kobhora omoghorwa tamanyire kera omonene waye akokora nembabherekeye bhenyu bhasani, kobhora mbashwaniri ghano kurwa ko Tata.¹⁶Temwanyahoyehe, naho oni nabhahoye bhenyu okoreke moghende kwebhora shehagho, ne ehagho yenyu ebheho. Eno erenge igha kyokyonswe keno morasabhe ko Tata kohetera irina ryane, narabhahe. ¹⁷Amang'ana ghano nkobhatomande, igha mohanshane abhene omonto namurikyaye.¹⁸Nyore ikyaro kerebhatigha, momanye igha nkyanderereye oni tekerabharerera bhenyu. ¹⁹Hano okanyore mbakyaro mware, ikyaro nkekabhahanshire igha mbako more; kbhora motarenge bha kyaro nakobhora nabhahaye kurwa mukyaro, kobhora nkebharerereye.²⁰Muhite eng'ana eno nabhatebhya, 'Omoghorwa tarenge monene kokera omonene waye,' bhanyore bhantendeye mbarebhanyankya bhenyu bhonswe; nyore bhaghotire eng'ana yane, mbarereghwa iryenyu bhonswe. ²¹Mbarabhakore amang'ana ghano ghonswe ku kughirya iya irina ryane ko bhora tebhamanyire ono yantoma. ²²Nkangire kusha no okobhatebhya, tebhakabhaye niibhitimbahe; naho bhano tebhana obhobhe mu ibhitimba bhyabho he.²³Ono akonderera oni nkorererare (na) Tata. ²⁴Oranyore tendabhakora emeremo nigha taho ono yaghekorahe,tebhakanyore ibhitimba; naho bhono bhonswe bhakore abhere mbaroshe ghweki mbanderereye oni (na) Tata umunyibhori. ²⁵Reno ndyabhaye igho kukughirya eng'ana ihike ku kihiko eno yakonwakonwa mu umwahokanyo ghwabha: 'Bharanderera oni tenena isorohe.'²⁶Enkagha omohonya aishire, ono yantomire ko bhenyu kurwa ko Tata, uyo we, Enkoro ehene, eno ikurwa ko Tata, narinyitabherya. ²⁷Bhenyu bhonswe moranyitabherya kobhora nhamwe more nawoni kurwa totange.

Chapter 16

¹Ndabhatebhya amang'ana ghano okoreke motakareribhwa. ²Mbarebharishokya momasengero; obhohene enkagha irisha eno kera ono aribhaita nariteghera igha mbuya okokora kukughirya iya Waryobha.³Mbarebhakora amang'ana kobhora bhatamanyire Tata nunyora noni. ⁴Mbatebhiri amang'ana ghano okoreke enkagha (ya) ghano komahwairihika, murihita kigho nabhatebhiri. Tenatangatire kobhatebhya amang'ana ghano ko bhono narenge hamwe nabhenyu.⁵Bhono ndaghya ko ora yantomire; nawe ko bhenyu taho ono akobhoryahe, "Hayi ukughya?" ⁶Kobhora ngambire amang'ana ghano ko bhenyu, mobhaye no obhosorombaru monkoro yenyu. ⁷Nunyora nigho, mobhohene nkobhatebhya: mbuya ko bhenyu ndarweho; kobhora ndangekurwaho, omohonya tashe kobhenyuhe; hano ndaghi nendamotome ko bhenyu.⁸Hano omohonya arisha, naryorokerya ikyaro ebhekeno, narisha nu umwahokano. ⁹Kukughirya ye ebhekeno, kobhora tebhanyitabherya he, ¹⁰Kukughirya yo umwahokano, kobhora ndaghya ko Tata ghweki temorendorahe; ¹¹no ukughirya yo omwahokano kobhora Omonene wi ikyaro keno yaisa kokengerwa ikina.¹²Mmaru nenagho agho okokotebhya, naho temoghamanye bhonohe. ¹³Nigha, umwene,Enkoro iyo obhohene, arisha, narebhatangata ko obhohene bhonswe; kobhora tarighambera umwenehe; nawe wowonswe ono areghaighwa, nareghaghamba amang'ana ghayo,no okoghorokerya ko bhenyu narebhahetokya amang'ana ghano gharisha. ¹⁴Umwene narengonga kobhora nareghegha amang'ana ghane no okogharagherya ko bhenyu.¹⁵Ebhento bhyonswe ibhya Tata nibhyane; ku igho, ndaghamba igha Enkoro nereghegha amang'ana ghane no okoghorokerya ko bhenyu. ¹⁶Ne nkagha nke, temoremaha ghweki he; no konkagha nke yende, moremaha."¹⁷Abhamwe abha abhana bhegha bhaye bhakatebhyana, "Nke okototebhya, enkagha nke, tetorekomahahe ghweki,' enkagha nke torekomaha ,'no,kobhora ndaghyako Tata?' ¹⁸ku iyo bhakaghambha, "nkentoke okoghambha, "Ekeho nkagha nke? 'Tetokomanya keno akoghambhahe."¹⁹Yesu yaroshe keno bhatunire komotebhya, wonswe akobhatebhya, "Moraibhorya abhene ko reno nkoghamba, 'Ne nkagha nke, temoremahahe; ne enkagha nke moremaha'? ²⁰Mwitabher, mwitabheri, ndabhatebhya, murikura nu ukwarama, nawe ikyaro nkirikiryatya, moresorombara naho obhosorombaru bhwenyu bhurisyorya kobha ubhushomerwa. ²¹Omokari arasorombara hano yaromwa obhosongo ko bhora enkagha yo ukwibhora ihikir, naho hano yebhora omona, takuhita ghweki obhoro ko bhora yu ubhushomerwa bhwaye aibhoye.²²Bhenyu bhonswe morasorombara bhono, naho nendabhamahe ghweki, mwishomerwa nataho ono arebharusya ubhushomerwa bhuyo. ²³Urusiko ruyo temoremborya he. Mwitabheri, mwitabheri, ndabhatebhya reno, ryoryonswe moresabha ko Tata , narabhaheku rina ryane. ²⁴Nunyora mbono temorasabha kyokyonswekohetera irina ryanehe; mosasame, mmoranyore okoreke igha ubhushomerwa bhwenyu bhuhike.²⁵Ekeghambo keno nkobhashumanshera temokokemanyeryahe, naho enkagha nkushere eno ttendebhashumanshera ekeghambo kera motamanyirehe nendebhatebhya bhoronge bhoronge ighoro (ya) Tata.²⁶Urusiko ruyo moresasama ku rina ryane, tenkobhatebhya igha ndesasama ko Tata kukughirya yenyu; ²⁷Kobhora Tata umwene nabhahanshire nabhano mohanshire oni nakobhora moranyitabherya igha narwa ko Tata. ²⁸Narwa ko Tata nenasha mukyaro; ghweki, ndarwamo nandaghya ko Tata".²⁹Abhanabhegha bhaye bhakamotebhya, "Orarora, bhono oraghamba bhoronge bhoronge tokoghamba ko ebherengyo he. ³⁰Bhono, tomanyire igha omanyire amang'ana ghonswe, natukutuna omonto wowonswe akobhori iswarihe. Kukughirya yareno twaitabherya igha orarwa ko Waryobha. ³¹Yesu akabhahonshokerya, "Bhono mwitabhereyi?"³²Maha, enkagha erasha, nho obhohene bhuhikire, murinyaraghana kero omwe kughya waye nu ukuntigha umwene. Naho tu umwenehe kobhora Tata nhware nawoni. ³³Ndabhatebhya amang'ana ghano okoreke mobhe no omorembe kughirya yane. Mukyaro inyanko mwere, naho mokong'e, nabhahire ikyaro.

Chapter 17

¹Yesu akaghamba amang'ana ghano; akagharamerya ighoro kwisaro akaghamba, "Tata enkagha ihikire ghonga omona waho wonswe akoghonge - ²Kya bhora wamohana obhobhahi ighoro ya bhyonswe ibhyo omobhere okoreke abhahe obhohoru bhwa bhokora bhara bhonswe wamohana.³Bhono mbo obhohoru ubhwa bhokora; kobhano bhakomanyire, Waryobha uwo obhohene nauwo umwene naono natomire, Yesu Kristo. ⁴Ndakoghonga mukyaro hano, no okoghekora emeremoghyaho gheno wang'a ngekore. ⁵Bhono, Tata, ngonga nauwe umwene ko obhohoreru bhora narenge nabho hamwe nauwe otarabhomba ikyaro.⁶Norokya irina ryaho ko bhanto bhano wang'a kukyaro hano.Mbaho bhare; nawe wabhaghabhiri kuwoni. bhonswe bhaighwa irina ryaho. ⁷Bhono mbamanyire igha kera ekento keno wang'a nkuuwe kyarwa, ⁸nko kobha nabhaha amang'ana ghara ghonswe wang'aye_ Namara kobhaha amang'ana ghayo. Mbaghaighure no mbohene bhakamanya igha nku uwe ndure, nu ukwitabherya igha nuwe wantoma.⁹Ndabhasasamera. Tenkosabhera ikyarohe nko bhara bhang'aye igha bho nabhaho. ¹⁰Ebhento bhyonswe niibhyane ghweki mbhyaho, nabhera onabhyo uwe nibhyane; nawoni nkokoghongande ku bhiyo. ¹¹Oni teneho mukyaro monohe, nabhommobhare mukyaro, nawoni bhono ndasha ku uwe.Tata Omohoreru, obhanaghi ku rina ryaho rera wang'ae oni okoreke bhonswe bhabhe kento kemwe, kya bhora oni nauwe nkento kemwe tore.¹²Hano nare nabho, nabharendire ku rina reno wang'aye; Nkabharenda, taho ono yasirehe no omona wo ubhusirya umwene, okoreke amakoni ghahike kukihiko. ¹³Bhono ndasha ku uwe; naho nkoghambande ghano ku kyaro okoreke ubhushomerwa bhwane bhobhahekere abhene. ¹⁴Nabhaha eng'ana yaho; ikyaro kyabhaghegha kobha te bha kyarohe, kya bhora oni ntarenge wakyarohe, ghweki tendenge wakyarohe.¹⁵Tenkobhasabhera igha obharusi ikyaro nigha obharende kurwa ko omosarya ora. ¹⁶Bho tebharenge bha kyarohe kya bhora oni wonswe tendenge wakyarohe. ¹⁷Obhaitabheri ku uwe mwene ko obhohene; eng'ana yoho iyo obhohene.¹⁸Kigho wantomire mukyaro,nawoni nabhatoma mukyaro. ¹⁹Kukughirya yabho oni umwene ndairusya kuuwe okoreke igha bho bhairusi ku uwe ko obhohene.²⁰Te bhano abhene nkosasamera, nhamwe nabhara bharitabherya kohetera irina ryaho ²¹okoreke bhonswe bhabhe no obhomwe, kya uwe Tata, bheno onabhyo kuwoni nawoni nku uwe. Ndabhasabhera okoreke bho bhonswe bhabhe kobheto okoreke ikyaro kitabheri kobhora nuwe wantoma.²²Obhohoreru bhora bhohetire oni nabhaha, okoreke bhatore kobha kento kemwe, kya bhora bheto torenge kento kemwe - ²³Oni mmobhonde, nauwe mu woni ore, okoreke kuhikyako obhomwe okoreke ikyaro kemanye igha ku uwe nkemanyeryo nuwe wantoma, no okobhahansha, kya bhora wahanshire, oni.²⁴Tata, ndaighomba igha bho bhonswe bhatore kobha hamwe nawoni ahase hano ndebhatora korora obhohoreru bhwane, bhora wang'aye kobhora wahanshire otarabha kobhomba ikyaro.²⁵

²⁶Narekore irina ryaho remanyekane kobho, nendarekore remanyekane okoreke igha righonshe reno kobho nahanshire oni retore kobha ryabho, nawoni ntore kobha mobho."

Chapter 18

¹Hano Yesu yamare koghamba ghayo, akaemoka nabhanabhegha bhaye orbhareka urwa kabhere orwo omoro ughwa Kidron, hano harenge narisiko, reno umwene nabhegha bhaye bhasohire. ²Bhono Yuda,omokori uwi iniko waye, yaremanyire reno, kobhora Yesu yasikaini nabhanabhegha bhaye hake hake. ³Yuda, nho yanyore rikomo irya abhasirikare (na) abhatake kurwa ko abhaimereri abha amasengero, bhakasha ne ebhemore, shetoshi ne ibhyghe.⁴Yesu wonswe,eno amanyire kere ekento keno kyarenge kokorwa umwene, akaebhoshora mobhoronge no okobhabhorya, "Newe mukutuna?" ⁵Bhonswe bhakamohonshokerya, "Yesu Mnazareth." Yesu akabhatebhya, "Noni ono" Nawe Yuda umuniko waye, yarenge yimereye hamwe nabhasirikare bhara.⁶Ku igho hano yabhatebhiri, "Noni ono" bhakakyora kinyume bhakaghwa hanse. ⁷Akabhorya ghweki, "Newe mukutuna? Bhakahonshokerya "Yesu mnazareth."⁸Yesuakabhahonshokerya, "Mmare kobhatebhya igha Noni ono; ku igho nyore morantuna oni mutighe abhande bhano bhaghi." ⁹Ghano nigho bhaye okoreke eng'ana ebhe niikihiko; hano yaghambire; "Kobhara wang'aye, tenasiri nunyora nomwe."¹⁰Nho Simoni Petro, ono yarenge narisabha yarirusiri akamobhotora okotwe ko bhoryo omokori we emeremo wo Umwimereri uwa risengero. Omokori we emeremo uyo yabherekerwanga Malko. ¹¹Yesu akatebhya Petro, "Kyorya risabha ryaho mukishogho kyaye. Nkwake nange kunywera ekekombe kera Tata yang'aye?"¹²Bhono rikomo irya abhasirikare nabhanene, nabhakori abhe emeremo abha Abhayahudi, bhakaghota Yesu no okomobhoha. ¹³Nho bhasimiri komotangatya kuhika ko Anasi, kokobha we yarenge mwiru uwa Kayafa, ono yarenge umwimereri omonene ko moka ghuyo. ¹⁴Bhono nigha Kayafa we yarenge abhatebhiri Abhayahudi igha nhateko omonto wonde akwe kughira (ya) bhanto.¹⁵Simoni Petro akasorana Yesu, nabhana bhegha abhamwe. Omona mwegha uyo yamanyekaini ko umwimereri omonene, wonswe akasoha (na) Yesu morobhagho urwa Umwimereri omonene. ¹⁶Nawe Petro yarenge aimereye kebhara ye ekeseku. Nho omona mwegha ono yamanyirwe ko umwimereri omonene yaroshokire kebhara akaghya kushumansha no omorendi uwa mukihita no okosohya Petro monse.¹⁷Omorendi wi ikihita ora akatebhya Petro, "Uwe to uwomwe uwa abhatomani abho omonto ono ore?" Akaghamba, "Oni tewehe." ¹⁸Abhakori abhe emeremo bhano bhaimereye ahase hara; bhahutire omoro ughwa amakara kobhora embeho yareho bhootanga okoreke emebhere ghebhere, Petro wonswe nho yarenge arota omoro aimereye.¹⁹Omonene uwa risengero akabhorya Yesu ighoro iya abhanabhegha bhaye (na) ameghyo ghaye. ²⁰Yesu akahonshokya, "Nentebhir ikyaro bhorabhu rabhu; oni neneghiri enkagha yonswe momasengero ahase hano Abhayahudi bhakosanga. Oni tenaghambire iryi ikibhisire. ²¹Nkwake mwambori? Mobhori bhano bhanyitegheranga ko keno naghambanga. Maha abhanto bhano mbamanyire ghano naghamba.²²Yesu hano yamare koghamba igho, uwomwe uwa abhatake ono yarenge yimereye akamotema righofi akaghamba, "Nigho okohonshokerya umwimereri omonene?" ²³Yesu wonswe akamohonshokerya, "Nyore ngambire eng'ana yoyonswe nigha rebhe ubhushuti ku kughirya yo obhosarya, nyore nhonshokiri bhuya nke okontemera? ²⁴Nho Anasi yahire Yesu ko Kayafa umwimereri omonene eno abhohirwe.²⁵Bhono Simoni Petro yarenge yimereye arota omoro umwene. Nho abhanto bhara bhamotebhiri, "Uwe wonse to omwe uwa abhanabhegha bhaye?" Akaikana "Oni tewehe" ²⁶Uwomwe uwa abhakori bhe emeremo abhu umwimereri omonene ono yarenge wamwabho umushasha ono Petro yabhotoye okotwe, akaghamba, "Uwe tewora naroshe mwisiko hara?" ²⁷Petro akaikana ghweki, nahayo nho esarighoko yaraghoye.²⁸Nho bhamare bhakaghegha Yesu kurwa ko Kayafa kuhika Praitorio. Yarenge kunkyo shiri. Bho abhene tebhasohire Praitorio okoreke bhatakaisarya okorya Epasaka. ²⁹Ku igho nho Pilato yabhagheyeko araghamba, "Nshongero ke reno mokoreta iryo omonto ono?" ³⁰Bhakamohonshokerya igha, "Hano okanyore omonto ono atare mosarya, tetokamoretire ku uwe he."³¹Pilato akabhatebhya, "Momogheghe bhenyu abhene, momokengere ikina koreng'ana no umwahokano ghwenyu." Wayahudi bhakamotebhya , "Omwahokano teghukutwitabherya bheto twite omonto wowonswe he." ³²Bhakaghamba ghano okoreke eng'ana iya Yesu ihike ku ikihiko, eng'ana eno yare yaghambwa ighoro yi itubho yu uruku rwaye.³³Ho Pirato yasohire ghweki Praitorio akabherekera Yesu; akamotebhya, bhono uwe mmonene ore uwa Abhayahudi?' ³⁴Yesu akamohonshokerya, "Uwe oramborya kobhora oratuna komanya kose mbande bhakotomire okoreke ombori oni?" ³⁵Pilato akamohonshokerya, "Oni tendenge Myahudi, kose tighohe?" Ikyaro kyaho no umwimereri omonene mbho bhakoretire kuwoni; uwe nke okore?³⁶Yesu akahonshokya; Obhobhahi bhwane te bhwa kyaro kenohe, okanyora obhobhahi bhwane mbokabhaye mo mukyaro keno abhaghorwa bhane mbakanyitaneye okoreke ntakahanwa mo Abhayahudi. Mbohene Obhobhahi bhwane tebhukurwa hanohe" Bhono ³⁷Pilato akamotebhya, "Bhono uwe temobhahi orehe?Yesu akahonshokya, "Uwe nigho okoghamba igha oni mmobhahi, kobhora oni ninibhoywe nakobhora oni nishire kukyaro okoreke mbe nu ubhushuti ubhwa ehene. Wowonswe ono ana ehene nkwiitegherare obhoraka bhwane.³⁸Pilato akamotebhya, "Ehene nke?" Hano yamare koghamba ghano akaghya ko Wayahudi no okobhatebhya "Tenkomaha risaryo ryoryonswe ko omonto ono. ³⁹Nokanyora mbenyu mona esera eno ekonkora nhatere omobhohwa omwe enkagha yi inyangi ye Epasaka. Bhono moratuna ntashore omobhahi uwa Wayahudi." ⁴⁰Nho bhashereye no okoghamba, tu uyo, totanshore Baraba." Baraba wonswe mmosaki we ebhento yare.

Chapter 19

¹Nho Pilato yagheghire Yesu no okotebhya abhanto bhamoteme. ²Abhasirikare bhara bhakaroka amahwa no okokora engosira. Bhakatora ko motwe ughwa Yesu no ku mwibhohya ingibho iye erange ye (zambarau. ³Bhakamuhikako no okoghamba, "Uwe Omonene uwa Abhayahudi! ghweki bhakamotema namabhoko ghabho.⁴Ghweki Pilato akarishoka kebhara no okotebhya abhanto igha, "Maha ndabharetera omonto wenyu okoreke morore igha oni tendoshe igha anaisaryohe." ⁵Yesu akarishoka kebhara; yibhohibhwi engosira iya amahwa niinghibho iya ( zambarau) . Nho Pilato yabhatebhiri, "Momahe omonto ono hano!" ⁶Ku igho umwimereri uwa risengero nabhanene bhande hano bharoshe Yesu, bhakashera bharaghamba, "mumunyanki mumunyanki." Pilato akabhatebhya "Momogheghe bhenyu abhene momohangeke, kobhora oni tenkomaha ana isaryohe."⁷Wayahudi bhakahonshokerya Pilato, "Bheto ntona umwahokano, (na) kumwahokano ghuyo nhateko akwe kobhono yaikore kobha igha mmona uwa Waryobha." ⁸Pirato hano yighure amang'ana ghayo yaengei kobhoha, ⁹akasoha Praitorio ghweki no okotebhya Yesu, "Uwe hayi ukurwa? nunyora nigho Yesu teyamohonshokeyi he.¹⁰Ghweki Pilato akamotebhya, "Bhono, uwe tukushumansha nawoni he?Tomanyire oni nena obhotoro ubhwo okokohatera nu ukukunyankya?" ¹¹Yesu akamohonshokerya, "Tokabhaye nashinguru kuwoni hano okangire konyora shinguru kurwa ighoro. Ku igho, omonto ono ahatereyi ku uwe anaibhitimba bhokong'u."¹²Ko rihonshokyo reno, Pilato akatuna komohatera, naho Abhayahudi bhakakora ikituri bharaghamba, "Hano oramohatere torenge mosani (wa) Kaisari he: Ko ora wonswe akwikora igha mmonene takumwitabherya Kaisari." ¹³Pilato hano yaighure amang'ana ghano, akareta Yesu kebhara akaikara ku ikitumbe ikyo okokengera ikina ahase hanohakobherekerwa ku simiti eno eteribhwi, nawe ko Kiebrania, Gabatha.¹⁴Yarenge urusiko urwa eserenyo ye Epasaka, ko nkagha iya shesa isansabha. Pilato akatebhya Wayahudi, "Momahe omonene wenyu ngono hano!" ¹⁵Bhakakora ikituri , "Mumurusiho, mumurusiho, mumunyanki!" Pilato akabhatebhya, "Bhono munyanki omonene wenyu?" Umwimereri omonene akahonshokya igha, "Bheto tetona omonene kokera Kaisari." ¹⁶Nho Pilato yabhahaye Yesu okoreke bhamunyanki.¹⁷Bhonswe bhakaghegha Yesu nawe akarwaho, agheghire omosarabha ghwaye umwene kughya ahase hano habherekeywe ekehore ikyo omotwe, ko Kihebrania harabherekerwa Golgotha. ¹⁸Nho bhanyankiri Yesu, nabhashasha bhabhere, uwomwe bhomosi uwonde bhoryo, Yesu akatorwa ghate.¹⁹Nho Pilato akakona eng'ana akayetora ighoro yo omosarabha. Hayo hakonirwe igha: YESU MNAZARETH, OMONENE UWA ABHAYAHUDI. ²⁰Wayahudi mbasomire ikyorokeryo kiyo kobhora ahase hayo yahangikirwe harenge nu umughi. Ikyorokeryo kiyo kyandekirwe ko Kiebrania ku Kirumi no ku Kiyunani.²¹Ghweki abhaimereri abha amasengero abha Wayahudi bhakatebhya Pilato. "Otakakonakona, 'Omonene uwa Wayahudi; nawe umwene yaghambire we Omonene uwa Wayahudi." ²²Pilato wonsweakabhahonshokerya, "Ghano nkonire nengakonire."²³Hano umusirikare yamare kunyankya Yesu, bhakaghegha shingibho shyaye nu ukushitwena ko amaghushi anne, kera umusirikare righushiimwe, igho igho ne engasho yaye, bhono engasho era teyashonirwehe yarokirwe yonswe. ²⁴Ghweki bhakabhoryana abhene, "Totakayebharora, toyahore komaha omobhahi nnawe." Reno ndyabhaye igho okoreke rera ryakonirwe rebhe kukihiko, reno rekoghamba mbaritwena shingibho shyane, niingibho yane ekatonerwa ubhwahori."²⁵Abhasirikare mbakore amang'ana ghano. Nyakuwabho Yesu mohara wabho nyakuwabho, Mariamu moka Kleopa (na) Mariamu Magdalene - abhakari bhayo mbarenge bhaimereye hang'e no omosarabha ghwa Yesu. ²⁶Yesu hano yaroshe nyakuwabho no omona mwegha ora, ono yamohanshire bhakaemera hang'e akatebhya nyakuwabho, "Omokari, maha,omona waho ngono hano!" ²⁷Akamara akatebhya omona mwegha, "Maha,uyo hayo nyakuwenyu. "Kukurwa hayo omona mwegha ora akaghya nawe ka waye.²⁸Hano riyo ryahoye, eno Yesu amanyire ghonswe ghahoye kuhikya amakonikoni, akaghamba, "nena inyonta." ²⁹Ekento keno kyarenga kishoye isiki hara, bhakatora sifongo yishoye isiki ko orote oro tambhe, bhakamunywensya. ³⁰Yesu hano yaesamire, akaghamba, "Ehoye." Nho yahinyire omotwe ghwaye akaghabhya obhohoru bhwaye.³¹Kobhora yarenge enkagha yo okoserenia, nakobhora omobhere teghwatunire ghosaghe komosarabha enkagha yu urusiko ru ukumunya (kobhora urusiko ru ukumunya ndwa mukumo), wayahudi bhakasabha Pilato igha bhara bharengenga komosarabha amaghoro ghabho ghabhunwe, emebhere ghyabho ghikibhwi. ³²Nho abhasirikare bhaishire bhabhune amaghoro agha bhara bharenge bhahangikirwe hamwe (na) Yesu ³³Hano bhahekereye Yesu bhakanyora yamara kukwa, ku igho tebhabhunire amaghoro ghayehe.³⁴Nunyora nigho, uwomwe uwa abhasirikare bhara akamobheta morobharu naritimo, hayohayo ghakarwa amanshe (na) amanyinga. ³⁵Ono yaroshe reno yarusiri ubhushuti bhuyo, nu ubhushuti bhwaye mbohene. Umwene yamanyire kera yaghambire nkehene nabhenyu mwitabheri.³⁶Amang'ana ngabhaye eng'ana era yaghambirwe ebhe niikihiko, "Teho nunyora niighuha ryaye imwe reno riribhunwa." ³⁷Ghweki rikoni ryende reraghamba, "Mbaremomaha ora bhamobhetire"³⁸Hano ghayo ghahoye Yusuphu uwa Arimathaya, kobhora yare monamwegha uwa Yesu ku ikibhisire bhono nkobhoha Abhayahudi, yasabhire Pilato okoreke bhagheghe omobhere ughwa Yesu, Pilato akamwitabherya. Ku igho Yusuphu akasha akaghegha omobhere ughwa Yesu. ³⁹Nikodemo ono yasoraini Yesu ubhutiko wonswe akasha. Umwene akareta umwishoghano ughwa manemane (na) ubhudi, ekerengere ikyo ubhurito ubha kiro ighana.⁴⁰Ku igho bhakaghegha omobhere ughwa Yesu bhakabhoha mosanda ye eketani hamwe namaghuta ghara ghakorangasa, koreng'ana ne etemo iya abhayahudi iyo okobheka. ⁴¹Ahase hano Yesu yabhekirwe ryarengeho risiko; mwisiko riyo yarengeho embehera eno etare arabhekwa monto. ⁴²Bhono kobhora yarenge urusiko urwa okoserenia (kwa) Wayahudi, kobhora iyo yarenge hang'e, bhakamobheka muyo.

Chapter 20

¹Inkyo shiri iyu urusiko orotange ku shinsiko muhungate, bhokerenge bhumwarumwaru,Mariamu Magdalene akasha ko mbehera; akarora reghena rera rirusibhwi ko mbehera. ²Akakenya kemwe kughya ko Simoni Petro nako omona mwegha ora Yesu yahanshire, ghweki akabhatebhya, "bhagheghire Omokama kurwa mombehera, tetomanyire era bhamoraihe."³Nho Petro no omona mwegha ora bhakarishoka, kughya ko embhehera era. ⁴Bhonswe mbagheye nkenyo; omona mwegha ora yakere Petro akatangata kuhika kombhehera hara. ⁵Akaemera akamaha mombhehera; akarora esanda iyene emo, nawe teyasohiremohe.⁶Ho Simoni Petro yahikire akasoha mombhehera. Akarora esanda iyene emo. ⁷Eketambara kera yabhoheywe komotwe tikyarengemohe yarenge mbareke ikyene.⁸Nho omona mwegha ora yasohire mombehera ; akamaha nu ukwitabherya. ⁹Kobhora kohekera hayo tebhamanyire amakoni igha nkehameryo kyare igha Yesu aryoke kurwa mobhaku. ¹⁰Ghweki abhana bhegha bhara bhakakyora wabho.¹¹Nunyora nigho Mariamu yarenge yimereye kebhara ye embhehera arakura, hano yakuranga yaimokire akaihinya akamahera mombhehera. ¹²Akarora abharaghe bhabhere abharabhu bhaibhohire shingibho shendabhu bhaikaye komotwe uwonde komaghoro kigho Yesu yarenge araye. ¹³Bhonswe bhakamotebhya, "Ore mokari, nkwake ukukra?" Wonswe akabhatebhya, "Nkobhora bhagheghire Omokama wane, temanyire hano bhamotore."¹⁴Hano bhamare koghamba ghayo, akaisyorya no okomaha Yesu aimereye. Nawe tiyamongoye igha Yesu yare. ¹⁵Yesu umwene akamotebhya, "Bhabho , nkwake ukukra? Newe ukutuna?" wanswe yamanyanga nu omonaghya uwa risiko akamotebhya, "Omokama, nyore nuwe wamogheghire, ntebhya hano wamotore, oni nendamogheghe."¹⁶Yesu akamotebhya, "Mariamu." Nkaisyorya no okomotebhya ko Kiaramu, "Raboni," eno nko okoghamba, "Umweghya." ¹⁷Yesu akamotebhya

¹⁸Mariamu Magdalene akasha akatebhya abhana bhegha, "Ndoshe Omokama, " ghweki amotebhiri amang'ana ghano.¹⁹Hano yahikire komoghorobha, urusiko ruyo, urusiko orotange kushinsiko muhungate, ebheseku okanyorwa bhisikire ko abhanabhegha hara bharenge ko okobhoha Abhayahudi, Yesu yaishire akaemera ghate yabho akabhatebhya, "Mobhe no omorembe." ²⁰Hano yamare koghamba ghano akabhorokya amabhoko ghaye namorobharu. Abhanabhegha hano bharoshe Omokama mbashomeywe.²¹Ghweki Yesu akabhatebhya igha, "Mobhe no omorembe. Kya igho Tata yantomire oni bhuyo bhuyo nawoni ndabhatoma mokore ghiyo." ²²Yesu hano yamare koghamba ghayo, akabhaha shinguru akabhatebhya, Mobhe ne Enkoro Ehoreru. ²³Wowonswe ono morabhere ibhitimba bhaye, mbabheywe; nabhara moregongera mbarefongorwa."²⁴Tomaso, omwe uwa ikomo nabhabhere bhara, ono yabherekeywe Didimasi, teyarenge nabharikyaye hano Yesu yaishire. ²⁵Abhana bhegha bhakamotebhya ghweki, "Toroshe Omokama." Wonswe akabhatebhya, "Hano ndange korora amaghati aghi imisumari komabhoko ghaye no okoghaghota naibhyara bhyane, no okobhoko morobharu rwaye tinkwikeryahe."²⁶Hano shahetire shinsiko monane abhana bhegha bhakabha hamwe mukinyumba, Thomaso wonswe yarengeho. Enkagha ekeseku kyarenge kisikirwe Yesu akaemera ghate ghate yabho akaghamba, "Mobhe no omorembe." ²⁷Akamara akatebhya Tomaso, reta ikyara kyaho omahe amabhoko ghane; reta hano okobhoko kwaho no otore ko robharu rwane; otakabha kya ono atakwitabherya okoreke witabheri."²⁸Thomaso akahonshokya no okomotebhya, "Omokama wane (na) Waryobha wane." ²⁹Yesu akamotebhya, kobhora ondoshe, witabhereyi . Bhara bhakwitabherya bhonswe mbanonkirwe, bhataroshe."³⁰Ghweki Yesu akakora ebherenghyo bhyaru mobhoronge ubhwa abhana bhegha, bheno bhetatore kokonwa konwa moketabho keno; ³¹ghano ngakonirwe konirwe okoreke mwitabheri igha Yesu we Kristo , Omona uwa Waryobha, ghweki hano mwitabherya mobhe no obhohoru kohetera irina ryaye.

Chapter 21

¹Hano amang'ana ghayo ghahoye Yesu yaiyorokiri ghweki ko abhana bhegha bhaye kunyansha iya Tiberia; nigho yaiyorokiri umwene: ²Simoni Petro yarenge hamwe (na) Tomaso ono yabherekeywe Didimas, Nathanaeli uwa kana iya Galilaya,abhana abha Zebedayo naabhana bhegha abhande bhabhere abha Yesu. ³Simoni Petro akabhatebhya, "Oni ndaghya koghokora shinswe." Bhonse bhakamotebhya, "Bheto,bhonswe ntorahirane." Bhakaghya bhakasoha mwitubha naho ubhutiko bhonswe bhuyo tebhanyore kentohe.⁴Hano bhwakeye kukyo, Yesu Yesu akaemera komorambo, nabho tebhamanyire igha Yesu he. ⁵Ghweki Yesu akamotebhya, "Abhamura mona keno morare?" Bhonswe bhakamohonshokerya, "Tetonakyohe." ⁶Akabhatebhya mwiki righokoro orobhareka urwa bhoryo ubhwi ritubha moranyora kerengere." Ku igho bhakaikya righokoro mbatamirwe kuriruta kukughirya kuritoha shinswe nsharu.⁷Nho omona mwegha ora yahanshirwe (na) Yesu akatebhya Petro, "No Omokama." Hano Simoni Petro yaighure igha no Omokama akaibhoha ingibho yaye (kobhora teyarenge aibhohire bhuya he), ghweki akairekera munyansha. ⁸Abhana bhegha abhande bhakasha mwitubha kobhora tebharenge hare no omobho kerengere ikya amatamboka ighana bhonswe mbaruta righokoro rera ryabhatamire kukughirya iya ubhwaru ubhwa shinswe. ⁹Hano bhahikire ko omorambho, bhakarora omoro ughwa amakara ighoro shyarengeho shinswe no omokate.¹⁰Yesu akabhatebhya, "Morete shinswe nkeigho kushiyo moghobhiri bhono igho." ¹¹Simoni Petro akaruta righokoro rera ryarenge rishoye shinswe shenene, kerengere kya shinswe ighana imwe merongo etano naisato; nokanyora ninsharu shyare, righokoro rera teryabharokirehe.¹²Yesu akabhatebhya, "Mushe munyore ikimwensha nkyo." Taho nunyora mona mwegha yakarehire komobhorya, "Nuwe we?" Mbhamanyire igho no Omokama yare. ¹³Yesu akasha akaghegha omokate, akabhahaakakora igho igho nakushinswe shera. ¹⁴Eno yarenge nke rengere ikya katato Yesu araiyorokya ko abhanabhegha bhaye kukurwa kigho yaryokire kurwa mobhaku.¹⁵Hano bhamare kunyora ikimwesha nkyo, Yesu akatebhya Simoni Petro omona uwa Yohana bhono, ohanshire kokera bhano?" Petro akahonshokya, "Nigho Omokama; "Nomanyire igha nenkohanshire." Yesu akamotebhya, "Resya amang'ondi ghanne." ¹⁶Akamotebhya urwa kabhere, Simoni omona uwa Yona, bhono, nohanshire?" Petro akamotebhya, " Nigho, Omokama; uwe nomanyire igha nenkohanshire. "Yesu akamotebhya, "Resya amang'ondi ghane."¹⁷Akamotebhya ghweki urwa katato. "Simoni, omona uwa Yohana, bhono ohanshire?" Petro akabhabhayera yamotebhiri urwa katato ,"Uwe nohanshire?" Wonse akamotebhya, "Omokama, nomanyire ghonswe; nomanyire igha nenkohanshire." Yesu akamotebhya, Resya amang'ondi ghane. ¹⁸Mwitabheri, mwitabheri, ndakotebhya hano warenge mumura wanare kwibhoha shingibho nu ukughya hara honswe watunire; naho hano oreghota norerambora amabhoko ghaho nu uwonde narikwibhohya nu ukukuhira hara otakutuna kughya."¹⁹Yesu yaghambire ghano korokya ntubhoke iyu uruku keno Petro akamghongire Waryobha. Hano yamare koghamba ghayo, akatebhya Petro, "Nsorana."²⁰Petro yaisyori no okorora omona mwegha ora yahanshirwe (na) Yesu arabhasorana, uyo we yarenge nitoghekire ku kikubha ikya Yesu hano bharyanga ibhyo omoghorobha (na) akamobhorya, "Omokama, newe arikokonera iniko?" ²¹Petro akamorora no okobhorya Yesu, "Omokama, omonto ono nke arakore ?"²²Yesu akahonshokya, "Nyore ndatuna atighare kohekera rono ndisha, riyo nke rekotoniri?"Nsorana," ²³Ku igho eng'ana eno ekanyaraghana mobhahiri bhonswe, igha omona mwegha ono tarikwahe.Nawe Yesu teyatebhiri Petro igha, omona mwegha ono rukwehe, "Nyore ndatuna atighare kohekera hano ndisha nke rekotoniri?"²⁴Ono we omona mwegha ono akorokya ubhwikeribhwa bhwane ko amang'ana ghano, ghweki we yakonakona amang'ana ghano, ntomanyire igha obhwiyorokya bhwaye mbhwa bhohene. ²⁵Ghaho amang'ana ghande amaru ghano Yesu yakore. Nyore kera rimwe rekakonirwe konirwe, ikyaro tekekatore konaghya ebhetabho bheno bhekakonirwe konirwe.

Acts

Chapter 1

¹Uwe omosookwa Teofiro, ko eketabho ikyane ikya mbere keera, nakwandekeeye mo amang'ana ghonswe igho ghano Yeesu yaakorre na agha ukweghya ukwaye, ukurwa nano yaasimiiyi emeremo ighyaaye, ²okohekera urusiko rono yagheghirwe ukughya mu-ryobha. Hano wanyoore ataragheghwa, yaaragherreyi abheegha abhaaye bhano yaahoye okohetera Umwika Omohoreeru kya bhono bharakore emeremo gheno yaabhategheeye. ³Ukurwa ko amateeso, ukukwa na ukuryo ukwaaye, yabhabhooshokeeye a-mohoru ko ebhemanyerro ibhyaru. Ku ishinsiko merongo ene, yabhooshokeye abheegha abhaye na ukushumaasha nabho amang'ana agha obhokama ubhwa Waryobha.⁴Hano Yeesu yaasikananga nabho, akabhakania igha watakaarwa mu umughi ughwa Yerusareemu kasi bhaghanyerre ho Umwika Omohoreeru ghoora Taata yaraghaini, kya bhoora nabhatebhiri. ⁵igha, Yohana na amanshe yabhatisiiyi abhanto, kasi bheenyu m-bhongo morabhatiisibhwi ku Umwika omohoreeru."⁶Hano abheegha abha Yeesu bharenga bhaikomaini hamwe, bhakamobhoorya igha, bhono Omoonene uweeto, enkaagha eno n-yo oratukyorri obhokama ubhweeto Abhaisiraeri? ⁷Umwene akabhahonshora igha, te emeremo ghyeenyu he okomanya enkaagha iya amang'ana ghayo, kasi Taata umwene n-we aana obhotoro ubhwa okomanya amang'ana ghayo. ⁸Kasi m-murinyoora shinguru hano Umwika Omohoreeru ariisha ko bheenyu, n-ho merebha abhaimererri abha amang'ana aghaane okotanga Yerusareemu, Bhuyahudi yonswe, Samaaria kora mu ikyaro kyonswe igho.⁹Hano Yeesu yaamarre okoghamba ghayo, bhaketasherreye ighoro, Umweene akaainyokibhwa ighoro ukughya mu-risaro eno bharamomaherra, riisaro rekamukundikirya tebhamara ghwiki bhamomahe he. ¹⁰Enkaagha eno wanyorre bhaketaasherreye ighoro mu irisaaro, bhakatokera bharamaaha abhanto abhabhere bhaimereye hamwe nabho eno bhaibhohire shingibho shendabhu shaa. Bhakabhabhoorya igha, ¹¹"Bheenyu bhare Bhaghariraaya, ndarra mwimereye hano moramaherra ighoro mu risaro? Yeesu uyo aruure ko bheenyu hano ukughya ighoro mu risaro, arikyora kya igho igho momorooshe araghya ighoro mu risaaro.¹²Ho bhairaini Yerusareemu ukurwa ko ekekereghe keno kyabherekerwanga igha ikya emezeituuni, oroghendo urwa ekerengere ikya amatamboka ekekwe. ¹³Hano bhahikire bhakasoha mu ikinyumba ikyabho keno kyarenge ko ghorofa keno bhaikarangamo. Abheegha bhayo m-mbaabho Peetero, Yohana, Yaakobho, Anderea, Firipo, Toomasi, Bhatoromaayo, Mataayo, Yaakobho umumura wa Arufaayo, Simooni Omozerote, na Yuuda mura waabho Yaakobho. ¹⁴Bhayo bhonswe ko obhomwe ubhwaabho na emekere, bhaikomanianga hamwe okosasaama Waryobha. Hamwe nabho, bharenga na abhakari abhande bhaabho Maryamu nyako waabho Yeesu na abhakari abhande, na abhamura abhaabho Yeesu.¹⁵Ku ishinsiko shiyo Peetero akimerra ghateghate iya rikomo irya abhakumya kya abhanto ighana na emerongo ebhere igho akabhatebhya igha. ¹⁶Abhakumya bharikyane, yaarenga ni-igha amaandeko Amahoreeru ghahekeerane, nagho ngaara agha Yuuda ghano Umwika Omohoreeru uwa Waryobha yaaghambire okohetera ko-omokama Daudi, ono yorokiri abhanto bhaara bhaaghootire Yeesu.¹⁷Ko bhoora Yuuda n-yaare hamwe na bheeto, kora tokatorrania nawe omoremo ghono twahaaywe na Waryobha." ¹⁸(Yuuda uyo yaaghorre omoghondo ko shehera shiyo yanyorre ko okohetera obhoghogho ubhwaaye kora m-omoghondo muyo muyo yaaghooye bhubhumaye amaronsho ghakaheta kebhara harabhu igho. ¹⁹Bhonswe igho bhano bhamenyire Yerusareemu mbaighuure eng'ana eno, ku bhuyo omoghondo ghuyo bhakaghobherekera ko ekeghambo ikyaabho "Hakeri Dama" esesoro iyaakonigha "omoghondo ughwa amanyinga.")²⁰Ghayo ngaandekirwe mo eketabho ikya Zabhuri igha, "Ikihiita ikyaaye nkerabhe na ekesoma kebhore omonto uwa okomenya-mo." na ghwiki ni-igha, emeremo ighyaaye ighya obhotangati nu-uwonde arahaanwe.²¹Ku bhuyo, nigha twaahore omonto mo-bhano bhaarenga hamwe na bheeto enkaagha yonswe eno twaare na Omonene Yeesu, ²²ukusimirya hano Yohana yaabhatiisiri Yeesu, okohekera hano yainyokiibhwi ukughya ighoro mu-risaro, na uyo toraahore nigha abhe umwimererri hamwe na bheeto, uwa ukuryoka ukwa Yeesu. ²³Mbe bhakatoora-ho amariina agha abhanto abhabhere , Yusufu ono yaabherekerwanga igha Bharisaabha na iriina iryaye iryende yaabherekerwanga igha Yusito, uwa kabhere yabherekerwanga igha Matiya.²⁴Ku bhuyo bhakasasaama Waryobha eno bharaghamba, "Omonene, nu-we umwene omanyire shenkoro isha abhanto bhonswe igho, ku-igho, torakosasaama otore harabhu igho omonto ono waahooye abhe hamwe na bheeto, ²⁵agheghe umweya ughwa Yuuda ko-emeremo na obhotomwa, kasi umwene akaitora ukughya bhwaaye. ²⁶Ku bhuyo bhakaahora Matiya akagherrwa hamwe na abhatomwa ikomi na omwe abha Yeesu bhaara.

Chapter 2

¹Hano urusiko urwa inyangi iya Pentekosite rwaahikire, wanyorre abheegha abha Yeesu bhonswe igho bhasangire hamwe. ²Kamwe igho bhakiighwa okoherra ukwa rikama ukurwa ighoro iyo na rikama riyo rekeeshora mu inyumba eno bhaarenga bhiikayemo. ³Hayo hayo bhakamaaha ebhento kya ebhemore ibhya omorro bhekabhaikarra kera omonto. ⁴Bhonswe igho bhakaishoribhwa Umwika Omohoreeru, bhakasimya okoghamba ebheghambo ibhyende kya bhono Umwika Omohoreeru yaabhahaaye obhotoro ubhwa ukushumaasha.⁵Tamaaha, bhaarengaho abhayahudi bhano bhaamenyire Yerusareemu, bhano bhakukumya Waryobha, ukurwa ntahaana shyonswe mu ikyaro hano. ⁶Hano bhaighuure ikirumo kiyo, rikomo irya abhanto rekaasha, bhakaroghoora ko bhono bhaighuure kera omonto akaighwa bharashumaasha mo-ekeghambo ikyaaye, ⁷bhakatong'aara na okoroghoora, bho bhakaghamba igha, "Te-obhoheene igha abhanto bhonswe igho bhano bhakushumaasha hano te Bhagariraaya he?⁸Bhoono nke kebhaye, bheento bhonswe igho ukubhiighwa ko-ebheghambo ibhyeeto ibhya okwebhorwa? ⁹Abhapaati, Abhamedi na Abhaeramu na bhayo bhamenyire Mesopotamia, Bhuyahudi na Kapadokia na okobhata Ponto na Asia, ¹⁰okobhata Firighia, pamfiriya, kughya Misiri na entahana iya Ribiya okohekera Kirene, na abhagheni ukurwa Ruumi, ¹¹Abhayahudi na bhano bhakukumya Waryobha, Abhakerete na Abharabhu, nkobhaighwa bharashumaasha ko-ebheghambo ibhyeeto ebheka na obhotoro ubhwa Waryobha."¹²Bhayo bhonswe bharenga bharoghorre na ukuritata eno bharabhorania abheene ko-abheene, "Bhamure, kana esonga iya amang'ana ghano ne he?" ¹³Kasi abhande bhakashabhura eno bharaghamba, "Bhano mbaghootirwe na amarwa amagheni."¹⁴Kasi Peetero akemerra hamwe na abheegha bharikyaye ikomi na omwe bhaara, akashumaasha ko obhoraka obhonene, akabhateebhya, "Abhanto abha Yudea hamwe na bhonswe igho bhano momenyire Yerusareemu kono, hano moratune eng'ana eno emanyekane kobheenyu, nigha mwitegherre amang'ana aghaane bhwaheene. ¹⁵Abhanto bhano tebhaghootirwe-marwa he, kya igho bheenyu mukwitegherra, ko bhoora bhono igho ni-inkyo ekere shenkaagha isato.¹⁶Kasi amang'ana nghano ngaara ghaghambirwe na Waryobha okohetera ko-omorooti Yoeri hano yaghambire igha, ¹⁷Ku ishinsiko isha umuhiko, nendehomerra abhanto bhonswe igho Umwika uwaane. Abhaana abheenyu abha ikishaasha na abha ikiiseke bhareekora obhorooti, abhamura mbaremaaha amamaaho, abhaghaaka mbarerootanga ebherooto.¹⁸Bhuyo bhuyo, ko abhaghorwa abhaane abha ikishaasha na abha ekekari nendebhaeterra Umwika uwaane Omohoreeru ko-shenkaagha shiyo, bhonswe bhareekora obhorooti. ¹⁹Ndekora ebheghwa mo-eryobha na ebhemanyerryo nse mu ikyaro hano ibhya amanyinga, omorro na ikitu ikya iryoki.²⁰Eryobha ndirisoribhwa rebhe ikisunte, hano urinyoora urusiko roora rotarahika urwa okoroghoorya urwa Omonene Waryobha. ²¹Iyo nerebha igha kera omonto ono akukumya na ukwiteng'era iriinairya Omonene Waryobha, uyo narehona.'²²Abhanto abha Isiraeri, mwitegherre amang'ana ghano: Waryobha yaatorre Yeesu uwa Nazareti harabhu igho bhoronge bhwenyu ko-okohetera amakono na ebhemanyerryo ibhyaaru mo bhenyu mono,kya igho bhenyu abhene momanyire. ²³Yeesu uyo, yaareetirwe ko-bhenyu, ko bhono Waryobha yaamanyire na kya bhono yatunanga ku-ukurwa okosemoka, kasi bheenyu mokamobhamba ko-mosarabha, mokamwita okohetera ko-bhanto bhano bhatare Abhayahudi. ²⁴Kasi Waryobha yaamuryokiri ukurwa mo-bhaku. Akamuruusirya-ho obhorro ubhwa uruku, kobhoora shinguru ishya uruku teshekatorre okomorebherra he.²⁵Kora Omokama Daudi yaaghambire amang'ana agha Yeesu ghayoigha, "N-narooshe Omonene uwaane araghenerrya okobha hamwe na oni shinsiko shonswe igho, m-mboryo bhwane are, tinsingisibhwi he. ²⁶Ku bhuyo, enkoro iyaane nkosambaaroka ere, ororeme urwaane nkukirirrya rore kura omobhere ughwane nguriteng'era obhohoru shinsiko shonswe igho. Na omobhere ghwane ngoratereme.²⁷Tutighe-he mu ikyaro ikya abhaku ghwiki tiwikerri-he omobhere ughwa Omohereeru uwaaho ghughunde. ²⁸Uwe waghirre namanyire enshera iya obhohoru, noraghire nshomerwe bhokong'u kobhoora orenge haang'e na oni.²⁹Abhakumya bharikyane, nkobhateebhya-nde eno neena obhweseghe igha, Daudi omokoro weeto yaakwa, akabheekwa. Naanyabhoono indu iyaaye n-hano ere. ³⁰Daudi uyo m-moroti yaare, yaamanyire igha Waryobha n-yaamoraghaini ku ukumutyanera igha, nakahaaye omonto uwa eka iya omokama Daudi obhokama ubhwa Daudi. ³¹Daudi yaarooshe amang'ana bhono ghakaabhaaye mbere iyo, ku bhuyo n-yashumaasheeye ukuryoka ukwa Kiristo, igha takaatighirwe-he mu ikyaro ikya abhaku hande igha Waryobha aikerri omobhere ughwa Kiristo ghughuunde.³²Yeesu uyo n-yaaryokiibhwi na Waryobha ukurwa mo-bhaku na bheeto bhonswe igho bhano toohano na-bhaimererri abha eng'ana iyo. ³³Ku bhuyo, akerenge mo-kobhoko ukwa bhoryo ukwa Waryobha eno yinyokiibhwi ighoro, akore kya bhoora yaraghaini igha akahaaye Yeesu Umwika Omohoreeru uwaaye, ku bhuyo Yeesu atohomerreye Umwika Omohoreeru, kiyo nkyo bheenyu mukwighwa na ukwimahera bhono igho.³⁴Daudi umwene tiyarinire mu-risaro he, kasi yaaghambire igha, Omonene Waryobha yaatebhiri Omonene uwaaye igha, ³⁵ikara bhoryo ubhwane hano, ahase hano hakosookwa bhokong'u, okohekera hano ndekokora otashere hanse abhabhisa abhaaho" ³⁶Ku bhuyo, Abhaisiraeri bhonswe igho ni-igha momanye bhuuya igha Waryobha yaakorre Yeesu uyo okobha omonene na Kiristo. Na Kiristo uyo uyo n-we mwabhambire ko-mosarabhahaara, mokamwita."³⁷Mbe, hano bhaighuure amang'ana ghano Peetero yaaghambire, bhakanyahareka bhokong'u mo-shenkoro ishabho. Bhakabhoorya Peetero na abhatomwa abhaande abha Yeesu igha "bhoono bhamure bheeto n- iyake tokaakora?" ³⁸Peetero akabhateebhya igha, "kera omonto abhatiisibhwi ku iriina irya Yeesu na okosabha amaabhera ku-ukutigha ibhitimba hayo n-ho morahaanwe ituho eno erenge igha n-Umwika Omohoreeru. ³⁹Ko bheenyu ngo omoragho ghono Waryobha yaraghaini na ko-abhana bheenyu na abha hare bhaara, bhano bhatarakumya Waryobha, bhayo m-bhaaru ko-ekerengere keno Omonene Waryobha arabhabherekere."⁴⁰Peetero akaghenderrya okobhakang'aserrya amang'ana amaaru araghamba igha, "kera omonto nigha asasaame na ukutigha ibhitimba na ukwikerrya Waryobha abhatoori murwe mo rekora righogho reno. ⁴¹Hayo n-ho bhaitabherreyi amang'ana agha Peetero bhakabhaatiisibhwa urusiko ruyo ekerengere ikya abhanto ebhekwe bhitato. ⁴²Bhonswe igho bhakaghenderrya mo-ameeghyo agha obhomwe, okosanga omokaate na ko amasabhi ku Waryobha.⁴³Ehaho ekaghoota kera omonto, ko bhoora abhatomwa abha Yeesu bhaakoranga amakono amaaru na ebhemanyerryo kohetera iriina irya Yeesu. ⁴⁴Abhakumya abha Yeesu bhonswe igho mbaare na obhomwe, eno bharasanga omokaate na ibhyakorya, ku bhuyo ebhento ibhyaabho mbaabhetoorre hamwe ku ubhwangaarri ubhwa bhonswe igho. ⁴⁵na mbaghoori ebhento hamwe na emeghondo ighyaabho, shehera sheno bhaanyoraanga, mbatwenanga kera omonto okoreng'aana na obhohabhe ubhwaaye.⁴⁶Mbe, bhakaghenderrya ukusikana mo obhogho ubhwa risengerryo irya Waryobha nsiko shonswe igho, bhasanganga omokaate mu shinyumba ishaabho na ukunyeera hamwe ibhyakorya eno bhashomeeywe mo shenkoro ishaabho; ⁴⁷Mbatoonianga Waryobha, ku bhuyo bhakahanshwa na abhanto bhonswe igho. Omonene Yeesu yaabhatoryanga kera urusiko, hayo bhaaruhanga ku-risaabhu iryaabho.

Chapter 3

¹Urusiko urwonde, Peetero bhaana Yohana bhaghyanga mu-risengerro irya Waryobha okosasaama saa kenda isha omobhaso. ²Mo-obhogho ubhwa risengerro kyarengaho ekeseku keno kyabherekerwangwa igha "Ikiiya", hayo n-ho omonto nyabhorebhe ono yaare riteng'o ukurwa ukwebhorwa ukwaaye, yatoorwanga na abhanto nsiko shonswe igho, asabherre shehera ko abhanto bhano bhaghyanga okosasaama. ³Hano yarooshe Peetero bhaana Yohana bhahikire haang'e okosoha mu-risengerro, akabhasabha bhamohaane shehera.⁴Mbe, Peetero na Yohana bhakamomaherra bhokong'u, Peetero akamoteebhyaigha, "Tomaherre", ⁵Akabhamaherra, eno ariteng'era okohanwa kyokyonswe keera ukurwa ko-bho. ⁶Kasi Peetero akamoteebhya igha, "Oni teneena-he shehera hande esahaabhu, kasi keno neenakyo, n-kyo ndakohaane. Ku iriina irya Yeesu uwa Nazareeti, nigha wemerre oghende."⁷Peetero akamoghoota na okobhoko ukwaaye ukwa bhoryo, na ukumwinyokya ighoro: kamwe igho shimbuuso na ebherenge ibhya amaghoro agha riteng'o riyo, bhekanyoora shinguru. ⁸Omonto riteng'o akaibhurruka ighoro, akasimya okoghenda umwene igho; akasoha mu-risengerro hamwe na Peetero bhaana Yohana, eno araghenda na ukutuuma-tuuma na okoghonga Waryobha.⁹Mbe, abhanto bhonswe igho bhakamomaaha eno araghenda na okoghonga Waryobha. ¹⁰Hano bhaang'urre igha n-oora yarenga ko ekeseku haara arasabherrya shehera, bhakairuramera na okoroghoora bhokong'u ko keera kyaikorre ko-omonto riteng'o uyo.¹¹Ko hamwe igho, abhanto bhonswe bhakakenyerra ukughya mu ikinyumba keno kyabhererwanga igha "Eghosoryo iya Seremaani" okoroghoora kya bhono yaarenga araisunga Peetero bhaana Yohana. ¹²Peetero hano yaaroshe abhanto bhayo, akabhateebhya igha, "Bheenyu abhantoabha Isiraeri, n-kwake mokoroghoora eng'ana iyo? N-kwake amaitegherro agheenyu ghakokanya ntokorre omonto ono aghendire ku-shinguru hande ko okobha m-mbanto abha heene tore ku Waryobha?¹³Ti-igho-he, kasi Waryobha uwa abhakoro abheeto Ibhurahimu, Isaaka na Yaakobho n-we antooniri Yeesu, omokori uwaaye uwa emeremo. Uyo n-we bheenyu mwaangire harabhu igho ku Piraato, kura Piraato uyo nyaatunire okomohatera bhushema igho. ¹⁴Mokamwanga Omohoreeru, Uwa Heene na ahase ahaaye mokatooraho umwiti uwa abhanto, igha n-we ahaterwe bhushema igho.¹⁵Bheenyu mokamwita ono yaare omokama na esemoko iya obhohoru ono Waryobha yaaryokiri ukurwa mo-abhaku - Bheeto nabhimererri abha eng'ana eno. ¹⁶Bhoono, omonto ono mokomaaha hano na ghweki m-momanyire, nahweeniibhwi harabhu igho mo-amaiso agheenyu bhonswe, te ko ekento ikyende he, naho n-ku umukumo ugwa iriina irya Yeesu.¹⁷Bhoono bhahiiri abheeto, nemanyire igha mwakorre igho ko-obhokaangi, n-igho bhaakorre kura ambhatangati abheenyu. ¹⁸Naho, amang'ana ghano Waryobha yaararekire ekembere hayo okohetera koabharooti bhonswe, igha Kiristo uwaaye naarateeswe, bhono amang'ana ghayo ghaahekeraini.¹⁹Ku bhuyo mosabhe amaabhera na ukwisyoorya, ibhitimba ibhyeenyu bhirusibhwi-ho kemwe okore shiishe shinsiko isha okosambaroka isha okobhaho ukwa Omonene. ²⁰okore atore kutomana Kiristo ono mwamara okotorrwaho, uyo n-we Yeesu.²¹Ni-igha Yeesu atighare mo-eryobha okohekera enkaagha eno Waryobha arekora ebhento bhyonswe igho mu-ikyaro bhebhe ebhehya, kya igho yaaghambire ukurwa kare okohetera abharootiabhaaye abhahoreeru. ²²M-maheene Mosa n-yaghaambire igha "Omonene Waryobha weeto arebhaahoorra omoroti kya oni mo bheenyu muyo" mobheenga moramwitegherra bhuya kera eng'ana eno arebhatyeebhyanga. ²³Erebhanga igha, omonto wowonswe igho ono aryanga ukwitegherra omorooti, uyo narisikibhwa amakora ghonswe igho.²⁴Kiyo n-kyo okomaaha abharooti bhonswe ukurwa ko Samweri na bhaara bhaaroobheye ko, mbarootire amang'ana ghonswe ghano ghakwikora ku ishinsiko sheno. ²⁵Bheenyu na abhaana abha abhorooti ku imuuma eno Waryobha yaakorre na abhakoro abheeto, kya ighho yaasumaashire na Ibhurahimu igha "Ko-okohetera orwebhoro urwaaho, abhanto abha ibhyaro bhyonswe igho, mbareng'oorwa." ²⁶Ku bhuyo, hano Waryobha yaaryokiri Yeesu,omokori uwaaye uwa emeremo, akatanga komoreta ko bheenyu okore abhang'oore, hano oranyoore mwikerreyi ukurwa mu ibhitimba ibhyeenyu.

Chapter 4

⁴¹Enkaagha eno Peetero bhaana Yohana bhaarenga bhakishumaasha na abhanto bhayo, abhasengeri abha risengerro, Abhasadukaayo na omonene uwa abharendi abha ringengerro irya Waryobha,bhakatora. ²Bhaarenga bhatindire ko bhoora Peetero na Yohana bheeghyanga abhanto eno bhararaareka igha ukuryoka ukwa abhaku n-ho kore ko bhoora Yeesu n-yaryokire ukurwa mo-bhaku. ³Mbe, bhakabhaghoota omoghoroobha na bhakabhatoora mu-inyumba iya ekebhohe okohekera inkyo yaako. Naho, abhanto bhano bharenga bhaighuure amang'ana ghayo, mbaaru bhaakumiri okohekera ekerengere ikya abhanto ebhekwe bhitano igho.⁵Okohekera inkyo iya urusiko rono rwoseeywe-ko, abhasengeri abhaabho, abhaghaaka abha Ikiyahudi hamwe na abheeghya abha amaragherryo agha Mosa, bhakaikomania Yerusareemu. ⁶Mo-sango muyo, yaaremo Anasi n-we omonene uwa abhasengeri, hamwe na Kayafa, Yohana Arekisanda na abhahiri abha Anasi. ⁷Hano bhaarenga bhamarre okobhaimerrya Peetero na Yohana bhoronge ubhwaabho mu-ribharasha, bhakabhabhoorya igha, "M-mbotoro ke bhono bhwaghirre mokakora ghayo, hande igha, n-ku iriina iryaawe ryaghirre mokakora ghayo?⁸Ho Peetero eno aishoriibhwi Umwika Omohoreeru, akabhabhateebhya igha, "Abhanene, abhatangati na abhaghaaka abha Ikiyahudi bhanomoohano, ⁹N-kobhake rero torabhooribhwa amang'ana kya bhono twatoorri omonto riteng'o oora, kura moratobhoorerrya kya bhono twaakorre akahwena? ¹⁰Bhono mbe bheenyu bhonswe igho hamwe na Abhaisiraeri abhande, ndatuna momanye igha, omonto ono aimereeye bhoronge ubhwenyu hano, nahwenire ko obhotoro ubhwa iriina irya Yeesu Kiristo uwa Nazareeti. Uyo we bheenyu mwamobhambire ko-mosarabha, kasi Waryobha akamuryokya ukurwa mo-bhaku.¹¹Yeesu Kiristo n-reghena reno ryaangirwe na bheenyu abhahaghaashi, naho ndyo reghena rinene reno omohaghaashi wonswe akkwooseryako amaghena aghande hano yahaghaasha. ¹²Te bhooho obhohonia ko omonto wowonswe oora he, ko bhoora te reho iriina iryende mu ikyaro reno abhanto bhaahanwa, ko okobhahonia."¹³Bhono hano bhaarooshe obhokare ubhwa Peetero na Yohana, bhakang'ura igha m-mbanto-igho na tebhasomire shuure he, mbaroghorre, bhakahiita igha mbaghendanianga naYeesu. ¹⁴Ko bhoora bhaaroshe omonto riteng'o, oora yahweniibhwi aimereye hamwe na Peetero na Yohana, tebhabhaye na ng'ana iya okobhanoghorya he ukughira iya riyo.¹⁵Kasi hano bhamarre okohamerrya Peetero na Yohana bharishoke bhoronge ubhwa ribharasha, abheene bhakatighara bhararagherryana bhono bharakore. ¹⁶Bhakabhoorania igha, "Ni-iyake tokakora abhanto bhano? Mbohene igha amakono agha okoroghoorya ghakorrwe okohotera koabheene na ghweki ngomanyekaini ko kera omonto ono amenyire Yerusareemu; eng'ana iyo tetotore ukuyikaana he. ¹⁷Okorebherra eng'ana eno etakaromaana ko-abhanto, ni-igha tobhakaani bhatakateebhya omonto wowonswe ukughira iya iriina reno. ¹⁸N-ho bhabhabherekeye Peetero bhana Yohana bhasohe mu inyumba iya ribharasha na okobhakaania bhorro bhatakatara nunyoora n-kweeghya ku-iriina irya Yeesu.¹⁹Kasi Peetero bhana Yohana bhakabhahonshora na okobhateebhya igha, "Nyoore nkomaaha more igha ying'arreyi okobhasooka bhenyu tutighe okosooka Waryobha, mwahokani bheenyu abhene. ²⁰Ko bhoora tetutighe-he okoghamba amang'ana ghano torooshe na ukughiighwa."²¹Hano bhamarre okobhakania bhorro Peetero bhaana Yohana, bhakabhahatera bhaghende i-shaabho Ko bhoora tebhabhanyorre na eng'ana yoyonswe igho eno ekabhashibhiri, ku bhuyo abhanto bhonswe igho m-bhaghonganga Waryobha ko ghaara wanyorre ghaikorre. ²²Omonto riteng'o uyo yaanyorre rikono irya ukuhwenibhwa, waanyorre ana imyoka okoheteera merongo ene.²³Hano Peetero bhaana Yohana bhahaateeywe, bhakakyora ko-bhakumya abharikyabho bhakabhateebhya amang'ana ghano bhaatebhiibhwi na abhanene bha abhasengeri na abhaghaaka abha Ikiyahudi. ²⁴Hano bhaighuure ghayo, bhonswe igho bhakaghootana hamwe okosasaama Waryobha, bhakaghamba igha, "Uwe Omonene weeto n-we omotongi uwa bhyonswe igho. Nu-uwe waabhombire mu-ryobha bheena ikyaro, shinyansha na ebhento bhyonswe igho bheno bheemo, ²⁵uwe waghambire okohetera Umwika Omohoreeru ko obhoghambi ubhwa ubhwa omokoro uweeto Daudi, n-we omokori uwaaho uwa emeremo, okaghamba "n-kwake abhakyaro bhakorerra na okwoonshora amang'ana ghano ghatigharreyi?²⁶Abhakama abha mu-ikyaro mono na abhatongi, bhaikomaini hamwe okore bharebherre Omonene Waryobha na Kiristo uwaaye."²⁷M-maheene, amang'ana ghayo ngaikorre mu-mughi monomono, omokama Herode Antipa na Pontio Piraato bhasikaini hamwe na abhakyaaro na Abhaisiraeri, okore bharebherre Yeesu, omokori uwaaho uwa emeremo, umwaahorwa omohoreeru. ²⁸Bhakasikana ko-obhomwe ubhwaabho, bhakore amang'ana ghano watunanga ukurwa okosemoka igha ghabhe, kora waghatangatire ko-bhotoro ubhwaaho.²⁹Bhono Omonene uweeto, waighuure ibhyobhoherryo ibhyaaho. Bhono ototogheke bheeto abhakori abhaaho abha emeremo, okore tobhe na obhokare ubhwa okorareka eng'ana iyaaho, ³⁰hano waghorrokya okobhoko ukwaaho ukwa ubhuhika, abhanto bhahwene tokore amakono na ebhemanyerryo ko-okohetera iriina irya Yeesu, omokori uwa emeremo uwaaho Omohoreeru." ³¹Hano bhamarre okosasaama Waryobha, ahase hayo hano bhaarenga bhaikomaini-ho, hakasingisa, na bhonswe igho bhakaishorribhwa Umwika Omohoreeru, n-ho bhakarareka eng'ana iya Waryobha ko-bhokare.³²Abhakumya bhonswe igho ku-risaabhu iryabho, mbaare na obhomwe ko-maitegherro aghaabhona shenkoro. Taaho omonto-he ono yaaghambire igha ebhento ibhyaaye ni ibhyaaye umwene igho he, kasi mbaare okosanga hamwe hayo. ³³Abhatomwa abha Yeesu mbaimerreranga amang'ana agha Omonene Yeesu, igha n-ya ryokire ukurwa mo-bhaku, ku bhuyo, bhonswe igho mbaare na oroobho oronene.³⁴Mo-bhakumya bhayo tiyarengamo omonto wowonswe oora ono yaare na rihabhe, ko bhoora abhanto bhonswe igho bhano bhaare na emeghondo hande shinyumba mbaabheghorri ³⁵bhakareta shehera shonswe igho sheno bhaaghorri ko-bhatomwa abha Yeesu okore bhatwenere abhanto okoreng'aana na rihabhe irya kera omwe mo bhayo.³⁶Mbe, yaarenga-ho Omoraawi uwonde ono yaabherekerwanga igha Yusufu, umwebhorwa uwa righinga irya Kiipuro. Uyo n-we abhatomwa abha Yeesu bhaarokire igha Bharinaabha (esonga iyaakoni-igha "Omoteremya") ³⁷Bharinaabha yaaghorri omoghondo ughwaaye akaghootya abhatomwa abha Yeesu shehera sheno yaaghorri omoghondo ghuyo.

Chapter 5

¹Yaare-ho omonto uwonde ono yaabherekerwanga igha Anania na mokaaye igha Safiira. Abheene bhonswe bhakaghorya omoghondo ughwaabho. ²Hano bhaaghorri omoghondo ghuyo, Anania akabhisa shehera ishyende, ku-kwikererrania na mokaaye. Mbe, Anania akaherra abhatomwa abha Yeesu ritene ko-shehera shiyo shaatighaaye na okoshetoora bhoronge ubhwaabho.³Kasi Peetero akamoteebhya, "Anania, n-kwaake risambwa reroghaini enkoro iyaaho kura righirre oteebhiri Umwika Omohoreeru obhorongo okaisa kotabhora-ko shehera ishende okabhisa ka? ⁴Hano waare otaraghorya ti-ughwaaho ghwaare? Hano waare omarre okoghorya, shehera shiyo te-momabhoko aghaaho shaare shekere? Bhono n-kwake okore eng'ana eno? Te-bhanto orongoheeye-he kasi Waryobha otebhiri obhorongo. ⁵Mbe ni-igho Anania yaighuure amang'ana ghayo, akaghwa hanse, akakwa. Bhonswe bhano bhaighuure amang'ana ghayo, bhakoobhoha bhokong'u. ⁶N-ho abhamura bhakaasha bhakamukundikirya esanda, bhakamoroshokya kebhara na okomobheeka.⁷Hano shahetire shesa isato, mokaaye wonswe akasoha eno atamanyire keno kebhaaye. ⁸Peetero akamobhoorya igha, "Nteebhya nyoore mwaghorri omoghondo ko ekerengere keno. Akamohonshora, n-sheng'ana igho twaanyorre."⁹Peetero akamobhoorya igha, "N-kwake uwe na moghaaka uwaaho mwikererraini okong'aina Umwika Uwa Omonene Waryobha? Tamaaha bhano bhaare bhagheeye okobheka moghaaka uwaaho bhakyorre, mo-keseku hayo bhare, na uwe wonswe mbarakurishokikebhara ukuure bhaghi okokobheeka." ¹⁰Hayo hayo akaghwa hanse bhoronge ubhwa amaghoro agha Peetero, akakwa, na abhamura bhakasoha bhakanyoora amarre ukukwa. Bhakaghegha omobhere ughwaaye bhakaghya okomobheeka haang'e na indu iya moghaaka uwaaye. ¹¹Abhanto bhonswe igho abha Ekanisa, na bhano bhaighuure amang'ana ghayo bhaka obhoha bhokong'u.¹²Amakono na ebhemanyerryo ibhyaaru mo abhanto, mbyakorrwe na Abhatomwa abha Yeesu. Bhonswe igho bhayo mbaikomanianga mu risengerro ahase hano habherekerwanga igha "Eghosoryo iya Seremaani" ¹³Kasi, abhanto abhande bhoobhohanga okoghotana hamwe na Abhakumya abha Yeesu, nokaanyoora mbasookwanga bhokong'u na abhanto.¹⁴Nokanyoora yabhaye igho, kasi abhanto mbaaru kemwekemwe bhano bhakumiri Omonene Yeesu, abhashaasha na abhakari. Ekerengere ikya Abhakumya nkiyongeryanga bhokong'u. ¹⁵okohekera okoseng'ensa abharooye ukurwa mu-shinyumba ishaabho na ko-bhetanda na okobhahira ko-shera okore hano Peetero arahete hayo, ikiriiri ikyaye kebhahetere na ukuhwenibhwa. ¹⁶Hayo n-ho abhanto abhaaru bhakaasha ukurwa mu imighi ighyende gheno ghyinarre Yerusareemu, eno bhaagheghire abharoye na kura bhano bhaarenga na emesambwa, na bhonswe igho mbahweniibhwi.¹⁷Kasi omonene uwa abhasengeri abha Abhayahudi na abharikyaaye abha rikomo irya Abhasadukaayo, bhakakorra orong'era abhatomwa abha Yeesu. ¹⁸Ku bhuyo, bhakaghoota abhatomwa abha Yeesu na okobhatoora mu-inyumba enene iya ekebhohe.¹⁹Kasi Maraika uwa Omonene Waryobha akaasha ubhutiko, akeeghora ebheseku ibhya inyumba iya ekebhohe, akabharoshokya kebhara, akabharagherrya, ²⁰Mughi mwemerre mo-bhogho ubhwa risengerro irya Abhayahudi na okoteebhya abhanto amang'ana ghonswe igho agha obhohoru obhohya bhono. ²¹Hano bhaighuure ghayo, bhakasoha mo-bhogho ubhwa risengerro inkyo shiri bhakasimya ukweeghya abhanto. Enkaagha iyo iyo, omonene uwa abhasengeri hamwe na abharikyaaye bhaara, bhakabherekera abhanene bhonswe igho abha Abhaisiraeri okore bhasikane mu-ribharasha rinene, bhakatoma abharendi ukughya u-nyumba iya ekebhohe, bhareete abhatomwa bhaara.²²Kasi hano bhaasohire-mo, tebhabhanyorre-mohe. Bhakakyoora ko-bhanene, bhakabhateebhya igha, ²³"Hano tuhikire mu-nyumba iya ekebhohe, ntunyorre ebheseku bhiisikirwe bhuuya, kura abharendi mbaare bhaimereye kebhara hayo bhsararenda. Kasi hano twighooye-ho ebheseku, titunyoorre-mo omonto wowonswe oora he!"²⁴Mbe, hano omonene uwa abharendi abha risengerro hamwe na abhanene abha abhasengeri, bhaighuure ghayo bhakahaha, tebhamanyire keno kyabhaaye-he. ²⁵Hake igho akaasha omonto uwonde, akabhateebhya igha, "Abhanto bhano mwaabhohire, mbharooshe bhonoigho bhaarenge mo-bhogho ubhwa risengerro bhareeghya-mo abhanto."²⁶Ho omonene uwa abharendi na abharendi abhaaye, bhakaghya okogheera abhatomwa bhayo. Kasi tebhaabhaghootire kwa nguru he, ko bhoora mbobhohire abhanto bhatakaasha bhabhateme na amaghena. ²⁷Bhakabhatangatya ukughya mu-ribharasha irya abhaghaaka. Bhakabhaimerrya bhoronge ubhwa bhonswe igho. Omonene uwa abhasengeri akabhabhoorya igha, ²⁸"Tetwabhakaniri bhoorro igha motakeeghya abhanto ku-iriina irya omonto uyo, na nkoghenderrya more kura abhanto abha Yerusareemu bhonswe igho bhaaghotire ameeghyo agheenyu eno morabhateebhya igha m-bheeto ikubhuno ikya uruku urwaaye"²⁹Kasi Peetero bhana abhatomwa abharikyaaye bhakabhahonshora igha, "Ntotondorreywe ukwighwera Waryobha, okokera ukwighwera abhanto! ³⁰Bheenyu mwitire Yeesu ko okomobhamba ko-mosarabha, kasi Waryobha uwa abhakoro abheeto,yaamuryokya. ³¹Akamuriinia, akamohaana obhonene ko okomotoora orobhareka urwaye urwa bhoryo, ahase aha okosookwa, abhe Omotongi na Omohonia uwa abhanto. Waryobha yaakorre igho okore Abhaisiraeri bhasabhe amaabhera ku-bhitimba ibhyaabho, bhaabherwe. ³²Bheeto hamwe na Umwika Omohoreeru ono Waryobha yahaana abhanto bhonswe igho bhano bhaakumwigheera, m-mbheeto abhaimererri abha ghayo ghonswe igho."³³Hano abhanene bhayo bhaighuure ghayo, bhakarerra bhokong'u bhakatuna ukwita abhatomwa abha Yeesu bhayo. ³⁴Kasi mu-ribharasha muyo yaarengaho omofarisaayo ono yaabherekerwanga igha Ghamarieri, ono yaare umweeghya uwa amaragherryo agha Mosa, kura n-yaasokwanga na abhanto bhonswe igho, akemeerra na AKAAMURU Peetero bhaana Yohana bharoshokibwi kebhara ku-ribhagha ike igho.³⁵Ho yaamarre akabhateebya, "Bheenyu abhanto abha Isiraeri, mwitegerre kanga motarabha okokora eng'ana iyo mukutuna okokorra abhanto bhano. ³⁶Morahiita ku-shinsiko sheno shaahetire bhongo hano igha, yaibhokire omonto ono yaabherekerwanga igha Teuda, uyo n-yaibhakanga igha m-monto omonene. Abhanto kya amaghana ane bhakaghootana nawe. Kasi yaahikire-ho enkaagha akaitwa, abhasoorani abhaaye bhonswe igho bhakanyaraghana, emeremo ighyaabho ghyaasika. ³⁷Hano riyoryaahooye, ko-nkaagha iya okobhara abhanto, yaibhokire-ho omonto uwonde, n-we Yuuda Omoghariraaya.Uyo wonswe yaabhaye na abhasoorani abhaaru. Uyo wonswe n-yaakure,abhasoorani abhaaye bhakanyaraghana.³⁸Mbe bhoono, nkobhateebhya-nde igha, mohaterane na abhanto bhano motakabhakorra eng'ana engogho yoyonswe igho, ko bhoora hano oranyoore igha eseemyo na ghonswe ghano bhakokora na-ghaabho, ngaraasike. ³⁹Kasi hano oraanyoore igha omoremo ghuyo nu-ghwa Waryobha, temotore okobharebherra he, ko bhoora noraanyoore Waryobha we mokorebherra." Mbe, hayo bhakaikerrania na obhoghambi ubhwa Ghamarieri.⁴⁰N-ho bhabherekeye abhatomwa bhasohe, bhakabhatandeka ebhesamore na okobhakania bhatakeeghya abhanto ku-riina irya Yeesu na okobhahatera bhaghende i-shaabho. ⁴¹Abhatomwa bhayo bhakarwa mu-ribharasha hayo eno bhaashomeeywe ko bhoora Waryobha yaatunire bhasookwe okohetera okoserwa ukughira iya iriina irya Yeesu. ⁴²Ku bhuyo nsiko shonswe igho mbaghyanga mo-bhogho ubhwa rinsengerro irya Waryobha hande mu imighi ighya abhanto, eno bhareeghya na okorareka igha Yeesu n-we Kiristo.

Chapter 6

¹Ku-shinsiko shiyo, abhasoorani abha Yeesu bhaghenderreyi ukwaaruha bhokong'u, na ukwibhembeerya kokarweera-mo igha, abhasino abha Abhayahudi bhano bhaashumaashanga ekeghambo ikya Ikiyunaani, bheebhwanga okohaanwa ibhyakorya, eno abhasino abha Abhayahudi bhano bhaashumaashanga ekeghambo ikya Ikieburania, abheene bhaatayeterwanga bhokong'u ko-kohaabhwa ibhyakorya nsiko shonswe.²Ku bhuyo abhatomwa bhaara ikomi na abhabhere bhakabherekera rikomo irya abharoorani bhakaghamba igha, "Ti-bhuuya igha bheeto tutighe ukweeghya abhanto eng'ana iya Waryobha, twikarre ukutwenia abhanto ibhyakorya. ³Ku bhuyo, mwaahore mo-bheenyu muyo abhashaasha muhungate, abha eteemo ishiiya, bhano bhaishooye Umwika Omohoreeru na obhong'aini, bhayo mbo toraghooti omoremo ghono bhaghwimererre, ⁴okore bheeto tosasaamenga Waryobha na ukweeghya abhanto eng'ana iyaaye."⁵Obhoghambi bhuyo bhokategherya abhasoorani bhonswe igho, ku bhuyo bhakaahora Sitefaano ono yaarenga na umukumo ku Waryobha na aishooye Umwika Omohoreeru na Firipo, Porokoro, Niikanoori, Timoni, Parimeena na Nikorao ono atare Umuyahudi ukurwa Antiokia kasi akasoorana idini iya ikiyahudi. ⁶Abhasoorani abha Yeesu bhakabhahira bhoronge ubhwa abhatomwa abha Yeesu, bhakasaasama eno bhabhatooreeye amabhoko.⁷Eng'ana iya Waryobha ekaghenderrya okoromaana mo-bhanto na ekerengere ikya abheegha abha Yeesu kekaaruha bhokong'u Yerusaaremu hayo, kura abhasengeri abhaaru bhakakumya Waryobha na ukwikerrya Yeesu.⁸Sitefaano no-monto ono yahaaywe oroobho oronene bhokong'u na obhotoro ubhwaru na Waryobha. Kiyo nkyo kyaaghiranga arakora amakono na ebhemanyerryo mo-bhanto. ⁹Kasi Abhayahudi abhande, bhakaherrania amang'ana na Sitefaano. Abhanto bhayo bhaarwereye mu-inyumba iya esango eno yaabherekerwanga igha inyumba iya abhanto abhatonooni. Abhande bhaarwereeye mu umughi ughwa Kirene na ughwa Arekizandiria,abhande okanyoora bhaarure mu ikyaro ikya Kirikia na ikya Asia Enke.¹⁰Kasi Sitefaano n-yaabhakerre ko-koghamba amang'ana agha obhong'aini, ko-bhotoro ubhwa Umwika omohoreeru. ¹¹Kasi bhakang'enerrya abhanto nyabhorebhe okore bharongohe igha, "Twaighuure Sitefaano aratoka Mosa na Waryobha."¹²Bhakasing'irrya rikomo irya abhanto bhaaremo abhaghaaka hamwe na abharagherrya abha amaandeko agha Mosa, okoghoota Sitefaano na okomoreta bhoronge igho iya ribharasha. ¹³Bhakatoora-ho abhashuuti abha obhorongo bhano bhaghambire igha, "Omonto ono taakutigha okorareka igha amang'ana amaghogho kughira iya risengerro reno rihoreeru na irya imighiro. ¹⁴Ku-bhuyo twighuure araghamba harabhu igho, igha Yeesu uwa Nasareti u uyo naresarya ahase hano na ukusyoorya sheteemo sheno Mosa yaatoragherreyi. ¹⁵Abhanto bhonswe igho mu-ribharasha muyo, bhakatong'arra Stefaano, bhakamaaha ubhusyo ubwaaye bhwaarenga bhutubhire ubhwa abhamaraika.

Chapter 7

¹Omonene uwa abhasengeri akabhoorya Sitefaano igha, "Amang'ana ghonswe igho ghano bhaghambire hano m-maheene?" ²Sitefaano akaghamba igha, "Abhamura abheetona bha taata, munyitegherre bhuuya mbateebhi. Waryobha uwa ubhuhika, yaabhooshokeeye ghuuka weeto Ibhurahimu, hano yaarenga mu-kyari ikya Mesopotamia, enkaagha iyo atarang'anyera mu-kyaro ikya Haraani; ³akamoteebhya igha, 'emoka urwe mu-ikyaro ikyenyu kono, utighe-mo abha weenyu, oghende ku-kyaro keno ndaakworoki'.⁴Mbe, Ibhurahimu akang'aanya ukurwa mu-kyaro ikya Abhakaridaayo, akaghya komenya mu-mughi ughwa Haraani, okohekera hano so-waabho yaakuure, Waryobha akamoreeta hano, mu-kyaro keno momenyire-mo bhoono igho. ⁵Waryobha tiyahaaye Ibhurahimu umwando ghwoghwonswe igho mu-kyaro mono, kura ahase ahake igho he. Kasi yaaraghaini okomohaana ikyaro keno okore kebhe ikyaaye na urutundura urwaaye, nokaanyoora enkaagha iyo tiyaare aranyoora omoona he.⁶Waryobha akateebhya Ibhurahimu igha, 'Urutundura urwaaho ndoremenya mu-kyaro ikya abhanto abhande, kora iyo mbarekorwa abhaghorwa abhaabho na mbarebhanyankya bhokong'u ku-ribhagha irya imyooka amaghana ane. ⁷Naho Waryobha akaraghania igha, 'Nendebhashibhya abhanto abha ikyaro kiyo bhano bharebhakora abhaghorwa abhaabho, na hano bharirwa iyo,mbariisha okonsasaama hano.' ⁸Hano Waryobha yaamarre, akakora imuuma na Ibhurahimu, iya okosaara kera omoona uwa ikishaasha. Ku bhuyo hano Ibhurahimu yaibhooye Isaaka, n-yamosarre ku-rusiko urwa monaane; Isaaka wonswe akeebhora Yaakobho na Yaakobho wonswe akeebhora abhamura ikomi na abhabhere, bhayo mbo abhakoro abheeto.⁹Abhakoro abheeto bhayo bhakamaahera murwa uwaabho rikenge, ono yaabherekerwanga igha Yusufu, bhakamoghorya abhe omoghorwa mu-kyaroikya Miisiri naho Waryobha n-hamwe yaabhanga na Yusufu, ¹⁰akamotoorya inyaanyi eno yaare nayo na okomohaana obhong'aini hamwe na oroobho ko Farao ono yaare omokama uwa ikyaro ikya Miisiri. Farao uyo, akatoora-ho Yusufu okobha omotongi ku-ikyaro ikya Miisiri na akabha n-we umwimererri uwa inyumba iyaaye iya ekekama.¹¹Mbe, ishara endoro kai na inyanko n-nene ekabha ku-ikyaro ikya Miisiri na okohekera ku-ikyaro ikya Kaanaani eno abhakoro abheeto bhamenyire na bhonswe bhakabhorwa ibhyakorya. ¹²Kasi hano Yaakobho yaighuure igha ibhyakorya bhyatookanga mu-ikyaro ikya Miisiri, akatoma-yo abhakoro abheeto, oroghendo ruyo ndorwaare urwa mbere. ¹³Hano bhakyorre urwa akabhere Yusufu aketobhora ko-bhamura abhaabho na bhonswe bhakamanyekana ko- Farao.¹⁴Yusufu akatomana amang'ana ukughya ku-Yaakobho igha, ang'anyere Miisiri umwene na abhahiiri abhaaye bhonswe igho, abhanto merongo muhungate na bhataano. ¹⁵Ku bhuyo, Yaakobho akang'anyera Miisiri, akakweera-yo, umwene na abhakoro abheeto bhonswe ni-iyo bhaakwereye. ¹⁶Mbe,emebhere ighyaabho ghekahirwa okobhekwa mu-mughi ughwa Shekeemu, ghekabheekwa mo-mbehera iya mwi-isana, eno Ibhurahimu yaaghorre ko shimbirya nyabhorebhe ko abhana abha omonto ono yabherekerwanga igha Hamori ono yaamenyire Shekeemu hayo ekembere.¹⁷Hano enkaagha yaahikire haang'e, iya riraghanio reno waanyorre Waryobha araghaini Ibhuraahimu, na ekerengere ikya abhanto kiyengeeyi bhokong'u, ¹⁸hayo n-ho omokama uwonde yaatongire ikyaro ikya Miisiri, ono ataamanyire Yusufu n-nwe yaare. ¹⁹Omokama uyo akainogha abhakoro abheeto, akabhang'erehera, ko-koragherrya igha ebheng'erre ibhyaabho bhetabutwenga kebhara okore bhikwe.²⁰Enkaagha iyo, n-yo Mosa yibhooywe, na yaategheryanga Waryobha bhokong'u, abhaibhori abhaaye bhakamorera imyeri etato ka hayo. ²¹Hano abhibhori abhaaye bhaakerrwe okomobheserra, bhakamotora kebhara. Akabhooshwa na umwiseke uwa omokama Farao, n-ho yaamorerre kya omoona uwaaye.²²Mosa akeeghibhwa obhong'aini bhwonswe igho ubhwa Abhamiisiri, kura akabha na obhotoro ko obhoghambi hamwe na amang'ana ghano yaakoranga. ²³Hano yaahikiri imyoka merongo ene, amaigha agha okomaahana na Abhaisiraeri abharikyaaye,ghakamorya. ²⁴Hano yaaroshe Umumiisiri uwonde aranaaha Umwisiraeri, Mosa akaitanera muhiiri uwaaye uyo, akaita Umumiisiri, akahaka ikisiiyomba. ²⁵Mosa yaakanyanga igha Abhaisiraeri mbakaamanyire igha, Waryobha n-we yaamuhirre okore abhahoni. Kasi bho tebhang'urre he.²⁶Hano bhwaakeye, akasikana na Abhaisiraeri abhabhere bhariitana, akasimya okobhaahokania arabhateebhya, 'Ndarra bheenyu m-bamwe more! N-kwake mukunyahaarana abheene ko-bheene? ²⁷Mbe, ono yanyahaanga mwurikyaaye akahunia Mosa, eno araghamba igha, 'N-nawe yakotoora-ho obhe omotongi na umwahokania uweeto? ²⁸Kasi nkutuna ore unyite kya Umumiisiri ono waitire isho?"²⁹Hano Mosa Yaighuure amang'ana ghayo, akang'osera mu-kyaro ikya Miidiani, akamenya iyo na iyo akeebhora abhana abhabhere. ³⁰Hano imyoka merongo ene ghyaahetire akerenge iyo, akabhooshokerwa na maraika ku-rikongo, haang'e na ekekereghe ikya Sinai. Maraika uyo n-yaare mo-kesaka keno kyookanga omorro.³¹Mbe, hano Mosa yaaroshe omorro, yaaroghorre bhokong'u; akaghya haang'e okore akiitaahe bhuuya, akaighwa engamba iya Omonene Waryobha aramoteebhya igha, ³²'Oni n-nooni Waryobha uwa abhakoro abhaaho, Ibhurahimu, nu wa Isaaka na uwa Yaakobho.' Mbe, Mosa akarighita hande tiyakarehire-he okomaaherra-yo.³³Omonene akamoteebhya igha, 'ruusya ebheraato ibhyaaho ko bhoora ahase hayo wimereye n-hahoreeru. ³⁴Ndooshe kya bhono abhanto abhaane bhakunyankibhwa mu-kyaro ikya Miisiri. Niighuure ikikuuro ikyaabho, kiyo nkyo kighirre niikire ukurwa mu-ryobha, mbatoorri. Bhono ni-igha nkotome oghende Miisiri.'³⁵Mosa uyo bhaangire ko-omomobhoorya igha, N-nawe yaakotoora-ho obhe omotongi na umwahokania uweeto? Uyo we Waryobha yaatomire abhe omotongi na omotoorya uwaabho, ko okorongekwa na maraika ono yaamobhooshokeeye mo-kesaka keno kyookanga omorro. ³⁶Musa akabhatangata ku-kurwa mu-kyaro ikya Miisiri, ko okokora amakono na ebhemanyerryo ibhyaaru, ku-Nyansha Enkangaaru na ku-rikongo ku-ribhagha irya imyoka merongo ene. ³⁷Mosa uyo we yaatebhiri Abhaisiraeri bhayo igha, 'Waryobha omonene uweeto, narebhaahorra omorooti kya oni mo-bheenyu muyo.'³⁸Mosa uyo we yaarenga hamwe na abhakoro abheeto, enkaagha eno bhasangeraini mu-rikongo, hano maraika uwa Waryobha yaashumashire nawe ku-nguku iya Sinai haara. Akaghegha amang'ana agha obhohoru ghano yaahaaywe, akatoherrya. ³⁹Kasi abhakoro abheeto bhayo bhakaanga ukumwighwera, bhakamutigha hayo, bhakaighomba mo-shenkoro ishaabho igha hano bhakakyora Miisiri. ⁴⁰Abhakoro bhayo bhakateebhya Haruuni igha, 'Ototorre-ho waryobha ono aratore okototangata ko bhoora Mosa uyo yaatotangatire ukurwa Miisiri, tetomanyire amang'ana ghano ghamunyorre iyo he.'⁴¹Mbe, bhakakora SANAMU reno ryatuubhire rikoohe irya eng'ombe, bhakarimwensera, bhakashengerra erento reno bhakorre na amabhoko aghaabho abheene. ⁴²Ku bhuyo Waryobha akabhashibhya, akabhatigha bhasasaamenga eryobha, umweri na shiinyota isha ighoro mu-risaro iyo, kya bhono yaandekirwe mo-ketabho ikya abharooti igha, 'Bheenyu bhare Abhaisiraeri, hano mwikaaye mu-rikongo imyoka merongo ene to-oni mwamweenseranga he.'⁴³Mwikerreyi ukwikara mwi-ghutu irya risambwa iryeenyu,Moreki, na ekesosa ikya risambwa iryeenyu Reefaani, SANAMU bheno mwaikorreye okore mobhesasaamenga; ku bhuyo nendaabhang'anyeri hare iyo, okoheteera ikyaro ikya Bhaabheeri.'⁴⁴Ku-rikongo iyo abhakoro abheeto mbaagheeye na irghutu irya ubhwimaherri ubhwa okobha-ho ukwa Waryobha. Okanyoora Waryobha aragherreeyi Mosa arekore rebhe na ituubho kya bhono umwene Waryobha yamworokiri. ⁴⁵Righutu riyo ndeera Yoshua yaagheghire ukughya naryo, hano yatangatire abhakoro abheeto ukughya ku-riihe na abhanto abha ibhyaaro ibhyende, bhano Waryobha yaatire ukurwa ku-ikyaro kono. Righutu riyo ndyaabhaaye muyo igho okohekera enkaagha iya omokama Daudi, ⁴⁶ono yaare na oroobho urwa Wayobha, akasasaama Waryobha uwa omokoro uweeto Yaakobho igha amwikerri okore amohaghaashere inyumba.⁴⁷Kasi omokama Seremaani, mura wa Daudi we yahaghaasheeye Waryobha inyumba. ⁴⁸Naho Waryobha ono arenge ighoro iya bhyonswe, takomenya mu-nyumba yoyonswe eera he, n-kya bhono omorooti yaaghambire igha, ⁴⁹'Omonene yaaghambire igha mo-ryobha nkyo ikitumbe ikyaane ikya ekekama, na rirobha irya ikyaro kyonswe igho nkyo ahase aha okotoora amaghoro aghaane. Bhoono mbe monteebhi, n-nyumba ke morahaghaashere? Hande ahase ahane aha okomoonyera-ho n-hano hanga iyake? ⁵⁰Ebhento bhyonswe igho to-oni naabhebhomba?⁵¹Bheenyu n-shentama ukighwa more, bhano motarang'oorwa mo-shenkoro na amatwe agheenyu m-maribhu ukwigha eng'ana iya Waryobha kora nkorebherra more Umwika Omohoreeru kya igho abhakoro abheenyu bhaakoranga. ⁵²"Kasi aaho omorooti wowonswe ono bhaatanyankiri? Wakaita abharooti bhonswe igho bhano bhaaraarekanga ukuusha ukwa Omonto uwa heene uwa Waryobha, uyo we mwanyereeye iniko mokamwiita. ⁵³Bheenyu mwaahaywe amaragherryo agha Waryobha ku ukworokerribhwa na abhamaraika abhaaye, kasi temwamwighweereye he."⁵⁴Hano abhanene abha Abhayahudi bhaighuure amang'ana ghayo Sitefaano yaaghambire, bhakarerra bhokong'u eno bharakaarratya amaino. ⁵⁵Kasi Sitefaanoakaghaaramerrya mo-ryobha, eno aishooye Umwika Omohoreeru, akamaaha ubhuhika ubhwa Waryobha na Yeesu aimeereye-ho bhoryo ubhwa Waryobha. ⁵⁶Mbe Sitefaano akaghamba igha, "Momaahe! Nkomaaha nde mo-ryobha hahonyokire, na Omoona uwa Omonto n-yikaaye bhoryo ubhwa Waryobha."⁵⁷Kamwe igho, abhanene abha Abhayahudi bhakaribha ibhyaara mo-matwe aghaabho, na eno bharashaghana, bhakakenyerra Sitefaano, bhakamoghoota. ⁵⁸Bhakamuhira kebhara iya umughi ughwa Yerusareemu, bhakasimya okomotema na shenkomogho; abhamotemi bhayo bhakaruusya amakabhuuti aghaabho na okoghatoora mo-maghoro agha umumura uwonde ono yabherekerwanga igha Sauri okore abhanagheri.⁵⁹Hano Sitefaano yaatemwanga na shenkomogho, we akagheenderrya okosasaama igha, "Omonene Yeesu, ghegha omooyo ughwane." ⁶⁰Akatema hanse ibhiru na akakuura bhokong'u eno araghamba igha, "Omonene, otakabhashibhya ko ghano bhakoonkorra, hano yaghambire ghayo, ghokahwa-mo.

Chapter 8

¹Sauri uyo, yaikerraini na ukwitwa ukwa Sitefaano. Mbe, abhanto bhano bhaighweranga Waryobha, abha ekanisa iya Yerusareemu bhaanyankiibhwi bhokong'u kura bhakanyaraghana. Abhaaru mbang'osire ukobhata Yudea abhande Samaria, kasi abhatomwa abha Yeesu abheene bhayo igho mbo bhaatighaaye Yerusareemu hayo. ²Abhanto bhano bhaighweranga Waryobha, bhakabheeka Sitefaano na bhakamokoorra bhokong'u. ³Kasi Sauri akaghendeerrya ukunyankya abhanto abha ekanisa. Yaasohanga mu-shinyumba ishaabho, na okobhahorotora-mo kwa nguru abhakari na abhashaasha na okobhahira mu-nyumba iya ekebhohe.⁴Abhakumywa bhano bhanyaraghaini ahase honswe igho mbaghenderreyi okoraareka eng'ana iya Waryobha. ⁵Firipo wonswe akang'aarara ukughya mu-mughi ughwa Samaaria eno araraarekera abhanto amang'ana agha Kiristo.⁶Hano abhanto bhaighuure na okomaaha ebhemanyeerryo ibhya amakono ghano Firipo yaakoranga, n-ho bhaasimiri ukumwitegheerra bhuuya. ⁷Ukurwa hayo, abhanto abhaaru bhano bhaakumiri Waryobha, amasambwa ngaatirwe ukurwa ko-abheene eno bharasheerra na ukushaghana. Abhanto abhaaru mbaahwenibhwi kura amateng'o na abha amasusu. ⁸Ku bhuyo,abhanto abha umughi ughwa Samaaria bhakashomerwa bhokong'u.⁹Kasi mu-mughi ghuyo ughwa Samaaria, yaare-mo omonto ono yaabherekerwanga igha Simooni. Omonto uyo yaare umuturutumbi ono yaaroghooryanga abhanto abha umughi ghuyo ku-ribhagha ritambe ko okokora amakono agha ubhuturutumbi eno ariihasha igha we m-monto omonene. ¹⁰Ku bhuyo, abhanto bhonswe igho abhake hande abhakoro, mu-mughi ughwa Samaaria, mbamwikerreyi eno bharaghamba igha, "Ono we obhotoro bhono bhwamanyekaini igha, 'Nu-bhuhika Obhonene ubwa Waryobha'." ¹¹Abhanto bhakamwitegheerra ko bhoora akabharoghoorya ku-ribhagha ritambe ku-bhuturutumbi ubhwaaye.¹²Kasi hano Firipo yaabharaarekeeye Amang'ana Amaiya agha Obhokama ubhwa Waryobha, na iriina irya Yeesu Kiristo, bhakakumya bhonswe igho. Bhakabhaatiisibhwa abhakari na abhashaasha. ¹³Simooni umwene wonswe akakumya Waryobha, akabhaatiisibhwa, akabha arasoorana Firipo. Hano yaarooshe ebhemanyeerryo na amakono amanene ghano Firipo yaakoranga, akaroghoora bhokong'u.¹⁴Hano abhatomwa abha Yeesu bhano bhaare Yerusareemu eera, hano bhaighuure igha abhanto abha Samaaria bhaakumiri eng'ana iya Waryobha, n-ho bhaatomire-yo Peetero bhana Yohana. ¹⁵Hano bhaahikire-yo, bhasabhera abhakumya abhahya bhayo okore bhanyore Umwika Omohoreeru, ¹⁶ko bhoora mo-bhakumya bhayo, tiyaare-mo omonto nu nyoora n-omwe ono yaarenga aitoomeywe na Umwika Omohoreeru, mbabhatiisiibhwi igho ko okohetera iriina irya Omonene Yeesu. ¹⁷Hayo n-ho Peetero bhana Yohana bhakabhatorra abhakumya abhahya bhayo amabhoko, bhakaitoomerwa na Umwika Omohoreeru.¹⁸Mbe hano Simooni umuturutumbi uyo yaaroshe Umwika Omohoreeru aitoomeyeeye abhanto okohetera abhatomwa abha Yeesu okotoorra abhakumya amabhoko, akatuna aruusi shehera okore ahaanwe obhotoro bhuyo, ¹⁹Akaghamba, "oni wonswe mong'aane obhotoro bhono okore monto wonswe ono ndatore-ko amabhoko, aishoribhwi Umwika Omohoreeru."²⁰Peetero akamohonshora igha, "Otataniina ukughya iyo na sheehera ishaaho shiyo, nkomaya ore igha ituho iya Waryobha nkoghoribhwa ere! ²¹Uwe tosange kyokyonswe keera ko-meremo gheno he, ko bhoora enkoro iyaaho ti-iya heene ku Waryobha he. ²²Ku bhuyo ni-igha osasaame amabhera ku Waryobha, hande aratora ukukwabhera amaitegherro amaghogho ghano onagho mo-nkoro iyaaho muyo. ²³Ndooshe igha n-oona rikenge kya obhorro ubhwa endorwe, kura n-oona ibhiriisha ibhya ibhitimba ibhyaho."²⁴Simooni akamohonshora igha, "Monsasaamere ko Omonene okore ntakaanyorwa na eng'ana yoyonswe nu-nyoora n-emwe eno oghambire."²⁵Hano Peetero bhana Yohana bhaamarre okwemererra Omonene Yeesu na okoraareka eng'ana iyaaye, bhakairana Yerusareemu okohetera enshera eno bhaaheteeye ekembere hano bhaghyanga, eno bhararareka mu-bhishishi ibhyaaru ibhya Abhasamaaria.²⁶Mbe, urusiko urwonde, maraika uwa Omonene Waryobha akateebhya Firipo igha, "Tanora obhate orobhareka urwa syomya, ko enshera eno ikurwera Yerusareemu erang'aaraara okohetera ku-rikongo eraghya Ghaza." ²⁷Mbe, Firipo akatanora akaheta ko-nshera iyoakasikana-ko na omonene uwonde uwa ikyaro ikya Etiopia. Omonene uyo n-yaare umwimererri uwa emongo, uwa Kandake, omokama kasi m-mokari uwa ikyaro ikya Etiopia. Omonene uyo yaarenga agheeye Yerusareemu okosasaama Waryobha. ²⁸Hano yaarwanga iyo,yaarenga aikaaye mo-keghaari ikyaye keno kyarutwanga na shefaraasi, eno arasoma eketabho ikya omorooti Isaaya.²⁹Umwika Omohoreeru uwa Waryobha akateebhya Firipo igha, "Suntarra ekeghaari kiyo uhinane nakyo," ³⁰Firipo akakekenyerra, hano yakehekerreye akaighwa Omonene oora arasoma eketabho ikya omorooti Isaaya, akamobhoorya igha, "M-maheene igha nkomanyerrya ore amang'ana ghano okosoma muyo?" ³¹Omonene uyo akamohonshora igha, "N-iyake ndaghamanyerri omonto atanyorokerreyi?" AKAMSIHI ariine aikare hamwe nawe mo-keghari muyo.³²Amaandeko ghano Umuetiopia uyo yaasomanga ngaara ghaandekirwe igha, "Yaatangatiibhwi kya riing'ondi reno rikughya ukushinshwa. Ubhwa eteemo iya riing'ondi, yaikaaye kiri, kura tiyamurre-ho ng'ana he, akabha n-kya ekemaanwa ikya riing'ondi bhono kikukira hano kyakebhwa AMASHUUREYA. ³³Kora Tiyashibhibhwi he ko ukwiruramera ukwaaye, n-nawe ono aretora kwoonshoorra abhanto ko rekora iryaaye ko bhoora n-ku ikyaro kono yaiteeywe.³⁴Omonene uyo akabhoorya Firipo igha, "Omorooti ono n-ke akushumaashara hano? Nu-mwene akwishumaashera, kasi m-monto uwonde akushumaashera?" ³⁵Mbe, Firipo akasimirya ko-Maandeko Amahoreeru ghayoghayo, akagheenderrya okomoragherrya amang'ana amaiya agha Yeesu.³⁶Hano bhaare ko oroghendo, bhakahika ahase hano haare na amanshe, n-ho omonene uyo yaatebhiri Firipo igha, "Tamaaha amanshe ngo ghano, nke kerankaani okobhatiisibhwa?" ³⁷Firipo akamohonshora igha, "Nendaakobhatiisi hano orakumi Yeesu Kiristo ko-nkoro iyaaho yonswe igho." Umwene wonswe akamohonshora igha, "Nkukumya nde igha Yeesu Kiristo m-Moona uwa Waryobha." Omonene uyo AKAAMURU bhimeerri ekeghaari. ³⁸Bhakaika ukurwa mo-keghaari bhonswe hamwe igho Firipo na Towaashi, Firipo akamobhaatiisya.³⁹Hano bhaarure mo-manshe, Umwika uwa Omonene Waryobha akasakorya Firipo ukughya hare kura Towashi uyo tiyarooshe Firipo rwonde he, naho umwene akaghenderrya na oroghendo urwaaye eno ashomeeywe. ⁴⁰Kasi Firipo akatookera arenge mu-mughi ughwa Azoto.Akaheta mu-mighi ghyonswe igho eno araraarekera abhanto Amang'ana Amaiya, okohekera umughi ughwa Kaisaria.

Chapter 9

¹Ku-ribhagha riyo ryonswe ogho, Sauri yasemerreye abheegha abha Omonene Yeesu, okobhoobhoherrya igha narabhaite kura akaghya ko-monene uwa abhasengeri, ²akasabha amohane shinyarobha isha ukuhira mu-shinyumba isha esango iya Abhayahudi mu-mughi ughwa Damesiki, ukworokya igha ahaaywe OROHOSA urwa okoghoota abhasoorani abha Yeesu, mbakaabha abhakari hande abhashaasha okore abharete Yerusareemu.³Sauri uyo hano yaahikire haang'e na umughi ughhwa Damesiki, kamwe igho akamaaha oromesyo oronene ukurwa ighoro mu-ryobha, rokamereka mbaara shonswe igho; ⁴we akaghwa hanse, akaighwa engamba eramobhoorya igha, "Sauri, Sauri! N-kwake ukunyankya igho?"⁵Sauri akabhoorya igha, "Kana Omonene, nu-we we?" Engamba iyo ekamohonshora igha, "No-ni Yeesu uwa Nazareeti ono ukunyankya, ⁶Bhoono emoka oghende osohe mu-mughi ghuyo, muyo mo orateebhibhwi keno oraakore." ⁷Abhanto bhano bhaarenga ko-roghendo, bhakemeerra bhakakira kiri, ko bhoora bhaighuure engamba kasi tebharooshe omonto wowonswe oora he.⁸Sauri akeemoka hanse hayo kasi hano yaramokiri amaiso aghaaye okanyoora ahukuurre, abharikyaaye bhakamoghooterra okobhoko, bhakamorahuuna ukuhika Damesiki. ⁹Akaikara-mo shinsiko isato ataakomaaha. ku-ribhagha ryonswe igho, tiyaryanga hande ukunywa ekento kyokyonswe keera he.¹⁰Mbe, yaarenga-ho umweegha uwonde uwa Omonene Yeesu Damesiki hayo ono yabherekerwanga igha Anania. Omonene Yeesu akamobherekera mo-mamaaho igha, "Anania!" Anania akaitabha igha, "Omonene uwaane hano nde." ¹¹Omonene akamoteebhya igha, "Bhoono kaghi wa Yuuda, uwaaye ghorenge ko-nshera eno ekobherekerwa igha eshera endoonge. Hano orahike obhoori-ko omonto ono arwereeye mu-mughi ughwa Tariso, iriina iryaaye arabherekerwa igha Sauri, kura nkosasaama are Waryobha. ¹²Kura wonswe akorooshe mo-mamaaho, igha osohore mu-nyumba oramotoorra amabhoke okore amaahe ghweki.¹³Kasi Anania akamohonshora igha, "Omonene, naighwa amang'ana agha omonto uyo ukurwa ko-bhanto abhaaru, kya bhono yaakora amang'ana amaghogho ko-bhanto abhahoreeru Yerusareemu iyo. ¹⁴Kura bhoono igha aana shinyarobha ukurwa ko-omonene uwa abhasengeri isha okoghoota abhakumya abhaaho bhonswe igho bhano bhakwiitonerrya iriina iryaaho." ¹⁵Kasi Omonene akamohonshora igha, "Uwe kaghi! Omonto uyo no-ni mwaahooye okore ankorre emeremo. Uyo we araraareke amang'ana aghaane ko-Bhakyaro, abhakama abhaabho na ko-Bhaisiraeri. ¹⁶kubhuyo nendamwooroki kya igho aratundeesibhwi bhokong'u ku ukughira iya iriina iryaane."¹⁷Anania akaghya akasoha mu-nyumba muyo, akatoorra Sauri amabhoko,akamoteebhya igha, "Umukumya murikyaane Sauri, Omonene Yeesu ono yaakobhooshookeeye ko-nshera enkaagha eno waashanga hano, n-we antomire okore omaahe ghweki, kura wishoribhwi Umwika Omohoreeru." ¹⁸Kamwe igho ebhento kya ebhekamba ibhya inswe, bhekaharatoka ukurwa mo-maiso aghaaye, amaiso ghakamaaha ghweki. N-ho yaimeereeye, akabhaatiisibhwa, akarya ibhyaakorya na ukunyoora shinguru. ¹⁹Sauri uyo yaikaaye na abheegha abha Yeesu Damesiki hayo ku-shinsiko shiinsharu.²⁰Akasimya okoraareka mu-shinyumba isa esango isha Abhayahudi, igha Yeesu m-Moona uwa Waryobha. ²¹Abhanto bhonswe igho bhano bhaighuure bhono Sauri yaraarekanga mbaaroghoorre, bhakaighoorya igha, "Kasi omonto to-oora yaatundesyaanga abhakumya abha Yeesu Yerusareemu eera? Te-we yaasha hano okore abhaghoote abhakumya, abhabhohe na abhahire ko-abhasengeri?" ²²Naho Sauri uyo n-yahaaywe shinguru na obhotoro ubhwa okoraareka ko-Abhayahudi bhano bhaamenyire Damesiki hayo, igha ono n-we Kiristo, kura mbaaroghoorre bhakabhora eng'ana iya okomohonshora.²³Hano shinsiko yaahetire-ho kemwekemwe, Abhayahudi bhakakora iniko iya ukumwita. ²⁴Bhakabha bharamoghonyera ubhutiko na omobhaso mu-bhihiita ibhya umughi ghuyo okore bhamwiite, kasi Sauri akasimwa iniko iyo. ²⁵Kasi abheegha abhaaye bhakamoghegha ubhutiko bhakamwika okohetera mu-ribhanga irya kundighi iya obhogho ubhwa umughi ghuyo eno arenge mwitonga rinene reno rebhohirwe na shinsiri. Bhakamwikya kebhara iya umughi ghuyo, akaghya iyo akughya.²⁶Mbe Sauri hano yaahikire Yerusareemu hano yaatunire okobha hamwe na abheegha abha Yeesu, kasi abheeghha bhayo bhonswe igho bhakamwobhoha ko bhoora tebhaakumiri igha kura wonswe abhaaye umweegha uwa Yeesu. ²⁷Kasi Bharinaabha akamuhira ko-bhatomwa abha Yeesu, akabharagheerrya kya bhono Sauri yaasikaini na Omonene Yeesu ko-nshera enkaagha eno yaaghyanga Damesiki na kya bhono Omonene Yeesu yaashumashire na Sauri. Kura akabhateebhya kya igho Sauri yaabhaye na obhokare ubhwa okoraareka eng'ana iya Yeesu na abhanto abha Damesiki iyo.²⁸Mbe, Sauri akaikara hamwe na abhatomwa bhayo, akainaranaara Yerusareemu muyo eno areeghya abhanto amang'ana agha Omonene Yeesu ko obhokare. ²⁹Uyo n-we yanyeerraini shenkaani na Abhayahudi bhano bhashumaashanga Ikiyunaani, bhakatuna mara kaaru igha bamwite. ³⁰Hano abhakumya abharikyaaye bhaang'urre iniko iyo, bhakang'aarara nawe ukughya mu-mughi ughwa Kaisaaria okore aghende Tariso.³¹Mbe, ekanisa ekabha na omorembe hase honswe igho Bhuyahudi, Ghariraaya na Samaaria. Abhakumya bhakaghenderrya okonagha na okosooka Omonene Yeesu. Ko okoseghwa na Umwika Omohoreeru, abhanto bhano bhaakumiri Omonene Yeesu, bhakaghendeerrya ukwaruha. ³²Peetero akabha arainaaranaara ahase honswe igho akakamba akahika ko-bhanto bhano bhaakumiri Waryobha bhano bhamenyire mu-mughi ughwa Rida.³³Hano yaagheye iyo akasikana na omonto ono yaabherekerwanga igha Ainea. Omonto uyo yaare morooye uwa risusu kora tiyaabhokanga ku-ribhagha irya imyooka monaane. ³⁴Peetero akamoteebhya igha, "Ainea, Yeesu Kiristo akuhweeni! Bhooka waari obhoorre ubhwaaho." Mbe, kamwe igho Ainea uyo akemeerra. ³⁵Abhanto bhonswe igho bhano bhaamenyire Rida na abha mu-ribhate reno ryaabherekerwanga igha Sharoni bhakaisorrya Omonene Yeesu, hano bhaarooshe Ainea araghenda.³⁶Yaare-ho omokari uwonde mu-mughi ughwa Yafa ono yaabherekerwanga igha Tabhita, (mu-Kiyunaani nigha Dorikaasi esonga iyaako nigha esoku). Omokari uyo yaare umwegha uwa Omonene Yeesu yaserenianga abhanto na okotoorrya abhatobhu. ³⁷Ekahika-ho enkaagha Tabhita uyoakaroora, akakwa; abhanto bhakooghya omobhere ughwaaye, bhakaghoserenia bhuuya, bhakaghhoraarya mu-kinyumba keno kyaare ko-ghorofa.³⁸Ko bhoora umughi ughwa Yafa teghwaarenga hare na umughi ughwa Rida, abheegha abha Yafa hayo bhakaighwa igha Peetero arenge mu-ughi ughwa Rida. Bhakatoma abhanto abhabhere ko-Peetero bhamoteebhi igha, "Torakosasaama utwangohere, otakategheta!" ³⁹Ku bhuyo Peetero akatanora akahinana nabho. Hano yaahikire, bhakamuhira mu-kinyumba ikya ko-ghorofa. Mu-kinyumba kiyobhaaremo abhasino abhaaru, bhakamwinaara bharakuura eno bharamworokya shengansho na shingibho ishende sheno Darikaasi yaakorre hano yaarenga akerenge mohoru.⁴⁰Peetero akabharishokya abhanto bhonswe igho, akatema ibhiru hanse akasasaama Waryobha. Akaisorrya omobhere ghuyo, akaketeebhya igha, "Tabhita bhooka!". Akamisokya, hano yaarooshe Peetero, akaikara. ⁴¹Peetero akamoghooterra okobhoko akamotoorrya yemeerre, akabherekera abhasino bhayo hamwe na abhakumya abha Waryobha, akabhaheerrya Tabhita a-mohoru. ⁴²Amang'ana ghayo ghakaromaana bhokong'u mu-mughi ghuyo ghonswe igho, abhanto abhaaru bhakakumya Omonene Yeesu. ⁴³Peetero akaikara Yafa hayo shinsiko shinsharu kemwe. Yaikaaye mu-nyumba ya omonto ono yaabherekerwanga igha Simooni, ono yaare omobhambi uwa amaseero.

Chapter 10

¹Yaarenga-ho omonene uwa abhasirikare mu-mughi ughwa Kaisaaria ono yaabherekerwanga igha Koronerio. Omonto uyo yemererranga ritabhe irya abhasirikare ighana imwe, ukurwa mu-rikomo reno ryabherekerwanga igha irya Ikiitaria. ²Omonto uyo nu-nyoora te-Muyahudi yaare he, kasi yaighwerranga Waryobha na okomosasaama hamwe na abhanto abhaaye bhonswe igho. moserenia uwa abhanto yaare bhokong'u na yaabhahaananga shehera nsiko shonswe igho.³Urusiko urwonde saa kenda ko-ryobha, Koronerio akeesherwa na amamaaho. Yaabhooshokeeywe na maraika uwa Waryobha, akamobherekera igha, "Koronerio!" ⁴Koronerio akamomaaheerra eno aroobhoha, akamobhoorya igha, "Omonene, kana n-ke?" Maraika uyo akamoteebhya igha, "Okosasaama ukwaaho na bhono okoserenia abhatobhu kobhaaye ikimwenso ikya okoheetokwa na Waryobha. ⁵Uwe toma abhanto bhoono igho ukughya mu-mughi ughwa Yafa, bharete Simooni ono akobherekerwa igha Peetero. ⁶Aikaaye wa Simooni omobhambi uwa amaseero, inyumba iyaaye haang'e ere na inyansha."⁷Hanomaraika yaamarre okoteebhya Koronerio amang'ana ghayo, akatanora, ho Koronerio yaatomire abhakori abhaaye abha emeremo bhabhere, na umusirikare omwe ono yaare umukumya Waryobha okokera abhasirikare abhaaye bhonswe igho. ⁸Koronerio akabhateebhya amang'ana ghoonswe igho ghano ghaikorre, akabhatoma ukughya Yafa.⁹Urusiko urwa kabhere hano wanyoorre abhanto bhayo bhaahikire haang'e na umughi ughwa Yafa, Peetero akariina ko-rosara okosasaama Waryobha. Enkaagha iyo yaare saa isansabha ishya mobhaso. ¹⁰Akaighwa umweko, akaighomba okorya. Hano bhaamoseemeryanga ibhyakorya, akeesherwa na amamaaho. ¹¹Mo-mamaaho muyo, akamaaha mo-ryobha hahonyokire, na ekento kenga ishuuka , keraikibhwa haanse, keghotereeywe ebhekobhobhe ibhya-ko bhine. ¹²Ku-shuuka kuyo, shaare-ko shityeenyi isha teemo shonswe igho, nya-maghoro ane. Bhyaare-ko bheno bhikwing'uura hanse, hamwe na ibhinyonyi.¹³Peetero akaighwa engamba eramoteebhya igha, "Peetero emoka, oghooghe oraghere." ¹⁴Kasi Peetero akahonshora igha, "Teebhe he ore Omonene! Ko bhoora tenakareeye he ekento kyokyonswe keno kyaaghiribhwa igha n-kinyanku!" ¹⁵Kasi Peetero akiighwa engamba iyo eramweeshera urwa kabhere eramoteebhya igha, "Otakaabherekera ekento keno Waryobha yasendoora, igha n-kinyanku." ¹⁶Eng'ana iyo yiikorre katato. Ho kamwe igho, ishuuka iyo ekahonshokibhwa mo-ryobha.¹⁷Peetero akaroghoora eno araibhoorya esonga iya amamaaho ghayo, tamaaha, abhanto bhano bhaarenga bhatomirwe na Koronerio, mu-kihiita hayo bhaare bhaimeereye bharabhoorya enshera iya ukughya ku-mughi. ¹⁸Bhakabherekera ku-mughi kuyo eno bharabhoorya nyoore Simooni ono akobherekerwa igha Peetero n-hayo akotooka.¹⁹Hano wanyoorre Peetero akiitegheerra esonga iya amamaaho aghaaye ghayo, Umwika Omohoreeru akamoteebhya igha, "Oraighwa, abhanto bhatato bhaarenge kebhara hayo, nu-we bhakutuna. ²⁰Emoka wiike hanse uhinane nabho, otakaobhoha ko bhoora no-ni mbatomire." ²¹Peetero akaika hanse akateebhya abhanto bhayo igha, "Omonto ono mukutuna no-ni. Ne-ng'ana ke ebhareetire hano?"²²Bhakamoteebhya igha, "Tootomirwe na Omonene uwonde uwa abhasirikare ono akobherekerwa igha Koronerio. Koronerio uyo nkosookwaare na Abhayahudi bhonswe igho, ko bhoora akwighweera Waryobha, kweki m-monto wa heene. Maraika wa Waryobha yaamotebhiri igha akobherekere oghende waaye ka, okore aighwe amang'ana ghano oramoteebhi." ²³Peetero akabhaserenia, akabhakorra obhogheni. Hano bhwaakeye inkyo iyaako, akatanora ukughya na abhagheni bhayo, hamwe na abhakumya abharikyaaye, abhake igho abha umughi ughwa Yafa.²⁴Urusiko urwa kabhere bhakahika Kaisaaria. Koronerio yaarenga akomaini abhahiiri hamwe na abhaghonshe abhaaye, akabha araghanya Peetero.²⁵Hano Peetero yaahikire, Koronerio akamuturung'ana, akamosasaama eno yiihinyire mo-maghoro aghaaye, okworokya igha namosokire bhokong'u. ²⁶Kasi Peetero akamwinyokya aramoteebhya igha, "Emoka wemerre! Ko bhoora oni wonswe no-monto kya uwe nde!"²⁷Peetero akasoha mu-nyumba eno arashumaasha na Koronerio. Akanyoora abhanto abhaaru bhasangeraini-mo. ²⁸Peetero akabhateebhya igha, "Bheenyu momanyire bhuuya igha amaragherryo gheeto Abhayahudi teghakutwikererya igha tosange na abhantobhanobhatarenge Abhayahudi, hande okobhataarra. Kasi Waryobha ankaniri igha ntakateebhya wowonswe oora igha, n-munyanku. ²⁹Ku bhuyo nkyo niishire bhiru eno ntaana amaitumanto hano nteebhiibhwi igha oramberekera. Bhoono monteebhi ne-ng'ana ke eno momberekereeye?"³⁰Koronerio akamoteebhya igha, "Shaahetire-ho shinsiko isato igho, ukurwa ususiko rono naarenga mu-nyumba iyaane ndasasaama Waryobha, enkaagha kya eno, iya saa kenda isha omobhaso. Nkatookera omonto aimeereye bhoronge ubhwaane atoorre shingibho shendabhu shaa. ³¹Akamteebhya igha, 'Koronerio Waryobha aighuure okosasaama ukwaaho, kora nkuhiita are kya bhono okoserenia abhatobhu. ³²Ku bhuyo, toma abhanto abhanto bhaghende mu-mughi ughwa Yafa, bhakobherekeerre Simooni ono akobherekerwa igha Peetero, omonto uyo aikaaye mu-mughi ughwa Simooni, omobhambi uwa amasero ono inyumba iyaaye haang'e ere na inyansha. ³³Kiyo nkyo kyaaghirre nkatomana abhanto bhakobherekere ushe twiighwe amang'ana ghonswe igho ghano Omonene Waryobha yaakoragheerreyi."³⁴Ho Peetero yaasimiri okoteebhya abhanto bhayo igha, "Bhoono ndooshe n-maheene igha waryobha taana ekeroterro he! ³⁵Kasi nahashire abhanto abha heene, abha ibhyaro bhyonswe igho, bhano bhakumwighwera na okokora amang'ana agha heene.³⁶Waryobha yaatomaini amang'ana ko abhanto abha Isiraeri, agha okoraareka Amang'ana Amaiya agha omorembe, okohetera Yeesu Kiristo, Omonene uwa bhonswe igho. ³⁷Bheenyu mmomanyire keno kyaabhaaye mo-mokowa ughwa Yudea ghwonswe igho, ukusimirya mo-mokowa ughwa Ghariraaya, hano Yohana omobhaatisya yaamarre okoraarekera abhanto amang'ana igha bhabhaatiisibhwi. ³⁸Ghayo ngaare-ho ku ukughira iya Yeesu uwa Nazareeti ono Waryobha yaahooye na okomohaana Umwika Omohoreeru na obhotoro. Yeesu uyo yainaarrenaarre eno arakora amang'ana amaiya na ukuhweenia bhonswe igho bhano bhaanyankibhwanga na risambwa, ko bhoora Waryobha hamwe yaarenga nawe.³⁹Bheeto mbano twainaameeye amang'na ghonswe igho ghano yaakorre mu-kyaro ikya Abhayudi na Yerusareemu, uyo n-oora mwitire ko okomobhamba ko-mosarabha. ⁴⁰Kasi urusiko uwa katato, Waryobha akamuryokya, kura akamokora amaahekane ko-bhanto, ⁴¹kasi te ko bhonswe igho, naho nko bhaara bhaahooywe na Waryobha ukurwa kare. Abhaimeererri bhayo mbeeto bhano twasangire hamwe ibhyakorya na ukunywa nawe, hano yaaryokire ukurwa mo-bhaku.⁴²Yaatoragheerreyi toraarekere abhanto na okwemererra igha we yaatorwa-ho na Waryobha igha abhotoorre ibhiina ibhya abhahoru na abhaku. ⁴³Ku-mwene, abharooti bhonswe igho bhaemererre amang'ana ghayo okore kera omonto ono akukumya, naarabherwe ibhitimba ibhyaaye ku-iriinairya Yeesu.⁴⁴Enkaagha eno waanyoorre Peetero akeeghamba ghayo, Umwika Omohoreeru akabhaitoomera bhonswe igho. ⁴⁵Hano Abhayahudi bhano bhaakumyanga Yeesu bhano bhaahinaini hamwe na Peetero ukurwa Yafa bhaarooshe amang'ana ghayo, bhakaroghoora okomaaha igha Abhakyaro bhatuhirwe Umwika Omohoreeru.⁴⁶Keno kyaaghirre bhakamanya mboora bhaighuure abhanto bhayo bharatonia Waryobha ko okoghamba ebheghambo ebhehya. Ho Peetero yaabhoorri igha, ⁴⁷"A-hano omonto wowonswe ono aratore okorebheerra abhanto bhano bhatakabhaatiisibhwa mo-manshe? Rende abheene bhonswe, bhaanyoore Umwika Omohereeru kya bheeto!" ⁴⁸Ho Peetero yaaragheerreyi igha bhabhaatiiswe ku iriina irya Yeesu Kiristo. Hano bhaamarre okobhaatiisibhwa, bhakasabha Peetero aikare nabho ku shinsiko nyabhorebhe.

Chapter 11

¹Abhatomwa abha Yeesu na abhakumya bharikyabho bhano bhaarenga mo-mokwa ugha Yudea, bhakaighwa igha Abhakyaro bhonswe bhaikerreyi eng'ana iya Waryobha. ²Ku bhuyohano Peetero yaakyoorre Yerusareemu, Abhayahudi bhano bhaikerreyi Yeesu bhakasimya okomotema amasoro, eno bharaghamba igha, ³"Uwe waaghotanini na abhareesya bhano bhataakosaarwa kora orasanga nabho ibhyakorya!"⁴Kasi Petero akasimya kobharagheerrya igha, ⁵"Urusiko nyabhorebhe naarenga mu-mughi ughwa Yafa, ndasasaama Waryobha, nkeesherwa na amamaaho, nkamaaha ekento ekenene kenga ishuuka, keraikibhwa hanse eno keghooterreywe ebhekobhobhe ibhya-ko bhine, keraikibhwa hang'e na oni. ⁶Hano naasyomiri na ukwitaaha-mo bhuuya, nkamaaha-mo shityenyi shonswe igho nyamaghoro ane, na bheno bhikwing'uura, hamwe na ibhinyonyi.⁷Hayo nkaighwa engamba eranteebhya igha, ' Peetero, emoka oghooghe, ore! ⁸Nkahonshora igha, 'Tekeebhe-he ore Monene! Oni tenakareeye-he ibhyakorya bhyobhyonswe igho bheno bhaaghiribhwa igha m-bhinyanku.' ⁹Kasi nkaighwa ghweki urwa kabhere, engamba iyo ukurwa mo-ryobha erahonshora igha, 'Otakaabherekera ekento keno Waryobha yaasendoora, igha n-kinyanku.' ¹⁰Engamba iyo yaikorre katato ho ebhento bhiyo bhyonswe igho, bhekakyooribhwa mo-ryobha.¹¹Tamaaha enkaagha iyo abhanto abhatato bhanobhaarure Kaisaaria, bharenga bhimereeye haang'e na inyumba eno twaikaraanga-mo bhaarenga bhatomirwe ku-oni. ¹²Umwika Omohoreeru akanteebhya n-hinane nabho ntakaakubhya.Kura abharikyeeto abhasansabha bhano twaagheeye tokasoha nabho mu-nyumba iya Koronerio, bhonswe igho hano bhare. ¹³Koronerio akatoteebhya kya bhono yaarooshe maraika aimeereeye mu-nyumba iyaaye akamoteebhya igha, 'Toma abhanto bhaghi Yafa, bhakobherekeerre Simooni ono akobherekerwa igha Peetero, aashe hano. ¹⁴Ko okohetera amang'ana ghano Peetero araakoteebhi, uwe na abhanto abhaaho bhonswe igho moraatooribhwi.¹⁵Bhuyo naasimiri okobhaateebhya amang'ana ghayo, kemwe igho,Umwika Omohoreeru akabhaitoomera kya bhoorabhoora yaatwitoomeeye na bheeto ekembere. ¹⁶Nkuhiita-nde amang'ana ghano Omonene Yeesu yaatotebhiri igha, 'Yohana na amanshe yaabhatiisiiyi abhanto; kasi bheenyu moraabhatiisiribhwi Umwika Omohoreeru."¹⁷Mbe, ko bhono Waryobha yabhahaaye ituho eeraeera yatohaaye bheeto hano twaakumiri Omonene Yeesu Kiristo, bhoono oni nke kearaghire ndebheerre emeremo ighya Waryobha?" ¹⁸Hano Abhayahudi bhaighuure amang'ana ghayo, bhakakira kiri, tebhahonshooye ho ng'ana he, bhakatoonia Waryobha ko okoghamba igha, "Waryobha ahaaye Abhakyaro bhinswe umweeya ughwa okosabha amaabhera ku-bhitimba ibhyaabho."¹⁹Mbe, abhakumya bhano bhaanyaraghaini ku kibhuno ikya inyaanyi iya ukwiitwa ukwa Sitefaano, mbaang'oseeye mu-bhyaro ibhya Foinike,abhande Kiipuro na mu-mughi ughwa Antiokia. bhakabha bhareeghya amang'ana agha Yeesu ko-Abhayudi abhhene igho. ²⁰Kasi abhakumya abhande bhano bhaarwereeye kwi-ghinga irya Kiipuro na mu-mughi ughwa Kirene, hano bhaang'oseeye Antiokia, bho mbaararekire Amang'ana Amaiya agha Yeesu Kiristo ko-bhanto bhano bhaashumaashanga Ikiyunaani. ²¹Ku bhuyo, abhanto abhaaru mbaakumiri Waryobha ko bhoora bhotoro ubhwa Omonene Yeesu mbwaarenga hamwe nabho.²²Hano abhanto abha ekanisa iya Yerusareemu bhaighuure amang'ana ghayo, bhakatoma Bharinaabha kughya Antiokia iyo. ²³Hano yaahikire-yo na okomaaha bhono abhanto bhayo bhaare na oroobho urwa Wayobha, akashomerwa na akabhakang'aserrya bhaghendeerri okobha abhakumya abha heene mo-shenkoro ishyaabho, ko-Omonene Yeesu. ²⁴Ko bhoora Bharinaabha no-monto uwa heene yaare ono aishooye Umwika Omohoreeru, kura m-monto uwa umukumo yaare, bhekaaruhya ekerengere ikya abhanto bhano bhaakukiri Omonene Yeesu.²⁵Hano Bharinaabha yaamarre, akaghya mu-mughi ughwa Tariso ukutuna-yo Sauri. ²⁶Akamunyoora-yo ku bhuyo akaasha nawe Antiokia hayo. Bhakaikara-ho omooka umughima, bhakeegha-ho abhanto abhaaru. Antiokia hayo n-ho abheegha abha Yeesu bhaasemokire okobherekerwa igha, Abhakiristo.²⁷Enkaagha iyoiyo abharooti abhande bhaang'aaraarre ukurwa Yerusareemu bhakaghya Antiokia. ²⁸Omwe uwa abharooti bhayo ono yaabherekerwanga igha Abhaabho, akemeerra mo-sango iya abhakumya abha Antiokia hayo. Akaruusya obhorooti ubhwaaye okohetera umwika Omohoreeru igha, ishara endoro kai, neraabhe ku-ikyaro kyonswe igho. Inshara iyo eera yaabhaye-ho enkaagha eera Kiraudio yaarenga omotongi uwa obhokama ubhwa Abharuumi.²⁹Ku bhuyo abheegha abha Yeesu bhakahetya omosorro, ko okoreng'aana na obhotoro ubhwa omonto, okore bhaherre abhakumya bharikyabho bhsasno bhaamenyire Bhuyahudi. ³⁰Bhakasorra kya bhono bhaaighwerraini, bhakaghootya omosorro ghuyo Bharinaabha bhana Sauri , okore bhaghuhire ko abhanto abha ekanisa iya Yerusareemu.

Chapter 12

¹Ko-nkaagha iyo Omokama Herode akasimya ukunyankya abhanto abha ekanisa. ²Akaragherrya igha Yaakobho mura uwaabho Yohana aitwe na umuhyo.³Hano yaaroshe eng'ana iyo etegheeyi Abhayahudi, akaragherrya igha Peetero wonswe nigha aghootwe. Enkaagha iyo yaare iya inyangi eya emekaate gheno ghetatoorwanga-mo ehamiira he. ⁴Hano Peetero yaaghotirwe, akatorwa mu-nyumba iya ekebhohe, akamotoorra-ho abhasirikare abha okomonaghya, abhane abhane, manga ane, okore ikiina ikyaaye ketoorwe harabhu igho ko-bhanto, hano bharaamare inyangi iya Epasaka.⁵Mbe, enkaagha eno Peetero yaarenga atoorrwe mo-kebhohe, abhanto abha ekanisa bhakora omotono ughwa okosasaama Waryobha. ⁶Ksasi ubhutiko ubhwa urusiko rono Herode yaatunire okokora ikiina ikya Peetero, Peetero umwene yaarenga araaye mu-nyumba iya ekebhohe, yaarenge ghateghate iya abhasirikare abhabhere eno abhohirwe na iminyorro ebhere. Abhasirikare abhande bhaarenga mo-keseku ikya inyumba iya ekebhohe iyo.⁷Kamwe igho, maraika uwa Omonene Waryobha, akaasha akeemerra haang'e na Peetero, obhorabhu bhokaromaana mu-kinyumba kiyo. Maraika uyo akakunia Peetero mo-shembaru, akamutura aramoteebhya igha, "Bhookera kemwe." Kemwe igho iminyorro gheno bhabhohire Peetero ko-mabhoko, ghekatanshoka, ghekaghwa hanse. ⁸Mbe, maraika akamoteebhya igha, "Ibhoha shingibho ishyaaho, otatoora na ebheraato," Peetero akakora kya igho yaatebhiibhwi. Ghwiki akamoteebhya igha, "Ibhoha na ekabhuuti iyaaho uundwe nyuma!"⁹Ku bhuyo Peetero akasoorana maraika uyo, bhakaroshoka kebhara. Kasi Peetero tiyaamanyire igha m-maheene he, yaakanyanga igha nkoroota are. ¹⁰Peetero bhaana maraika uyo bhakaheta ko-bharendi abha mbere na abha kabhere, bhakahika bhakahika mu-kihiita ikya ebhyoma keno kyaare bhoronge ukughya mu-mughi, kyonswe kekeeghoka ikyeene igho, n-ho bhaaroshokire kebhara iya inyumba iya ekebhohe, bhakaghenda ko-mohanda, kamwe igho maraika uyo akatigha Peetero hayo.¹¹Hano Peetero yaasesemokire, akaghamba igha, "Bhoono mmanyire igha, "Omonene we atomire maraika uwaaye okore antori ko ghano Herode na Abhayahudi bhaiteng'eranga igha nkorrwe." ¹²Hano Peetero yaamanyire ghayo, akaghya kemwe wa Maryamu yako-waabho Yohana ono yaabherekerwanga igha Maariko; Mu-nyumba iyaabho Maariko muyo mo waanyoorre Abhakiristo abhaaru bhaikomaini-mo okosasaamera Peetero ku Waryobha.¹³Hano Peetero yakong'ontire mu-kihiita, umwiseke okomori uwa emeremo ono yaabherekerwanga igha Rooda, akaghya ukwitegheerra mu-kihiita hayo. ¹⁴Hano yaamanyeerreyi igha engamba ni-iya Peetero, tiyaighooye-ho ekeseku he ku-bhushomerwa bhono yaarenge nabho, we akaghya bhiru mu-kinyumba, akabhateebhya igha Peetero mu-kihiita are yimereeye. ¹⁵Abheene bhobhakamohonshora igha, "Kana nkushuura-ore?" Kasi umwiseke uyo akakang'aseerrya igha obhoheene n-we. Bho bhakaghamba igha, "Uyo maraika uwaaye wighuure."¹⁶Kasi ribhagha riyo ryonswe igho Peetero we yaagheenderryanga okokong'onta ku-kihiita hayo, hano bhiighooye-ho ikihiita, bhakamaaha we, bhakaroghoora bhokong'u. Peetero akabhaghorrokerya amabhoko kirikiri, okore bhakire, ho yaabhatebhiri amang'ana ghonswe igho, kya bhono Omonene yaamotangatire ukumuruusya mu-nyumba iya ekebhohe. akabhateebhya igha, ¹⁷"Ghayo mbateebhiri moteebhi na Yaakobho wonswe hamwe na abhakumya bharikyeto." Hayo n-ho yaamarre, akatanora ukughya ahase ahande.¹⁸Hano bhwakeeye, abhasirikare bhano bhaarenda-nga mu-nyumba iya ekebhohe muyo bhakahaha bhokong'u ko bhoora te-bhaamanyire keno kyaabhaaye ko-Peetero. ¹⁹Hano Peetero yaatunirwe akabhora, ho Herode yaragheerreyi abhasirikare bhonswe igho bhano bhaarenda-nga inyumba iya ekebhohe ku-rusiko ruyo, bhiitwe. Kasi Peetero umwene akang'araara ukurwa Bhuyahudi akaghya Kaisaaria akaikara iyo.²⁰Mbe, okanyoora Herode yaarererra abhanto abha mu-mighi ighya Tiiro bheena Sidooni. Ku bhuyo abhanto bhayo bhakatoma abhahiri abha amang'ana ko Herode okore bhamosasaame, bharengeerrani okore bhabhe na omorembe, ko bhoora imighi ighya Tiiro bhena Sidooni, ngyanyooranga ibhakorya ukurya mu-kyaro ikya Omokama Herode. Ku bhuyo abhahiri abha amang'ana bhayo, bhakang'eenerrya Bhurasito ono yaare umwimereerri uwa inyumba iya omokama okore aghootane nabho abhe orobhareka urwaabho, koamang'ana aghaabho na Herode. ²¹Hano urusiko rwahikire, rono Herode yaahoye ukwitegheerra amang'ana ghayo, akatoora shingibho ishaaye isha ekekama, akaikara ku-kitumbe ikya ukwitegheerra amang'ana agha abhanto, bhoono mbe, akaghambera abhanto.²²Abhanto bhayo bhakasheerra eno bharaghamba igha, "Engamba iyo ti-iya omonto he! Ni-iya Waryobha!" ²³Kamwe igho maraika uwa Omonene Waryobha akamoteemera obhorooye ubhwa amashango, akaheta akakwa. Herode uyo yaakure kobhoora hano yaakumiibhwi igha Waryobha, we yaighegheeye ubhuhika kora tiyasookire Waryobha he.²⁴Kasi amang'ana agha Waryobha ghakagheneerrya okoromaana ko-bhanto. ²⁵Hano Bharinaabha bhana Sauri bhaamarre ukuhira omosorro ko-bhanto abha ekanisa iya Yerusareemu, bhakatanora hayo bhakakyora Antiokia bha hamwe na Yohana ono yaabherekerwanga igha Maariko.

Chapter 13

¹Mbe mo-kanisa eno yaarenga Antiokia, bhaarenga-mo abharooti yabhorebhe hamwe na abheeghya. Mo-bhayo, bhaaremo Bharinaabha, Simeoni ono yaabherekerwanga igha Nigheri, Rukio ono yaarwereeye ku-kyaro ikya Kirene, Sauri na Manaeni ono yaakinire hamwe na omokama Herode. ²Hano bhasasaama-nga Waryobha na ukwisasa ubhyakorya, Umwika Omohoreeru akaghamba igha, "Munyahoorre Bharinaabha bhana Sauri bhankorre emeremo gheno naabhabherekerra." ³Ku bhuyo hano bhaamarre ukwisasa ibhyakorya na okosasaama Waryobha, ho bhaabhatoreye amabhoko, bhakabhatigha bhaghende iyo bhaakughya.⁴Ku bhuyo, Bharinaabha bhana Sauri bhakaikerrya amaragheerryo agha Umwika Omohoreeru, bhakang'araara ukughya mu-mughi ughwa Serukia; Ukukrwa hayo, bhakatanora ukurwa hayo bhakariina mu-ryato, bhakaghya kwighinga irya Kiipuro. ⁵Hano bhaahikire mu-mughi ughwa Sarami, bhakaraarekera abhanto amang'ana agha Waryobha mu-shinyumba isha esango iya Abhayahudi. Hmwe nabho, mbaare na Yohana Maariko ono yaabhatoorryanga emeremo.⁶Hano bhaamarre okoheta mbhaara shonswe igho isha rihinga irya Kiipuro, bhakahika mu-mughi ughwa Pafo, hayo ho bhaasikaini na Umuyahudi uwonde naho m-muturutumbi, na m-morooti uwa bhorongo yaare, ono yaabherekerwanga igha Bhaarii-Yeesu. ⁷Omonto uyo yaatorryanga omotongi uwa Pafo hayo ono yaabherekerwanga igha Serughio Pauro. Pauro Serughio uyo mong'aini yaare bhokong'u. Mbe akaraareka Bharinaabha bhana Sauri bhakaghya waaye ko bhoora yaatunanga ukwiighwa eng'ana iya Waryobha. ⁸Kasi umuturutumbi uyo Bhari-Yeesu (Iriina iryaaye mu-Kiyunaani nigha Erima), yaanyereeye shenkaani amang'ana agha Bharinaabha bhana Sauri ko bhoora tiyatunanga-he omotongi uyo akumi Yeesu.⁹Kasi Sauri ono yabherekerwanga Pauro okanyoora aishooye Umwika Omohoreeru, akamomoghoorra bhokongu Erima uyo, ¹⁰akamoteebhya igha, "Uwe omoona uwa risambwa, umubhisa uwa obhoheene bhonswe igho, toraiswa-he okogharanshora amang'ana agha Omonene ghano gha bhoronge, kana no-otora?¹¹Bhoono tamaaha, ubhuhika ubhwa Omonene mborakuhukuri wange komaaha eryobha ku-ribhagha ike igho, kemwe igho ikitu kekakundikirya amaiso aghaaye ghakamwama, akahuunahuuna eno aratuna omonto amorahuune. ¹²Hano Serughio Pauro uyo hano yaaroshe ghayo ghaikorre, akakumya Waryobha, akaroghoora ameeghyo agha amang'ana agha Omonene Yeesu.¹³Ho Pauro na bharikyaaye bhaatanooye ukurwa Pafo hayo, bhakariina mu-ryato ukughya mu-mughi ughwa Perighe, mu-kyaro ikya Pamfiria. Yohana Maariko akabhatigha hayo, akakyoora Yerusareemu. ¹⁴Kasi Pauro bhaana Bharinaabha bhakatanora ukurwa Perighe bhakahika mu-mughi ughwa Antiokia ku-ikyaro ikya Pisidia. Urusiko urwa obhotooro, bhakasoha mu-nyumba iya esango iya Abhayahudi bhakaikara. ¹⁵Hano abhatangati abha inyumba iya esango iyo bhaamarre okosoma amaragherryo agha mobhetabho ibhya Mosa, na ibhya abharooti, bhakabhoorya Pauro na Bharinaabha igha, "Bhamura, nyoore moona eng'ana yoyonswe iya okoteremya abhanto hano, mbe,moyeghambe."¹⁶Mbe, Pauro akeemoka akabhainyookera okobhoko okore bhamwitegheerre; akabhatebhya igha, "Beenyu Abhaisiraeri na Abhakyaro bhano mokosooka Waryobha munyitegherre! ¹⁷Waryobha uwa Abhaisiraeri, we yaahooye abhakoro abheeto, akabhakora bhaaruhe, enkaagha eno bhaarenga mu-kyaro ikya Miisiri; akabharuusya-yo ko-bhotoro ubhwaaye. ¹⁸Akabhaghomerrya ku-rikongo imyoka merongo ene.¹⁹Hano Waryobha yaamarre ukusikya amakabhira muhungate mu-kyaro ikya Kanaani, akahaana abhakoro abheeto ikyaro kiyo, kebhe umwando ughwaabho. ²⁰Amang'ana ghayo ghonswe igho ngaaikorre ku-ribhagha iya imyoka kya amaghana ane na merongo etaano igho. Ho Waryobha yaamarre, akahaana abhakoro abheeto abhanto abha okobhaahokania okore bhabhatangate. Mbhaabhatangatire igho okohekera enkaagha iya omorooti Samweri.²¹Okohekera hayo, abhakoro abheeto bhakatuna Waryobha abhahaane omokama, ku igho Waryobha akabhahaana Sauri umumura uwa Kishi, uwa ekabhira iya Bhenjamini, akabha omokama uwaabho ku ribhagha irya imyoka merongo ene. ²²Hano Waryobha yaarusiri-ho Sauri ko-bhokama, akatoora-ho Daudi abhe omokama uwaabho, hayo Waryobha akaghamba igha, "Ndooshe Daudi mumura uwa Yeese, antegheeyi, uyo we arakore bhono nkutuna."²³Ukurwa mu-bhuhiiri Daudi muyo, mo Waryobha yaareteeye Abhaisiraeri Omotoorrya, Yeesu kya bhoora yaaraghaini. ²⁴Enkaagha eno waanyorre Yeesu atarasimya okokora emeremo ghyaaye, Yohana yaararekeraanga Abhaisiraeri bhonswe igho igha, bhasasaame ko Waryobha abhaabhere ibhitimba ibhyaabho, bhabhaatiisibhwi. ²⁵Hano Yohana yaarenga haang'e okomara emeremo ighyaaye, akabhoorya igha, "Bhamure, kana nkonanya more igha no-oni we? Oni tendenge Kiristo ono mokoghanyerrya-he! Mwighwe mbe mbateebhi, Kiristo uyo naraandwe nyuma, oni kura tining'areeyi-he okotashora shinuugha isha ebheraato ibhyaaye he".²⁶Abhahiiri abhaane abheebhorwa Ibhurahimu na bheenyu Abhakyaro bhano mokosooka Waryobha, eng'ana eno iya okohonia, nko bheeto yaaretirwe. ²⁷Kasi ko-bhanto Yerusareemu na abhatongi abhaabho, tebhaamanyire igha Yeesu uyo we abharooti bhaashumasheranga ko-Maandeko ghano bhaasomanga kera urusiko urwa Obhotooro. Ku bhuyo bhakahekerania Amaandeko ghayo ku-kwita Yeesu.²⁸Nokanyoora tebhaaroshe isoro ryoyonswe reera-he, kasi bhakasabha Piraato amobhotoorre ikiina igha aitwe. ²⁹Hano bhaamarre ukumwita, kya igho yaandekeeywe, bhakamwiikya ukurwa ko-mosarabha na okomobheeka mombeehera.³⁰Kasi Waryobha akamuryokya ukurwa mo-bhaku. ³¹Shinsiko shinsharu Yeesu yabhooshokeranga abhanto bhano bhahinaini nawe ukurwa Ghariraaya ukughya mu-mughi ughwa Yerusareemu. Abhanto bhayo mbo abhimererri abha amang'ana ghayo ko-bhanto.³²Ku bhuyo toobharaarekera Amang'ana Amaiya ghano Waryobha yaaraghaini ko-bhakoro abheeto. ³³Ghayo ngo Waryobha yaahekeeraini ko-bheeto, ku okoryoka ukwa Yeesu, kya igho yaandekirwe mo-ketabho ikya Ezabhuri igha, "Uwe nu-we omoona uwaane, oni reero mbaaye so-weenyu." ³⁴Waryobha yaaryokiri Yeesu ikurwa mo-bhaku, okore omobhere ughwaaye ghotakaghuunda. Amang'ana ghayo Waryobha yaashunaasheeye ni-gha , "Naraghaini Daudi, obhong'oore, obhohoreeru ubhwa abha omobhere, obhongoore bhuyo mbo ndaabhahaane.³⁵Pauro akaghenerrya okobhateebhya igha, eeho Ezabhuri iyende eraghamba igha "Ti-wikerri he Omohoreeru uwaaho akwe aghunde." ³⁶Kasi Omokama Daudi we hano yaamarre okokora emeremo gheno ghyaing'aarreyi Waryobha, yaakuure, akabheekwa hamwe na abhakoro abhaaye, aksaghunda. ³⁷Kasi Yeesu ono yaaryokiibhwi na Waryobha, we tiyaghundire he.³⁸Bhoono mbe bhahiiri abhaane, ukurwa rero niigha momanye igha ko okohetera Yeesu, abhanto bhonswe igho nkwabherwa bhare ibhitimba ibhyaabho. ³⁹Ko okohetera umwene uyo, abhanto bhonswe igho bhano bhakukumya Yeesu, Waryobha nkobhakora-are igha mba heene; eng'ana iyo amarabgeerryo agha Mosa, abhanto tebhakatorre okobharwa igha mba heene he.⁴⁰Ku igho, mwiyangarre okore amang'ana ghano ghaandekirwe mo-bhetabho ibhya abharooti, ghataasha okobhanyoora. ⁴¹Bheenyu bhare abhaseri, mwiyaangarre motakashe moroghore musike; ko bhoora nkobhararekera-nde amang'ana ghano ku shinsiko shyeenyu, emeremo gheno bheenyu motaakumi, nunyoora morateebhibwa."⁴²Mbe, hano Pauro na Bharinaabha hano bhaaroshokanga ukurwa mu-nyumba iya esango muyo, abhanto bhakabhasasaama igha bhakyoore urusiko urwa Obhotooro ruyo rokaaroobheeye okore ghwiki bhabhateebhi amang'ana ghayo. ⁴³Hano esango iya Abhayahudi iyo yaaraarookire, Abhayahudi abhaaru hamwe na abhanto bhano bhaasoha mu-diini iya Ikiyahudi, bhakasoorana Pauro bhaana Bharinaabha, bhakashumaasha nabho bhakabhakang'aseerrya okore bhanaghe mo-roobho urwa Waryobha.⁴⁴Mbe urusiko urwa Obhotooro ubha kabhere hano rwahikire, abhanto bhonswe igho abha umughi ghuyo bhakahona ukuhweera-ho amang'ana agha Yeesu. ⁴⁵Hano Abhayahudi bhano bhataakumiri Yeesu, bhaaroshe rikomo rinene irya abhanto bhano bhagheeye ukwitegheerra, bhakabhakorra rikenge, bhakabha bharanyeera shenkaani ko amang'ana ghano Pauro yaaghamba-nga na ukumurusirya amatoki.⁴⁶Pauro bhaana Bharinaabha bhakabhahonshora ko obhokare igha, "Yaare igha motangate okorarekerwa amang'ana agha Waryobha, kasi ko bhono bheenyu abheene mwangire, moraimaaha igha timwing'arreyi obhohoru ubhwa amakora ghonswe igho he, tigha mbe bheeto twaisyoorya okoraarekera Abhakyaro. ⁴⁷Kya igho Omonene Waryobha yaatoragherreeyi igha, "Oni naakotoora-ho obhe obhorabhu ko-Bhakyaro, obhe omohonia uwa abhanto mu-kyaro kyonswe igho."⁴⁸Mbe, hano Abhakyaro bhaighuure amang'ana ghayo, bhakashomerwa bhokong'u, bhakakumya amang'ana aghayo, na bhonswe igho bhano bhaiteng'erwanga ukunyoora obhohoru ubhwa amakora ghonswe igho, mbaakumiri Omonene Yeesu. ⁴⁹Amang'ana agha Omonene Yeesu ngaromaini ku-kyaro kyonswe igho.⁵⁰Kasi Abhayahudi bhakasighiirrya abhakari Abhakyaro bhano bhaasohire mu-diini iya Ikiyahudi bhano bhaasokwanga, hamwe na abhatangati abha umughi ghuyo, bhakanyankya Pauro na Bharinaabha kura bhakabhatambya ukura hayo. ⁵¹Mbe, Pauro bhaana Bharinaabha bhakakong'ota urutu ko-maghoro aghaabho, ukworokya igha Waryobha abhaangire, ho bhaagheeye mu-mughi ughwa Ikonia. ⁵²Kasi abheegha abha Yeesu bhakashomerwa bhokong'u, bhakanghendeerrya okotangatwa na Umwika Omohoreeru.

Chapter 14

¹Hano Pauro bhaana Bharinaabha bhahikire Ikonia, bhakasoha mu-nyumba iya esango iya Abhayahudi, bhakeeghya-mo abhanto ko-bhokare, ku bhuyo ameeghyo ghayo ghakaghira rikomo rinene irya abhanto, Abhayahudi hamwe na Abhayunaani, bhakakumya Yeesu. ²Kasi Abhayahudi abhande abhamangarru, bhakasimya ukusighiirrya Abhakyaro, bhakaregha bhokong'u abhakumya.³Ku bhuyo, Pauro bhaana Bharinaabha, mbhaikaaye Ikonia hayo ku ribhagha ritambe, eno bhareeghya abhato amang'ana agha oroobho urwa Omonene Yeesu ko-bhokare. Omonene Yeesu wonswe akabhatoorrya ko okobhahaana obhotoro ubhwa okokora amakono na ebhemanyerryo. ⁴Kasi abhanto abhaaru abha mu-mughi ghuyo bhakaahokana. Abhande bhakabha orobhareka urwa Abhayadudi na abhande orobhareka urwa abhatomwa bhaara.⁵Mbe, Abhayahudi abhande na Abhakyaro, hamwe na abhatongi abhaabho, bhakaseemya okoroonia Pauro bhaana Bharinaabha kura bhakatuna okobhatema na shenkomogho. ⁶Kasi hano bhaang'urre iniko iyo, bhakang'osera mu-mighi ighya Rikaonia, Risitira na Deribhe na imighi ighyende gheno ghyahegheraini naghyo, ⁷bhakabha bhararareka-yo Amang'ana Amaiya agha Omonene Yeesu.⁸Mu-mughi ughwa Risitira hayo yaare-ho omonto riteng'o ono ataakaghendire ukurwa okwebhorwa ukwaaye. ⁹Omonto uyo yaighuure amang'ana agha Pauro hano yaararekanga amang'ana agha Yeesu. Ho Pauro yaamomaherreye bhokong'u, akamanya igha wa umukumo ughwa ukuhwenibhwa. ¹⁰Ku bhuyo Pauro amamoteebhya ko-bhoraka obhonene igha, "Emoka wemerre." Kamwe igho omonto uyo akabhuruka na ukusimya okoghenda.¹¹Mbe, hano rikomo irya abhanto bhayo ryarooshe keno Pauro yakorre, bhakasherra bhokong'u mo-keghambo ikyabho ikya Ikirikaonia igha, "Ghano na amasambwa ghatobhooshookeeye eno ghaana ekesosa ikya abhanto." ¹²Bharinaabha bhakamoroka igha we "Zeu", iriina irya risambwa iryaabho na Pauro bhakamoroka igha we "Herime", iriina irya risambwa iryaabho iryende, ko bhoora we yaare omoghambi. ¹³Risengeerro irya Zeu haang'e ryaare na umughi ghuyo, ku bhuyo omosengeri uwa Zeu na rikomo irya abhanto, akareeta eghaini iya eng'ombe na ibhirighi ibhya shesangarya mu-kihiita ikya umughi ghuyo, okore bhamwensere Pauro bhaana Bharinaabha.¹⁴Hano Pauro bhaana Bharinaabha bhaamanyire keno kyaatunanga okokorwa, bhakarandora shingibho ishaabho, kemwe igho bhakakenyeerra mu-rikomo irya abhanto muyo bharasherra; bhakabhateebhya igha, ¹⁵Beenyu bhare abhanto, nkwake mukutuna okokora amang'ana ghano? Bheeto bhonswe na abhanto tore kya beenyu! Keno tokokora ni-okobhararekera Amang'ana Amaiya agha Waryobha omobhombi uwa mo-ryobha iyo na ikyaro, shinyansha na ebhento bhyonswe igho bheno bheemo; mutighe okosengerra amasambhwa ghano ghataana obhoheene. ¹⁶Kare hayo Waryobha yaatighire abhanto bhakore kya bhono abheene bhaatunanga.¹⁷Nunyoora nigho yaare, Waryobha tiyabhatighire igho he, kasi yaabhorokiri igha hamwe are na bheenyu ko-kobhahaana imbura ukurwa mu-risaaro, okore munyoore ibhyakorya ko-nkaagha iyaako na shenkoro sheenyu shesambaroke. ¹⁸Nokanyoora Pauro ana Bharinaabha bhaarobheerreyi bhuuya amang'ana ghayo, kasi mbaakorre emekere okorebheerra rikomo irya abhanto riyo retakaabhamwensera.¹⁹Mbe, bhakaashaho Abhayahudi abhande ukurwa mu-mighi ighya Antiokia na Ikonio, bhakasighiirrya rikomo irya abhanto bhayo bhabhameke. Bhakatema Pauro na shenkomogho, bhakamung'uura ukumuhira kebhara iya umughi bharakanya igha nakuure. ²⁰Kasi, abheegha bhaaye mbaimereeye haang'e nawe; akasesemoka, akeemoka bhakakyora mu-mughi. Hano bhwaakeeye, akatanora ukurwa hayo hamwe na Bharinaabha, bhakaghya mu-mughi ughwa Deribhe.²¹Hano bhaamarre okoraarekera abhanto abha Deribhe, Amang'ana Amaiya agha Omonene Yeesu, kura bhakakora-ho abheegha abharu kemwekemwe, Pauro bhaana Bharinaabha, bhakirana mu-mughi ughwa Risitira, bhakaheta Ikokio na okohekera umughi ughwa Antiokia. ²²Bhahetire mu-mughi ghiyo eno bharaghendeerrya okotogheka abheegha abha Yeesu na okobhateremya bhaghendeerri na umukumoghuyo. ko-koghamba igha, "Ni-igha tohetere mu-nyanko enene totaraasoha mo-Bhokama ughwa Waryobha."²³Pauro bhaana Bharinaabha bhakabha bharaahora abhaghaaka abhatangati abha ekanisa, mo-makanisa ghonswe igho ghano bhaahetaanga-mo. Bhakaisasa ibhyakorya na okobhasabhera ku-Waryobha okore bharendwe na Omonene Yeesu ono bhaakumiri. ²⁴Ukurwa hayo, bhakahetera mu-kyaro ikya Pisidia, bhakaghya ahase hano hakobherekerwa igha Pamfiria. ²⁵Hano bhaamarre okoraareka Amang'ana Amaiya mu-mughi ughwa Perighe, bhakang'aaraara ukughya mu-mughi ughwa Ataaria. ²⁶Ukurwa Ataaria hayo, bhakaiina mo-meeri bhakahika mu-mughi ughwa Antiokia, muyo mo abhakumya abha ekanisa bhabhasabheeye oroobho urwa Waryobha ko-meremo ghiyo bhaarenga bhamarre okokora.²⁷Hano bhaahikire Antiokia hayo, bhakakora-ho ikiikaro ikya ekanisa. Bhakateebhya abhanto amang'ana ghonswe igho ghano Waryobha yaakorre okohetera bho, na kya igho yaakoreeye Abhakyaro enshera iya ukukumya Omonene Yeesu. ²⁸Mbe, Pauro bhaana Bharinaabha bhakaikara hamwe na abheegha abha Yeesu Antiokia hayo ribhagha ritambe.

Chapter 15

¹Enkaagha iyo hano Pauro bhaana Bharinaabha bhaarenga Antiokia hayo, abhanto nyabhorebhe bhakaasha-ho ukurwa Bhuyahudi, bhareeghya abhanto igha, "Hano motasaarrwe okoreng'aana na amaragheerryo agha Mosa, temohone he." ²Eng'ana iyo ekaghira Pauro bhaana Bharinaabha bhakarya shenkaani shendoro na abhanto bhayo. Abhakiristo abha Antiokia hayo bhakabhotora ikiina igha, Pauro bhaana Bharinaabha hamwe na abhanto abhande abha ekanisa iyo, bhaghende Yerusareemu okore bhanyoore amaragheerryo ko-ng'ana iyo ukurwa ko-bhatomwa abha Yeesu na ko- bhaghaaka abhatangati abha ekanisa.³Ku bhuyo bhakatanora ukughya Yerusareemu okohetera mu-bhyaro ibhya Foinike na Samaaria, bhakabha bharateebhya abhakumya amang'ana ghayo, kya bhono abhakyaro bhonswe bhaikerreyi Yeesu. ⁴Hano Paurona bharikyaaye bhayo bhaahikire Yerusareemu, bhakaserenibhwa bhuuya na abhatomwa abha Yeesu, ekanisa na abhaghaaka abhatangati abha ekanisa. Mbe, bhaabho Pauro bhakasimya okoghamba amang'ana ghonswe igho ghano Waryobha yaaghambire okohetera bhaabho Pauro.⁵Kasi abhanto nyabhorebhe bhano bhaare orobhareka urwa Abhafarisaayo bhakeemerra eno bharaghamba igha, "Abhakyaro bhano bhakumiri Yeesu, ni-igha bhonswe bhasaarwenga na ukwighweera amaragheerryo agha Mosa." ⁶Ku bhuyo, abhatomwa abha Yeesu bhayo hamwe na abhaghaaka abhatangati abha ekanisa bhakakora ikiina okore bhaitaahe bhuuya eng'ana iyo.⁷Hano bhaanyeeraini shenkaani ribhagha ritambe bhokong'u, Peetero akemeerra akabhateebhya igha, "Bheenyu abhakumya bharikyaane, mmomanyire igha, n-kare Waryobha yaahora mo-bheenyu mono, ndaarekere Abhakyaro Amang'ana Amaiya okore bhamukumi. ⁸Waryobha we amanyire ghonswe igho ghano gharenge mo shenkoro isha abhanto. We yoorokiri igha, aikerreyi kura Abhakyaro bhonswe ko okobhahaana Umwika Omohoreeru,kya bhono yaatohaaye. ⁹Ku bhuyo, keno Waryobha yaakorre ko-bheeto, nkyo yaakorre ko-bheene bhonswe.Nkoghamba nde igho ko bhoora bhonswe mbasaabhuurrwe shenkoro ishaabho ko okohetera ukukumya Yeesu.¹⁰Bhoono n-kibhuno ke kikughira morasagha Waryobha ko-kohaana abheegha abha Yeesu inyanko eno yaakerre abhakoro abheeto kura bheeto abheene, nkotokera ere? ¹¹Bheeto nkukumya tore igha nkotooribhwa tore ko okohetera oroobho urwa Omonene Yeesu umwene igho; Abheene bhonswe oroobho ruyoruyo ndwo robhatoorri."¹²Mbe, abhanto bhonswe igho bhano bhaare mu-ribharasha riyo bhakakira kiri hano bhaitegherranga amang'ana agha Bharinaabha bhaana Pauro kya bhono Waryobha yaakorre amakono na ebhemanyeerryo ibhyaaru mo-Bhakyaro, okohetera bho.¹³Hano bhaamarre okoghamba amang'ana ghayo, Yaakobho wonswe akemerra akaghamba igha, "Abhakumya bharikyane,munyitegheerre. ¹⁴Simooni atoteebhiri bhono Waryobha uwa oroobho, yaanyankera Abhakyaro bhayo, akaahora abhande mo bhayo bhabhe abhaaye.¹⁵Amang'ana aghayo nkorengeerrania ghare na Amaandeko Amahoreeru ghano ghaandekirwe mo-bhetabho ibhya abharooti igha. ¹⁶Hano amang'ana ghayo gharehwa, nindikyoora okore nhaghaashe inyumba iya Daudi eno yaatemoka, ghwiki nendehaghaasha amahoona agha inyumba iyo, ngaimerri bhohya, ¹⁷okore abhanto bhano bhatarakumya hamwe na abhakyaro bhonswe igho bhano bhaabherekeerrwa iriina iryaaye, bhatune Waryobha. ¹⁸Igho ni-igho Waryobha akoghamba, we yaakora amang'ana ghano ghaamanyekana ukurwa kare.¹⁹Yaakobho akaghendeerrya okobhateebya igha totakanyankya Abhakyaro bhano bhakwisyoorrya Waryobha. ²⁰Kasi tobhaandekere inyarobha tobhateebhi igha bhatakaarya ebhento bheno bhinyankuhiibhwi ku-kumwensera emesambwa, bhatakaakora obhosoraare, bhatakaarya ibhibhuuse na ukunywa amanyinga. ²¹Ko bhoora ukurwa kare abhanto mbeeghibhwanga amaragheerryo agha Mosa mu-mighi ghyonswe igho, kura ngaasomwanga mu-shinyumba isha esango, kera urusiko urwa Obhotooro.²²Ku-igho nkomaahekana-ere igha eng'ana iyo yategheeyi abhatomwa, na abhaghaaka abha ekanisa na abhakumya bhonswe igho, bhakaahora Yuuda ono yaabherekerwanga igha Bharisaabha hamwe na Sira bhano bhaare abhaghaaka abha ekanisa, bhakatomwa ukughya Antiokia hamwe Pauro na Bharinaabha. ²³Mbe, inyarobha iyo yaandekirwe igha, "Bheeto abhatomwa, hamwe na abhaghaaka abha ekanisa; ko-bhakumya Abhakyaro bhano bharenge Antiokia, Shamu na Kirikia, torabhakeerya.²⁴Twaighuure igha abhanto nyabhorebhe ukurwa ko-bheeto hano bhano totahaaye orohosa, bhaabhanyankiri na amang'ana okohekera shenkoro sheenyu shekateeya. ²⁵Mbe, amang'ana ghayo ngo ghaghiirre tobhatomire abhanto bhano okore bhareetane na abhaghonshe Bharinaabha bhaana Pauro. ²⁶Abhanto bhayo bhaahona ukukwa, okookokorra emeremo Omonene Yeesu Kiristo.²⁷Ku bhuyo totomire iyo abhanto abhabhere, Yuuda bhaana Siira mbarabhateebhi amaragheerryo ghayo ghayo. ²⁸Umwika Omohoreeru na bheeto torooshe igha totakabhaiteekya imirigho imirito kokera amang'ana ghano tobhaandekeeye mono ²⁹motakaarya ibhyakorya bheno bhimwenseeywe emesambwa hande ukunywa amanyinga; motakaarya ibhibhuuse na okokora obhosoorare. Hano murihare amang'ana ghayo mbuuya moranyore mokorre. Mbe, mutighare na Omorembe.³⁰Hano ikiikaro kyaanyaraghaini, Yuuda bhaana Sira bhakang'araara ukurwa Yerusareemu hayo ukughya Antiokia. Hano bhahikire, bhakakoma abhakumya na okobhahaana inyarobha eera. ³¹Hano inyarobha iyo yamarre kosomwa bhakashomerwa bhokong'u ko ghayo bhaighuure kura shenkoro ishyaabho, shekaterema. ³²Mbe, Yuuda bhaana Sira, hamwe na abharooti, bhakateebhya abhakumya bharikyabho bhayo, amang'ana amaaru na amaiya agha okoteremya shenkoro ishyaabho na okobhahaana shinguru.³³Bhakaikara Antiokia hayo sinsiko nyabhorebhe, ho bhaikerraini ko-morembe igha bhahonshoke Yerusareemu. ³⁴[Kasi Siira akamaaha igha mbuuya atighare-yo] ³⁵Pauro bhaana Bharinaabha bhonswe bhakatighara Antiokia. Bho hamwe na abhanto bhande abharu, bhakabha bhararaareka eng'ana iya Omonene ko-bhanto eno bharabhoorokerrya eng'ana iyo.³⁶Hano shyaahetire shinsiko nke igho, Pauro akateebhya Bharinaabha igha, "Tokyoore mu-mighi gheno tweeghya-mo eng'ana iya Omonene Yeesu, twitaahe amaghendeerryo agha abhakumya bharikyeeto." ³⁷Bharinaabha akatuna ni-igha oroghendo ruyo bhahinane na Yohana ono yaabherekerwanga igha Maariko. ³⁸Kasi Pauro akamaaha igha ti-bhuuya bhahinane na Maariko ko bhoora yaabhatighire mu-kyaro ikya Pamfiria akaanga okokora nabho emeremo.³⁹Eng'ana iyo ekaghira bhanyeerrane shenkaani bhokong'u, kura bhakaahokana, ho Bharinaabha yaahinaini na Maariko bhakariina mo-meri bhakaghya ku-righinga irya Kiipuro. ⁴⁰Kasi Pauro akaahora Siira, hano abharikyaabho bhaamarre okosabhera oroobho urwa Omonene Yeesu, bhakatanora. ⁴¹Bhakaheta mu-byaro ibhya Shamu na Kirikia eno bharatogheka abhakumya mo-shekanisa.

Chapter 16

¹Hano Pauro yaahetire mu-mughi ughwa Deribhe na akahika Risitira, tamaaha yaarenga-ho umweegha wonde uwa Yeesu, ono yaabherekerwanga igha Timoteo, nyako-waabho m-Muyahudi ono yaarenga akumiri Omonene Yeesu, kasi so-waabho m-Muyunaani yaare. ²Timoteo yaare na eteemo inshiiya mo-bhakumya bharikyaaye abha Risitira na Ikonio hayo. ³Pauro yaatunanga igha abhe arahinana na Timoteo okoraareka eng'ana iya Waryobha. Ku bhuyo Pauro akamosaara okore aikerribhwi ko-Bhayahudi, ko bhoora abhanto bhonswe igho mbaamanyire igha m-moreesya yaare akere ku-kughira iya so-waabho okobha u-Muyunaani, bho tebhaasarwanga he.⁴Mu-mighi gheno bhaabho Pauro bhaahetire, mbaaragheerryanga-mo abhakumya abha Yeesu, na abhaghaaka abha ekanisa iya Yerusareemu okore bhaghanaghi. ⁵Ku bhuyo, amakanisa ghayo ngaghenderreyi okobha na umukumo na ekerengere ikyaabhakumya kyaaruhanga kera urusiko.⁶Mbe, Pauro bhaana Siira hamwe na Timoteo bhakakora oroghendo, bhakahetera ikyaro ikya Furighia, keno kyaheegheraini na Gharatia, ko bhoora Umwika uwa Waryobha yaabhakaniri bhatakaraareka eng'ana iya Waryobha ikya Asia. ⁷Hano bhaahikire mo-rotonga urwa omokowa ugwa Misia, bhakatuna igha bhahete mo-mokowa ughwa Bitinia, kasi Umwika Omohoreeru uwa Yeesu tiyabhaikerreyi-he. ⁸Ku bhuyo bhakaheta Misia, bhakang'aaraara ukughya mu-mughi ughwa Tiroa.⁹Enkaagha ya ubhutiko hano Pauro yaarenga araaye, akamaaha omonto uwa ikyaroikya Makedonia, mo-kerooto. Omonto uyo yaraenga aimeereeye aramosasaama igha, "Otaamboka uushe Makedonia eno, ototoorri." ¹⁰Ku ukughira iya amamaaho agha Pauro ghayo, tokaseemya bhongobhongo oroghendo urwa ukughya Makedonia ko bhoora twaarooshe igha Waryobha atobherekeeye ukughya-yo okore tobharaarekere Amang'ana Amaiya.¹¹Ku ighho tokatanora ukurwa Tiroa hayo torenge mu-ryato tokaghya kemwe kwighinga irya Saamotirake. Hano bhwaakeye, tokaghobha mu-mughi ughwa Neapoori. ¹²Ku-kurwa hayo, tokaghya igho tokahika mu-mughi omonene ughwa Firipi, mu-kyaro ikya Makedonia. Umughi ghuyo ghwaaghootereewe na Abharuumi, mbe tokaikara-mo shinsiko nyabhorebhe. ¹³Urusiko urwa Obhotooro, tokaghya kebhara iya umughi ghuyo, haang'e na omooro, ko bhoora twaarooshe igha haratora kobha ahase ahaiya aha okosasaamera-ho Waryobha. Ho twaikaaye tokabha torashumaasha na abhakari bhano bhaishire-ho, Amang'ana Amaiya agha Yeesu.¹⁴Mo-bhanto bhano bhaatwitegheerranga, yaare-mo omokari uwonde uwa umughi ughwa Tiyatira ono yaabherekerwanga igha Ridia. Ridia uyo yaahonianga shingibho shinshiiya isha erange keseero, omokari uyo yaasokanga Waryobha. Omonene Waryobha akaghoota enkoro iyaaye enkaagha eno yaitegherranga, akakumya amang'ana aghano Pauro yaaghambanga. ¹⁵Hano yaamarre okobhatiisibhwa umwene na eka iyaaye, akatosasaama igha, "Bhamure, nyoore morooshe igha nkumiri Omonene Yeesu, ndabhasabha toghende motanaahe-ko waane." Akatokang'seerrya bhokong'u igha toghende waaye, tokaikerrya.¹⁶Mbe urusiko nyabhorebhe hano twaaghyanga ahase hano abhanto bhaasasaameranga Waryobha, tokasikana-ho na umwiseke omoghorwa, ono yaare na emesambwa ighya obhoraghori. Omonene uwaaye yaanyooraanga ehoorohooro isharu ko obhoraghori ubhwa umwiseke uyo. ¹⁷Umwiseke uyo akabha araturwa nyuma arakora ikituri na okoghamba igha, "Abhanto bhanona abhakori abha emeremo abha Waryobha ono akeree bhonswe igho, kura nkorarekera bhare abhanto enshera eno eraghire bhatooribhwi." ¹⁸Akakora igho ku shinsiko shinsharu. eng'ana iyo ekareerrya Pauro bhokong'u, akaisorrya umwiseke uyo, akahahera emesambwa ghiyo ghyaamunyankyanga. Akagheteebhya igha, "Okohetera iriina irya Yeesu Kiristo, urwe ku-mwiseke ono!" Hayo hayo igho, emesambwa ghiyo ghekaateka ukurwa ko.¹⁹Mbe abhanene abha umwiseke uyo hano bhaaroshe igha teeho enshera iyende eno bharanyoorenga ehoorohooro, bhakaghoota Pauro na Siira bhakabharuta okohekera hano bhaabhahikiri mwibharasha ko-bhatongi abha umughi ghuyo. ²⁰Bhakabhahikya ko-bhaahokania, bhakabhateebhya iga, "Abhayahudi bhano bhaaretire riihe rinene mu-mughi ughweeto! ²¹Bhararaareka igha toghoote sheteemo ishaabho isha waabho iyo. Amaragheerryo agheeto Abharuumi teghakutuna tosheghoote kura okosheronderrya he."²²Mbe, abhanto bhano bhaikomaini hayo bhakaighwa bhoghogho, bhakareerra, bhakaghya bhiru ko Pauro na Siira. Abhaahokania bhayo bhakabhanoora shingibho, bhakahamera igha ni-igha bhatandekwe ebhesamore. ²³Hano bhaamarre okobhatema bhokong'u, bhakabhasekera mu-nyumba iya ekebhohe, bhakaragheerrya abharendi bhabhakabhaahe bhuuya. ²⁴Omorendi akabhasohya monse, mu-kinyumba ikya ghateghate, akabhatoorra ebherang'ani ibya emete ko-maghoro aghaabho.²⁵Mbe, mu-bhutiko ghate, Pauro bhaana Siira bhakasasaama Waryobha eno bharareetya amareetyo agha okomotoonia, na abhabhohe abhande bhakabha bharaitegheerra. ²⁶Kamwe igho ikirighiti ekenene kekaheta ku-kyaro, inyumba iya ekebhohe iyo ekasingisibhwa, kura ebheseku bhyonswe igho bhekeeghoka na ebherang'ani bheno bhyananerreeywe ko bhabhohe bhekatashoka.²⁷Omorendi uwa inyumba iya ekebhohe akabhooka, hano yaarooshe igha ebheseku bhiighokire, akaruusya umuhyo ughwaaye akatuna aiyite, ko bhoora yaakanyanga igha abhabhohe bhonswe igho bhaang'osire. ²⁸Kasi Pauro akamokongera bhokong'u igha, "Uwe otakaiyita! M-bonswe igho too-mono."²⁹Omorendi uyo akatuna shetara sheretwe, hano shetara shaaretirwe, akasoha bhongobhongo mu-nyumba akaghweera Pauro bhaana Siira ko-maghoro aghaabho, akarighita, ³⁰akabharoshokya kebhara, akabhabhoorya igha, "Ee bhare abhasookwa, iyake nkaakora nhone?" ³¹Bhakamohonshora igha, "Hano oraakumi Omonene Yeesu, nho orahone uwe hamwe na abhanto bhonswe igho abha eka iyaaho."³²Mbe, Pauro bhaana Siira bhoorokerreeyi uyo hamwe ana abhanto bhonswe igho bhano bhaare waaye hayo, eng'ana iya Omonene Yeesu. ³³Ubhutiko bhuyobhuyo, omorendi uyo akooghya amashamaaro aghaabho Pauro na Siira. Akabhaatiisibhwa hamwe na abhanto abha waaye bhonswe igho. ³⁴Hano bhaamarre, akaghegha Pauro bhaana Siira, akabhahira waaye, akabhaserenia, eno ashomeeywe bhokong'u hamwe na abhanto bhonswe igho abha eka iyaaye ko bhoora bhaakumiri Waryobha.³⁵Hano bhwaakeeye, abhaahokania abha ibhiina bhayo, bhakahira amang'ana k-morendi uwa inyumba iya ekebhohe komoteebhya igha, "Haatera abhanto bhayo bhaghende iyo bhaa-kughya." ³⁶Omorendi uyo akahikya amang'ana ko bhaabho Pauro igha, "Abhaahokania abha ibhiina bhaatomaini amang'ana igha, mbahaatere moghende iyo mukughya." Ku bhuyo moroshoke, moghende na omorembe.³⁷Kasi Pauro akateebhya abhareti abha amang'ana bhayo igha, "Ndaarra mbaare bhatotemire bhorro, harabhu igho mo-bhanto, kura bhataratobhotoorra ikiina? Bheeto M-Bharuumi tore! Bhakatoseekera mu-nyumba iya ekebhohe. Bhoono nkutuna bhare kotohatera bhughunyi igho? Tekeebhe he! Tigha abheene bhaashe bhatohaatere!" ³⁸Abharugharugha bhayo bhakakyora bhakateebhya abhatongi abha umughi hamwe na abhaahokania abha ibhiina, amang'ana ghayo.Hano bhaiguure igha Pauro bhaana Siira m-Bharuumi, bhakahaha bhokong'u. ³⁹Ho bhaishire okobhasasaama Pauro bhaana Siira igha bhabhaabhere na bhaikerri ukurwa mu-mughi ughwaabho.⁴⁰Ku bhuyo Pauro bhaana Siira wakaroshoka mu-nyumba iya ekebhohe iyo, bhakaghya wa Ridia. Bhakaikomania hayo na abhakumya bharikyabho bhakabhateremya, hano bhaamarre bhakatanora ukurwa mu-mughi ghuyo.

Chapter 17

¹Hano bhaahetire mu-mighi ighya Amfopori na Aporonia, bhakahika mu-mughi ughwa Tesaronike; Hayo, yaare-ho inyumba iya esango iya Abhayahudi. ²Pauro akasoha mu-nyumbaiya esango iyokya igho yaare eteemo iyaaye. Pauro yaagheeye mu yumba iya esango iyo ku shinsiko isato isha Obhotooro sheno shaarobheeraini, akabha arashumaasha na abhanto amang'ana agha Amaandeko Amahoreeru.³Akatona amang'ana eno arabharahoorra kya igho ghaare igha Yeesu nakanyaankiibhwi, aitwe, hano akomara aryoke ukurwa mo-bhaku. Akabhateebhya igha, "Yeesu ono nkobhateebhya amang'ana aghaaye, we Kiristo." ⁴Ko amang'ana ghayo Pauro yaaghambire, Abhayahudi abhande bhakakumya, hamwe na Abhayunaani abhano bhakukumya Waryobha. Kura abhakari bhano bhasookanga Waryobha, bhonswe igho bhakaghotana na amang'ana agha Pauro bhaana Siira.⁵Kasi Abhayahudi nyabhorebhe bhano bhatakumiri, bhakakorra Pauro bhaana Siira orong'eera, bhakaghya mo-moteera bhakakora iniko na abhanto abha eteemo ngogho okore bhakore riihe mu-mughi ghuyo. Mbe, bhakaghya ka wa omonto ono yaabherekerwanga igha Yasooni, bhakasoha kwa nguru, bharatuna Pauro bhaana Siira okore bhabhahire mu-nyumba iya esango iya abhanto bhayo. ⁶Hano bhaabhorre-mo, bhakaghoota Yasooni na abhakumya abhande, bhakabhahira mo-bhanene abha umughi, eno bharaghamba igha, "Abhanto bhano bhaasorya ikyaro keno kyonswe igho, m-bhano mu-mughi mono okoreeta-mo riihe. ⁷Yasooni ono we yaasereeniri abhanto bhano waaye. Hamwe na ghayo, bharaghamba igha bhaana omokama uwonde ono akobherekerwa igha Yeesu."⁸Hano abhanene abha umughi hamwe na abhanto bhayo bhaighuure, bhakashaghana. ⁹Ho bhaashibhiri Yasooni na abharikyaaye, bhakabhahaatera bhaghende eno bhaakughya.¹⁰Mu-bhutiko ghate, abhakumya abha umughi ughwa Tesarinoke bhakahira bhaabho Pauro na Siira, bhaghi mu-mughi ughwa Bherooya. Hano bhaahikire iyo, bhakasoha mu-nyumba iya esango iya Abhayahudi. ¹¹Abhanto abha Bherooya hayo mbang'aini bhaare bhokong'u kura m-bhantob abha heene, okokera abha Tesaronike, ko bhoora bhaaghotire eng'ana iya Waryobha ko motono, bhakabha bharitaaha mo-Maandeko Amahoreeru nsiko shonswe igho,okore bhamaahe nyoore amang'ana ghayo Pauro akoghamba m-maheene. ¹²Ku bhuyo, abhanto bhaaru bhakakumya Waryobha, hamwe nabho, bhaarenga-mo abhakari abha Ikiyunaani bhano bhaasookwanga. mo-bhakari muyo, bhaarenga-mo abhashaasha abhaaru.¹³Kasi Abhayahudi abha Tesaronike hano bhaang'urre igha Pauro nkoraareka are eng'ana iya Waryobha mu-mughi ughwa Bherooya, bhakaghya-yo, bhakasiighiirrya rikomo irya abhanto bhano bhaare hayo, mbe, riihe rekaghootya. ¹⁴Bhongobhongo, abhakumya bhakaherekerra Pauro mo-keghobho, kasi Siira bhaana Timoteo, bho bhakatighara hayo. ¹⁵Abhakumya bhano bhaaherekerreeye Pauro bhakamuhikya mu-mughi ughwa Atene. Hano bhaseemyanga ukwirana, Pauro akabhatomana igha, Timoteo bhaana Siira, bhamwangohere.¹⁶Hano Pauro yaaghanyanga Siira bhaana Timoteo Atene hayo, akaighwa bhoghogho mo-nkoro iyaaye hano yaarooshe umughi ghuyo ghoromaini SANAMU amasambwa. ¹⁷Ku-igho akabha arasoha mu-nyumba iya esango eno aragheerrania muyo na Abhayahudi bhano bhakukumya Waryobha, hamwe na abhande bhano yaasikananga nabho mo-moteera kera urusiko.¹⁸Mbe, Pauro akahomerana na abhasomi abha idiini iya Ikiepikureo na abhande abha Ikisitoiko, bhakanyeerrania shenkaani eno bharaghamba igha, "M-mang'ana-ke ghano umwibhamboku ono akoghamba?" Abhande bhakaghamba igha, "Eramaahekana igha m-bhiwaryobha ibhya ikyaro ikyende akushumaashera," mbaaghambire igho ko bhoora Pauro yaararekaanga Amang'ana agha Yeesu na agha okoryoka ukwa abhaku.¹⁹Mbe, abhanto bhayo bhakaghegha Pauro bhakamuhira mu-nyumba iya esango iya Abhaatene, eno yaabherekerwanga igha, Areopagho, bhakamoteebhya igha, "Mbe, no-toteebhya esonga iya ameeghyo amahya ghayo okoragheerrya abhanto? ²⁰Ko bhoora twighuure amang'ana ghayo m-mahya mo-matwe agheeto, notora kotorahoorra amang'ana ghayo?" ²¹(Mbaaghambire igho ko bhoora Abhaatene hamwe na abhagheni ukurwa mu-bhyaro ibhyende bhano bhaamenyire Atene hayo, mbaahanshire ukwitegherra na ukushumaashera amang'ana amahya.)²²Ku bhuyo, Pauro akemerra ghateghate iya rikomo irya abhanto Areopagho hayo akaghamba igha, "Bhare bhaghaaka abha Atene, ndamaaha igha bheenyu nkoronderrya more bhokong'u amang'ana agha okosengerra bhiwaryobha. ²³Ko bhoora hano naare okotaara mu-mughi ughweenyu mono, nitaahire bhuuya ebhento bheno mokosengerra, nkamaaha riighyo irya okosengerra-ko reno ryaare ryaandekire igha, "KU-WARYOBHA ONO ATAMANYEKAINI." Waryobha uyo mokosengerra igho motamomanyire, we nkutuna mbaragherri okore momomanye.²⁴Waryobha we yaabhomba mo-ryobha na ikyaro kyonswe igho hamwe na bheno bheemo. Uyo we Omonene uwa mo-ryobha na ikyaro kyonswe igho, ku bhuyo taakwikara mo-masengerro ghano ghahaghaashwa na abhanto he. ²⁵We taana inyanko iya okotooribhwa eng'ana na abhanto, ko bhoora we akohaana abhanto umwika ughwa obhohoru, na ebhento bhyonswe igho.²⁶We yaabhombire abhanto abha amakabhira okohetera omonto omwe igho okore bharomaane mu-kyaro kyonswe igho, akatoora-ho shenkaagha sheno yaasemiri ukurwa kare, akatoora-ho shentonga isha ahase hano bharaikarenga. ²⁷Ku bhuyo, Waryobha yaakorre ghayo ghonswe igho, okore abhanto bhamutunenga nokaanyoora n-kwa okobhaabhaata-bhaabhaata igho, bhamomanye. M-mbhoheene igha, umwene tarenge hare na omonto wowonswe igho he.²⁸Ku Waryobha uyo, ntoona obhohoru, toraghenda, kya igho umwandeki uweenyu uwa amaretyo yaandekire igha, "Bheeto na abhaana abhaaye tore." ²⁹Ku bhuyo, hano oranyoore bheeto na-abhaana abha Waryobha tore, tetokaakanya igha Waryobha natuubhire ebheghera ibhya esahaabhu, hande ishabha, hande amaghena ghano ghakomoghirwe bhuuya, hande natubhaini na ebhento bheno bhyabhaashwa ko-bhong'aini na amaitegheerro agha abhanto.³⁰Kare hayo, Waryobha yaikorre igha takomaaha-he amang'ana ghano abhanto bhaakoranga ko obhokangi ubhwaabho ubhwa ukwanga okomomanya, kasi bhoono, nkoteebhya are abhanto bhonswe igho abha kera ahase igha, bhasabhe amaabhera okore bhaabherwe ibhitimba ibhyaabho. ³¹Kiyo nkyo kyaaghirre yaatora-ho urusiko rono arebhotoorra abhanto ibhiina ibhyaabho ko-bhoheene, ko-monto ono yaatora-ho. Waryobha yoorokya abhanto bhonswe igho omonto uyo, hano yaamuryokiri ukurwa mo-bhaku.³²Mbe, abhanto abha Atene hano bhaighuure amang'ana agha okoryoka ukwa abhaku, abhande mo bhayo bhakashabhura, kasi abhande wakateebhya Pauro igha, "Turatuna ghwiki tukwitegherre ko ng'ana iyo." ³³Mbe, Pauro akarwa mu-nyumba muyo, akaroshoka kebhara. ³⁴Kasi abhanto abhande mo bhayo, bhakaghootana na Pauro, bhakakumya amang'ana ghayo. Mo bhayo bhaakumiri, yaare-mo Dionisio uwa ribharasha irya Areopagho na omokari uwonde iriina iryaaye ni-igha Damari, hamwe na abhande.

Chapter 18

¹Hano amang'ana ghayo ghaahooye, Pauro akarwa Atene hayo akabhata mu-mughi ughwa Korinto. ²Arenge iyo, akasikana na Umuyahudi iriina iryaaye ni-igha Akwira, omwebhorwa uwa umughi ughwa Ponto, yaare na mokaaye ono yaabherekerwanga igha Purisika. Bhabhere bhayo bhaarwereeye mu-mughi ughwa Ruumi ku-kyaro ikya Itaaria, enkaagha eera Kaisaari Kiraudia, yaakenyiri Abhayahudi bhonswe igho bhang'aanye ukurwa mu-mughi ughwa Ruumi hayo; Mbe, Pauro akasoha waabho. ³Pauro yaikaaye na okokora nabho emeremo, ko bhoora bhonswe igho mbaare abhatumi abha amagutu agha amaondobhaari.⁴Pauro akabha arasoha mu-nyumba iya esango iya Abhayahudi kera urusiko urwa Obhotooro, akabha araragheerrya Abhayahudi hamwe na Abhayunaani okore bhakumi Omonene Yeesu. ⁵Kasi hano Siira bhaana Timoteo bhaishire ukurwa Makedonia, Umwika uwa Waryobha akabhiindiirrya Pauro okoraarekera Abhayahudi igha Yeesu n-we Kiristo. ⁶Hano Abhayahudi bhamunyeereeye shenkaani na okomotoka, umwene akaghankamora ingibho iyaaye bhoronge ubhwaabho, akabhateebhya igha, "Hano moraasire, m-bheenyu abheene, taaho omonto he ono amanyinga aghaaye gharaanyirombeerre he! Tigha oni bhoono ngende okoraarekera Abhakyaro."⁷Mbe, Pauro akatanora ukurwa hayo akaghya akaikara wa Tiito Yusito, ono yaasokaanga Waryobha. Inyumba iyaaye haang'e na inyumba iya esango iya Abhayahudi. ⁸Omonene uwa inyumba iya esango iyo iriina iryaaye ni-igha Kirisipo, hamwe abhanto abhaaye bhonswe igho, bhakakumya Omonene Yeesu. Kura abhanto abhaaru abha umughi ughwa Korinto hayo, bhano bhaitegheerranga Pauro, bhonswe mbaakumiri, bhakabhaatisiibwa.⁹Urusiko nyabhorebhe ubhutiko, Omonene Yeesu akateebhya Pauro mo-kerooto igha, "Otakoobhooha, uwe ghendeerrya okoraareka, otakaakira. ¹⁰Oni hamwe nde na uwe, taaho omonto ono araakukuni he, ko bhoora neena abhanto abhaaru mu-mughi mono bhano bharenge orobhaara urwaane." ¹¹Ku bhuyo, Pauro akaikara Korinto hayo, omooka na imyeeri esaansabha, areeghya abhanto eng'ana iya Waryobha.¹²Enkaagha eno Ghario yaare omotongi uwa Akaaya, hayo ho Abhayahudi bhaaghootaini hamwe, bhakaseta Pauro, bhakamoghoota, bhakamuhira mwibharasha. ¹³Bhakaghamba igha, "Twishire ukushongera omonto onoko bhoora akong'eneerrya abhanto igha, bhasasaamenga Waryobha ko-teemo eno etakorengeerrania na amaragheeryo agheeto."¹⁴Enkaagha eno Pauro yaatunire igha aikorere, Ghario akateebhya Abhayahudi igha, Bheenyu bhare Abhayahudi, singa nkushongera more omonto ono ko obhosarya, hayo nho nkaabhaitegherreye. ¹⁵Kasi ko bhono nshenkaani isha amang'ana, amariina na amaragheerryo gheenyu, moghamare bheenyu abhene. Oni tendenge umwahokania uwa amang'ana ghayohe."¹⁶Ho Ghario yaabhakenyiri bharwe mwibharasha hayo. ¹⁷Ku bhuyo bhakaghoota Sositene, ono yaare omonene uwainyumba iya esango iyo, bhakamotema bhoronge ubhwa ribharasha, kasi Ghario tiyatoniibhwi na kiyo abhanto bhayo bhaakorre.¹⁸Mbe, hano amang'ana ghayo ghaahooye, Pauro akaikara Korinto hayo sinsiko shinsharu kemwekemwe. Ho yaamarre akaragha abhakumya bharikyaaye, akariina mo-meri akaghya mu-mughi ughwa Siria, hamwe na bhaabho Purisira na Akiira. Hano yaahikire Kenkirea, akaghingira Shituukya ishaaye, ku-kughira iya okohekeerania keno yaarenga atyaanire. Mbe, umwene hamwe na Purisika bhaana Akiira, bhakariina mo-meri eno yaaghyangamu-kyaro ikya Siria. ¹⁹Hano bhaahikire mu-mughi ughwa Efeso, Pauro akatigha hayo bhaabho Purisika bhaana Akiira, akasoha mu-nyumba iya esango iya Abhayahudi akabha arashumaasha na Abhayahudi.²⁰Hano bhaamosabhire igha aikare nabho ku ribhagha itambe, kasi Pauro tiyaikerreyi he. ²¹Naho yaaraghaini nabho, akabhateebhya igha, "Hano Waryobha arehansha, nendekyoora." Akariina mo-meri, akatanora ukurwa Efeso hayo.²²Hano Pauro yaahikire Kaisaaria, akatiira ukughya Yerusareemu okokerya abhanto Abhakiristo, hano yaamarre akang'araara ukughya nse, mu-mughi ughwa Antiokia. ²³Hano yaamarre-ho shinsiko nke igho, Pauro akarwa hayo okohetera shentahaana isha imighi ighya Gharatia na Furighia, eno aratogheka Abhakiristo bhonswe igho.²⁴Mbe, mu-mughi ughwa Efeso hayo yaishire-ho Umuyahudi uwonde, iriina iryaaye ni-igha Apooro. Omonto uyo nu-mwebhorwa uwa umughi ughwa Alekisandiria, m-mokare yaare ko-bhoghambi kura yaamanyire bhuuya Amaandeko Amahoreeru. ²⁵Apooro uyo, yaarenga yeeghiibwi amang'ana agha Omonene Yeesu. Ko bhono yaare na omotono, akasimya ukweeghya abhanto ko obhokare na obhoheene, eno amanyire obhobhaatiisyo ubhwa Yohana ubhweene igho. ²⁶Pauro akasoha mu-inyumba iya esango iya Abhayahudi; Hano Purisika bhaana Akiira bhaighuure kya bhono Apooro yeeghyanga, bhakamuhira waabho bhakamworokerrya enshera iya Waryobha bhuuya kya ighi ere.²⁷Hano Apooro yaatunire okotanora ukughya Akaaya, abhakumya bharikyaaye bhakamwikererrya. Ku bhuyo, bhakaandekera Abhakiristo abha iyo inyarobha igha bhamosereeni bhuuya. Hano yaahikire iyo, akatoorrya bhokong'u abhanto bhano bhaarenga bhakumiri Yeesu ko oroobho urwa Waryobha. ²⁸Ko- obhong'aini na emekere ighyaaye, Apooro uyo yaahengeranga Abhayahudi mo-bhanto, harabhu igho ko-Maandeko Amahoreeru igha, Yeesu we Kiristo.

Chapter 19

¹Ekabha igha, enkaagha eno Apooro yaarenga mu-mughi ughwa Korinto, Pauro akahetera mu-mighi ighya mo-sheng'ongo akahika Efeso, iyo akanyoora-yo abheegha nyabhorebhe abha Yeesu. ²Mbe, Pauro akabhabhoorya igha, "Hano mwaakumiri Yeesu mwanyoorre Umwika Omohoreeru?" Bhakamohonshora igha, "A a, kura tetwaighuure igha aaho he."³Pauro akabhabhoorya igha, "Bhoono bheenyu m-bobhaatiisyo ke mwabhatiisiibhwi?" Bhakamohoonshora igha, M-boora Yonana yaabhaatiisyanga." ⁴Ho Pauro yaabhateebhiri igha, "Yohana we yabhaatiisiri abhanto okore abhanto bhasabhe amaabhera ku-bhitimba ibhyaabho. Naho yaatebhiri abhanto igha, niigha bhamukumi ono ariisha nyuma iyaaye, mbe omonto uyo n-Yeesu"⁵Hano abhanto bhaighuure amang'ana ghayo, ho bhaabhatiisiibgwi ku irina irya Omonene Yeesu. ⁶Ekabha igha hano Pauro yaabhatoreeye amabhoko, Umwika Omohoreeru akabhaitoomera, bhakasimya okoghamba ebheghambo ebhehya eno bharaghamba obhorooti. ⁷Risabhu irya abhanto bhayo bhaare mona ikomi na bhabhere, abhashaasha abheene.⁸Mbe, ku ribhagha irya imyeri etato, Pauro akabha araghya mu-nyumba iya esango, arashumaasha na abhanto ko obhokare, eno araikong'errya igha abharute ko amang'ana agha Obhokama ubhwa Waryobha. ⁹Kasi Abhayahudi bhande bhakabha bha emetwe emekong'u, kura bhakanyeera shenkaani ambang'ana agha Omonene Yeesu ko-bhanto harabhu igho. Ho Pauro yayighaini nabho. Akabhaahora haghare bhano bhaakumiri akabhahira ahase hano umweeghya uwonde ono yaabherekerwanga igha Tirano yeegheryango ho abhanto,, akabha arabheeghya amang'ana agha Omonene Yeesu. ¹⁰Ku ribhagha irya imyoka ebhere imighima, Pauro akabha aragheeghya, ekaghira abhanto bhano bhaamenyire ku ikyaro ikya Asia, abhayahudi na Abhayunaani, bonswe igho bhakaiketrya eng'ana iya Omonene Yeesu.¹¹Waryobha yahaaye Pauro obhotoro ubhwa okokora amakono amanene agha okoroghoorya, ¹²kura ebhetambaara na shingibho ishaaye hano shaahirwanga ko-bharooye, mbaahwenanga, na bhano bhaarenga na amasambwa, ngaatekaanga ukurwa ko bheene.¹³Bhaare-ho Abhayahudi abhande bhano bhaikoryanga bharaata amasambwa okohetera ku iriina irya Yeesu, bhaaghateebhyanga igha, "Nkebhaanderryo murwe ko-monto more masambwa, ku iriina irya Yeesu ono Pauro akoraarekanga." ¹⁴Mo-bhano bhaakoranga igho, na abhaana muhungate abha omonto uwonde igha Sikewa, ono yaare omonene uwa abhasengeri abha Ikiyahudi.¹⁵Kasi risambwa rekabhahonshora igha, "Yeesu nemomanyire, Pauro wonswe nemomanyire, bhoono bheenyu m-bhaabho we?" ¹⁶Mbe, kemwe igho Omonto uyo yaare na risambwa akabhaishoorra, akabharoonia, akabhahegha shinguru bhonswe igho. Ho bhaang'osire ukughya kebhara bha keng'aabhi eno bhanyahaarrwe. ¹⁷Amang'ana ghayo bhakaromaana mo-Bhayahudi na Abhayunaani bhano bhaamenyire Efeso hayo. Abhanto bhayo bhakoobhoha bhokong'u na bhakasooka iriina irya Omonene Yeesu.¹⁸Abhanto abhaaru bhano bhaakumiri, bhakaasha okaghamba mo-bhanto, harabhu igho, amang'ana amaghogho ghano bhaakoranga. ¹⁹Abhaaru mo-bhano bhaaraghoranga, bhakareeta ebhento ibhyaabho ibhya obhoraghori bhekasambwa harabhu igho. Hano bhaakorre risaabhu irya obhoghori ubhwa ebhetabho bhiyo, bhakamaaha igha bhyaahikyaanga ebhekwe merongo etaano ibhya shehera. ²⁰Ku bhuyo, eng'ana iya Omonene Yeesu ekaromaana bhokogh'u mo-bhanto.²¹Hano Pauro yaamarre okokora amang'ana ghayo, akaighambera mo-motwe ughwaaye igha naraahetere Makedonia na Akaaya, ko-roghendo urwaaye ukughya Yerusareemu; Akaighambera igha, "Hano ndihika iyo, ni-igha niishe okotasha kura Ruumi honswe. ²²Ku bhuyo akatoma abhatoorrya abhaaye bhabhere, Timoteo bhaana Erasito, igha bhatangate ukughya Makedonia, kasi umwene akasaagha Asia hayo ku ribhaga ike igho.²³Ku shinsiko shiyo,riihe rinene rekeebhoka Efeso hayo ku ukughira iya amang'ana agha Omonene Yeesu. ²⁴Mu-mughi yaare -mo omonto iriina iryaaye Demetirio. Omonto uyo yaaturanga ebheghera bheno bhyaatubhanibhwanga na risambwa iryabho rikari reno ryaabherekerwanga igha, Diana hande Aritemi. Ubhuturi bhuyo bhwahanga abhaturi abharikyaye ehoorohooro insharu. ²⁵Ku bhuyo, akakomania abhaturi abharikyaaye akabhateebhya igha, "Bhamure, bheenyu mmomanyire bhuuya igha emeremo gheno ngyo tukunyoorra-mo shehera.²⁶kasi bhoono nkwiighwa more na ukwimaahera bhono Pauro akuruta abhanto abhaaru abha Efeso hano na abha moshembaara shonswe igho isha ikyaroikya Asia; ko bhono akobhateebhya igha, ebheghera bhiyo na-bhanto bhakobhekora, ku bhuyo, te-waryobha uwa heeneheene-he. ²⁷Obhoghogho ubhwa eng'ana iyo ni-igha, emeremo ighyeto gheno ngeserwa. Kura risengeerro irya risambwa iryeto rikari, Aritemi rinene, ryonswe nderaaserwe. Kura Aritemi ono akosengeerrwa Asia hano na mu-kyaro kyonswe igho, umwene wonswe taabhe na ubhuhika ubhwaye he."²⁸Mbe, hano bhaighuure ghayo, bhakarerra bhokong'u, bhakakora ikituri eno bharaghamba igha, "Aritemi uwa Abhaefeso we omonene!" ²⁹Umughi ghwonswe igho ghokaromaana riihe, abhanto bhakaghoota Ghaayo bhaana Arisitaariko Abhamakedonia bhano bhaare hamwe na Pauro ko-roghendo, bhakabhasohya mu-righari reno abhanto bhaakorranga-mo emehooyo.³⁰Mbe, Pauro wonswe akatuna asohe mo-bhanto muyo yemerre bhoronge ubhwa abhanto bhayo, kasi abheegha abha Yeesu bhakamorebherra. ³¹Hamwe na bhayo, abhanene nyabhorebhe abha Asia bhano bhaare abhasani abha Pauro, bhonswe bhakamoherra amang'ana igha atakaasoha mu-righari irya abhanto bhayo. ³²Mbe abhanto bhakabha bharashaghana shaghana okohekera hano bhaanyaraghaini, kora abhaaru tebhamanyire keno kyaaghirre bhakaikomania mu-righori muyo he.³³Mbe Abhayahudi abhande bhakahira omonto ono yaabherekerwanga igha Arekisanda bhakamoteebhya amang'ana ghano araghambe. Mbe we akainyokya okobhoko ukwaaye igha bhakire okore aikorrere ku-rikomo irya abhanto riyo. ³⁴Kasi hano bhaaghurre igha Arekisanda uyo m-Muyahudi yaare, bhonswe bhakakonga eno bharaghamba igha, "Aritemi uwa Abhaefeso we omonene!" Bhakamara ribhagha irya sheesa ibhere eno bharakyoorra kyoorra amang'ana ghayo.³⁵Mbe, omokaraani uwa umughi ghuyo akairya abhanto akabhateebhya igha, "Bheenyu bhare abhanto abha Efeso, nawe ono atamanyire igha umughi ghono ngo ghonaghiri risengerro irya risambwa rikari rinene reera igha Aritemi? Efeso keno te-kyo kekonaghya kura ekesosa ikyaryo, keno kyaaghooye hanse ukurwa mo-ryobha? ³⁶Ko bhoora igha taaho omonto ono akwanga amang'ana ghano, motereme, motakaaheta okokora eng'ana yoyonswe eera iya obhokangi. ³⁷Abhanto bhano moretire hano, tebhaibhire kento mwisengerro, kura tebhatokire risambwa iryeto rikari Aritemi he.³⁸Nyoore Demetirio na abhaturi bharikyaye bhaana eng'ana ko abhanto bhano, mbe bhaghende bhabhashongere! Ko bhoora aha ukwahokanerya amaragherryo, na abhahokania n-ho bhare. ³⁹Kasi nyoore eeho eng'ana iyende, muyihire mu-ibhiikaro bheno bhikwiikerribhwa na amaragherryo agheeto. ⁴⁰Amang'ana ghano tokorre reero, gharatora kughira tushongerwe igha tokorre riihe. Tetoobhe na eng'ana yoyonswe eera toratore ukwitaamerrya, ituruusi mu ikiina kiyo he." ⁴¹Omokaraani uyo hano yaamarre okobhateebhya amang'ana ghayo, akanyaraghania esango iyo.

Chapter 20

¹Hano ikiyughi yughi kiyo kyahooye, Pauro akabherekera Abhakiristo abha hayo, akabhateremya, akaraghana nabho, akaghya Makedonia. ²Hano yaahetanga mu-kyaro kiyo, yaatebhyanga Abhakiristo amang'ana amaaru agha okobhateremya. Akamara akaghya Bhughiriki, ³akamara-yo imyeri etato. Hano Pauro yaatunire ukuriina mu-ryato aghende mu-ikyaroikya Shaamu, akang'ura amang'ana igha Abhayahudi bhaamunyereeye iniko, ku bhuyo akakyora akahetera mu-kyaro ikya Makedonia.⁴Ko oroghendo ruyo, Pauro yaahinaini hamwe na bhaabho Sopatero mura uwa Piiro, ono yaarwereeye mu-mughi ughwa Bherooya, Arisitaariko bhaana Sekundo ikurwa Tesaroonike, Ghaayo ukurwa mu-mughi ughwa Deribhe, Timoteo, Tikiiko hamwe na Turofimo, ukurwa Asia. ⁵Abhanto bhayo bhakatangata ukughya umughi ughwa Tiroa, bhakatoghanyera-ho. ⁶Hano shinsiko isha inyangi iya emekaate gheno ghetaatorrwanga ehamiira shahooye, tokatanora ukurwa Firipi mu-iryato shinsiko isaano n-ho twaahikire mu-mughiughwa Tiroa, tokasikana-ho na bharikyeto bhayo. Tokaikara hayo shinsiko muhungate.⁷Hano urusiko urwa Jumapiri rwaahikire, tokasangerania okore tomonyore omokaate, Ko bhoora Pauro yaare na oroghendo inkyo iyaako, akabha arashumaasha na abhanto ubhutiko bhokahengekana. ⁸Mu-kinyumba ikya ko ghorofa keno twaimomaini-mo kyarenga kyaarenga na shetara shinsharu sheno shyookanga-mo.⁹Mu-kinyumba kiyo, yaarenga-mo umumura uwonde iriina iryaaye igha Eutiko ono yaikaaye haang'e na ridirisha. Enkaagha eno Pauro yagheenderryanga ukushumaasha, Eutiko uyo yaasundagheranga ekahekera enkaagha, akaihiribhwa. Akaharaatoka okohetera ku-ridirisha kuyo akairekera hanse ukurwa ko-ghorofa iya katato, akaseng'enswa na abhanto eno amarre ukukwa. ¹⁰Kasi Pauro akaika hanse, akabhumara ku umumura uyo, akamwibhaara, akateebhya abhanto bhayo igha, "Motaobhoha, naararyoke!"¹¹Ho Pauro yaatirre mu-kinyumba ikya ko-ghorofa, akamonyora omokaate, akarya. Ghweki akaghenderrya ukushumaasha nabho na hano oroghoro rwaasambire, ho yaatanooye. ¹²Abhanto bhayo bhakahira umumura uyo ka waabho a-mohoru igho, bhakashomerwa bhokong'u.¹³Mbe, bheeto abhene tokariina mo-meri tokaghya mu-mughi ughwa Aso, okore tohetere Pauro, kya igho wanyoorre twikerraini, ko bhoora umwene yaatunire aghende maghoro ukughya-yo. ¹⁴Tokasikana nawe iyo, akariina mu-ryato, tokahinana mu-mughi ughwa Miturene.¹⁵Hano bhakeye tokaghanderrya na oroghendo,urusiko urwa kabhere tokahika orobhaara urwa kabhere urwa righinga irya Kio. Urusiko ronorooseeye-ko n-ho twaghobhire kwighinga irya Samosi, hano bhwakeeye tokahika mu-mughi ughwa Mireeto. ¹⁶Pauroyaatunire igha toheteerani igho mu-mughi ughwa Efeso kobhoora tiyaatunire ateghete mu-ikyaro ikya Asia. Yaatunire igho kobhoora yaatunire yangohe ukuhika Yerusareemu, urusiko urwa inyangi iya Pentekositi rotarahika.¹⁷Hano Pauro yaare Mireeto hayo, yaatomaini amang'ana ko-bhaghaaka abha Ekanisa, igha bhasangerani Mireeto hayo. ¹⁸Hano bhaahikire, Pauro akabhateebhya igha, "Bheenyu m-momanyire bhuuya kyan igho naikaaye na bheenyu hano, ukurwa urusiko urwa mbere hano naatashire Asia hano. ¹⁹Kura Abhayahudi hano bhaanyereeye iniko, oni n-naaghomerreeyi inyaanyi, eno ndakuura amaisori. ²⁰M-monayire bhuuya kya bhono naabharagherreeyi amang'ana ghonswe igho ghano gharatore okobhatoorrya. Tenabhabhisire eng'ana yoyonswe eera-he eno ekatorre okobhatoprrya, kasi naahetaanga mu-mighi ighyenyu eno ndabheeghyanga harabhu igho. ²¹Kura m-momanyire kya igho naragheerryanga Abhayahudi hamwe Abhayunaani igha bhasabhe amaabhera, bhaashe ku-Waryobha, bhakumi Yeesu Kiristo Omonene uweeto.²²Mbe, bhoono Umwika Omohoreeru angotire igha ngende Yerusareemu, kasi temanyire amang'ana bhano gharanyore iyo he. ²³Kasi Umwika Omohoreeru yaahonyoorra mu-mighi ghyonswe igho gheno naahetaanga-mo,igha inyaanyi na ekebhohe nkonganya bhere iyo. ²⁴Kura nenkaakwa te-kento ku-oni he. Keno kentoniri i-igha mmarerri emeremo gheno Omonene Yeesu yaang'aaye, ighya okoraareka Amang'ana Amaiya agha oroobho urwa Waryobha ko-bhanto.²⁵Kasi bhoono nemanyire igha mo-bheenyu bhano naararekera amang'ana agha obhokamwa ubhwa mo-ryobha, temoremaaha ghweki ubhusyo ubhwaane he. ²⁶Ku bhuyo reero nkobhateebhya nde harabhu igho igha nyoore omonto nasira mo-bheenyu mono, taaho omonto ono amanyinga aghaaye gharanyirombere he, ²⁷ko bhoora tinirebheerreye-he okobhateebhya ghano Waryobha akutuna ko-bheenyu.²⁸Ku bhuyo, mwiyaangaarre bheenyu abheene na okonaghya rikomo irya abhakumya, reno Umwika Omohereeru yaabhakora mobhe abhangarri abhaabho,ko bhoora Omonene Yeesu yaabhatungurya okohetera amanyinga aghaaye umwene. ²⁹Oni nemanyire igha hano ndaiheeni-ho abheeghya abha obhorongo mbariisha eno bhataana amabhera kya shishuushe shembe shenoshetakwaabhera rihisho. ³⁰Ghweki kura nemanyire bhuuya igha, mo-bheenyu monomono, mbaryebhoka-mo abhanto bhano bhareteeya amang'ana agha obhoheene okorre bhang'orong'oobhi Abhakiristo, bhabhasoorane.³¹Ku bhuyo, mobhe maiso! Muhiite igha imyoka etato gheno naikaaye hamwe na bheenyu hano, naragherryanga kera omonto ubhutiko na omobhaso eno ndakuura amaisori gharaheta. ³²Bhoono ndabhatoora mo-mabhoko agha Waryobha hamwe na ko-eng'ana iya oroobho urwaaye. Eng'ana iyo, yo ekotora okobhatogheka ekore mobhe abhasangi abha umwando hamwe na abhanto bhonswe igho bhano bhasaabhuurwa.³³Oni tenaighombire shehera, esahaabhu hande shingibho isha omonto wowonswe oora he. ³⁴Bheenyu abhene m-momanyire bhuuya igha, ko okokora emeremona amabhoko aghaane, netoneranga oni umwene na bhano naare nabho. ³⁵Ko ghayo ghonswe igho naabhorokerreyi igha okokora emeremo ne-nshera ishiiya iya okotoorrya bhano bhaana obhohabhe. Muhiite bhono Yeesu yaaghambire igha, 'Nyakara okohaana, te-konga okohaanwa he."³⁶Hano Pauro yaamarre okoghamba amang'ana ghayo, akatema hanse ibhiru hamwe na bhayo bhonswe igho, akasassama Waryobha. ³⁷Bhonswe igho bhakakuura bhokong'u bharamwibhaara na bharamumumuunta. ³⁸Eng'ana eno yaaghirre bhakabhaabhayera bhokong'u, mboora yaaghambire igha, ta-aho omonto ono aremomaaha ghwiki he. Mbe, bhakamoherekerra igho, bhakamuhikya mu-ryato.

Chapter 21

¹Hano twaamarre okoraghana na abhaghaaka abha ekanisa iya Efeso, tokariina mu-ryato tokaghya kemwe tokahika kwi-ghinga irya Koosi, hano bhwakeye tokaghya kwi-ghinga irya Roodo. Ukurwa hayo tokahika mu-mughi ughwa Patara. ²Tokanyoora-ho iryato reno ryaambokanga ukughya ku-kyaro ikya Foinike, mbe, tokariina-mo tokaghya.³Hano twahikire ahase hano twareng'aini na righinga irya Kiipuro, tokaheta orobhaara urwa bhomosi bhwaaryo, tokahika mu-kyaroikya Siria, tokaghobha mo-keghobho ikya umughi ughwa Tiiro, ko bhoora hayo ho iryato riyo ryaikiryanga imirigho. ⁴Tokamaahana na Abhakiristo abha hayo, tokaikara hayo shinsiko muhungate. Ko obhotoro ubhwa Umwika Omohoreeru, Abhakiristo bhayo bhakateebhya Pauro igha, atakaghya Yerusareemu.⁵Hano shinsiko muhungate shyaahoye tokatanora. Abhakiristo bhonswe igho abha umughi ughwa Tiiro, abhashaasha na bhakaabho, hamwe na abhaana abhaabho, bhakatoherakerra ukurwa mu-mughi ghuyo. hano twaahikire ko-morambo, tokatema hanse ibhiru, tokasasaama Waryobha. ⁶Tokaraghana , bheeto tokariina mu-ryato, na abheene bhakakyora ka waabho.⁷Mbe, tokarwa Tiiro hayo, tokahika mu-mughi ughwa Toremaai. Tokakeerya-ho abhakumya bharikyeto, tokaikara hayo urusiko urughima. ⁸Hano bhwakeye, tokatanora ukughya Kaisaaria. Tokaikara wa Firipo ono yaare omoraareki uwa Amang'ana Amaiya agha Yeesu Kiristo. Firipo uyo, yaare mo-bhatoorrya muhungate bhaara bhaahooywe Yerusareemu haara. ⁹Omonto uyo yaare na abhaiseke abhane shintinde bhano bhaare na ituho iya obhorooti.¹⁰Tokaikara hayo shinsiko nyabhorebhe, ho yaishire omorooti omwe ono yaarwereeye Bhuyahudi, iriina iryaye ni-igha Aghaabho. ¹¹Hano yahikire ko-bheeto hayo, akaghegha umushibhi ughwa Pauro, akaghobhoha ko-mabhoko na amaghoro abhaaye, akaghamba igha, "Umwika Omohoreeru aghambire igha, 'Ni-igho mwene mushibhi ghono arakorrwe na Abhayahudi abha Yerusareemu, mbaramobhohe bhamare bhamoghooti mo-mabhoko agha Abhakyaro."¹²Mbe, hano twighuure amang'ana ghayo, bheeto hamwe na bharikyeto abha Kaisaaria hayo, tokamosasaama Pauro bhokong'u igha atakaaghya Yerusareemu. ¹³Kasi umwene akatihonshora igha, "Kana nke mokokoorra mokambe munyite omotwe bhosa igho? Oni te-kebhohe ikyene igho he, nenkakwera Yerusareemu iyo ku ukughira iya iriina irya Omonene Yeesu, te-ng'ana he." ¹⁴Hano twaarooshe igha Pauro takutwighweera he tokakira, tokaghamba igha, "M-bono bhonswe Omonene Yeesu araahanshe."¹⁵Mbe, hano ghayo ghaahooye, tokamanora tokasimya oroghendo urwa ukughya Yeruasreemu. ¹⁶Abhakiristo nyabhorebhe abha Kaisaaria hayo bhakatoherekerra bhakatuhikya Yerusareemu. Mo-bhanto bhayo yaare-mo omonto uwonde ono twaikaaye nawe, iriina iryaaye Monaasooni, ono yaare mo-Bhakiristo abha mbere. Umwene m-monto uwa kwi-ghinga irya Kiipuro yaare.¹⁷Hano twahikire Yeruasreemu, abhakumya bharikyeto bhakatoserenia eno bhasambarokire. ¹⁸hano bhwakeye, hamwe na abhaghaaka abha ekanisa bhonswe igho, tokahinana na Pauro okokeerya Yaakobho. ¹⁹Hano twaamarre amakeeranio, Pauro akabhateebhya amang'ana ghonswe igho ghano Waryobha yaakorreye Abhakyaro, okohetera ko emeremo ighyaye.²⁰Mbe, hano bhaighuure ghayo, bhakatoonia Waryobha, bhakateebhya Pauro igha, "Uwe umukumya murikyeto, nomanyire kya igho ebhekwe na ebhekwe ibhya Abhayahudi bhakumiri Yeesu. Bhonswe igho bhayo mbaana omotono ughwa okosooka amaragherryo agha Mosa. ²¹Bhaatebhibhwa igha uwe nkweghya ore Abhayahudi bhonswe igho bhano bhaikaaye mu-bhyaro ibhya Abhakyaro igha, bhatighe okoghoota amaragherryo ghayo. Okabhakania igha bhatakasaara abhaana abhaabho hande okoronderrya sheteemo isha kare isha Ikiyahudi.²²Mbe, iyake tokakora? Rende mbe mbariighwe igha waasha Yerusareemu hano. ²³Ku bhuyo, torakoragheerri. Mo-bheto mono bhamo abhashaasha abhane bhano bhaihimiirrya ku-Waryobha. ²⁴bhoono hinana nabho, mwisaabhuure hamwe, obhakere obhoghori ubhwa ukughingirwa shituukya ishabho. Hano orakore igho, abhanto mbaramanye igha amang'ana ghayo bhateebhiibhwi, n-ga obhorongo ghaare, kasi uwe umwene nkoghenderrya ore okokora kya bhono amaragherryo agha Mosa ghakoragherrya.²⁵Kasi, ko orobhareka urwa Abhakyaro bhano bhakumya Yeesu, twaabhandekeeye kya bhono twarooshe. Tokabhandekera igha, bhatakaryanga ibhyakorya bheno bhimwenseeywe emesambwa. Bhatakarya hande ukunywa amaanyinga. Bhatakaarya ibhibhuuse hande okokora obhosoraare." ²⁶Hano bhwakeye, Pauro akahira abhashaasha abhane bhayo, akaisabhuura hamwe nabho. Akasoha mo-bhogho ubhwa risengerro okore ateebhi abhanto urusiko rono bhakaamarre okosaabhuurwa, na ikimwenso keno kera omonto akaaruusiri.²⁷Hano shinsiko muhungate isya ukwisaabhuura shyang'atire okohwa, Abhayahudi bhano bhaarwereeye mu-kyaro ikya Asia, bhakamaaha Pauro mo-bhogho ubhwa risengerro irya Waryobha, bhakasiighirrya abhanto bhano bhaare muyo, bhaghoote Pauro. ²⁸Bhaakonganga igha, "Bheenyu bhare Bhaisiraeri, motohaheenere! Omonto ono we akweeghya abhanto ahase honswe igho igha bhatosere, na okosera amaragherryo agha Mosa na risengerro irya Waryobha reno. Ghweki aretire Abhayunaani mu-risengerro, ku bhuyo anyankuhiri ahase hano ahahoreeru. ²⁹Mbaaghambire igho ko bhoora bhaarooshe Pauro aana Turofiimo Yerusareemu hayo. Turofiimo uyo yaare Umuyunaani ukurwa Efeso. Bho mbakanyire igha Pauro yamosohiri mo-bhogho ubhwa risengerro.³⁰Mbe ikituri kiyo kekaromaana mu-mughi ughwa Yerusareemu. Abhanto bhayo bhakakenyerra Pauro, bhakamoghoota na ukumung'uura ukurwa mo-bhogho ubhwa risengerro, bhakasiika-ho ebheseku bhongobhongo. ³¹Hano bhaatunga enshera iya ukumwita, amang'ana ghakahekeera omonene uwa ritabhe irya abhasikirare igha, umughi ghonswe ughwa Yerusareemu ghoromaini ikiyughiyughi.³²Kamwe igho, akaghegha abhasirikare hamwe na abhanene abhaabho, bhakakenyerra rikomo irya abhanto riyo. Hano abhanto bhayo bhaarooshe abhasirikare bhaana omonene uwaabho, bhakatigha okoronia Pauro. ³³Mbe, omonene uwa abhasirikare akaesokerra Pauro, akamoghoota, akahamera igha, abhohwe na ebheraang'ani bhibhere. Akabhoorya abhanto bhayo igha, "Kana, ono m-monto ke? N-ke asarri?"³⁴Mbe, abhanto bhakashaghana bhokong'u. ³⁵Ku bhuyo, omonene uwa abhasirikare akataamibhwa okomanyerrya obhoheene ubhwa amang'ana ghayo ku ukughira iya ikituri, akahamera Pauro ahirwe mo-bhogho ubhwabho ubhwa abhasirikare. Mbe, hano Pauro yaarenga ko-bhoreenero ubhwa obhogho bhuyo, abhasirikare bhakamong'ang'aara ku ukughira iya imihumbuushano ighya abhanto bhayo. ³⁶Rikomo irya abhanto bhayo bharwanga nyuma iyaabho bharabhakongera igha, "Mumwiite aruho."³⁷Mbe, enkaagha eno abhasirikare bhaahiranga Pauro mo-bhogho ubhwabho, Pauro akateebhya omonene uwaabho igha, "Ndatuna nkotebhi-ko eng'ana." Umwene akamohonshora igha, "Kana wonswe nomanyire Ikiyunaani! ³⁸Tu-uwe Umumiisiri omomangarru oora yaatangatire abhaiti ebhekwe bhine bhongo hano, akabhahira mwi-kongo?"³⁹Pauro akamohonshora igha, "Oni m-Uyahudi nde, omwebhorwa uwa umughi ughwa Tariso, eno erenge mo-mokowa ughwa Kirikia. Umughi ghuyo ngomanyekaini bhokong'u. Ndasabha nshumaashe-ko na abhanto bhano." ⁴⁰Hano omonene uyo uwa abhasirikare yaamohaaye umweya, Pauro akeemeerra ko-bhorenero bhuyo, akainyokerya abhanto bhayo okobhoko okore bhakire. Hano bhakirre akabhateebhya ko-keghambo ikyabho ikya Ikiebhurania igha,

Chapter 22

¹"Bhare bhahiiri abhaane moona bha taata, munyitegherre kya bhono nkwekorra ko bheenyu hano." ²Hano abhanto bhayo bhaighuure igha Pauro ni-Ikiebhuraania ikyabho akushumaasha, bhakakira kiri, Pauro akbhateebhya igha,³"Oni m-Muyahudi nde, omwebhorwa uwa umughi ughwa Tariso, mo-mokowa ughwa Kirikia, kasi Yerusareemu hano ho nkeneeye, nkeghibhwa bhuuya na Ghamarieri amaragherryo ghonswe igho ghano twategherwa na abhakoro abheeto. Neena omotono ko-mang'ana agha Waryobha kya ghono bheenyu bhonswe igho mukworokya urusiko urwa reero igha m-moonagho. ⁴Naanyankyanga na ukwiita abhasoorani abha Yeesu. M-mbakari na abhashaasha igho, nabhaghootanga, mbahira mu-nyumba iya ekebhohe. ⁵Kura omonene uwa abhasengeri na abhaghaaka ab ha ribharasha, mbaraikerri ghayo ngambire. ko bhoora mbo bhaang'aaye inyarobha ukoherra Abhayahudi bhano bhamenyire mu-mughi ughwa Damesiki. Naaghyanga-yo okore ngoote Abhakiristo abha mu-mighi ghuyo, mbarete Yerusareemu hano bhashibhibhwi.⁶Ekabha igha, hano naarenge ko-roghendo, ndesemeerra Damesiki, eryobha rihikire ko-motwe bhoronge, kamwe igho, emerengaari emeroro kai ghekamerekerya mbaara shonswe igho. ⁷Mbe, nkaghwa hanse, nkaighwa engamba eranteebhya igha, 'Sauri! Sauri! N-kwake ukunyankya igho?' ⁸'Nkabhoorya igha, 'Kana Omonene, n-we we?' Ekahonshora igha, 'No-oni Yeesu uwa Nazareeti ono ukunyankya.'⁹Naho bharikyane bhano naare hamwe nabho ko-roghendo, mbaarooshe emerengaari, kasi tebhaighuure engamba iyo he. ¹⁰Nkabhoorya ho, 'Bhoono iyake nkakora Omonene uwaane?' Omonene akanteebhya igha, 'Emoka osohe Damesiki, muyo m-mo orateebhibhwi bhuuya ghonswe igho ghano Waryobha akutuna okore.' ¹¹Tenatorre okomaaha-he ku ukughira iya emerengaari ghiyo, bharikyane bhano naarenga nabho ko-rohhendo, bhakandahuuna, bhakansohya mu-mughi ghuyo.¹²Mu-mughi ughwa Damesiki muyo, yaarenga-mo omonto iriina iryaaye ni-igha Anania, ono yaghootire bhuuya amaragherro agheeto. Omonto uyo yaasokwanga na Abhayahudi bhonswe igho bhano bhamanyire muyo. ¹³Mbe, akasha akemerra bhoronge ubhwane, akanteebhya igha, 'Umukumya murikyane Sauri, ramokya!' Kamwe igho, amaiso aghaane ghakaramokya, nkamomaaha.¹⁴Akanteebhya igha, 'Waryobha uwa abhakoro abheeto akwaahooye otore okomanya righonshe iryaaye, omaahe ono arenge uwa heene ku-Waryobha, wiighwe engamba eno ikurwa mu-munywa ughwaaye. ¹⁵Ko bhoora, no-oraabhe umwimererri uwaaye ko-bhanto bhonswe igho ko ghano orooshe na ukwiighwa. ¹⁶Bhoono nkwake okotegheta? Emoka obhaatiisibhwi, osaabhuurwe, osasaame Waryobha akwabhere ibhitimba ibhyaho, witonerri iriina iryaye.¹⁷Hano nakyorre Yerusareemu, ekaagha eno nasasaamanga mo-bhogho ubhwa risengerro irya Waryobha, nkeeshera na amamaaho. ¹⁸Nkamaaha Omonene Yeesu mo-mamaaho muyo aranteebhya igha, Wangohe ukurwa Yerusareemu hano ko bhoora abhanto abha umughi ghono tebhaikerri-he ubhwimererri ubhwaho ko-mang'ana aghaane'.¹⁹Kasi oni nkamohonshora igha, Omonene uwaane, ndarra abhanto mbamanyire bhuuya igho nahetanga mu-shinyumba isha esango iyaabho ndaghoota-mo abhakumya, ndabhatema na okobhahira mo-kebhohe. ²⁰Kura hano Siteefano, umwimererri uwaaho yaitirwe, ho naare. Nkaikerrya igha aitwe. No-oni naanaghiri shingibho isha bhano bhaamwitire.' ²¹'Kasi umwene akahonshora igha, 'Uwe kaghi! ko bhoora nendakotome oghende hare iyo ko-Bhakyaro."²²Abhanto bhayo mbamwitegherranga okohekera hano yaaghambire eng'ana iya Abhakyaro. Hayo bhoono bhakashaghana eno bharaghamba igha, "Aitwe! Omonto kya ono, tiying'arreyi okobhaho-he!" ²³Hano abhanto bhayo bhashaghananga eno bharahuusha-huusha shingibho ishaabho na ukwirura urutu ukworokya igha, bharereeye, ²⁴omonene uwa abhasirikare akahamera igha Pauro asohibhwi mo-bhogho ubhwabho. Abhooribhwi eno aratemwa na imishariti okore aghambe keno iukughira abhanto bharamushererra kya igho.²⁵Enkaagha eno wanyoorre abhasirikare bharamobhoha shinsiri okore bhamorereese, Pauro akanoghorya omonene uwabho ono yimereeye hang'e nawe igha, "Kasi bheenyu amaragherryo nkubhikererrya ghare igha moteme-nga Abharuumi, kura umwaahokania atarabhabhotoorra ikiina?" ²⁶Mbe, hano omonene uyo yaighuure amang'ana ghayo, akaghya ko-monene uwaabho akamoteebhya igha, "Kana, m-mang'ana ke ghano ukutuna okokora? Omonto ono m-Muruumi!"²⁷Omonene uwa abhasirikare uyo, akesokerra Pauro akamobhoorya igha, "Mbe, nteebhya, m-maheene igha uwe m-Muruumi ore?" Pauro akamohonshora igha, "Ni-igho re." ²⁸Omonene uyo akamoteebhya igha, "Oni Ubhuruumi bhono nabhoghora ko-shehera shinsharu." Pauro akamohonshora igha, "Oni m-Muruumi nde ukurwa semoka." ²⁹Mbe, abhasirikare bhano bhatunanga okomobhoorya eno bharamotema, bhakarwa-ho bhongo-bhongo. Omonene uwa abhasirikare uyo, hano yamanyire igha Pauro m-Muruumi, akoobhoka ko bhoora yaarenga amarre okomobhoha na ebheraang'ani.³⁰Omonene uwa abhasirikare uyo, yaatunire amanye obhoheene ubhwa keno kyaghirre Abhayahudi bhakamushongera. Ku bhuyo hano bhwakeye, akamotashora, akatomana amang'ana igha abhaghaaka abha ribharasha irya Ikiyahudi hamwe na abhanene abha abhasengeri bhaikomani. Hano bhaikomaini bhonswe igho, akareeta Pauro akamwimeerrya bhoronge ubhwabho.

Chapter 23

¹Mbe, Pauro akabhataasherra abhaghaaka abha ribharasha, akabhateebhya igha, "Bheenyu abhahiiri abhaane, oni mo-nkoro iyaane, mbuya-nde ku-Waryobha nsiko shonswe igho." ²Hano omonene uwa abhasengeri iriina iryaaye Anania, yaiguure ghayo, akateebhya bhani bhimereeye haang'e na Pauro, bhamwaatore righoosi (orohe) ku-munywa. ³Ho Pauro yamotebhiri igha, "Uwe ore mwihunaania, Waryobha akushibhi. Wikaaye igha ombotorre ikiina ko okoreng'aana na amaragherryo, kasi uwe mbonde igho okokora! Orahamera igha ntemwe?"⁴Abhanto bhano bhaarenga bhimereeye haang'e na Pauro bhakamoteebhya igha, "Orakareha okotoka omonene uwa abhasengeri abha Waryobha?" ⁵Pauro akamonshora igha, "Bhahiiri abhaane, tenare manyire igha we omonene uwa abhasengeri he. Ko bhoora yandekirwe igha, 'Otakaaghamba bhoghogho omotongi uwaaho."⁶Mbe, hano Pauro yaamanyire igha mu-ribharasha muyo bhaamo Abhafarisaayo abhande Abhasadukaayo, akaghamba ko-bhoraka obhonene igha, "Bhahiiri abhaane, "Oni m-Mofarissayo nde, omoona uwa Omofarisaayo, keno kikughira ndetirwe okobhotoorrwa ikiina hano." ⁷Bhuyo Pauro yamarre okoghamamba igho, Abhafarisaayo na Abhasadukaayo bhakasimya ukunyerrana shenkaani, kura bhakaahokana. ⁸Ikibhuno ikya ukwaahokana kuyo ni-igha, Abhasadukaayo nkoghamba bhare igha abhaku tebhariryokibhwa he kura abhamaraika hande amasambwa, kasi Abhafarisaayo nkwikerrya bhare ghayo ghonswe igho.⁹Mbe, bhakanyerrana shenkaani shendoro kai abheene ko abheene. Abeeghya abha amaragherryo agha Mosa bhano bhaare orobhareka urwa Abhafarisaayo bhakaghamba igha, "Mbe temokomaaha igha omonto ono taana isoro ryoryonswe reera he. Nyoore ni-risambwa hande maraika we ashumaashire nawe!" ¹⁰Hano amang'ana ghayo ghaaretire umurutano na ikiyughi-yughi, omonene uwa abhasirikare akoobha igha Pauro nanyamuribhwa, akahamera abhasirikare bhagheghe Pauro kwa nguru ukurwa mu-ribharasha hayo, bhakamukyorya mo-bhogho ubhwa abhasirikare.¹¹Ubhutiko ubhwa urusiko ruyo-ruyo, Omonene Yeesu yaabhooshokeeye Pauro, akemerra hang'e nawe akamoteebhya igha, "Otakoobhoha, kya igho wimererreeye amang'ana aghaane Yerusareemu hano, ni-igho oraghemererre mu-mughi ughwa Ruumi honswe."¹²Hano bhwakeye Abhayahudi nyabhorebhe bhakakora iniko kebhesere. Bhakihimirrya igha bhatakarya hande ukunywa kyokyonswe keera okohekera hano bharaite Pauro. ¹³Abhano bhakorre iniko iyo, bhaaheteranga abhanto merongo ene.¹⁴Ku bhuyo, bhakaghya ko-bhanene abha abhasengeri na ko-bhaghaaka abha Ikiyahudi bhakabhateebhya igha, "Twihimirriiyi igha, tetomeene kya nyongo he, totariita Pauro. ¹⁵Mbe, bhoono bheenyu hamwe na abhaghaaka abha ribharasha, mosabhe omonene uwa abhasirikare abhareetere Pauro, mwikori igha nkutuna more ukwitaaha amang'ana agha ikiina ikyaye, bheeto ntoramoghonyere ko-nshera, okore hano araahete tumwite ataraahika hano."¹⁶Kasi mwehwa uwa Pauro akang'ura iniko iyo! Ku bhuyo akaghya mo-bhogho ubhwa abhasirikare, akashwamya Pauro amang'ana agha iniko iyo. ¹⁷Mbe, ho Pauro yaabherekeeye umwimererri uwa abhasirikare bhayo, akamoteebhya igha, "Tahira umumura ono ko-monene uweenyu, aana eng'ana iya okomoteebhya."¹⁸Kemwe igho umwimererri uyo akahira mwehwa uwa Pauro ko-monene uwaabho. Akamoteebhya igha, "Omobhohe ono akobherekerwa igha Pauro, amberekeeye akanteebhya igha nkoretere umumura ono igha aana eng'ana iya okokoteebhya." ¹⁹Omonene uwa ab hasirikare uyo, akaghoota mwehwa uwa Pauro okobhoko, bhakiibheshya mbareka, akamobhoorya igha, "N-ke ukutuna konteebhya?"²⁰Umumura uyo akamohonshora igha, "Abhayahudi bhakorre ikiina igha mbarakosabhe igha obharetere Pauro isho mu-ribharasha. Mbarakong'aine igha bharatuna bhamanyerri bhuuya amang'ana agha ikiina ikyaye. ²¹Kasi uwe otakaikerrya ko bhoora bhaaho Abhayahudi okoheteera merongo ene, mbaraghonyere Pauro ko-shera, okore hano areheta, bhamwiite! Bhihimirriiyi igha tebhasame kya nyongo he okohekera hano bharamwiite. Bho bhaisemiri kemwe-kemwe, nu-we bhakoghanya ubhikerri."²²Omonene uwa abhasirikare uyo akateebhya umumura uyo igha, "Otaashe oteebhi omonto wowonswe oora igha unsimire eng'ana eno!" Akamutigha aghi. ²³Mbe, omonene uwa abhasirikare uyo, akabherekera abhaimererri bhabhere, akabharagherrya igha, "Moseemi abhasirikare maghana abhere bhano bharaghende amaghoro, hamwe na abhande merongo muhungate bhano bhaana shefaraasi na abhande maghana abhere abha amatimo. Bheemoke hano saa kenda isha ibhutiko, bhaghende Kaisaaria. ²⁴Akaragherrya igha Pauro wonswe ahaanwe efaraasi iyaaye okore ahike bhuuya ko-motongi Feriki.²⁵Omonene uyo akaandeka inyarobha eno yaitabhanga igha, ²⁶"No-ni Kiraudio Risia ono nkokokerya Feriki omosookwa uweeto omotongi. ²⁷Omonto ono yaaghotirwe na Ab hayahudi igha bhamwiite. Hano naamanyire igha m-Muruumi, nkahira-yo ritabhe irya abhasirikare, nkamotoorya.²⁸Nkatuna mmanyerri keno kyaghirre bharamushongera, ku bhuyo nkamuhira mwisharasha iryaabho. ²⁹Nkamaaha igha ikiina ikyabho, ni ikya amang'ana agha amaragherryo aghaabho. Ikiina kiyo tikyaare na eng'ana yoyonswe eera eno ekaghirre aitwe hande abhohwe he. ³⁰Hano naasimirwe igha bhamunyereeye iniko iya ukumwita, nkamaaha mmorete bhongo ku uwe iyo. Nkateebhya abhashongeri abhaaye bhayo igha, ikiina ikyabho ni-iyo kerakorrwe."³¹Ku bhuyo, abhasirikare bhayo bhakaghegha Pauro kya bhono bhaateebhibhwi, ukumuhira bhutiko bhuyo, mu-mughi ughwa Antipatiri. ³²Hano bhwaakeye, abhasirikare bhano bhaghendire maghoro, bhakatigha bhaara bhare na shefaraasi bhaghenderri na oroghendo, abhene bhakairana mo-bhogho ubhwaabho. ³³Abhasirikare abha shefaraasi hano bhahikire Kaisaaria bhakahaana omotongi uyo inyarobha eera bhaahaywe, bhakamoghootya na Pauro.³⁴Hano omotongi uyo yaamarre okosoma inyarobha iyo, akabhoorya igha omonto ono wa kyaro ke; Hano yamanyire igha m-monto uwa Kirikia, ³⁵akaghamba igha, "Ikiina ikyaaho ndikiitegherra hano abhashongeri abhaaho bhariisha." Omotongi uyo akaragherrya igha Pauro anaghibhwi mu-nyumba iya obhotongi ubhwa Omokama Herode.

Chapter 24

¹Hano shaahetire shinsiko isaano, Anania omonene uwa abhasengeri akahika Kasaaria hayo hamwe na abhaghaaka abhande abha Ikiyahudi, na omokori uwa ibhiina iriina iryaaye Teturo. Bhonswe bhayo bhaashoongeeye Pauro ko-motongi Feriki. ²Hano Pauro yaaretirwe, Terituro akasimya ukumushongera araghamba igha, "Omosookwa Feriki, obhotongi ubhwaaho ubhuuya mbo bhukughira toona omorembe ugha ribhagha ritambe, ko bhoora oona obhong'aini ubhwa okomaaha amang'ana, tukutigha amang'ana amaghogho ghasari ikyaro ikyeto he. ³Ku bhuyo, nkukumya tore na ukwikerrya amang'ana ghonswe igho Omosookwa Feriki.⁴Tigha ntakakwoora na amang'ana amaaru, ko bhono orenge omonto uwa heene, ndakosasaama utwitegheerre bhuuya ko-mang'ana amake ghano torakoteebhi. ⁵Omonto ono m-musheema bhokong'u, arasiighirrya abhayahudi na okoghotya riihe ku-kyaro kyonswe igho. We omotangati uwa rikomo irya idiini iya obhorongo iya Abhanazareeti. ⁶Kura yaatunanga anyankuhi risengerro irya Waryobha, hayo ho twamoghooteeye. Tokatuna tomokengere ikiina okoreng'aana na amaragherryo agheeto,⁷kasi Risia omonene uwa abhasirikare akaasha akamosakorya ukurwa mo-mabhoko agheeto kwa nguru, ⁸akahamera igha bhano bhaana eng'ana na omonto ono, bhaashe bhamushongere ku uwe hano. Hano uwe umwene oramonoghori noraamanye obhoheene ubhwa amang'ana ghayo tumumushongere ku uwe hano. ⁹Abhayahudi bhonswe bhakaikerrya igha igha, ghano ghonswe igho Terituro aghambire, m-maheene.¹⁰Mbe ho omotongi Feriki akasomosya Pauro aghambe. Pauro akaghamba igha, "Oni nemanyire igha, imyoka m-myaru kerenga waabha umwahokania uwa abhanto bhano. Kiyo nkyo kikughira ndashomerwa okwekorra ku uwe hano. ¹¹Oratora okobhoreerrya bhuuya igha tesheraheta shinsiko ikomi na ibhere kerenga ntiire ukughya Yerusareemu okosasaama Waryobha. ¹²Abhanto bhano bhakunshongera hano, tebhanyoorre ndarya shenkaani he, hande ndasighiirrya abhanto mo-bhogho ubhwa risengerro, hande mu-shinyumba isha esango, hande ahase hohonswe haara mu-mughi he. ¹³Gwiki tebhaana obhoheene ko amang'ana ghano bhakunshongera hano.¹⁴Eng'ana eno nkwikerrya ku uwe hano ni-igha, nkosasaamande Waryobha uwa abhakoro abheeto ko enshera iya okosoorana Yeesu, eno abheene bhakobherekera igha iya ameeghyo agha obhorongo. Nkukumya nde amang'ana ghonswe igho agha amaragherryo agha Mosa na agha ebhetabho ibhya abharooti. ¹⁵Nkwiteng'era nde Waryobha kya bhono abheene bhonswe bhakumwiteng'era igha nariryokya abhaku bhonswe igho, abhanto abha heene na bhano bhataare ab ha heene. ¹⁶Ku bhuyo nkokora nde omotono ghono nkukumya mo-nkoro iyaane igha m-maiya ko-bhanto na ku-Waryobha.¹⁷Mbe hano imyoka imyaru ghyahetire ntarakyora Yerusareemu, nkaghya-yo na ebhento ibhya ekehaheenookotoorrya Abhayahudi abhahabhe ku-kyaro ikyeto, hamwe na ikimwenso ikya ukumwensera Waryobha. ¹⁸Ghayo ngo abhanato bhayo bhanyorre ndakora mo-bhogho ubhwa risengerro irya Waryobha mmarre ukwisaabhuura. Tenare na rikomo irya abhnto hande igha ndakora riihe he. Kasi mu-risengerro moora bhaare-mo Abhayahudi abhande bhano bhaarwereeye mu-kyaro ikya Asia. ¹⁹Bhayo mbo yaare igha bhaashe hano bhanshongere ku uwe, nyoore bhakabhaye na eng'ana yoyonswe eera ku-oni.²⁰Tigha bhano bharenge hano bhaghambe obhoghogho bhobhonswe igho bhono bhaarooshe rono niimereeye mu-ribharasha iryabho. ²¹Hanga mbighuure bhoghogho hano naghambire eng'ana eno bhokong'u igha, 'Keno kikughira ndakengerwa ikiina ko bheenyu hano reero, m-boora nkwiteng'era igha abhaku mbariryoka.'"²²Ko bhoora Feriki yaamanyire bhuuya amang'ana agha abhasoorani abha Yeesu, akakubhya ikiina kiyo, akabhateebhya igha, "Hano omonene uwa abhasirikare Risia ariisha hano, hayo ho ndebhotora ikiina ikyenyu." ²³Ho Feriki yaahameeye omonene uwa abhasirikare igha arende Pauro, kasi amohaane umweya ughwa ukomaahana na abhasaani abhaye hande okomosereenia.²⁴Hano shinsiko nyabhorebhe shaahetire, Feriki akaasha bhana mokaaye ono yaabherekerwanga igha Durusiira, umusubhaati uwa Abhayahudi. Akabherekera. Akamwitegherra ko-mang'ana agha okobha na umukumo ku-Kiristo Yeesu. ²⁵Pauro akaghenderrya okobhateebhya amang'ana ghano Waryobha akutuna bhakore, na agha omonto okwerebheerra atakakora amang'ana amaghogho na agha urusiko urwa umuhiko urwa okobhotora ibhiina. Hano Feriki yighuure amang'ana ghayo, akoobhoha. Akateebhya Pauro igha, "Bhoono uwe kaghi, hano ndinyoora umweya, ndekobherekera ghwiki."²⁶Ekaagha iyo Feriki yaakanyanga igha Pauro naakamohaaye amasooya, ku bhuyo akabha aramobherekera bherekera arashumaasha nawe. ²⁷Hano ghyaahooye imyoka ebhere, Feriki akateghera Porikio Fesito obhotongi. Kasi ko bhono Feriki yaatunanga ukwishomya ko Abhayahudi, akatigha Pauro mo-kebhohe.

Chapter 25

¹Hano Fesito shisiko isato kerenga yaahikire Kaisaaria hayo, akarwa hayo akatiira ukughya Yerusareemu. ²Omonene uwa abhasengeri hamwe na Abhayahudi abhande bhano bhamanyekaini bhokong'u, bhakaretera Fesito ikikuuro ikyaabho ko-amang'ana agha Pauro, bhakamosasaama, ³bhakamoteebhya igha abhatoorri ko okobhaherra Pauro Yerusareemu hayo. Nabho okanyoora bhaasemiri iniko iya okoghonyera Pauro ko shera okore bhamwiite.⁴Fesito akabhahonshora igha, Pauro mmobhohe are Kaisaaria na umwene wonswe mbongo arakyore yo bhongo. ⁵Akaghamba igha, "Ku bhuyo bhaara bhonswe igho bhakutuna, bhahinane hamwe na bheeeto. Nyoore eeho eng'ana engogho eno omonto ono yaakora, ni-igha mumushongere."⁶Mbe, Fesito yiikaaye nabho shinsiko monane hande ikomi, akatanora ukokyora Kaisaaria. Inkyo iyaako akaikara ku-kitumbe ikyaaye ikya okokengera ibhiina, akahamera Pauro aletwe bhoronge ubhwaaye. ⁷Hano Pauro yaahikire, akanyoora-ho Abhayahudi bhano bhiishire ukurwa Yerusareemu. Bhakeemerra hang'e nawe, bhakamushongera amang'ana amaaru na amarito ghano bhatatorre ukworokya obhoheene ubhwaako. ⁸Ho Pauro yaikorreeyeigha, "Tenaasarri eng'ana yoyonswe eera iya maragheerryo agha Abhayahudi hande ku-risengerro irya Waryobha, hande igha ko Kaisaari."⁹Fesito yaatunanga yishomi ko Abhayahudi, ku bhuyo akabhoorya Pauro igha, "Kasi nkutuna ore ukughya Yerusareemu nkobhotorre-yi ikiina keno?" ¹⁰Pauro akamohonshora igha, "Mu-ribharasha irya Kaisaari hano nimereeye, ho ikiina ikyane keraakorrwe. Uwe umwene nomanyire bhuuya igha tenasarrya Abhayahudi eng'ana yoyonswe eera he.¹¹Nyoore naasarya eng'ana yoyonswe eno eraghire niitwe, tinkwanga he. Kasi nyoore amang'ana ghayo ghonswe igho bhakoghamba ghataana obhoheene, taaho omonto ono aratore kunhira ko-bhanto bhayo. Keno nkosabha igha, ikiina ikyane kihirwe ko Kaisaari." ¹²Mbe, Fesito akashumaasha na ribharasha, hano yaamarre, akateebhya Pauro igha, "Ko bhono osabhire igha ikiina ikyaho kekorwe na Kaisaari, ku bhuyo ni-iyo oraaghi!"¹³Shinsiko ne-nke igho shaahetire, omokama Aghiripa na mokaaye Bherinike, bhakaacha Kaisaaria hayo okokeerya Fesito. ¹⁴Ko bhoora shinsiko ni nsharu bhiikaaye hayo, Fesito akanyoora umweya ughwa okoteebhya omokama Aghiripa amang'ana agha Pauro. Akaghamba igha, "Omonto uwonde aahano, ono Feriki yaatighire mo-kebhohe. ¹⁵Hano naagheeye Yerusareemu, abhanene abha abhasengeri hamwe na abhaghaaka abha Ikiyahudi bhakanteebhya bhono bhakumushongera. Bhakansabha igha mokengere ikiina. ¹⁶Oni nkabhahonshora igha, bheeto Abharuumi tetoona he eteemo iya okobhotora ikiina ikya omonto, atarekoorra harabhu igho ko-bhashongeri abhaaye.¹⁷Ku bhuyo hano bhiikomaini, tenateghetire he, inkyo iyaako niikaaye ku-kitumbe ikyane ikya okokengera ibhiina, nkahamera Pauro areetwe. ¹⁸Hano bhaamoreetire, abhashongeri abhaaye bhakemeerra ukumushongera. Kasi amang'ana ghano bhaamushoongeeye, te-maghogho he kya bhono nakanyanga. ¹⁹Kasi keno bhaare nakyo, n-shenkaani isha amang'ana agha idiini iyaabho, na agha omonto ono yaakwa, arabherekerwa igha Yeesu, kasi Pauro akakng'aserya igha Yeesu uyo, m-mohoru. ²⁰Amang'ana ghayo ghakantaamya okomayerrya obhoheene ubhwaako. Ku bhuyo nkabhoorya Pauro nyoore aratuna ukughya Yerusareemu okokorra-yo ikiina ikyaaye kiyo.²¹Kasi Pauro akasabha igha arendwe okohekera hano ikiina ikyaaye kerebhotorwa na Kaisaari. Ku bhuyo nkaragherrya igha arendwe okohekera hano ndimuhira ko-Kaisaari. ²²Ho Aghiripa yaatebhiri Fesito igha, "Nkutuna nde igha hano oni umwene wonswe nkaamwitegherra." Fesito akamohonshora igha, "Ni-isho urimwitegherra."²³Mbe, inkyo iyaako, Aghiripa hamwe Bherinike bhakatora bhibhoheeye, abhanto bhakakiriraatya. Bhakasoha mu-ribharasha na abhanene abha abhasirikare hamwe na abhanene abhande abha umughi ghuyo. Fesito akahamera igha Pauro areetwe. ²⁴Hano yaaretirwe, Fesito akaghamba igha, "Ore omokama Aghiripa hamwe bheenyu bhonswe igho bhano tosangeraini hano, moramaaha omonto ono! Ehamate yonswe iya Abhayahudi abha Yerusareemu na abha hano, bhansabhire igha mbatoorri, bhakakora ikituri eno bharaghamba igha, ekento keno kimwing'arreye nu-ruku.²⁵Oni umwene tenarooshe eeho eng'ana eno eghaghirre aitwe he. Kasi kobhono yaasabhire igha aghi ko-mokama uweeto uwa Abharuumi, nkaikerrya igha tigha muhire-yo. ²⁶Kasi ko-robhaara urwane, tendanyoora eng'ana iya ikiina keno, iya ukwandekera omokama uweeto omonene. Kiyo nkyo ikubhuno ikya okomereeta ko-bheenyu bhonswe igho hano, ekenene nku uwe omokama Aghiripa, okore hano toramobhorerri bhuuya, nyoore eng'ana iya ukwandekera omokama uweeto omonene. ²⁷Ko bhoora nkomaaha nde igha, te-eng'ana nshiiya ukuhira omobhohe ko-mokama uweeto omonene, otandekire bhuuya amang'ana agha obhosarya ubhwaaye."

Chapter 26

¹Ku igho, Aghiripa akateebhya Pauro igha, "Ohaaywe umeya ughwa okwekorra." Ho Pauro yaghorrokiri okobhoko ukwaye akekorraigha, ²ore mokama Aghiripa, oni nkwiyighwa nde neena ubhushomerwa bhokong'u ukunyoora umweya ughwa okwekorra ku uwe hano, ko-mang'ana ghano Abhayahudi bhakunshonera. ³Ekene ni-igha, uwe nomanyire bhuuya sheteemo isha Abhayahudi na amang'ana aghaabho ghonswe igho. Ku bhuyo ndasabha oghomerri, unyitegherre bhuuya.⁴Abhayahudi bhonswe igho mbamanyire eteemo iyaane, umumura mu-kyaro ikyaane na enkaagha eno naamenyire Yerusareemu. ⁵Ko bhoora mbamanyire ukurwa kare, igha m-Mofarisaayo naare, rikomo reno rekwemeererra bhokong'u amaragheeryo agha idiini iyeeto.⁶Keno kikughira reero ndimerribhwa hano okokengerwa ikiina, no-bhweseghe ubhwa okohekeerana ukwa eng'ana eno Waryobha yaaraghaini abhakoro abheeto. ⁷Riraghano riyo ni-irya ukuusha ukwa Kiristo nko ebheseku ibhyeto bhyonswe igho ikomi na bhibhere bhikwiteng'era igha nderebha-ho. Kiyo nkyo kikughira bharasasaama Waryobha ko-motono ubhutiko na omobhaso. Nku ukughira iya eng'ana eno, ore mokama Aghiripa, yo ikibhuno ikya Abhayahudi ukunshongera ku uwe hano! ⁸Kana n-kwake mukwanga ukukumya igha Waryobha nkuryokya are abhaku?⁹Kura oni wonswe naakanyanga igha, ni-igha nkore omotono ughwa okorebherra iriina irya Yeesu uwa Nazareeti. ¹⁰Naakorre amang'ana ghayo Yerusareemu haara. naahaywe obhotoro na abhanene abha abhasengeri, ubhwa okoghoota bhano bhaitoneerryanga iriina irya Yeesu, nkabhatoora mo-kebhohe. Abhande bhakengerwa ibhiina igha bhiitwe. Oni wonswe mo-bhakengi abha ibhiina muyo naare! ¹¹M-mara kaaru naabhaghootanga mu-shinyumba isha esango shonswe igho, okorre bhamwikaane Yeesu. Naabharerereeye bhokong'u, nkabha ndabhaghwema mu-mighi ighya ibhyaro ibhyende.¹²Urusiko nyabhorebhe naarenga ko-roghendo ndaghya Damesiki, eno neena obhotoro na amaragherryo ukurwa ko abhanene abha abhasengeri. ¹³Mbe, hano naarenga ko-roghendo, ore omokama Aghiripa, hano omobhaso ghahikire entemekera, kamwe igho nkamaaha emerengaari emeroro kai okokera ighya eryobha, gherarweera mo-ryobha. Emerengaari ghiyo ghekamerekerya ahase honswe ukutwinaara ono na bhano naarenga nabho ko-roghendo. ¹⁴Bhonswe igho tokaghwa hanse. Nkiighwa engamba eramberekera ku Ikiebhurania, eramboorya igha, "Sauri! Sauri! N-kwake ukunyankya igho? Tokomaaha igha nkwoore ore bhosa! Bhono notora okorebheerra Waryobha? Nkobha ere kekong'u okorasha omoseghere ko orosonga urwa ritimo.¹⁵Nkabhoorya igha, 'Kana ore Monene, nu-we we?' Akahonshora igha, 'No-oni Yeesu ono ukunyankya. ¹⁶Kasi bhoono, emoka wemerre! Ko bhono ikibhuno ikya okobhooshokerwa ni-igha, nkokore omokori uwaana uwa emeremo. Noraabhe umwimererri uwa amang'ana ghayo orooshe na ghano ndekohonyoorra. ¹⁷Nendakotooringa mo-Bhayahudi na mo-Bhakyaro bhano nkokotoma-mo, ¹⁸okore obharamoki amaiso abhaabho na okobharuusya mu-kisuunte, obhatoore mo-bhorabhu, bharu mo-mabhoko agha risambwa, bhaghi ku-Waryobha, okore Waryobha abhaabhere ibhitimba ibhyaabho, na okoghabha umwando hamwe na bhaara namara ukwaahora ku ubhukumya ubhwaabho ku-oni.¹⁹Ku bhuyo ore monene Aghiripa, tenatorre ukwanga amaragherryo agha mo-ryobha. ²⁰Ku bhuyo nkasimya okoraarekera abhanto abha Damesiki hayo, nkamara nkaghya Yerusareemu, hano nkomara hayo nkaghya Yudea na ko-Bhakyaro bhonswe. Bhayo bhonswe igho, naabhateebhyanga igha bhasabhe amaabhera na ukutigha ibhitimba ibhyaabho na ukwisorrya Waryobha okore bhakore amang'ana ghano ghaakoreng'aana na umukumo ughwaabho. ²¹Amang'ana ghayo ngo ghaabhaye ikibhuno ikya Abhayahudi okongoota mo-bhogho ubhwa risengerro irya Waryobha, bhakatuna igha bhaanyite.²²Kasi ko bhoono, Waryobha nkotoorrya akere, nkyo kikughira ndemererra amang'ana aghaaye ko bhonswe igho abhanene na abhake. Amang'ana ghayo te-ghande he, kasi ngaara ghaara Mosa bhaana abharooti, bhaghambire igha ngarehekeerana, ²³igha Kiristo ni-igha anyoore inyaanyi na we arebha uwa mbere okoryoka ukurwa mo-bhaku, na uwe araraareke Amang'ana Amaiya ko-Bhayahudi hanwe na Abhakyaro."²⁴Mbe, hano Pauro yeekorranga, Fesito akamobhasha igha, "Kana Pauro, okosoma bhokong'u kono waasoma, nkwakushuurya!" ²⁵Kasi Pauro akaghamba igha, "Ore mosookwa Fesito, oni ti-mushuuru nde he, kasi amang'ana nkoghamba, nga obhoheene. ²⁶Nkoghamba nde eno neena obhweseghe igha amang'ana ghayo ghonswe igho, Omokama Aghiripa naghamanyire bhuuya, ko bhoora te-gha kibhisire he, harabhu ghaakorwa.²⁷Ore Omokama Aghiripa, orakumya amang'ana ghonswe igho ghano abharooti bhaghambire? Oni nemanyire igha nkoghakumya ore." ²⁸Aghiripa akamohonshora igha, "Nomanya ore igha Pauro, oratora ukunsyoorya mbe Umukiristo ko-mang'ana amake kya ghayo?" ²⁹Pauro akamohonshora igha, "Nkosasaama nde Waryobha igha m-bono bhonswe ekaabha, ebhe nko amang'ana amaaru hande make igho, tu-uwe umwene igho he, kasi bhonswe igho bhano bhakunyitegherra hano bhoono igho, bhabhe kya bhono nde, kasi bhatakaabhohwa na ebheraang'ani kya bheno."³⁰Mbe, Omokama uyo, na omotongi Fesito na Bherinike bhaana abhande bhonswe igho bhano wanyoorre bhaikaaye hayo, bhakeemoka. ³¹Hano bhatanooye ukurwa hayo, bhakatebhania igha, "Omonto ono taana isoro irya ukughira aitwe hande abhohwe he." ³²Aghiripa akateebhya Fesito igha, "Singa omontoono atasabhire igha ikiina ikyaaye kekorwe na Kaisaari, nakaahaateeywe."

Chapter 27

¹Mbe, hano ikiina kyakengirwe igha turiine mu-ryato toghende mu-kyaro ikya Itaaria, Pauro hamwe na abhabhohe abhande bhakaghootibhwa omwe uwa abhanene abha abhasirikare abha Ikiruumi iriina iryaaye Yurio. Uyo yaarenga omonene uwa ritabhe irya abhasirikare righana imwe,reno ryabherekerwanga igha rikomo irya Kaissari Aghusito. ²Tokariina mu-ryato reno ryaarwereeye mu-mughi ughwa Adiramitiiyo, reno ryaahetanga mo-bheghobho ibhya mombareka iya ikyaro ikya Asia. Hano twatanooye hayo, ntwaarengaa hamwe na Arisitaariko, ono yaare omonto ukurwa mu-mughi ughwa Tesaronike, ughwa ikyaro ikya Makedonia.³Inkyo iyaako tokaghobha mo-keghobho ikya umughi ughwa Sidooni. Yurio uyo akakorra Pauro obhonto ubhwa heene ko-komohaana umweya ughwa okomaahana na abhaghonshe abhaaye bhano bhamohaaye ebhento bheno yaare na obhohabhe nabhyo. ⁴Ukurwa hayo tukaiharreka righinga irya Kiipuro, okokenga rikama reno ryarwereeye eno twaabhatanga. ⁵Tokaamboka inyansha, ukurwa orobhareka urwa ikyaro ikya Kirikia bheena ikyaro ikya Pamufiriya, ho twaahikire mu-mughi ughwa Miira ku ikyaro ikya Rikia. ⁶Hano twaahikire hayo, tokanyoora-ho iryato reno ryarwereeye mu-mughi ughwa Arekisandiria ukughya Itaaria. Mbe akaturiinia-mo.⁷Ukurwa hayo tokaghya ng'ora ng'ora ku shinsiko shinsharu, tukahika haang'e na umughi ughwa Niido naho kwa nyanko. Hano twahikire hayo, rikama riroro kai rekatorebheerra totakaabhata eno twatunaga ukughya. Rikama riyo rekaghira tokaiharreka ku-righinga irya Kerete, haang'e na omosoma ughwa umughi ughwa Sarimooni. ⁸Tokaiharreka ikwa inyanko igho, tokahika ahase hano hakobherekerwa igha Ebheghobho Ibhiiya, haang'e na umughi ughwa Raseya.⁹Okanyoora tomarre ribhagha irya shinsiko shinsharu tokerenge ko-roghendo, na okanyoora inyangi iya Ukwisasa ibhyakorya yonswe ehetire. Ekamaahekana igha, hano toraghenderri na oroghendo, ntunyoora inyanko bhokong'u. Ku bhuyo Pauro akatoteebhya abhanene abha abhasirikare bhaana bhayo bhaaghendyanga iryato, ¹⁰akaghamba igha, "Bhamura! Oni ndooshe igha oroghendo rono ndotohaana inyanko enene. Iryato reno hamwe na imirigho ighyaryo, bhyonswe igho mberaghwereerre mu-nyansha. Kura na bheeto bhonswe igho ntoraghwererre mo-manshe." ¹¹Kasi omonene uwa abhasirikare uyo tiyikerreyi he amang'ana agha Pauro, ku igho akaghoota amang'ana agha omoghobhya bhana mwene iryato.¹²Ekeghobho kiyo ti-kiiya kyare he ko enkaagha iya embeho. Ku bhuyo ekaghira abhanto abhaaru mu-ryato muyo bhaikerrani okoghenderrya na oroghendo hanga bhakatorre ukuhika mo-keghobho ikya Foinike, ku-righinga irya Kerete. Ekeghobho kiyo nkemaherreeye orobhareka urwa Ghoosi-Roghoro na Syomya-Roghoro, ku bhuyo ntokaikaaye hayo toheteerri ribhagha irya embeho. ¹³Mbe, omokama umuuya ghono ghwarwereeye orobhareka urwa Syomya rekahuuta, rekaghira abhaghobhya bhakanya igha bhaanyoorre enshera uya okoghnderrya na oroghendo kya bhono bhaatunanga. Ku bhuyo, bhakariinia insika iya iryato. Tokarwa hayo tokabha turiiharreka ku-ringa irya Kerete haang'e na omorambo..¹⁴Mbe, hake igho rikama riroro kai irya omosoke reno ryabherekerwanga igha Eurakiro rekahuusha ukurweera orobhaara urwonde urwa righinga. ¹⁵Rikama riyo rekahuusha iryato okobhata ghateghate iya inyansha. Titwaare na obhotoro ubhwa ukuhishana naryo, ku bhuyo tokatigha rituhire iyo reratuhire. ¹⁶Tokaheta nyuma iya akaghinga akake igho kano kaabherekerwanga igha Kauda. Akaghinga kayo kakatotorrya hake igho okokenga rikama, hayo ho twatorre okobhoha na shinsiri akato akake aka ukwaroorrya abhanto, nu nyoora nkwa nyanko.¹⁷Hano abhaghobhya bhayo bhaamarre okobhoha akato kayo bhuuya, bhakainarya shinsiri iryato ryonswe igho, bhakarenaghya. Bhoobhohanga igha iryato reretora ukwihaghya ku risense irya omorambo ughwa ikyaro ikya Ribhiya. Kiyo nkyo kyaghirre bhakatembora amatanga na ukuriinia insika okorre tuhuushwe na rikama rituhire eno rekatuhirre. ¹⁸Omosoke ghokaghenderrya ukuhuusha, okohekera inkyo iyaako, abhaghobhya bhakasimya okotabhuta imirigho mu-nyansha.¹⁹Ku-rusiko urwa katato, abhaghobhya bhakeetera amanshe agha ukunywa ghano ghare mu-ryato muyo ko amabhoko aghaabho abhene. ²⁰Shekaheta shinsiko shinsharu totakomaaha eryobha hande shinyota, omosoke mwaaru ghwaare, kura tokakwa emetwe igha ntohona.²¹Hano twaamarre shinsiko shinsharu kunyansha kuyo, eno totaakorya kyokyonswe keera, ho Pauro yimeereye ghate, atateebhya abhaghobhya igha, "Singa bheenyu mwaanyighwereeye hano nabharagherreyi igha totakaarwa Kerete haara, ebhento ibhyenyu tebhekasarekire hande ukusika he. ²²Kasi bhoono, motereme mo shenkore ishenyu, ko bhoora taaho omonto kura omwe ono arakwe he, kasi ni iryato reno ndyo retaahone.²³Ko bhoora, maraika uwa Waryobha ono nkokorra emeremo, yaamboshokeeye ubhutiko ubhwa reero. ²⁴Akanteebhya igha, "Pauro, uwe otakoobhoha, ni-igha wemerre bhoronge ubhwa Kaisaari. Na omanye igha bhano bhonswe igho onabho ko-roghendo rono, Waryobha naarabhatoori ko oroobho urwaaye. ²⁵Ku igho, keno nkobhateebhya ni-igha, motakaakwa emetwe, oni nkukumya nde Waryobha igha, ghayo antebhiri, ngo gharabhe. ²⁶Kasi ni-igha, nturighaghi kwi-ghinga nyabhorebhe."²⁷Hano ubhutiko ubhwa urusiko urwa ikomi na kane rwahikire, ntwaarenga tukihuushwa huushwa na rikama retobhatiri eno rikughya ku inyansha iya Adiriani. Mu-bhutiko ghate abhaghobhya bhakakanya igha ntuhikire haang'e na omorambo. ²⁸Mbe, bhakarenga mo-manshe ekerengo, bhakanyoora igha m-makobha merengo ebhere ukuhika hanse. Tokiisuka mbere hake igho, bhakarenga ekerengo kiyokiyo, bhakanyora amakobha ikomi na ataano. ²⁹Bhakoobhoha igha iryato ndikiitemire ko-marengo. Ku bhuyo bhakarekera shinsika inye mo-manshe. Bhakasabha igha, bhwangohe okokya.³⁰Abhaghobhya bhayo bhakatuna enshera iya okong'osa bhatutighe mu-ryato muyo. Bhakasimya ukwiikya akato akake aka ukwaroorrya abhanto, bhakabha bharikorya kya igha bhakutuna okorekera ishika orobhaara urwa mbere, kasi Pauro akang'ura. ³¹Akateebhya omonene uwa abhasirikare hamwe na abhasirikare abhande igha, "Hano abhaghobhya bhayo bhatatighare hamwe na bheeto mu-ryato mono, momanye igha temohone he." ³²Ho abhasirikare bhabhotooye shinsiri sheno shiikyanga akatokayo, bhakakatigha kahuushwe na omokama ukuhirwa iyo kaarahirwe.³³Mbe, hano oroghoro rwaasambire, Pauro akateremya abharikyaye bhayo bhonswe igho, ko okobhateebhya igha, "Mwaamarre shinsiko ikomi na inye motarameena kya nyongo he. ³⁴Ku bhuyo ndabhasasaama more ibhyakorya, okore moghenderri okobha abhahoru. Ko bhoora igha, kura urutuukya ko emetwe ighyeenyu tiruusire he." ³⁵Hano yamarre okoghamba amang'ana ghayo, akaghegha omokaate, akakumya Waryobha bhoronge ubhwaabho bhonswe igho, akabhotora bhotora, akasimya okorya.³⁶Hayo ho shenkoro isha bhayo bhonswe igho shateremire, abheene bhonswe bhakarya ibhyakorya. ³⁷Abhanto bhonswe igho bhano twaarenga mu-iryato riyo, twaarenga abhanto amaghana abhere, merongo muhungate na bhasansabha. ³⁸Hano bhiighotire, bhakatabhuta engano mo-manshe okore iryato rehohe.³⁹Mbe, hano bhwakeeye abhaghobhya bhayo bhakamaaha omosoka ughwa risense, kasi tebhaamanyire igha nkyaro ke bhahikire he. Bhakamaaha igha mbuuya hano iryato rekaghobhire ko-mosoka ghuyo, hano ekabhaaye igho. ⁴⁰Ku bhuyo, bhakabhotora shinsiri isha shinsika bhakatigha mo-manshe. Kura bhakatashora shinsiri sheno bhaabhoheeye shembau isha okoghenderya iryato. Hano bhaamarre bhakariinia ritanga riike irya mbere okore rikama rihuni iryato okobhata ko-mosoka ghuyo. ⁴¹Kasi hano iryatoriyo ryaagheeye mbere hake igho, rekahika ahase hano shengera ibhere shaasikaneranga. Ubhusyo ubhwa iryato, bhokaibhumbura bhokong'u mu-risense reno ryarenga mo-manshe, rekaibhanderrya-mo. Rekaitemwa na amayengo, rekabhaaroka.⁴²Mbe, abhasirikare bhano bhaarenga mu-ryatomuyo, bhakatuna igha bhiite abhabhohe bhonswe ighobhano bhaare-mo, okore bhataka erema, bhaamboke, bhang'ose. ⁴³Kasi omonene uwaabho tiyatunire igha Pauro yiitwe he. Ku bhuyo akabhakaania bhatakakora igho. Ho yaabhatebhiri igha ono akotora ukwerema bhaamboke ukughya humbu. ⁴⁴Bhano bharaatighare, bhagheghe shembau hande amabhaara agha iryato riyo bhaambokere. Ku bhuyo, bhonswe igho tokaamboka, tukahika humbu.

Chapter 28

¹Hano twaahikire humbu, ko-morambo, ho teaamanyire igha righinga riyo rerabherekerwa igha Marita. ²Abhanto abha hayo bhakatoserenia bhuuya. Bhakatohootera omorro ughwa ukwoota, ko bhoora enkaagha iyo imbura yaatwanga na embeho okanyoora erorre bhokong'u.³Paulo akakomakoma omoseeyi ughwa shenkwe, enkaagha eno yatooranga mo-morro, tamaaha ishoka ekasokwa na rebhereera, ekarwa mo-shenkwe, ikainaneerra ko-kobhoko ukwa Pauro. ⁴Hano abhanto abha kwighinga kuyo bhaarooshe inshoka iyo iriitundya ko-kobhoko ukwa Pauro, bhakateebhania igha, "Omonto ono m-mwiti uwa abhant, nokanyoora ahonire uruku urwa amanshe, kasi risambwa iryeto reno rekobherekerwa igha Obhoheene, tirikwikerrya igha, aghenderri okobha omohoru."⁵Kasi Paulo akasansamorra inshoka iyo m-morro, na tiyabhaaye eng'ana he. ⁶Abhanto bhayo bhakanyanga igha, Paulo nakaabhimbire hande naakaaghooye hanse kamwe gho, akwe. Kasi hano bhaaghanyire ku ribhagha ritambe, bhakamaaha igha tabhaaye ng'ana he, bhakasyoorya amaitegheerro aghaabho. Bhakaghamba igha, Pauro n-waryobha.⁷Mbe, ahase hayo twaambokeeye, n-haang'e haare na omoghondo ughwa omonene uwa righinga riyo ono yaabherekerwanga igha Pubhurio. Omonto uyo akatoserenia bhuuya, tokatanaaha uwaaye hayo sinsiko isato. ⁸So-waabho Pubhurio akaroora ehooma na okosaaha amaanyinga. Ho Pauro yaasohire mu-nyumba iyaaye, akamotoorra amabhoko, akamosabhera, akahwena. ⁹Hano abhanto bhaarooshe eng'ana iyo, abharooye abhande, abha kwi-ghinga kuyo bhakaasha, abheene bhonswe bhakahweenibhwa. ¹⁰Abhanto bhayo bhakatosooka bhokong'u. Hano twaseemyanga okotanora, bhakatomanoorrya ebhento bhyonswe igho bheno bhekatotorreeyi ko-roghendo.¹¹Hano twamarre imyeri etatokwi-ghinga kuyo, tokatanora ukurwa kwi-ghinga kuyo na iryato reno ryarwereeye mu-mughi ughwa Arekisandiria. Iryato riyo ryaaghobhire hayo hayo, okoghanya enkaagha iya embeho ehete. ¹²Ukurwa hayo tokaghobha mu-mughi ughwa Sirakusa, tokaikara-ho shinsiko isato.¹³Ukurwa hayo, tokaghya igho, tokahika mu-mughi ighwa Reghio. Inkyo iyaako, omokama ghokahuuta ukurweera orobhareka urwa Syomya, tokatanora. Urusiko urwa kabhere, tokahika mu-mughi ughwa Puteori. ¹⁴Hayo, tokasikana na abhakumya bharikyeto, bhakatoserenia bhuuya. Tokaikara nabho. Hano twamarre shinsiko muhungate, tokaghenderrya na oroghendo urweeto, tokahika Ruumi. ¹⁵Mbe, abhakumya bharikyeto bhano bhaamenyire Ruumi hayo, hano bhaighuure igha nkonshera tore, bhakatuturuung'ana tuuhikire mo-motera ughwa Apio, abhande hano twaahikire ahase hano haakobherekerwa igha Shehoteeri Isato. Hano Pauro yaabharooshe, akakumya Waryobha bhokong'u, enkoro iyaaye ekaterema.¹⁶Hano twaahikire Ruumi, Pauro akaikerribhwa aikare mu-nyumba iyaaye umwene igho haghare, akatoorrwa-ho umusirikare uwa okomorenda. ¹⁷Hano shinsiko isato igho shaahooye, Pauro akabherekera abhatangati abha abhaghaaka abha Ikiyahudi abha hayo hano bhaahikire akabhateebhya igha, "Bheenyu abhahiiri abhaane, tenaasarya ekento kyokyonswe keera he, nekaabha n-ko abhanto abheeto hande ko-maragherryo agha abhakoro abheeto! Kasi naaghootirwe Yerusareemu eera, nkatoorwa mo-mabhoko agha Abharuumi. ¹⁸Abharuumi bhayo, bhakamborerrya bhuuya amang'na ghayo, kasi tebhaarooshe obhosarya bhobhonswe bhoora he, bhono bhokaaghirre niitwe.¹⁹Kasi hano Abhayahudi bhangire igha ntakaahaaterwa, nkamaaha igha, nigha ikiina ikyane kereetwe ko-Kaisaari eno. Ko-ghayo ghonswe igho, teena eng'ana igha nkushongera nde abhatangati abha ikyaro ikyane. ²⁰Ku bhuyo, nembabherekeeye hano okore mbamaahe, tushumaashe. Oni hano nembohirwe ku-kughira iya ukukumya Yeesu Kiristo, uyo we obhweseghe ubhwa Abhaisiraeri bhonswe igho."²¹Mbe, abhatangati abha abhaghaaka abha Ikiyahudi bhayo bhakamohonshora igha, "Bheeto titwakanyoorre inyarobha yoyonswe eera ukurwa Bhuyahudi, eno yaandekirwe-mo amang'ana aghaaho. Ghwiki, taaho omonto uwa weeto kura omwe, ono yaasha ukurwa iyo, akatoteebhya eng'ana iyaaho engogho. ²²Kasi bheeto nkutuna tore twiighwe amang'ana aghaaho, ko bhoora ntomanyire igha, idiini eno oonayo, nkoghambwa ere bhoghogho ahase honswe igho."²³Ku bhuyo bhakaikerrania urusiko rono bhakasikaini mu-nyumba eno Pauro yaikaraanga-mo. Hano urusiko ruyo rwaahikire, Abhayahudi bhayo bhakaasha abhaaru, haara Pauro yaamenyire. Pauro akabharagherrya bhuuya amang'ana agha Obhokama ubhwa Waryobha, ukurwa inkyo okohekera omoghoroobha. Akakora emekere okobharuta ko enshera iya amaragherryo agha Mosa na mo-bhetabho ibhya abharooti, okore bhakumi Yeesu. ²⁴Abhayahudi abhande bhakaikerrya amang'ana ghano Pauro yaaghambire, kasi abhande tebhaikerreyi he.²⁵Ko bhono bhataighwerraini abheene ko abheene, bhakamaaha igha bheemoke bhanyaraghane. Hano Pauro yaarooshe igho, akabhateebhya eng'ana emwe igha, "M-maheene ghano Umwika Omohoreeru yaatebhiri abhakoro abheenyu, ko okohetera ko-morooti Isaaya igha, ²⁶'Kaghi ko-bhanto bhano, obhateebhi igha, ukwiighhwa mmoraaighwe, kasi timung'ure he. Okomaaha mmomaaha, kasi temomanye he.²⁷Ni-igho erebha ko bhoora bhana emetwe emekong'u, amatwe aghaabho, m-maribhu, mbahindirriyi, tebhakutuna okoramokya amaiso aghaabho he, hande igha amatwe aghaabho bhiighwe, hande igha shenkoro ishaabho shemanye, bhatakanyisyoorrya, mbatoori.'"²⁸Paulo akaghamba igha, "Mbe, ku bhuyo momanye igha, bhoono amang'ana ghano agha obhohonia ubhwa Waryobha, ghabhatiibhwi ko-Bhakyaro. Bho mbaraaghaikerri." ²⁹Hano Pauro yaamarre okoghamba amang'ana ghayo, Abhayahudi bhayo bhakaghya, eno bharanyeerania shenkaani bhokong'u.³⁰Paulo akamara imyoka ebhere yiikaaye mu-nyumba eno yaarenga apangire-mo. Akabha arasereenia muyo abhanto bhonswe igho bhano bhaamotaarranga. ³¹Yeeghyanga abhanto Amang'ana agha Obhokama ubhwa Waryobha hamwe na agha Omonene Yeesu Kiristo ko-bhokare. Tiyarebherreywe na omonto he.

Romans

Chapter 1

¹Paulo, omokori we emeremo uwa Yesu Kristo, ono yabherekeywe kobha umwahorwa, no okoteghibhwa kong'ana iya Waryobha. ²Eno yo eng'ana eno yaraghire kare kokohetera abhanto bhaye ko amandeko amahoreru. ³Nkukughirya yo Omona waye, ono yaebhorwa kurwa bhuhiri Daudi bhono yebhorwa.⁴Umwene yaraghirwe kobha Omona uwa Warybha kohetera shinguru ishye Enkoro ehoreru iyukuryokya abhaku, Yesu Kristo Omokama weto. ⁵Kokohetera we twanyora enokwe no obhwahorwa ko obhosoku ubhwi mighiro ighi ibhyaro bhyonswe, kukughirya iya irina ryaye. ⁶Ku ibhyro bhyonswe bheno, bhenyu mwabherekerwa kobha abha Yesu Kristo.⁷Ritashandighi reno bhoonswe bhano bharenge Rumi, bhano bhahanshire Warybha, bhano bhabherekerwa abhanto abhahoreru. Bhabhe ne nokwe no omorembe kurwa ko WaryobhaTata weto no Omokama Yesu Kristo.⁸Gweki, ndakumya Waryobha wane ku Yesu Kristo kukughirya yenyu bhonswe, kobhora imighiro ghenyu nkotebheribhwa ghere ku kyaro kyonswe. ⁹Ko bhora Waryobha uwe umushuti wane, ono amanyire monkoro yane ko eng'ana iyo Omona waye, bhora nkobhara nkagha yonswe. ¹⁰Nkomosasamande amasabho ghane kobherako ko kera ntanakyo okoreke nkambe nkinyore obhoghonshe ubhwa Waryobha kokomanya kwenyu.¹¹Bhora nkwighomba kobhamaha, okoreke mbahane obhohoru ubhwa monkoro, nhike kobhakong'ya. ¹²Mbora, nkoghanya kobha hamwe (na) bhenyu (na) oni.¹³Bhono bhahiri, tinkutuna mwange komanya igha, nkagha nsharu nintunire kusha ko bhenyu,naho narebherwa kohekera rero. Natunile igho okoreke mbe (na) shehaghokobhenyu kya igho arenge mo bhanto abhi ibhyaro. ¹⁴Nena isire(na) Wayunani (na) abhagheni bhonswe, abhang'aini (na) abhakangi. ¹⁵Ku igho, ko robhareka rwane, oni netoraho koraghanya eng'ana kobhenyu gweki bhano morenge Roma.¹⁶Kobhra tenkosokera eng'ana he, ko bhora nkobhotoro ubhwa Waryobha bhono bhokoreta obhohonibhwa ko ora wowonswe akwitabherya,ko Myahudi no ko Myunani wonswe. ¹⁷Kobhora obhohene ubhwa Waryobha nkwiyorokya bhore kurwa ko omorembe kughya kumighiro, kigho yandekirwe, "Omohene narikare ko omorebe."¹⁸Kobhora okorere (kwa) Waryobha nemanyekeni kurwa kwi saro kukughira yu ubhubhisa no obhobhe bhoonswe ubhwa abhanto, bhono kohetera enshera iyo ubhubhisa bhorabhisa obhohene. ¹⁹Eno nkobhora, ghonswe gharatora komanyekanaku Waryobha bhora Waryobha yabhahitya.²⁰Bhono amang'ana ghaye ghatakomahwa bhuya ghabhaye harabhu kurwa hano ikyaro kyabhombirwe. Ngamanyekeni kohetera ebhento bheno bhyabhombirwe. Amang'ana ghano mbotoro bhwaye ubhwa bhokora ne esemoka yaye iyo obhohoreru.Keno bhakokora abhanto bhano tebhana nyankohe. ²¹Eno nkukughirya, nokanyora bhamanyire agha Waryobha, tebhamoghongire umwenehe gweki tebhamukumirihe. Keno bhakore, bhakakangiha ko amaiteghero ghabho, ne enkoro yabho iyo obhokangi ekatorwa ikisunte.²²Bhakebherekera abhang'aini, naho bhakakangiha. ²³Mbasyori obhohoreru bhwa Waryobha ono atana obhosarya bhobhonswe ko temo yo monto ono anoobhosarya, nibhinyinyi, hamwe nishityenyi isha amaghoro anne, ne bheghendera enda.²⁴Ku igho Waryobha yabhatighire bhabhe (na) shetemo shabho ishe etokore, okoreke bhashe kosokeribhwa. ²⁵Mbo bhasyorya obhohene ubhwa Waryobha kobha obhorongo, mbara bhitabheyi okosengera ibhitenyi bhakatigha omobhombi, ono akukumibhwa bhokora no bhokora. Ebhe kya igho.²⁶Ku kughirya (ya) eno, Waryobha niyabhatighire bhabhe no oronamba rwabho urwa shensoni kobhora bhakabha mbatighire esemoka iyo obhwebhorwa. ²⁷Bhuyo bhuyo, abhashasha bhonswe bhakatigha esemoka yabho kobhakari bhakengerya oronamba rwabho abhene. Bhano mbashasha bhara bhakore ghano ghatatunwanga (na) abhakari bhabho, nabano bhahaywe ubhushibhu bhono bhwabhareng'aneye kukutimboshokana kwabho.²⁸Kobhora bhangire kobha (na) Waryobha ko amateghero ghabho, yabhatighire bhabhe namaiteghero ghabho ghano ghatarenge no obhohene, bhakore aghabho ghano ghatakwitabheribhwa.²⁹Mbasarya, mbabhisa,mbaghogho,bhano oronamba. Mbaihari, mbahiti, mbatindi, mbarongo, abha amaiteghero amaghogho. ³⁰Gweki mbahementi abha bhanto, mbahamerya (na) bhararerera Waryobha, mbhatindi, mbhakisirani, nikihemere kyaru. Mbhasemori bhamaghogho, bhano bhatana soko ko bhaibhori bhabho. ³¹Tebhana reno bhamanyirehe, bhano bhatana bhohene, tebhana bhohanshe bhwa semokahe, (na) bhano bhatana kyabhera.³²Mbamanyire amaiteghero agha Waryobha, igha bhara bhakokora aghi tubho iyo nkoghenda bhare nu ruku. Nawe tigha amang'ana ghano bhakokora, bhoonswe nkuitabherya bhare (na)bhara bhakoghakora.

Chapter 2

¹Ku igho tona amaitumantohe, uwe omokengi uwi kina, kobhora ko ghara okokengera abhande ikina nkwetorore mwisaro umwene. Kobhora wonswe nkoghakorore. ²Naho tomanye igha kobhora Waryobha akokengera ikina nkoghakora bhare.³Nawe iteghera reno, ono akokengera ikina bhara bhakokora ghano (na) wonswe nkoghakora ore ghayo ghayo. Niiyake uririna kokengerwa ikina (na)Waryobha? ⁴Hamwe nkwitegherore hake bhokong'u ighoro yu ubhwaru bhwaye obhohene bhwaye?Bhono tomanyire igha obhohene bhwaye mboratore kokorobherya kughya komabhera?⁵Naho ko obhokong'u bhwaho ne nkoro yaho eno etana amabhe urihira umwene umwene no mongo yo obhoreru kohekera urusiko urwo okorera, ghweki urusiko rora orwo okorokibhwa irwu obhoronge ubhwa Waryobha. ⁶Umwene aremohaka kokerengere ikya amakoro ghaye. ⁷Kobhara bhano bhana obhohene ubhwa amakoro ghabho amaiya bharetonera umukumo, esoko, no kwanga kosarekerwa, arebhahana obhohoru ubhwa bhokora no bhokora⁸Naho ko bhora bhakwiyahora, bhano bhatana esoko yo obhohene bhano bhakosoka isire, obhobhe no obhoreru mburisha. ⁹Waryobha arereta inyanko ne etabhu ko kera omonto ono akokora amasaryo, kotangera Myahudi, (na) Myunani wonswe.¹⁰Naho umukumo, esoko no omorembe mbirisha ko kera ora akokora amaiya, Kumuyahudi (na) ko Myunani wonswe. ¹¹Kobhora ubhwyahori tebhorenge ko Waryobha he. ¹²Kobhora nyore abharu bhasari mbora bhabhore omwahokanyo mbarisira ko bhono bhatana omwahokanyo,kya abharu bhara bhabhorwe koreng'ana no omwahokanyo kobha bhora mbarekengerwa ikina ko obhohene.¹³Nkobhora tebhaitegheri bha umwahokanyo mbo bhana obhohene mobhoronge ubhwa Waryobha mbara bhakoyesoka. ¹⁴Nkobhora abhanto abhi ibhyaro, mbo bhatana omwahokanyo, bharakora kosemoka iyo omwahokanyo bho mbaishire ko omwahokanyo ghwabho, nokanyora abhene tebhana omwahokanyohe.¹⁵Bhono mborokiri igha amakoro ghabho ghano ghakutunwa ko obhoronge ubhwu omwahokanyo ngandekirwe mometema ghyabho.Amaiteghero ghabho ghonswe nkorokya ghare igha,bhashongerwa no okorendwa abhene. ¹⁶Ghano gharemahwa rono Waryobha arekengera ikina ikyo ubhubhisire ko bhanto bhonswe bhoronge obhwe eng'ana yane,kohetera enshera iya Yesu Kristo.¹⁷Toghambe igha umwene arebherekera Myahudi,ono aikae mumwahokanyo, kiryatya ku ukwikumya ko Waryobha. ¹⁸Omanye obhohanshe bhwaye, no okorengekanya amang'ana ghano ghakughya hamwe, hono umwahokanyo ghwatunwa. ¹⁹Ghweki toghambe igha ono obhokare igha uwe umwene no omotangati uwu umuhukuru, obhorabhu ubhwa bhara bharenge mukisunte, ²⁰omorongeki uwa abhakangi, omoragheri uwa abhana, ghweki onaehene iyo umwahokanyo ighoro yo obhorabhu no obhohene.²¹Ono, okotebherya uwonde, igha, tukuiragherya umwenehe? Ono okotabherya kwanga kwibha,uwe nkwibha ore? ²²Uwe ono okoghamba igha otakasohera, nkosohera ore? Ono okoregha ritughi, oraibha mwisengero?²³Ono akwihemera umwahokanyo, tokomosokerya Waryobha mwomwahokanyo? ²⁴Ko bhora "Irina irya Waryobha rerasokeribhwa mo bhanto abhi ikyaro ku kughirya yenyu," Kigho yandekirwe.²⁵Ko bhora akosara mbohene mbuya hano wasoka omwahokanwo, naho nyore uwe atakughwitabherya okosarwa kwaho nkya hano otasarwe. ²⁶Bhono hano oranyore omonto ono atasarwe araitabherya, okosarwa kwaye tekomahekane igha nasarwe? ²⁷Naora atasarwe semokatakokengerwa ikina hano arasari? Eno nkukughirya (ya) ghara ghandekwa kosaro nkorekyere igha tukwitabherya omwahokanyo!²⁸Kobhora umwene tarenge Myahudi ono arenge ko temo iya kebhara: no okosarwa tigha nko omobhere ughwenehe. ²⁹Umwene Myahudi uwa semoka, ne esaro iya kohansha ko omotema, terenge komandekohe umukumo ogho monto we temo iyo tikurwa ko bhantohe nkurwerere ku Waryobha.

Chapter 3

¹Bhono Umuyahudi mbwerake anabho? Gweki obhwera obhwe esaro nke? ²Mbuya bhokong'u ko kera nshera. Ko ghayo ghonswe, Wayahudi mbhanshorewe kurwa ko Waryobha.³Naho, niyake erabhe nyore Wayahudi abhamwe tebharenge nimighirohe? No, ukwanga kuitabherya kwabho nkokora obhohene ubhwa Waryobha kwanga kwitabheribhwa? ⁴Tigha he. Nerabhe igha, tigha Waryobha abhe omohene, nunyora kera umwiro mmorongo. Kigho yarenge yandekirwe, "Igha otore komahwa no omohene ore, no otore kobhara hano wasoha mukina."⁵Naho oranyore obhoghogho bhweto bhororokya obhohene ubhwa Waryobha, nke toraghambe? Waryobha temosaryahe hano yarera, bhono nigho are?Ndashumansha koreng'ana no omona uwu mwiro kigho are. ⁶Tigho he!Nighake bhono Waryobha arekengera ikyaro ikina?⁷Hano oranyore mbohene ubhwa Waryobha okohetera obhorongo bhwane bhororokya umukumo omonene kukughirya yane, nkwake ntarabha kokengerwa ikina kiuwibhitimba? ⁸Nkwake totakoghamba,kyaigho twahameribhwa (na) kyaigho abhande bhaikeribhwa igha nkoghamba tore, "Tokore amaghogho okoreke amaiya ghashe"? Ikina keno bhakengeywe nkehene.⁹Nke bhono? Tukwiyangera abhene? Tighohe. Kobhora tokobhareserya Wayahudi (na) Wayunani bhonsigho, igha bharenge momasaryo. ¹⁰Eno nkyabhora yakonirwekonirwe:Taho omohene, nunyora nomwe.¹¹Taho omonto ono amanyire. Taho omonto ono akutuna Waryobha. ¹²Bhonswe mbaghoye. Bhonswe hamweigho mbabhaye tebhora mbhwerahe.Taho ono akakora maiyahe, tigho he, nunyora noomwe.¹³Iminywa ghyabho nkye embehera eno etaratubhiribhwa. Shendeme shabho shereng'aina. Obhosongo ubhwi ishoka mumunywa bhore. ¹⁴Iminywa ghyabho ngishoye amaihime no obhoro.¹⁵Amaghoro ghabho mmango kwetera amanyinga. ¹⁶Obhosarya (ni) inyanko hobhere konshera yabho. ¹⁷Abhanto bhano tebharamanya enshera iyimighirohe. ¹⁸Tebhana hahohe iya Waryobha mobhoronge ubhwa amaiso ghabhohe"¹⁹Bhono ntomanyire kera umwahokanyo ghokoghamba, ntomanyire igha keno omwahokanya ghokoghamba nkoghamba ghore (na) kobhara bherengemo. Eno nigha kera umunywa ghukire koghamba, ghweki igha ikyaro kyonswe bhamanye Waryobha ²⁰Eno nkobhora teghoho omobhere ghono ghorebharwa obhohene ku umwahokanya mobhoronge bhwaye. Kobhora okohetera umwahokanya ebhekeno nkomanywa bhere.²¹Naho hano oranyore omahokanyo ghotaho, obhoronge ubhwa Waryobha bhoramanyekana. Yamahirwe kumwahokanyo (na) abharoti. ²²Iyo no,obhohene ubhwa Waryobha kohetera Yesu Kristo ko bhara bhoonswe bhakuitabherya kobhora tebhakutubhanahe.²³Kobhora bhonswe bhakora ebhekeno, no okosoherwa no obhohoreru ubhwa Waryobha. ²⁴Mbabharwa obhohene bhwa bhosa ko enokwe yaye kohetera ubhutunguribhwa bhono bhorenge ko Kristo Yesu.²⁵Kobhora Waryobha yamarusiri Kristo Yesu abhe obhoghotanya konshera yu umughiro kohetera amanyinga ghaye. Yarusiri Kristo abhe ekerengyo kyo obhohene bhwaye, ko bhora yahatereyi ibhitimba bheno bhyahetire. ²⁶ko obhoghomerya bhwaye. Ghano ghonswe nkorokya obhohene bhwaye enkagha iya bhonigho. Eno yabhaye okoreke aiyoroki umwene ko obhoronge, no okorokya igha umwene nkobharare omonto ehene yaye kohetera imighiro ighya Yesu.²⁷Hokorenge bhono ukwiraha? Nkwahorwa. Kwabhoghenda iyake? Obhoronge ubhwa amakoro?Tighohe, nawe nko obhoronge ubhwi imighiro. ²⁸bhono torabhara omonto nkobharware obhohene ku imighiro gheno ghetana umwahokanyo.²⁹Hamwe Waryobha nuwa Abhayahudi abhene? Igha te Waryobhahe uwa abhanto abhi ibhyaro ghweki? Mbohene, nuwa ibhyaro. ³⁰Nyore Waryobha nomwe, narebhabhara obhohene bhara bhasarwe kumighiro, (na) bhara bhasarwe kohetera imighiro.³¹Bhono bheto nkusyora tore omwahokanyo ku imighiro? Tighohe! Etareigho, bheto kwitabherya tore umwahokanyo.

Chapter 4

¹Nke toraghambe igha Abrahamu, tata weto,umwibhori atokire. ²Ko bhora nyore abrahamu yabhareywe obhohene ko ghara yakore, yarenge ne eng'ana iyu ukwihemera, naho temobhoronghe ubhwa Waryobhahe. ³Amandeko iyake ghakoghamba? "Abrahamu yaitabhereyi Waryobha akabharwa kobha mohene."⁴Bhono ko omonto ono akokora emeremo, keno akohakwa tekekobharwa igha nenokwehe, nkobharere isire. ⁵Naho ko omonto ono atakokora emeremonaho aramwitabherya ono akomobhara obhohene ono atare omohoreru, umughiro oghwo omonto uyo ngwabharwe kobha omoronge.⁶Daudi wonswe nkoghambare enokwe ko omonto ono Waryobha akobhara obhohene bhono atakore umwene. ⁷Akaghamba, "mbanonkirwe bhara ibhitimba bhyabho bhyabheywe hamwe (na) amaghogho ghabho. ⁸Anonkirwe omonto ora Omokama atakomobhara ibhitimba."⁹Bhono enokwe eno nkobhara bhasarwe abhane, hamwe (na) bhara bhatasarwe? Kobhora tokoghamba, "ko Abrahamu umughiro ghwaye ngwabharwe igha ngwabhohene. ¹⁰Bhono iyake yabharwe? Enkagha Abrahamu mosamba yare, hamwe bhora atarenge arasarwa? Teyabhaye hano yarenge asarwehe.¹¹Abrahamu yahaywe ekemanyero ekyokosarwa. Ghono gwarenge omobhaso oghwo obhohene ubhwi imighiro gheno yarenge nagho hano yare atarasarwa. Ekabha ekyorokeryo keno nkya suwabho bhoonswe bhano bhaitabhereyi, nokanyora mbatarasarwa.Eno erorokya igha mbarebharwa obhohene. ¹²Gweki erorokya igha Abrahimu yabhaye umwibhori omotangi uwa shesaro ghweki te kobhora bhano bharwereye mosaro, nkobhara bhoonswe bhano bhakosorana amatasho agha tata weto Abrahamu. Ghono ngo umughiro ghono yarenge yarenge nagho ko bhano bhatasarwe.¹³Kobhora teryarenge ko mwahokanyo ndyaghambirwe (na) Abrahamu ne esemoka yabho, nigha mbarebha bhaghabhi abhi ikyaro naho, yare kokohetera obhohene ubhwi imighiro. ¹⁴Kobhora abho umwahokanyo mbho abhaghabhi imighiro ngya bhosa, ne en'gana yaghirwe. ¹⁵Kobhora umwahokanyo ghorereta obhoreru, nawe hara ghotare honswe esoko tehohe.¹⁶Kobhora yabhaye igho kughirya yi imighiro, okoreke ebhe enokwe. Keno kikusha kobha, obhoraghe mborerongehya esemoka yonswe,(na) abhebhorwa bhano tebhara bhamanyire umwahokanyo he mbhonswe (na) bhara abha mumighiro ighya Abrahamu. Kobhora umwene we tata weto bhonswe ¹⁷kya bhora yakonirwekonirwe, {"Nakokore uwe obhe umwibhori uwi ibhyaro bhyaru."Abrahamu yarenge ko bhara bhamwitabhereyi, bhora, Waryobha ono akukyorya abhaku obhohoru no okoreta amang'ana ghano ghataho ghatore kobhaho.¹⁸Ukutigha agha kebhara ghonswe, Abrahamu kobhokare bhwaye yamwitabhereyi Waryobha ku shinsiko sheno shikusha. Ku igho akabha suwabho ibhyaro bhyonswe,ko kera kyaghambirwe,... "Nigho esemoka yaho erebha." ¹⁹Umwene tiyarenge morosuhe kumighiro. Abrahimu yaitabhereyi ko omobhere ghwaye umwene ghware ghwakwa_hano yahikiri ikihiko kyo okwesokera imyoka ighana imwe. Gweki yaitabhereyi ehari iyu ukukwa konda iya Sara.²⁰Naho kukughirya yo obhoraghe ubhwa Waryobha, Abrahamu teyaiteng'ire kukwitabheryahe. Yhaywe shinguru kumighiro ghweki akamoghonga Waryobha. ²¹Niyamanyire obhoronge ubhwa kera Waryobha yamoraghire, yarenge no obhotoro obhwokokekora. ²²Ku igho reno yabharwe igha nehene.²³Bhono tiyakonirwekonirwe ku ubhwera bhwaye he, nigha ebharwe ku mwene. ²⁴Yakonirwekonirwe kukughira yeto bhonswe, kobhora bhatoreywe kobharwa, bheto bhano tukwitabherya umwene ono yaryokiri Omokama weto Yesu kurwa mobhaku. ²⁵Ono nora yarusibhwi ku kughira iya ebhekeno bhyeto akaryokibhwa okore tobharwe obhohene.

Chapter 5

¹Kobhora twabharwa obhohene ko nshera yimighiro, ntona omorembe (na) Waryobha kohetera Omokama weto Yesu Kristo. ²Kokohetera umwene ntona obhoronge kohetera imighiro ne enokwe eno erenge (na) bheto toremera. Torashomerwa ku amaiteghero ghano ghakotohana umukumo ko Waryobha mo obhohoreru bhwa Waryobha.³Te ko reno he,gweki torashomerwa ko nyanko yeto. ⁴Obhoghomerya bhorebhora umukumo, umukumo ghorebhora obhokare kukughra iya ghano ghakusha. ⁵Obhokare bhono tebhokorebhera oronamba, kobhora obhoghonhe ubhwa Waryobha bhwaeterwa ko shenkoro shyeto kohetera enkoro ehoreru, eno twareterwa.⁶Kokobha hano twarenge bhoro, ko enkagha iyo obhoronge Kristo yakure kukughira iya amasaryo gheto. ⁷Kokobha nerebha kokong'u ko omwe akwe kukughira yo omonto omohene. Nkobhora, hamwe omonto akakerehire kukwa ku kughira yoomonto omohene.⁸Naho Waryobha yakomerya obhohanshe bhwaye ko bheto, kobhora enkagha hano twarenge abhebhekeno, Kristo yakure kukughira yeto. ⁹Bhono ko ghonwe ghayo, bhono kobhora twagherwa obhohene kohetera amanyinga ghaye, ntoraryokibhwi ukurwa ko obhoreru ubhwa Waryobha.¹⁰Kobhora, ne enkagha hano twarenge bhabhisa,hano twaghotanibhwi (na) Waryobha kukughira yokohetera uruku urwo omona waye, ko kerya hayo, hano twamare koghotanibhwa, ntoratunguribhwi no obhohoru bhwaye. ¹¹Teghayo aghenehe, nko bhora tukushomerwa ko Waryobha okohetera Omokama Yesu Kristo, kokohetera we bhono twanyore obhoghotanya bhono.¹²Ku igho bhono, nyore kohetera omonto omwe ebhekeno mbyaihire mukyaro, kohetera enshera eno uruku ndwasha ko nshera iya mobhekeno. No uruku rokanyaraghana ko abhanto bhoonswe ko bhora bhonswe mbakore ebhekeno. ¹³Ko bhora nkohekera omwahokanyo, ebhekeno mbyabhae mukyaro, naho ebhekeno tebhekobhorwa enkagha yumwahokanyo ghotaho.¹⁴Ku igho, uruku ndwabhahire kurwa ko Adamu kohekera Musa, nunyora nko bhora bhano bhatakore ebhekeno ko kosoka ukwa Adamu, ono arenge ekerengyo umwene singa yasha. ¹⁵Kura bhono, umutuho ughwa bhosa te isaryohe. Ko bhora hano oranyore kwi saryo rya omwe abharu bhakakwa bhokong'u enokwe iya Waryobha no umutuho ko enokwe iya omonto omwe,Yesu Kristo, yongerya kwaruha ko bharu.¹⁶Kobhora umutuho te kyu ukunyora agha ora yakore ebhekeno. Kobhora ko orobhareka rwonde, okokenga ikina ikya risaryo nkuishire kukughira iya risaryo iryo monto womwe. Naho ko orobhareka rwonde, obhotoro ubhwa bhosa korareta obharwe obhohene nkwinshire kukughira (ya) amasaryo amaru. ¹⁷Ko bhono, yarenge ku isaryo rya omwe, uruku rokabhaha okohetera omwe, ghweki bhokong'u bhara bhano bharinyora enokwe nsharu hamwe no obhotoro ubhwa obhohene mbarebhaha ko hetera obhohoru ubhwa omwe, Yesu Kristo.¹⁸Bhono nigha, kokohetera rasaryo omwe uwa abhanto bhonswe mbaishire kokengerwa ikina, mbuyo bhuyo okohetera rikoro imwe iryo obhohene nkwishire okobharwa obhohene ubhwa obhohoru kobhento bhoonswe. ¹⁹Ko bhora okohetera ukwanga kwitabherya ukwo omonto omwe abharu mbakore ebhekeno, bhono okohetera esoko iyaye abharu mbarekorwa bhahene.²⁰Naho umwahokanyo ngwaishire hamwe, okoreke risaryo rerande ko bharu. Gweki ahase hano ebhekeno bhyaruhire kobha bhyaru, enokwe yongei bhokong'u. ²¹Eno yabhaye kughira iya, ebhekeno bheno bhyabhahirwe ku uruku. Nigho ghweki enokwe ekotora kobhaha okohetera obhohene kukughira yo obhohoru ubhwa bhokora no obhokora kokohetera Yesu Kristo Omonene weto.

Chapter 6

¹Nke toraghambe? Twikare mo bhekeno okoreke enokwe yengeri? ²Tigho he. Bheto bhano twakwereye ebhekeno, toratora ghweki kobha bhahoru kuriyo? ³Bhono tememanyire igha bhara bhasubhwa kohetera Kristo mbasubhirwe kohetera uruku rwaye?⁴Ntwabhekirwe hamwe nawe okohetera isubho kuruku. Eno yakorwe kya bhora Kristo yaimokibhwi ukurwa muruku kohetera obhohoreru ubhwa Tata, okoreke bheto totore koghenda no obhohoru bhohya. ⁵Mbono twarenge toghotanibhwi hamwe nawe ko kerengyo ikyo uruku rwaye, ghweki ntoreghotanibhwa kokoryoka kwaye.⁶Bheto ntomanyire igha, obhohene bhweto ubhwa kare mbhwahkanibhwi hamwe nawe, kukughira yo omobhere oghwe ebhekeno ghosaribhwi. Reno ndyaishire kukughira totakaghenderya kobha abhaghorwa abhe ebhekeno. ⁷Umwene ono yakure yakorwe igho kokoreng'anya ne ebhekeno.⁸Nawe nyore torakwa hamwe na Kristo, tuitabheri igha nturikara hamwe nawe. ⁹Ntomanyire igha Kristo yaryokire kukurwa mobhaku, ghweki te mukuhe.Uruku terore mobhahahe.¹⁰Nkobhora ko eng'ana yu ruku rono yakure ko ebhekeno, yakure kamwe igho kukughira (ya) bhoonswe. Ghweki, obhohoru bhono aikaye, naikaye kukughirya iya Waryobha. ¹¹Konshera iyo, bhenyu nho mwabhareywe kobha abhaku abhi ibhitimba, enkagha iyo ko Waryobha mbahoru more kohetera Yesu Kristo.¹²Ku kughira iyo otakahaterya ibhitimba bhekobhahe okoreke otore kwitabherya oronamba rwaye. ¹³Otakaitabherya kobha mubhitimba kye ebhento bheno bhetana obhohene, irusya wihire umwene ko Waryobha, kya bhara bhakwa naeno mbana obhohoru. Ghweki mwahore emebhere ghenyu kye ekento ikyo obhohene ko Waryobha. ¹⁴Motakaitabherya ikitimba kebhabhahe. Kobhora temorenge nse yo omwahokanyo, morenge nse ye enokwe.¹⁵Nigha bhono? Tokore ibhitimba ko bhora tetorenge hanse yo omwahokanohe, ntorenge ko enokwe? Tigho he. ¹⁶Temomanyire igha okobha ku umwene ono mukwirusya abhene kya abhakori abhe emeremo eno bhenyu morabha bhakori bhaye, ono mukutunwa momosoke? Eno ne hene nokanyora bhenyu mbaghorwa abhi ibhitimba bheno bhikukuhira muruku hamwe mobhoghorwa ubhwe esoko eno ikukuhira mobhoronge.¹⁷Mbuya Waryobha aghongwe!Kobhora mware abhaghorwa abhi ibhitimba, naho mwasoka kurwa monkoro era kuryegho reno mwanyora. ¹⁸Mwakorwa abhahoreru kukurwa mubhitimba, mwakorwa abhaghorwa abho obhoronge.¹⁹Ndashumansha kyo omonto kukughira yo obhoro bhwenyu, kya igho bhuyo ere,bhono mwirusi mobhe abhaghorwa abho obhohene ko ikimwenso. ²⁰Hano mwarenge abhaghorwa abhi ibhitimba, mwarenge abharabhu (na) abhahene. ²¹Ko enkagha iyo mwarenge ne ehaghoke ko amang'ana ghano ko bhono moraghasokera? Kobhora mwarora amang'ana ghayo nduku.²²Naho ko bhora bhono mwakorwe bharabhu mwabha hare ne ibhitimba mwakorwe abhaghorwa abha Warybha, mmona ehagho kukughira yi ikimwenso. Eng'ana eno no obhohoru ubhwa bhokora. ²³Kobhora amahakwa aghu ibhitimba nu uruku, nobhotoro ubhwa Waryobha no obhohoru ubhwa bhokora kohetera Kristo Yesu Omonene weto.

Chapter 7

¹Hamwe temomanyire, bhahiri bhane (kobhora ndashumansha (na) abhanto bhano bhamanyire umwahokanyo). Kobhora umwahokanyo nkobhabha ghore omonto hano akerenge mohoru?²Kobhora omokari onoatetirwe nabhohirwe no umwahokanyo ku mushasha waye hano akerenge no obhohoru, nawe hano umushasha waye arakwe, nkobhare morabhu. ³Ku igho, enkagha mushasha waye mmohoru, nawe anoumushasha wonde, uyo arabherekerwa umutwari. (Na) hano umushasha waye yakwa nkobhare morabhu ko umwahokanyo, ku igho tabhe mutwarihe hano arasohi uwonde.⁴Ku igho, bhahiri bhane bhenyu bhoonswe mbaku more ko umwahokanyo ughwa enshera iya omobhere ughwa Krist. Yabhaye igho okoreke munyore koghotanibhwa no uwonde, ko ora ono yaryokibhwi ku kurwa mobhaku okoreke kutora kumwebhora Waryobhashehagho. ⁵Kya igho twarenge, ibhitimba bheno, twighombire mbhyo bhyatwibhoryi uruku.⁶Naho bhono twahaterwa kurwa ko umwahokanyo. Ntwankwa kya igho twarenge twangirwe. Okoreke tobhe kya igho tore Mometema gheto, tekyabhora twarenge kare mobhokonikoni.⁷Bhono ighake toraghambe? Omwahokano nkitimba? Tighohe. Kubhuyo, tenkamanyire ikitimbahe, tekabhaye kokohetera umwahokanyohe. Kobhora tenkamanyire kwighombahe hano umwahokanyo ghotorokiri igho, "Otakaighomba." ⁸Naho ikitimba nkyanyora umweya kohetera ehamo iyo eno yandeteye ubhwighombi. Kobhora ikitimba hano omwahokanyo ghorabhore nkikure.⁹Oni natangatire mobhohoru naho hano umwahokanyo ehamo iyo yaishire, ikitimba kekanyora umweya oghwo obhoru. ¹⁰Oni nkakwa ehamo era ekaretire obhohoru ikisyorya kondetera uruku.¹¹Kobhora ikitimba nkyanyore umweya kohetera ehamo no okong'aina. Okohetera iyo, yanyitire. ¹²Ku igho umwahokanyo mohoreru, ne ehamo yonswe ne horeru, iyo obhohene ghweki, ninshiya.¹³Ku igho era yarenge nshiya ekandetera uruku? Etakaitegherwa igho. Naho ikitimba, kohekera kebhe ikitimba okohetera inshiya era, yandeteye uruku. Eno yabhaigho kokohetera ehamo era, ibhitimba mbyengei kobha bheghogho bhokong'u. ¹⁴Kobhora ntomanyire umwahokanyo monkoro ghwasemoka,oni omonto mwebhorwa nde. Naghoribhwa mobhoghorwa ubhwi ibhitimba.¹⁵Ko rera nkokora, temanyire obhorongehe. Kobhora rera nkutuna korekora, tenkorekorahe, (na) rera ndeghire ndyo nkokora. ¹⁶Nokanyora nkore rera ntahanshire, ndaitabherya igha umwahokanyo muya.¹⁷No okobha bhono toni umwene nkokora riyohe, (ni) ibhitimba bhera bhyanyibhoha. ¹⁸Mahene nimanyire igha oni umwene nko amaitegheroghane,teho ng'ana nshiyahe. Kobhora tenkore rera nkwighombahe.¹⁹Kobhora iriya rera nkwighomba tenkorekorahe, ndi ghogho rera ndyo nkokora. ²⁰Bhono nyore ndakora rera ntahanshire, (ni) ikitimba keno kyanyibhoha. ²¹Nemanyire, ghweki, igha nenena umughiro oghwo okokora iriya, nawenenena obhosarya.²²Nkobhora nkushomerwa omwahokanyoughwa Waryobha ghono ghunyibhohire. ²³Ghweki nenena umughiro omohaghare ghono ghunyibhohire. Ghono ghukwitanya umughiro omohya mobhongo bhwane ghorankora mbhe omoghorwa uwo umughiro ughwibhitimba bheno bhyanyibhoha.²⁴Oni mmobhabhayeru nde! Nawe arensabhora nu uruku? ²⁵Ndaghonga Waryobha okohetera Yesu Kristo Omonene weto! Ku igho. Oni umwene ko obhongo bhwane nkuitabheryande omwahokanyo ughwa Waryobha. Nawe momasaryo aghibhitimba nde.

Chapter 8

¹Bhono kobhara abha Kristo Yesu tebharekengerwa ikinahe. ²Nko bhora umughiro oghwe Enkoro yo obhohoru eno erenge ku Kristo Yesu nenhore ndabhe (na) mbhe hare (ni) ibhitimba hamwe uruku.³Nigha kera umwahokano ghwatamirwe kokora nko bhora omobhere ghwarenge ghuringoyire, Waryobha yakore. Yamotomire Omona waye omohanshe, kukumtubhanya omona uwa mwiro uwi ibhitimba abhe ituho iyi ibhitimba abhe ituho iyi ibhitimba, (na) akenge ikina ikibhitimba ko omona wu umwiro. ⁴Yakore igho amaragheryo agho omwahokanyo ghahorwe ko bheto, Ibhano totakutuna kokora amang'ana aghi ikyaro, ko bhora kukwitabherya amang'ana Enkoro. ⁵Bhara bhakwiteghera aghi ikyaro nkokorabhare aghi kyaro, naho bhara bhakwitabherya aghe Enkoro (na) aghe Enkoro bhakokora.⁶Kobhora amaiteghero agho omobhere nu uruku, nigha amaiteghero aghe Enkoro no obhohoru no omorembe. ⁷Eno nkukughirya igha esemi iyo omobhere nu ubhubhisa ko Waryobha kobhora tokosoka umwahokanyo ughwa Waryobha, nunyora nkosokahe. ⁸Bhara bhakuitabherya agha ikyaro tebhakoteghera rya Waryobha.⁹Nokanyora temorenge bha kyarohe (na) abhe Enkoro more, nyore nigho igho Enkoro iya Waryobha nemanyire kobhenyu. No omonto uyo atana Enkoro iya Kristo uyo te wayehe. ¹⁰Hano oranyore Kristo arenge ko bhenyu, omobhere ngukure ko amang'ana aghi ibhitimba, naho Enkoro ne horu amang'ana amahene.¹¹Hano oranyore Enkoro iya ora yaryokiri Yesu kurwa mobhaku ana bhenyu, ono yamuryokiri Kristo kurwa mobhaku narebharyokya kurwa muruku obhohoru kohetera obhongo ubhwo Enkoro yaye, ono aikaye mobhenyu.¹²Bhono nigho, bhahiri bhane, bheto mbasiretore, tekukughira iyo omobhere twikare no omobhere. ¹³Hano ora mwikareye agho omobhere, hang'e more mukwe, naho nyore nko Enkoro (morafisha) amakoro gho omobhere ghwenyu bhoonswe mmorebhaho.¹⁴Kobhora kya hara abharu bhararongekwa ne Enkoro iya Waryobha, bhano mbana bha Waryobha. ¹⁵Kobhora temwagheghire enkoro yo obhoghorwa ghweki mwobhohe. Ukughirya igho mokaghegha enkoro yo okokorwa mobhe abhana bhaye, eno tokokora, "Tata, Tata!"¹⁶Enkoro iyene nemanyire enkoro yeto igha mbana bha Waryobha tore. ¹⁷Nyore mbanatore, mbaghabhi tore ghweki abha Waryobha. Nkoghabha tore (na) Kristo.¹⁸Kobhora ono akobhara inyanko eye enkagha eno igha tekentohe hano nareng'anya no obhohoreru bhono torehanwa. ¹⁹Kobhora kera ekento nkiteng'eye bhokong'u korokibhwa ko abhana abha Waryobha.²⁰Bhora tomanyire igha yarwereye mobhoghogho, te (kwa) kuitabherya umwene nkukughira yaye ono yabhimerya. ²¹Nigha obhobhombi bhonswe mboretorwa harabhu nu ukurusibhwa mobhoghorwa. ²²Ghweki ntomanyire igha obhobhombi bhonswe nkorora bhore nu ukunyanka (kwa) bhoro kohekera bhono.²³Terenghe igho ahene, nunyora (na) bheto bhano tona (amarimbuko) aghe Enkoro_bheto bhonswe nkorora tore, toraghanya kokorwa abhana, era ukutunguribhwa bheto. ²⁴Ghweki nkwe bhushomerwa ko reno twatunguribhwa. Nawe kera ekento keno kikwiteng'erwa nkeremahwa tekena bhuya he,nko bhora nawe urinyora arakiteng'era kera areroranga? ²⁵Naho hano torakiteng'ere ekento keno totakorora, torakeghanya ko okoghomerya.²⁶Ku kughirya iyo iyo, Enkoro wonswe aratotorya ko obhobhabhayeru bhweto. Kobhora tetomanyire kosasama bhono ikutunwa, naho Enkoro umwene aratosasamera kwo okoghondobhera kono kotakoghambwa. ²⁷Ghweki koreng'ana obhohanshe ubhwa Waryobha.²⁸Bheto bhonswe ntomanyire igha ko bhoonwe bhano bhahanshire Waryobha, umwene nkobhakorare hamwe nawe amaiya, ko bharonge abhaye. ²⁹Kobhora bhamanyire kukurwa semoka bhatubhanibhwa ne ekerengyo ikyo Omona waye, ono mwibhorwa no omotangi waye uwa mobhahiri abharu. ³⁰Kobhora bhahoywe kurwa semoka, mbabhabherekeye bhonswe. Nabhara bhabherekeywe, bhayo mbabharweye obhohene. Ghweki bhara bhabhareywe obhohene bhonswe akabhaghonga.³¹Nke toraghambe ko amang'ana ghano? Waryobha no robhareka rweto arenge, newe arenge ighoro yeto? ³²Ono yatighire omona waye umwene akamurusya kukughirya yeto niyake aratighe hano kere ekento hamwe nawe?³³Nawe arebhashongera abhahorwa abha Waryobha? Waryobha uwe omobhari uwo obhohene. ³⁴Nawe arebhakengera ikina ikyu ubhushibhu? Kristo Yesu uwe yakure kukughirya yeto, ghweki amaru bhokong'u we yaryokibhwi. Nkonhora hamwe (na) Waryobha ahase ahe soko, ghweki we akotosasamera bheto.³⁵Nawe aratwahokani ni obhoghonshe ubhwa Kristo?inyanyi, etabhu, inyanko, ekeghabhi, ekebhe, risabha? ³⁶Kigho ryakonirwekonirwe, "Ku bhwera bhwaho turitwa omobhaso ghobhare. Ntwabharwe kya amang'ondi ghano ghakushinshwa."³⁷Komang'ana ghayo ghonswe bheto ntokereho abhabhahi ku umwene ono yatohanshire. ³⁸Nkobhora naitabhereyi tu uruku, hamwe obhohoru, hamwe omoraghe, hamwe obhobhahi,nu nyora ne bhento bhera bheho, hamwe ebhento bheno bhikusha nunyora ninguruhe, ³⁹nunyora ngara gharenge ighoro, agha hanse nunyora nkityenyi kyende kyonswe, teketore kutwahokanya no obhoghonshe ubhwa Waryobha, ono arenge ora Kristo Yesu Omonene weto.

Chapter 9

¹Ndaghamba obhohene kohetera Kristo.Tenkorongohahe, (na) amaiteghero ghane nkorokya igha nhamwende ne Enkoro Ehoreru, ²igha bhono obhosorombharu obhonene no obhoro bhono bhotakohwa monkoro yane.³Igha ndaighomba nihimwe umwene no okwahorwa hare (na) Kristo kukughirya iya abhahiri bhane, abhe semoka yane ⁴Abhene mba Israel. Bhano bhana obhotoro ubhwo kokorwa abhana, abho obhohoreru, abhe endaghano no umutuho ughwo omwahokanyo, no omoragho. ⁵Bho mbho bhatangangatire kono Kristo no akosaka kobha momaghogho ghano_ono yarenge Waryobha uwa bhyonswe aghongwe bhokora.nitabhereyi.⁶Naho nigha obhoraghe ubhwa Waryobha shekagha kuhika. Bhora te kera omonto uwa Israel no Mwiisraeli semokahe. ⁷Tigha nunyora no omwebhorwa uwa Abrahamu igha (na} abhana bhaye bhano wibhoyehe. Naho, "okohetera ku Isaka orwebhoro rwaho rwabhayeho."⁸Eno nigho, abhana abho omonto te bha Waryobha. Mbano bharaghirwe bharamahwa kya abhebhorwa. ⁹Nigha eno yo eng'ana endaghe; "Ko enkagha eno nendashe, (na) Sara ahanwe Omona."¹⁰Tereno iryenehe, nigha hano Rebeka yagheghire enda iyo omona omwe, Isaka umwibhori weto_ ¹¹nigha abhana tebharenge bharebhorwahe (na) tiyarenge arakora eng'ana yoyonswe inshiya nunyora nengogho, okoreke amaiteghero agha Waryobha ku kwahora ryemere, te (kwa) amakorohe nkukughira yaora akwitabherya. ¹²Yaghambirwe ku mwene, "Omonene narekora omoke." ¹³Kigho yarenge ekonirwekonirwe: "Yakobo namohanshire, nawe Esau namoreghire."¹⁴Bhono ghweki nke toraghambe?Bhono bhoho obhobhe ko Waryobha? Tigho he. ¹⁵Nko bhora akoghamba ku Musa,"nendabhe no obhohanshe ko ora ndahanshe,ghweki nendabhe ni ikyabhera ko ora ndabher." ¹⁶Ku igho bhono nigha tekukughirya (ya) ora akokenyahe,nu ukughirya (ya) Waryobha, ono akorokya obhohanshe.¹⁷Kobhora obhokonikoni bhoraghambera Farao, "Kukughirya enonakwimokiri, okoreke noroki obhotoro bhwane ku uwe okoreke irina ryane rerangeribhwi ku ikyaro kyonswe." ¹⁸Ku igho bhono, Waryobha arabha no obhohanshe kora akamohansha, (na) koora akohansha aramokora kobha mobhe.¹⁹Ghweki noraghambe kuoni, " Nkwake okomaha nisaryo? Nohe ono yaghomerya amakoro ghaye? ²⁰Ukutigha igho, omona uwu mwiro,uwe nawe okohonshokya bhora Waryobha atakutuna? Mbotoroke bhobhonswe bhono bhoho ko kera kyabhombwa (na) Waryobha koghamba, "Nkwake wankoreye igho?" ²¹Omobhombiuwa amatoto tana bhohene obhokokonya amatoto no okobhomba ekento koemeremo imihiku kurwa kobhototo bhuyo bhuyo, ne ekento kyende ko emeremo ighya nsiko shonswe?²²Nighake hano okanyore Waryobha, ono arenge mwango korokya obhoreru bhwaye nokorokya shinguru shyaye sherorwe, yabhaye bhoronge kobhoghomerya bhwaye kohekera ebhento bhera bhyatorweho kukusikibhwa? ²³Nighake nyore yakore igho kokorokya ubhwaru obhwo obhohoreru bhwaye ko ebhento ibhyo obhohanshe, bheno yare yaserenya kukughrya yo obhohoreru? ²⁴Nighake nyore yakore reno ko bheto, ko bhora yatobherekeye, te kukurwa ko Wyahudi, naho ghweki nkurwa ko bhanto abhi bhyaro?²⁵Kigho akoghamba ko Hosea: "Ndebhabherekera abhanto bhane bhano bhatarenge bhane, no omoghonshe waye ono atahanshirwe. ²⁶Nerebha igha hara yaghambirwe kobho, 'Bhenyu temorenge bhanto bhanehe,' hara bharebherekerwa 'abhana abha Waryobha ono akwighwa."'²⁷Isaya arakora Israeli, "Hano risabhu irya abhana abha Israeli rekabhae kyo omosense ughwa munyansha,ekabhaye amasagho agha bhano bharitunguribhwa. ²⁸Kobhora Omonene nareghegha irina ryaye kukyaro, mbongo (na) kobhohoreru. ²⁹Kyaigho Isaya yatangire koghamba, "Nyore Omonene uwa abhasirikare teyatotegheye nyuma orwebhoro kukughirya yeto, ntokabhaye kya Sodoma, ntokakorwe kya Gomora,³⁰Nke toraghambe bhono? igha abhanto abhi ibhyaro bhano bhatatunanga ehene, mbanyore ehene, ehene ku imighiro. ³¹Naho Israeli, ono yatunire umwahokanyo oghwo obhohene, teyayehekeyehe.³²Nkwake etare igho? Nko bhora tebhaitunire ku imighiro, nko amakoro. Mbaitureture bhakaitema kwe eghena, ³³Nkya bhono yakonirwekonirwe, "Maha, natore reghena iryokwituratura ku kyaro ikya Sayuni no orotare rono rotana masaryo. Ora akwitabherya ko reno taresokahe."

Chapter 10

¹Muhiri,amaiteghero agha enkoro yane ko Waryobha nkukughirya yabho, kughirya yu ubhutunguribhwa bhwabho. ²Nko okobha bhakorora igha emekere ghyabho ko Waryobha,terenge kukughira yo okomanyahe. ³Nkobhora bhatamanyire obhohene ubhwa Waryobha, bharatuna bhabhe no obhohenebhwabho. Tebharenge ne esoko ko obhohene ubhwa Waryobha.⁴Kobhora Kristo uwe esoko yo umwahokanyo kukughira iya obhohene ko ora akwitabherya. ⁵Kobhora Musa nkokonakonare kukughirya yo obhohene bhono bhukusha no umwahokanyo: "Omonto ono akosoka omwahokanyo naramenye no obhohene bhono."⁶Naho obhohene bhono bhukurwa mumighiro areghamba igha, "Otakabhamba monkoro yaho, 'Nawe arityana kukughya mwisaro?'(Eno nkoreta Kristo hanse). ⁷Otakaghamba, 'Nawe arituma mweroma?"' (Eno nkomoreta Kristo ighoro kurwa mobhaku).⁸Naho araghamba igha? "Eng'ana nerenge hang'e nauwe, kumunywa (na) monkoro yaho." Iyo neng'ana iyo omorembe,eno ereraghanibhwa. ⁹Kokobha ko okoghamba kwaho uritabherya igha Yesu no Omonene, nu ukwitabherya monkoro yaho igha Waryobha ryamoryokiri kurwa mobhaku,noreryoka. ¹⁰Nko kobha enkoro omonto iritabherya no ukunyora obhohoru.¹¹Nko okobha igha ndyakonirwe igha, "Ono wowonswe akwitabherya taresokahe." ¹²Nookobha igha tereho isoro ko Myahudi no Myunani kobhora Omonene oraora no Omonene uwa bhonswe, ghweki mwame ko bhara bhakomobherekera. ¹³No okobha kera omonto ono akabherekera irina ryaye Omonene narasabhoka.¹⁴Nkwa ighake bharatore komobherekera umwene bhara bhataramwitabherya? Niyake bhatore kuitabherya bhora bhataramwighwa?Niyake bharighwe tebhana kemanyeryohe? ¹⁵Nighake bharatore kotebherya, hano bhatatomirwe?_kya igho yakonirwekonirwe, "Nke keraghire amaghoro ghabhoamaiya bhara bhakorareka eng'ana inshiya!"¹⁶Naho tebhonswe bhaiteghereye eng'anahe. Mbora Isaya akoghamba, "Omonene, newe ono yaighure eng'ana yeto?" ¹⁷Kuigho umughiro nkushaghore kukughirya yu ukwighwa, nu ukwighwa eng'ana iya Kristo.¹⁸Naho ndaghamba igha, "Tebhaighurehe?" Nigho, "Obhoraka bhwabho mbwahwa kurwa kebhara ku kyaro kyonswe, (na) amang'ana ghabho gharahekera ikihiko iki ikyaro."¹⁹Ko ghonswe ghayo, Ndaghamba igha, "Israeli tebhamanyirehe?" Musa yatangire koghamba igha, "Nendahanahe mobhe narihari kobhanto bhano bhatana ikyaro.Kohetera enshera iyi ikyaro keno ketakomanya, ndebhasighirya mokabhe morere,"²⁰Isaya mokare yare araghamba, "Nanyorwe nabhara bhatantunire. Nkamaha nabhara bhatantunanga." ²¹Naho ko Israeli bharaghamba, "Shinkiko shonswe naghorokiri amabhoko ghane ko bhara bhatansokire nabhara bhana emetwe emekong'u.

Chapter 11

¹Bhono ndaghamba igha, Waryobha yangire abhanto bhaye? Tigho he. Nko bhora oni wonswe Mwiisraeli,bhuhiri Abrahamu,uwe esesoro iya Benyamini. ²Waryobha tiyangire abhanto bhayehe, yabhamanyire kurwa bhotange bhwabho. Temomanyire rikonikoni reno rekoghamba ko Eliya bhono yaihombire ko Warobha ighoro iya Israeli? ³"Omonene,bhaitire abharoti bhaho, bhamare bhatabhoye amasengero ghaho. Noni umwene nsaghire, bhono bharatuna obhohoru bhwane."⁴Nawe Waryobha niyake yamohonshokeyi? "Nibhekeye umwene abhanto ebhekwe muhungate bhano bhatakumuhighamera ibhiru." ⁵Nunyora nigho,enkagha eno iya bhono nhobhare bhano bhasagha kukughira yu ubhwahori ubhwe enokwe.⁶Nunyora nko nokwe, tekomakorohe. Bhono enokwe terekyora kobha enekwehe. ⁷Niyake erebha? Eng'ana eno Israeli bhatunanga,tebhainyorehe, naabhahorwa bhakainyora,nabhande bhakahanwa ubhurito. ⁸Nkya bhora yakonirwekonirwe: "Waryobha yabhahaye enkoro indito,amaiso ghano ghatakorora amatwe amakiro,kohekera rero eno."⁹Nho Daudi yaghambire, "Tigha shemensha shabho shebhe emetegho ighya shinswe,emeheto, ahase ahukwituratura,niikisiyomba ighoro yabho. ¹⁰Tigha amaiso ghabho ghamwame kobhake bhatakamaha. Bhahinywe emeghongo ghyabho ghetakaghoroka kemwe."¹¹Bhono ndaghamba igha, "Bhaitureture no okoghwa?" Etakashe ebhe igho. Nighaa, hano bharatomwe abhene,ubhutunguribhwa bhuhikire mubhyaro, okoreke abhene bhabhe narihari. ¹²Bhono hano bharatamwe mbarabhe nu ubhwame ubhwi ikyaro, nahano bharabhorwe mbarabhe nu ubhwame ubhwi ibhyaro, niyake bharakore bhateremeke?¹³Nabhono ndaghamba igha,bhenyu abhanto abhi ibhyaro. Bhono nahorwa ko bhanto abhi ibhyaro bhyende ndihemera emeremo ghyane ¹⁴Hamwe nendabhahane rihari bhano morenge omobhere ghomwe naoni. Hamwe ntorabhatunguri abhamwe bhabho.¹⁵Nyore arabhe nkwangwa kwabho ne ukwighwerana aghi ikyaro,okoseranibhwa kwabho nighake korabhe kutigha obhohoru kurwa ko bhaku? ¹⁶Nyore shehagho ishya okotanga ne emongo, nigho ere kiinkundi iyo obhose. Nyore imiri ne emongo, masagharya ghonswe mbuyo.¹⁷Naho nyore amasagharya aghamweghagheshirwe, kya uwe risaghari irya mzeituni, ndyemibhwi kobho, (na) nyore wasaghire hamwe nabho ku imiri ighyo ubhwame ubhwa mzeituni, ¹⁸otakaikumya amasagharya. Mbuya nyore urikumya, tuwehe niimiri okotorya omanye imiri nkokotorya ghere uwe.¹⁹Bhono noraghambe, "Amasagharya ngagheshirwe okoreke nemibhwi kwitinya." ²⁰Bhyuyo mbohene. Kukughirya iyo kwanga kuitabherya kwabho bhakabhotorwa,naho uwe wimereye keteremeyekukughira iyu umughiro ghwaho. Otakayiteghera uwe mwene ko obhotoro ubhwa ighoro bhokong'u, nigha wobhohe. ²¹Nyore Waryobha atahatereyi amasagharya aghe esemoka tetorekengerwa ikina bhoonswe oni nauwehe.²²Rora, nigha, amakoro amaiya no obhoro ubhwa Waryobha.²³Ghweki, nyore mbaratighe koghenderya ko ukwanga kuitabherya kwabho,mbariemibhwa ghweki. ²⁴Kobhora bhenyu mwabhotoreywe kebhara ko bhara abhe esemoka mzeituni ughwa mwisisi, ghono ghotaimeri ko mzeituni omohene,te bhokong'u ko Wayahudi, bhano bharenge kya amasagharya ghano ghasemokire kuemibhwa ghweki mo mzeituni ughwabho abhene?²⁵Nko bhora bhahiri bhane tinkutuna mwange komanya, kukibhisire keno, okoreke motakabha ne etemo ku ukwiteghera kwenyu abhene. Ikibhisire keno nkena obhokong'u bhono bhukurwera Israeli, kuhika ku ibhyaro bheno bhirisha.²⁶Bhono Israeli bhonswe mbaritunguribhwa, kigho yakonirwekonirwe: "Ukurwa Sayuni narisha Umutungurya. Narirusyaho obhoghogho bhoonswe kurwa ko Yakobo. ²⁷Eno iyo erebha endaghano yane (na) bhenyu, enkagha eno ndesendora ibhitimba bhyabho."²⁸Ko orobhareka romwe kughirya ye eng'ana, nkorererwa bhare ko ukughirya yenyu. Ko orobhareka ronde yarwereye mu ubhwahori bhwa Waryobha, bhahanshirwe kukughirya iya bhasokoro. ²⁹Nkobhora umutuho ngwarwa ko Waryobha teghukusyoryahe.³⁰Nkokobha hano yasimiri bhenyu mwarenge mumwangire Waryobha, nawe bhono munyore enokwe ko bhora yo obhoghambi bhwabho. ³¹No obhoronge ubhwe enshera iyo, bhono Wayahudi mbamughira. Keno kyabha nigha ku ikyabhera keno monakyo bhenyu mbaratore bhoonswe kunyora enokwe. ³²Waryobha yabhohire abhanto bhoonswe kukughirya iyu ukumwisyorya, okoreke abhabhere bhoonswe.³³Kigho bhorenge ubhwame ne esoko no obhotoro ubhwa Waryobha! Tishikwishunshwa ibhina bheno bhekokengwa, nashenshera shitishunshirwe. ³⁴"Mbora naora yamanyire amaiteghero agha Omonene? Hamwe nohe yabhaye umwahokanya waye?³⁵Hamwe newe yasimiri kohana Waryobha ekento? ³⁶Nko bhora hano yarureho, kohetera enshera yaye (na) waye, ebhento bhyonse nhobhere. Abhe no obhohoreru ubhwa bhokora no bhokora. Ebhe kya igho.

Chapter 12

¹Ku igho ndabhakomerya, bhahiri,kukyabhera ikya Waryobha, mwirusi emebhere ghenyu ghebhe ituho ehoru, ehoreru,eno ikwitabheribhwa ko Waryobha. Eno yo esasamo yenyu iyo obhronge. ²Motakaitubhanya netemo iyi ikyaro keno,musyoribhwi kokokorwa bhohya amaiteghero ghenyu. Mokore igho munyore obhoghonshe ubhwa Waryobha bhono bhona enokwe, eno ikumushomera ne ehoreru³Nkobhora nkoghamba kukughirya ye enokwe eno nahanwa igha kera omonto ono monawe mukumo aiteghere umwene kokera kyaigho akwiteghera. Nigha, aiteghere ko soko, kyabhora Waryobha yahana kera ome ekerengere ikya umughiro.⁴Kobhora ntona ebhento ibhyaru ko omobhere ghomwe, te bhyonswe bhena moremo ghomwehe. ⁵Nigho nunyora bheto ku ubhwaru bhweto ntorenge omobhere ghomwe ko Kristo, nakera omonto kumurikyaye.⁶Ntona obhotoro haghare haghhare koreng'ana ne enokwe eno mwahaywe. Nyore obhotoro ubhwo omonto niiyo omoroti, ekorwa kokerengere ikyu umughiro ghwaye. ⁷Nyore obhotoro obhwo omonto ne emeremo ebhe igho hano uwonde anoobhotoro ubhu ukweghya yeghi. ⁸Nyore obhotoro obhwo omonto okohonya aghenderi kohonya abhanto, hano oranyore obhotoro obhwo omonto mohani aghenderi kohana abhanto,nyore obhotoro obhwo omonto nkotangata aghenderi kotangata abhanto.⁹Obhohanshe bhotakabha niko. Mwange obhosarya mokore amaiya. ¹⁰Ko obhoghonshe ubhwa abhahiri, mohanshane bhenyu ko bhenyu ko soko, mosokane bhenyu ko bhenyu.¹¹Ko emekere, motakabha bharosu, Ko enkoro, mobhe abhahanshi ko Omonene, mumuitughamere. ¹²Mushomerwe ko obhokare bhono monabho ku shinsiko sheno shikusha.Moghomeri ku inyanko yenyu. Mobhe ko amasabho. ¹³Mosaghe ko amang'ana agha abhaitabherya. Mutune enshera iyo obhohani.¹⁴Mosabherane obhohoru ko bhoonswe bhara bhano mukunyanka nabho, mobhasabhere motakabhaihima. ¹⁵Mushomerwe nabhano bhakushomerwa,mukure nabhara bhakukura. ¹⁶Mobhe (na) amaiteghero ghamwe bhenyu ko bhenyu. Motakaiteghera ku ukwihemahe, nawe mobhaitabheri abhanto abha hanse. Motakabha ne soko ighoro iya amaiteghero ghenyu abhene.¹⁷Motakahakya omonto obhoghogho ko obhoghogho. Mokore amang'ana amaiya mo amaiso agha abhanto. ¹⁸Nyore etorekeni, kigho yatorwe ko bhenyu, mobhe no omorembe (na) abhanto bhoonswe.¹⁹Bhaghonshe, motakahakanya ibhisiyomba abhene, nawe mwirihe no obhobhe ubhwa Waryobha.Kobhora ndekonirwekonirwe, "Ikisiyomba niikyane oni nendehaka,' Omonene araghamba." ²⁰"Naho nyore umubhisa waho ano umweko moragheri. Arabhe ninyonta,munywensi.Kobhora hano orakore igho,noranyore omotoreye amakara agho moro ko motwe ghwaye. ²¹Otakatamwa no obhobhe, nigha oheghe obhobhe ko enokwe.

Chapter 13

¹Kera enkoro ebhe ne esoko ko abhanene no kobhotonge ubhwi ighoro, ko bhora obhotonge bhoonswe bhorarwa ko Waryobha. Ghweki shentonge shonswe nshetorwe (na) Waryobha. ²Ku igho ono akokora obhotonge ne ehamo iya Waryobha akwanga;nabhara bhakwanga mbarekengerwa ikina abhene.³Kokobha abhatongi te keroghoryo kobhara bhakokora amaiya,naho nkobhara bhakokora amasaryo. Bhono nkwighombore ukwanga kobhoha obhotonge? Kora amaiya norerabhibhwa ko ghayo. ⁴Ko okobha kera omokori uwe emeremo uwa Waryobha ku uwe ku kukughirya iya amaiya.Nahano orakore amaghogho, yobhoha; ko kobha togheghe risabha ng'ana etaho.Kobhora no omokori we emeremo uwa Waryobha,omohaki uwe ikisiyomba. ⁵Ku igho mukumo osoke,te kukughirya yo obhoro nu kukughirya iya amaihitiryo.⁶Ku kughirya eno morarusi righoti. Kobhora abhatongi mbhakori abhe emeremo ghya Waryobha, bhano bhakoghenderya kokora ring'ana reno. ⁷Momohaka kera omwe keno akutuna ahakwe isire: righoti nko ora yisire kohaka; ubhushibhu nko ora yaisire kobhohaka;ehaho nko ora akohaha; esoko nko ora akumughyako aisire esoko.⁸Motakasabhwa isire no omonto wowonswe ,mohanshane bhenyu ko bhenyu abhene. Kokobha ora akohansha nyarobheri waye arahikya omwahokanyo. ⁹Nko okobha, "Toresoherahe, turitahe, turibhahe, turighombahe,"nyore eho ehamo yende yonswe,niyorokibhwi korokara rono: "Omohanshe nyarobheri waho kigho wihanshire umwene." ¹⁰Obhohanshe bhoranyahara nyarobheri uwo omonto. Kigho, obhoghonshe no ubhuhiku obhwo umwahokanyo.¹¹Ku kukughirya iya reno momanyire enkagha,igha abhaye ne enkagha yu ukurwa moshentero. Ko okobha ubhutunguribhwa bhweto bhwahikire kotamboka enkagha era twaiteng'eranga. ¹²Ubhutiko bhogheye, no omobhaso nhang'e ghore totore mbareka amakoro aghi ikisunte,twibhohe ebhyoghe ibhyo obhorabhu.¹³Tobhe abhahene kya mobhorabhu, te ko obhushomerwa obho ubhorebhi hamwe obhosarya. Otakaikara mubhwighombhi bhono bhotakotorwa korebherwa, (na) temobhisiyomba narihari. ¹⁴Nigha twibhohe Omonene Yesu Kristo, totakatigha obhoghogho bhotosohere,no ukwighomba.

Chapter 14

¹Momogheghe wowonswe ono arenge no obhorosu ko imighiro, kukughirya iya amaiteghero ghaye tebhamokengeye ikinahe. ²Omonto ono anoumughiro oghwo okorya kyokyonswe,uwonde umuyongeru nishinyonyi ishyene akorya.³Omonto ono akorya kera ekento atakasera ora atakorya kere ekento. Naora atakorya kera ekento atakasera ora akorya kera ekento.Kobhora Waryobha yaisa komoghegha. ⁴Nu wewe,ono okokengera ikina omokori we emeremo uwu uwonde?Nko obhoronge bhwo Omonene waye okwemera hamwe ukwikora. Nawe naroghorokibhwa kokobha Omonene aremokora aghoroke.⁵Omonto uwomwe arakumya urusiko oromwe kokera shinsiko shyende.Uwonde shinsiko shyonswe akukumya. Nigho kera omonto abhe (na) amaiteghero ghaye. ⁶Ora akoghota urusiko nkoroghotare kukughirya iya Omonene. Naora akorya nkoryare kukughira yo omonene,naumwene wonse nkukumyare Waryobha. Ora akwighomerya kwanga korya nkukughirya iyo Omonene. Nkurusyare umukumo ko Waryobha.⁷Kokobhataho ono aikae umwenehe,nataho ono akuiyitahe. ⁸Bhono ntwikaye,nkukughirya yu umwene Omonene.Bhono nyore nkuikara tore nu ukukwa (na) abho Omonene tore. ⁹Kokobha nditeghero irya Kristo yakure no okoryoka ghweki, igha abhe Omonene uwa bhoonswe abhaku (na) abhahoru bhara bhaikaye.¹⁰Naho uwe nkwake okengere umuhiri waho ikina? Nauwe, nkwake osere umuhiri waho? Bhoonswe ntoremera okokengerwa ikina mobhoronge ubhwa ikitumbe ikikina ikya Waryobha. ¹¹Nko bhora yakonirwekonirwe, "Kya bhono nikae," Omonene araghamba, "Kera omonto narihighamera nakera ororeme ndurirusya umukumo ko Waryobha."¹²Bhono nigha, ko kera omwe weto narerusya ekerengere kyaye ko Waryobha. ¹³Ku igho,totakabha torekengerana ikina hamwe, tokorenga igha taho ono atore ekehaghe nunyora no omotegho ko umuhiri waye.¹⁴Nemanyire naitabheribhwa ko Omonene Yesu, tekeho ekento keno ketare kwitabheribhwa ku umwene. Nku umwene ono akwiteghera igha ekento keno nkeghogho, kobhora ku umwene nkeghogho. ¹⁵Oranyore nkukughirya iyi ibhyakorya bhikughira umuhiri waho araroghora,nutighire obhoghonshe. Otakamosarya ku ibhyakorya bhyaho omonto ono kukughirya yaye Kristo akakwa.¹⁶Ku igho motakaitabherya amakoro ghenyu amaiya ghakakora omonto akabhasera. ¹⁷Kobhora obhokama ubhwa Waryobha nkukughirya iya ibhyakorya nu ukunywa,nko hene,omorembe,nu ubhushomerwa ko Enkoro Ehoreru.¹⁸Nkokobha ono akumwitabherya Kristo kukughirya eno nkwitabheribhwa ere ko Waryobha (na) yaitabheribhwa (na) abhanto bhoonswe. ¹⁹Nko bhora bhono, tutabheri amang'ana agho omorembe ghano ghakotorya omonto (na) uwonde.²⁰Otakasarya emeremo ighya Waryobha kukughirya yi ibhyakorya. Ebhento bhyonswe nko obhohene no obhorabhu, naho mbeghogho ko omonto ora akorya no okomokorera umwene aiture (na) aiteme. ²¹Mbuya otakarya inyama,nunyora nkunywa amarwa, nokanyora nkyokyonswe keno ku umuhiri waho keramoha ekehaghe.²²Imighiro gheno,mikuma gheno onagyo,ghetore ku uwe umwene (na) Waryobha. Nkoghongware omonto ono akwikengera ikina umwene ko kera akwitabherya umwene. ²³Ono atana obhohene yakengeywe ikina nokanyora ararya, kobhora tikurwa kumighirohe . Nakyokyonen

Chapter 15

¹Bhono bhano tona shinguru nigha togheghe obhorosu ubhwa abhoro, ghweki totakaishomya abhene. ²Kera murikyeto ashomeri nyarobheri waye kokobha mbuya,nko okomotorya.³Kobhora nunyora Kristo tiyihanshire umwenehe. Ebhe igha, yabhaye igho nkya hano yakonirwekonirwe, "Amatoki agha bhara bhakotokire ngahekereye." ⁴Ko kera kyonswe kyatangatire kokonwakonwa, nkyakonirwekonirwe ko okorokerya,ko amaiteghero kohetera obhoghomerya no okotorwa enkoro (na) abhakonikoni ntokabhaye bhakare.⁵Bhono Waryobha uwo obhoghomerya no uwokotoha enkoro ko riteghero imwe motore kobha naiteghero imwe kokera monto koreng'ana Yesu Kristo. ⁶Ko amaiteghero ghaye aratora kokora kumukumya ko obhoghabhi igha Waryobha (na) Tata uwa Omonene weto Yesu Kristo. ⁷Ku igho mogheghe kera omwe, kya bhora Kristo yabhagheghire,ko obhohoreru ubhwa Waryobha.⁸Bhono nkoghambande igha Kristo yakorwe mokori we esaro kukughirya yo obhohene ubhwa Waryobha. Yakore igho okoreke atore korokerya obhohene obhwo omoragho ghora ghwarusibhwi kobhatata. ⁹Nakobha abhaibhyaro kukumya Waryobha ko nookwe yaye. Kya igho yakonirwekonirwe, " Ku igho ghweki nendarusi umukumo ghwaho mubhyaro no okoretya kukumya irina ryaho."¹⁰Ghweki araghamba igha, "Bhenyu abhanto abhiibhyaro mushomerwe, hamwe nabhanto bhaye. ¹¹Naghweki, "Moghonge Omonene, bhenyu abhanto bhibhyaro bhyonswe; mtighe naabhanto bhibhyaro bhyoonswe bhamoghonge umwene."¹²Ghweki Isaya akaghamba igha, "Nderebhaho ritnya rya Yese, nauwomwe naryemoka kobhaha kubhyaro bhyonswe. Abhanto mbarebha abhaiya kumwene."¹³Bhono Waryobha ono akwiteng'erwa abhahane ubhushomerwa bhoonswe no omorembe ughu kwitabherya, okoreke mobhe momaiteghero, agha shinguru Enkoro Ehoreru.¹⁴Oni umwene naseghwa nabhenyu bhahiri bhane. Naaseghwa igha bhenyu bhoonswe mobhe no obhohene, mobhe namaiteghero ghonswe. Naseghwa igha, bhenyu mokemerane abhene ko bhene.¹⁵Naho nkokonakonande kobhokare kobhenyu komang'ana amarebhe agho okobhahitya ghweki, kobhora obhotoro bhono nahanwa (na) Waryobha. ¹⁶Obhotoro bhono bhwarigho mbono nare omokori uwa Yesu Kristo ono yaretirwe ko bhanto bhoonswe,kwirusya kobha umwimereri uwe eng'ana iya Waryobha. Nenkatore kokoraigha kukwirusya kwane ko bhanto kobhe kwikeribhwi, nkwahoywe (na) Waryobha konshera Ehoreru.¹⁷Ku igho ubhushomerwa bhwane bhorenge ku Kristo Yesu nakomang'ana agha Waryobha. ¹⁸Ku igho tentore kosabha amabhe koghamba ryoryonswe rerahe kukughirya igha Yesu yankora kosoka abhanto. Eng'ana yahikibhwa ko ng'ana narikoro. ¹⁹Kushinguru sheekerengyo no okoroghorya nashinguru eshe Enkoro Ehoreru.Eno yarenge igha kokobha yarure Yerusalemu, ukwinara ahare Iliriko, ntore kobha kebhara eyobhohoreru kong'ana iya Kristo²⁰Ko enshera eno amaiteghero ghane agho okorangerya eng'ana, naho tana hase Kristo atamanyirwe, okoreke ntakahaghasha ighoro yo obhorosa obhomonto wonde. ²¹Kyaigho yakonirwekonirwe, "Bhano ku umwene tebhana amang'ana ghaye yaishire mbaremorora, nabhano bhatamwighure mbaremomanya."²²Ku igho narenge ndebhereywe ku ubhwaru kusha kobhenyu. ²³Naho bhono tenena ahase hohonswe ko orong'ongo rono, naighombire ko imyoka miaru kusha kobhenyu.²⁴Bhono nkagha shoonswe naghyanga Hispania, naghanyanga kobharora nkaheteye,no okotora kuhirwa enshera yane nabhenyu, nho nashomeywe no obhomwe bhwenyu ko nkagha nke. ²⁵Naho bhono nkughande Yerusalemu kotorya abhaitabherya.²⁶Mbora yashomeye abhanto abha Makedonia (na) Akayakosora omosoro ughwa abhataka abhamwe abhaitabherya Yerusalemu. ²⁷Nigho,yabhaye ko obhoghonshe bhwabho, no obhohene,mbabhaye abhasire bhabho. Ko bhora nyore abhanto mbarighwerane ko amang'ana ghabho aghe enkoro, bharasabhwa nabho ghweki kobhakora ghano ghakutunwa ko bhento²⁸Ku igho, enkagha yahikire bhono nko kwisa ko hagho eno kobho, oni nindighya nshera emwe nabho kuhika Hispania. ²⁹Nemanyire igha, enkagha eno ndisha kobhenyu nindisha kobhohoreru ubhwe enokwe iya Kristo.³⁰Bhono ndabhakomerya, bhahiri, igha ko Omonene weto Yesu Kristo, nokobhohanshe bhwa Enkoro, igha mosange hamwe naoni ko masabho ghenyu ko Waryobha kukughirya yane. ³¹Mosasame kobhora ntore kutunguribhwa kurwa ko bhara bhatana esokoiya Yudea,ghweki abhakori bhane iyo Yerusalemu etore kogheghwa (na) abhaitabherya. ³²Mosasame ko bhora ndatora kusha kobhenyu ku ubhushomerwa kohetera obhoghonshe ubhwa Waryobha,ghweki ntore kusha hamwe nabhenyu,mmunye.³³Waryobha uwo omorembe abhe hamwe nabhenyu bhonswe. Ebhe kya igho

Chapter 16

¹Mbahaye mohara wenyu Fibi, ono arenge omokori uwe emeremo uwa risengero reno rerenge Kenkrea, ²Okoreke motore komomanya Omonene. Mokore bhono ikyu bhwera nikya abhaitabherya, ghweki mwemere hamwe nawe ko kera eng'ana yoyonswe era arituna kobha nayo. Kobhora umwene nabhaye omokori uwa abharu,nakukughirya yane umwene.³Mokeri Priska (na) Akila, abhakori abhe emeremo hamwe naoni ku Kristo Yesu, ⁴bhono ko bhohoru bhwane mbanyahare obhohoru bhwabho abhene. Nkobhakumyande, natonihe,nkokobha komasengero ghonswe agha bhanto. ⁵Kerya risengero reno rerenge wabho. Kerya Epanieto omoghonshe wane, ono arenge omwebhorwa omotangi uwa Kristo Asia.⁶Monkeri Mariamu ono yakore emekere kukughirya yenyu. ⁷Mokeri Androniko (na) Yunia,abhahiri bhane, naabhebhorwa hamwe naoni. Mukumo mobhahorwa, bhano bhatangatire komomanya Kristo ntaramomanya. ⁸Monkeri Ampliato,omoghonshe wane ko Omonene.⁹Monkeri Urbano, omokori wane hamwe naoni ku Kristo, (na) Staksi omoghonshe wane. ¹⁰Omokeri Apele, ono yaitabheribhwi ku Kristo. Bhakeri bhoonswe bhano bharenge mwighutu rya Aristobulo. ¹¹Monkeri Herodioni, umuhiri wane. Monkeri bhoonswe abha Narkiso, bhano bharenge ko Omonene.¹²12 Monkeri Trifaia na trifosa ,abhakori abha emeremo abhe emekere ko omonene.Mokeri Persisi omoghonshe wane,ono akore emeremo bhokong'u ko Omonene, ¹³Monkeri Rufo,ono yahoywe ko Omonene nanyoko wabho ono wonswe anyibhoye. ¹⁴Monkeri Ansikrito Fiegon,Herme,Patroba,Herma,na abhahiri bhonswe hamwigho.¹⁵Monkeri Flegon na Yulia ,Nerea mohara wabho ,na Olimpa,na abhaitabherya bhonswe hamwe nabho. ¹⁶Mobhakeri kera omwe kukubhahumbata.Amasenghero ghonswe ku kristo ghabhakeri.¹⁷Bhono ndabhakomerya,bhahiri,kwiteghera ighoro yabho bhano bhakughira ghorabhaho umwiyahoro ne ebhehaghe.Bharanga kwitabherya ameghyo ghana mwegha.mwisyori mobharweko. ¹⁸Ko bhora abhanto kya bhano tebhakomokora Kristo Omonene he,ne shenda shabho abhene.Ko amang'ana aghabho amanyohu no ukukumya obhorongo bhorarongohera shenkoro isha bhano bhatana isoro.¹⁹Ko kerengyo ke esoko yenyu mwahekera kera omonto.Ku igho nkushomerwande ighoro yenyu,nawe ndabhatuna mobhe nobhosoke kotemo yu ubhuya,na motakabha naisoro mobhoronge ubhwa obhosarya. ²⁰Waryoba uwo morembe taretegheta kusikya risambwa momaghoro gheto.Enokwe yo Omonene Yesu kristo ebhe hamwe na bhenyu.²¹Timotheo,omokori wemeremo uwa hamwe naoni,abhakeri,na lukio,Yason na sospeter,abhahiri bhane. ²²Oni Tertio,ono yakonire konire ritashandighi reno,ndabha kerya ku rina iryo Omonene.²³Gayo, ono yansereniri nakwisengero ryonswe rerabhakerya. Erasto, omobheki uwa shimbirya uwu umughi, arabhakerya, hamwe (na) Kwarto wamwabho. ²⁴(Komerya:ko eno yarwa kontangi,orakara rono torohohe.Maha Warumi 16:20."Enokwe iya Omonene weto Yesu Kristo yikare kobhenyu bhonswe.Ebhe igho.)²⁵Bhono ko omwene ora akokora mwemere koreng'ana ne eng'ana na ameghyo agha Yesu Kristo,koreng'ana nokoghorwa okwo ubhubhisi bhono bhwabhisirwe ko enkagha ntambe. ²⁶Nawe bhono yamare kwighorwa no okokorwa ghamanyekane amakonikoni agho obhoroti kore eng'ana ne ehamo ya Waryobha wa bhokora na bhokora,ko soko yi imighiro ighi ibhiaro bhyonswe.²⁷Nko Waryobha umwene esoko,kohetera Yesu Kristo,korabha no obhohoreru bhokora bhonswe.Ebhe igho.

1 Corinthians

Chapter 1

¹Paulo,ono yabherekeywe na Kristo kobha umwahorwa uwobhoghonshe ubhwa Waryobha,na Sosthene wamweto. ²Kho risengero irya Waryobha rheno ryarenge Korintho,kho bhara bhaghotanibhwi na Yesu Kristo,bhano bhabherekeywe kobha abhanto abhahoreru.Torabhakonera konera bhara bhonswe bhakoresoka irina iryo Omonene weto Yesu Kristo kohetera ntahana shonswe,Omonene wabho nabheto. ³Enokwe nomorembhe ghobhe nabhenyu kokohetera ko Waryobha Tata weto no Omonene weto Yesu Kristo.⁴Nsiko shonswe ndamoghonga Waryobha wane kukughirya yenyu,kukughirya ye enokwe iya Waryobha eno Kristo Yesu yabhahaye. ⁵Yabhakore kobha abhame kho khera enshera,kho obhoghambhi na amang'aini ghonswe. ⁶Yabhakore abhame,kyaigho ekorokya igha Kristoyorokiri igha mohene hamwe nabhenyu.⁷Kuigho temokosoherwa obhotoro obhwa shenkoro,kya igho morenubhwiseghe obho koghanya ukusha ko Omoneneweto Yesu Kristo. ⁸Narebhasegheka bhenyu kuhika kobhohekero,kukughira motakasha kobha nisoro ku urusiko oro Omonene weto Yesu Kristo. ⁹Waryobha mohene ono yabhabherekeye bhenyu ko obhomwe bho omona waye,Yesu Kristo Omonene weto.¹¹¹⁰Bhono ndabhatongera abhamura nabhasubhati bhane,kohetera irina irya Omonene weto Yesu K risto,kobha bhonswe mwitabheri,ghweki kotakabhaho nukwahokana ghate yenyu.Ndabhakomerya igha mobhe hamwe komaiteghero nobhoronge bhomwe.

¹²Nighere:kera omwe wenyu aghambhe,"oni noni Paulo"hamwe oni nuwa Apolo,"hamwe oni nuwa Kefa"hamwe nuwa Kristo." ¹³Igha Kristo yitwena?Igha Paulo yanyankibhwi kukughirya yenyu?Igha mwasubhirwe ku irina rya Paulo?¹⁴Ndamoghongha Waryobha igha tenasubhire wowonswehe,hamwe Krispo na Gayo. ¹⁵Eno yarenghe igha taho wowonswe akaghambhire mwasubhirwe kurina ryane. ¹⁶{Gweki nabhasubhire abha mwighutu irya Stephania.Ighoro ya hayo,temanyirehe nyore nasubha monto wonde wowonswe ora.}¹⁷Kobhora,Kristo tiyantomirehe kusubhahe ng'we yantomire kotebherya eng'ana.Teyantomirehe kotebherya amang'ana aghe esoko iya abhairo,kohetera shinguru isho mosarabha ughwa Kristo ghotakarwaho.¹⁸Kokobha amang'ana agho mosarabha ghono Yesu yabhambhirweko erarorwa mbhokangi kobhara bhamwanga Waryobha.Naho kobhara bhano Waryobha yabhatungurya,nkushinguru shaye. ¹⁹Kobhora ekonirwekonirwe, " Ndesarya shinguru ishya bhano bhanaobhong'aini. Ndesarya obhotoro ubhwa abhamanyi."²⁰Harenge omonto omohene?Harenge omonto omosomi? Harenge omoghambi omong'enerya uwi ikyaro keno? Waryobha tiyasyori obhohene ubhwi ikyaro kobha obhokangi. ²¹Kurwa ikyaro kyatangirwe obhohanshe bhwaye tiyamanyire Waryobha,yashomeyi Waryobha ko obhokangi bhwabho obho okotebherya okoreke bhara bhabhitabhere.²²Wayahudi bharabhorya ibhyorokeryo bhyo ebheroghoryo (na) Wayunani bharatuna obhohene. ²³Naho toratebherya Kristo yanyankibhwi, ono yarenghe ekehaghe ko Wayahudi ghweki mbokangi ko Wayunani.²⁴Naho nkobhara bhabherekerwa na Waryobha,Wayahudi (na) Wayunani, toratebhery a Kristo (kwa) nguru ne esoko iya Waryobha. ²⁵Kokobha obhokangi ubhwa Waryobha bhone esoko kokera abhana abha bhairo, no obhorosu ubhwa Waryobha bhona shinguru kokera abhana ubhwa abhairo.²⁶Maha keno Waryobha akobhabherekera, mura namohara weto. Tebharu bhenyu mwarenge ne soko ko kerengere kya abhana abha bhairo. Tebharu mwarenge nashinguru. Tebharu bhano mwebhorwa ko obhohoreru. ²⁷Naho Waryobha yahoye ebhento ibhi ikyaro kekange okoreke okobhasokerya ibhi ikyaro. Waryobha yahoye ebherosu kukyaro kosokerya ikya shinguru.²⁸Waryobha yahoye kera kyarenge nobhotoro bhwa hanse nakeno kyaregheribhwi mukyaro. Yahoye nunyora mbera bhetabhareywe kobha ne kento no okobhebhara bhebhe nu ubhwera. ²⁹Yakore igho okoreke atakabhaho ono akwihema mobhoronge mobhoronge bhwaye.³⁰Kukughirya iya kera Waryobha yakore, bhono morenge ku Kristo Yesu, ono yakorwe esoko kukughirya yeto kurwa ku Waryobha. Yarenge ehene yeto, obhohoreru nu ubhutunguribhwa. ³¹Kigho yabhaye, kigho rikonikoni rekoghamba, "Ono akwikumya aikumiri omonene."

Chapter 2

¹Hano naishire ko bhenyu mura namohara weto, tinishire ko amanga'ana agha okong'enerya ne esoko kya bhora natebhereyi ehene eno yibhisire ko Waryobha. ²Nirusya komanya kera kento hano narenge hamwe nabhenyu kutigha Yesu Kristo nawe yanyankibhwi.³Ghweki narenge nabhenyu ko bhorosu kobhobha nakokohaha. ⁴Amang'ana ghane no okotebherya kwane tekwarenge amang'ana agho okong'enerya ne esokohe. Ku igho ngarenge kukorokyerya Enkoro iya shinguru, ⁵Okoreke imighiro ghyenyu ghetakabha ne esoko iya abhana abhabhairo, nkushinguru ishya Waryobha.⁶Bhono torashumanshe esoko mobhamwe abha abhanto abhakoro, nawe tesoko iyi ikyaro kenohe hamwe abhabhahi abhe enkagha eno, nabhano bhaheta. ⁷Eno eho,torashumansha esoko iya Waryobha ko obhohene bhono bhwibhisire, esoko eno yibhisire eno Waryobha yahoye enkagha eno yarenge totarahekera obhhohoreru bhweto.⁸Taho wowonswe wowonswe uwa abhabhahi ubhwe enkagha eno ono yamanyire esoko eno, hano bhakaemanyire ko nkagha iyo tebhakanyankiri omonene uwo bhohoreruhe. ⁹Naho kyabhora yakonirwe, "Amang'ana ghano ghataroshwe niriso, ghano ghataighurwe, amaiteghero ghataiteghereywe,amang'ana ghano Waryobha yasereniri ko bhara bhamohanshire."¹⁰Ghano mmang'ana ghano Waryobha yatorokire kohetera Enkoro, kobhora Enkoro nkomahere kera ekento, ko amang'ana agha Waryobha. ¹¹Nkobhora taho omonto ono amanyire amaiteghero aghu uwondehe,ne enkoro yu omonto umwene? bhono, taho ono amanyire eng'ana iya Waryobhahe,ne Enkoro iya Waryobha umwene.¹²Naho bheto tetwanyore enkoro yikyarohe, naho Enkoro eno ikurwa ku Waryobha,okoreke tunyore aman'gana aghu ubhubhahi ghano ghakurwa ku Waryobha. ¹³Toraghamba amang'ana ghano,ghano esoko iyo omonto etatore kweghya, naho ghano Enkoro eketweghya. Enkoro nkwanshorere eng'ana ye soko ko soko yenkoro.¹⁴Omonto ono atana eng'ana takunyora Enkoro iya Waryobha, kobhora ghayo teghana bhwera kumwenehe. Tatore koghamanya kobhora ngamanyirwe ko ng'ana. ¹⁵Ko ora uwe eng'ana arakenga amang'ana ghonswe. Naho wonswe arakengerwa nabhande. ¹⁶"Newe akotora komanya amaiteghero gho Omokam, ono akotora kumweghya?" Naho tona amaiteghero agha Kristo.

Chapter 3

¹Naoni, bhahiri bhane, tenkaghambire na bhenyu kya abhanto abhe eng'ana, naho nkya abhanto abhebhorwa. Kya abhana abhake ku Kristo. ²Nabhanywensiri amabhere tebhyakorya bhekong'uhe, kobhora temwarenge morabha bhakoryahe.Nunyora mbono temorabhahe.³Kokobha bhenyu mebhere mokere. Mona rihari nikihemere. Timwikae koreng'ana no omobhere, temokoghenda kebhontohe? ⁴Kobhora omwe akoghamba, "Ndaghera Paulo" Nu uwonde araghamba, "Ndaghera Apolo" Timwikaye kya abhantohe? ⁵Apolo nnewe? nunyora Paulo uwe we? Abhakori abhe emeremo bhaora mwitabhereyi,ko ora Waryobha akamoha aghokokora.⁶Oni nkemya,Apolo aketera, nawe Waryobha akakinya. ⁷Ku igho,tewe yemiri nunyora nkohomerahe nanakyo. Nawe Waryobha akukinya.⁸Bhono ono akwemya naono akohomera mbareng'aini, kera omwe narehakwa ko kerengere kera akore. ⁹Kobhora bheto mbakori bha meremo bha Waryobha tore, bhenyu nirisiko rya Waryobha more, rihaghasho rya Waryobha.¹⁰Koreng'ana ne enokwe iya Waryobha eno nahanwa ndenge omohaghashi omonene. ono natora obhorosa, nuwonde arahaghasha kwighoro.Naho omonto abhe omong'aini ko ora akohaghasha ighoro yaye. ¹¹Kobhora taho uwonde ono akotora kohaghasha obhorosa bhonde ghono ghohaghashirwe, we Yesu Kristo.¹²Bhono, hano murikyenyu arahaghasha ighoro kobheghera, shehera, amaghena aghu ubhwera, ibhisighonko,amato hamwe ubhunyanki, ¹³emeremo ghaye nguryorokibhwa, obhorabhu bho omobhaso mborerorwa. Kobhora mborerorwa no omoro. Omoro ngoresakya ubhuya ubhwe emeremo ko kera omonto kera yakore.¹⁴Hano oranyore yahaghasha kiritighara,narituhwa. ¹⁵Naho oranyore emeremo ghyo omonto ngerasikibhwi no omoro, narahe. Naho umwene nartunguribhwa, naririha no omoro.¹⁶Temomanyire igha bhenyu nisengero irya Waryobha morehe nigha Enkoro iya Waryobha nerenge momebhere ghenyu? ¹⁷Hano omonto arasari risengero irya Waryobha, Waryobha naremosarya omonto uyo. Kobhora risengeru irya Waryobha nihoreru,nabhenyu bhonswe.¹⁸Omonto atakaing'aina umwene,nyore mobhenyu amoono akwiteghera ane esoko ko nkagha eno,abhe kya "omokang" nho arabhe ne esoko. ¹⁹Kobhora esoko yi kyaro keno nobhokangi mobhoronge ubhwa Waryobha, yakonirwe konirwe, "Nkunyorere abhe esoko ko maiteghero ghabho" ²⁰Ghweki, 'Omokama namanyire amaiteghero agha abhasoku teghohe."²¹Bhono omonto atakaihemera omona uwu umwiro! Kobhora ebhento bhyonswe mbyenyu. ²²Nyore Paulo, hamwe Apolo, Kefa, nunyora nkyaro, obhohoru,uruku, ebhento bheno bheho,nabheno bherebhaho. Bhyonswe mbhyenyu, ²³nabhenyu mba Kristo more (na) Kristo nuwa Waryobha.

Chapter 4

¹Ku igho omonto atobhare bheto,kya abhakori abhemeremoabha Kristo naabhaibhagheri abhi ikibhisire kyo obhohene ubha Waryobha. ²Ko reno, keno kikutunwa ko abhaibhagheri nigha bhaiteng'erwe.³Nawe kuwoni nketo keke bhokong'u kokengerwa ikina nabhenyu,ku ikina kya nyabhanto. Kobhora oni umwene tenkwekengerahe. ⁴Temenyire kyokyonswe ikyukwikengerahe kobhora oni mohenende. No Omokama arenkengera.⁵Ku igho, motakatara okokengera ighoro iya kyokyonswe kera enkagha etarahika, hano atarasha Omokama. Ono arareta mobhorabhuamang'ana ghano ghaibhisire mukisunte nukorokerya keno kerenge moshenkoro shabho. Hayo nho kera omwe arinyora umukumo ghwaye kurwa ko Waryobha.⁶Bhono, bhahiri bhane, oni umwene (na) Apolo ntokoreye omwahokanyo kukughirya yenyu. Okoreke ukurwa kwenyu moratora kwegha obhoghambi bhono, "Otakaghya bhokong'u ko keno kekonirwekonirwe." Eno erorokya igha uwomwe wenyu aihemere murikyenyu. ⁷Bhono nnewe akomaha keno ketare kobhenyu nu uwonde? Nkehe onakyo keno otanyore bhosa? Nyore wakinyore bhosa,nkwake ukwihema kyahano motakore igho?⁸Nyore mwanyore bhyonswe bheno mwatunanga!Momanye mwamehire! Musimiri kobhaha_mwimerereye bhokong'u kokerya bheto! Mbohene, ndabhasabhera mwimerere bhuya okoreke twimerere bhonswe nabhenyu. ⁹Bhono nkwitegherande Waryobha atokore bheto abhahorwa kokotorokya ikihiko ko orokara urwa ehaheni kya abhanto bhano tokengeywe kwitwa. Tobhaye kyu ubhushomerwa ubhwi ikyaro, ko bharaghe nabhana abha abhairo¹⁰Bheto mbakangi tore kukughirya iya Kristo, nawe bhenyu mona esoko ku Kristo. Mbatobhu tore naho bhenyu mona shinguru. Morasokwa, nawe bheto toraregheribhwa. ¹¹Nunyora enkagha eno tona umweko ni nyonta,tetona inghibho,tetona ebhetemohe, naghweki tetona ahase aho okomenyahe.¹²Tona emekere ighyo okokra emeremo,ko mabhoko gheto abhene. Hano twasherwa,toranonka. Hano twanyankibhwa,toraghomerya. ¹³Hano twatokwa,tobhahonshokeri(kwa) bhunyohu. Tobhaye, nabheto torabharwa igha twangwa nikyaro netokore ko mang'ana ghonswe.¹⁴Tenkokonakona amang'ana ghano kokobhasokyahe, nkokobhakanya bhenyu abhana bhane bhano nhanshire. ¹⁵Nokanyora mona abheghya bhekwe ikomo ku Kristo,temona bhasuwenyu bharuhe. Kobhora nabha suwenyu ku Yesu Kristo kohetera eng'ana. ¹⁶Bhono ndabhasasama mweghe aghane.¹⁷Kiyo nkyo kikughirya nabhareteye Timotheo,omoghonshe wane no omona omohene ko Omokama.Narabhahiti shenshera shane ku Kristo, kyabhora neghire kera hase nakera risengero. ¹⁸Bhono abhamwe bhenyu nkwikumya bhare, bharakora okonya tinkisha kobhenyuhe.¹⁹Naho nindisha ko bhenyu kwi bhagha,hano Omokama aritabheri. Nho ndemanya te mang'ana ghabho abhenehe bhano bhakwikumya nendemaha shinguru shabho. ²⁰Kobhora obhokama ubhwa Waryobha tebhokobha ko mang'anahe nku shinguru. ²¹Nke mukutuna? Nishe ko bhenyu ni nyimbo hamwe ko obhohanshe nakonkoro iyu ubhunyohu.

Chapter 5

¹Twighure urukweri igha mona amang'ana amaghogho, aghu ubhusimbe ghano ghatarenge mobhanto abhi ibhyaro bhyende. Tona urukweri igha murikyenyu ararara namokasuwabho. ²Nabhenyu murikumya! Temekoroghorahe? Ono yakore igho mumwange.³Nunyora tendenge hamwe nabhenyuhe nendenge moshenkoro shyenyu, namare komokengera ikina ko ghayo yakore, kyahano narengeho. ⁴Hano mwasikana hamwe ku rina irya Yesu, ne enkoro yane erenge hara kushinguru shyo Omokama weito Yesu, namokengeye ikina Omonto uyo. ⁵Omonto uyo namare kumuhira kwi sambhwa okoreke omobhere ghwaye ghosaribhwi, okoreke enkoro yaye yishe kohonibhwa ku urusiko ro Omokama.⁶Ikihemere kyenyu tekento kiyahe. Eketondoru ekeke kerasarya ibhyaru. ⁷Mwisabhe abhene ebhetondoru ibhya kare,okoreke mobhe abhahoru, mobhe omokate ghono ghotatondoye. Kokobha,Kristo Omona uwa Ring'ondi uweto uwe epasaka yaisa kushinshwa. ⁸Ku igho tushomerwe inyangi to obhotondoru ubhwa karehe, obhotondoru obhwe etemo enghogho naamaghogho. Bhono tushomerwe omokate ghono ghotana obhotondoru ubhwikwihota no obhohene.⁹Nabhakoneye enyarobha yane okoreke motakaishoghana naabhasorare. ¹⁰Tekobhasorare bhi kyaro kenohe, hamwe abhaighombi hamwe abhasaki,hamwe bhano bhakwighomberya amatughi mwikare hare nabho, bhono nerenge mukumo murwe mukyaro.¹¹Bhono ndabhakonera konera motakaishoghana nawowonswe ono akobherekerwa omohara hamwe umumra ku Kristo,naho amenye ko obhosorare hamwe kwighomba hamwe omosaki hamwe ono akwighomberya ritughi hamwe omotoki, hamwe omorebhiMotakasanga no omonto uwe etemo eno. ¹²Nighake ndakengere ikina bhano bharenge kebhare kwisengero? Ebhe igha bhenyu mobhakengere bhano bharenge mwisengero? ¹³Naho Waryobha narabhakengere bhano bharenge kebhara. "Mumurusimo omonto omoghogho mobhenyu"

Chapter 6

¹Uwomwe wenyu hano arabhe narisoro namurikyaye, niyikerya kughya kokengerwa ikina kunshama atighe abhaitabherya? ²Temomanyire abhaitabherya mbo bharekengerwa ikyaro ikina? Nunyora morakengera ikyaro ikna,temotore kwitabherya amang'ana ghano ghatare gha mukumo? ³Temomanyire igha abharaghe torebhakengera ikina?Nko kerengereke, toratora kwahokanya amang'ana agho obhohoru bhono?⁴Nyore toratora kokengera amang'ana ghano agho obhohoru ghano, nkwake tokokareha kuhira amashongero ghano mwisengero irya bhara bhakwitabherya. ⁵Ndaghamba ghano koshensoni shenyu. Kobhenyu taho uwe esoko ono akotora kobhahokanya abhamwe? ⁶Nyore kigho ere bhono mwitabherya omwe aghi munshama kushongera umwitabherya murikyaye,namashongero ghayonkotorwa ghare mobhoronge yo omokengi wi kina ono atakwitabherya!⁷Mbohene igha inyanko nhwere mobhaitabherya eno yareta bhongo inyanyi ko bhenyu. Nkwake motanyanke ko maghogho ghayo? Nkwake mukwikerya kong'ainwa? ⁸Naho mokore amasaryo kung'ina abhande,nabhayo nabhamura nabhahara bhenyu!⁹Temomanyire bhara bhatana obhohene tebhareghabhahe obhokama ubhwa Waryobha? Motakaitabherya obhorongo. Obhosorare, bhano bhakwitabherya ritughi, abhasoheri,bhano bhakutigha obhoronge ubhwa abhakari, abhashasha bhano bhakotetana, ¹⁰abhibhi,abhoyo,abharebhi,abhasaki,abhatoki_mobhayo taho ono areghabha obhokama bhwa Waryobhahe. ¹¹Nabhayo mbamwe bhenyu. Naho mwitabheribhwa, ghweki mwisabhibhwa, naho mwahorwa ko Waryobha, ghweki mwakorwa abhahene mobhoronge bhwa Waryobha ku rina irya Omokama weito Yesu Kristo ko Enkoro iya Waryobha weito.¹²"Ebhento bhyonswe mboronge bhere kuwoni", naho tekera kento kene ubhwerahe. "Ebhento bhyonswe mbuya bhere kuwoni." naho tendebhahwa ne kemwe kya bhiyohe. ¹³"' Ikyakorya nku ghirya yenda ne enda nkughirya yi kyakorya,"nawe Waryobha naribhirusyaho bhyonswe. Omobhere teghwabhombirwe kukughirya yo obhosorare, nko omobhere kukughirya yo Omokama, no Omokama narakore omobhere.¹⁴Waryobha yaryokiri Omokama nabheto bhonswe narituryokya ku shinguru shyaye. ¹⁵Temomanyire igha emebhere ghyeto ngeghotanibhwi (na) Kristo? Yake morakore kwirusya ku Kristo nukughya Kwighotanya no omosorare?Tekotorekanahe!¹⁶Temomanyire igha ono akobhaghotanya no omosorare yabhaye mobhere ghomwe nawe? Kigho rikonikoni rekoghamaba, " Abhabhere mbarabhe mobhere ghomwe." ¹⁷Nawe ono akoghotana no Omokama arabha enkoro emwe nawe.¹⁸Mong'ose obhosorare! "Kera ikitimba keno omonto akokora kerenge kebhara yo omobhere ghwaye. Naho omonto akokora obhosorare arakora ibhitimba ko omobhere ghwaye umwene.¹⁹Momanye igha emebhere ghenyu nisengero iryo Enkoro Ehoreru, ono akwikaramo nora mwahaywe kurwa ku Waryobha? Temomanyire igha tebhenyu abhenehe? ²⁰Igha mwaghorwa kwighori inene.Ku igho moghonge

Chapter 7

¹Ko mang'ana ghano mwankoneyekoneye: Mbuya umushasha atakakunya omokari. ²Naho kobhora nkeroghoryo kenene amaru agho obhosorare abhe namokaye, nakera omokari abhe nu umushasha waye.³Umushasha mukumo abhe hamwe namokaye ko bhore, no omokari nyabhorebho. ⁴Omokari tana bhwibhahihe nu umushasha akomobhaha. Bhuyo bhuyo nu umushasha⁵Moghotane embeho hano mwarara hamwe, ghweki mwitabherani ko nkagha iyo. Mokore igho okoreke munyore enkagha yo okosasama. Hayo moratora kukyorana ghweki okoreke risambwa retakasha kobhasakya. ⁶Naho ndaghamba amang'ana ghayo kukwitabherya te kwahamohe. ⁷Ndighomba kera omwe akabhaye kighonde. Naho kera omonto ano obhotoro bhwaye kurwa ku Waryobha. Ono ano obhotoro bhuyo naora ano obhotoro bhora.⁸Bhano bhatamanyire abhasino ndaghamba igha mbuya bhatighare bhatakatetwa, kya igho oni ndenge. ⁹Hano aratamwe kwighomerya,mmukumo atetwe. Kobhora mbuya okotetwa kokera omobhere ghwaye koka oronamba¹⁰Bhono ko bhara bhatetirwe ndabhaha ehamo, tonihe no Omokama. "Omokari atakatighana nu umushasha waye." ¹¹Nawe hano aratighane namushasha waye aikare igho atakatetwa hamwe bhaighwerane na mushasha waye. Ghweki "Umushasha atakaitabherya kwanga mokaye."¹²Naho ko bhara bhatighaye,ndaghamba_ oni,to Omokamahe_ igha nyore wamwabho wowonswe anaomokari ono atakwitabherya ,naarakukumya kwikara nawe, mukumo atakamutigha. ¹³Nyore omokari anu umushasha ono atakwitabherya,nyore arikerya kwikara nawe, atakamutigha. ¹⁴Ku umushasha ono atakwitabherya nkorabhibhware kukughirya yi imighiro ghya mokaye nu umushasha nyabhorebho.Omokari wonswe nyabhorebho.Hano morange kokora igho abhana bhenyu tebhabhe bharabhuhe, ko bhora mbarabhibhwi.¹⁵Naho murikyaho ono atakwitabherya hano yarwaho naaghi. Kohayo, abhamura hamwe omohara takorebherwa niimuma yabho. Waryobha yatobherekeye kwikara ko omorembe. ¹⁶Yake omanyire uwe omokari, uritungurya mushasha waho? Hamwe yake omanyire mushasha uritungurya mokaho?¹⁷Kera omonto aikare no kobhohoru kyaigho Omokama yamohaye, kera omwe kya bhora Waryobha yabhabherekeye. Bhono no obhoronge ubhwane ubhwa amasengero ghonswe. ¹⁸Yareho ono yarenge asrwe hano yabherekeywe kuitabherya? Angekosakya kurusyaho ikyorokeryo ikyo kosarwa kwaye. Aho ono wowonswe yabherekeywe mumighiro atasarwa? Atakasarwa. ¹⁹Ko reno hamwe nasarwe hamwe naono atasarwe teng'ana ehohe. Ikya risoro no ukwitabherya shehamo ishya Waryobha.²⁰Kera omwe atighare kyaigho yabherekeywe (na) Waryobha ukwitabherya. ²¹Ko nkagha iya Waryobha no omoghorwa warenge?Ku riyo tekentohe. Nawe nyore oratora korabha, kora igho. ²²Ko ora yabherekeywe (na) Waryobha kyo omoghorwa uyo morabhu ko Omokama. Naho,uwomwe ono arenge mwibhahi hano yabherekeywe kuitabherya eng'ana moghorwa uwa Kristo. ²³Mwaisa koghorwa righori inene, bhono motakabha bhaghorwa abho omona uwu umwiro. ²⁴Abhamura (na) abhasubhati bhane,ko obhohoru bhonswe bhora kera omwe weto hano twabherekeywe kuitabherya, tutighare kigho tore.²⁵Bhono, ko ebhetare tenena hamo kurwa ko Omokamahe. Naho ndabhatongera ko omonto uwa amabhe agho Omokama omohene ²⁶ku igho ndaiteghera igha kukughirya yu ukunyankibhwa, mbuya umushasha atighare kigho are.²⁷Okotetana no omokari nkebhohe? Otakatuna obhobhahi kurwa ku riyo. Nona obhobhahi kurwa ko omokari kasitoretetwahe? Otakatuna omokari. ²⁸Naho hano oratete, torakora ikitimbahe. Hano oranyore omokari taratetwahe hano aratetwe, torakora ikitimbahe. Ko bhara bhatetana bhara nyora inyanko haghare haghare. Naoni ndatuna mbahokani naghayo.²⁹Ghweki ndaghamba igha, bhamura (na) bhasubhati bhane enkagha ninyeng'e. Kurwa bhono nakoghenderya, bhara bhana abhakari bhaikare kya bhano bhatanabho. ³⁰Bhonswe bhano bhabhabhayeye bhaikore kya hano bhatabhabhayeye, nabhonswe bhano bhakushomerwa, kya hano bhatare kushomerwa, bhonswe bhano bhakoghora ekento kyokyonswe nkyahano bhatarenge bhaimereri ³¹Nabhara bhakunyanka nikyaro, bhabhe nkya hano bhtatanyankire nabho nkokobha esera yi kyaro nkughyaere ku ikihiko.³²Ndatuna mwibhahe ku inyanko yonswe. Umushasha umughuru arakoranga agho Omokama, kyaigho igho akumushomerya. ³³Nawe omoteti arakora aghi ikyaro,kukushomerya mokaye, ³⁴naitwenekaini. Omokari ono atatetirwe nunyora nketare arakora ebhento ibhi ikishasha, kigho araiyore komobhere ne enkoro. Nawe omokari omotete arakora aghe ebhento ibhi ikyaro,kukumushomerya umushasha waye.³⁵Ndaghamba igha nku ubhwera bhwenyu abhene,tenkobhaghanyahe. Ndaghamba bhyuyo ko bhora mbohene, okoreke moghongwe no Omokama tekeho kehaghehe.³⁶Naho nyore omonto araiteghera igha tatore kokora igho omoghamberwa waye owobhokwe,nko bhora amaiteghero ghayeghana shinguru bhokong'u , tigha bhatetana kigho akutuna. Ti kitimbahe. ³⁷Naho nyore wangire tukutuna kotetahe, ekehameryo tekehohe, hano aratore kwirinyahe, narakore bhuyahano arange komoteta. ³⁸Bhono ono akoteta omokari ono aghambeye obhokwe mbuya akokora, nawowonswe ono yahora kwanga koteta mbuya bhokong'u.³⁹Omokari nu umushasha hano bhatetaininuruku rokobhahokanya, hano oranyore umushasha akure nkwibhahare kotetwa naora ahanshire nawe nkokohetera ko Omokama umwene. ⁴⁰Ko amaiteghero ghane, noranyore akore bhuya bhokong'u hano arikare kya igho. Ghweki ndaiteghera igha oni wonswe nena Enkoro iya Waryobha.

Chapter 8

¹Bhono ku ibhyakorya bhera bhyarusibhwia ituho kuritughi:ntomanyire bheto bhonswe ntona obhotoro.Obhotoro bhorareta ikihashoro,nawe righonshe rerahaghasha. ²Hano oranyore omonto wowonse ora amanyire eng'ana endebhe omonto uyo tamanyire kentohe. ³Naho hano oranyore omonto omwe ahanshire Waryobha omonto uyo namanyekeni nawe.⁴Bhono okorya ibhyakorya bheno bheretirwe kiituho kuritughi.Ntomanyire igha ritughi kukyaro keno tekentohe,ntomanyire Waryobha nomwe aho. ⁵Ko bhora mbaru bhakobherekerwa na Waryobha abha kwisaro hamwe nakukyaro kigho gheho imighiro na amasambwa maru. ⁶Nokanyora bheto ntona Waryobha omwe umwene uwe Tata,ebhento bhyonswe nko bhirure,nabheto nko twikaye,Omonene nomwe Yesu Kristo,nawe ebhento bhyonswe bhikurwako,nu ukughirya yaye bheto hotore.⁷Nunyora nigho ,obhotoro bhono tebhona keramontohe.Nkunyora ore,abhande bharaghya kosengera amatughi agha kare hayo,nunyora nkobhono igho nkoryabhare ibhyakorya bheno nkyekento keno kirusibhwi ituho iyaritughi .'Amaiteghero ghabho ngateibhwi kobhorosu.⁸Naho ibhyakorya bheno tebhetohane obhohenehe ko Waryobha.Bheto tetorenge bhoghogho bhokong'u hano torange korya,.ghweki mbahene tore bhokong'u hano torare. ⁹Naho mwiyangare ubhwibhahi bhwenyu bhotakabha mbhosarya ko ora anoobhorosu ku imighiro. ¹⁰Bhono iteghera omonto akoroshe,uwe ono onoobhotoro,aranyera ibhyakorya mwisengero irya ritughi.Amaitegheroagho omonto uyo teghakwitabheribhwahe nokanyora areye ebhento bheno bhyaretirwe ituho kuri itughi?¹¹Komaiteghero ghaho amahene kosemoka yaritughi omohara nunyora mura wenyu ono arenge omorosu,ono ghweki Kristo yakure kughirya yaye narasikibhwi. ¹²Ku igho hano wakora ibhitimba kobhawamwenyu hamwe bhahara bhenyu nukunyahara amaiteghero amarosu,nkokoramore ibhitimba ku Kristo. ¹³Hano oranyore ibhyakora bherabhasarekanya na bhawamwenyu tenkerya inyamahe .Okoreke ntakakorera bhawamweto bhayo bhaghwe.

Chapter 9

¹

²hano oranyore oni temwahorwande ko bhande,nyakara mbhe umwahorwa wenyu.Ko bhora bhenyu mbho ikyorokeryo kyo obhwahorwa kohetera Omonene.³Bhono mbho ubhwibhagheri bhwane kobhara bhakunyishusha. ⁴Bhono tetona obhohene obhwo korya nu ukunywa? ⁵Tetona obhohene koghegha omokari ono yitabhereyi kya bhora bhakokora abhahorwa bhande,na abhahiri abho Omonene,na Kefa? ⁶Hamwe noni umwene Barnaba bhano twatunirwe kokora emeremo?⁷Nawe yakora emeremo kyu umusirikare ko obhoghori bhwaye umwene?nawe akemya omozabibu yange korya shehagho shako?nawe akunibha rihisho yange kunywa amabhere ghako? ⁸Bhono ghano ndaghaghamba kobhobhahibhwa kobhonto?umwahokano ghonswe teghokoghamba ghanohe?⁹Kobhora yakonirwekonirwe ko omwahokano ughwa Musa,"otasebhora eng'ombe umunywa hano wihora ibhyakorya.'mbhohene igha hano Waryobha akuhita eng'ombe? ¹⁰Hamwe,tokoghamba ghayo kukughirya yeto?yakonirwe konirwe kukughirya yeto,kobhora omoremi uwi ibhyakora mukumo areme kukukwiteng'a kunyora,ghweki aghese ko bhono yaitegheranga koghesa. ¹¹Hano oranyore twemiri ebhento ibhye enkoro mobhenyu, Bhono ng'ana nene ko bheto hano toraghese ebento ibhyo omobhere kurwa ko bhenyu?¹²Hano oranyore abhande bhanyora obhohene bhono bhukurwa ko bhenyu, Igha! Bheto te bhokong'uhe?Kweki bhono, totetunire obhohene bhono. Yabhaye igha, ntwaghomereyi amang'ana ghonswe togharigha ebhehaghe kukughirya iya eng'ana iya Kristo. ¹³Temomanyire igha bhoonswe bhano bhakokora emeremo mwisengero bharanyora ibhyakorya bhyabho kurwa mwisengero?Temomanyire igha bhonswe bhano bhakokora emeremo mwisengero kunyora ahase ha kera kyarusibhwi mwisengero? ¹⁴Ko temo iyo, Omonene yaraghereyi igha bhoonswe bhano bhakorarokya eng'ana mukumo bhaikare mong'ana iyo.¹⁵Naho oni tendebhasabha obhohene bhonswe bhonohe. Teng'ore ghano okore eng'ana ekorwe kukughirya yane. Nyakara oni nkwe kutigha omonto wowonswe ora kusyorya ukwikumya kwane. ¹⁶Nyore nditabherya eng'ana, tenena eng'ana iya kwikumyahe, ko bhora nkehameryo nkore igho. Mohoko ghwane hano ndange kotebherya eng'ana!¹⁷Nko bhono nakore igho ko okohansha kwane, nena ituho. Naho hano oranyore te kwakohansha kwanehe, naho hano oranyore te kwakwitabherya umwenehe nenena emeremo gheno nenaghyo ighya ubhwibhagheri. ¹⁸Bhono ituho yane nehe? Ko hano nkotebheryanga, nendeghamba eng'ana ku ikihiko kyo obhohene bhwane bhono nenabho ko ng'ana.¹⁹Kobhora ndenge nu ubhwibhahi ko bhonswe nakorwe moghorwa uwa bhoonswe, okoreke ntore kunyora bharu bhokong'u. ²⁰Ko Wayahudi nabhaye kyo Myahudi, okoreke mbanyore Wayahudi. Kobhora bhataratamboka umwahokanyo, narenge kyu uwomwe wabho ono arenge nse yu umwahokanyo. Nahora igha nokanyora oni umwene hanse yo omwahokanyo.²¹Ko bhara bharenge kebhara yu umwahokanyo, narenge kya murikyabho kebhara yo omwahokanyo, nokanyora,tenerenge kebhara yo omwahokanyo ughwa Kristo. Nakore igho okoreke mbanyore bhara bharenge kebhara yo omwahokanyo. ²²Ko bharosu oni wowonswe murosu nare, okoreke mbanyore abharosu bhande. Nembaye igho ko bhanto bhoonswe, okoreke ntore kutungurya abhamwe. ²³Ghano ghonswe nkoghahorande kukughirya ye eng'ana, okoreke nsange monokwe.²⁴Temomanyire igha kokokenya bhonswe bhano mukuhishana bhooswe mbakenyi,naho ono akoghegha ubhuhishi nomwe? Bhono mokenye okoreke munyore ituho. ²⁵Omohoyi wowonswe aririha (na) kera eng'ana hano ukunyora ereghibhwa.Bharakoranga igho okoreke bhanyore urusurya rono rosarekire, naho bheto nkokenya tore okoreke tunyore urusurya rono rotakosareka. ²⁶Ku igho oni tenkokenya ng'ana etahohe ndateme shinkundi ko omokama. ²⁷Nemanyire no omobhere ghwane nkunyankya kyo omoghorwa, okoreke hano ndemara okotebherya abahnde, oni umwene ntakabha wakwangwa.

Chapter 10

¹Ndatuna bhenyu bhawamweto nabhasubhati bhane, igha bhatata mbarenge nse iya risaro nabhoonswe mbahetire munyansha. ²Bhonswe mbasubhirwe (na) Musa bhabhe abha mwisaro (na) munyansha, ³nabhonswe mbareye ikyakorya ikyo obhohoru. ⁴Bhonswe mbanyoye amanshe gharaghara agho obho obhohoru. Nko bhora mbaghanyoye kurwa kwe eghena iryo obhohoru bhwa bhesheye, narighena riyo ndyarenge Kristo.⁵Naho Waryobha teyashomeywe (na) bhonswehe, niimughubha ghyabho ngyanyaraghanibhwi mokekongo. ⁶Nigha amang'ana ghano ngarenge ekerengyo ko bheto okoreke totakabha bha kwighomba amabhe kya ghara bhakore.⁷Motakaitabherya ritughi, kya abharu bhabho kigho bharenge. Eno nkya bhora rya konirwekonirwe, "Abhanto mbaikaye bhararya no ukunywa no ukubhina neenamba iya amaigha." ⁸Totakakora obhosorare kya igho abharu bhakore . Bhakakwa urusiko oromwe abhanto ebhekwe merongwe ebhere nabhetato kukughirya iya riyo.⁹Ghweki motakamosagha Kristo, kya igho abhande bhamosakiri bhasaribhwa (na) shinshoka. ¹⁰Ghweki motakaing'eherya, kya igho abharu bhaing'eheri no okosaribhwa no omoraghe uwa abhaku¹¹Nigha amang'ana ghayo ngakorwa kye ebherengyo kobheto. Ngakonirwekonirwe kobheto kotoraghanya tokaiteghere niimihiko ighya kare. ¹²Ku igho ko ora akwimaha igha naimereye aiyangareb atakashe koghwa. ¹³Tereho risaryo reno mwanyore reno retarenge irya abhanto.Waryobha mmohene. Tarebhatigha mosakibhwi kokera ekerengere ikyo obhotoro bhwenyu. Momanyire risakyo narabhahane ekeseku ikyo okoroshokera, okoreke moghome¹⁴Ku igho bhaghonshe bhane, mong'ose amasabho agha righutu. ¹⁵Ndaghamba nabhenyu mmona obhongo bhwenyu okore mwahokanyi ko riyo ngambire. ¹⁶Ekekombe ikyo enokwe keno tukukumya,to obhomwe ubhwa amanyinga gha Kristo?Omokate ghora tokosonora, te bhomwe ubhwa omobhere ughwa Kristo? ¹⁷Kokobha omokate mmbomwe,ku ubhwaru bhweto omobhere ghomwetore. Bheto bhoonswe twanyore omokate ghomwe (kwa) hamwe.¹⁸Mobhamahe abhanto abha Israeli:Bhono bhara bhonswe bhakorya ituho tebhasangi bha momasengero? ¹⁹Bhono ndaghamba igghake? Ritughi nkento? Hamwe kobha ikyakorya keno kyarusibhwa kutuho iya ritughi nkento?²⁰Ghweki ndaghamba ighoro ye ebhento bhera,bhikurusibhwa ituho ya bhara bhataraitabherya abhi ibhyaro,igha mbho bhakurusya ebhento bheno kobhehwe teko Waryobha he.Naoni tinkutuna bhenyu mosange nebhehwe! ²¹Temotore kunywera ekekombe ikya Omonene nekekombe ikye ebhehwe.....Temotore kobha nobhomwe komesha yo Omonene na komesha yebhehwe. ²²Hamwe toratora Omonene mo obhobhe?Tona shinguru komokera?²³'Ebhento bhyonswe mbheronge,'Naho tebhyonse bhisirehe."Ebhento bhyoonswe mbheronge,"Naho tebhyonse bhekotorya abhanto he. ²⁴Taho hata omwe ono akatunire amaiya ghaye umwenehe.Nkora,kera omonto akatunire amaiya agha marikyaye.²⁵Moratora korya kera ekento keno kekoghoribhwa momotera nukanyora tekwakobhorya bhoryahe,kukughira yo okong'eha. ²⁶Nghaa,"ikyaro nkyo Omonene,nabhyonse bheno bhishoyemo! ²⁷Hano omonto ono atakwitabherya hano arabharareke korya,moratuna kughya,more kera abhahaye motaka muswarya ko amaisihera.²⁸Nahano omonto arabhatebhi,'ikyakorya keno nkirure mu ituho iya momasana,"motakarya.Eno nukughirya yaye onoyabhatebhiri,kukughira ya amaisehero. ²⁹Naoni tenkutubhanya amaisihero ghenyu,mbhora amaisihero gha uwonde ora ko bhono nkwake ubhwibhahi bhwane bhokengerwa na amaisihero agho omonto wonde? ³⁰Hano oranyore oni ndarya ikyakorya ku umukumo,nkwake ntokwe ko kento keno nkukumiri kukyene?³¹Kuigho kera kyonswe mokorya hamwe kunywa hamwe morakekora,mokore ghonswe kukughirya yo obhohoreru ubhwa Waryobha. ³²Mobhe bhaiyo ko Wayahudi na wayunani,na kurisengero irya Waryobha. ³³Mosaki kya igho oni wonswe nasakiri kohansha abhanto bhonswe ko mang'ana ghonswe .Tinkutuna ubhwera ubhwane umwene,nko bharu.Naoni ndakora igho okore bhanyore ubhutunguribhwa.Ndatuna.

Chapter 11

¹Monsorane kyabhora nasoraini Kristo. ²Bhono ndabhakumya kobhora mukuhita ko mang'ana ghonswe.Ndabhakumya mwaghota ghara nabharetera. ³Bhono momanye igha Kristo we omotwe ughwa abhashasha,ghweki umushasha m0twe ughwa abhakari,ghweki Waryobha motwe ghwa Kristo. ⁴Kera umushasha ono akosabha hamwe ono akorota akundikiyi omotwe nkosokyare omotwe ghwaye.⁵Nigha kera omokari asabhe hamwe kurusya abharoti abhe atakundikiyi omotwe arisokya umwene.Kobhora arorokya nkya hano aghingirwe. ⁶Naho nyore omokari atakundikiyi omotwe ghwaye,akaswe shintukya shaye shebhe nyeng'e.Kobhora nensoni 0m0kari kokasa no ukughingirwa,bhono aikundikiri omotwe.⁷Mbhuya umushasha hateko akundikiri omotwe ghwaye,nkobhora nkyorokeryo no obhohoreru ubhwa Waryobha.Naho omokari uwe obhohoreru ubhwau umushasha. ⁸Nigha umushasha tiyarure komokarihe.Naweomokari yarure ku umushssha. Hataigho umushasha teyasemoywe kukughirayo omokarihe.Omokari uwe yasemoywe kukughira yu umushasha.⁹Ono ikughira omokari arabha iekerenghyo ighoro yo obhobhahi ubhwo umushasha,kukughira yo omoraghe. Ghweki,ko,ko 0monene,omokari taho mwene umushasha atahohe,hamwe umushasha atana omokari. ¹⁰Ghweki mbhora omokari yarure ku umushasha no umushasha akarwa komokari.Nne ebhento bhyonswe bhekarwa ko Waryobha.¹¹Ghweki, ko Omokama, omokari taho umwenehe bira umushasha, hamwe umushasha atana omokari. ¹²Ghweki mbhora omokari yarure ku umushasha no omokari akarwa ko omokari. Ne ebhento bhyonswe bhekarwa ko Waryobha.¹³Mwikengerwa ikina abhene:Bhono! mbohene omokari asasame Waryobha atakundikiyi omotwe ghwaye? ¹⁴Esemoka yaye umwene tekobheghya igha umushasha arabhe na shintukya ntambe nensoni ku umwene? ¹⁵Esemoka tekobhorokerya igha omokari hano arabhe nashityukya shentambe mbohoreru ku mwene? Ahaywe shintukya shebhe imyenda ghyaye. ¹⁶Naho hano omonto wowonswe aratune kobha nashenkani ighoro ye etemo eno,bheto tetona ryendehe, nunyora amasengero agha Waryobha.¹⁷Ko amaragheryo ghano, tenkobhakumyahe. Kobhora hano mwekomana, te kobhwerahe nko kohya. ¹⁸Bhono kanga,ndighwa igha hano mwekomana momasengero imiyahoro ghyenyu, ko nkagha yende nditabherya. ¹⁹Ghweki nhateko nkorabheho ukunyankanya ko bhenyu abhene, nabhara bhaitabheribhwa mobhamanye²⁰Na hano mwasikana, kera mokorya tekerenge kyakorya kyo Omokama he. ²¹Hano mwarya, kera omonto nkoryare ikyakorya ikyaye umwene nunyora abhande bhatararya nunyora ono ano umweko naono anyoye aghotirwe. ²²Bhono temona righutu eryokonyeramo no ukunywahe? Morasera risengero irya Waryobha no okosokerya bhano bhatana ekento.? Nke ndaghambe ko bhenyu? Mbakumi?Tembakumi ko renohe!²³Ghweki nanyore kurwa ko Omokama kera nabhahaye bhenyu igha Omokama Yesu, ubhutiko bhora yanyankibhwi, akaghegha omokate. ²⁴Hano yamare kosasama, yaghobhotoye akaghamba igha, "Ghono ngo omobhere ghwane, kukughirya yenyu mokore igho kukuhita oni"²⁵Ghweki akaghegha ekekombe hano yamare korya akaghamba, "Ekekombe keno no omoragho omohya ko manyinga ghane. Mokore igho ko kokyora kweru hano mwanywa, ku kuhita oni." ²⁶Kera enkagha hano ukunyora morarya omokate ghono nu ukunywera mokekombe, momanye nuruku orwo Omokama mokoraryokya okohekera hano arisha.²⁷Ku igho ko ora wonswe akorya omokate no ukunywera mokekombe kiyo ikyo Omokama bhono etare,noranyore aitore mwisoro iryo omobhere namanyinga agho Omokama. ²⁸Naora akunywa no okorya hano atahokaini omobhere, ararya nu ukunywa ikina keno yakengeywe umwene. ²⁹Ghweki ono akorya no ukunywa atatamboye omobhere, nkunyware no okorya ikina keno yakengeywe umwene. ³⁰Eno yo ikughira abhanto abharu ko bheto mbaroye mbarosu,ghweki bharikyeto abhande bhakwa.³¹Naho hano toraishunshe abhene tetokengerwe ikinahe. ³²Bhono torekengerwa ikina no Omokama, torakyorwa, okoreke totakasha kokengerwa ikina hamwe ni ikyaro.³³Ku igho bhawamweto nabhahara bheto, hano mwasikana more, moghanyane. ³⁴Omonto arabhe nu umweko are waye ka,okoreke hano mukusikana hamwe atakakengerwa ikina. Ko mang'ana ghande ghano mwakonakona, ndebhorokerya hano ndisha.

Chapter 12

¹Ko obhotro bhono nenebho ubhwa monkoro,bhamura naabhasubhati bhane tenkutuna mwange komanya. ²Momanyire igha hano mware motaraitabherya mwarongekirwe kuitabherya amatughi ghano ghatakoghamba, mwarongekirwe ko shenshera haghare haghare. ³Ku igho,ndatuna momanye igha taho wowonswe ono akoghamba kohetera Enkoro iya Waryobha, "Yesu yaihimirwe." Taho wowonswe ono araghambe, "Yesu no Omokama,"nko Enkoro Ehoreru iyene.⁴Gweki bhoho obhotorya haghare haghare, nawe Enkoro neraera. ⁵Bhono bhoho obhotoro haghare haghare, naho Omokama nora ora. ⁶Ghweki gheho emeremo haghare haghare, naho Waryobha nora ora akokora emeremo ghyoonswe ko bhoonswe.⁷Bhono kera omwe ereghorwa bhorabhu ku ubhwera bhwa bhoonswe. ⁸Mbora omonto uwomwe ahaywe ne Enkoro eng'ana iye esoko, nu uwonde eng'ana iya obhotoro ko Enkoro iyo iyo.⁹Ku uwonde aramoha umughiro ko Enkoro iyo iyo, nakuwonde bhu ukuhwenya ko Enkoro emwe. ¹⁰Ku uwonde amakoro gha nguru, nu uwonde obhoroti. No kuwonde obhotoro ubhu kwanshorya enkoro, uwonde ebheghambo haghare haghare, uwonde kohonshora ebheghambo. ¹¹Naho Enkoro nora ora ono akokora emeremo ghyonswe ghiyo, arahana kera omonto obhotoro koreng'ana no ubhwahori bhwaye umwene.¹²Ko bhono omobhere ngomwe, naho ngoghotanibhwi ghotanibhwi, ne ebhento bhiyo bhoonnswe mbhya omobhere ghuyo ghuyo, bhuyo bhyuyo nunyora Kristo. ¹³Ko bhora ko Enkoro Emwe ntwasubhirwe kobha mobhere ghomwe, igha ntorenge Wayahudi hamwe Wayunani, igha mbaghorwa hamwe ntwibhahire, nabhoonswe ntunywensibhwi Enkoro emwe.¹⁴Kobhora omobhere te kento kemwehe, mbhento ibhyaru. ¹⁵Hano oranyore okoghoro koraghamba, "Kobhora oni te kobhoko. oni tendenge itene rya omobherehe," iyo tekokora ebhe itene rya mobherehe. ¹⁶Hano okotwe koraghambe, "Kono oni ti risohe, oni ti itene ryo omobherehe," riyo terekokora ntakabha ritene iryo omobhere. ¹⁷Nyore omobhere ghonswe ngobha iriso, hekokabhaye ukwighwa? Hano omobhere ghonswe ghorabhe okotwe, ukwinyunkirya hekokabhaye?¹⁸Naho Waryobha yatore kera ekento ikyo omobhere hase hako kya bhora yabharabhanshiri umwene. ¹⁹Naho hano bhyoonswe bhekabhaye kento kemwe, omobhere heghokarenge? ²⁰Kuigho ebhento mbyaru naho omobhere ngomwe.²¹Iriso teretore kotebhya okobhoko, "tenena ighonshe nauwe he." Nunyora omotwe teghotore kotebhya amaghoro, tenaighonshe nabhenyu. ²²Ghweki ebhento ibhyo omobhere bherorokya kobha (na) shensoni hake bheratunwa bhokong'u. ²³Ebhento ibhyo omobhere bheno tukwiteghera bhena shensoni hake, nkobhesoka tore bhokong'u, ne ebhento bhyeto bheno bhetakotegherya mbhiya bhokong'u. ²⁴Bhono ebhento bhyeto bheno bhekotegherya tebhena bhohanshe bhwakohanwa sokohe, ko bhora mbena esoko. Naho Waryobha yabheghotanya bhyonswe hamwe, no okobhehana esoko bhokong'u.²⁵Yakore igho ghotakabhaho umwahokanyo ko omobhere, (na) bhyangarwe ko obhohanshe bhomwe. ²⁶Naenkagha ekento ekemwe kerenyahareka, ebhento ebhemwe mbirinyahareka hamwigho. ²⁷Bhono bhenyu mmobhere ughwa Kristo ne ebhento kera ekemwe haghare ikyene.²⁸Waryobha yakangata kotora mwisengero umwahorwa,ghweki abharoti, irya katato abharagherya, bhakamara bhonswe bhakakora amakoro amanene, ghweki obhotoro ubho ubhuhwenya,bhara bhakotorya,abhakori bhe emeremo ighyo okorongeka, bhoonswe bhano abhe bheghambo haghare haghare. ²⁹Bheto bhonswe mbahorwa tore? Bhonswe mbaroti tore? Bhonswe mbaragherya tore?Bhonswe torakora amakoro ne ebheroghoryo?³⁰Bhono bheto bhonswe tona obhotoro ubhwo obhohwenya? Bheto bhonswe nkoghamba tore ebheghambo? Bheto bhonswe nkwanshora tore ekeghambo? ³¹Mutune bhokong'u obhotoro obhonene. Naoni nendabhoroki enshera eno erenge nshiya bhokong'u.

Chapter 13

¹Ntokaghamba ko ebheghambo ibhya abhanto ne ishe abharaghe, hana ntana obhoghonshe nkobhande ekeghera kose omokama ghono ghukuhuta. ²Ghweki nokanyora nena obhotoro ubhwo obhoroti no obhomanyi ubhwo obhohene bhono bhubhwisire no obhotoro, ghweki nenena umughiro ughwo okokora ebhekereghe, naho oranyore esera yo obhoghonshe, oni tekentondehe. ³Ghweki hano ndarusi ebhento bhyane bhyonswe koragherya abhataka, ghweki ndairusi umwene nsambhwe, hano oranyore ntana obhoghonshe tekong'a bhwerahe.⁴Obhoghonshe bhoraghomerya ghweki bhoranaghya. Obhohanshe tebhokwikumya no ukwihemahe. Kisirani tekehohe ⁵hamwe ikimura. Tebhokwahora amang'ana ghaye, tebhokokora bhoro bhongohe, nunyora nkobhara amaghogho. ⁶Tebhukushomerwa obhobhe. Nkoshomerwa bhore ko obhohene. ⁷Obhoghonshe bhoraghomerya amang'ana ghonswe, bhoraitabherya kera eng'ana,bhona obhokare ko amang'ana ghonswe, ghweki bhoraghomerya amang'ana ghonswe.⁸Obhoghonshe tebhona ikihikohe. Hano oranyore obhoroti, bhoonswe nkoheta bhore, oranyore keho ekeghambho, Nkohwa bhere. Oranyore bhoho obhotoro nkohetaghare. ⁹Kobhora tomanyire ko ntahana ghweki torakora obhoroti ko ntahana. ¹⁰Naho nokanyora era ebhaye, eno etararahwa nerahete.¹¹Hano narenge mona, naghambire kyo omona, naiteghereye kyo omona, naghamare kyo omona. Hano nare monto mokoro natighire hare amang'ana aghi ikyana. ¹²Kobhora bhono nkomaha tore kekerore, kyo ekesosa ikya mukisunte, naho enkagha iyo ntoremahana bhyusyo ko ubhyusyo. Bhono nemanyire ko ntahana, naho konkagha iyo nendemanya bhokong'u nabhora manyirwe bhokong'u. ¹³Naho bhono amang'ana atato ghano ngaraikare; imighiro, amaiteghero ghano ghakusha,no obhoghonshe. Ghweki rinene irya ghayo no obhohanshe.

Chapter 14

¹Mutune obhoghonshe nu ukwiteng'era obhotoro ubhwa monkoro, bhokong'u motore kurusya obhoroti. ²Bhora we akoghamba mokeghambo totakaghamba naabhantohe araghamba Waryobha. Kobhora taho ono amanyire kokobha araghamba amang'ana ghara ghaibhisire monkoro ³Naho ono akurusya obhoroti, araghamba nabhanto no okobhakong'ya, arabhaha enkoro, arabhaha shinguru. ⁴Umwene ora akoghamba ebheghambo nkuikong'yare umwene, naho ora akurusya obhoroti arahaghasha risengero.⁵Bhono ndaighomba igha bhenyu bhonswe moghambe ebheghambo. Naho korenga hayo, ndaighomba igha bhonswe murusi obhoroti. Umwene ono akoghamba ebheghambo (hamwe abheho uwukumwanshorya) okoreke risengero rehaghashwe. ⁶Naho bhono, bhamura nabhahara bhane, ndisha kobhenyu no okoghamba ebheghambo, nke ndebhaishorerya?Tentorehe, kobhora nkoghamba nabhenyu konshera yo okorokibhwa, hamwe ko obhotoro hamwe korotibhwa, hamwe ko ukweghya.⁷Nyore mbeto bheno bhetakohenshera kyo ekerongwe hamwe enkombyo hano bheranghe kurusya obhoraka haghara haghare, niyake bheramanywe nkentoke keno kikuhutwa? ⁸Kobhora hano oranyore enkyombyo erarusya obhoraka bhono bhotakwighwebhwa, nighake omonto enkaghake araisereni ku rihe? ⁹Nigho igho ko bhenyu. Hano morighombe eng'ana eno etare hene, nighake omonto aremanya keno mokoghamba? Moreghambanga temonto arebhonghorahe.¹⁰Ehaho tehohe igha bheho ebheghambo bhyaru haghare haghare mukyaro, tekeho keno ketana bhorongehe. ¹¹Naho nyore tomanyire igha ebheghambo nke ndebha mogheni wo omoghambi ,no omoghambi narebha mogheni wane.¹²Bhuyo bhuyo nabhenyu. Nkobhora moraighomba bhokong'u komaha obhohene ubhwa Enkoro, mutune bhokong'u okohaghasha risengero. ¹³Nigha, umwene araghamba kokeghambo arasabha ahanwe umwanshori. ¹⁴Kobhora nkosasama ko ekeghambo, enkoro yane erasasama , naho obhongo bhwane tebhona shehaghohe.¹⁵Nke ndakore? Nendasasame ko nkoro yana, naho nendasasame ko obhotoro bhwane. Nendareti ko nkoro yane, (na) nendareti ko ko obhotoro bhwane. ¹⁶Ibhyaru bhokong'u, nkomoghonga Waryobha ko nkoro, omogheni nighake araitabhe " Ebhe kya igho" hano wakumya, hano wanyora tomanyire ghano okoghamba?¹⁷Nko bhora mbohene uwe obhakumyi bhuya, naho uwonde ora takohaghashwahe. ¹⁸Ndamoghonga Waryobha kobhora ndaghamba ko keghambo kyende kobhakera bhenyu bhonswe. ¹⁹Naho murisengero mbuya ngambe amang'ana atano ko obhomanyi bhwane okoreke ndagheri abhande, bhokong'u yo okoghamba amang'ana nabhekwe ikomi ko ekeghambo.²⁰Abhamura (na) abhahara bheto motakabha namaiteghero aghi ikyana. Nigha,kukughirya yo obhosarya,mobhe kya abhana ebheng'ere. Ghweki momaiteghero ghenyu mobhe abhanto bhakoro. ²¹Yakonirwekonirwe mo umwahokanyo, "Ko bhanto abhe ebheghambo ibhyende no kuminywa ighya abhagheni nendaghambe nabhanto bhano. Nunyora igho tebhanyighwehe, "Omokama aghambire.²²Nigho,iminywa ne ibhyorokeryo,te kobhara bhaitabherya, nunyora mbara bhataraitabherya.Naho ukurusya obhoroti nkyorokeryo, te kobhano bhatakwitabherya,nko bhara bhakwitabherya. ²³Bhono oranyore risengero ryonswe rikomaini hamwe bhaghambe ko ebheghambo, abhagheni bhara bhataritabherya bhasohire, igha tebharetora koghamba monaebhehwe?²⁴Naho hano oranyore morarusya obhoroti ono atakwitabherya hamwe omogheni akasoha,kobharobherya (na) akaighwa ghonse . Arekengerwa naghonse ghano ghakoghambwa. ²⁵Ikibhisire ikya enkoro yaye nkekatorwe harabhu. Nekabhaye akaghoye bhubhumaye no okomosasama Waryobha. Nakaitabhereyi igha Waryobha namo ko bhenyu.²⁶Nke kekobha bhono, bhamura (na) abhahara bheto? Hano mwasikana hamwe, kera uwomwe wenyu ane (Zaburi), ameghyo, okwanshorwa,ekeghambo hamwe ukwanshora. Mokore kera ekento okoreke mohaghashe risengero. ²⁷Ku wowonse ora akoghamba ko ekeghambo, bhabheho bhabhere hamwe bhatato,bhakorane ubhwiru ko kera omwe.No mukumo omonto yanshore kera kekosabhwa. ²⁸Nyore ataho omonto uwo ukwanshorya, kera omonto aikare akire kiri mwisengero. Ghweki kera omonto aighamberi umwene ko Waryobha.²⁹Nunyora abharoti bhabhere bhatato kuhika bhane, nabhande bhaiteghere kokomanyerya keno kekoghambwa. ³⁰Ono aikae hano yorokibhwi eng'ana iyo okotorya, yare koghamba akire.³¹Kokobha kera omwe wenyu aratora koretera uwomwe nu uwonde okoreke kera omwe atore kwegha (na) bhonswe kohanwa enkoro. ³²Ko okobha shenkoro ishya abharoti sheranaghibwa nabharoti. ³³Kokobha Waryobha te Waryobha uwa kuitumanta tumanta no uwo omorembe.³⁴Mukumo abhakari bhikare momasengero kiri kiri bhatakaghamba. Kokobha bhatakaitabherya kushumansha. Bho mukumo kobha bhaihombi, kya bhora umwahokanyo ghokoghamba. ³⁵Nyore keho kyokyonswe bharighomba kwegha,nigha bhabhori abhashasha bhabho mumighi ghyabho. Kokobha nensoni omokari kushumanshamwisengero. ³⁶Bhono eng'ana iya Waryobha yarure ko bhenyu?Ndyabhahekeye bhenyu abhene?³⁷Nyore omonto arairora igha mmoroti hamwe mmohoreru, mukumo amanye amang'ana ghano ghakonwakonwa igha ne shehamo ishya Omokama. ³⁸Naho hano orange koghamanya ghano, mumutighe atakamanywa.³⁹Bhono nigha, abhamura (na) abhahara bheto, mutune bhokong'u kurusya obhoroti, namotarebhera omonto koghamba ko ekeghambo. ⁴⁰Naho amang'ana ghonswe ghakorwe kwabhuya nang'ora.

Chapter 15

¹Bhono ndabhahitokya, abhamura (na) abhahara, ighoro ye eng'ana eno ekotebheribhwa, eno mwanyore no ukwimera kwagho. ²Nko ng'ana eno mutunguribhwi, hano moraghotere bhokong'u eng'ana eno nabhatebherya bhenyu (na) mokaitabherya bhosa.³Yatangire hano nanyore ku umukumo nkareta kobhenyu kigho yarenge :igha kokore ng'ana naamakonikoni,Kristo yakure kukughirya ye ibhitimba bhyenyu, ⁴ko amakonikoni nigha yabhekirwe, ghweki akaryoka ku urusiko urwa katato.⁵Ghweki yawarokeye Kefa, naikomi nabhabhere bhara. ⁶Ghweki yabharokeye ko enkagha omwe kumumura (na) komohara bhano bhatambokire maghana atano. Abharu bhabho nho bhare naho abhande bharara shentero, ⁷Ghweki yawarokeye Yakobo, nabhahorwa bhonswe.⁸Ikihiko ikya ghayo, yanyarokeye oni umwene,kya hara omona ono yaibhoreywe ko nkagha eno yaisaini. ⁹`Ko bhora oni mwahorwande omoke mo abhahorwa tendabherekerwa umwahorwa, ko bhora nanyankiri risengero irya Waryobha.¹⁰Naho ko enokwe iya Waryoba honde kighonde, ne enokwe yaye kuoni tiyarenge yabhosahe.nokobha,nakore emekere kokera bhonswe.Ghweki teyarenge onihe,ne enokwe iyaWaryobha eno narenge nayo. ¹¹Kuigho nyore noni ona hamwe mbho,toratebherya igho na toraitabherya.¹²Nyore K risto yatebheribhwi igha ono yaryokiremo abhaku,niyake erabhe ko bhamwe bhenyu moghambe okoryoka kwabhaku tekohohe? ¹³Ngha nyore okoryoka ukwabhaku tekohohe nunyora Kristo teyaryokirehe. ¹⁴Ghweki nyore kristoteyaryokirehe,amatebheryo gheto ngabhosa,nimighiro ghyenyu mbhosa.¹⁵Ntwanyorwe kobha abhashuti abho obhorongo ko Waryobha,,ko bhora ntwamushutire Waryobha kukuigharanshora,kokoghamba yaryokiri Kristo,enkagha iyo teyamuryokirihe. ¹⁶Nyore abhaku tebhakuryokibhwahe,Yesu wonswe teyaryokirehe. ¹⁷Nyore Kristo ataryokibhwi,imighiro ghyenyu mbhosa naghweki mubhitimba mokere.¹⁸Ghweki abhene bhonswe bhano bhakwa ku Kristo mbhasika. ¹⁹Nyore obhohoru ubhwene bhono ntona obhokare ko nkagha eno ikusha monse ya Kristo,abhanto bhonswe,bheto mbhakengherwa abha ikina bhokong'u kokera abhanto bhonswe²⁰Naho bhono Kristo aryokire kurwa mobhaku,shehagho shentanghe ishya bhara bhakwa. ²¹K0bhora uruku ndwasha kohetera omona umwiro,kehetera omona wumwiro ukuryokibhwa ukwa abhanto.²²Kobhora ko Adamu bhonswe nkukwa bhare,mhuyo ku Kristo bhonswe mbharekyoribhwa obhohoru. ²³Naho nkera omonto na aghaye umwene:Kristo shehagho shyaye shentangati,ghweki bhara bharenge abha Kristo mbharekyoribhwa obhohoru enkagha iyukusha kwaye.²⁴Nho kerebhaho ikihiko,hara Kristo areghabhya obhokama ko tata Waryobha.Eno hara ariimerya obhobhahi bhonswe nobhotange bhonswe nashinguru. ²⁵Kokobha mukumo abhahe kohekera hanoarahore abhabhisa bhaye bhonswe mobherenge bhyaye. ²⁶Umubhisa uwokomarerya kosaribhwa nu uruku.²⁷Kokobha,"yatorekera ekento mobherenge bhyaye,"naho hano ekoghambhwa"yatorekera ekento,"mbhoronge igha tekobhara bhatore kera kento kumwenehe. ²⁸Enkagha eno ebhento bhyoonswe bhetorwe kumwene,kera omona umwene aretorwa kumwene ono yatora bhyoonswe bhebhe ubhyu umwene.Eno nukughirya igha tata Waryobha abhe ghonswe waghonswe.²⁹Hamwe nke bharakore bhara bhasubhwa kughirya abhaku?nyore abhaku tebhakuryokibhwahe,abhanto nkwake bhakusubhwa kukughira yabho? ³⁰Nkwake torenge ahabhe kera enkagha.³¹Abhamura na abhahara bheto,kohetera kukubhaihera bhenyu,ko eno nenayo ko tata weto Yesu Kristo,ndabharagherya igha;nkukwande kera urusiko. ³²Nke enkontorya,ko amaiteghero agha abhanto,nyore naitaini shityenyi shendoro Efeso iyo,nyore abhaku tebharyokibhwihe?Mutighe tore nukunywa,ko kobha nturikwa isho.³³Motakang'aina:"amakomo amabhe gharatigha etemo inshiya. ³⁴Mobhe nekerenghere!mwikare mobhohene!motakaghenderya kokora ebhekeno.Kobhora abhamwe bhenyu temonaobhong'aini ubhwa Waryobha.Ndaghambha igho nkoshensoni shyenyu.³⁵Naho omonto wnde narabhori, "Nkwake abhaku bhakuryokibhwa? Bhamare ne emebhere ghya ighake?" ³⁶Uwe mokangi ore bhokong'u! Kera wemya tekekotora kusimya kukuina naho kikure.³⁷Nakera ukwemya to omobhere ghono ghorakine, naho nentetere eno yamera. Eratora kobha ne eng,ana hamwe kento kyende. ³⁸Naho Waryobha nareha omobhere bhora ahanshire, ko kera omobhere entetere yaye. ³⁹Emebhere ghyonswe teghekutubhananahe. Nunyora, omobhere ghomwe ughwo omonto, no omobhere oghonde ughwi tenyi, no oghonde ughwi ikinyonyi, nu ughonde ughwi shinswe.⁴⁰Ghweki emebhere ighya mwisaro ne ighyi ikyaro. Naho obhohoreru ubhwe emebhere ighya kwisaro ngya temo emwe no obhohoreru ubhwi ikyaro ngonde. ⁴¹Mboho obhohoreru bhomwe obhwe eryobha, no obhohoreru ubhonde no obho umweri, obhonde ubhwi ibhinyonyoni. Kobhora ibhinyonyoni ekemwe tibhikutubhana kobhohoreruhe.⁴²Nigho ghare kukuryokibhwa (kwa) abhaku. Keno kekwemibhwa kerasaribhwa, nakera kekomera tekekosarekahe. ⁴³Nkyemibhwi ketori kwemibhwa mobhohoreru, nkyemibhwi mobhorosu, kerameribhwa mushinguru. ⁴⁴Nkyemibhwi mosemoka yo omobhere, keremibhwa momobhere ughwa eng'ana. Nyore ghoho omobhere ghwesemoka, ughwe eng'ana ghonse nho ghore.⁴⁵Bhono nigho yakonirwekonirwe , "Omonto omotange yarenge Adamu yahaywe enkoro eno ekoheshera." Adamu umusite yakorwe we enkoro eno ikwita. ⁴⁶Naho owe enkoro uwe okotangata nauwe esemoka gweki uwe enkoro,⁴⁷Omonto on yatangire kukyaro nu uwi ikyaro, Yakorwe kurwa murutu. Omonto uwa kabhere yarure mwisaro. ⁴⁸Kya bhora ora yakorwe murutu, nabhoonswe bhara bharure murutu. Kya bhora omonto uwa mwisaro are nigho nabhara abha mwisaro bhare. ⁴⁹Kya bhora togheghire ekemanyeryo ikyo omonto uwa murutu, ntoreghegha ikyorokeryo ikyo omonto uwa mwisaro.⁵⁰Bhono ndebhatebhya, abhamura (na) abhahara bheto, igha omobhere namanyinga tebheretora koghabha obhokama bhwa Waryobha. Ghweki tebhoresareka obhoghabhi bhono bhotakosareka. ⁵¹Maha,Ndabhatebhya bhenyu ikibhisire ikyo obhohene: Teturikwa bhoonswehe, mbonswe turisyoribhwa.⁵²Nturisyoribhwa konkagha, kukuhindirya no okoramokya, ko enkombhyo iyi ikihiko. Kobhora enkombhyo irihutwa, nabhaku mbariryokibhwa bharenge bhahoru, ghweki nturisyoribhwa. ⁵³Igha ghono ghotakosareka nkehameryo wibhohe ghono ghotakosareka, naghono ghukukwa wibhohe ghono ghotakukwa.⁵⁴Naho enkagha ghono ghokosareka hano waibhoha oghwo kosareka, nu ughu ukukwa hano wibhoha ughu ukukwa nho ekeghambo keno kekonirwekonirwe, "Uruku romerwe mobhobhahi." ⁵⁵"Uruku, obhobhahi bhwaho hebhorenge? Uruku, hobhorenge obhoro bhwaho?"⁵⁶Obhoro ubhwu uruku nkitimba, ne shinguru ishibhitimba no umwahokanyo. ⁵⁷Naho umukumo ku Waryobha, ono akotoha bheto ubhuhishi kohetera Omokama weito Yesu Kristo!⁵⁸Ku igho, bhaghonshe bhane abhamura (na) abhahara bheito, mobhe bhaghomerya motakasingisibhwa. Shinsiko shyonswe mokore eng'ana iya Omokama, kobhora momanyire igha emeremo ghenyu ko Omokama tighya bhosahe.

Chapter 16

¹Bhono kukughirya ye emesoro ighya abhatabherya, kya igha norokeryanga amasengero agha Galatia, nigho bhoonswe mkutunwa mokore. ²Ku urusiko orotange urwishinsiko muhungate, kera omwe wenyu atore ekento nyabhorebhe mbareka no okokebheka,kya bhora mokotora. Mokore igho okoreke motakashakobha ne emesoro ribhagha reno ndisha.³Hano ndihika, ono wonswe muryahora, nendemoragherya naritashandighi kurusya umutuho ghwenyu Yerusalemu iyo. ⁴Nyore erebha bhuya oni wonswe ngende, nturighya hamwe.⁵Naho nindisha ko bhenyu, enkagha ndirweranga Makedonia. Kobhora nendehetera Makedonia. ⁶Hamwe nendetora kwikara nabhenyu kohekera okomara enkagha iye embeho, okoreke montori ko oroghendo rwane, hara honswe nkughya.⁷Kobhora tinkwiteghera kobhamaha bhono igho ko nkagha nke,mbora nkomanya igha nendikare nabhenyu ko nkagha endebhe, nyore Omokama nanyitabherya. ⁸Naho nindikare Efeso kohekera Pentekoste, ⁹kobhora ekeseku ekeghare kighoywe kukughirya yane, bhaho abhabhisa abharu bhano bhakunyikana.¹⁰Bhono enkagha eno Timotheo arisha, momahe igha nhamwe are nabhenyu takobhohahe, arakora emeremo nabhenyu takobhohahe, arakora emeremo ighyo Omonene, kya bhora nonswe nkokora. ¹¹Omonto wowonswe ora atakamosera. Motakamotorya ko emeremo ghaye ko omorembe, okoreke atore kusha ku woni. Kobhora nkomoghanyande ashe nabhahiri. ¹²Bhono ku umhiri weto Apolo. Namokomereyi bhokong'u igha abhatare bhenyu nabhahiri . Nunyora nigho, narisha hano arinyora umweya.¹³Mwiyangare, mwemere bhoronge, mokore kishasha,mobhe nashinguru. ¹⁴Bhono ghayo ghonswe mokokora moghakore no obhoghonshe.¹⁵Moyemenyire eka iya Stefana. Momanyire igha mbo bharenge abhaitabherya abha mbere iyo Akaya, ghweki mbaitore abhene kokora abhaitabherya. Bhono nabhakomerya abhamura nabhahara bheto, ¹⁶mosoke abhanto kya bhayo, ghweki ko kera omonto ono akotorya komeremo hamwe na bhenyu.¹⁷Ghweki ndashorwa bhara Stefana,Fotunato, (na) Akiko.Abhaimereri ahase hano bhenyu mokaimereye. ¹⁸Kobhora bhashomeyi enkoro yane nabhenyu. Bhono momanye abhanto.¹⁹Amasengero agha Asia bhabhakeri. Akila (na) Priska bharabhakerya kohetera Omokama, hamwe narisengero rya wabhoka. ²⁰Abhamura nabhahara bheto bharabhakerya.Mokerani ku ukuhumbatana ko obhohoreru.²¹Oni, Paulo, ndakonakona igho kokobhoko kwane. ²²Nyore aho ono atahanshire Omonene, nigha aihimwe. Omokama weto, nshoo! ²³Enokwe iyo Omokama Yesu Kristo abhe nabhenyu. ²⁴Obhohanshe bhwane bhobhe kobhenyu kohetera Kristo Yesu.

2 Corinthians

Chapter 1

¹Paulo umwahorwa uwa Yesu Kristo ko bhohanshe bhwa Waryobha, na Timotheo wamweto,uwa risengero rya Waryobha reno rerenge Korintho,bhano bhonse bharenge korong'ongo urwa Akaya. ²Mobhe ne nokwe nomorembe kurwa kotata weto Waryobha no Mokama weto Yesu Kristo.³Tata weto Waryobha umwibhori wa Yesu Kristo aghongwe. Wetata wobhohanshe na Waryobha wobhoshomerwa bhonse. ⁴Waryobha nkototoryare kunyanko yeto yonswe,okoreke tohoni na bhara bhonse bharenge munyanko.Kokohonia kuyo kuyo torahonia nabhande.⁵Kobhora inyanko ya Kristo ekwengeribhwa kukughira yeto,bhonse torahonibhwa kohetera Kristo. ⁶Nawe nyore bheto toranyankibhwa,nkughirya yokohonibhwa kwenyu.Nyore torahonibhwa kukughira yobhohonibhwa bhwenyu.Obhohonibhwa bhwenyu bhorakora emeremo kobhohene hano mwahekera kunyanko kobhoghomerya kigho nabheto tukunyankibhwa. ⁷Obhokare bhweto ko bhenyu mbohene.Ko bhora tomanyire igha muninyanko,na ghweki morahonibhwa.⁸Titukutuna momanye inyanko, eno twarengenayo Asia. Tokaritoherwa bhokong'u kokera bhera tokotora koghegha,kuigho titwabhaye namiteghero ghokomanya ghwekihe. ⁹Mbohene, ntwarenikina kyukwitwa'Naho iyo yatokoranga totakabha na amiteghero nawe, kukughirake tobhe namaiteghero ko Waryobha onoakorokya abhaku. ¹⁰Yaturyokiri bheto kurwa kong'anga yuruku,naghweki naraturyoki. Totore obhokare bhweto kumwene kobhora arituryokya.¹¹Arekora igho kyabhora bhenyu bhonswe mokototorya komasabho ghenyu. Abharu bharikumya kohetera bheto kukughira yobhohanshe ubhwe nokwe bhono twahaywe bheto kohetera amasabho ghabharu.¹²Turihemera reno, kobhora mukwisihera amakoro ghenyu,Kobhora nkomiteghero amaronge kobhorabhu bhwa Waryobha.Igha ntwagheye abhene ni kyaro ,ntokore igho ko bhenyu, tekosoko yikyarohe nkukughira ye nokweya Waryobha. ¹³Tetokotora kobhandekera motakotora kosoma no okokemanya.Nenaobhokare ¹⁴manyire igha aghamwe momare kotomanya.Nena obhokare kurusiko urwo Omokama Yesu nturinyora inyanko kukughira yikisirani kyenyu, kyabhuyo morebha kobheto¹⁵Kobhono narenge no obhokare ko reno,natunile kusha ko bhenyu kanga,koreke munyore ubhwera kabhere obhokobhatara. ¹⁶Naiseheranga kobhatara enkagha eno naghanga Makedonia. Ghweki natunire kobhatara enkagha eno nakyoranga kurwa Makedonia, na gweki mokantoma enkagha eno naghanga Uyahudi.¹⁷Hano nitegheranga kyaigho, naitumantanga? Bhono amang'ana ghano naghakoranga kobherengere ebhe kobheto,koreke ngambe "Nigho,igho"na "Tighohe"ko nkagha emwe. ¹⁸Nyore bhora Waryobha arenge mohene, tetokoghamba ghonswehe "Nigho" au "Tighohe"¹⁹

²⁰Kobhora emeragho ghyonswe igho Waryobha "Nigho"kumwene.Nigha kokohetera umwene toraghamba igha "Ebhe kya igho"kobhohoreru ubhwa Waryobha.²¹Bhono Waryobha ono akutwitaha bheto na bhenyu kohetera Kristo,mbeto yatomire. ²²Akatotora omobhaso akatohana enkoro ehoreru mumioyo gheto ghebhe (edhamana) iyukutungurya kera akatohaye.²³Ko ghayo ghonswe, ndabherekera Waryobha kobha umushuti wane kukughira yo kokobhabhera tindisha ghweki Korintho. ²⁴Tigha ntobhahire imighiro ghenyuhe.Nkobhora twakore emeremo hamwe na bhenyu kukughira yu ubhushomerwa bhwenyu, nkobhora mwimereye bhoronge kumighiro ghyenyu.

Chapter 2

¹Kuigho nkahora kobha haghare ntakasha kobhenyu kweki kwa bhoro ². Nyore nabhategheye ibhibhune, nawe akanshengiri,nora nanyaharwe nawe?³Nenandekire kyabhora nakore okorake hano ndisha kobhenyu nyaharwe na bhara bhakore nshomerwe. Nena obhokare kobhenyu bhonswe bhora ubhushomerwa bhwane mborabhora bhorenge kobhenyu bhonswe. ⁴Kobhora nabhandekeye bhenyu kokobha yi nyanko enene, rikira rya amaisori amaru.Tenatunire monyaharekehe,nkatuna momanye obhohanshe bhono nenabho kobhenyu.⁵Nyore aho ono akughirya munyahareke, taranyaonihe,nakokerengere keke -atighe kobhakora obhoro. ⁶Ubhushibhu obho monto uyo kobhanto eraisa. ⁷Kuigho bhono mumwabhere motakamushibhya momohoni.Mokore igho okoreke atakasorombara bhokong"u.⁸Bhono ndabhaha enkoro korokya obhohanshe bhwenyu bhoghwe bhori kukughirya yenyu. ⁹Eno yo yaghire nkabhandekera, okoreke mbasaki khomaha igha mona esoko ko kerakento.¹⁰Hano morabhere wowonse ora, na oni ndabhera omonto uyo. Kera nabhera-nenabhera bhyonswe-nkyabherwa ku ubhwera bhwenyu kokobhaho Kristo. ¹¹Eno nigha okoreke risambwa retakasha kutung"aina. Kobhora bheto tebhakangi torehe ko amiteghero ghaye.¹²Ekeseku kyane nkighoywe no Omokama hano naishire kumughi ghwa Troa kotebherya eng"ana ya Kristo hayo. ¹³Kura bhono, tenabhaye no omorembe ughwa kokora nkorohe, kobhono ntanyore muhiri wane Tito hayohe, Nkokyaghire nkabhatigha nkakyora Makedonia.¹⁴Kuigho akumibhwi Waryobha , ono nkgha shonswe ku Kristo aratorongeka kobhaha. Kohetera kobheto ikirumba ikiya aramusa ko ntahana shonswe. ¹⁵Ko bhora bheto bhoonswe ko Waryobha, mbuya tore kukristo, bhooswe bhano bhatunguribhwi na abhamwe bhara bhakusika.¹⁶Ko bhanto bhara bhakusika, nkirumba kyuruku bhanakyo,.Kobhara bhakutungulibhwa, ikirumba kyabho nkiya bhokora nabhokora. Nohe aratore kobha nebhento bheno ¹⁷Ko bhora bheto tekyabhara bhakoghorya eng"ana ya Waryobha kutuna kunyora ubhwera. Kuigho, nko maiteghero no obhorabhu, kohetera Kristo, nkoghamba tore totomirwe na Waryobha mbere yaye.

Chapter 3

³¹Bhono twasimiri kwikumya?Titukutuna ritashandighi iryo ubhwahori kurwa kobhenyu au kughya kobhenyu kya bhara moratuna? ²Bhenyu abhene ritashandighi ryeto more iryubhwahorwa, reno ryandekwa moshenkoro shyeto,rera remanyekaini no okosomwa na abhanto bhonswe. Mororokya igha bhenyu ritashandighi more kurwa ko Kristo, reno twarusiri. Teyandekirwe kwa bhwinohe ekandekwa naenkoro iya Waryobha ono anoobhohoru, Teyandekwa komaghenahe, mbyandekirwe koshenkoro shya abhanto.⁴Bhono mbo obhokare bhono tonabho ko Waryobha kohetera Kristo. ⁵Tetukuikumya abhene kosabha ekento kurwa kobheto abhenehe.Kuigho ukwikumya kweto korarwa ko Waryobha. ⁶Waryobha yatokore tobhe abhakori bhe meremo abha riragheryo rehya. Riragheryo reno tiryaritashandighihe ndya enkoro ehoreru. Kobhora ritashandighi reraita nawe enkoro erarusyamoobhohoru.⁷Bhono emeremo ghyo uruku gheno gyarenge ghyandekeywe komaghena amandeko amanene rokasha ko obhohoreru ko abhara abhanto abha Israel tebhamahire ubhusyo bhwa Musahe.Nkobhora obhohoreru ubhwikisyo kyaye nobhohoreru bhono bhotakomahekana. ⁸Bhono emeremo ighya Enkoro ehoreru tebhe no obhohoreru bhwaruhe?⁹Kobhora hamwe emeremo gya ubhushibhu ngyarenge no obhohoreru, nkarenga emeremo ighyobhohene ghikwaruha mobhohoreru! ¹⁰Mbohene igha, kera kyakore kobhohoreru tekena bhohoreruhe, ghweki ko soko eno, ko bhora obhohoreru bhukwaruha. ¹¹Kobhora kyang"ananga obhohoreru kyarenge nkerengereke ikyobhokora kerebha no obhohoreru!¹²Kobhora tukuikumya, mbara tona obhokare bhokong"u. ¹³Tetorenge kya Musahe, ono yatore ikyorokyeryo ku bhusyo bwaye, korake abhanto bha Israel bhatakamaha umuhiko ogwo obhohoreru bhwaye bhono bhwarwahonga.¹⁴Nawe amaiteghero ghabho gharenge ghakondekirwe.Kohekera urusiko ruyo ruyo obhotaji bhora bhora bhokahekera kobhasomi bhendaghano ya kare.Kobhora tekoterekanahe na Kukristo erarusibhwaho. ¹⁵Naho kobhono, enkagha yoyonswe era Musa hano yasomwa, ekemanyeryo kyaye keratoretera ehotoko. ¹⁶Naho hano omonto yanga kwitabherya agho Omokama, ekemanyeryo kerarusibhwaho.¹⁷Naho Omokama mohoreru, Hano hana obhohoreru obho Mokama nubhwibhahi nhobhore. ¹⁸Bhono bheto bhonswe,hamwe na bhara bhatana ekemanyeryo bhana obhohoreru obho Mokama. Torasoribhwa kobhohoreru bhuyo bhuyo kurwa kutuho emwe iyobhohoreru kugha kuyende, kyabhora yarure Womokama, omohoreru.

Chapter 4

¹Kobhora, kobhora tona emeremo gheno, kobhora twahaywe obhoghonshe titukukwa motwehe. ²Kuigho, twanga shenshera shonswe ishashensoni shoonswe sheno shibhisa. Tetokomenya kwanikohe, eng"ana ya Waryobha totokoyekora bhoghoghohe. Kukuhikya ehene, toresendora komaiteghero gha kera omonto ko Waryobha.³Nyore eng"ana yeto yibhisa, yibhisire kobhara abhene bhakusika. ⁴Kubhwahori bhwaho, Waryobha wikyaro keno akabhakurya amiteghero ghabho ghatakwitabherya. Tebhatore komaha obhorabhu bhwe ng"ana yobhohoreru ubhwa Kristo he, ono arenge ekerengyo kya Waryobha.⁵Ko bhono totakwirareka abhene, ko bhora KristoYesu kyo Omokama, nabheto abhene mbakori bhemeremo bha Yesu. ⁶Kobhora Waryobha weyaghambire, "Obhorabhu bhokarabha kurwa mukisunte."Yarabhiri shenkoro sheto, kurusyaho obhorabhu bhwa amiteghero aghobhohoreru bhwa Waryobha kohetera obhotoro bhwa Yesu Kristo.⁷Naho tona emongo kobhento bhya matoto, korake emanyekane shinguri shonswe isha Waryobha tishetohe. ⁸Toranyanka bhokong"u, nawe totokotorahe.Tetona hahohe ghweki titukukwa motohe. ⁹Toranyankibhwa na totoratighwahe. Toratabhutwa naho tetokusikibhwahe. ¹⁰Nsiko shonswe nkoghenda tore nuruku rwa Yesu okoreke obhohoru bhwa Yesu bhobhe momebhere ghyeto.¹¹Bheto bhano shinsiko sheto shonswe sharusibhwa kukughira yukukwa kwa Yesu, okoreke twibhohe omobhere ghwa Yesu kurwa komobhere gho mona womonto. ¹²Kukighira igho, ntona uruku momebhere ghyeto,nawe obhohoru monabho momebhere ghyenyu.¹³Naho enkoro yeto nera era yimighiro ghyeto gheno ghyandekwa. "Nitabherya kuigho naghamba."Bheto bhonse twitabherya naghweki toraghamba. ¹⁴Ntomanyire igha ora yaryokiri Yesu we arituryokya na bheto.Ntomanyire igha kokobhaho kwaye naretoreta hamwe. ¹⁵Kira ekento nkyenyu, ko bhora enokwe kobhonswe, umukumo ghoghenderi kuhirwa kobhohoreru bhwa Waryobha.¹⁶Ku igho tutukukwa motwehe. Nokanyora toramahekana mbaghotu tore nawe nkweyebhora tore kera urusiko. ¹⁷Ku ribhagha iryeng"e reno, inyanko ehoho eno eretokora tobhe bhobhokora na bhokora nobhohoreru bhwengeri kokerengere kyonswe. ¹⁸Ko bhora totokomahana ko bhento bheno bhehohe kobhera bhetakomahekana. Ebhento bheno totakomaha mbya ibhagha ikigho, nawe bhera totakomha mbya bhokora na bhokora.

Chapter 5

¹Ntomanyire igha emenyo eno twikaye mukyaro mono neresaribhwa, ntona righutu wa Waryobha. Reno retakohaghashwa nabhairo.Nighutu rya bhokora, mwisaro. ²Kobhora tokorora kosangeranyo eno turighomba kohanwa obhohoru bhwa bhokora na bhokora mwisaro. ³Keno kikughira turighomba eno mbora hano twibhoha toramahekana nkengabhi tore.⁴Kobhohene konkagha eno torenge monsangeranyo, hano twaheghwa nkororatore. Titukutuna konorwahe. Kuigho, toratuna twibhohibhwi, kokorake kera kyakwa kemerwe nobhohoru. ⁵Ono yatoserenia kokento keno Waryobha, ono aretohaka enkoro iyo moragho ghonoghukusha.⁶Kuigho mobhe nobhokare nsiko shonswe. Mobhe maiso konkagha eno morengeka kobhohoru,bhora torenge hare na Waryobha. ⁷Kobhora tokoghenda nimighiro, tekwakomahahe, Kuigho ntona obhokare. ⁸Mbuya tobhe hare kurwa komobhere ghwaka hamwe no Omokama.⁹Kobhora toraekora komaiteghero gheto, nokanyora torenge hare hamwe kahano,tumushomeri umwene. ¹⁰Kobhora bhonswe nkehameryo tomahekane kokengerwa ikina (mbere)yitubho kya Kristo, okoreke kera omonto atore kunyora kera akutuna amang"ana ghaye komobhere ghwaye, nokanyora kwabhuya hamwe kwabhoghogho.¹¹Ko bhora kokomanya ehaho yo Mokama , kotebhya abhanto. Kigho tore, nkomaherwe (na)Waryobha.Nemanyire igha mmoyemanyire mumiteghero ghyenyu. ¹²Tetokosagha kobhatebhya bhenyu igha motomahe nyore mbahene tore. Ku igho tobhahane ikyukwihemera bhenyu,okobhake mobhe nobhotoro obhokobhahonshora kokera kerenge monkoro yabho kobhora bhakwihema nawe tekera kerenge monkoro yabhohe.¹³Hano torabhe kyabhataninu kukighira iya Waryobha.Nahano oranyore komaiteghero gheto amahoru, nkukughira yenyu. ¹⁴Ko bhora obhohanshe bhwa Kristo mbwatohangire,ko bhora ntona obhohene na reno:omonto omwe yakure kukughirya yabhonswe, kuigho bhonswe bhakwa. ¹⁵Kristo yakwereye bhonswe, bhara bhana obhohoru bhatakamerwa nabhara bhatakwitabherya.Ku igho, nkehameryo abhamenyi kughirya yaye bhamenye koono yakure nokoryoka.¹⁶Bhono,kurwa bhono nakoghenderya titwakengeye monto kinahe koreng"ania namakoro gha bhairohe, naho bhono ntwatangire komaha Kristo kotemo eno.Naho bhono titwakengera monto kina kyokyonswe kotemo enohe. ¹⁷Kuigho,hano oranyore wowonswe ono arenge ku Kristo, uyo yibhoywe bhohya. Aghakare ghaheta. Maha ,ghabhaye amahya.¹⁸Ebhento bhyonswe bhirure ko Waryobha. Yatoghoteni umwene kohetera Kristo, yatohaye emeremo ghyokotoghanya. ¹⁹Kuigho nkoghamba igha,kohetera Kristo, Waryobha araghotania ikyaro umwene, te kwakobhara amasaryo ghabho kohetera abhenehe.Aratotebhya amang"ana agho kotoghotanya.²⁰o Kuigho nena abhasemya bhano bhahoywe ku Kristo, Waryobha yakengire ikina kohetera kobheto. Torabhakomerya bhenyu kohetera ko Yesu Kristo "Moghotanibhwi na Waryobha!" ²¹Yakore Kristokobha ituho yeto. We atakore risaryo ryoryonswe rera.Yakore igho totore kunyora obhohene bhwa Waryobha.

Chapter 6

¹Kuigho, okokora emeremo hamwe torabhakomerya motakaghegha enokwe (ya) Waryobha. ²Kobhora akaghamba,"Enkagha eno yikeribhwi (na) bhaye mohene kobhenyu urusiko rukutunguribhwa nabhatoreyi."Maha, enkagha eno yikereribhwi urusiko rukutungurbhwa mbono. ³Totore kobha ekehaghe komonto wowonse,ko bhora titukutuna emeremo ghyeto ghemahekane mobhoronge.⁴Keno keho turikumya igha mbakori bhameremo bha Waryobha tore ku bhwaru abhobhoghomerya, ku nyanko,kobhohabhe, no bhokong"u bho bhohoru. ⁵Kokotemwa, ko bhebhohe, kwihe, komeremo emekong"u, kokobhorwa shentero bhutiko,umweko. ⁶Umwiserenya,amiteghero,obhoghomerya,obhohene,enkoro ehoreru isemoka yobhohanshe. ⁷Kong"ana yo bhohene, ko bhotoro bhwa Waryobha.Ntona ibhitanero ibhyobhohene kohetera bhyoro na bhomosi.¹⁰⁸TOkore emeremo koshensoni no obhohoreru, kukukumibhwa nu kusherwa,kya bhahene na bharongo. ⁹Torakora emeremokya bhano totamanyekaini naho ntomanyakaini bhokong"u.Torakora emereremo kya bhano bhakukwa,maha!_ mbahoru tokere,nkya hano tukushibhibhwa ko makoro gheto,nawe totoraitahe.v 10 Torakora emeremo no bhobhabhayeru, naho enkagha yonswe tona ubhushomerwa.Kya abhahabhe,naho toramehya abharu.Kya hano totana ekento naho ebhento bhyonswe mbyeto.¹¹Toghambire obhohene bhonse ko bhenyu, abhakorinto,na shenkoro shenyu shetanshokire bhokong"u. ¹²Tetwabharebhereyehe, neshenkoro shenyu shabhakaniri abhene. ¹³Bhono hano mwahonshoraini kobhohene_ndaghamba kya bhana mwiyaghare.¹⁴Motakabhohwa ebherang"ani hamwe na bhara bhatakwitabherya.Bhono mbomweke monabho na bhabhisa?Mbomweke bhoho kobhorabhu nikisunte? ¹⁵Maitegheroke ghano Kristo akotora kobha nagho na Beriari?Ko ora akwitwbherya ne ntahanake anayo na ora atakwtabherya? ¹⁶Mwighoranoke ghono ghoho mwisengeryo rya Waryobha no msarabha?Kobhora ni sengero rya Waryobha tore, kya bhora Waryobha yaghambire,"Nendaghambe hamwe na bhenyu ku kukwikara kwenyu no koghamba na bhenyu.Waryobha wabhonde, nabho mbarabhe abhane."¹⁷Ku igho, "Murwe kobho mwahokanibhwi nabho,"No Mokama akoghamba."Motakakunya ekento ikinyanku,ndebhaturung"ana. ¹⁸Nendebha suwenyu na bhenyu morebha abhana bhane abhahentani na abhaiseke,"Omokama Omoghongwa araghamba.

Chapter 7

¹Abhaghonshe bhane,ko bhora tona obhoraghe bhono, twesendore abhene kong"ana eno ikughira tobhe abhanyanku bhemebhere na monkoro yeto. Tobhe no bhohoreru obhohene bhono bhwisire kukumya Waryobha. Motokore umweya?Totorasarya omonto wowonswehe.⁴²Motokore umweya!Tetorasarya omonto wowonswehe. Tetwanyahara montohe.tetoranyora ubhwera ko monto wowonswehe. ³Tenkobhakengera ikina koghamba igha.Kobhora naghambire igha monkoro yetomore, ko bhento obhohoru nu ruku nhamwe bhere.

⁵Hano twishire Makedonia, emebhere ghyeto teghyamunyirehe.Kobhora twanyore inyanko kwitanibhwa kurwa kontahana ya kebhara na mwighutu ryeto, ⁶Nawe Waryobha ,ono akohonya abhatobhu, Tito hano yishire yatohoniri. ⁷Tiigha kukusha kwaye nkyo kyaghire Waryobha akatohonya nokotohansha.Yarenge eghongo era Tito yahaywe.⁸Nokanyora neng"ana yane era tekabhakore mobhabhayere, oni twinkwihimiryahe. nawe nkoroghorande enkagha eno naroshe eng"ana iyo eno yaghire mobhabhayere,nokanyora ne nkagha nkeigho. ⁹Nena ubhushomerwa,tekobhora mwabhabhayeyehe, obhobhabhareru bhyenyu mbwaghire mosabhe amabhe. ¹⁰Ko bhora abhabhayeru ubhwi (kiungu) bhorareta amabhe ghano ghakoreta ubhutunghuribhwa bhono bhotana inyanko.Obhobhabhayeru ubhwi kyaro,bhonswe,bhorareta uruku.¹¹Maha obhobhabhayeru bhono ubhwi (kiungu) kigho bwatoreteye emekere imyaru.Kigho wabhaye namaiteghero amaru aghakobhakanya bhatakabha na masoro.Nkughirake obhoro bhwenyu bhwabhaye obhoro obhokong"u, ehaho yenyu,ekabha yenyu,emekere ghenyu ne kabha yenyu yukutuna komaha igha obhoronge mbo hahu! ko kera eng"ana bhenyu abhene mwaroshe igha temobhe na risohe. ¹²Nokanyora mbenyu nandekeye, tenandekire yaono ateyirehe,gweki tekoora yanyankibhwa na maghogho.Nenandekire kukughira yobhoghomerya obhwe nkoro yenyu kobheto mo bhoraghe bhwa Waryobha.¹³Kukughira ya igho twahona.Kukughira ya igho twengeribhwa ubhushomerwa bhweto abhene, gweki twashomerwa,Tito yashomerwa bhokong"u, ko bhora mwamushomerya enkoro yaye. ¹⁴Ko bhora nabhaihemeye bhenyu tenabhaye nansonihe.Nyore nkobhora eng"ana eno natebhereyi ne heneyare. ukwihema kweto kukughira ya Tito kororokya obhohene.¹⁵Obhoghonshe bhwaye kukughira yenyu mbonene bhokung"u, kigho akuhita esoko yenyu, kigho mwamuturung"aini ne haho. ¹⁶Ndashomerwa kobhora nena obhokare no obhohene ko bhenyu.

Chapter 8

¹Torabhatuna bhenyu momanye, abhahentani (na) abhasubhati, kukughira yenokwe ya Waryobha eno eno yarusibhwa komasengero gha Makedonia. ²Enkagha yokosaghibhwa kunyanko enene era,uhbushomerwa bhwabho,mbwengeyi obhotaka bwabho nobhohani bwabho.³Kobhora naroshe mbarusiri kokerengere keno bhatore,na ghweki mbarusiri ighoro yobhotoro bhwabho kigho bhahanshire abhene. ⁴Bhatokemereyi bhokong"u twibhagherwe kosanga emeremo ighya bhanto abhahoreru abha Waryobha. ⁵Eno teyabhayahe kigho twatunirehe.Kobhora mbairusiri abhene ko Mokama.Bhakamara bhakirusya abhene koWaryobha.⁶Tokasasama Tito, umwene ono yatangire emeremo ghene kukusita emeremo gheno eno neng"ana yenokwe. ⁷Nawe bhenyu mbyaru monabhyo_kumighiro,kobhong"aini,ko mekere ghyonswe, (na)kobhohanshi bhwenyu bhonwse.Bhenyu mwimanye igha mbaru more kong"ana ye nokwe.⁸Ndaghamba igha reno tehamohe. Naho reno nkokorenga ekerengere kyobhohanshe bhwenyu nokoreng"anya namiteghero ghabhanto bhande. ⁹Kobhora momanyire enokwe yo Mokama weto Yesu Kristo. Nokanyora mbhwame bhware,kukughira yenyu akatakaha no kokohetera obhotaka bhwaye bhenyu mwamehe...¹⁰Kong"ana eno ndebhahana eng"ana yokobhatorya. Komoka ghomwe,temwasimiri kokora eng"anahe, nawe mukighomba koyekora. ¹¹Bhono moremare. Kyabhora mware kwiteghera korekora, igha, mokatore korereta kobhohoreru,kobhotoro bhono mokatora. ¹²Kobhora murighomba kokora eng"ana eno,neng"ana nshiya nairikeribhwa. Nawe rebhe komonto ora anakyo,retabhako ora atanakyo.¹³Ku kughira eno tiyakumunya abhande nokoreta inyanko kobhenyuhe,ebhe yobhohene. ¹⁴Ubhwaru bhwenyu konkagha yabhono kokotori kokera bhakutuna. Eno neraigha kubhwaru bhwaho bhatori kera bhakutuna naghweki obhohene bhobheho. ¹⁵Eno nkobhora yandekirwe;"Ono yare nibharu tiyatighire kento kyokyonswehe naora yarenge nakeke tiyarenge nankoro yakurusya kento kyokyonsehe.¹⁶Naho Waryobha aghongwe, ono yatore monkoro iya Tito enkoro yemekere nokomanya bhera nenabho kukughira yenyu. ¹⁷Tekobhor yiteghereyehe amasabho ghetohe, nawe yare nemekere komanya amasabho ghayo. Nyishire kobheto kokohansha kwaye umwene.¹⁸Tomotomire momasenghero numuhiri ono akukumibhwa koraghanya eng'ana. ¹⁹Tighohe, nawe yahoywe namasengero kobha no roghendo nabheto ntahana shonswe kuhikya eng"ana yobhoserenya. Reno nkughirya yobhohoreru bhwa Waryobha umwene komaiteghero gheto agho kotorya.²⁰Tuririha komaha igha wowonse aratora kwing"eherya koreng"anya nobhoserenya bhono tonabho. ²¹Turiyangara kokora ekyosoko ikyene tekobhokamahe mbere yabhanto.²²Ghweki toratoma umuhiri wonde hamwe nabho.Nkare twamorengire na ghweki twamorora mokori wameremo.Nano obhokare obhonene kobheto. ²³Ko ng"ana iya Tito, umwene mokori wemeremo murikyane kukughira yenyu nyore bhwawa mweto, bharatomwa momasengero.Mbasokoku Kristo. ²⁴Bhono mobhoroki obhoghonshe bhwenyu, komasengero kobhora ikihemere kyenyu nkukughira yikihemere kyenyu.

Chapter 9

¹Hana oratubhani emeremo ighyabhitabherya, mbuya bhokong"u mbandekere. ²Nemanyire komaiteghero ghenyu, ghano nihemeye kobhanto bha Makedonia. Nkatebhya Akaya yabhaye kukurwa omoka ghora ghwaheta. Amaiteghero ghenyu ghabhaye ubhweseghe bhokokora.³Bhono ntomire abhahiri ukwihema kwenyu kotakaheta bhosa,hano okanyora mwasemya,kyaigho naghambire mokabhaye. ⁴Kukughirrya iyo,hano ndashe nomonto wowonswe uwa Makedonia hano ndanyore motarasemya tokasokire,tenkoghamba kyokyonswe kobhenyu_kobha omokare bhokong"u kobhenyu. ⁵Bhono nakomereyi abhahiri kusha ko bhenyu kukughira yitubho eno mwarangire.Eno nigho yare okore bhe enokwe,tekento kyakohatwekwahe.⁶Riteghero reno:omonto akubhusura bheke amaghesa ghaye ghonswe make,no wowonse ora akwemya abhenokwe nkoghesare ebhenokwe. ⁷Kuigho kera omonto arusi kera ahanshire monkoro yaye.Atakarusya kobhobhabhayeru nobhohateku.Kobhora Waryobha ahanshire ora akurusya umwene kubhushomerwa .⁸Uyo Waryobha aramwengerya enokwe kukughirya yenyu,kokobhake,keraenkagha,komang"anaghonswe,munyore ghonswe ghara mukutuna Eno nerabhe okoreke motore kwengerya kera eng"ana inshiya. ⁹Nkyabhora yaandekirwe: "Ora akunyaraghanya ubhwame bhwaye kohano abhataka aranyore obhohoru bhwa bhokora (na) bhokora.¹⁰Naora akurusya imbusiro kumubhusuri nomokate kukughirya yibhyakorya, wonswe narengeribwi imbusiro iyukubhusura, righesa ryenyu nderabhe rya bhohene. ¹¹Moramehibhwi kokera nshera koreke mobhe abhaserenyi abhiya.Eno nerarete umukumo ko Waryobha kohetera kobheto.¹⁵¹²Kokokora emeremo tekokanyi ubhutunu ubhwa abhaitabheryahe. Gweki erengerya amakoro amaru aghumukumo ko Waryobha. ¹³Kukughirwa yokorengwa nukwikeribhwa komeremo gheno, nokomoghonga Waryobha kobhosoku nukwitabherya kwenyu eng"ana iya Kristo moraghonge Waryobha kobhoserenys nobhotoro bhwenyu. ¹⁴Bharighomba, (na) bharabhasabhera. Bharakora igho kukughirya yenokwe enene iya Waryobha eno etotambokire. Umukumo ghughi ku Waryobha kobhotoro bhwaye bhono bhotakoghambwa.

Chapter 10

¹Oni Paulo,ndabhakomerya ndabhaitughamerya kobhohabhu bhwa Kristo.Oni mohabhunde enkagha ndenge mobhoronge bhwenyu, Nawe nena obhokae bhwenyu konkagha eno ndenge hare na bhenyu. ²Ndabhasabha ighaa,enkagha eno torenge hamwe,tinkutuna kwikumyahe nukwikaryehahe.Nawe nditeghera kobha omokare enkagha yukwanga bhano bhakwiteghera igha twikaye kebhonto.³Nokanyora toraghenda kebhonto,titukwitana kebhontohe. ⁴Kobhoraibhitanero bheno twikwitanera tibhyakebhontohe.Bhora bhena shinguru sha Waryobha shenoshekosarya obhotengo.Bhararusyaho amashumansho ghano ghakotaninya.⁵Gweki,torasarya obhobhahi bhwighoro ubhwa amaiteghero gha Waryobha. Torarekora terena bhwerahe kobhosoku bhwa Kristo. ⁶Torabha nubhwango bhukushibya kerang"ana eno etanaesoko,hano esokoyenyu yahika.⁷Maha kera kernge harabhu mobhoronge bhwenyu.Nyore aho wowonse ono akong"eneribhwa igha (wa)Kristo bhono yihiti igha kigho are nuwa kristo nabhuyo nigha bheto bhonswe torenge. ⁸Nokanyora ndihemera hake bhokong"u obhobhahi bhweto, bhono Omokama yarusiri kobhahaghasha natebhakobhasaryahe,tendesokahe.⁹Tinkutuna reno rerorwe igha nkobhaghosande komandeko ghahene. ¹⁰Kobhora abhanto bhande bhakoghamba,"Amandeko ghaye mmaroro ghana shinguru; naho kebhonto mmorosu.Amang"ana ghaye teghakobha maiya kwitegherahe."¹¹Nigha abhanto abhetemo iyo bhiteghere kigho tokoghamba komandeko enkagha eno torenge hare,nkya bhora tokakore torenge hang"e. ¹²Titukuya hare bhokong"uhe nukwitubhanya kobhora bhakwikumya abhena.Naho hano bherenganya abhene,tebhana maitegherohe.¹³Bheto kuigho, titwiheme bhokong"u kokera orotonga. Kughira yaeno,ntorakore igho kuhika korotonga rora Waryobha yatorengeye, orotonga rora rukuhika kigho orotonga rwenyu rore. ¹⁴Kobhora tituyengerereyihe hano twabhahekeyehe. Ntwatangatire kuhika hare kyabhenyuhe kukughirya eng"ana ya Kristo.¹⁵Titurihemahe kotamboka orotonga rwemeremo ghyabhande.Naho , turiteghera imighiro ghyenyu kigho ghyakina kigho ahase heto hemeremo hagharehibhwa bhokong"u, naho morotonga mora mora tore. ¹⁶Turiteghera igha totore kotebhere eng"ana kohekera sheng"ongo shenyu.Tuturihemera emeremo gheno ghekokorwa kosheng"ongo shendehe.¹⁷"Na wowonse ora akwihema yihemere Omokama" ¹⁸Ko bhora temonto akwikumyahe nkukumibhware .Kobhora,nora akorokibhwa no Omokama.

Chapter 11

¹Mbuya hano mokaghomerei (na) oni ko obhoteng"o bwane.Naho koobhohene mwaghomerya. ²Kokobha arabhakora rihari.Nena rihari irya Waryobha kukughira yenyu,kurwa hano nabharaghire koobhotetwa ubhu umushasha omwe.Nkabharagha kobhareta ku Kristo kyomotere.³Nawe nkabha no obhobha bhoke,kyahano inshoka yang"ainire Eva korwiso, rwaye amiteghero ghenyu ghatora khoteyibhwa kurwa komasabho amaronge naamarabhu ku Kristo. ⁴Kokobha kokerengyo igha omonto nyabhorebhe akashakorareka uwonde ono twabhatebherya. Hamwe kokerengyo igha mwanyora uwe enkoro ehoreru uwonde kutigha ora mwaturung"ana.Hamwe ekerengyo igha mwanyora eng"ana yende ehaghare naera mwanyore.Mokaghomerya amang"ana ghano bhuya,eraisa.⁵Kokobha ndaisehera igha oni tendenge hamwe na bhara bharenge hanse kobhano bhakwibherekera abhahoreru_abhaiya. ⁶Naho nokanyora oni rera tendaragheribhwa kurusya eng"ana,tendenge igho komaitegherohe.Kmang"ana ghonswe ntwakora reno moremanye.⁷Igha,nakora ikitimba kwihomba umwene okore motore kwimokibhwa?Kobhoranatebhereyi kho obhoghare bhwa eng"ana ya Waryobha wenyu. ⁸Nabharusiri amasengero ghande kokoghegha obhotoribhwa kurwa kobho koreke mbatori bhenyu. ⁹Hano narenge (na) bhenyu nasoherwanga, tenaretoheye montohe.Kobhora ghano natunanga ghakaisa (na)abhahiri kurwa Makedonia..Kobhora narebhera umwene ntakabha murigho kobhenyu, kweki nendaghenderi kobha igho.¹⁰Nyore obhohene bhwa Kristo kigho bhorenge momobhere ghwane,ukwikumya kwane,tikukiribhwi ko ntahana (ya) Akaya. ¹¹Nkwake?Kobhora ntabhahanshire?Waryobha we amanyire nembahanshire.¹²Naho kera nkonkora, nendakekore kyonwe. Nendakekore kokorebhera umweya ghwa bhara bhakwighomba umweya oghwo kobha bhora tore kokera tukwihemera. ¹³Kobhora abhanto bhara mbahorwa abhobhorongo (na) abhakori abhe emeremo abharongo. Bharisyorya sorya kya abhahorwa bha Kristo.¹⁴Naeno tekoroghoryahe, kobhora risambwa ryonswe nkuisorya rere kwitubhanya omoraghe wo obhorabhu. ¹⁵Eno tekoroghoryahe kyabhara abhakori bhemeremo bhaye bhakwisoryasorya kyabhakori bhemeremo abhahene. Ikihiko kyabho nerebha kyaigho amakoro ghabho ghakobhata.¹⁶Ndaghamba ghweki:Igha atakabhaho omonto ono akwiteghera igha moteng"onde. Nawe hano morakore, muturung'ane oni kyomoteng"o ntore kwikumya hake. ¹⁷Kera nkoghamba kukwihema kwane tekokokengerwa kina no Omokama, nawe ndaghamba kyomoteng"o. ¹⁸Kobhora abhanto bharu bhakwihemera komebhere ghyabho, nonswe nendiheme.¹⁹Kobhora mwaghegheni kobhohanshe no obhokangi,bhenyu abhene mbahene more. ²⁰Kobhora moragheghana no omonto hano arakotore mobhoghorwa, nyore arabhahokani hano abhatonereko ubhwera,hano araishuti ighoro, hamwe abhateme mubhusyo. ²¹Nendaghambe ko shensoni igha bhora nare omonto bhokong"u kokora igho. Naho nyore omonto omokare_ndaghamba kyomoteng"o_oni wonse nendabhe omokare.²²Igha,abhene Mbayahudi? (Na) oni nigho. Igha, abhene Mbaisrael?(Na) oni Nigho.Igha, mbaibhorwa (na) Abrahamu? (Na) oni nigho. ²³Bho mbakori bhe emeremo bha Kristo?(Ndashumansha kya ono nshure) oni mbokong"u.Komeremo emekong"u, kobhehaghe, ko hase ahaghogho ahuruku.²⁴

²⁵Nakyorwa katato kotemwa ne ekerasa. Nkatemwa kamwe namaghena. Urwakatato nkahona momeri. Naikara omobhaso nu bhutiko ku nyansha. ²⁶Nabha koroghendo bhokong"u mobhoghogho bhwiiminyoro, kobhoghogho bhwa abhanahi,kurwa kobhoghogho bhwa abhanto bhane,kobhoghogho kurwa kobhanto bhi bhyaro,kobhoghogho ubhu mughi,kobhoghogho bhwe ekekongo,kobhoghogho ubwa inyansha,kobhoghogho ubhwa abhahiri abharongo.²⁷Nabha komeremo emekong"u no obhohoru obhokong"u, ku bhutiko bhono ntararanga,kunyonta numweko, ndatigha korya, mombeho ne kenabhi. ²⁸Koghonswe ghayo koho okohegheribhwa shinsiko shonswe oni umwene kohaho iya risengero. ²⁹Omorosu nohe,tendenge morosuhe? Nawe yakore uwonde aghwe momasaryo, naoni tenkohyahe?³⁰Nyore nkehateko niheme, nindihemera kera kekorokya obhorosu bhwane. ³¹Waryobha (na) Tata wo OmokamaYesu,ono akoghongwa bhokora,namanyire tenkong"ainwahe.³²Damaski era omonene worong"ongo ono arenge nse yo Omokama Areta yarendanga umughi ghwa Dameski okore angote. ³³Nawe natore mokekapo kohetera mukisyeri kuya kundighi, (na) nkaterenshoka kurwa momabhoko ghaye.

Chapter 12

¹Nke hateko niheme,nawe tekeho keno nkengeribhwahe.Gweki nendaghenderi (na) amaiteghero no okorokibhwa kurwa ko Omokama. ²Nemanyire omonto omwe ku Kristo onokumyoka ikomo ne enne gheno ghyaheta ono ekabhaye komobhere ghwaye ghonse kebhara yo omobhere, oni temanyirehe,Waryobha amanyire igha_nyasakirwe kughya ighoro kwisaro irya katato.³Nemmanyire igha omonto ono_momobhere,hamwe komobhere,oni temanyire igha Waryobha amanyirehe_ ⁴Akagheghwa ighoro kuhika paradiso nukwighwa amang"ana ghano ghatana bhongori ghano abhanto bhakokaribhwa koghamba. ⁵Kukwibhaghera omonto kya ono narihema. Nawe kukughira yane tinihemehe. Kobhorosu bwane.⁶Hano ndatune kwihema,tenkabhaye mokangihe,kokobha ndaghamba obhohene. Nawe tindihemahe,okore igha atakabhaho ono akunyiteghera kokera hayo kokera kekomahekana (au) kwighwebhwa kuoni. ⁷Kohekera nimanye umwene kobhorokibhwa bhono bhokokera obhohoreru, natoreywe rehwa momobhere ghwane,no mwahorwa wa risambwa, kunyitanya okoreke ntakabha ne ikihemere.⁸Koreno nasasamire Omokama katato,koreke andusi ghano. ⁹Nawe akantebhya, "Enokwe yane irisakukughirya yaho,kobhora shinguru nkotorya shere obhorosu.Bhono nkaighombire kwihema bhokong"u kobhorosu bhwane, okoreke Kristo aikare ighoro yane. ¹⁰Kuigho nighure kukughirya ya Kristo, ko obhoro (na) ghweki ndakong"a.¹¹Oni nateng"oha! bhenyu mokahamerya ko reno, kokobha kunyora oni tekentondehe. ¹²Ikyorokeryo ikyo obhohene obho mwahorwa,nkyakorwe ko bhenyu ko obhoghomerya, ikyorokyero (na) amaraghyeryo (na) amang"ana amakong"u. ¹³Nkukughirake mwabhaye abhumukumo omoke nkobhora mtaisire mokabha nse bhokong"u kokera amasengero ghara ghatighaye nko bhora ntabharitoheye bhenyu? Munyabhere kwisaryo reno!¹⁴Maha! mbongonde nishe ko bhenyu urwa katato. Tendebharitoherahe,kobhora tinkutuna kento kyenyuhe. Mbenyu nkutuna kho bhora abhana tebhakobhekera abhaibhori bhabho emongohe.Abhaibhori mbo bhakobhekera abhana emongo. ¹⁵Nendashomerwe bhokong"u khokhora no okokorwa kukughirya yo umweya ghwenyu. Nyore mbahanshire bhokong"u nhanshwe hake?¹⁸¹⁶Nawe kyabhora era,tenabharitoheyehe.Mbora oni mong"aininde bhokong"u, oni nora yabhaghotire morabhang"aina. ¹⁷Bhono nagheghire ko kwetonera ubhwera ko ora natomire kobhenyu. v 18 Nasasamire Tito kusha kobhenyu, ghweki namotomire nu uwonde bhashe nawe. Bhono Tito mbwerake yabhakoreye?Gweki tetwaghendire konshera era erahe? Ghweki,tetwaghendire momatasho gharagharahe?¹⁹Moramanya igha enkagha eno yonswe ntwihombanga ko bhenyu?Mobhoronge bhwa Waryobha, no ko Kristo, ntwaghambanga kereekento kobhakong"erya bhenyu.²⁰Bhora nena ehaho igha hano ndisha ndatora nange kobhanyora bhono nkwighomba. Ndahaha moratora kwanga kunyora kya igho mukunyighomba. Ndahaha igha shenkani sheratora kobhaho, rihari,ukwitakya kobhoro,ukwighomba oni umwene,urwambe,ikisirani no ubhutindi. ²¹Nehaha igha hano ndekyora ghweki Waryobha wane aretora kunyitughamya ko bhenyu. Ndahaha igha ndatora kosorombaribhwa (na) abharu bhano bhakora ibhitimba kurwa kare,bhara bhataitumire etokore yabho (na) ghara abhasorare bhakokora no oronamba rono bhakokora.

Chapter 13

¹Rhono ndwakatato ndasha kobhenyu. "Kera ishongero nkihameryo rebhe (na) abhashuti bhabhere kuhika bhatato. ²Naghamba igha kobhora bhakora ebhekeno (na) bhonswe bhara bhakore igho kukyora kabhere, nkoghambande ghweki ,hano ndikyora,tendebhaghomeryahe.³Mbenyu nkotebya reno ko bhora mukutuna obhobhahi igha Kristo akaghamba kohetera kuwoni. Umwene tarenge moro kobhenyuhe,nishinguru yare nashyo kobhenyu. ⁴Kobhoro yaghanyirwe ko obhorosu, mohoreru kushinguru shya Waryobha.Kho bhora torenghe bhoro ku umwene, nawe nkoheshera tore kobhotoro bhwa Waryobha kobheto.⁵Mwerende abhene momahe igha mumighiro more.Mwirenge abhene.Temoremanya igha mmona Yesu Kristo? Umwene mware, nokanyora temoramanywahe. ⁶Nnena obhokare igha bhenyu mwighure igha tetwabhahirwehe..⁸⁷Bhono torasasama ko Waryobha igha motakakora kento kyokyonswe ekeghogho. Tenkosabha igha tomahekana bheto twahegha risaghyo,kukughirya igho,ndasabha mokhore khera kerenghe bhoronge,kho bhora torarorwa igha twatamwa kosaghibhwa. Kho bhora tototore khorongohahe,nkhu kukughira yo obhohene.⁹Kho bhora torashomerwa hano twarosa bhenyu nkokong"a more. torabhasabha mobhe abhahene. ¹⁰Amang"ana ghano nkoghandekande ndenge hare (na)bhenyu, okoreke enkagha ndebha (na) bhenyu tindituna khobhorokyahe obhobhe bhwanehe kokorokya ubhwibhahi bhwane, bhono Omokama yang"a mbhasyori no okobhaghwesya.¹¹Kheno keho bhahiri bhane, mushomerwe!mokore emeremo kukughira yo ukhukyorya,moseghwe,mwiteghere bhuya bhuya,mwikare no omorembe.Gweki Waryobha owo obhohanshe no omorembe narabhe (na) bhenyu. ¹²Mokeri kera omonto kukuhumbatana okohoreru.¹³Abhahoreru bhonswe abha Waryobha bharabhakerya. ¹⁴Enokwe iyo Omokama weto Yesu Kristo, obhohanshe bhwa Waryobha, no obhomwe ubhwe Enkoro ehoreru ebhe (na) bhenyu bhonswe.

Galatians

Chapter 1

¹

²Hamwe nabhawamweto bhoonswe naoni,ndakonera amasengero agha galatia.³Enokwe ebhe ko bhenyu no obhorereu bhono bhukrwa ko Waryobha Tata weto no Omokama Yesu Kristo, ⁴ono yairusiri umwene kukughirya yi ibhitimba bhyeto nu ukughira atosabhere shenkagha sheno ishys amaghogho, kurwa ko bhohanshe ubhwa Waryobha weto. ⁵Waye ghobheho omorembe bhokora no obhokora.⁶Ndaroghora igha murisyorya bhongo ko mang'ana ghande. Ndaroghora kokobha murisyora kobha hare ko ora abhabherekeye ko omorembe ughwa Kristo. ⁷Tebhohenehe igha eng'ana yende eho, naho nho bhare abhanto abhande bhano bhakughira amang'ana ghayo ghabhaho kukutuna kusyorya eng'ana iya Kristo.⁸Hano oranyore mbeto hamwe omoraghe kurwa ku saro arabhatebhya eng'ana iya Waryobha eno etare, yihimwe. ⁹Kyaigho twaghambire mbere hayo nabhono ndaghamba ghweki, "Nyore aho omonto ono yabhatebhiri bhenyu haghare naera mwainyore, nayihimwe." ¹⁰Kobhono igho ndatuna ekemanyeryo kya bhanto hamwe Waryobha? Tinkutuna kobhashomerya abhana abhu umwiro he? Hano oranyore ndaghera okosagha kobhashomerya abhana bhu umwiro, tendenge mobhaghati uwa Kristo he.¹¹Bhana bheto, ndatuna momanye igha eng'ana iyo nabhatebhiri tikurwa ko omona uwu umwirohe. ¹²Tenairusiri ko omontohe, hamwe teneghibhwihe. Nayendehe, yare kokweghorwa ku Yesu Kristo kuwoni.¹³Mwighure ighoro yo obhohoru bhwane ko obhohoru bhwane bhono bhwahetire mohamate iya Kiyahudi, kyaigho narekunyankya ko bhoro risengero irya Waryobha bhokong'u nuukurisikya. ¹⁴Naghenderyanga momasengero agha Kiyahudi kokera bhawamweto abharu abhayahudi. Narenge ne emekere bhokong'u kushitubho shya bhatata.¹⁵Nawe Waryobha yashomeywe nawoni akanshaghora kurwa monda iya mayo. Akamberekera oni kohetera ko omorembe ghwaye ¹⁶kumorokya omona waye ku oni,no okomorarokya kobhanto abhe ehamate. Tenatunirehe bhorobheribhwa obho omona uwu mwirohe ¹⁷tenarinire kughya Yerusalemu kobhara bhare abhahorwa bhano bhankangateye oni. Nawe nkagha Uarabuni nsiko nke nkakyora Damesiki.¹⁸Hano ghyahoye imioka etato nkarina kugha Yerusalemu komotara Kefa, nenaikaye nawe kushinsiko komi naesano. ¹⁹Nawe tenabharoshe abhahorwa abhandehe ndya Yakobho umwene naroshe, wamwabho Omokama. ²⁰Maha, mbere (ya) Waryobha, kobha tenkobhag'aina ko kera nkonire ko bhenyu.²¹Namare nkaghya mubhyaro ibhya Shamu (na) Kilikia. ²²Tenare mmanyikainihe natebhakandoshe ko amaisohe ko amasengero agha Uyahudi ghano gharenge orobhareka urwa Kristo, ²³nawe mbaighwanga, "Ora yatunyankyanga bhono arararokya imighiro gheno yasaryanga." ²⁴Bhakamoghonga Waryobha kukughirya yane.

Chapter 2

¹Hano ghyahetire imyoka ekomi nene nkaghya ghweki Yerusalemu oni (na) Barnaba. (Na) Tito wonswe ntwagheye nawe. ²Nagheye kokobha Waryobha yiyorokiri ku oni kobha mbohenengi. Nabhatebhereyi eng'ana kigho naghambire ko hamate. (Nawe nashumanshire kubhubhisire ko bhano bhare abhakangati abhahiku). Nkakora igho bhamanye igha tenerekokenyahe, mbosa nakenyire.³Nawe Tito, yare hamwe naoni, nawe Myunani yare,mbamohamereyi kosarwa. ⁴Eng'ana eno yabhayeho ko bhanto abharongo bhano bhaishire kwakwibhisa kutughunkurya ubhwibhahi bhono tware nabho ku Kristo Yesu. Mbatunire kotokora bheto kobha abhaghorwa umwahokanyo. ⁵Tetwatunire kobhasoka nokanyora ko enkagha emwe, kukughira eng'ana iyo obhohene esaghe etakasyoribhwa kobheto.⁶Nawe kobhara bhaghambirwe kobha mbakangati tebhantoreyi kyokyonswe kuwoni. Keno kyonswe bhakoranga tikyare nabhwera kuonihe. Waryobha takwitabherya okong'eheribhwa ko bhana abha abhairo. ⁷Ku igho,mbaroshe nitabheribhwi korarokya eng'ana ko bhara bhatasarwe. Yare kyahano Petro araroki eng,ana ko bhara bhasarwe. ⁸Kokobha Waryobha, yakora emeremo hamwe (na) Petro kukughirya yo obhokama bhara bhasarwe, ghweki yakore emeremo nawoni ko abhanto bheshehamate.⁹Ko nkagha Yakobo, Kefa, (na) Yohana,mbamanyekaini bhano bhahaghashire risengero, mbamanyire omorembe ghono oni nahaywe, mbatuturung'aini mukinywani oni (na) Barnaba. Mbakore igho kughira toghende ko bhanto abhe shehamate, nabhoonse bhatore kughya ko bhara bhasarwe ¹⁰Ghweki bhatutunire bheto tobhahite abhatobhu. Nawoni wonswe natunire kokora en'ana iyo.¹¹Enkagha eno Kefa yishire Antiokia, namwikanire bhoronge kokobha yahabhire. ¹²Hano bhare bhatarasha abhanto nyabhorebhe kurwa ko Yakobo, Kefa yarenge ararya hamwe nabhanto abhehamate. Nawe abhanto bhano bhaishire yatighire no okomweka ko bhanto abha shehamate. Yobhohanga abhanto bhano bhatunanga esaro.¹³Bhuyo bhuyo Wayahudi abhande mbaghotaini ubhurwambe bhuyo (na) Kefa. Kene kyamahekaini nigha Barnaba wonswe nhamwe yare nu urwambe rwabho. ¹⁴Nawe hano naroshe tebhakosorana eng'ana iyo obhohene, namotebhire Kefa mbere yabho bhoonswe, "Nyore bhenyu Wayahudi more moramenya nashitubho ishya abhanto abhahamate namoratigha shitubho ishyi Kiyahudi, kwake mokohameribhwa nabhahamate komenya kya Wayahudi?"¹⁵Bheto mbha Wayahudi kokwebhorwa "Te bhanto bhahamate ishyi ibhitimbahe" ¹⁶Momanye kobha taho ono akogherwa obhohene ko makoro gho bhwahokanyo. Kohayo mbaregherwe obhohene ku imighiro ighya Yesu Kristo. Bheto bhonswe toramwitabherya Yesu Kristo kughirake togherwe obhohene kuimighiro ighya Kristo natigha nko amakoro aghu umwahokanyo. Ko makoro aghu ubhwahori taho ono aregherwa obhohenehe.¹⁷

¹⁸Nyore ndabha naamaiteghero ghano ighoro iyo okobheka umwahokanyo,amaiteghero ghano namara okogharusyaho, ndatubhana naono yangire umwahokanyo. ¹⁹Kokohetera amahokano nakakwa ku umwahokanyo,ku igho ndatunwa menye kukughira iya Waryobha²⁰Nanyankibhwa hamwe (na) Kristo. Tonihe ono mmenyire,nkobhora Kristo amenyire nawoni. Emenyo yane ono mmenyire ko omobhere nemenyire ku imighiro ghyo Omona uwa Waryobha, ono yanhanshire akirusya ku kughirya yane. ²¹Tinkwibhesha haghare enokwe iya Waryobha, kokobha obhohene bhwareho kohetera ku umwahokanyo, nigho Kristo nakakure bhosa.

Chapter 3

¹Wagalatia mbakangi more, kana newe yabharogha? Igha Yesu Kristo tiyorokibhwi kyu umunyankibhwa mbere iya amaiso ghenyu? ²Oni ndatuna komanya reno kurwa kobhenyu. Igha mwahaywe Enkoro ko makoro aghu mwahokanyo hamwe mwitabhereyi ko kera mwighure? ³Igha bhenyu mbakangi more ko kerengere keno? Mwatangire ko Enkoro namomare ko omobhere?⁴Igha mwanyankire ko mang'ana maru bhosa, nyore mbohene mbosa ghare? ⁵Igha ono akurusya Enkoro kobhenyu no okokra amakoro aghi shinguru kobhenyu kokorare amakoro ghayo ku umwahokanyo hamwe ukughwa hamwe ni imighiro?⁶Abrahamu "Yamwitabhereyi Waryobha akagherwa kobha omohene". ⁷Kutbho iyo iyo momanye igha,bhara bhakwitabherya mbana abha Abrahamu. ⁸Rikonikoni rekaghambaigha Waryobha akabhaghereye obhohene abhanto bhe hamate ko nshera iyi imighiro. Eng'ana yatebheribhwi kare ko Abrahamu; " Kukughirya iya uwe ehamate yonswe iritabheribhwa". ⁹Kughirake bhara bhonswe bhara bhana imighiro bhanonkwe hamwe (na) Abrahamu, ono yare nimighiro.¹⁰Bhara bhakwiteng'era amakoro aghu umwahokanyo mbarenge mumihimo. Kobhra yakonirwe, "Mbaihimwa ko omonto ono atare hamwe ko mang'ana ghonswe ghano ghang'orwa ko eketabho ikya omwahokanyo, koghakora ghonswe. " ¹¹Bhono kera ng'ana mborabhu ere kobha Waryobha takomoghera obhohene uwomwe ko umwahokanyo, ko bhora " Ono ano obhohene naramenye ku imighiro". ¹²Umwahokanyo teghokokorwa nu umughiro, nawe "ono akokora amang'ana ghano ko umwahokanyo,naramenye ku umwahokanyo."¹³Kristo akatutungurya bheto kurwa ko amaihimo aghu umwahokanyo enkagha eno amaihimo ghakora kobheto. Kokobha yakonirwe, "Yaihimwa bhore monto ono yasungwa ko omote." ¹⁴Isunga yare igha enokwe eno yare ko Ibrahimu nsheksishire ko abhahamate kohetera ku Kristo Yesu, kokobha tunyore omoragho ghwe Enkoro kohetera ku umughiro.¹⁵Bhana bheito,ndashumansha ko temo iyo omona uwu mwiro. Kohekera hano omoragho ogho omona uwu umwiro ghwamare kotorwa mo obhoronge, taho ono aretora kushera hamwe kongererya. ¹⁶Bhono omoragho ghokaghambwa ko Ibhrahimu nakorwebhoro rwaye. Tekoghambwa, "ko ebhyebhoro," korokya mbyaru,hamwe korokya ko omonto omwe umwene, "ko orwebhoro rwaho," ono arenge Kristo.¹⁷Bhono ndaghamba igha umwahokanyo ghono ghwishire imyoka maghana anne namerongwe etato nyuma hayo,tikurusyahohe rirgho irya nyumma reno ryatorwe (na) Waryobha. ¹⁸Kokobha hano obhoghabhi bhwaishire ko nshera uyu umwahokanyo tebhokatore kusha ghweki ko ensher iyu omoragho. Nawe Waryobha yaghurusiri bhosa (kwa) Ibrahimu ko nshera iyo omoragho.¹⁹Nkwake bhono omoragho ghurusibhwi?yongeribhwi kokobha iya amasaryo, kohekera urwebhoro urwa Ibrahimu ashe kobhara bhahaywe omoragho. umwahokanyo ngwatorwe kobha ikitameryo kohetera ko omoraghe ko okobhoko oko omoghotanya. ²⁰Bhono omoghotanya ererorokya igha nighoro yo omonto omwe nho Waryobha nu umwene ng'erhe²¹Kukughirya iyo igha umwahokanyo ngorenge haghare no omoragho ughwa Waryobha? Tigho he! hano okanyore umwahokano ghora ghoretirwe ghokabhaye no obhotoro ubhwo okoreta obhohoru, obhohene bhokatokire ku umwahokanyo. ²²Nawe bhono,rikoni ryasika aman'gana ghonswe hanse iyi ibhitimba. Waryobha akakora igho kukughirya omoragho ghwaye ughu ukututungurya bheito ku imighiro ko Yesu Kristo etore kotoka ko bhara bhakumwitabherya.²³Nawe enkagha iyi imighiro ku Kristo etarasha twarenge tobhohirwe hanse yu umwahokanyo kohekera ukusha kwegherwa umughiro. ²⁴Ku igho umwahokanyo ghokatokangatera kohekera kusha ukwa Kristo, kukughira togherwe obhohene ku imighiro. ²⁵Bhono kokobha umughiro ghwishire, tetorenge hanse iya umwimererihe. ²⁶Kokobha bhenyu bhonswe nabhana abha Waryobha kohetera umughiro ughwa Kristo Yesu.²⁷Bhano bhoonswe mwasubhwa ko nshera iya Kristo mwibhoha Krristo. ²⁸Taho Myahudi hamwe Myunani, mwoghorwa hamwe umwibhahi, mushasha hamwe mokari,kokobha bhenyu bhoswe mbamwe ku Yesu Kristo. ²⁹Nyore bhenyu mbha Kristo nurwebhoro urwa Ibrahimu, mbagahbhi koreng'ana nariraghano

Chapter 4

¹Ndaghamba igha nokanyora uwe omoghabhi, tibhakutighana no moghorwahe, nokanyora uwe omoghabhi uwe bhento bhyonswe. ²Ku igho, nkomaherware nabhaimereri kohekera enkagha eno yatorwa ku ikihiko ikya suwabho.³Nu nyora mbeto bhonswe, hano twarenge bhana,tokaghoterwa ko obhoghorwa ughu umwahokanyo ogho omotangi ughwi kyaro. ⁴Nawe enkagha endonge yahikire,Waryobha yatomire omona waye,ono yaibhoywe no omokari,ono yibhoreywe mumwahokanyo. ⁵Yakore igho kukughira atunguri bhora bharenge mumwahokanyo,okoreke twitabheribhwi kya abhana bhaye.⁶Kobhono bhenyu mbana more, Waryobha yamotomire Enkoro ehoreru iyo omona waye kusha ko bheto,Enkoro eno ekobherekera, "Abba, Tata." ⁷Kukughira iyo torenge moghorwahe no omona ore.Kobhora mona ore, uwe wonswe moghabhi ore kohetera Waryobha.⁸Nokonyora, motamanyire Waryobha, mbaghorwa mware kurwa semoka tebharenge mesabhwahe. ⁹Naho bhono nigha momanyire Waryobha,hamwe momanyirwe (na) Waryobha, nkwake mukukyora mumyahokano emerosu ghera ghyatangire nateghena bhwerahe? Bhono moratuna kukyora mobhoghorwa?¹⁰Muhite komanya urusiko uruhiku,hano umweri ghotashirwe,shenkagha,niimyoka. Ndobhoha ku kughira yenyu. ¹¹Ndobhoha igha kosera yende nkwinyankyande bhosa.¹²Ndabhakomerya, bhahiri bhane, enkagha yende yende mobhe kya igho nde. Temwansareyihe. ¹³Bhono momanyire igha nkukughirya yo obhoroye obho omobhere gwane kobhora nabhatebhereyi eng'ana ko obhotange. ¹⁴Nunyora omobhere ghwane natorwe momasaghyo,temwansere nunyora nkunyangahe. Naho mwangheghire kyo omoraghe uwa Waryobha,kya hano narenge Kristo Yesu umwene mwene.¹⁵Bhono ubhushomerwa bhwenyu hebhorenge? Kobhora nkoghamba ko bhenyu igha,hano eratorekane,mokaihire amaiso ghenyu montore oni. ¹⁶Bhono,nabhaye umubhisa wenyu kobhora nkobhatebhya obhohene?¹⁷Nkobhatuna bhare ko amaiteghero, nawe tegharenge maiyahe. Bharatuna bhatwahokanyi okoreke mobhaghiko. ¹⁸Mbhuya bhokong'u mobhe namaiteghero koghara gharenge amaiya,te ko nkagha eno ukunyora torenge hamwehe.¹⁹Abhana bhane abhake,nena obhoro kukughirya yenyu okoreke mobhe (na) Kristo. ²⁰Nenkatunire kobha nabhenyu hara bhono ndasyorya obhoraka bhwane,kobhora tenkobhakumyahe.²¹Bhono,montebhi bhano mukwighomba kobha mumwahokanyo, timukwighwa kigho umwahokanyo ghokoghamba? ²²Kobhora yakonirwe igha Abrahamu yarenge nabhana bhabhere, uwomwe komokaye omoghorwa uwonde komokaye kaye. ²³Nunyora nigho, omoghorwa ora yibhoywe ko omobhere ughwene, nawe owo omokari waye ora yibhoywe kwi righano.²⁴Amang'ana ghano gharatora koragheribhwa ko ebherengyo, kobhora abhakari bhano mbatubhana namaragho gho omobhere. Uwomwe wabho yarure kokekereghe ikya sinai arebhora abhana abhaghorwa yabherekeywe Hajiri. ²⁵Bhono Hajiri nkekereghe ikya sinsi keno kerenge Arabuni. Kerereng'anibhwa (na) Yerusalemu iya bhono, kokobha moghorwa nabhana bhaye.²⁶Mbora Yerusalemu eno erenge ighoro niyibhahire, ghweki yo nyakuwabho. ²⁷Kobhora yakonirwe konirwe, " Shomerwa,ore mokari ono orenge omoghomba, uwe tokwebhorahe. Kiryatya bhokong'u nu ubhushomerwa, ono otanare kwebhora. Kobhora abharu nabhana bhomoghomba, kokera bhara bhaora bhana umushasha."²⁸Bhono muhiri wane, kya Isaka,bhenyu mbana bha omoragho. ²⁹Ko enkagha eno omonto ono yibhoywe no omobhere yanyankiri ora yibhoywe kughira ye Enkoro. Kobhono morabhora.³⁰Amakonikoni gharaghamba ighake? " Murusiho omokari omoghorwa no omona waye wi ikishasha. Kobhora omona uwo omokari uwo omoghorwa tareghabha hamwe nabhana abha abhakari bhibhahi." ³¹Ku igho, muhiri wane, tetorenge bhana abho omokari omoghorwahe naabhoomokari umwibhahi tore.

Chapter 5

¹Kokobha Kristo yatohaye obhobhahi natwibhahe.Ku igho, mwemere bhoronge motakaghotibhwa ghweki ku mumbusiro uryo obhoghorwa. ²Maha, Oni Paulo, ndabhatebhya igha hano morasarwe, Kristo tarebha nabhwera nabhenyu ko nshera yoyonswe era.³Ghweki,ndamomaha umushasha ono yasarwa nigha anaghibhwi ko umwahokanyo ghonswe. ⁴Mwatorwa hare (na) Kristo, bhara bhonswe, "bhano mokogherwa obhohene" ku umwahokanyo.Mwaghwa hare ne enokwe.⁵Kobhora ko nshera ye Enkoro, ku imighiro toraghanya obhokare bhwe hene. ⁶Ku Kristo Yesu kokosarwa nu ukwanga kosarwa tekona bhwera bhobhonswe he. Nu umughiro ghono ghokokora emeremo kohetera obhohanshe bhororokya ekento. ⁷Mware kokenya bhuya. Nawe yabhakaniri kosoka obhohene? ⁸Obhong'enerya bho okokora igho tibhukurwa ku umwene ono akobhabherekera bhenyu.⁹Obhotondoru obhoke bhorasarya ekento ikighima. ¹⁰Nena obhweseghe nabhenyu ko Omokama kokobha timukwiteghera ko nshera yende yoyonswehe. Ora wonswe arituna kobhasirya areghegha ikina kyaye umwene, wowonswe ora.¹¹Bhawamweto, nyora moraghenderya koraryokya esaro, kwake bhono nkunyora inyanko? Ko ng'ana iyo keno kerabhe nkyo orobhagho ko omosalabha nkerasaribhwi. ¹²Ko obhweseghe bhwane ko bhara bhakobharongeka bhoghogho mbarisari abhene.¹³13 Waryobha abhabherekeye bhenyu, bhawamweto, ku bhwibhahi. Nawe motakabhotomera ubhwibhahi bhwenyu kukughira iyo omobhere. Nawe ko obhohanshe motorani bhenyu ko bhenyu. ¹⁴Kokobha umwahokanyo ghonswe ghwahwa ku umughiro ughomwe; "nkehameryo omohanshe nyarobheri waho kya igho umwene wihanshire." ¹⁵Hano oranyore moraromana no okoragherana, mwikabhahe kokobha motashe mwisari bhenyu ko bhenyu.¹⁶Ndaghamba, motarane ko shenkoro, motakyahikya oronamba urwo omobhere. ¹⁷Kobhora omobhere ghona oronamba ronene ko enkoro, ne enkoro eno oronamba oronene ko omobhere. Sheno sherahishana iyemwe ku iyemwe. Kohayo nigha temokokora kentohe keno mware kutuna kokora. ¹⁸Kokobha Enkoro erabhakangata bhenyu, temorenge hanse iyu umwahokanyo.¹⁹Bhono amakoro gho omobhere gharamahekana. Nagho nobhotari,ubhunyanku,ubhwibhi, ²⁰obhosasami ubhwi ritughi, ubhuturutumbi,emeko,ubhutindi,obhorongo, obhoreru,ubhuhishani,ukwanga komanyana,ukunyaraghana, ²¹rihari, obhorebhi, oronamba, namang'ana ghande ghano ghatubheni naghayo. Ndabhakanya bhenyu kyaigho nabhakaniri mbere hayo, kyabhara bhakokora amang'ana kyaghayo tebhareghabha obhokama ubhwa Waryobhahe.²²Nawe ehagho iya Enkoro mbohanshe, ubhushomerwa,omorembe,obhoghomerya, obhoserenya, obhonto ubhuya,umughiro ²³obhohabhu, ne ekerengere,teho umwahokanyo ko amang'ana kya ghayo. ²⁴Bhara bharenge abha Yesu Kristo mbaghonyankiri omobhere hamwe oronamba rwabho oroghogho.²⁵Nyore toramenye ko Enkoro,ghweki toghende ko Enkoro. ²⁶Totakabha abhukwihema, totakatenderana uwomwe namurikyare totakakorana rihari.

Chapter 6

¹Bhawamweto, hano oranyore omonto aghotirwe ko obhosarya, bhenyu bhano morenge abhahoreru,moratunwa mumukyori wamweto konkoro iyo obhahabhu. Eno moramahera bhenyu abhene motakashe mosaghibhwi. ²Moghegherane imishigho, kkuigho moraghuhiki umwahokanyo ughwa Kristo.³Omonto ono wonswe arimahe igha wabhwera ,nabhwera tanabhohe areng'aina umwene. ⁴Kera omwe abhe ekerengyo komeremo ghaye. Bhono narabhe nekento umwene ikyukwikumirya,atekereng'ana umwene no omonto wowonswe. ⁵Bhore monto nareghegha imishigho ghaye umwene.⁶Omonto ono wonswe yeghibhwi eng'ana nkehameryo aghotane amaiya nu umweghya waye. ⁷Motakaing'enya. Warobha takunyerwa nkanihe. Kera omonto yemiri nkyo areghesa. ⁸Ora akwemya imbusiro iyi ikitimba areghesa obhoghogho, nawe ono akwemya imbhusiro ko obhohoru areghesa obhohoru bhwa bhokora kurwa ko Enkoro.⁹Totakarosa kokora amahoreru, kokobha enkagha hwere eno toreghesa hano turyanga kukwa emetwe. ¹⁰Ku igho, enkagha eno torebha numweya, tokore ubhuya ko kera monto. Tokore ubhuya bhokong'u ko bhara bharenge mumughiro.¹¹Momahe obhonene ubhwa ritashandighi reno nabhakoneye kokobhoko ukwane umwene. ¹²Bhara bhakutuna kokora ubhuya kobhweghe bhomobhere mbho bhara bhakobhahamerya mosarwe. Bharakora igho kokobha bhatakasoha ko inyanko ko omosalabha ughwa Kristo. ¹³Kokobha bhonswe mbasarwe tebhakoeghota umwahokanyohe. Kokobha bhonswe bharatuna bhonswe mosarwe kobha motore kwihemera emebhere ghenyu.¹⁴Etakarweraho nkeihema kukughira omosabha ughwa Omokama weto Yesu Kristo. Nkukughirya yu umwene ikyaro kunyankibhwa kwane kuwoni nikyaro. ¹⁵Kokobha nosarwa nawanga kosarwa te bhwera bhohohe. Ku igho orwebhoro orohya ndwamukumo. ¹⁶Ko bhonswe bhano bhamenyire ku tubho eno abhe no omorembe (na) amabhera ghabhe ighoro yabho bhonswe, naighoro iya Israeli iya Waryobha.¹⁷Kurwa bhono monto wowonswe atakanyankya, kobhora ngeghire emebhaso urwa Yesu momobhere gwane. ¹⁸Enokwe iya Omokama weito Yesu Kristo ebhe nashenkoro shenyu, bhawamweto. Ebhe kya igho.

Ephesians

Chapter 1

¹Oni Pauro omotomwa uwa Kiristo Yeesu, ko obhoghonshe ubhwa Waryobha , ko bhaara bhaahorwa ku kughira iya Waryobha bhano bharenge Efeso na abhaheene abha Kiristo Yeesu. ²Mobhe na Oroobho na omorembe ghono ghukurwa ko Taata Weeto na Omonene weeto Yeesu Kiristo.³Waryobha umwibhori uwa Omonene Uweeto Yeesu Kiristo akumibhwi. We yaatononka kwighaneryo iryeeto ryonswe, ukurwa ko Omonene Weeto Yeesu Kiristo. ⁴Waryobha yaatwaahooye bheeto bhano twaitabherreeyi Kiristo atarabhomba ikyaro akatwaahora kobhake tobhe abhahoreeru bhano atakosera.⁵Ko-bhaghonshe abhaaye, Waryobha yaatwaahooye tobhe abhatangati abhaaye kohetera obhoronge ubhwa Yeesu Kiristo. Akaahora igho ko bhoora yaahanshire okokora keno kyaamushomeeye. ⁶Ko bhono Waryobha araghongwa ko oroobho urwa obhoherreru ubhwaaye. Keno nkyo yaatohaaye bhonswe okohetera omoghonshe uwaaye.⁷Ko obhohanshe ubhwa omoghonshe uwaaye, toratunguribhwa okohetera amaanyinga aghaaye, twaabherwa ibhitimba. Toona obhweseghe ku ukughira iya ubhwaame ubhwa oroobho urwaaye. ⁸Yaakorre oroobho kobha urwaaru ku ukighira iya okomanya na obhohoreeru.⁹Waryobha yaakorre eheene emanyekane ko-bhanto okorre ke eera yaabhisire ko-ghabho, kurwa ukwighoomba ghano ghaarenge ku Kiristo. ¹⁰Enkaagha iya ribhagha irya obhohoreeru hano irihika ko ekerengere ikyaaye, Waryobha aretoora hamwe mo-ryobha ebhento abhaaye bhonswe ibhya mo ryobha na ibhya ikyaro bhonswe igho bhehe ibhya Kiristo.¹¹Okohetera Kiristo twaare twaahorwa na ukwitegheerwa enkaagha ehoreeru etarahika yaabhaye igho ku ukughira iya obhoroghe ubhwa obhoghonshe ubhwa omobhombi uwa bhonswe. ¹²Waryobha akakora igho kokobhake totore kobha-ho ko obhotoro ubhwa obhohoreeru ubhwaaye.¹³Eng'ana iya obhoheene eno yaarenge muyiighwe okohetera Kiristo obhorangerya ubhwa ubhutungurya ubhweenyu. Na okohetera ko-we igha mwitabheerreyi na okobhaaswa he. Enkoro ehoreeru eno yaaraghirwe. ¹⁴Enkoro iyo yemeerrere engabho iyeeto na hano obhoghambi bhoretooka. Eno yaare ku-mukumo ughwa obhohoreeru ubhwaaye.¹⁵Ku ukughira iya eno, ukurwa enkaagha eno naighuure okorengh'aana na imighiro ighyeenyu. Ko omokana na obhoghonshe bhweenyu ko bhaara bhaahooywe ku ukughira iyaaye. ¹⁶Tendatigha-he ukukumya Waryobha ku ukughira yeenyu na okobhatara ko amasabho aghaane.¹⁷Ndabhasabha igha Waryobha n-we Omokama uweeto Yeesu Kiristo, Taata uwa obhohoreeru naraabhahe enkoro oya obhosooku na amaitegheerro agha obhomanyi ubhwaaye. ¹⁸Ndasabha igha amaiso agheenyu ghatoorrwe obhorabhu ubhwa okomanya obhokare ubhweenyu bhono mwaabherekeerrwa. Ndasabha igha ubhwaame na obhohoreeru ubhwa engabho iya obhoghambi ubhwaaye mo bheenyu bhaara bhaahorwa ku kukughira iya umwene.¹⁹Ndasabha momanye obhonene bhono bhokokera shinguruishayaaye ko bhaara tukwikeerrya. Obhonene bhono bhrarwa ku shinguru isha emeremo ighyaaye. ²⁰She ni nguru sheno shekokora emeremo mu Kiristo enkaagha eno Waryobha yaamuryokiri ukurwa mo-bhaku, akamwikarya bhoryo ubhwa okobhoko ukwaaye ahase mo ryobha. ²¹Akamwikarya Kiristo ighoro hare na obhotonge ubhwaaye, okokangati, shinguru, ikihiko na keera iriina reno rekoghabwa, akaikarya Yeesu te konkaagha eno he, nawe na ko enkaagha eno ikuusha.²²Waryobha akabhebherrekera ebhento bhonswe mo-maghoro agha Kiristo, yaamokorre we omotwe ighoro ya bhonswe mwisengeerro. ²³Risengeerro ndyo omobhere ughwaaye, obhohoru ubhwaaye ono akusyorya ebhento ibhyaaye ko shenshera shonswe.

Chapter 2

¹Ko bhoora mwaarenge mukuure ko amasaryo na ibhitimba ibhyeenyu. ²Yaarenge igha mwaghyaanga okoreng'aana na ribhagha irya ikyaro kiyo. Mwaaghyanga ko okoserana na Omokama omotongi uwa ikyaro. Eno neyo enkoro iya oora akokora emeremo ighya abhaana abha abhasarya. ³Bheeto bhonswe kare hayo tawarenge ghate ya bhaara bhataitabheerreyi. Twaakoranga oronamba oroghogho ko emebhere ighyeeto. Ntwaakoranga amaigha agha emebhere ko amaitegheero agheeto. Ntaarenge semoka iya abhaan abha enkoro embe kya abhande.⁴Naho Waryobha wa bhohanshe bhwaaru ko bhoora yaatohanshire. ⁵Nkaagha twaarenga tukuure ko obhosarya ubhweeto, yaatoretire hamwe ko emenyo eenhya iya Kiristo. Nko omorembe igha tokatunguribhwa. ⁶Waryibha yaaturyokiri akatokora twikare hamwe mo-ryobha na ku Kiristo Yeesu. ⁷Yakoorre igho okore atwooroki ubhwaame obhonene ubhwa oroobho urwaaye. Aratwoorokya reno ko-bhoronge ubhwaaye ku Kiristo Yeesu.⁸Imighiro ighyeenyu ngyo ghyaaghirre mokatunguribhwa na enokwe na eno teyaruure ko bheeto-he, ni ituho iya Waryobha. ⁹Teghakurwa ko amakoro he hano ghaabha uwomwe atakaimkumya. ¹⁰Ko bhoora bheeto mba emeremo ighya Waryobha tore, ntwabhombwa ku ukughira uya Yeesu Kiristo kokora amaiya. Ghano Waryobha yaatorre ho ku ukughira iyeeto ukurwa kare na kare, okoreke toghende nagho.¹¹Bhoono muhiite igha, kare hayo mwaarenge abhanto abha ikyaro ko semoka iya emebhere ighyeenyu. Morabherekerwe igha, "Bhano motaakosaara kokeera kekobherekerwa esaaro iya omobhere eno ekokorwa na amabhoko agha abhanto. ¹²Koenkaagha iyo eno mwaare mwaahorwa na Kiristo mbagheni mwaare ko abhanto abha Isiraeri. mbagheni abha iragho mwaare. Timwaarenge na obhoheene ubhwa enkaagha eno ikuusha he.Ti mwaare na Waryobha-he mu ikyaro ikyeenyu.¹³Naho bhoono okohetera Yeesu Kiristo, bhano kare hayo mwaarenge hare na Waryobha mukasukibhwa haang'e na amaanyinga agha Kiristo. ¹⁴Ko bhoora n-we omorembe ughweeto, akakora abhanto abhabhere bhakabha monto omwe, ko omobhere ughwaaye akatwaabhera. Urughito rono rwaatwaahokanianga, ubhubhisa bhuyo. ¹⁵Igha akaruusya-ho umwaahokano ughwa ehamo na okorengeerrania igha yaabhombire omonto omwe omohya ku umwene. akakora omorembe. ¹⁶Akakora igho kobhaghootania amakomo abhere agha abhanto okobha omobhere ghomwe ughwa Waryobha okohetera omosarabha. Ko enshere iyo omosarabha akaruusya-ho ubhubhisa.¹⁷Yeesu akaasha akarengerya omorembe ko bheenyu bhano mwaare hare na omorembe, mobhe na bhaara bhaarenga haang'e. Ko bhoora okohetera enshera iya Yeesu, ku ubhubhere ubhweeto toona umweya ko enkoro emwe iya okosoha ko-Taata. ¹⁸Ko bhoora ko okohetera enshera iya Yeesu ko obhohare ubhweeto, toona umweeya ko enkoro emwe iya okosoha ko Taata.¹⁹Bhoono bheenyu abhanto abha ibhyaro te-bhagheni na abhaghendi more he. Mbaikari more hamwe na abhahoreeru bhaara ku ukughira iya Waryobha na abhaitegheerri abha mu-nyumba iyaaye. ²⁰Mwaaragheerribhwa ighoro iya abhaahorwa na abharooti, Yeesu umwene yaarenga reghena rinene irya mbareka. ²¹Ku umwene inyumba yaaghotanibhwa na ukukiina na risengeerro irya Omonene. ²²Mu umwene bheenyu bhonswe mwaahaghaashwahamwe kya ahase aha okomenya ukwa Waryobha ko enkoro ehoreeru.

Chapter 3

¹Ku ukughira iya oni, Pauro na omobhohe uwa Yeesu Kiristo ku ukughira iya ibhyaro. ²Ndaitabheerrya igha mwighuure ighoro iya emeremo ighya omorembe ighya Waryobha gheno yaang'aaye ighoro yeenyu.³Ndabhandekera kukurwa kiigho obhoramoku bhoora bhwaramokiibhwi ukurwa ku oni. Bhono mboheene bhono bhwibhisire bhono naandekire ku ubhweng'e ku inyarobha iyende. ⁴Hano orasome ghano noraamanye obhoheene na obhoronge ubhwaane bhonobhwibhisire ukutuubhania Yeesu. ⁵Ko amakora ghande obhoheene bhono tibhwaakorrwe he bhomanyekane ko abhana abha abhairo-he, naho nko-bhoora bhwaatorwa obhorabhu ko enkoro iya bhano bhaahorwa hamwe na abharooti.⁶Obhoheene bhono bhwaibhisa, mbwa abhanto bhano bhwaibhisa ubhwa ibhyaaro. Nkosanga tore ghweki mbaitegheerri abha emebhere ighyeeto. Mbasangi hamwe na bheeto ko obhoraghi ubhwa Kiristo Yeesu okohetera amaragheerryo agheeto. ⁷Bhoono ko reno nkakorwa omokori uwa emeremo ku umituho emerembe ighya Waryobha, gheno ghyaaruusiibhwi ku oni okohetera obhokori ubhwa shinguru ishaaye.⁸Waryobha yaantuhire, ko bhoora ndenge omoke ko bhonswe igho kokera bhaara bhaahoywe ku ukughira iya Waryobha. Ituho eno eratuna ndangeri ku ibhyaro bhyonswe. Amaragero agha ubhwame bhono bhono bhotakwitaahwaubhwa Yeesu Kieisto. ⁹Nkehamerryo ndaghaneri abhanto bhonswe igho ighoro iya emegherentanio ighya ekebhesere kya Waryobha.Ghono mmogherentanio bhono ghwaabhiswa ku umyoka imyaaru gheno ghyaaheta. na Waryobha onoyaabhombire ebhento bhyonswe.¹⁰Eno yaarenge igha ko okohetera mwisengeerro abhatangati na obhotangati ubhwaabho mo-ryobha bhobhe shembaara shonswe isha esooko iya Waryobha. ¹¹Ghano ngaakabhooshokire okohetera emegherentanio ighya bhokora na bhokora gheno yaaghihikiriyo ku Kiristo Yeesu Omonene uweeto.¹²Ko bhoora toona obhotoro na obhokare ubhwa okosoha ku Yeesu na imighiro ighyeeto. ¹³Bhoono ndabhasabha motakaakwa emetwe ku ukughira iya inyaanko iyeenyu. Bhono no obhohereeru ubhweenyu.¹⁴Ku igho ndahighamera Taata, ¹⁵na ku umwene nkihiita kemanyekaini ighoro mo-ryobha hamwe na ku-kyaro, yaarokirwe iriina. ¹⁶Ndasabha igha abhanonke, ukurwa ko obhohoru ubhwa ubhwame ubhwaaye, abhahane shinguru okohetera Umwika uwaaye ono arenge mo-bheenyu.¹⁷Nasabha igha okohetera imighoro ighyeenyu, momenye na Kiristo. ¹⁸Ndasabha igha mobhe na righonshe iraaye, mobhe na obhohaanshe ubhwaaye motore okomenya ko bhonswe bhano bhaitabheerreyi ko obhoghare na obhotambe na obhoghonshe ubhwa Kiristo. ¹⁹Ndasabha igha momanye ubhuhiku ubhwa obhohanshe ubhwa Kiristo, bhono bhokokera obhotoro. Mokore ghano ukughirya munyoore ubhuhiku bhwonswe ubhwa Waryobha.²⁰Nabhoono, oora akotora okokora eng'ana kokera ghaara tokosabha hamwe ghano tokotora okohetera shinguru ishaaye sheno shekokora emeremo ko bheeto. ²¹Obhohoru bhobhe ku umwene na meisengeerro okohetera Kiristo Yeesu ko amakora ghonswe igho bhokoraano. Ebhe kya igho.

Chapter 4

¹Ku igho nyoore mwabhohwa ukughira iya Omonene, ndabhakomeerrya moghende na obhoronge bhono Waryobha yaabhabherekerreeye. ²Momenye ko obhohoreeru ubhuhiku na obhohaabhu na obhoghomeerrya. Mogheghane ko obhohanshe. ³Mokore emekere okonaghya obhomwe ubhwa obhohoreeru ko ekebhohe ikya omorembe.⁴Koona omobhere ghomwe na enkoro emwe kya igho mwaabherekeeywe ko obhoheene na umukumo ghomwe ko bheenyu. ⁵Aaho Omonene omwe, umughiro ghomwe, isubho emwe. ⁶Waryobha omwe na Taata uwa bhonswe igho. We arenge ighoro iya ghonswe igho, ghateghate iya ghonswe na monse iya ghonswe.⁷Kera omwe uweeto yaahanwa obhotoro bhono bhokoreng'aana na ubhwa Kiristo. ⁸Kya igho amaandeko ghakoghamba; "Hano yaibhurrukire ighoro bhokong'u akatungurya bhaare na ibhitimba. Akabhatoora ko-bhanto."⁹Keno nke, "Akaibhurruuka," Ti-igha igha yaikire ko shentahaana isha ahanse iya ikyaro. ¹⁰Oora yaikire n-uyo uyo ono yaibhurrukire ighoro bhokong'u mo-ryobha. Akakora igho ukughira atakaasika.¹¹Kiristo yaarusiri obhotoro kya bhono; Abhaahorwa, abharooti, abharangerya, abhanaghya na abharagheerrya. ¹²Yaakorre igho okobhatoorrya abhaitabheerrya eng'ana iyaaye,ku ukughira iya okohaghaasha omobhere ughwa Kiristo. ¹³Arakora igho bheeto bhonswe okohekera obhomwe ubhwa imighiro na amaitegheerro agha Omoona uwa Waryobha. Bhaakorre igho ukughirya tuhike ko bhaara tokong'e kya bhaara bhaahekeye obhotambe ubhwa Yeesu Kiristo.¹⁴Eno neera igha totakaabha kya abhaana, totakabhururukibhwa bhurukibhwa eno na eera. Kughira igha totakagheghwa na omokama ughwa riragheryo, ko orong'eera urwa abhantona obhong'aini ubhwa obhoronge bhono bhwaahetya. ¹⁵Bhoono ntoraghambe obhoheene ko obhohanshe konshenshera shonswe. ¹⁶Kiristo yaaghotaini hamwe emebhere ghyonswe ighya abhaitabheerri. Yaabhaghotaini hamwe mukiine na okomanyana.¹⁷Ku igho, ndaghamba igha; Ndabhakomeerrya ko Omonene, motakaaghenda ko abhanto abha ikyaro bhano motaibheraini nabho. ¹⁸Mu ikisuunte bhaara bhaakenyiibhwi ukurwa ku-Waryobha ku ukughirya iya obhokangi ubhwabho ku ukughirya iya obhokong'u ubhwa ukwitabheerrya ubhwaabho. ¹⁹Tebhakomaaha nsoni he bhaihira abheene mo amatamwe ko-makoro aghabho amanyanku na ubhuhiti.²⁰Naho ti-igho mweeghiibhwi he ukutuubhania Kiristo. ²¹Ndamanya igha mwaamwighuure. ²²Ndamanya mwakinire eno moraragheerribhwa ku umwene, nyoore to-obhoheene he bhono bhorenge ku Yeesu, mutighe amnag'ana ghonswe agha eteemo iyeenyu iya kare, obhoheene ubhwa kare na oronamba rweenyu urwa kare rono rwaghirre mokatigha obhoheene ubhwa kare.²³Mutighe amang'ana agheenyu agha kare korreke mokorwe bhohya ko amaitegheerro mo-nkoro iyeenyu. ²⁴Mokore igho motore okobha abhahya, bhano bhakwitabheerrya Waryobha. Waatemirwe ko obhoheene obhohoreeru.²⁵Ku bhuyo, mutighe obhorongo. "Moghambe obhoheene kera omonto na umunyarobheri uwaaye," ko bhoora tukwighweerrana bhonswe. ²⁶Mobhe na obhobhe, naho motakaakora ibhitimba, eryobha retakaaghwa motarengerraini. ²⁷Motakahaana umweya risambwa.²⁸Umwiibhi ni-igha atighe ubhwiibhi, akore emeremo ighya ubhwera okore atoorri omohabbhe. ²⁹Totakaaruusya amang'ana amaghogho. Ni-igha moghambe amang'ana agha ubhwera ko bhano bhakobhaitegheerra. ³⁰Motakareerra Umwika Omohoreeru uwa Waryobha. We yaaghira mwatoorrwa ekemanyeerryo ikya urusiko urwa ukutunguribhwa.³¹Nkehameerryo mutighe obhororo ubhweenyu, obhoreerru, enkoro, riihe na amatoki hamwe na amaghogho ghonswe. Mobhe abhaheene. ³²Mobhe na amaabhe, mwaabherane abheene ko abheene kya bhoora Waryobha yaabaabheeye okohetera Kiristo.

Chapter 5

¹Ku bhuyo mobhe abhanto abha okosoorana Waryobha kya abhana abhaaye bhano ahanshire. ²Moghende na obhohanshe kya bhono Kiristo yaatohanshire, akiiruusya umwene uku ukughira iyeeto. Umwene yaabhaye esadaaka na ikimwenso keno kikurumbaasera Waryobha.³Amang'ana amaghogho ghonswe na oronamba totakaabha nabho, kya igho ekotonerwa ko abhakumya. ⁴Motakaghamba amang'ana amaghogho, amashumaasho agha ekekaangi, amakoro agha okosookya, ghano ghatarenge bhoronge ni-igha ghabhe agha umukumo.⁵Moratora okobha ighoro iya amaghogho, etokoore, na umwighombi, uyo araighoombeerrya ritughi, taana enghabho yoyonswe mo-bhotongi ubhwa Kiristo na Waryobha. ⁶Omonto wowonswe atakaakong'aina na amang'ana agheene igho, ko amang'ana agha enkoro iya Waryobha ono akuusha ighoro iya bhaara bhatakumwitabheerrya. ⁷Bhoono motakaasanga hamwe nabho.⁸Ko bhono kare hayo mwaare mu ikisuunte, na bhoono m-mo obhorabhu more. ku igho moghende kya abhaana abha oborabhu. ⁹ko bhoora shehagho isha obhoru nsheena ubhuuya bhonswe, obhoheene ubhwa obhoronge. ¹⁰Tuna keera kikushomera Omonene Yeesu. ¹¹Bhotakaabhaho obhomwe ko emeremo ighya ikisuunte gheno ghetaana shehagho, ni-igha moghatoore harabhu igho. ¹²Ko bhoora amang'ana agha ekebhesere ghano ghakokorwa kebhesere, ne nsoni okoghaghamba.¹³Amang'ana ghonswe hano ghaatorwa harabhu igho. ¹⁴Ko bhoora kera ekento keno kebhooshooywe nkobha kere harabhu igho. Ku bhuyo ni-igha, "Tabhooka uwe ono usuundagheeye, emeerra urwe mo-bhaku, Kiristo naarakyorokeerri."¹⁵bhoono moghende na obhong'aini, motaabha kya abhakangi mobhe abhang'aini. ¹⁶Mwitaahe bhuuya enkaagha shinsiko sheno ni-isha amasaryo. ¹⁷Motakakangisha nawe momanye igha obhohanshe ubhwa Omonene Yeesu.¹⁸Motaabha abhareebhi abha amarwa, bhuyo nkoreeta bhore amasaryo, ku igho mwiishoribhwi Umwiika Omohoreeru. ¹⁹Mushumaashe ko omorembe kera omonto na murikyaaye, ko Ezaburi na ubhukumya eno morareetya amareetyo agha ukukumya Waryobha mo-shenkoro insheenyu. ²⁰Ku shinsiko shonswe igho, moghonge na ukukumya Waryobha ko amang'ana ghonswe ku iriina irya Kiristo Yeesu Omonene uweeto na ko Waryobha Taata uweeto. ²¹Mwiruusi abhene ko esooko iya Yeesu Kiristo.²²Abhakari ni-igha mobhe na esooko ko abhaghaaka abheenyu, kya igho ko Omonene Yeesu. ²³Ko bhoora umushaasha nkya omotwe ughwa omokari kya igho Kiristo are omotwe ughwa ekanisa, Uyo we umoorya omobhere. ²⁴Bhono Kiristo arenge Omonene uwa ekanisa, ni-igha abhakari bhonswe bhaitughamere abhashaasha abhaabho ko amang'ana ghonswe igho.²⁵Abhashaasha ni-igha bhahaanshe bhakaabho, kiigho Kiristo yaahanshire ekanisa ku bhuyo akiiruusya umwene ko bheeto. ²⁶We yaakorre igho rebhe ihoreeru. yaarimwensire ko eng'ana iya Waryobha. ²⁷Yakorre igho anyoore ekanisa ehoreeru, retakabha-mo isoro hande ekehaghe keno kikutuubhana na riyoriyo rihoreeru reno retaana obhoghogho.²⁸Bhoono abhashaasha, nkehameerryo igha bhahaanshe bhakaabho kya igho bhaihanshire abheene. Ono yiihanshire umwene nahanshire mokaaye. ²⁹Taaho omonto wowonswe he ono atahanshire omobhere ughwaaye umwene. Kya igho yihanshire na ukwiserenia, nkya igho kiristo yaahanshire ekanisa. ³⁰Ko bhoora bheeto tokosanga nawe ki-nyamobhere.³¹Ku ukughhira iya iyo, umumura naaratighhe abhaibhori abhaaye okore abhe hamwe na mokaaye, bhonswe bhayo nkobha bhare kya omobhere ghomwe. ³²Obhoheene bhono mbwaare bhwaibhisa. Naho nkoghamba nde eno ndatuubhania kiristo na ekanisa. ³³Nawe nkehameerryo igha, mohanshe bhakeenyu na bhonswe ni-igha bhabhasooke.

Chapter 6

¹Bheenyu bhare bhaana, mosooke abhaibhori abheenyu ku ukughira iya Omonene Yeesu ko bhoora iyo ne eng'ana iya heene. ²"Osooke so-weenyu bhaana nyoko-weenyu" (Ku bhuyo ghuyo ngo umughiro omokoraano ghono ghoona riraghanio). ³Mobhe na omorembe na motore okomenya imyooka imyaaru mu ikyaro.⁴Beenyu more bhashaasha, motakaasarrya abhaana abheenyu na okobhakorra enkoro, naho mobhakiini ko eteemo ishiiya kya bhono Omonene Yeesu yaaragheerreeyi.⁵Bheenyu bhare bhagorwa, mosooke abhanene abheenyu abha mu-kyaro hano ko bhoora esooko enene mu-imyoyo ighyeenyu ikurweera. Mobhasooke kya igho mwaasookire Kiristo. ⁶Esooko iyeenyu etakaabha igha hano waanyoora abhanene abheenyu bhabhakabhaaha okore mobhategheri. Ku bhuyo mobhe na esooko kya iya abhaghorwa abha Kiristo. mokore ghano ghaing'arreeyi Waryobha ukurwa mu imyoyo ighyeenyu. ⁷Mobhakorre kwa enkoro endabhu, ko bhoora okokora igho nkya bhono mokokorra emeremo Omonene Yeesu na te abhanto igho he. ⁸M-mukumo okomanya igha eng'ana ishiiya yonswe eno ekokorwa, ariinyoora ituho ikurwa ko Waryobha, hano urinyoora omoghorwa hande omoronge.⁹Na abhatangati mokore bhuyobhuyo ko abhaghorwa bheenyu. motakabhaghosa kobhoora Omenene uwa bhonswe n-oora uwa mo-ryobha. Momanye igha we ta-ana ubhwibhagheerri he.¹⁰Keno keeho ni-igha, mobhe na shinguru ko-Omonene Yeesu na ko obhotoro ubhwaaye. ¹¹Momanore ibhyooghe bhonswe igho ibhya Waryobha okore ke mwaange sheng'eera isha risambwa.¹²Ko bhoora riihe iryeeto ti-irya ki-nyamobhere he kasi ni rya obhokama na obhotongi abha ikyaro keno, ni riihe irya amasambwa na shinguru isha mo-ryobha. ¹³Ku bhuyo momanore ibhiitanero bhyonswe ibhya Waryobha okore mobhe bhoronge ko enkaagha iya amasaryo. hano moraamare ghonswe igho mwemeerre bhoronge.¹⁴Ku igho mwemeerre bhoronge kya igho morenge abhaheene. ¹⁵Mokarehe okoghakora na okogharaareka ko omorembe. ¹⁶Bhaara bhonswe moragheghe ingubha iya imighiro eno erabhatoorri okorebheerra imighwe gheno ghirirwa ko omosarya.¹⁷Mwibhohe engofira iya ubhutunguribhwa na umuhyo ughwa obhohoreeru iyo n-yo eng'ana iya Waryobha. ¹⁸Mosasaamenga nkaagha shonswe. ko anaitegheerro ghano mwikabhaahe nkaagha shonswe ko abhaghomeerrya bhonswe ko bhano bhakwitabheerrya.¹⁹Monsabhere kobhake, hano naatuna okosabha n-haanwe eng'ana iya okoghamba. Mosabhe igha n-haanwe obhokare bhono bhotakwiibhisa okomanyeerrya eng'ana. ²⁰Kughira iya eng'ana oni ni-omotangati ono naabhohwa na ebheraang'ani okore ke ngambe ko obhokare bhono nkutuna okoghamba.²¹Nawe bheenyu momanye amang'ana aghaane kya igho nkoghendeerrya, Tikiko umukumya murikyane na omokori uwa emeremo hamwe oni, naraabhateebhi amang'ana ghonswe igho. ²²Naamotomire ko bheenyu okore amang'ana agheeto na okosambarokia imyoyo ighyeenyu.²³Omorembe ghobhe hamwe na bheenyu, righonshe na ubhukumya ukurwa ko Waryobha na ko Omonene Yeesu Kiristo. ²⁴Oroobho robhe hamwe na bheenyu ko bhano mohanshire Omonene Yeesu Kiristo ku righonshe reno retakohwa.

Philippians

Chapter 1

¹Abhakori abha emeremo abha Yeesu Kiristo, Pauro bhaana Timoteo ko bhaara bhaahoywe ku Kiristo bhano bhaamenyire Firipi. ²Mobhe na enokwe na omorembe ghonoghukurwa ko Taata Waryobha na Omonene weeto Yeesu Kiristo.³Ndakumya Waryobha hano naabhahiita bhonswe igho. ⁴Nkaagha yonswe hano naabhasabhera bheenyu bhonswe igho ko-masabho ghaane ndabha na ubhushomerwa. ⁵Ku shinsiko shonswe ndege hamwe na bheenyu ko-ng'ana iya Waryobha ku-rusiko urwa mbere okohekera reero. ⁶Neena obhoheene oora yaasimiri emeremo ghyeenyu imiiya aragheendeerrya okoghekora okohekera uku-rusiko urwa Omonene weeto Yeesu Kiristo.⁷Mbuuya nkwiyighwa kwimaaha igho ko bheenyu bhonswe igho kobhoora naabhatoora mo-nkoro iyaane. ko bhono mobhaaye bhamwe ko-Nonkwe, ko ekebhohe kyaane na ubhwibhagheerri ubwaane ubha eng'ana. ⁸Waryobha umushuuti uwaane, bhono neena ekabha ko bheenyu bhonswe igho ku-righonshe irya Yeesu Kiristo.⁹Ndasabha igha, "Obhoghonshe bhweenyu bhwegneri ku ibhyaaro bhyonse. ¹⁰Ndasabha ko-reno mobhe na obhotoro ubhwa ekerenge na ukwahora amang'ana agha umukumo bhokong'u. Ghweki ndabhasabhera morabhe kotakaabha na isoro ryoryonswe reera okohekera urusiko urwa Yeesu Kiristo. ¹¹Gweki munyoore ehango iya bhoroonge eno ikurwa ku-Yeesu Kiristo, iya obhohoreeru umukumo ukuwa ko Waryobha.¹²Bhoono bhahiiri abhahiiri abhaane ndatuna momanye amang'ana ghano ghaatooka na okokora eng'ana eghendeerri bhokong'u. ¹³Nkyo kikughira ebhekondekoibhyaane ku-Kiristo, bhemanyekane ko-bharendi abha umughi omonene na ko kera omonto. ¹⁴Abhahiiri abhaaru bharaghirya bhokong'u ko-Omokama, ku-ukughirya iya ebheraang'ani ibhyaane, bhaana obhokare ubhwa okoghamba eng'ana iya Waryobha.¹⁵M-maheene abhamwe abhaabho, nkoraryookya bhare Kiristo ku-kisiiyomba na rebheeha, na abhande nkoraareka bhare ko-morembe umuuya. ¹⁶Bhaara bhakorarokya Kiristoko-bhohanshe mbamanyire igha naatorwa hano ku kukughira iya ukibhagheera eng'ana iya Waryobha. ¹⁷Naho abhande bharararokya Kiristo ko-bhoghogho na ubhwiyahori. Bharakanya igha nkokora bhare amang'ana ko ebheraang'ani ibhyaane.¹⁸Ku bhuyo, tentoniibhwi he, hamwe enshera ebhe na orong'eera hamwe obhoheene, Kiristo arararokibhwa, ko-reno ndashomerwa? M-maheene, ndishomerwa. ¹⁹Ko bhono m-manyire reno reretaanshorwa. Eng'ana eno yaabhaaye ku kukughira iya amasabho agheenyu na ko-bhotoorrya ubhwa Umwiika uwa Yeesu Kiristo.²⁰Okoreng'aana na amaitegheerro na obhoheene ubhwaane, tendesooka-he. Ku igho ko-bhokare bhonswe ku-shinsiko sheno ndiitegheerra igha Kiristo narengorrokya ko-bhohoru hande uruku. ²¹Ku ukughira iya oni, obhohoru ubhwaane n-Kiristo na ukukwa ukwaane n-kwa bhweera.²²Nyoore obhohoru bhorebhoora sheehagho ko-meremo ighyaane, temanyire reno ndaahore he! ²³Ko bhoora nkoheghwande mo amaitegheerro abhere. Ndaighomba ukukwa okore mbe hamwe na Kiristo, iyo ne eng'ana iya ubhweera . ²⁴Nokanyoora okonghendeerrya okobha omohoru, iyo ne-eng'ana iya ubhwera bhokong'u ku ukughira iyeenyu.²⁵Ko-bhoora neena obhoheene ubhwa reno, nemanyire ninditighara kobha hamwe na bheenyu bhonswe ku ritamboka na ubhushomerwa ubhwa imighiro ighyeenyu. ²⁶Na reno rereta ubhushomerwa ubhwaaru ku Kiristo Yeesu, ku-kughira iyaane bhurwaaruha, ko-kobha hamwe na bheenyu. ²⁷Moratunwa momenye eteemo inshiiya iya obhoragheerya ubhwa Kisisto. Mokore igho okore hano ndiisha okobhamaaha hamwe nange ukuusha, niighwe igha mwaamera ko enkoro emwe.ndaighomba kwigha igha moona enkoro emwe, eno muritanera imighiro ighya eng'a kwa hamwe.²⁸Na motakaghoswa na ekento kyokyonsekeera kekokorwa na abhabhisa beenyu. Kobha keno kyoorokeerrya koobhosare.Nawe ko-bheenyu keno kyorokeerryo ikya ubhutungurya ukurwa ko-Waryobha. ²⁹Ko bhoora bheenyu mwahaahwe bhosa ku kukughirya iya Kiristo, ti-kwa ukumukumya he ku ukunyankighwa ukughira iyaaye. ³⁰Ko bhoora m-moona iyughiyughi kya eera mwaarooshe ku oni, na nkwiighwa more igha naanya bhoono nenkerenge nayo.

Chapter 2

¹Hanooraanyoore oraseghwa ku-Kiristo, hanooraanyoore nunyoora obhohoru ko-bhohanshe ubhwaaye,hano oraanyoore ona obhomwe obhohoreeru,oraanyoore keho ikyaabhera na obhohaanshe. ²Niitabheerrya ubhushomerwa ubhwaane kwa ekoro emwe, hohanshane, ko obhoronge bhomwe.³Motaakakora kwa kwiheema,naho mobhe na esooko ko bhaara bharenge ighoro yeenyu. ⁴Motakaamaheera agheenyu ghaara mukutuna abheene he, momanye na aghabhande.⁵Mobhe na enkoro ki-iya Kiristo Yeesu. ⁶Ko bhoora umwene nkya Waryobha. Niigho yaare naho tiyaatunire ukwiituubhania na Waryobha he. ⁷Naho yaaisuuhiri imweene, akituubhania na omokori uwa emeremo. Akituubhya kya omoona wa umwiro. Akamaahekana kya omoona uwa umwiro. ⁸Umwene akiisuuhya na okosooka okohekera ukukwa, uruku urwa okobhambwa ko-mosarabha.⁹Ku bhuyo Waryobha akamoghonga bhokong'u. Akamohaana iriina rihiku reno rekerre amariina ghonswe. ¹⁰Akakora igha ku ukughira iriina irya Yeesu rihighamerwe. Ko abhahoru na bhano bhaakwa. ¹¹Akakora igho korake omonto akumi Yeesu Kiristo igha we Omokama koobhohoreeru ubhwa taata Waryobha.¹²Ku ighoabhaghonshe bhane nyoora mwikeerrya oni kobhaho nsiko shonswe nawe bhoono hano oni ndaange okobha-ho mbobha bhokong'u, mwiruusi ku-bhutungurya ubhweenyu na ehaho eno moonayo. ¹³Ko bhoora Waryobha n-we akokora emeremo ko bheenyu, iigha okobhatoorrya ko amaitegheerro agha amakoro ghano ghakukumushomera.¹⁴Mokore amang'ana ghonswe motaking'eheerya na okohakana. ¹⁵Mokore igho motakaaserwa mobhe abhana abha Waryobha abhaheene bhano bhataana isoro.Mokore igho gweki okore ke mobhe na obhorabhu ubhwa ikayaro, ko rekora risarya na riibhe. ¹⁶Moghoteerre eng'ana iya obhohoru kobhake mobhe na urusiko urwa ukukumya Kiristo. Nawe ndemanya igha tenakenyire na okosooka bhosa he.¹⁷Naho hano, natoorwa kya umutuho ighoro (zabibu) na omokori uwa emeremo uwa imighiro ighyeeyu, ndashomerwa ghweki hamwe na bheenyu bhonswe. ¹⁸Oni na bheenyu tushomerwe hamwe.¹⁹Bhoono okohetera Taata Yeesu,ndaitegheerra okotoma Timoteo ko bheenyu bhongo hano, n-ho ndaanyoore obhweseghe ubhwa okomanya amang'ana agheenyu. ²⁰Ko bhoora tenena uwonde uwa okomaaha mbere kya umwene he ono ana amaitegheerro agha obhoronge ko bheeyu-he. ²¹Bhano nkaatomire ko bheenyu, m-mang'ana abhaabho abheene bhakwitonera, ta agha Yeesu bhakutuna-he.²²Naho mmomanyire ubhuuya ubhwaaye nkya hano omoona akotoorrya so-waabho niigho twaakorre ko eng'ana. ²³Ku bhuyo ndaitegheerra okomotoma bhongo hano ndemanya keno kiriisha ku woni. ²⁴Neena obhoheene na obhoronge igha oni umweene ndaasha ko Taata bhongo hano.²⁵Nditegheerra hateko mukyoori weenyu Epafurodiito. We wamweeto na omokori wa emeremo murikyaane, na m-musirikare murikyaane, mmurikyeeto na mmokori uwaane uwa emeremo. ²⁶N ko bhoora yaarenge na ehaho akaighomba okobha na bheenyu ko bhoora mwaighuure mmorooye yaare. ²⁷Mboheene mmorooye umusingu yaare. Naho Waryobha akamwaabhera, no obhoheene bhuyo ti bhwaaye bhwaare he, ni-ubhwane bhwaare, ntakasorombara.²⁸Bhoona ndamukyorya ko-bheenyu bhongo hano moremomaaha mushomerwe na woni na ehaho ereehwa. ²⁹Mumuturung'ane Epafurodiito wa Taata na ubhushomerwa bhonswe. Mosooke abhanto kya we. ³⁰Ko bhoora ngwaarenge omoremo ughwa Kiristo igha akwe, yisarreyi obhohoru ubhwaaye kuntungurya na okokora keera motasereeniri ko bhoora mwaare hare na woni.

Chapter 3

¹Bhoono bhahiiri abhaane, mobhe na ubhushomerwa ko Omokama Taata. tenkomaaha nyankohe okobhandekera amang'ana ghaara ghaara. Amang'ana ngarabhahane obhohoru. ²Mwiriihe shishushe. Mwirihe na abhakori abha emeremo abhaghogho, mwiriihe nabhano bhakiikebha. ³Ko bhoora mbeeto esaaro, bheeto mbo tokosengera Waryobha ko okotooorribhwa na obhohoreeru bhono tukwiheemera ku Yeesu Kiristo, na bhoono tetokokareha-he?⁴Hano okanyoorre haaho omonto ono akwiseghere omobhere, oni nenkatorre okomokora igho bhokong'u. ⁵Naararrwe urusiko urwa monaane, neebhorrwa mo Abhaisiraeri na MMobenjamini nde. Na Umwebhurania nde uwa Abhaebhurania. Ku ukwitaabheerra umwahokano ughwa Mosa, naarenge Omofarisaayo.⁶Ko emekere ighyaane, nkareeta risengeerro ko okosooka obhoheene ubhwa umwahokano, tenabhaaye na isoro he. ⁷Naho amang'ana ghano naarooshe agha ubhwera ku woni, naghaabhaarre kya etokoore kya bhono naarenga mmanyire Kiristo.⁸Ko bhoora naamanyire Yeesu Kiristo na Omokama uwaane, naarooshe amang'ana ghano ghonswe igho 'ntokoore. ⁹Naamaheka ku-umwene ukwiyaahora umweene ukurwa ku-mwahokano, ko bhoora neena obhoheene bhoora bhukurwa ko imighiroighya Kiristo, eere ikurwa ku Waryobha iyo obhoronge ubhwa imighiro. ¹⁰Ku igho ndatuna komanya shinguru isha ubhuryokya ubhwaaye na obhomwe ubhwa inyanko iyaaye. Ndatuna kusyooribhwa na Kiristo na ukutubhania uruku urwaaye. ¹¹Haaho-ko ntore okobha na amaitegheerro agha ukuryokibhwa mo-abhaku.¹²Te bhoheene he igha naanyoora amang'ana ghayo, tiigha naabha omoheene ko-bhayo he. niigha ndiikong'eerrya hike ukunyoora keno kekotooka ku-Yeesu Kiristo. ¹³Bhahiiri abhaane, tenkomanya igha naayoora amang'ana ghano; nawe naakora eng'ana emwe; Neebha agha nyuma, ndaghanya ghano ghaakusha. ¹⁴Ndikong'eerrya okohetera endengo okore nyoore ituho ya ighoro uwa Waryobha ku Yeesu Kiristo¹⁵Bhonswe bhano twakenera obhohoru twitegheerre bhuyo bhuyo,na hano oranyoore uwonde araitegheerra bhino bhotare Waryobha arebhatora harabhu igho. ¹⁶Ku igho ritamboka reno twaahikire na toghandeerri bhuyobhuyo.¹⁷Bhahiiri abhaane, muunyeghe. mwitaahe bhuuya bhano bhano bhakokora ghanoghatubhaini na agheeto. ¹⁸Abhaaru ko bhano bhaaho mbano naatebhibhwi, na bhoono ndabhateebhya ko bhoora abhabhisa bhano bhaaho, bho omosarabha ughwa Kiristo. ¹⁹Gharahweera koobhosarya. Kobhoora Waryobha ne enda iyaabho, na ikisirani ikyaabho nkyo kekobhahaana shensoni, bharaitegheera amang'ana agha ikyaro.²⁰Naho emenyo iyeeto, nku-risaro ere, hano kwiteng'eeye ukuusha ukwa Yeesu Kiristo. ²¹Arisyoorya emebhere ighyeeto okobha kya omobhere ughwaaye omohoreeru. ko obhotoro bhoora bhoora bhokomohaana obhokabhaahi ubhwa ebhento bhyonswe.

Chapter 4

¹Ku igho bhaghonshe abhaane, bhano nkwighomba agha ubhushomerwa na urusuurya urwaane. Abhaghonshe abhaane, mwemeerre bhoronge ko-mokama. ²Ndakosasaama Eudio hamwe bhana Sintike kobhoora mwabhaaye hamwe na omokama, na omorembe ghoora mwanyoorre. ³Bhaara bhaakorre emeremo na Omokama n-Kerementi bhamwe na abhakori abha emeremo bharikyaaye ighya okoragheeerrya amang'ana, mbo bhaandekwa amariina aghaabho ko eketabho ikya obhohort⁴Mushomerwe na omokama nsiko shyonswe na ghweki mushomerwe. ⁵Obhohaabhu bhweenyu bhomanyekane ko abhanto bhonswe ko bhoora omokama haang'e are. ⁶Motakanyaanka ko eng'ana yoyonswe eera. Ku igho, mokore amang'ana gheenyu ghonswe, ko okosasaama na ukukumwa. Na gha ghano mwikitegheerra ghamanyekane ku-Waryobha. ⁷Bhoono, Omorembe ughwa Omokama Umuhiku kokera amaitegheerro ghonswe, ngharakabhaahwe na okotoorribhwa mu-myoyo ghyeenyu ku-Kiristo Yeesu.⁸Ni-igha hariihi abhaane, mwitegheerre bhokong'u amang'ana ghonswe agha obhoronge, esooko, obhoronge, agha obhorabhu, obhohanshe, agha obhohoreeru hamwe na ghano ghakutuna kukumibhwa. ⁹Mokore ghaara mweegha, ghaara mwaanyoora na ghano mwiighwa, ko ghaara mwarora ku woni na Taata uweeto uwa omorembe naarebha na bheenyu.¹⁰Neena ubhushomerwa bhokong'u ko bheenyu ighoroiya Omokama kiigho yoorokiri kweki amaitegheerro ghano ghatubhaini ighoro iya amang'ana agheenyu. Mboheene kare hayo mwaaatunire kontoorrya ko amang'ana aghaane naho timwanyoorre umweeya ughwa okontoorrya he. ¹¹Tenkoghamba igho ku-ukughira nyoore ekento ko-mang'ana aghaane he. Bhoora naakumya kera kento. ¹²Nemanyire ko emenyo iyaane hano bhyasuuha na hano naabha nbhyo. ku igho, neegha ekebhesero ikya ribhagha irya okweghota hamwe okosengera. ¹³nokorande ghayo ko obhweseghe ubhwa oora akohaana shinguru.¹⁴Ku igho mwaakorre bhuuya okosanga na oni ku inyanko iyaane. ¹⁵Bheenyu bhare Bhafiripi, mmomanyire igha ukurwa semoka hano niimokire Makedonia, teeho he risengeerro reno ryantooreeyi-he ukuruusya mu ubhunyori mbeenyu abhaane mwaabhaaye. ¹⁶Hano naarenga Tesaronike, nkaaru mwantoorreeyi ku ubhwiike ubhwaane. ¹⁷Tiigha nkutunande okotoorribhwa-he, nkobhatebhyande okore munyoore ubhwera.¹⁸Ebhento bhyonswe bheno naanyoora ukwa Epafurodiito, mbiiya gheki mberangaasu, bheno byaitabheerribhwa beno bhyashomera Waryoba. ¹⁹Ku igho Waryobha uwaane narebhaengereerrya ubhwame na obhohoru okohetera Yeesu Kiristo. ²⁰Bhoono okohetera Taata uweeto Waryobha bhobhe obhohoru bhokora na bhokora. Ebhiigho.²¹Abhaitabheerrya abha Yeesu Kiristo ndabhakeerya bhonswe. Abhaghonshe bhonswe bhano bha hano bharabhakeerya. ²²Eka iya Kaisari na abhaitabheerrya bhonswe bhano bha hano, bharabhakeerya. ²³Oroobho urwa Omonene uweeto Yeesu Kiristo robhe hamwe na bheenyu.

Colossians

Chapter 1

¹Oni Pauro umwaahorwa uwa Yeesu Kiristo ko-bhohanshe ubhwa Waryobha, na Timoteo umukumya murikyeto, ²ko abhakumya abha Waryobha na umukumya omohoreeru uwa Waryobha ko-bhamukumya bharikyeto abhahoreeru bhano bharenge Korosaai. Mobhe na Oroobho na omorembe ukurwa ko Taata uweeto Waryobha. ³Torahaana Waryobha umukumo, Taata uwa Omonene uweeto Yeesu Kiristo, torabhasabhera nkaagha shonswe igho.⁴Twighuure umughiro ughwenyu ku Yeesu Kiristo na obhohanshe bhono monabho ku bhonswe igho bhano bhaahorwa ko obhohoreeru ubhwa Waryobha. ⁵Ku ukughirya iya okoghanyeerrya ko obhoohe ubwa mo-ryoba ukugirya iyeenyu. Mwiighwa okoghanya kuyo mobhe na obhoheene ubhwa Amang'ana Amaiya agha Yeesu, ⁶ghano ghiishira ko bheenyu yeebhora shehagho mu-kyaro kyonswe. Yaakoranga igho ko bheeto ukurwa rono mwaighuure na okomanya oroobho urwa Waryobha ko bhoheene.⁷Eno yo eng'ana mwiighwa ukurwa ko Epafura, omokori uwa emeremo murikyeto, omokori uwa emeremo omohoreeru uwa Kiristo ku ukughira iyeeto. ⁸Epafuro uyo we yaaghira tomanye obhohanshe bhwenyu ko bheeto ku ukughira iya Umwika uwa Waryobha.⁹Ku ukughirya iya obhohanshe bhono ukurwa urusiko rono twiighuure igho, tetoriteng'a okobhasabhera he. nkosabha tore igha mwengeribhwi obhotoro na obhohanshe ubhwaye ko obhohoreeru bhonswe na obhomanyi ubhwa obhohereeru. ¹⁰Nkobhasabhera tore igha moghomeerri eno morakora ghano ghakotegherya Yeesu. Nkobhasabhera tore igha munyoore shehagho ko amakoro ghonswe igho amaiya na mobhe na obhomanyi ubhwa Waryobha.¹¹Torasabha mohanwe shinguru okoreng'ana na obhotoro ubhwa obhong'ore hamwe na obhoghomeerrya bhonswe. ¹²Torasabha igha ku ubhushomerwa, morakumya Taata ono yabhatoorre mo obhoghabhi obhohoreeru na mo obhorabhu.¹³Yaatutungurya ukurwa mo obhotonge ubhwa ikisuunte akatong'anyerya ko-bhokama ubhwa Omoona omoghonshe. ¹⁴Ko Omoona uwaaye twatunguribhwa na ukwabherwa ibhitimba.¹⁵Omoona nkerengyo ikya Waryobha ono atakomahwa, omotangi uwa obhobhombi bhonswe igho. ¹⁶Ko bhoora we yabhomba ebhento bhyonswe igho ibhya mo-ryobha na ibhya ku-kyaro, bheno bhekomaahwa na bheno bhetakomaahwa. No kaanyoora nsemoka hande mbya obhotongi ubhwa shinguru bhonswe igho na Waryobha ku ukughurya iyaaye. ¹⁷Waryobha umwene yaare-ho ukurwa semoka ebhento bhyonswe igho bhetarabhombwa na ku umwene ebhento bhyonswe igho mbeena obhomwe.¹⁸Umwene we omotwe ughwa omobhere, n-yo ekanisa, Umwene we semoka na omotangi mo bhano bhaakwa, ku igho we ana umweya ughwa mbere ko ebhento bhyonswe igho. ¹⁹Ko bhoora Waryobha Yashomeywe igha obhoghomerrya ubhwaye bhobhe ku umwene, ²⁰na akighwerrania ebhento bhyonswe okohetera Omoona uwaaye. Waryobha yakorre omorembe okohetera amanyinga agha omosarabha ughwaye. Akighwerrania ebhento bhyonswe igho ku umwene, ibhya mu-kyaro na ibhya mo-ryobha.²¹Na bheenyu ko enkaagha emwe, mwaahooywe ukurwa ko-Waryobha mokabha abhabhisa ko amaitegherro na amakoro amaghogho. ²²Kasi bhoono yabhaighwerrania okohetera ukuru urwaye. Akakora igho ko okobhareta bheenyu abhahoreeru, bhano motaana isoro. ²³Hano moraghenderri mu-mighiro gheno mwitabherribhwa ko omorembe, eno moona obhweseghe ko Amang'ana Amaiya angha Omoona uwa Waryobha ghano mwaighuure. Ghano ngo Amang'ana Amaiya ghano abhanto bharaarekerwa mu ikyaro hano. Ngo ghaara oni Pauro naabhaye omoraareki waagho.²⁴Bhoono ndashomerwa ubhwahokighwa ubhwane ku ukughira iyeenyu. Na oni ndaghahekeerrania okohetera omobhere ughwane ku ukunyankibhwa ukwa Kiristo ku ukughira iya omobhere ughwaye, mbe, ghuyo ngo ekanisa. ²⁵Ono m-mokori uwa emeremo uwa ekanisa eno okoreng'aana na emeremo gheno nahaaywe na Waryobha ku ukughira iya bheenyu, kuhikiirrya ikihiko kiya Waryobha. ²⁶Bhono mboheene ubhwa ikibhisire ikya imyoka imyaru na ko amakora. Kasi bhono yahonyorwa ko bhonswe bhano bhakumukumya. ²⁷Ko bhaara bhano Waryobha yatunire okobhoorokya kya igho bhore ubhwame okoreng'aana na obhong'oore ubhwa ekebhesere kya obhoheene bhono mo abhakyaro. Mbo heene igha Kiristo mo-bheenyu are, obhokare ubhwa obhong'oore bhono bhukuusha.²⁸Ono we tokoraareka. Torakania kera omonto, na okoragherrya na ko obhong'ani okore torete kera omonto omoheene ku Kiristo. ²⁹Ku ukughira iya ghanyo, oni ndaiokong'errya okoreng'aana na shinguru ishaaye sheno shekokora emeremo ku oni.

Chapter 2

¹Ko bhoora nkutuna-nde momanye kya igho naanyora inyanko enene ku ukughira yeenyu, ko-bhonswe bhano bharenge Raodikia, hamwe na bhaara bhonswe bhataakandooshe ubhusyo ubhwaane. ²Ndakora emeremo okorre bhatoghekwe mo-shenkoro ishaabho ku ukwigherranibhwa kurighonshe irya ubhwame ubhwa obhomanyi obhoheene ubhwa ekebhesere, kiyo n-nkyo Kiristo. ³Ku umwene emongo yonswe igho iya obhomanyi na obhong'aini bheno bhyabhiswa ko we.⁴Nkoghamba-nde igho okorre abhanto bhatakaasha okobhang'aina kookobhang'enerrya. ⁵Nu nyoora tendenge hamwe na bheenyu-he ko amaitegheerro, nawe hamwe tore ko-nkoro. Ndashomerwa okomaaha kya igho mokorongeka bhuuya imighiro gheenyu ku-Kiristo.⁶Ko bhoora mwaitabherreyi Omonene Kiristo, moghenderri nawe. ⁷Mobhe bhateremu na okohaghaashwa ku umwene,mokong'e ku-mighiro kya igho mweghiibhwi na mobhe na umukumo ughwaaye.⁸Mwiyangaarre omonto wowonswe oora atakaasha okobhaghootya ko obhong'aini na amang'ana agha okong'enerrya ko amang'ana ghano ghataana obhoheene okoreng'ana na amaitegherro agha abhakyaro hano bhaghareng'ania na Kiristo. ⁹ko bhoora ku umwene obhohoreeru bhonswe igho ubhwa Waryobha, m-momobhere ughwaye bhore.¹⁰Na bhenyu mwishoribhwa, we omotwe ughwa obhotoro na obhobhaahi. ¹¹Okohetera umwene mokasaarwa, esaro eno etakokorwa na abhairo, naho eno ne esaaroiya Kiristo. ¹²Mwaabhekirwe hamwe nawe ku ishubho, ku imighiro ghiyo mokaryookibhwa ko obhotoro ubhwa Waryobha, ono yamuryokiri ukurwa mo-bhanku.¹³Hano mwaarenge abhaku ko amasaryo aghenyu ana ukwanga okosaarwa emebhere ighyenyu, yabharyokiri hamwe nawe na ukutwabhera ibhitimba ibhyeto. ¹⁴Yaasuriri-ho eheetoko iya amasiire ghano ghaandekirwe na ementoronsho gheno ghetatwing'arreeyi. Akaruusya-ho ghonswe igho na okoghatemeerra ko omosarabha. ¹⁵Akaruusya-ho shinguru na abhatongi, akaghatoora harabhu igho na akakora inyangi iya ubhuhishi okohetera omosarabha ughwaye.¹⁶Ku igho omonto wowonswe oora atakabhashibhya ko okorya na ukunywa, nunyoora ya urusiko hande umweri hande iya urusiko urwa Obhotooro. ¹⁷Bheno mbemanyerryo ibhya amang'ana ghano ghakuusha, kasi omobhere ni-ughwa Kiristo.¹⁸Omonto ono aisire atakarusibhwa ituho iyaaye ko ukwitughama na okosengera omorangerya, omonto uwa eteemo iyo arasoha mo-mang'ana ghano arooshe na okoseeghwa seeghwa na amaitegherro aghaaye. ¹⁹Umwene takoghoteerra omotwe he. N-ku ukurwa ko omotwe, omobhere ghwonswe igho ngoghotaniibhwi hamwe. Ghorakiia kya bhoora ghwarusiibhwi na Waryobha.²⁰Nyoore mwakure hamwe na Kiristo ko eteemo iya ikyaro, nkwake mwikaaye kya hano mokorra ikyaro. ²¹"Motakaaghota, motakasama hande ukukunia." ²²Ghano bhonswe igho ngabhaaye-ho okore ghashe okosaribhwa okoreg'aana na amaragherryo agha abhairo. ²³Imighiro gheno ghena esooko iya ikidiini, naho teghena ubhwera-he, ghayo ghatoorwa-ho okorebheerra oronaamba urwa omobhere.

Chapter 3

¹Hano oranyore Waryobha yabharyokya hamwe na Kiristo, mutune amang'ana agha igho mo-ryobha eno Kiristo yikaaye bhoryo ubhwa Waryobha. ²Mwitegherre amang'ana agha ighoro te ghaara agha ikyaro-he. ³Ko bhoora nkukwa more na obhohoru ubhweenyu bhorabhiswa hamwe na Kiristo mu-Waryobha. ⁴Enkaagha eno Kiristo aremaahwa, uwe obhohoru, hano bheenyu moremaahwa hamwe nawe mo obhohoreeru.⁵Ku igho mubhise amang'ana bhao gharenge mu-kyaro, ghaana obhosoorare, etokoore, amaitegherro amaghogho, oronaamba na bhiyo nkya hano wasengerra amatughi. ⁶Nku ukughira iya amang'ana ghano obhorerru ubhwa Waryobha kuusha bhore ko abhana abha abhairo bhano bhatakosooka. ⁷Ku ukughira iya amang'ana ghano, nabhoono bhenyu mwabhaaye-mo hano mwikaaye nabho. ⁸Nawe bhono, nkehamerryo murusiho amang'ana ghayo ghonswe igho. Ghayo ngo, okorerra, ubhutindi, amairegherro amaghogho, amatoki na amang'ana amaghogho ghano mokoghamba.⁹Motakang'ainana abheene ko abheene,ko bhoora mwangire amang'ana aghenyu agha kare na amakoro ghako. ¹⁰Twibhohire obhohoru obhohya, bhono bhakorwa bhoya ko obhotoro bhoora bhoora ko ekerengyo kya oora yabhombire. ¹¹Ko obhotoro bhono taaho Umuyahudi hande Umuyunaani, okosaarwa na ukwanga okosaarwa, omong'aini na omokangi, omoghorwa na ono atare omoghorwa, kasi Kiristo we amang'ana ghonswe ono arenge ighoro ya ghonswe igho.¹²Kya abhaahorwa abha Waryobha abhahoreeru na abhagonshe, mobhe na obhohoru, obhoserenia, ubhwitughami, ubhunyoohu na obhoghomerrya. ¹³Motorrani bheenyu ko bheenyu. Mwabherane omonto na murikyaye. Nyoore aaho omonto arigheheerya nigha amwabhere kya igho Omonene Yeesu yaatwabheye. ¹⁴Ighoro iya amang'ana ghayo, nigha mohanshane ukworokya obhoronge ubhwa righonshe.¹⁵Mobhe na omorembe ughwa Kiristo. Yaarenge ku ukughira iya omorembe ghono mokabherekeerrwa ko omobhere ghono. Mobhe na umukumo. ¹⁶Na eng'ana iya Kiristo ebhe hamwe na bheenyu koesooko yonswe igho, moragherrani na ukworokeerrania abheene ko abheene, moerrti ko esooko yonswe amaretio agha Ezabhuri hamwe na aghande ukurwa mo-shenkoro ishyenyu. Moreti eno moona ubhukumya Ku-Waryobha mo-shenkoro. ¹⁷Kyokyonswe keera mokokora ko-mang'ana nunyoora m-makoro, mokore igho muritoonerrya iriina irya Omonene Yeesu. Mohane Taata Waryobha umukumo okohetera ku Yeesu Kiristo.¹⁸Bheenyu more bhakari, mwitughamere abhashaasha abheenyu kya igho ying'arreyi hare Omonene Yeesu. ¹⁹Bheenyu more bhashaasha, mohanshe bhakeenyu na motakaabha bhabhe ko bheene. ²⁰Abhana nigha bhasooke abhaibhori ko amang'na ghonswe igho kuyo nkotegherya kore Omonene Yeesu. ²¹Bheenyu bha-taata, motakatendera abhana abhenyu, okore bhatasha ukukwa omotwe.²²Bheenyu more abhaghorwa, nigha mosooke abhanene abheenyu abha kinyamobhere ko amang'ana gonswe igho, te kwa okomaahwa ukwene igho-he nawe nko enkoro iya obhoheene. Mobhe na ehaho ku Waryobha. ²³Kyokyonswe keera mokokora, mokekore ukurwa mo-metema ighyenyu, kya bhono Waryobha momokorra na te-monto igho he. ²⁴Mmomanyire igha morehaanwa ituho ukurwa ku-Waryobha. Uyo no Omonene Kiristo we mukutighinkanera. ²⁵Ko bhoora ono atakokora agha heene, uyo narishibha ko amakoro aghaye amaghogho, na hayo te-keeho ekeroteerro he.

Chapter 4

¹Bhenyu more abhanene, mokorre abhaghorwa abheenyu amang'ana agha eheene na ADILI. Bheenyu bhonswe momanye igha moona Omonene uweenyu mo-ryobha.²Moghenderri kobha bhoronge mo amasabho. Mobhe maiso ku riyo eno moona umukumo. ³Hano mo hamwe motosasaamere na bheeto bhonswe okorre Waryobha arobhoki eng'ana iyaaye na okorobhokya imbumbure iyaaye hare Kiristo. Ko bhoora iya eng'ana iyo, nabhohwa ebherang'ani. ⁴Monsabhere okore ndetore harabhu na kya igho ying'arreyi ngambe.⁵Mobhe na esooko kobhaara bhatarakumya, motakasarya umweya. ⁶Amang'ana agheenyu ghabhe na oroobho nkaagha shonswe igho, eno gharasambarokya abhanto ibhagha ryonswe, okorre momanye kya igho morahonshore kera omonto.⁷Ko amang'ana gharenge ko-orobhareka urwane,Tikiko narabhateebhi, umwene mmukumya murikyeto, omoghorwa omoheene ko Omonene. ⁸Ku ukughira iya iyo, ndamotoma ko bheenyu okore momanye amang'ana agheeto na ghweki ateremi shenkoro shenyu. ⁹Hamwe nawe arasha na Onesimo umukumya murikyeto omoghonshe na mmonto uwa weenyu. Bhonswe mbarabhateebhi ghano ghonswe ghaikorre hano.¹⁰Arisitaariko, omobhohe murikyane arabhakeerya, hamwe na Maariko mubhyara uwa Bharinaabha ono mwanyoorre amaraghaeerryo ukuwa ko we, "nyoore arihika iyo, momosereeni." ¹¹Hamwe na Yeesu ono akobherekerwa igha Yusito, bhayo na Abhayahudi bhano bhakosaara, bhonswe mbakori abha emeremo abharikyane ku ukughira iya obhokama ubhwa Waryobha.¹²Epafura arabhakerya, wonswe murikyenyu ko abhaghorwa abha KiristoYeesu. We ana emekere ighya amasabho ku ukughira iyeeto motore okwemerra ko obhoheene na ukwitaahwa ko obhoheene na obhoghonshe ubhwa Waryobha. ¹³Ko bhoora nkumwitabherrya nde igha ana emekere ighya okokora emeremo ku ukughira iya bheenyu ko bhayo bharenge Raodikia hamwe na bhaara bharenge Hierapori. ¹⁴Ruuka omoreri omoghonshe oora bhana Dema, bharabhakerya.¹⁵Onkerri abhakumya bharikyane bhano bharenge Raodikia, mo bhayo bhamo Nimufa, na abhakirisito bhano bharenge mo-eka iyaye. ¹⁶Inyarobha eno hano eresomwa ko bheenyu, ihirwe na mokanisa eno erenge Raodikia, bhenyu bhonswe mosome eera nadekeeye abha ekanisa iya Raodikia. ¹⁷Komerrya Akipo yaangarre emeremo gheno yaahaywe ku ukughira iya Omonene Yeesu, niigha aghehekeerani.¹⁸Oni Pauro ndabhakerya ku ukwandeka ko omokono ughwane umwene. Muhiite ebherag'ani ibhyane bhono natorwa mo ekebhohe. Oroobho robhe hamwe na bheenyu.

1 Thessalonians

Chapter 1

¹Paulo, Silwano (na)Timotheo abharisengero irya Wathesalonike ku Waryobha Tata OmokamaYesu Kristo.Enokwe no Omorembhe ghobhe nabhenyu.²Toramoghonga Waryobha kukughiryayenyu bhoonswe, ko nkagha iya amasabho gheto. ³Torahita emeremo ghenyu ni imighiro koWaryobha tata,emekre no obhohanshe, obhoteremu ubhwi ikishasha ko nkagha yende hareOmokama Yesu Kristo.⁴Bhamura bheto bhano mohanshirwe (na) Waryobha, tomanyire obhobherekerwa bhwenyu. ⁵Kyaigho eng'ana yobhotebherya yishire ko bhenyu,te ko ng'anahe, nawe kushinguru,nakomoro omohoreru, nakobhohene. Ko temo iyo,bhenyu bhono mmomanyireigha abhanto tware tutubhire ighoro yenyu.⁶Mware abhanto abha kutwegha hamwe noOmokama, kyaigho mwanyore eng'ana ku inyanyi nu ubhushomerwa bhono bhukurwa ku EnkoroEhoreru. ⁷Nakubhwera bhwayo, mokabha ekerengyo ko bhoonswe Makedonia (na) Akaiya bhanobhakwitabherya.⁸Kokobha kukurwa ko bhenyu eng'ana iya Waryobha ekaghya hase honswe, nate Makedonia (na) Akaiya ahenehe. Ko hase honse imighiro ghenyu nko Waryobha ghyahikahase honse. Kubhwera bhwako, totoghambe kyokyonswehe. ⁹Kokobha abhene bhashomiri kukusha kweto kware ko temo nyabhorebhe mo bhenyu abhene. Bharahityokya kyaigho mwisyori ko Waryobha kurwa kwitughi nakotora kumwitabherya Waryobha omohoru noomohene. ¹⁰Bhararusya amang'ana kobha bharamoghanya omona waye kurwa mwisaro, onoyaryokibhwi kurwa mo bhaku. Naono Yesu, akotora harabhu kurwa mukiyughiyughi keno kikusha.

Chapter 2

¹Kokobha bhenyu abhene momanyire,bha wamweto, kobha ukusha kweto ko bhenyutekwabhosahe. ²Momanyire igha mbere hayo mwanyankibhwi namokakorwa amang'ana gheshensoni Filipi, kyaigho momanyire. Twarenge no obhokare ko Waryobha ko okoghamba eng'ana yaye hata yareho inyanyi enene.³Kokobha amaragheryo gheto ko bhenyu teghare no obhoghoghohe, hamwe bhunyanku,hamwe amaiteghero amaghogho. ⁴Kukughirya yaye, kyabhora twamanyikaini ko Waryobha kwitabherya eng'ana yaye, nigho tokoghamba.Toraghambanawe tekwakushomerya bhantohe,toramushomerya Waryobha. Nu umwene kere ono akwenoraimioyo gheto.⁵Kokobha tetwatunire mang'ana gha kwishomya nkagha yonswe, kyaigho momanyire hamwe kobha namang'ana agha bhitameryo nu ukwighomba Waryobha narabhe umushuti weto. ⁶Naigho tetwatunire koghongwa nabhantohe, hamwe kurwa ko bhenyu hamwe abhande. Tokatore kosabha kong'aheribhwa kya abhana bhegha abha Kristo.⁷Enkagha iyo twasaghire kobha bhahabhu ko bhenyu twabhaye kyu umwibhori ono akokongosha omona waye. ⁸Konshera eno ntwabhaye no obhohanshe ko bhenyu. Ntwaitabhereyi kobha nabhenyu hamwe ti kukughirya eng'ana iya Waryobhahe nkukughira yo obhohoru bhweto.Kokobhamwarenge bhaghonshe bheto. ⁹Bhawamweto, morahita emeremo ni inyanko yeto. Ubhutikono omobhaso ntware kokora emeremo kukughirya tukasha kumunyankya omonto wowonswe.Nenkagha iyo, tware kotebherya eng'ana iya Waryobha.¹⁰Bhenyu mbashuti more, (na) Waryobhawonse, nko obhohoreru bhwa temo ke, obhohene, tebhwareho bhwing'eherya ko bhara twakoreemeremoko bhara bhaitabherya. ¹¹Igho igho momanyire itubho bhore monto wenyu, kyaigho tatako bhana bhaye ¹²tokabhakomerya no okobhahana shinguru shera twaroshe kobha nasho kobhora mobherekeywe (na) Waryobha, ono yabhabherekeye kobhokama no obhohoreru bhwaye.¹³Ku igho toramoghonga Waryobha nkagha yonswe. Kobhora mwanyore kurwa ko bheto eng'anaiya Waryobha eno mwighure, mwainyore kiyo omona uwi mwiro mwainyore ko obhohene kigho bhore, ne eng'ana iya Waryobha. Engana eno iyo ekokora emeremo ko bhenyu mwaitabherya.¹⁴Ko igho bhenyu, abhana bheto, mobhe abhasorani abha risengero irya Waryobha reno rerengeUyahudi ku Kristo Yesu.. Kokobha bhenyu bhonswe mwanyankibhwi kurwa ko amang'ana gharaghara kurwa ko bhanto bhenyu,kigho yare kurwa ko wayahudi ¹⁵Wayahudi mbo bhamwitire Omokama Yesu hamwe nabharoti. Wayahudi bhyo mbo bhatokenyiri tughi kebhara tebhamohanshire Waryobhahe mbabhisa ko abhanto bhoonswe. ¹⁶Mbatokaniri totakaghamba ne ehamate kukughirya eye ehamate kutunguribhwa. Keno kyarwereyeho bhatunga bhaghendere niibhitimba bhyabho. Nho kyarwereye ikihumihumi ighoro yabho.¹⁷Bheito, bhawamweto, tware twatighana nabhenyu ko nkagha enke komobhere,te ko nkorohe.Twakore kobhotoro bhweto nakobhohanshe obhonene ko okomaha ebhesosa bhenyu. ¹⁸Ko kobha twatunire kusha ko bhenyu, oni Paulo, mara kamwe no urusiko rwonde, risambwa rekatokanya. ¹⁹Ko kobha twamanyire obhokare bhweto hamwe ubhushomerwa, yere ne ebhento ibhyu ukwihemera ko Omokama weto Yesu kukusha kwaye?Igha te bhenyu morenge ighoro kigho abhande bhare? ²⁰Ko bhora bhenyu neghongo nu ubhushomerwa bhweto.

Chapter 3

¹Ko hayo, hano totare kotora koghomerya bhokong'u, tokaiteghera kobha mbuya haretokasaghire era Athene bheto abhene. ²Ntwamotomire Timotheo, mura weto, no omoghorwauwa Waryobha ko ng'ana iya Kristo, kobha neshinguru nokobharorosya ku imighiro ghenyu. ³Twakore igho kukughirya atakabhaho wowonswe uwukushinshighana ku shinyanyi sheno, kokobha bhenyu momanyire kobha twamara kwahorwa ko ng'ana eno.⁴Ko obhohene, hano tware hamwe nabhenyu, ntwakangatire kobhatebhya ntorabhe hang'e kunyora inyanyi, ngabhaye kigho mwamanyire. ⁵Ku igho hano ntare no obhotoro ubhwo koghomerya, natomire omonto amanyeri ighoro iyu ubhwitabherya bhwenyu. Hamwe omosaghya yahikire kobhasaghyako, emeremo ghyeto ghekabha ghyabhosa.⁶Naho Timotheo akasha ko bheto kurwa ko bhenyu akatoretera eng'ana inshiya ighoro yi imighiro ghenyu no obhohanshe bhwenyu. Bhakatotebhya moneehetoko inshiya ighoro yeito, namurisihirya kutuna kotomaha kyaigho nabheto tukwisihirya kobhamaha nabhenyu. ⁷Ku kughira yaigho, bhawamweto ntwashomeywe nabhenyu kukughira yi imighiro ghenyu kukughira yi nyanko niinyanyi yeto bhoonswe.⁸Kobhono ntomenyire, hano moremere bhoronge ko Omokama, ⁹Bhono mbushomerwake toramohane Waryobha ku ighoro yeto, mbushomerwake torabhe nabho ko Waryobha ighoro yeito? ¹⁰Torasasama bhokong'u bhutiko no omobhaso hano tokamaha ebhesosa bhenyu natobhongeri keno kekobhasuha kuimighiro ghenyu.¹¹Waryobha weito (na) Tata umwene,no Omokama weito Yesu atotangate tobhahekere. ¹²Omokama abhatori muiyongeri kobhohanshe mohanshane namobhahanshe abhanto bhoonswe, kigho tokobhahansha bhenyu. ¹³Akore igho kukughirya kokong'ya shenkoro shenyu motakabha nu ubhwing'eherya ko Waryobha weto (na) Tata weito kubhushi obhwo omokama Yesu hamwe nabhahoreru bhaye bhoonwe.

Chapter 4

¹Nkobhora bhahiri,torabhaha enkoro no okobhasasamera ko Yesu Kristo.Mwaragheribhwakurwa ko bheto kigho mokotonerwa kumushomeryaWaryobha, nakonshera iyo mughi namokore bhuya bhokong'u. ²Kobhora momanyire kigho twabharaghereyi ngahe twabhahaye kohetera koOmokama Yesu.³Igha bhuyo mbo obhohanshe ubhwa Waryobha,obhorabhibhwa bhwenyu_ighamutighe obhosoheri , ⁴Gweki momanye kera omwe wenyu kigho arikare namokaye umwenekobhohoreru ne esoko. ⁵Otakabha no omokari nu ukwighomba aghi kyaro (kya bhanobhatamanyire Waryobha). ⁶Atakabhaho omonto wowonswe ono aratamboke no okosaryawamwabho kukughirya ye eng'ana eno. Kokobha Omonene uwe akohaka ibhisiyomba ibhyaamang'ana ghano, kigho twatangire kobhakanya no okobhasuta.⁷Ko bhora Omonene tiyatobherekeye bhanyankuhe, nko obhohoreru tore. ⁸Ku igho ono akwanga reno takwanga abhantohe, aranga Waryobha, ono akobhaha Enkoro yaye Ehoreru.⁹Ko obhohanshe ubhwa abhahiri, teghoho umukumo oghwo omonto wonswe kobhakonerakonerahe, ko bhora mweghibhwa (na) Waryobha mohanshane abhene ko bhene. ¹⁰Mahene, mwakore ghayo ko bhahiri bhano bharenge Makedonia bhoonswe, ghweki torabhakomerya abhahiri, mokore kokera hayo. ¹¹Torabhakomerya mwighombe komenya kobhohoreru, momanye emeremo, namokore emeremo ghyenyu kigho mwatebhibhwa. ¹²Kora ghano okoreke ughi bhuya ne esoko kobhara bhatana imighiro, okoreke motakasoherwa nakyokyonswe.¹³Titukutuna mwange komanya, bhenyu bhahiri bhane, ighoro yabhano bharara, okoreke motashe kobhabhayera kya bhande bhara bhatana obhohene ko nkagha eno ikusha. ¹⁴Nyere turitabherya igha Yesu yakure no okoryoka ghweki, nighoigho Waryobha arebhareta hamwe (na) Yesu bhayo bharara kukughirayaye. ¹⁵Kukughira yabhayo twatebhibhwa igha bhenyu ko ng'ana yo Omonene, igha bheto bhanotoho ntorebhaho enkagha yu ukusha Omonene, mbohene tetorebhatangatera bhara bhakwahe.¹⁶Kobhora Omonene umwene narika kurwa mwisaro. Narisha kobhoraka ubhwa ighoro, hamweno obhoraka ubhwo omoraghe omonene, hamwe ne enkombyo iya Waryobha, nabhara bhakureku Kristo mbaretangata kuryoka. ¹⁷Ghweki nabhara toho, bhara twatighara, nturinyorana mwisarohamwe nabho kuturung'ana Omonene murwire. Konshera eno ntorebha no Omonene bhokorano obhokora. ¹⁸Ku igho moghosorani bhenyu ko bhenyu ko amag'ana ghano.

Chapter 5

¹Bhono, kumweya nashenkagha,bhahiri, temeona amaiteghero igha ekento kyokyonswe kekenwekonwe ko bhenyu. ²Ko bhora bhenyu abhene momanyire urusiko orwo Omonene ndurisha kwu umubhi ono akusha ubhutiko. ³Hara bhakoghamba igha " Obhohoru no Omorembe", nho obhosarya bhokosoha kehomeko. Nkyahano omokari yaromwa no obhosongo ubhwa hayo hayo. Tebhairihehe ko nshera yoyonswehe.⁴Naho bhenyu, bhawamweto temerengemukisuntehe nokanyora urusiko ruyo nkushs rore kyu umwibhi. ⁵Ko bhora bhenyu bhonswembhana more abha obhorabho ne ikisunte. Bheto te bhabhutikohe nynyora nkisunte. ⁶Ku igho,totakarara kigho abhande bhakorara. Bhono totengeshe bhokong'u. ⁷Nkokobha bhano bhakorara nkorara bhare ubhutiko ghweki bhano bhakorebhya nkorebhya bhare ubhutiko.⁸Ko bhora bheto mbamobhaso tore, twikabhahe. Twibhohe ingubha iyi imighiro no obhohanshe, ghweki, engosira iye ekyoma, eno enoobhohene bhu ubhutungurya ne enkagha eno ikusha. ⁹Ko bhora Waryobha tiyatwahoye kurwa kare kukughirya yo okorera, nawe nkukunyora ubhutungurya ko nshera iyaOmonene weto Yesu Kristo. ¹⁰Umwene yatukwereye igha, torenge maiso hamwe toraye,ntoremenya hamwe. ¹¹Ku igho, moghosorani no okomanyana bhenyu ko bhenyu, kigho bhenyumokokora.¹²Bhahiri, torabhasabha mobhamanye bhara bhano bhakokora emeremo mo bhamwe bhenyu nabhara bharenge ighoro yenyu ko Omonene nabhara bhakobharongeka. ¹³Ghweki mobhamanye no okobhahana esoko kohetera ubhohanshe ubhwe emeremo ghyabho. Mobhe no omorembe abhene ko bhene. ¹⁴Torabhakomerya,abhahiri: mobhakani bhano bhatakuya kobhoronge mobhahane enkoro bhano emetwe ghyakwa, Motori abharosu, mobhaghomeri bhoonswe.¹⁵Momahe atakabhaho omonto wowonswe ono akokyorya obhoghogho ko monto wonde. Eno eho mokore amaiya ko kera omwe wenyu nakobhanto bhonswe. ¹⁶Mshomerwe nsiko shonswe. ¹⁷Mosasame nkagha shonswe. ¹⁸Mukumyi Waryobha ko kera eng'ana, kukughira iya ghayo ndyo righonshe irya Waryobha kohetera Yesu Kristo.¹⁹Motakanga Enkoro. ²⁰Motakashera obhoroti. ²¹Mosaghi amang'ana ghonswe. Moghote iriya. ²²Mwirihe narighogho reno mokomaha.²³Waryobha wo omorembe abhaghotani kohetera obhohoreru. Enkoro, kighonde no omobhere ghwane bhebhe hamwe bhetakabha ninyanko yoyonswe kukusha ko Omonene weto Yesu Kristo. ²⁴Ora yabhabherekeye mmohene, uwe akokora umwene.²⁵Bhahiri, ghweki motosabhere. ²⁶Abhahiri bhonswe mobhakeri kokobhahumbata ko obhohoreru. ²⁷Ndabhakomerya ko Omonene igha ritashandighi reno reghambwe ko bhahiri bhonswe. ²⁸Enokwe iya Omonene weto Yesu Kristo ebhe hamwe nabhenyu.

2 Thessalonians

Chapter 1

¹Oni Pauro, Sirwaano bhaana Timoteo, ko abhanto abha ekanisa iya Tesaronike, ko Taata Waryobha hamwe na Omonene Yeesu Kiristo. ²Oroobho na omorembe bheno bhiikurwa ku Taata Waryobha na ko Omonene Yeesu Kiristo, bhebhe hamwe na bheenyu.³Abhakumya bharikyane, niigha tukumi Waryobha shinsiko shonswe igho ku ukughira iyeenyu. Ko-kobha ghyeeenyu gherakiina bhokong'u na obhohanshe ubhwenyu bhoraiyongerya. ⁴Ku igho bheeto abhene torashumaasha kwa okweghonga ighoro yeenyu mu-risengerro irya Waryobha. Torashumaasha ighoro iya obhosooku ubwenyu na imighirogheno monaghyo ku inyaanyi iyeenyu. Twashumaasha ku inyanko eno monayo. ⁵Keno nkyo kikworokerra igho Waryobha arekenga ikiina. Okore bheenyu mobharwe moraisa okobha mo-bhokama ubhwa Waryobha bhono mukunyankeribhwa.⁶Ko okobha mboheene ku-Waryobha okobhahakera isiire ko bhaara bhano bhakobhanyankya, ⁷na okobhahaana ubhushomerwa bheenyu bhano mukunyankibhwa kya bheeto. Hano enkaagha irihika hano ariisha eno aana ubhuhika ukurwa mo-ryobha hamwe na abhamaraika abhaaye. ⁸Waryobha nariisha na shemesyo isha omorro na bhaara bhangire ukwikerrya eng'ana iyaaye, bharehaka isiire ko bhaara bhataikerreyi Omonene uweeto Yeesu Kiristo.⁹Mbarisikibhwa bhokora na bhokora ko bhoora urinyoora bhaahoywe na obhotoro ubhwa Omonene Yeesu na ubhuhika ubhwa shinguru ishaaye. ¹⁰Narekora enkaagha eno ariisha, arikumimibhwa na okoghongwa na abhanto abhaaye na okoroghoribhwa na bhano bhakumukumya na ukumwitabheerrya. Ko bhoora ubhwitabherrya ubhweeto mbeenyu mwabhwitabheerrya.¹¹Ku ukughira iya reno, torabhasabhera bheenyu shinsiko shonswe igho, torasabha Waryobha abhatoore mu-risaabhu iryaaye bhano mwisire okobherekerwa, torasabha abhakorre amaiya ghonswe ko amang'ana agha imighiro ghyonswe. ¹²Ku ukughira iya amang'ana ghano, torasabha mokore kurikumya iriina irya Omonene Yeesu. Torabhasabhera moghongwe nawe ku kukughira iya oroobho urwa Waryobha na Omonene Yeesu Kiristo.

Chapter 2

¹Bhooo ku ukuusha ukwa Omonene uweeto Yeesu Kiristo, na okotokomania tobhe hamwe nawe; ndasabha abhakumya bharikyeeto. ²bhono motakanyankibhwa na ukwereribhwa, ko enkoro, ko obhoronge hamwe na inyarobha, eno iruure ko bheeto, eraragheerrya igha urusiku urwa Omonene Yeesu rohekeeraini.³Motakang'ainwa na omonto wowonswe igho he ko bhoora tiririisha-he okohekera eng'ana hano ereghwa na omohaka yiitabherri na omoona omosarya areghorwa. ⁴Ono n-we akumwanga amara yighegha umwene ukwanga Waryobha n abheera bhekosengeerrwa. Hano ghamobheera, aikara mu-risengerro irya Waryobha ukwiyorokia ugha n-we Waryobha.⁵Bhoono timukuhiita hano twaarenge hamwe naabhatebhiri amang'ana ghano? ⁶Bhoono momanyire ghano ghakomokania okorre abhe ko-bhoronge enkaagha hano irihika. ⁷Ku ikibhisire ikya omosarya oora na bhoono kekekora emeremo na ana ono akomorebheerra okohekera hano ariruusibhwa-ho.⁸Ho omohaka arehaaterwa ono Omonene Yeesu arehesheerra akwe. Omonene taremoha omonto uwa ubhwera-he ko obhoronge ubhwaaye. ⁹Ubhuushi ubhwa omohaka oora mboraashe ku ukughira iya emeremo ighya risambwa ku shinguru shonswe, ikyorokerro na ekeroghooro ikya obhorongo. ¹⁰Obhomangaarru na obhorongo bhonswe igho, amang'ana ko bhano bhakusira tebhareghanyoora-he, ko bhoora tebhaitabheerryi-he obhohanshe ubhwa ubhutungurya ubhwabho.¹¹Ku igho Waryobha arabharetera emeremo ighya obhosarya bhano bhakukumya obhorobho. ¹²Umuhiko ughwabho ghonswe bharekengerwa ikiina, bhano bhataikerreyi obhoheene nawe narashomerwa na obhomangaarru.¹³Nawe hateko tukumi Waryobha shenkaagha shonswe igho ko bhoora abhukumya bharikyane mohanshirwe na Omonene Yeesu. Ko bhoora Omenene yaabhahora kobha obhotongore ubhwa umbhutungurya ko bhaara bhamwensirwe ko emetema ighya imighiro ighya obhoronge. ¹⁴Keno nkyo yaabhabhererreye okohetera eng'ana eno munyoorre obhohoreeru ubhwa Omonene uweeto Yeesu Kiristo. ¹⁵Ko bhono bhakumya bharikyane, mwemeerre bhoronge momanye imighirogheno mwaragheerribhwa ko eng'ana hande ukweghibhwa.¹⁶Bhoono, Omonene uweeto Yeesu Kiristo na Waryobha Tata weeto ono atohanshire na okotohaana enkoro iya obhokare na obhokoro obhoheene okohetera ko nonkwe. ¹⁷abhaghogwe na okoteremya shenkoro isheeyu, mokore emeremo ghyeenyu keteremerreyi.

Chapter 3

¹bhoono bhakumya bharikyane, motosabhere okore toghambe eng'ana iya Omonene Yeesu, na yiitabheerribhwi kya bhoora bheenyu mwayitabheerreyi. ²Mosabhe korra ke itunguribhwi ko-bhanto abhasarya na abhabhisa, ko bhoora te-bhonswe bhano bhana imighiro he. ³Ko bhoora Waryobha m-musureneku, ono arebhakabhaaha na okobharongekya ukurwa ku-mubhisa.⁴Torabhatoma kokora amng'ana ghayo kobhoora toona obhokare ukurwa ko-Omonene Yeesu. ⁵Omonene aratora kotangata shenkoro sheenyu koobhoghomerrya na obhohanshe ubwa Kiristo.⁶Bhoono torabhateebhya igha ku iriina irya Omonene Yeesu Kiristo,mwiriihe umuhiiri wonswe ono aana obhorosu tigha ko sheteemosheno mwaaruure nasho weenyu he. ⁷Ko bhoora bhenyu abhene mmomanyire igha mbuya kutweegha, titwikaaye na bhenyu kya bhaara bhataana esooko. ⁸Titwareye ibhyakorya bya omonto wowonswe bhosa-he ku ukughira igha twakorre emeremo kwa inyanko ubhutikona omobhaso okore totakabharitohera. ⁹Twaakorre igho ko bhono tetwaarenge na obhobhaahi-he ku ukughira iya igho twakorre igho kebhe ekerengyoko bheenyu, okore mutweeghe.¹⁰Hano twarenge hamwe na bheenyu twabharagherreyi igha, "Hano oranyore omonto atakutuna okokora emeremo i-igha atakaarya ibhyakorya." ¹¹Tukiighwa bharikyenyu mboora bhoora bhakiighya na obhorosu ubhwaabho. Tebhakokora emeremo na ukwighweerrana-he. ¹²Bhoono bhare bhaana Omonene weeto Yeesu Kiristo niigha tokore emeremo ighyeeto ko obhohoreeru eno torarya ibhyakorya ibhyeeto abheene.¹³Nawe bheenyu abhakumya abharikyane, motagheresere-ko ghaara ghataana obhoronge. ¹⁴Hano oraanyore omonto takutuna ukwikerrya eng'ana eno-he, mumwaahoki motakaasanga hamwe nawe, okree asooke. ¹⁵Motakamomaaha m-mubhisa naho momoraghani kya umuhiiri.¹⁶Omonene uwa omorembe abhatangate ko-morembe ko obhoronge bhonswe. Mutighare na omorembe ughwa Waryobha. ¹⁷Ghano ngo amakeranio aghane oni Pauro, ko okobhoko ukwaane umwene, ngo omobhaaso ughwaane. Ni-igho nkwandekaanga. ¹⁸Mutighare na oroobho urwa Omonene weeto Yeesu Kiristo.

1 Timothy

Chapter 1

¹Oni Pauro omotomwa uwa Kiristo Yeesu, ko okoreng'aana na rihamo irya Waryobha umutungurya weeto Yeesu Kiristo ono arenge obhokare bhweeto. ²Timoteo omoona uwaane uwa obhoheene ku-mighiro; enoke na obhohanshe bhono bhukurwa ko Taata Waryobha na Kiristo Yeesu Omonene uweeto.³Kiigho nakokomeerreyi hano naimokire ukughya Makedonia, utighare Efeso okorre ke otore kohamera abhanto nyabhorebhe bhatakaragheerrya amaragheerryo haghare haghare. ⁴Ghweki bhaitegherre amaghano na amasabho ghano ghataana umuhiko. Ghano ghararweera mo-shenkaani bhokong'u shetakabhatoorrya okoghenderrya na amaitegherro agha Waryobha agha omorembe.⁵Niigha ekerengere ikya ehamo eno mbhohashe bhono bhukurwa ko-nkoro endabhu, ko amaitegherro amaiya na ku-mighiro ighya obhoheene. ⁶Abhanto abhamwe bhaabhorwa amaitabherranio ghano na ukusyorya amashumaasho agha eketeng'o. ⁷Bharatuna okobha abharagherrya abha ubhwahokania, nawe tebhamanyire keno bhokoghamba-he hamwe bharakomeerrya. ⁸naho ntomanyire igha umwahokanio umuuya hano omonto araghokore ko obhoheene.⁹Ntomanyire igha, umwahokanio teghotoorwe ko-monto uwa obhorongo, ko-bhasarya bhano bhatarasureeneka, na bhano bhataana Waryobha na abhanyamughi. Yaatorwa-ho ku-kughira iya abhaiti abha abhaibhori abhaabho ko bhoora bhakwiita abhanto. ¹⁰Ku ukughirya iya abhasooraare, abhasoherri abha imighi ighya abhande ko bhaaara bhakoghegha abhanto na okobhahira mo-obhoghorwa ko-bharongo, ko-bhashuuti abha obhorobgo na wowonswe umwisyoorya soorya. ¹¹Amaragheerryo ghano ghaaretwa na eng'ana iya ibhohoru ubhwa Waryobha ono yanonkwa enonkwa eno yaitabheerribhwa.¹²Ndamukumwa Yeesu Kiristo Omonene weeto yaang'aaye shinguru, ko bhoora yaambharre igha m-moheene nde akantoora ko-meremo. ¹³Naarenge umusheri, umunyahari, na uwa inyanko. Naho nkanyoora obhohanshe ko bhoora naakorre obhokangi ubhwa ukwanga ukwitabheerrya. ¹⁴Nawe oroobho urwa Waryobha weeto rwishooye imighiro na obhoghonshe bhono bhorenge ku-Kiristo Yeesu.¹⁵Eng'ana eno yaakwitabherribhwa nkehamerryo bhunyorwe na abhanto bhonswe, igha Kiristo Yeesu yaishire mu-kyaro ukutugurya abha ibhitiba, bhaara bhonswe bhaasarya ku-woni. ¹⁶Ku bhuyo, oni naanyorre obhoghonshe ko bhoora ku-woni ono naarenge omosarya kokera bhonswe, Kiristo Yeesu abhooroki obhomerya bhono bhotaakuhikibhwa, okobha ke mbe ekemanyerryo ko bhano bhariitabheerrya bhanyoore obhohoru ubhwa amakora bhonswe igho. ¹⁷Ko omokama ono ataana ikihiko, ono ataakukwa, ono ataakomaahwa, Waryobha umwene, ebheho esooko na obhohoreeru bhokora na bhokora. Ebhe igho.¹⁸Ndaretora riragheerryo reno mbere oyaaho Timoteo, omoona uwaane, ndakora reno okoreng'aana na obhorooti bhono bhwaarotwa ukughirya iya uwe, ekembere hayo, okorre wiitane bhuuya riihe ko omorembe. ¹⁹Kora igho okorre obhe na ubhukumya na amaitegherro amaronge. Abhanto abhamwe bhaanga ghano ghaasikya imighiro. ²⁰Kya bhono Himenaayo bhana Arekisanda bhano naahana risambwa okore bheeghibhwi bhataasha ukushera.

Chapter 2

¹Ku igho hare na ghonswe, ndatuna amasabho na amasabherwa na umukumo bhekorwe ko-bhanto bhonswe. ²Ku ukughira iya abhakama, na bhoosnwe bhano bharenge mo-bhotongi, igha totore kwikara na obhohoreeru ubhwa omorembe na obhohoreeru ko obhohoreeru na esooko. ³Reno ndiiya reno rikwitabherribhwa mo-bhoronge ubhwa Waryobha umutungurya uweeto. ⁴umwene araighomba abhanto bhonswe bhatunguribhwi okorre bhamanye obhoronge.⁵ko bhoora we omwe oora, na omoghotania omwe, ghate iya Waryobha na Omoona uwa umwiro n-we Yeesu Kiristo. ⁶Yairuusiri umwene kya eketaasiro ko bhonswe, kya ubhushuuti ko-nkaagha iya amaitabheerranio. ⁷Ku ukughira iya eno, ono umwene nkabha umwaahorwa uwa eng'ana iya umwaahorwa (Ndaghamba obhoheene, tenkorongoha-he). Oni m-morobheerrya nde uwa abhanto abha ibhyaro ku-mighiro na obhoheene.⁸Ku iyo, ndatuna abhashaasha bhonswe abha kera ahase bhasasaame na ukwiimokya amabhoko amahoreeru, BILA iya ubhutindi na ehaho. ⁹Bhuyobhuyo, ndatuna abhakari bhaibhohere inyiibhoha eno ikwiitabheerribhwa, ku ukwiisirya na esooko. Bhatakasuka shituukya nu unyoora mbeghera hamwe na shingibho isha obhoghori obhonene. ] ¹⁰Ndatuna bhaibhohe shingibho shena shekobhasurenekya bhano bhakwitabheerrya okohetera amakoro aghaabho amauya.¹¹Omokari niigha yeeghe eteemoiya obhohoreeru ana asooke bhonswe. ¹²Tinkwitabheerrya omokari aragheerri hamwe okobha na ehamo ko-moghaaka uwaaye, ghweki abhe omoteremu na eteemo iya ubhukiri.¹³Ko bhoora Adamu yatangatire okobhombwa, n-ho Eva yaaroobheeye ko. ¹⁴Adamu teyang'ainirwe-he kasi omokari akang'ainwa okohoterra. ¹⁵Ku bhuyo, naaratunguribhwi okohetera okwebhora abhaana bhano araghendeerri mo-morembe na obhohanshe na ubhwisendoori ubhuuya.

Chapter 3

¹Obhombi bhonombwakwitabheerribhwa; nyoore omonto araighomba okobha umwimererri araighomba emeremo imiiya. ²Ku igho umwimererri atakaabha na amasoro. Nkehameko abhe umushaasha uwa omokari omwe igho. Nkehameko abhe omohoreeru hake, abhe umohaabhu, abhe omoserenia. ³Atakaabha morebhi, atakaabha umutindi, abhe omohaabhu, abhe na omorembe. Nkehameerryo atakaabha omohanshi uwa shimbirya.⁴Nkehateko okwemererra bhuya abhanto abha eka iyaaye,na abhaana abhaye bhamosooke ko esooko yonswe. ⁵Hano oraanyore omonto atamanyire okwemererra abhanto abha waaye, niyake aratore okwemererra ekanisa iya Waryobha?⁶Atakaabha mwitabheerrya omohya, ku ukughira ataasha ukwihasha na okoghwa ku ikiina ikya omosarya oora. ⁷Nkehamerryo abha na eteemo ishiiya ko bhano bhonswe bharenge kebhara, korra ke ataasha okoghwa ko shensoni na emetegho ighya abhasarya.⁸Abhaitabheerrya bhonswe bhabhe na esooko bhataabha mbanga-bhanga. Bhatakaabha abharebhi bha okoheteerrya hande okobha na oronaamba. ⁹Bhatore okonaghya amaitegheerro amaiya agha omorembe ko bhano bhaikerribhwa. ¹⁰Bhabhe bhano bhatangatire ukwikerribhwa gheki bhakore emeremo ko bhoora tebhaana isoro-he.¹¹Bhuyo bhuyo bhakari bhabhe na esooko. Bhatakabha abhahamerrya, bhabhe abhahoreeru ko-mang'ana ghonswe. ¹²Abhitabherrya mukumo bhabhe mbashaasha abha omokari omwe igho. Hateko bhatore okwemererra bhuuya abhana abha she-eka ishaabho. ¹³Ko bhoora bhaara bhakokora bhuuya nkunyoora bhare obhokare ubhwaaru ku-mighiro ighya Yeesu Kiristo.¹⁴Ndakwandekera amang'ana ghano, kweki nkwitegherra-nde ukuusha bhongo hano. ¹⁵Naho, hano ndetegheta, ndikwandekeraokorre ke omanye kiigho oraghi mwi-ghutu irya Waryobha, reno rerenge ringengeerro irya Waryobha ono ana obhohoru. Ni-intimo oya obhotoorrya ubhwa obhoheene na obhoronge.¹⁶Ghweki tinkwanga-he igha eheene iya obhohoro yaakondokooywe na Omonene Yeesu; "Akamaahwa ko-mobhere, akaitabheeribhwa na Umwika Omohoreeru. Akamaahwa na omoraghe, akarangeribhwa mu-bhyaro, akaikerribhwa na ikyaro kyonswe, akaghongwa ukughya ighoro ko-bhohoreeru."

Chapter 4

¹Bhoono Umwika uwa Waryobha nkoghambare igha, ko shenkaagha sheno shikuusha abhanto bharitigha imighiro ighyaabho na ukwitegheerra shenkonga isha okong'aina na amaragheerryo agha amasambwa. ²ko obhorongo na obhoghootania, amaitegheerro aghaabho ngarisyooribhwa.³Bharerebherrwa okoteta na okorya ibhyakorya bheno Waryobha yaabhombire bherebhwe ku umukumo ko bhano bhamanyire eheene. ⁴Ko bhoora kera ekento keno Waryobha yaatemire, nkehoreeru. Tekeho keno tukunyoora ku-mukumo enokeraangwa-he. ⁵Ko bhoora keramwenswa ku iriina irya waryobha ko enshera iya amasabho.⁶Ono aretoora amang'ana ghano mo-bhoronge ubhwa Waryobha yaabhahire, na okobha omokori uwa emeremo imiiya uwa Yeesu kiristo. Ko okobhake naresebhoka ko-mang'ana agha imighiro na amaragheerryo amaiya ghano waitabherreyi. ⁷Nawe wange amaghano agha ikyaro ghano ghahanshirwe na abhakungu. kasi uwe weeghe kobha omohoreeru. ⁸Ko bhoora emekere ighya omobhere n-miiya hake, obhohoreeru mbuya bhokong'u ko-mang'ana ghonswe gheranaghya endaghano ko-bhohoru ubhwa bhono n bhoora bhukuusha.⁹Amang'ana ghano ngakwitabheerribhwa na umukumo, na ukwitabherribhwa bhokong'u. ¹⁰ko bhoora tukunyanka okokora emeremo ko emekere bhokong'u, ko bhoora toona obhokare ku Waryobha oora aana obhohoru na umutungurya uwa abhanto bhonswe, ekenene ni-igha abhaitabherri.¹¹Oghaghambe gweki, ogharagherri amang'ana ghano. ¹²Omonto wowonswe oora atakasera ubhumura ubhwaaho. Okore obhe ekerengyo ko bhaara bhatakukwitabheerrya ko obhoghambi na eteemo, obhohanse, obhoheene, na obhohoreeru. ¹³Okohekera hano ndiisha, mwikare eno morasoma na ko okohamera hamwe na kookoragherrya.¹⁴Otakasera obhotoro bhono oonabho, bhono waanyora okohetera omorooti okatoorwa amabhoko na abhaghaaka. ¹⁵Obhe na umukumo koamang'ana ghano. Ikara ko ghayo okorre ke ukukiina ukwaaho komanywe na abhanto bhonswe. Yangarra bhokong'u eteemo iyaaho na ameeghyo. ¹⁶Ikara ko-mang'ana ghano. Okokora igho ho uritunguribhwa umwene na bhaara bhakukwitegherra.

Chapter 5

¹Omoghaaka otakamohamera, niigha omotogheke kya so-weenyu, abhamura hamwe abhaiseke, bhayo obhatogheke kya igha mba-wamwenyu. ²Otogheke Abhakungu kya bha ma-moke weenyu na abhasubhaati kya abhahara abheenyu, ko amakoro amaiya.³Osooke abhasino, bhano bharenge abhasino heene-heene. ⁴Hano oranyore umusino ana abhana hande abhaishokoro, bhayo obhatige bheeghe ukworokia esooko ko abha waaye. Abhana abhaabho bheeghe kutugha abhaibhori abhaabho abhene. Okokora igho nkotegherya kore Waryobha.⁵Naho umusino heene-heene, noora yaatighwa umwene. Nawe amaitughamo aghaye ghonswe igho nku-Waryobha ghare ku shinsiko shyonswe igho m-momasabho are ubhutiko na omobhaso. ⁶Ku igho umusino ono atakwihoota, uyo nkya ono yaakwa nu nyoora m-mohoru akere.⁷Obhateebhi amang'ana ghano okore bhatakasha ukwing'eheerya. ⁸Naho oranyoore omonto yangire ukutugha abhahiiri abhaye, abhahiiri abhaye sekeseke, uyo nkunyora ore yaangire imighiro na uyo m-moghogho kokera omonto ono atamanyire Waryobha.⁹Mbe omokari agherwe igha musino nokanyoora taarahikya imyoka merongo esansabha, na m-mokari ono ataare moshehareka. ¹⁰Nkehamerio amanywe ko-makoro aghaaye amaiy, hano oranyoore ahanshire okorera abhana, hande m-moserenia uwa abhagheni, hande yaatorrya bhano bhaare mu-inyaanyi, hande yakora omoremo ghwoghwonswe umuuya.¹¹Kasi abhasino abhana-bhake, otakabhandeka ku risabhu irya abhasino. ko bhoora hano bharabhe na enamba ya ukusikana na umushaasha, bhayo mbaraghabhorwe. ¹²Ko okokora igho nkobhasohya kore ko obhosarya na ukurwa yo nkorabhe kokong'u. ¹³Ghweki nkunyoora ore bhaasoha ko eteemo iya obhorosu na okosabheerrya mu-mighi okore bhatorribhwi. Ti-igha mbarosu-he kasi mbaghenki bhano bhakosoherra amang'ana gha abhande, na ghweki mbarwambe.¹⁴Ku igho ndatuna abhana abha ekehara bhatetwe, bhebhore abhana, bhemererre imighi ighyabho okorre ke bhatakahaana umubhisa umweya ko okokora ibhitimba. ¹⁵Ko bhoora abhamwe mo-bhayo, bhaghwa mo enaabhi. ¹⁶Hano oranyoore omokari wowonswe mo-bhakumya ana abhahiiri abhasino, ni-igha atorri abhasino bhayo okore ekanisa yaange ukuritoherwa, okore ekanisa etorri abhasino heene-heene.¹⁷Mbe, abhaghaaka bhano bhakotangata bhuuya, ni-igha bhasookwe bhokong'u, HASA bhaara bhakotayeetera na ukweeghya eng'ana iya Waryobha. ¹⁸Ko bhoora amandeko gharaghamba igha, "Otakaaghubha eng'ombe umunywa hano yaahoora ibhyakorya" na "Omokori uwa emeremo ni-igha ahaanwe omosaara ughwaaye."¹⁹Otakaikerrya omoghaaka ashongorwe hamwe oranyoore bhaaho abhashuuti bhabhere hande bhatato. ²⁰Kemera abhasarya bhoronge ubhwa abhanto okore bhano bhatighaye bhairinye.²¹Ndakokomeerrya ku ukughira iya Waryobha, na iya Kiristo Yeesu, na abharaghya abhaahorwa, igha onaghi ghayo na otakakora eng'ana yoyonswe eera ku ubhwiyahori. ²²Otabha mwango okohana omonto obhotangati otaramotaasheerra bhuya. Otakabha hamwe na ibhimba ibhya omonto uwonde. Ni-igha wiyangaarre umwene ko amakoro amaiya.²³T-igha unywe amanshe aghene igho he. Kasi unywe na amarwa amake igho ku ukughira iya enda iyaaho na amarooye ghano ukunyoora mara kaaru. ²⁴Ibhitimba ibhya abhanto abhande harabhu igho bhere na nkobhatangatera bhere HUKUMUNI. Naho ibhitimba ibhyende nkurwa bhere nyuma. ²⁵Bhuyobhuyo emeremo ighyemwe nkuusha ghere bhorabhu igho, nawe ighyende tighiriibhisa-he.

Chapter 6

¹Abhaghorwa bhonswe ni-igha bhasooke abhanene abhaabho, okore iriina irya Waryobha na ameeghyo aghaaye ghatakasherwa. ²Abhaghorwa bhano bhaana abhanene abhaabho bhano bhakukumya Waryobha n-igha watabhabhasheera ko bhoora bhonswe igho mbhaakumya abha Waryobha. Ku igho bhabhatorri abhanene ko bhoora bhonswe mbakumya abhanghonshe. Yeeghya na okoraareka amang'ana ghayo.³Hano oranyore omonto nyabhorebhe areeghya amang'ana amaghogho, ghweki takwitabherrya amaragherryo agheeto ghano ghakwikerribhwa na Omonene uweeto Yeesu Kiristo, hano bhararyange reno rekobhatya abhanto ko obhohoreeru. ⁴Omonto uyo nkwihema-are na tamanyire kyokyonswe he. Uyo mutindi na u-wa shehaka, na amang'ana ghayo nkwebhora ghare rihari, riihe, amatoki na okorererrana. ⁵na ubhutindi ko-bhanto, abha obhongo obhosareku. Bharaitegheerra igha ubhusureneku ne enshera iya okobhakora bhabhe abhaame.⁶Bhoono obhohoreeru na ukwitabherrya mbwera bhokong'u. ⁷Ko bhoora twishire bhosa ku ikyaro kono,na tituughi na ekento hano torarwe mu-kyaro mono. ⁸Naho, twiiswe na ibhyakorya na shingibho.⁹Bhono bhayo bharebha na ubhwame mbareghwa moamasaryo na momeheto. nkoghwa bhare ku-bhushema ubhwabho, oronaamba oroghogho na ku bhyonswe bheno bhekokora bhasikibhwi na obhosarya. ¹⁰Ko bhoora okohansha shehera nko kukusimya obhoghogho. Abhanto bharaighomba igho, mbateeya ku-mighiro na bharisanba abhene na aobhosorombaru.¹¹Naho omontouwa Waryobha, ng'osa amang'ana ghayo. Kora obhoronge, obhohoreeru, obhoheene, obhohanshe, obhoghomerrya na ubhunyoohu. ¹²Itana riihe iriiya irya imighiro. Emerra ko obhohoru ubhwa amakora ghonswe igho bhono wabherekerrwa. Nku ukughira igha waarusya ubhushuuti mo obhoronge ubhwa abhashuuti abhaaru, kokera kerenge bhoronge.¹³Ndakoha ehamo enomo-bhoronge ubhwa Waryobha ono akughira abhanto bhonswe igho bharaheshera, na mo-bhoronge ubhwa Yeesu Kiristo, ono yaabhambire endonge ko Pontio Piraato. ¹⁴Monaghi ehamo eno ko obhoheene, moraitumanta, ukuusha ko Omonene Yeesu Kiristo.¹⁵Waryobha narooroki ubhuushi ubhwaye ko enkaagha eheene-Waryobha, moghongwe shinguru isheene, omokama ono akobhaaha, Omonene Yeesu ono akorobherrya. ¹⁶Nu umwene aaho amakora ghonswe igho, ono yikaaye mo-bhorabhu bhono bhotakesokeerrwa. Taaho omonto ono aratore okomomaasha hande okomotaasherra. Ku umwene ebhe esooko, na ubhuhika ubhwa amakora ghonswe igho. Nigho ere.¹⁷Teebha abhame abha ikyaro keno okore bhatakaihema, hande ukwitegherra ubhwame bhonobhotaana obhoronge. Ku ukughirya iya igho, nkehamerryo bhaiteng'e ko Waryobha ono okotohaana ubhwame bhonswe ubhwa ukushomerwa. ¹⁸Bhateebhi bhakore amaiya, bhaamehere ko emeremo imiiya, bhabhe abhaserenia,na ubhwame ubhwa ukuruusya. ¹⁹Ko enshera eno, bharyetoorra obhotangi ubhuuya ko amang'ana ghano ghakuusha, okore ke bhamenye emenyo ehoreeru.²⁰Timoteo, onaghi keera waahaaywe. Wirrihe na shehaka isha ikishema na shenkaani sheno shetaana obhoheene. ²¹Abhanto abhande bhararaareka amang'ana ghano, ku bhuyo bhabhorwa ubhukumya. Oroobho robhe hamwe na uwe.

2 Timothy

Chapter 1

¹Oni Pauro umwahorwa uwa Yeesu Kiristo, ko obhohanshe ubhwa Waryobha, oboraghe obhoru bhono bhorenge ku Kiristo Yeesu. ²Timoteo, omoona uwaane omoghonshe; obhe na oroobho, obhohoru bheena omorembe ukurwa ko Taata Waryobha na ku Yeesu Kiristo Omonene uweeto.³Ndamoghonga Waryobha nkaaga shonswe ono nkokorra emeremo koamaitegherro amaiya kya bhoora abhokoro bheeto bhaahorre, Kobhoora nkuhiita nsiko shonswe ko amasabho aghane ubhutiko nu nyoora m-mobhasso. ⁴Ndaighomba okokomaaha okore nshomerwe bhokong'u. Ndahiita shinyiisori ishaaho. ⁵Ndahiita imighiro ighyaaho ghenokare hayo ghyaikaaye ko-ghooko weenyu Roisi na nyoko-weenyu Yunisi. Neena obhoheene ubhwa okomanya igha imighiroghiyo wonswe ni-oonaghyo!⁶Kiyo nkyo kikughira ndahiita obhotoro ubhwa Waryobha okohetera enshera iya okorwa-ko amabhoko aghaaye. ⁷Ko bhoora Waryobha tiyatohaaye ubhoobha-he, akatihaana shinguru, na obhohanse hamwe na enkoro iya ekerengere.⁸Ku igho, otakaasokera ibhya Taata uweeto Waryobha, nunyoora ni-oni Pauro ono nde omobhohwa uwaaye, nawe unyoore inyanko kughirya iya eng'ana, ko bhoora n-obhotoro ubhwa Waryobha. ⁹Waryobha ono yaatutunguuyi na okotobherekera mo-bhohoru obhohoreeru. Tiyaakorre igho okoreng'ana na emeremo ighyeto-he nawe nko okoreng'ania na enokwe iyaaye ko-bheeto, yaatohaaye amang'ana okohetera ku Yeesu Kiristoenkaagha etarahika. ¹⁰Naanya bhono ubhutungurya ubhwa Waryobha ntorabhunyoore ko bhoora yaasha umutungurya uweeto Yeesu Kiristo, n-Kiristo uruku,akareeta-ho obhohoru bhono bhotaana ekerengere ko-bhorabhu ubhwa eng'ana. ¹¹Ku ukughirya igho, naahoywe okobha omotebherya, umwaahorwa na omoragheerrya.¹²Ku igho ndanyanka nawe tenkosooka ko bhoora namanya igha oora niikerrya kumwitabherrya,neena obhoheene igha aana obhotoro kobheeka kera naamoha umwene urusiko. ¹³Uhiite obhoreng'ania ubhwa eng'ana iya obhoheene bhoora waighuure ukurwa ku woni, hamwena imighiro na obhohanshe ku Kiristo Yeesu. ¹⁴Ghoota amang'ana amaiya ghano wahaaywe na Waryobha okohetera Umwika Omohoreeru ono toonawe.¹⁵Omanyire igha bhonswe bhano bhamenyire ku-kyaro ikya Asia, mbaatighire kwighara reno bhaamo bhabho Figheero na Hemoghene. ¹⁶Omonene Yeesu aitabherri eka iya Onesifooro ko bhoora mara kaaru yansambaarokyanga na tiyasookeeye inyanko iyaane. ¹⁷Ko bhoora hano yaare Rooma hano yakorre emekere ukuntuna na akanyoora. ¹⁸Ku urusiko ruyo Waryobha amotoorri ukunyoora obhohanshe. Uwe nomanyire bhuuya kya igho yaantorreyi hano naarenga Efeso.

Chapter 2

¹Ku igho, omoona uwaane, okarehe ko nookwe eno erenge ku Yeesu. ²Ko amang'ana aghane ghano waighwa okehetera abhashuuti, oghahane abhanto abhaheene bhano bharatore ukweeghya abhanto abhande.³Ghomeerrya inyanko na woni kya umusirikare omoheene uwa Yeesu Kiristo. ⁴Taaho omorendi ono akoreda na enkaagha iyo arakora agha ikyaro, okorre yishomi ko-monene uwaaye-he. ⁵Ghweki nyoore aaho omonto ono akihishana kya omokenyi, hano oranyoore tiyikerreyi imighiro ighya ukuhishana, uyo taahanwe ikirighi/urusurya.⁶Omoremi uwa ikitunyo nkehamerro ahaanwe ikitweno ikya ibhyakorya ibhyaaye. ⁷Itegherra kya igho nkoghamba ko bhoora Omonene Yeesu naarakohaane obhamanyi ko amang'ana ghonswe igho.⁸Muhiite Yeesu Kiristo, omwebhorwa Daudi, ono yaaryokiibhwi ukurwa mo-bhaku. Eno erareeng'aana na eng'ana iyaane, ⁹eno ikughira ndanyankibhwa na okobhohwa ebherang'ani kya umubhisa, okokori uwa amabhe, kasi eng'ana iya Waryobha tekobhohwa bherang'ani-he. ¹⁰ku igho, ndaghomerrya amang'ana ghonswe igho, ko okobha yabhaahorwa, okorre ke bhonse bhanyore ubhutungurya ukukurwa ku Yeesu, hamwe na obhohoreeru ubhwa amakora ghonswe igho.¹¹Obhoghambi bhono mboheene; "Nyoore ntukuure hamwe nawe, bheeto ntoramenye hamwe nawe. ¹²Hano toraghomerri, ntoratonge hamwe na Kiristo, hano toramwange, wonswe naratwange. ¹³Hano torange okobha abhaheene, we naratighare okobha omoheene, ko bhoora taatore okonamyekan-he."¹⁴Ghenderrya okobhahiitokya ko-mang'ana ghano. Obharaghani mo-bhoronge ubhwa Waryobha, bhatakahangana ko-mang'ana ko bhoora eng'ana eno tena ubhwera-he. Ku ukughirya iya reno koona obhosarya ko abhaitegherri. ¹⁵Ikong'errya ukwiyorokia igha waitabherribhwa na Waryobha, kya omokori uwa emeremo ono ataana isoro irya okoserwa. Okore eng'ana iya heene ko obhoronge.¹⁶Iriiha na ishumaasho iya abhakyaro eneo etaana imighiro. ¹⁷Amang'ana aghaabho ngaraaande kya ekeseese. Mo bhayo bhaamo Himenaayo bhaana Fireeto. ¹⁸Bhano mbano bhaabhora obhoronge. Eno bharaghamba igha ukuryoka ukwa abhaku kwamara ukurwa-ho. Bharasyorya ubhukumya ubhwa abhanto nyabhorebhe.¹⁹Ku igho,obhoronge ubhwa Waryobha bhoremeerra na omobhaaso ghono igha, "Omonene Yeesu namanyire abhanto abhaaye, ono wonnswe akwitooneerrya iriina irya Omonene Yeesu, ni-igha yiriihe na obhoghogho." ²⁰Mo eka iya umwaame tibhyonswe bherenge ibya ebheghera-he, ebhento ighya emete na amatoto bhyonswe m-mobhere. Ibhyende m-bhya esooko na ibhende ti-bhya esooko-he. ²¹Hano omonto arasendoore ukurwa ko-mang'ana ghano ghataana esooko, uyo wa kosookwa. We yaahorwa na okoghetibhwa bhokong'u, uwa ubhwera ko-Omonene na yaahorwa ko-meremo imiiya.²²Naho wiriihe ko oronaamba urwa ubhumura, eno oratuna obhoheene, ubhukumywa, obhohanshe na omorembe hamwe na bhaara bhakwitabherrya ko-nkoro endabhu. ²³Kasi wange ubhushema na obhoghmabi ubhwa ekekaangi, ko bhoora omanyire igha muyo m-mo riihe rikurweera.²⁴Omokori uwa emeremo uwa Omonene Yeesu atakaabha umutindi, ni-igha abhe omohaabhu ko-bhanto bhonswe igho, ono akotora ukweeghya na abhe moghomeerrya. ²⁵Nkehamerryo abharagheerri bhano bhakomosera ku-ubhunyoohu. Naho waryobha yaabhabheeye hano oranyoore bhamanyire obhoheene. ²⁶Bhamanye bhaiyambori ko omoheto ughwa risambwa,bhoora bharenga bhabhohirwe na risambwa.

Chapter 3

¹Kasi momanye eng'ana eno; "Ku shinsiko isha umuhiko gharebhaho amang'ana amakong'u. ²Abhanto mbarihansha abheene, abhahanshi abha shimbirya, abhaikumya, abha ikiihemere, abhasheri, bhano bhataana esooko ko-bhaibhori abhaabho, bhano bhataana umukumo eno mbasarya. ³Bhano bhataana righonshe irya semoka, bhano bhatakutuna omorembe na bharikyabho, abhaghootania, abhaihameeria, bhano bhatare bhaghomerrya, abhashoghya, bhano bhataana obhoronge. ⁴Abhaniko, abhatindi, bhano bhaihanshire abheene eno bhanshire amang'ana agha ku-kyaro enobhatahanshire Waryobha.⁵Ko ekesosa ikyaabho, mbahanshire Waryobha naho bharamwikaana. Wiyaangarre na abhanto kya bhayo. ⁶Abhamwe bhaabho m-bashaasha bhano bhakughya mu-mighi ighya abhande kusorya sheteemo ighya abhakari abhakangi. Abhakari bhayo mba bhitimba eno bhararutwa ko oronaamba urwa teemo nsharu. ⁷Shinsiko shonswe abhakaribhano mbeegha , naho tebhakotora ukwitegheerra okohekera amaitegherro agha obhoronge-he.⁸Kya bhoora Yaane bhaana Yambure bhaikanire Mosa. Ko eshera eno abheeghya abha obhorongo tebharemeerra mo-bhoronge-he mbaara bhasaribhwa amaitegherro aghaabho ghano ghatakwikerribhwa ukutubhanibhwa na imighiro. ⁹Nawe tebharighya hare-he, ko bhoora obhokangi ubhwabho mboretorwa harabhu ko abhanto bhonswe igho, kya igho bhwaare ubhwa abanto bhaara.¹⁰Nawe uwe wamara ukwitabherrya ameeghyo aghaanae, eteemo iyaane bhono nkutuna, ubhukumya ubhwane, obhoghomerrya ubhwane, obhoghonshe hamwe na ubhwikong'errya ubhwane. ¹¹Inyanko na obhorro bhono nanyorre Antiokia eera, Ikonio na Risitira. Nkaghomerrya inyanko, Omonene Yeesu yaantorri ko ghayo ghonswe igho. ¹²Bhonswe bhano bhakutuna okomenya ko-bhohoru ubhwa ukwitabherrya Waryobha okohetera Yeesu Kiristo, mbariyankibhwa. ¹³Abhanto abhasarya hamwe na abharongo, mbharabhe abhasarya bhokong'u, mbarasiri abhande, kora abheene bhaarisibhwa.¹⁴Naho uwe, ghomerrya ko ghaara weegha ko obhoheene. Obhoheene, ko bhoora omanyire weegha ko-we. ¹⁵Oramanya igha ukurwa ubhwaana bhwaho waamanyire amandeko amahoreeru. Ghano ghatorre okokohaana esooko ku ukughira iya Kiristo Yeesu.¹⁶Kera Iryandeko ndeena Umwika uwa Waryobha. Mbuuya rere koameeghyo agha ubhwera, Kookong'enerrya, ukwihootya abhanto amasaryo na ko okoragherrya ukwa bhoronge. ¹⁷Eno niigha omonto uwa Waryobha yeeme hano oranyoore ahaaywe ebhento bhyonswe ibhya okokorra emeremo imiiya.

Chapter 4

¹Ndakotoma mo-bhoronge ubhwa Waryobha naKiristo Yeesu, arakenga ikiina ko-bhaku na abhahoru, bhoora yoorokibhwa na obhokama ubhwaye. ²Raareka eng'ana, obhe umwango ko enkaagha eno okotora na eera otakotora. Oteebhi abhanto ibhitimba ibhyaabho. Teebhya abhanto ibhitimba ibhyaabho, hamera, komerrya ko obhoghomerrya bhonswe igho eno orabheeghya.³Ko bhoora enkaagha enoikuusha,abhanto mbaryanga amaragherryo agha obhoheene, ghweki mbarituna abharagherrya abha okobharagherrya amang'ana agha oronamba urwaabho. ⁴Mbaritigha ukwitegherra amaragherryo agha obhorongo na ukwisyorrya amang'ana agha obhorongo. ⁵Kasi obhe omoheene ko-mang'ana ghonswe, ghomerrya amakong'u, obhe umuruusya uwa eng'ana, kora emeremo ighyaaho.⁶Ko bhoora oni niisa ukukwa, enkaagha ehekeraini. ⁷Niitaini riihe bhuya, oroghendo urwaane ndomarre, umukumo naghonaghya. ⁸Naabhekerwa ikirighi/urusurya rono Omonene Yeesu omokengi uwa ikiina aregh'ana urusiko ruyo, ti- oni umwene igho he, kasi nko bhaara bhonswe igho bhano bhakoghanyerrya ukuusha ukwaaye.⁹Unyangohere kuusha. ¹⁰Ko bhoora Deema yantigha! Umwene yahanshire amang'ana agha ikyaro keno akghya Tesaronike, Kereseni yaghya Ghratia, na Tiito yaghya Darimatia.¹¹Ruuka umwene igho we arenge hamwe na oni. Uushe na Maariko ko bhoora n-wa bhweera ko-meremo ighyane. ¹²Tikiiko namotomire ukughya Efeso. ¹³Hano urisha ondetaneri engansho iyane eno naatighire wa Karipo, Toroa hayo, hamwe na ebhetabho ibhyane HASA bheera ibhya riiho.¹⁴Umuturi oora akobherekerwa igha, Arekisanda yaankorra amang'ana amaghogho. Waryobha arimushibhya okoreng'aana na amakoro aghaye. ¹⁵Uwe wonswe wiriihe nawe ko bhoora yaarebherreeye amang'ana agheeto. ¹⁶Hano naikorreeye ekembere, ta-aho omonto wowonswe ono yaanyibhagherreeye-he, bhonswe mbanarorreye. Ndasabha Waryobha atasha okobhashibhya.¹⁷Kasi Omonene Yeesu yaabhaye hamwe na oni, akang'ana shinguru hete eng'ana eghambwe ko obhoheene ku-bhyaro bhyonswe, abhanto bhaighwe, kora nkasabhorwa ukurwa mu munywa ugha endwe. ¹⁸Waryobha narahoni ko-makoro amabhe ghonswe igho na ukuntungurya ukughira iya obhomaka ubhwaye ubhwa mo-ryobha. Obhohoreeru bhobhe ku-umwene makora ghonswe igho. Ebhe igho.¹⁹Onkerri Purisika bhaana Akira hamwe na eka iya Onesifooro. ²⁰Erasito yaatighaye Korinto, kasi Torofiimo namutighire Mireto a moroye. ²¹Kora emekere uushe enkaagha iya embeho etarasimya. Eubhuro arakokeerya, hamwe na Pude, Rino, Kiraudia hamwe na abhakumya bhonswe igho. ²²Waryobha abhe hamwe na enkoro iyaaho. Obhe na Oroobho.

Titus

Chapter 1

¹Paulo omokori wemeremo uwa Waryobha na umwahorwa uwa Yeesu Kiristo ku kughirya yu kwikerya kwahorwa na Waryobha ko bhotoro bhobhohene ubhusurereku. ²bharenge monshera yo bhohoru bhwa bhokora na bhokora bhono Waryobha atatore koghamba ekereme yaraghire kurwa bhokora kushinsiko shonswe ishuumweya ghwako. ³Konkagha enoyisire,yeighoye eng'ana yae na yanshamire oni koyetebheria na yang'ae kokobha igho kobhotoro bhwa Waryoba umutungurya weto.⁴Ku Tito omona omohene ko amakoro ghano tokosanga bhonswe Enokwe,no morembe kurwa ku Tata Waryobha na Yeesu Kiristo umutungurya weto. ⁵Ku kughira eno nakutighire Krete kokobha asemi amang'ana ghano ghatarakorwa na kotorwa wakfu abhaghaka bha risengero kumighi ghyonswe kyaigho nakotomire.⁶Omoghaka umumwensi atakabha ne ekehaghe,atakabha na shehareka,ono ana abhana abhahoreru bhano bhatakushutwa ko maghogho bhano bhatana esoko. ⁷Neng'ana yumukumo komokangati hamwe umwimereri uwa risengero rya Waryobha,atakabha na rimarwe.Atakabha omonto wikisirani,tana nkorohe,ti munywihe,ti mutindi na temonambahe.⁸Nawe, abhe omoserenia,abhe mohoreru,mong'aini, munyohu,umusureneku,umwihoti. ⁹Ono akotora koghota eng'ana eyobhohene bhono bhweghibhwi ku kughira ke atori kobhasegha abhande komighiro ghobhohene na kobhasoria bhana bhakuhansha.¹⁰Ko kobha shentama ni nsharu abharongo na abhahuntia huntia ekenene abhesaro amang'ana ghabho nganshabhura abharangaina no kobhasirya obhoronge. ¹¹Nkehamerio kobhakania abhanto bhitubhoiyo.Bharaghia ghano ghatakutunwa ghano ghatana u bhwera aghashensoni kosaria sheka shonswe.¹²Uwomwe wa bharoti,wabho akaghamba,'Wakrete obhohene mbarongo,shitugho ne ngongho, ne namba,ne ndosu. ¹³Obhoghambi bhono mbohene,ku igho bhasioribhwi kushinguri bhaghambe obhohene.¹⁴Ukutigha koghota hekaa she Keyahudi abhanto ko bhohene bhashitighire ,uwe otakabha hamwe kushitubho na maghano ghano ghatana obhohene ubhwi Kiyahudi hamwe ekehamo kikubhakoria kinyume nyume.¹⁵Ko bhonswe bhano bhamara korabha,ebhento bhyabho bhyonswe mberabhinare kobhanaa bhasareke na bhano bhatana obhohene,tekeho kerabhuhe.Nawe amiteghero ghabho nu bhuya bhwabho bhwasareka. ¹⁶Bharitabheria komanya Waryobha,nawe komakoro ghabho bharamughira.Bhono bhatana e soko .Tebhatore kokora omoremo ghoghonswe ghubwerahe.

Chapter 2

¹Nawe uwe ghamba ghano ghakutubhana na amaghyo ghobhohene. ²Abhaghaka bhabhe nekerengere,bhabhe ne soko,abhahoreru,abhi imioyo ghyobhohanshe na o bhoghomerya.³Bhuyo bhuyo eghia abhakungu bhe kekari bhabhe ne temo inshiya,bhatakabha a bhihameria na bhatakabha abhaghorwa abha edivai isharu nawe bhabe abhaghiya abha amaiya. ⁴Abhana abha ekekari bheghibwi okohansha abhasahsa bhaabho na abhana abhaabho. ⁵Babhe abhang'aini bhaikoni abhaiya mu imighi ighyaabho abhene ukughira eng'ana iya Waryobha etakaghambwa bhoghogho.⁶Igho igho abhana abha ikimura bhabhe na obhong'aini. ⁷Ko shenshera shonswe uwe omahekane ko amakoro amiya kebhe ekerengere ko amakoro amiya ko ameghyo aghaaho ghoroki obhohaanshe, esooko. ⁸Nena eng'ana iya obhoheene bhono bhotana nkaani kukworokia igha ono wonswe ono atakukutuna asokerribhwi ko bhono tehabhana bhoghogho he ko bheeto.⁹Abhaghorwa na bhasooke abhanene bhaabo ku tuubho yonswe bhabhaghonge bhatakahangana nabho. ¹⁰Bhatakabhabhabhera bhabhooroki ituubho ishiya kughira ke bhorokiituubho inshiiya ko bhonswe bharete ameeghyo gh Waryobha umutunguri weeto.¹¹Koobho enokwe iya waryobha eroshwe kubhutungurya ubhwa abhanto bhonswe. ¹²Erateeghya kwanga amang'ana ghano ghatare gha Waryobha na oronamba urwa ikyaro tobhe na obhoru, obhoreng'anero, obhoheene, ubhusureneku ko shenkaagha sheno. ¹³Eno toraghanya kunyora righanerio komahekana obhokama ubhwa Waryobha weto na umutungurya weto Yeesu Kiristo.¹⁴Yeesu akaruusya obhohoru ubhwaye kututungurya ko amasaryo gheto naamabhe ghonswe ukwimwensa ko abhanto bhano bhana enamba iya okokora amaiya.¹⁵Ghamba amang'ana ghano hano abhanto enkoro iya okoghakora ubhwisorya ko abhanto bhonswe. Otakikerrya omonto akosere.

Chapter 3

¹Bhahitoki okosooka abhanene na abhatangati kobhasooka na ukibhitabherrya ko emeremo imiiya gheno ghekokorwa. ²Bhatakatoka wowonswe oora bhatighe shehaka bhabhe bhanyoohu na bhorooki ubhunyoohu ko abhanto bhonswe.³Kokobha bheeto bhonswe twarenga na amaitegherro amaghogho ghano ghataana esooko tokahaabhibhwa na okokorwa abhaghorwa abha oronamba abha amang'ana agha ikyayo tokamenya kya abhateng'o abha riiko twarenge bhangosi bhano twarererraini.⁴Ko enkaagha obhoserenia ubhwa waryobha weeto na obhohanshe bhwaye ko abhairo hano bhwamahekaini. ⁵Teyarenge ko amakoro gheeto titwakorre bhuuya he yatutunguyi ko Nookwekwa ukutwisabhya na okwebhrwa bhohya na okokorwa bhohya nko enkoro ehoru.⁶Waryobha yatohaaye shenkoro shehoru ku ubhwaaru kohetera ku umutungurya weeto Yeesu Kieisto. ⁷Akakora igho kukughura iya okobhaarwa toraghanyerrya ukunyoora bhohene bhwe enokwe iyaaye toraghanyeerrya tunyoore engabho iya obhohoru bhwaaye bhwa bhokora na bhokora.⁸Bhono mbhoraghi bhobhe obhoheene meghararoki .⁹Naho mwibheshi na amang'ana ghano ghatabhanshaini na imirutano kutuna obhoheene, amang'ana ghayo teghana horo-horo he na temaiya he. ¹⁰Mobhange abhanto bhano bhakoreta imyahiokano ko bheenyu. ¹¹Momanye igha omonto uwa eteemo iyo yatigha enshera iya heene na nkokorare ibhitimba.¹²hano ntetoma kuu uwe Aritema hande Tikiko uwe unyangohere ndenge mwisisi na ndo ndikare ku ribhagha iya embeho. ¹³Kora emekere okotoma Zena omorobherya uwa ibhiina na Apolo bhatakabha na amasoherwe.¹⁴Uhiiti abhantobheeto bhaiyangaare okokora emeremo imiiya na ighya heene bhatakaabha abhaghendighendi.¹⁵Bhoonswe igho bhano tonabho hano bhRkokeerya. Obhakeeri abhakumya bhonswe bhano bharenge iyo. Oroobho robhe na bheenyu bhonswe igho.

Philemon

Chapter 1

¹Paulo omobhohe ku-ukughira iya okorareka eng'ana iya Yeesu Kiristo na Timoteo, ku Firimoni omoghonshe na omosani weeto na n-we omokarabherri murikyeto ko eng'ana iya Waryobha, ²na ko hare umusubhaati Afia, na ko Akiipo umusirikare murikyeto ko obhokarrabherri ubhwa eng'ana iya Waryobha, na ko ekanisa ko bhano bhakusikana ko eka iyaaye ko okosasaama Waryobha. ³Oroobho na omorembe ukurwa ku Waryobha taata weeto na ko Omonene Yeesu Kiristo bhebhe hamwe na bheenyu.⁴Nkaagha shonswe ndakumya Waryobha na okokotara ko amasabhi aghane. ⁵Naighwa righonshe iryaaho na umukumo ko Omonene Yeesu na ko righonshe iryaaho ko abhakumya abha Omonene Yeesu bhonswe igho. ⁶Nkosabha-nde ku Waryobha igha umukumo ghuyoughwa okosanga na abhakumya abhande ghobhe ughwa horo-horo ko obhomanyi ubhwa kera eng'ana ishiiya eno erenge hare bheeto ku Yeesu Kiristo. ⁷Ko okobha nabhaye na ubhushomerwa ko bhono oni nkwighwa bhono okosambarokya shenkoro isha abhakumya abha Omonene Yeesu.⁸Ku bhuyo, nokanyoora nena obhweseghe bhwoswe hare Yeesu Kiristo ubhwa ukukusing'irrya keno okotora, ⁹naho, ukughira iya irighonshe, oni Paulo bhono ndenge omoghaaka na omobhohe ku ukughira iya Yeesu Kiristo,¹⁰Ndakosasaama ku ukughira iya omoona uwane Onesimo uyo, nkya ono namwibhoye hano namotorreyi okomanya na akakumya Yeesu enkaagha era nare mo ekebhohe. ¹¹Ko - okobha ekembere hayo tiyare na ubhwera ku uwe, kasi bhono igho m - monto uwa ubhwera ko bheeto bhonswe igho, uwe na oni. ¹²Oni mmotomire yirane hare uwe nokanyora nemohanshire kya enkore iyaane. ¹³Ono nare ukutuna aghenderri kobha hamwe na oni aghenderri okontorrya ghano uwe okantorreyi hano ndenge mo - ekebhohe hano ku ukughira iya eng'ana iya Yeesu.¹⁴Naho tinkutuna nkore eng'ana yoyonswe era eno otayikerreyi he, nakorre igho kokobha eng'ana yoyonswe era, nunyoora ni nshiiya teyekore ku ukukubhindirrya kasi nigha okore bhuyo umwene ukutuna. ¹⁵Mbe, okanyora nkyo kyaghirre akarwa waaho ku ribhagha rike igho okore umunyoore ghweki, abhe na uwe ko amakora ghonswe igho. ¹⁶Ukurwa bhono igho tiying'arreyi okobha omoghorwa ku uwe he, kasi nakerre omoghorwa, uyo m-mura uwane omoghonshe, umwene uyo m- omoghonshe bhokong'u hare oni, kasi uwe nomohanshire bhokong'u okonkera oni igha m-omoghorwa uwaaho na ko bhoora igha m-umukiristo murikyaho.¹⁷Mbe, nyoore oranyikerrya igha m-umukiristo umurikyaho nde, umwikerri kya bhono okanyikerreyi oni. ¹⁸Naho oranyore yakosarreyi eng'ana yoyonswe era hande ana isire iyaho. ¹⁹Oni Paulo nandekire ko okobhoko ukwane umwene igha nendakohake isiire iyo. Naho tenkoghamba igha ona isiire iyane ko-bhono nakotorreyi okamanya eng'ana iya Waryobha. ²⁰Heene, onkorre eng'ana iyo ku ukughira iya Omonene Yeesu, onkendi enkore iyaane kya wamweto ku Yeesu Kiristo.²¹Nkukwandekerande eno mmanyire igha noraghaikerri, hande norakore okokera bhuyo nkosabhire. ²²Hamwe na ghayo ndakosabha onsemeri ahase aha ukwikara ko bhoora ko okohetera amasabhi agheeyu, nkweseghande igha Waryobha narantoorri nishe ko bheenyu iyo.²³Epafura omobhohe umurikyane ku ukughira iya Kiristo Yeesu arakokeerya. ²⁴Tewe umwene he, hamwe na Maariko, Aristariko, Dema na Ruuka abhakarrabherri abha eng'ana iya Waryobha bhonswe igho bharakokerya. ²⁵Oroobho urwa omonene Yeesu Kiristo robhe na enkoro iyaaho. Amina.

Hebrews

Chapter 1

¹Shenkagha sheno shyaheta Waryobha yashumanshire (na) bhasokoro weto kohetera abhatebherya kokyora karu (na) kohetera haru. ²Naho kushinsiko sheno ishya bhono,Waryobha arashumansha (na) bheto kokohetera omona waye ono yahaye koghabha ebhento bhyonswe nokokohetera we yabhombire ikyaro. ³Omona no obhorabhu bhwa obhohoreru bhwaye, etemo ehene iyesemoka yaye, omoghenderya we ebhento bhyonswe ku ng"ana iya shinguru shyaye. Hano yamara ukuhikya ikimwenso iki ibhitimba ,yaikaye kobhoko bhoryo bhwa bhokora ighoro iyo.⁴Yabhaye omohene kokera omoraghe kirina reno yaghabhire rerenge likuma bhokong"u kokera irina ryabho. ⁵Kho igho nke mukwanga yatangire koghamba, "Uwe mmona wane ore,rero mbaye suwenyu?"Gweki, "Nendabhe suwabho,nabha omona khuoni?"⁶Gweki, enkagha waretire omwebhorwa omotangi mukyaro, araghamba, "Abharaghe bhoonswe abha Waryobha nkehateko bhamosengere. ⁷Kukughirya (ya) abharaghe araghamba, "Ono akokora abharaghe bhaye kobha enkoro ehoreru, (na) abhakori bhaye abhemeremo kobha shendeme ishyomoro.⁸Naho komona araghamba, "Ikitumbe kyaho ikyabhokora, Waryobha, nkya bhokora (na) bhokora. Inyimbo iya obhokama bhwaye (ni) nyimbo yo obhoronge. ⁹Uhanshire obhohene (na) oraregha ukwitabherya omwahokanyo, kuigho Waryobha waho,akohakire amaghuta aghu ubhushomerwa kokera murikyaho."¹⁰Kare hayo, Omokama, yarenghe omosemori wi kyaro. Risaro mmeremo ghyaho. ¹¹Mbirirwaho nawe uwe noreghenderya Khobhaho. Bhonswe mbereghota kinghibho. ¹²Urishikunya kunya kekoti, nshirisyorya kyi inghibho. Naho uwe nuyouyo, ne emyoka ghyaho tegherihikibhwahe.¹³Nawe nko omoraghe ohe Waryobha yaghambire ko nkagha yonswe, "Ikara kobhoko bhoryo bhwane kohekera hano ndebhakora abhabhisa bhaho kobha ikitumbe ikya amaghoro ghaho"? ¹⁴Bhono abharaghe bhoonswe tebharenge enkoro bhano bhatomirwe kobhakora (na) okobhatugha bhara bharegha obhoho?

Chapter 2

¹Ku igho nkehameryo totore keno tukusimya nakyo ko ghano turighwa, okoreke totakashe kwahorwa hare nagho.⁴²Kobhora hano oranyore eng"ana eno yaghambwa no omorangeri ne hene (na) kera risaryo no ukwanga kwitabherya tuitabhereyi obhohenehe, ³nighake tokore twiheni hano torenge kwitabherya ubhutunguribhwa obhonene bhono?_bhutunguribwa bhono bhwarangirwe no Omokama natokorokibhwa (na) bhara bhabhwighure. Waryobha wonse yabhorokiri ko kemanyero, ekheroghoro (na) komakoro amanene haghare haghare, kumituho ighya Enkoro ehoreru sheno yatwenire kobhohanshe ubhwaye umwene.⁵Waryobha teyakore ikyaro keno kirisha keno tokoshumansha aghaho hanse yo omorange. ⁶Kukughirya iyo omonto nyabhorebhe aibhakeye ahase araghamba, "Omonte nohe, kohekera umuhite?Hamwe omona wo omonto uhike kumutugha?⁷Wabhombire omonto abhe omoke kokera omorange umwibhoheri urusurya orwo esoko noobhohoreru. (Yangara,koshekaratasi ishyukusimirya, orakora rono terohohe."Na omotore ighoro ye emeremo ighya amabhoko ghaho.) ⁸Otore kera ekento kyonswe momaghoro ghaye. " Kuigho Waryobha yatore kera ekento hanse yomonto. Tiyatighire ekento kyokyonswe kera kerenge hanse yayehe. Naho bhonoigho totokorora keraekento kebhe momaghoro ghaye.⁹Kuigho, ghweki toramaha ora yakorwe kokomaherwa hanse kokera omorangerya_Yesu, ono, kukughirya yu ukunyankibhwa kwaye nu uruku rwaye, yaibhohibhwa urusurya orosoko no obhohoreru. Bhono ko enokwe iya Waryobha, Yesu yasamire uruku kukughirya yakera monto. ¹⁰Yarenge bhohene igha Waryobha, kobhora kera kento keho kukughirya yaye no okohetera umwene, yarenge arete abhana abharu.¹¹Ko bhora bhonswe aabhabhere ora okosabhera obhohoru (na) bhara bhakosabherwa omorembe, bhonswe nsemoka emwe bhakurwa, Waryobha. Ko bhora omosabhi ko Waryobha takosoka kobherekera abhahirihe. ¹²Araghamba, "nendararuki irina ryaho kobhahiri bhane, nendareti ko bhora warwa monsangeranyo yeto."¹³Gweki araghamba, "Ninditabheri ku umwene. "Gweki, "Maha, hanonhonde (na) abhana bhano Waryobha ang"ae." ¹⁴Kuigho abhana abha Waryobha nkosanga bhare omobhere ghwa amanyinga, bhorebho Yesu yasangire ebhento bhiyo bhiyo, okokorokya igho kokohetera uruku amwite omotwe ono anobhotoro obhonene ku muku, uyo nirisambwa. ¹⁵Eno nigho yare okoreke abhatore bhorabhu bhara bhonswe kokohetera ehaho yuruku mbamenyire emenyo yabho yonswe mobhoghorwa.¹⁶Ko bhene to omoraghe akobhatoryahe. Ku igho ono akobhatorya no omwebhorwa Abrahamu. ¹⁷Kuigho yarenge nkehameryo we abhe muhiri wabho kokera nshera, okoreke abhe umwimereri omonene ono anikyabhera ghweki mmohene ko bhento ibhya Waryobha, okoreke abhe no bhotoro ubhu kurusya amabhera kubhitimba ibhya abhanto. ¹⁸Ko bhora Yesu umwene yanyankire, no okosaghwa, ano obhotoro obhwo kotorya bhara bhakosaghibhwa.

Chapter 3

¹Ku igho, abhahiri bhane abhahoreru, morasanga okobherekerwa ukwa mwisaro, mumwiteghere Yesu omwahorwa omonaghya omonene uwukwikeribhwa bheto. ²Yarenge mohene ko Waryobha ono yamwahoye kya bhora Musa wonswe yarenge mohene mwa Waryobha. ³Ko bhora Yesu yabharwa kobha ne esoko enene kokera era yarengenayo Musa, nkobhora ora arahaghashe righutu nkobharware kobhe neesoko enene kokera righutu iryene. ⁴Ko bhora kera righutu no omonto omorebhe, nawe ora akohaghasha kera ekento Waryobha.⁵Mbohene Musa yarenghe omokori we emeremo omohene mwa Waryobha ono yarusiri obhohene kohetera amang"ana ghano gharaghambwa ko nkagha eno ikusha. ⁶Naho Kristo mona kubhwimereri ubhwa righutu irya Waryobha. Bheto ntorenge righutu ryaye hano torabhe no obhokare obho obhorongo bhono tokweseghera.⁷Ku igho nkya hano enkoro ehoreru akaghamba, "Rero, oraighwe obhoraka bhwaye. ⁸Otakakora enkoro yaho kobha ndito kya bhora abhana abha Abhaisrael bhakore bhamwangire hano bhasaghibhwi mwisisi.⁹Eno yarenge enkagha eno bhasuwenyu bhasaghire kunyanga, ko imyoka emerongo ene, bharora amakoro ghane. ¹⁰Ku igho kumioka merongo enne tenashomeywe ne rekora riyohe. Naghambire, "Bharasira nkagha shonswe monkoro yabho, ghweki tebhamanyire shenshera shyahohe. ¹¹Nyore kyaigho natyanire kokorera kwane: tembhamunyihe."¹²Mobhe bhangari bhana bheto okoreke etakasha kobhaho ne enkoro enghogho eno etakwitabherya ku murikyenyu, enkoro eno irighya hare (na) Waryobha ono aho. ¹³Ku igho mohanane enkoro bhenyu ko bhenyu, hano mobherekeywe rero okoreke atakabhaho uwomwe wenyu ono arekongibhwa enkoro kokong"ainwa nibhitimba.¹⁴Ko bhora torenge hamwe (na) Kristo hano taraitabherani no obhwemwe bhweto (na) shinguru kotanga kuhika komara. ¹⁵Ko reno yaghambwa, "Rero hano murighwe obhoraka bhwaye, motakakong'ya enkoro yenyu, kya bhora Abhaisrael bhakore enkagha yo kwanga."¹⁶Mbawe bhayo bhaighure Waryobha no ukumwanga? Tebharenge bhara bhoonswe Musa yabhatangatire kukurwa Misri? ¹⁷Mbhawe bhano Waryobha yabharerereye ku mioka merongo ene? Tebhara bhakore ibhitimbahe, bhano emebhere ghyabho ghyakure ghekaghwa mwikongo? ¹⁸Nkobhawe bhano bhatyanire Waryobha igha tarebhatigha kumunya wayehe, nyore tebhohete bhara bhatamwitabhereyi umwenehe? ¹⁹Toramaha igha tebhasohire mubhushomerwa bhwaye kobhora tebhaitabhereyihe.

Chapter 4

¹Kuigho, tuiyangare bheto abhene okoreke mobheto mono uwomwe weto atakatamwa kuhika ko omoragho ghono ghokoghenderya kosoha kumunya ko Waryobha. ²Nigha ntwabha neishumansho inshiya iyukumunya ko Waryobha eno yarengeribhwa ko bheto kya bhora yarenge ko Abhaisrael nawe eng'ana iyo teyabhatoreyi bhara bhamwighure bhakatigha koghaghotanya ne mighiro ghyabho.³Ko bheto, bhano twaitabherya imighiro_twasoha kumunya, kigho yaghambire, "Nyore natyanire ko nkoro yane, tebharisha kumunya kuwonihe." yaghambire reno, mokanyora emeremo ghyaye ghyonswe ghyare ghyahwa kurwa ikyaro kyatangire. ⁴Kobhora yaghamba ahase nyabhorebhe ighoro yu urusiko urwa muhungate, "Waryobha yamunyire urusiko rwa muhungate ko ghara ghonswe yakore." ⁵Gweki yaghamba, "Tebhasohe kumunya naonihe."⁶Ku igho, yatighaye kobhande kughya kumunya ko Waryobha bhara eng'ana inshiya yare yaghambwa ko bhene tebhasohire kukughira yu kwanga kwabho. ⁷Waryobha yatore urusikoronde nyabhorebhe, rono mwabherekeywe,'Rero." Yongeyi rono hano yashumanshire ko kohetera Daudi, kushinsiko sheno shahetire mbamwighure,"Reronyore mwighwa obhoraka bhwaye, motakashe mokong'i shenkoro shenyu."⁸Kokobha Yoshua yabhamunyiri, Waryobha takaghambire ighoro yu urusiko ronde. ⁹Kuigho urusiko orwo okosengera rwono rwatorwa kukughirya (ya) abhanto abha Waryobha. ¹⁰Ko bhora ono akosoha kumunya ko Waryobha umwene wonswe namunyire kukughira ya amakoro ghaye, kya igho yakore ko ghaye. ¹¹Ku igho tobhe ne kabha iyu kughya kosoha nu kumunya, okoreke atakabhaho ono areghwa kutubho era bhakore.¹²Ko bhora eng'ana (ya) Waryobha ne horu ghweki reno shinguru (na) reno obhoghe kokera risabha ryoryonswe rera reno rekoghesha mbara shonswe. (Na) eramba kohekera kutwenekanya enkoro no omobhere,(na) reno rekotora komanya amaiteghero aghe enkoro yaye. ¹³Tekeho keno kekobhombhwa unyore nkibhisire kubhusyo bhwa Waryobha. Nkunyorore, kera ekento mboronge kere komaiso ghaye (na)ko ora hateko turusi ekerengere kyaye.¹⁴Ko bhora tona umwimereri omonene ono yasoha kwisaro, Yesu omona uwa Waryobha, ko obhokong'u tonaghi imighiro ghyeto. ¹⁵Ko bhora tetona umwimereri omonene ono atana ikyabhera ko obhorosu bhweto, nawe umwene onokokera enshera yaghonswe yasakibhwa kya bheto, no kobha umwene arakora ibhitimba. ¹⁶Igha tushe kobhokora kohetera ikitumbe ikya obhokora bho morembe, kuigho tunyore obhohanshe no ukunyora omorembe oghokototorya ribhagha iryukutuna.

Chapter 5

¹Ko kera omwimereri omonene, ono yahorwa kurwa kobhanto, yahoywe kwemerera ebhento bheno bhebhatire kurwa ko Waryobha, okoreke arusi kwahamwe umutuho kukughirya iyibhitimba. ²Aratora kwikora ng'ora (na) abhakanghi kobhora bhatamanyire (na) bhara bhang'anwa, kobhora umwene nanarwe no obhorosu. ³Ku kughirya igho aratora kurusya ekehano kukughirya yibhitimba bhyaye kyabhora akokora kubhitimba ibhyabhanto.⁴Taho monto akoghegha esoko eno kukughirya yaye umwenehe, mbora nkehameryo abherekerwe (na) Waryobha kya bhora yarenge Haruni. ⁵Kuigho Kristo tiyisokire umwenehe kwikora umwimereri omonene. Mbora Waryobha yamoghambeye, "Uwe no mona wane ore, rero mbaye Suwenyu."⁶Nkyabhora akoghamba orobhareka ronde,"Uwe mwimereri ore wabhokora (na) bhokora hano yarureho Melkizedeki."⁷Enkagha yo bhohoru bhwaye, yasabhire nokosabhera, akasabha Waryobha (kwa) kukura nebheroye bhyaru, kobhora we akotora kosabhora kurwa muruku. Kobhora mwihombi ko Waryobha, akighwebhwa. ⁸Nokanyora mona yare, yeghire kosoka ko mang'ana ghano ghamunyankiri.⁹Yahetibhwi ko nshera eno akokorwa bhere monto akumwitabherya kukughirya yuubhutunguribhwa bhwa bhora nobhokora. ¹⁰Ora yahoywe (na) Waryobha kobha umwimereri omonene kurwa ko Melkizedeki. ¹¹Mmaru tonagho aghokoghamba kukughirya Yesu, naho mbokong'u kobharaghererya kohetera abharosu (na) bhano bhatakwighwa.¹²Ko bhora umweya ghuyo mwatunirwe mobhe abheghya, hobhore obhotoro ubhwa kobheghya no kobhakerya eng'ana iya Waryobha. ¹³Kobhora wowonswe akunywa amabhere tigha tana obhomanyi obhwe ng'ana iyo bhohenenehe, mbora arenge omona. ¹⁴Nawe ebheryo ebhekong'u bhyaabhanto abhaghima bhara bhana obhotoro obhokwahora obhoronge no obhoghogho bheghibhwa okomanya iriya (na) righogho.

Chapter 6

¹Ku igho,tutighe kohetera amang'ana agha Kristo, nigha tobhe (na) shinguru totakatora obhotoro obhokosengera emeremo ghera ghetana obhohoru nimighiro ighya Waryobha. ²naho obhotoro ubhwa meghyo aghikimwenso ukwitabheribhwa no korokibhwa, okokenga ikina bhokora no bhokora. ³Ntorakore igho hano oranyore Waryobha yitabhereyi.⁴Tebhe ighohe kobhora bhanyore obhorabhu kurwa semokahe bharabhanyore ubhotoro bhwa mwisaro no kokorwa tobhe hamweko nkoro iyobhohoreru. ⁵naho bhano bhanyore ubhuya obhwe eng'ana (ya) Waryobha kushinguru ishye nkagha iyo. ⁶bhamara bhakaghwa_nkekong'u kobha kyorya ghweki komasbho. Eno nkobhora bhamobhambire omona (wa) Waryobha urwa kabhere ko amaiteghero ghabho,bhakamokora ke ekento kya amakoro no okomosokerya bhorabhu.⁷Bhono imbura yatwa nsharu kukyaro kyaye, ibhyakorya mbyatokire ko bhara bharemire nkunyora bhare enokwe kurwa ko Waryobha. ⁸Naho nyore erakinya amahwa ne entoki, bhwera tebhohohe nkunyorore inyanko nu kwihimwa, erahwera kusikibhwa.⁹Nokanyora toraghamba igho bhasani bhane torasemeribhwa (na) amang'ana amaiya aghenyu aghukutunguribhwa. ¹⁰Kobhora Waryobha te mosakihe uwukwebha emeremo ghyenyu no ko bhohanshe bhono morokibhwa kokohetera irina ryaye, mwakoreye abhaitabherya (na) bhano mokokora.¹¹Torighomba bhokong'u igha kera uwomwe wenyu atore korokya emekere ghera ghera kohekera obhohene obhwo obhokare bhwenyu. ¹²Titukutuna mobhe bharosu, nawe mobhe abhaitabherya abha bhano bhakoghabha endagho, kukughira yimighiro no obhoghomerya.¹³hano Waryobha yaraghire Abraham, yatyanire umwene ku kwitabherya kwaye, kobhora takatyanire ku uwonde wowonswe ora ono arenge omonene kokera we. ¹⁴Akaghamba, "Ko obhohene nenda koghonge, ghweki orwebhoro rwaho ndorengeri bhokong'u. ¹⁵Ko nshera eno, Abrahamu akanyora kera yaraghirwe bhono yaghanyereyi kokoghomerya.¹⁶Bhora abhanto bhakutyana koora arenge omonene kokera bho nikihiko kyu kuhishana ko ghonswe mbuya koghamanya. ¹⁷Hano Waryobha aritabherya korokya obhoronge bhokong'u abhaghabhi abhe ng'ana yaye inshiya eno etakwisorya yarobheribhwi kokoraghwa. ¹⁸Yakore igho kobhento ibhibhere bheno bhetakusyoribhwa bhisyori, bheno ko bhiyo Waryobha takotora koghamba obhorongo, bheto twakenyera kutughwa tuhike kohanwa enkoro tighotere (kwa) nguru keno kyatorwa mobhoronge bhweto.¹⁹Tona obhokare bhono ke enanga ehangaru eno ekonaghya enkoro yeto, ubhuya bhono tukwirengera bhono bhokosoha monse nyuma yu enkengero. ²⁰Yesu ono yasoha entahana iyo arenge umwangari weto, ghweki akabha umwimereri omonene mobhoronge kutigha obhoronge bhwa Melkizedeki.

Chapter 7

¹Nigha yarenge, Melkizedeki, omokama (wa) Salemu, umwimereri (wa) Waryobha ono arenge ighoro, ono yasikaini (na) Abrahamu arakyora kurwa kwita abhakama (na) akamoghonga. ²Abrahamu akamohana emwe (ya)kera kento keno wanyora aghotire. Irina ryaye " Melkizedeki" "Uyo no omokama wo obhohene" ghweki" omokama (wa) Salemu"ono "omokama wo omorembe." ³Tana suwabho, nyakuwabho, abhaibhoribhonswe igho, tana hano akotangerahe (na) hano akorora shinsiko shaye, kuigho, aratighara omonene bhokora no bhokora kyo omona uwa Waryobha.⁴Bhono iteghera bhono omonto ono kigho yarenge omonene. Umwibhori weto Ibrahim yamohaye ekemwe ikya ikomi ye ebhento ibhiya bheno yagheghire mwihe. ⁵Ko obhohene uruhiri rwa Lawibhano bhanyora righutu iryo omkama bharenge ne hamo iyo kokomanya kurwa ko bhanto emwe yikomi kurwa Israel bharikyabho, hamwe naigho bho, ghweki no orwebho kurwa ko Ibrahimu. ⁶Nawe Melkizedeki, ono atarenge uwu uruhiri kurwa Walawi, yanyore emwe yikomi kurwa ko Ibrahimu, (na)akaghonga ora yarenge araghirwe.⁷Hayo tikutwunwahe igha omonto omoke akumibhwi no omonenehe. ⁸Ko ng'ana eno omonto ono akunyora emwe iyikomi urusiko oromwe narikwa, nawe kong'ana yende omwe ono yanyora emwe yikomo ko Abrahamu ekaghambwa igha neraikare. ⁹(Na) komashumansho, Lawi ono yanyore emwe yikomi, wonse yarusiri emwe yikomi ko Abrahamu, ¹⁰kobhora Lawi yarenge no obhotoro bhwa suwabho Abrahamu enkagha Melkizedeki hano yasikaini (na) Abrahamu.¹¹Bhono kobho ubhuhiku akatora koheta obhonene bhwa Lawi, (kobho abhanto bhayebharanyora ikyorokeryo), Nke kyatunwanga bhokong'u ko omnene wonde kwemoka hano Melkizedeki yarureho,no okobherekerwa hano Haruni wanyore arureho? ¹²Ku igho hano obhonene bhwasoribhwa, mukumo ikyorokeryo kyonswe kusyoribhwa.¹³Ko ora ono amang'ana ghano ghaghambirwe (kokabila) yende,kurwa kumwene taho ono yimerereye risengerohe. ¹⁴Bhono mboronge igha Omokama wetoyarure Yuda, (ekabila) eno Musa ataghambire ko abhanene.¹⁵(Na) ghayo tokoghamba mboronge bhokong'u hano oranyore umwimereri uwonde natoka ono atubhaini kya Melkizedeki. ¹⁶Omonene uyo omohya teora yarenge omonene ighoro yo obhoronge ubhwi kyorokeryo keno kekorokya orwebhoro rwo monto, nawe kushinguru ishyo obhohoru bhono bhotakosareka. ¹⁷Ku igho amandeko ghano uwe ghakoghambera: "Uwe no omonene bhokora no bhokora ukutigha itubho (ya) Melkizedeki."¹⁸Ko bhora ehamo eno yakangatire ekashabhwa mbareka ko bhora yarenge ndosu (na) tiyaisirehe. ¹⁹Ku igho ikyorokeryo tikikorokya bhoronge. Kobhora, bhwareho obhokare ubhuya ku igho nkwesokera tore Waryobha.²⁰Noobhokare bhono ubhuya tebhwishire bira kushumanshera imuma, koreno abhaimereri abhande tebhagheghire imuma yoyonswe erahe. ²¹Nawe Waryobha yaretire imuma enkagha eno yaghambire Yesu, "Omokama areye imuma (na) taresyorya amaiteghero ghayehe."²²Ko renoYesu yaishire kumuma inshiya (na) endonge. ²³Kobhohene, uruku rorarebhera abhanene kuikara bhkora (na) bhokora. Nkukughira bharengeho abhanene bharu, omwe no uwonde mbaterananga. ²⁴Naho ko bhora Yesu namenyire (wa) bhokora (na) bhkora, obhonene bhwaye bhwaye tebhukuisyoryahe.²⁵Ku igho umwene mmohoreru arabhatugurya bhano bhakokenyera Waryobha kohetera ko umwene, ko bhora umwene naikaye nsiko shyonswe aratosasamera ko Waryobha. ²⁶Ku igho umwimereri omonene owe temo eno ono atana kitimba, isoro, omohoreru, ono yahorwa kurwa kubhitimba, ghweki arenge ighoro kokera risaro.²⁷Umwene tiyarenge no obhoghoghohe, nkerengyo yare ko abhaimereri abhanene yarusiri (dhabihu) kera urusiko, amasaryo ghaye ne ibhitimba bhyaye, kweki kubhitimba bhya abhanto. Yakore igho kamwe ko bhanto bhonswe, hano yairusiri umwene. ²⁸Ko kyorokeryo nkwahorare abhanto abharosu kobha abhaimereri abhanene, nawe eng'ana yimuma, ndyaishire ko kyorokeryo, akahora omona, ono yakorwe kobha omohoreru (wa) bhokora no obhokora.

Chapter 8

¹Bhono eng'ana eno tokoghamba neno: tona umwimereri omonene ono yikaye bhoryo ubhwi kitumbe ikyo obhohoru kwisaro. ²Uwe omokori we emeremo uwa ahase ahahoreru, righutu erye obhohene reno Omokama yatore, temonto wowonswe uwa kukwahe.³Kobhora kera omwimereri akatorwa kurusya imituho ne ibhimwenso, ku igho mukumo kobha ne ekento ikyukurusya. ⁴Bhono nyore Kristo nighoro yikyaro, takabhaye umwimereri kokera hayohe. Kobhora mbarengaho bhano bharusyanga obhotoro obhwo omwahokanya. ⁵Mbakore ekento keno kyarenge nkiriri kye ebhento bhya kwisaro, kya bhora Musa yahameywe (na) Waryobha hano yatunire kohaghasha ikighutu. "Rora,"Waryobha akaghamba, "Igha kora ekento keno kena itubho eno worokibhwa ighoro kokerengere".⁶Naho bhono igho Kristo yaghegha emeremo imiya bhokong'u ko bhora umwene we umwahokanya umuya owo omoragho umuya, ghono ghwahwa kobhoronge. ⁷Bhuyo kyo omoragho ghono ghwatangire terekabhaye (na) amasaryo, nho hatakabhaye no obhokori obhwo omoragho ughwa kabhere.⁸Enkagha eno Waryobha yamanyire amasaryo agha bhanto yaghambire, "Maha, shinsiko nkushashere, akaghamba Omokama, 'enkagha ndekora omoragho omohya hamwe (na) righutu irya Israel, (na) righutu irya Yuda. ⁹Tererebha kyo omoragho ghono nakora hamwe (na) bhasuwabho urusiko rono yabhagheghire mokobhoko kobharongeka kurwa ikyaro ikya Misri. Ko bhora tebhaghendereyi komoragho ghwane, naoni tenabhamanyirehe', Omokama we akoghamba.¹⁰Ku igho ghono ngo omoragho ghono ndakore mwighutu iya Israelku shinsiko shiyo,'Omokama araghamba. 'ndetoraho umwahokanyo ghwane kukusimya mwabho muyo ghweki ndabhandekera monkoro yabho. Mbe Waryobha wabho, nabho bhabhe abhanto bhane.¹¹Tebharyeghanyahe omonto (na) nyarobheri waye,(na) kera omonto nu muhiri waye, iyaye, akaghamba, "Momanye Omokama, "ku igho bhoonswe mbaramanye, kukurwa omoke kohekera omonene wabho. ¹²Ku igho nendoroki obhohanshe komakoro ghabho ghano ghatana obhoronge, tendihita ibhitimba bhabho gwekihe."¹³Ko koghamba igho "Enhya," yakore omoragho ghwa mbere rebhe ighotu. Naryo riyo yaragheye nhang'e rere kurishoka.

Chapter 9

¹Bhono riragho irya kare ryarenge nu ubhwimereri ubhokosasama nu ubhwikaro ubhwi ikyaro. ²Kukighutu keno kyareho ikinyumba keno kyatorwaho, ne ikinyumba kya kebhara, habherekeywe ahahoreru. Kontahana eno ghareho omote ghono bhatoreho ekemore, emensha ne mekate ighyo korokya.³Isiko yu urughito rwa kabhere kyarengeho ikinyumba kyende, hakabherekerwa ahahoreru bhokong'u. ⁴Mwarenge mwisengero irye ebheghera moraghundiribhwa. Narisandeko irya righano mmoryarenge, reno ryakorwe kobheghera ibhyene. Monse ryarengemo ribhakori iryekeghera reno bhatoremo ebheryo bheno bhyabherekewyo manna, inyimbo iya Haruni eno yamere amanyanki (na) shera ishya amaghena nariraghano. ⁵Ighoro (ya) risandeko irya riragho iritubho iya maserafi abho obhohoreru bhukundikirwi amabhabha ghabho mbere yi kitumbe ikyo bhwahokanibhwa, keno ke bhono kokoragherya esesoro yako.⁶Hano ebhento bheno bhyamara koserenibhwa, Abhaimereri nkosohabhare mukinyumba ikya kebhara ikya ekehona kokora omoremo ghyabho. ⁷Naho umwimereri omonene ono akosoha mukinyumba kya kabhere ikya kamwe ko moka, eno agheghire amanyinga aghukurusya mwisengero kukughira yaye umwene, (na) komasaryo agha bhara bhakore bhatamanyire.⁸Enkoro Enhoreru erorokerya igha enshera iya ahase ahahoreru bhokong'u terahorwahe kobhora rituturu rya mbere reremera. ⁹Keno nkyorokeryo kyabhonoigho. Bhyonswe nituho (na edhabihu) bheno bhirusibhwi bhono tebhatore komara amaiteghero agha ono akuitabherya. ¹⁰Mbyakorya ne ibhyukunywa bhyatorwa mobhoronge ubhwa amasabho aghu kwirabhya. Bhyonswe bheno mbyarenge ubhwe okwemerera amasabho.¹¹Kristo yaishire kyo umwirereri omonene uwa amang'ana amaiya ghano ghaishire. Yaheteye mwighutu rikoro (na)rihoru bhokong'u, reno retakokorwa (na) abhanto naterya kyarohe. ¹²Tegharenge manyinga gha mborihe ne bhemori, (na) amanyinga ghaye umwene igha Kristo yasohire ahase ahahoreru ku Waryobha nookokora emebhere ghyabho gherabhe.¹³Nyore komanyinga agha shembori kohomerwa kuribhu agha ebhemori bheno bhtoghibhwi mbyahorwa (na) Waryobha nu koghibhwa. ¹⁴Te bhakong'uhe amanyinga agha Kristo eno ekohetera Enkoro yo bhokora yairusiri umwene bira inyanko ko Waryobha ghweki amaiteghero gheto kurwa ko makoro amaku? ¹⁵Ku ghira igho, Kristo noomwahorwa uwa riraghanyo erehya. Eno yo kukughira umuku itighire obhoronge bhonswe bhono bhoronge ubhwa endaghano ehya kurwa kurisaro irya amasaryo ghabho, okoreke bhonswe bhano bhabherekerwa (na)Waryobha bhanyora obhoghabhi bhwa bhokora.¹⁶Nyore eho endaghano eno etakosareka, mukumo remanywe ku uruku orwo omonto ora arekore. ¹⁷Ku kughirya riraghano rena shinguru enkagha hano uruku rwabha, kobhora tesheho nguru ya korekora kya hanoumwene yarenge mohoru.¹⁸Bhono riraghanyo rera irya mbere ndyatorwe bhira manyinga. ¹⁹Enkagha Musa yarusyanga amaragheryo agho mwahokanyo ko bhanto bhoonswe yaghagheghire amanyinga aghe embori ne ekemori,hamwe (na) amanshe, ubhubhuri obhokangaru (hisopo), no okohamera eketabho ekye eng'ana (na) abhanto bhonswe. ²⁰Akamara akaghamba, "Ghano mmanyinga aghariragho irya Waryobha yabhahaye rihamo bhenyu'".²¹Ko temo iyo iyo, yaitereye amanyinga ighoro ya righutu irye ebhento bhyonswe bheno bhyakoreywe ko emeremo ighyu ubhwimereri. ²²(No) okorengane no omwahokanyo,kera ekento nkosengerwa kere ko amanyinga. Teghaho mabherahe nyore utiteye amanyingahe.²³Ku igho, yarenge kehamoke igha ikiriri ikye ebhento ibhya kwisaro nhateko bhyoghibhwi koikimwenso ikye tenyi. Nu nyora ebhento ibhya kwisaro nkoghibhwa bhere nikimwenso ikya bhokong'u. ²⁴Kobhora Kristo tiyasohire ahase ahahoreru bhokong'u hana hakorwe (na) amabhoko, yaghya mwisaro umwene ahase hano bhono mbere yu bhusyo ubhwa Waryobha kukughirya yeto.²⁵Teyasohire era kukughirya yu ukwirusya abhe ituho iyu umwene nkagha ko nkagha, kya igho umwimereri omonene akokoranga, ono akosoha kera ahase ahahoreru bhokong'u ko kera moka hamwe no uwonde uwitubho iyo, ²⁶nyore bhuyo mbohene bhware, bhono nhateko kowe anyankibhwi karu karu bhokong'u kurwa kigho ikyaro kyakorwe. Naho bhono igho nkamwe igho kohekera kuimioka gheno yarusiri kukurusyaho ibhitimba kukuituha umwene.²⁷Kigho arenge kokera monto kukwa kamwe igho, kutigha riyo erasha okokenga ikina, ²⁸nigho igho Kristo wonswe ono yarusibhwi kamwe kurusyaho ibhitimba ibhya abharu, narisha urwa kabhere tekokonyankera ibhitimbahe, nkukutungurya bhano bhamoghanyanga.

Chapter 10

¹Ko bhora umwahokanyo nkiriri ikya amang'ana amaiya ghano ghakusha, te ghara gharenge bhorongehe. Umwahokanyo teghokotora kobhareng'anya bhara bhakokenyera ko Waryobha ko nshera ye (dhabihu) shera sheno abhaimereri bharusyanga kurusya ko kera moka. ²Hamwe hande (dhabihu) shiyo teshakatighire kurusibwahe?Ko ekehaghe kiyo abhaitabherya, hano bhare bhabhibhwi kamwe tebhakabhaye noobhomanyi bhokong'u ubhwi bhitimba. ³Nigha kimituho ghiyo ghaho amahitokyo aghi ibhitimba gheno ghikurusibhwa kera moka. ⁴Kobhora tekotorekana manyinga aghe sheghaini na shembori kurusyaho ibhitimbahe.⁵Enkagha eno Kristo yaishire kukyaro, yaghambire, "Temwaighombire imituhohe, mwasereniri kukughirya yane. ⁶Temwarenghe nu bhwera koemituho ghyonswe aghu kurwahohe kukughirya (ya) amasaryohe. ⁷Gweki nkaghamba, "Rora, ndakora obhoghonshe (na) bhwaho, Waryobha, kyaigho yandekwa kuoni".⁸Akaghamba kigho reghambirwe ighoro hayo:"Temwaighombire imituhohe, amarusyo, imituho ighyo okarusibhwaho kukughira ye amasaryo, ghweki temwashomeywehe" ibhimwenso bheno bhyarusibhwi kong'ana no omwahokanyo. ⁹Akamara akaghamba, "Atore mbareka obhoronge bhono bhono bhwatangire okoreke bhorongehi eno ikutumako iyakabhere. ¹⁰Ko obhoronge ubhwa kabhere, twateghwa ko Waryobha ko abhahanshe bhwaye okohetera komobhere ughwa Yesu Kristo kamwigho ko enkagha yonswe.¹¹Mmahene, kera umwimereri nkwemerare komeremo kera siko, ararusya ikimwenso kera kera, keno bhobhonswe bhora tekatore kurusyahoibhitimbahe. ¹²Bhono hano Kristo yarusiriho ibhimwenso kamwe igho ku bhitimba bhyonswe, yaikaye okobhoko (kwa) Waryobha. ¹³araghanye kokekera abhabhisa bhaye bhatorwe hanse no okokrwa ikitumbe ku kughira (ya) amaghoro ghaye. ¹⁴Kobhora enshera yo ukwirusya nemwe yabhaho reryo bhokora bhokora bhano bhahokanibhwa (na) Waryobha.¹⁵Enkoro ehoreru yonswe eghongwe (na) bheto. Kobhora yatangire akaghamba, ¹⁶Reno niragho reno ndekora nabho shinsiko sheno shikusha: Omokama aghambire: nendatore umwahokanyo ghwane monkoro yabho, (na) ndishandeka mobhongo bhwabho".¹⁷Gweki ndengerya igha, "Tindihita ibhitimba (na) amakoro ghabho amaku". ¹⁸Bhono ahase hano hana ikyabhera ko bhano ikimwenso tekehohe kukughira yi bhitimba.¹⁹Ku igho, wamweto, tonoobhokare obhokosoha ahase ahahoreru bhokong'u kohetera amanyinga agha Yesu. ²⁰Iyo ne nshera ehya eno yighoye kukughirya yeto eno erenge kundighi kukughirya yo omobhere gwaye. ²¹Kobhora tona umwimereri omonene uwi righutu rya Waryobha. ²²tomwesokere ne nkoro yo bhohene ko ubhwitabherya bhwo obhoronge, ne enkoro eno ehomereywe kurwa ko amaiteghero no okobha ne emebhere ghyeto gheno ghikoghibhwa momanshe amarabhu.²³Bhono toghotere (na) twihote no obhokare amaiteghero gheto, totakaisyorya, ko bhora Waryobha ono yaraghire mohoreru. ²⁴Toghenderi kwiteghera kigho toramohe enkoro kera omonto kohansha amakoro amaiya. ²⁵Tutighe kwekomana hamwe, kya bhora abhande bhakokora, bheto tohanane enkoro bhokong'u (na) bhokong'u kya hano mwarora shinsiko shisukire hang'e.²⁶Hano toraghenderi kokora ibhitimba ko bhora tweghibhwa ko obhohene, (edhabihu) iyende iyibhitimba ghweki teresaghahe. ²⁷Ku igho twiteng'eye kokengerwa ikina ikyokyoroghorya no obhoro obhwo omoro ghono ghorerongorya abhabhisa abha Waryobha.²⁸Ono wonswe akwanga omwahokanyo oghwa Musa arakwa atana enokwe mo obhoronge ubhwa abhashuti bhabhere kasi bhatato. ²⁹nkerengereke ekenene ikyo ekebhohe keno ukwiteghera kera omwe akinyora ko bhora bhakosera omona (wa) Waryobha, ono aresarya amanyinga aghariraghanyo kekento keno ketare ekehoreru (na) amanyinga ghano ghasabherwa ko Waryobha ko ora yatoka Enkoro iyo obhohoreru.³⁰Kobhora tomanyire omwe ono yaghambire, "Ikisiyomba kyane nendakehake". Gweki, " Omokama arebhaihima abhanto bhaye". ³¹Neng'ana yo okobhohya omonto hano yaghwera momabhoko agha Waryobha.³²Naho hita shinsiko sheno shaheta, kobhra morokibhwi obhorabhu, nighake mwatore koghomerya obhoro bhuyo obhororo. ³³Enkagha yende mwarenghe motorwe bhorabhu komatoki ninyanko nookoserwa, mwarenge bhamwe (na) bhara mwaheteye inyanko iyo. ³⁴k bhora mwarenge ne enkoro iya amabhe ko bhayo bharenge bhabhohirwe, mkaghegha nu bhushomerwa ubhushibhu obhwe ngabho yenyu, bhora mwamanyire igha bhenyu abhene mwarenghe ne engabho ya bhokora no bhokora.³⁵Ku igho motakatigha obhokare bhwenyu bhono bhona umutuho omonene. ³⁶Ko bhono mukutuna obhoghomerya okoreke munyore kera Waryobha yaghambire hano moremara kokora righonshe ryaye. ³⁷Ku igho rekeho itamboka ike, uwomwe ono akusha mbohene narashe ateghetehe.³⁸Owo obhoronge wane naremenya kumighiro. Hano arakyore nyuma tenshomerwe nawehe." ³⁹Naho bheto tekyabhara bhakukyorya ikihiko kusikahe.Ko bhora, mbono bheto torenge kumighiro ighyo okonaghya shenkoro shyeto.

Chapter 11

¹Bhono imighiro no okobha no obhohene naghyo ko amang'ana ghano ghakutegherwa, mbohene ko bheto bheno bhetakomahwa. ²Ku igho bha ghuka mbamanyirwe ku mighiro ghyabho. ³Ku mighiro ntomanyire igha ikyaro nkya bhombirwa ko ehamo (ya) Waryobha, okoreke kera kekomahwa tikyako rorwa kurwa kobheto bhera bhyamahwanga.⁴Yabhaye igho kukughirya yimighiro gheno Habili yarusiyi Waryobha inshiya kokera bhora yakore Kaini. Yare kobhora yakumibhwi igha mohene. Waryobha yamukumiri ku tuho eno yaretire. Kuigho Habili nkoghamba akere,nokanyora yakwa.⁵Ku mighiro ighya Enoko yagherwe kughya ighoro tiyaroshe rukuhe. "Tiyaroshwehe, ko bhora Waryobha yamogheghire" bhora yaghambirwe ighoro yaye igha Waryobha aremohansha ataragheghwa ighoro. ⁶Hano oranyore imighiro ghetaho nkekong'u kohansha Waryobha, ko bhora onoakusha ko Waryobha nkehameryo yitabheri igha Waryobha namanyire (na) arabhahana ituho bhara bhakumutuna.⁷Yarenge kumighiro igya Nuhu,hano yaraghanibhwi (na) Waryobha ukutubhanya (na) Waryobha koreng'ana (na) amang'ana ghano ghatamahwanga, kosokoiya Waryobha akakora emer enene (safina) kokosabhora ekayaye. Ko kokora igho, akihima ikyaro gweki akabha omoghabhi uwo obhohene bhono bhukusha kokohetera imighiro.⁸Yarenge nkumighiro igha Abrahamu, hano yabherekeywe yaitabhereyi akaghya hano yahagheghire kye engabho. Yaimokire atamanyire hano akughya. ⁹Yarenge nkumighiro igha yaikaye ku kyaro kyo obhoraghe kyo omogheni. Yaikaye momaghutu hamwe na Isaka (na) Yakobo, abhaghabhi abharikyaye koomoragho ghora ghora. ¹⁰Eno nkobhora yamanyire igha arinyora umughi ghono ora yaiteghereye koghohaghasha yarenge Waryobha.¹¹Yarenge nkumighiro ighya Ibrahimu, (na) Sara umwene, mbanyore shinguru akaghegha enda nokanyora mbahoru bhokong'u bhorenge, nkokobha bharoshe Waryobha igha mohoreru, ono yabhareghire omona u wikwishonsha. ¹²Ku igho honswe kukurwa ko monto ono yarenge anyunkire uruku bhakaebhorwa abhana bhano bhatabharwe. Bharenge bharu shinyonyoni isha kwisaro (na) abharu kyo omosense ughwa komorambo ghwi inyansha.¹³Bhano bhoonswe bhakure kumighiro bira kunyora riragho. Nawe bhakanyora bhagheroshe no okoghesokera (kwa) hare mbaitabhereyi igha mbagheni (na) mbaheni bhya kukyaro bharenge. ¹⁴Kobhora bhakoghamba amang'ana kya ghano ndabhatora mobhoronge igha nkyaro kyabho bhakutuna abhene.¹⁵Ko obhohene, bharenge kwiteghera kyabho keno bharwa bharenge nu umweya umuya kokyora wabho. ¹⁶Naho kya bhono ere, bharighomba ikyaro ikiya, keno, iki urwire. Ku igho Waryobha takomaha nsoni kobherekerwa Waryobha wabho, kobhora yabhaserenerya umughi.¹⁷Yarenge igho kumighiro ghya Ibrahimu hano yasakibhwi, yarusiri Isaka, mahene, omona waye umwene ono yarenge aragheywe, ¹⁸ono yaghambirwe ighoro yaye, "Kukurwaho Isaka orwebhoro rwaho ndorebherekerwa." ¹⁹Ibrahimu nyamanyire igha Waryobha yarenge no obhotoro ukumuryokya Isaka kurwa mobhaku, kokoghamba ekeghambo ikye ebherengyo yamogheghire.²⁰Yarenge nkumighiro ighya Isaka yamoghongire Yakobo (na) Esau ko amang'ana ghano ghakusha. ²¹Yarenge igha imighiro hano Yakobo yarenge aitundiri kukwa yasobheye omorembe abhana bhoonswe abha Yusufu.Yakobo akasasama, aitughire kunyimbo yaye. ²²Neyarenge nimighiro enkagha eno Yusuphu yatunire kukwa,yaghambire ighoro yaabhana bha Israel ukurwa Misri no akabhahamera no okobhatebhya bhasha kwemoka (na) amaghuha ghaye.²³Neyarenge imighir, Musa, hano yaibhoywe, yabhisirwe (na) abhaibhori bhaye imyeri etato bhora bhamoroshe igha ne ekeng'ere ikiya (na) ghweki tebho bhohibhwi ne ehamo iyo Omokamahe. ²⁴Imighiro ghyaghire Musa, hanoyabhaye monto mokoro, akanga kobherekerwa igha mona uwa mwiseke uwa Farao. ²⁵Kukughirya igho, yahoye kobha hamwe munyanko (na) abhanto abha Waryobha akatigha koshengera ibhiya ibhya amasaryo ko enkagha. ²⁶Yaiteghereye shensoni kokomosora (na) Kristo ko bhora mbwame bhonene kokera emongo iya Misri ko bhora yamomoghoreye kumituho ghyaye enkagha eno irihika.²⁷Ku kughirya yiimighiro Musa yarure Misri. Tiyobhohire obhoro obhwo Omobhahi he, ko bhora yaghomereyi kokomaha ora atakomahwa. ²⁸Kukughira yi imighiro epasaka nookwetera amanyinga, okoreke amasarya wo omwebhorwa omotangi abhakuni abhebhorwa abhambere abhikishasha abha Waisrael.²⁹Nkukughirya yimighiro bhakaheta mu nyansha iya shamu kyahano bhakoghenda kukyaro ikyomo. Enkagha eno abha Misri bhasakiri koheta, bhakakundikiribhwa (na) amanshe. ³⁰Nku kughirya yimighiro indighi iya Yeriko ekaghwa hanse, hano yaisingori ku shinsiko muhungate. ³¹Nku kughirya yi mighiro Rahabu omosorare tiyaghoye hamwe (na) bhara bhatarenge bhahene, ko bhora yarenge aturung'aini abhanyunki nyunki no okobhaserenya ko omorembe.³²Nke ndaghambe bhokong'u igho?Ko bhora enkagha likwisa koragherya amang'ana agha Gidioni, Barak, Samsoni, Yeftha, Daudi, Samwel (na) agha abharoti, ³³bhara kokohetera imighiro bhahinshire obhokama bhakakora ehene, no ukwitabherya ehamo bhakare bhera obhooro ubhwe shendwe. ³⁴mbarimiri shinguru ishyo moro, bhakairiha amasabho bhakahwenibhwa amaroye, bhakabha abhakare bha rihe, bhakaghirya abhabhisa bhabho kokenya no kong'osa.³⁵Abhakari mbagheghire abhaku bhabho kokohetera okotoribhwa. Abhande mbanyankibhwi, tebhaitabhereyi kutighwa no omorembehe okoreke bhanare obhotoribhwa. ³⁶Abhande mbanyankibhwi nyankibhwi ko okotemwa, yee,ghweki kokobhohwa no okotorwa mwishera. ³⁷Mbatemirwe (na) amaghena. Mbabhotoywe ni imisumeno. Bhakaitwa kokogheshwa. Mbagheye (na) masero gha amang'ondi (na) agha shembori bhakabha bhatuni abhe ng'ana, bhakaghenderya ne ebhetemo no okokorwa amaghogho. ³⁸(ghano ikyaro tikyaitabhereyi bhakorwehe), bhakanyaraghana mwisisi, mobhekereghe momasana (na) momaina hanse.³⁹Nokanyora abhanto bhonswe mbaitabheribhwa (na) Waryobha ko bhora yi mighiro ghyabho, gheno bhatayaneye. ⁴⁰Waryobha yatangatire kotohana ekento ikiya, kobhora kughirya bheto tebhakamanyirwehe.

Chapter 12

¹Ku igho, kokobha ntonaribhwi (na) abhashuti abharu, nigha totabhute kera ekento keno tonakyo hamwe (na) amasaryo ghano ghatonari. Torarekane komahishano ghanogharenge mobhoronge bhweto. ²Tomomahere Yesu, omosemori nu muhikya u wimighiro ghyeto, kukughirya yuubhushomerwa ubhwa mobhoronge bhweto bhono tonabho we yare omotongi no omokori wi mighiro ghyeto, ono kukughirya yeto akabhako omosarabha, akashera shensoni shaye, akaikara okobhoko kobhoryo ukwi ikitumbe ikyo obhhoru ikya Waryobha. ³Bhora mukwimuteghera omoghomerya uwa amang'ana 9na) iniko bheno bhekoretwa ni ibhitimba, ibhyu umwene okoreke motakarosa ko hekera kushesheka ku imioyo ghenyu.⁴Temuririra nunyora nkunyankibhwa no ukuhinshanera ibhitimba no ukuhwerwa amanyinga. ⁵Gweki mwebhire bhora mwahaywe enkoro yo kobhorokerya igha mbana more abhikishasha bhano mwikaye bhoryo bhwo okobhoko (kwa) Waryobha. ⁶Momanye Omokama takoraghanya wowonswe ora atahanshirehe,no okomohokomera kera mona ono akumuturung'ana.⁷Tenkoghomerya amasakyo kokyorwahe. Waryobha nkobhanyankerare kyabhono akunyankera abhana, bhono mmonake ono atakwikaribhwa (na) suwabho? ⁸Nyore atakwikaribhwa, bhora bheto bhonswe torenge hamwe, nigha temorenge bhana bhayehe.⁹Ko ghayo ghonswe, twarenge (na) bhatata abi ikyaro. Bhatokanyanga (na) tokabhasoka. Bhano mukumo bhokong'u temosoke tetauwe enkoro ehoreru noukwikara? ¹⁰Mbohene bhatata mbatoraghire ko imioka meke kya igho okorokya kobho, nawe Waryobha aratohokomera ko ubhwera bhweto tokosanga obhohoreru bhwaye. ¹¹Teho ihukumu enoikorokerya (na) emanyire ghayo ghayo. Nkunyahara ere ko bhono ekwebhora ehagho yi mighiro ighyo ubhwitabheribhwa kobhora bhakoragheribhwa hamwe.¹²Ku igho mwimoki amabhoko ghenyu bhunyohu no ukwitughama amaru ghenyu amarosu kobha shinguru ghweki: ¹³moroki hano mohetire, okoreke igha ono wowonswe arenge omobheru nararongehibhwi kusira okoreke ahonibhwi.¹⁴Mtune omorembe (na) abhanto bhoonswe, nokobhohoreru bhono morange kobha nabho taho ono aremaha Omokama. ¹⁵Mwiyangare okoreke atakabhaho ono aryahorwa haghare ne enokwe iya Waryobha, gweki risagharya iryobhoro reno reresebhoka no okokora inyanko no ukwangana abharu. ¹⁶Momahere igha tebhoho obhosorare nunyora omonto ono yaitabheribhwi kya Esau,ono kukughirya yo moryo ghomwe akaghorya obhohene bhwaye ubhwa okwebhorwa. ¹⁷Ko bhora mmomanyire igha, hano mwaighombire koghamba enokwe, yangirwe, ku kughira teyanyore umweya ogho likutughamakusuwabho, ko bhora yatunire bhokong'u komekere.¹⁸Kbhora timwishire ko ekerenge keno kekotora kukukumya, ekekereghe keno kekoka omoro, ikisunte, (na) righoro rekaita enkoro. ¹⁹Temwamanyire kohetera obhoraka obhwe enkombyo, hamwe amang'ana ghano ghakurwa mobhoraka bhono bhukughiraabhaitegheri bhatakasabha eng'ana yoyonswe eno bhakoghamberwa. ²⁰Ko bhora tebhatore koghomerya kera bhehamereywehe: "Nokanyora nityenyi eno ikukunya ekekereghe, nhateko atemwe(na) amaghena." ²¹Ikyo okoroghorya bhokong'u ko ghano Musa yaroshe akaghamba, "Nobhohire bhokong'u okohekera kurighita".²²Keno keho, mwishire kokekereghe kya Sayuni (na) ku umughi ughwa Waryobha omohoru,Yerusaremu iya kwisaro, (na) ko abharaghe ebhe kwe ikomi bhano bhakushomerwa inyangi. ²³Mwishire mwikomaini abhebhorwa abhatangi bhooswe bhano mwitabheribhwa, ko Waryobha omwahokanya (wa) bhoonswe (na) konkoro iya abhahoreru bhano bhaitabheribhwi. ²⁴Mwishire koYesu umwahokanya uwa endagho enhya, (na)komanyinga ghanoghatonyibhwa ghano ghakoghamba amaiya bhokong'u amanyinga agha Habili.²⁵Yangara otakasha kwanga uwomwe ora akoghamba. Ko bhora tebhairihirehe hano bhamwangire uwomwe ono yabharaghaini ikyaro, mbohene tetoririhahe hano turisyori hare kurwa ko ora akotokanya kurwa kwisaro. ²⁶Konkagha iyo obhoraka bhway ebhurisyingisya ikyaro. Naho bhono yaraghire no okoghamba, "Enkagha yende tindisyingisya ikyaro ikyenehe, (na) risaro ndirisingisa."²⁷Amang'ana ghano, "Kamwe igho," erorokya ukurusibhwaho ko ebhento bheno bhikurighitibhwa, bheno mbera bhebhombirwe, okore igha bhera bhetakurighitibhwa bhitighare. ²⁸Ku igho tuitabheri obhokama bhono bhotakurighitibhwa, tushomerwe kobhono ukwimwitabherya Waryobha kukuikererya hamwe no okwihomba ku kiyo. ²⁹kobhora Waryobha weto no omoro ghono ghono ghokorya.

Chapter 13

¹Bhono nigha mutighe obhoghonshe ubho ubhuhiri bhoghenderi. ²Motakebha kobhaserenya abhagheni, kokobha okokora igho, abhande bhasereniri omoraghe bhatamanyire.³Muhite bhano bhoonswe bhabhohirwe, kya hano igha mware nabho hamwe, nkya hano bhonswe nigho more. ⁴Bhono abhatetani bhasokane bhonswe okoreke ekeraro kyabho kebhe kerabhu, ko bhora Waryobha arebhahukumu abhasorare (na) abhatwari.⁵Bhono shenshera sheto ishyo obhohoru shebhe ndonge ko obho hanshe ubhwe ehera. Mobhe bhara mwisirwe ne ebhento bheno monabhyo, kobhora Waryobha umwene yaghambire, "Tendebhatighahe,no kobhaghirahe." ⁶Bhono tukumi okoreke toghambe kobhokare, "Omwimereri no omotorya wane; Tenobhohhehe. Omona uwu mwiro nke aratore konkora?"⁷Mwiteghere bhara bhabhatangata,bhano bhaghambire eng'ana iya Waryobha ko bhenyu,muhite ghara bhabhakoreye kotemo yabho mweghe imighiro ghyabho. ⁸Yesu Kristo nora ora isho, rero bhokora no bhokora.⁹Otakasha kotangatwa (na) amaragheryo haghare haghare aghe ekegheni ko bhora mbuya omonto abhe ne enokwe, na to omwahokanyo ko ibhyakorya ebhegheni ghayo tegharebhatoryahe bhara bhaikaye ko ghayo. ¹⁰Ntona ibhimwenso ko bhera bhakokora mwisengero bhatakarya. ¹¹Ko bhora amanyinga gha shityenyi, sheno sharusibhwi kukimwenso ku kughira yi mighiro, yaretirwe no umwimereri omonene uwa ahase ahahoreru, naho emebhere nghyasambirwe kebhara hara twatemire rishanshu.¹²Ku igho Yesu wonswe yanyanka kebhara yi kihita ikyu umughi ghono, reno rerokya igha abhanto bhatabheribhwa ko Waryobha kohetera amanyinga ghaye. ¹³Bhono kuumwene hara yatemire rishanshu, togheghire shenson shaye. ¹⁴Momanyire tetona hase hakwikara kumughi ghono. Eno eho tutune umughi ghonde ghono ghurisha.¹⁵Ko kohetera ku Yesu nkehateke nkagha shonswe murusi umutuho ohokonaghya Waryobha, kumukumya igha ehagho yo obhokora bhweto bhwitabheri irina ryaye. ¹⁶Tendebhe kokora amaiya no okotoranya (na) bhenyu, ko okobha nku mutuho ghuyo ughwa Waryobha nkushomerwarwe bhokong'u. ¹⁷Mwitabheri ghweki mosoke abhatangati bhenyu, okore bhabharende bhenyu, ko bhora bharebharwa. Mosoke abhakangati bhenyu okoreke bhabhangare kubhushomerwa, tekobhosorombaru bhono bhotarebhatorya.¹⁸Motosabhere, kobhora ntona obhohene igha ntokarareye kemwe, nkwighomba tore komenya emenyo ye esoko ko amang'ana ghonswe. ¹⁹Ndabhaha enkoro bhenyu bhonswe mokore bhuyo,okoreke ntore kukyora ko bhenyu ko bhongo hano.²⁰Bhono Waryobha uwoomorembe ono yabharetire ghweki kurwa ko bhaku umwimereri omonene uwa amang'ondi, umwimereri weto Yesu koamanyinga gha endaghano iya obhokora no bhokora. ²¹Narebhahana obhotoro ko kera ng'ana inshiya kokora obhoghonshe bhwaye, arakore emeremo mo bheto imiya ighyu kumushomera komaha, kohetera Yesu Kristo, kumwene obhe no obhohoreru ubhwa bhokora. Ebhe kya igho.²²Bhono ndabhaha enkoro, bhahiri mogheghane koeng'ana yo kohanana enkoro korera nkabhandekera. ²³Momanye igha umuhiri weto Timotheo yahaterwa kurwa mokebhohe (na) bhongo arihika.²⁴Okeri abhakangati bhaho bhonswe (na) abhaitabheri bhonswe. Bhara bhakurwera Italia bharakokerya. ²⁵Mutighare ne enokwe no omorembe.

James

Chapter 1

¹Yaakobho, omoghorwa uwa Waryobha na uwa Omonene Yeesu Kiristo, ko makabhira ikomo na abhere ghano ghaanyaraghaini, ndabhakeerya. ²Bhahiiri abhaane bhoono mokoheta momaitoronto hgharehaghare momanye igha bhuyo mbhushomerwa bhokong'u, ³momanye igha hano mwaasingisibhwa ku umighiro ghyeenyu korabhahaana obhoghomerrya.⁴Bhono mutighe obhoghomerrya momare emeremo ighyaaye korra ke mwikong'erri ku ubhuhiku, motakasooherwa eng'ana. ⁵Nawe nyoore uwomwe weenyu aratuna esooko, ayesabhe ukurwa ku-Waryobha, ono akuruusya ko obhohaani ono atakokaanibhwa na bhaara bhakomosabha, no okobhahaana esooko.⁶Nawe asabhe ku imighiro, atakaitumaanta ko bhoora umwitumaanti naanga amayengoagha kunyansha gharahoongibhwa hoongibhwa na omokama atabhutwa iyo. ⁷Mboheene omonto uyo niyitabherribhwa amasabho aghaaye na Waryobha. ⁸Omonto uwa emaitegheerro abhere tarenge morongo-he.⁹Umihiiri omotobhu aratuna yihemere ikyaaye kimwimerri bhoronge. ¹⁰Ko enkaagha iyo iyo muhiiri umwaame abhe ku ubhwihootu ubhwaaye, kokobha naarirwa-ho kya esaangarya iya mo-moghondo. ¹¹Eryobha retora na endengaasi eno ikwoomya bheno bhemerre. Na ebhemore bherasangoka na ubhuuya ubhwaako bhorahwa. Na igho niigho abhaame bhareghota ghateghate iya emeremo ighyaabho.¹²Omonto oora akoghomeerrya ebhehaghe, yaanonkwa ko bhoora yaahishire ebhehaghe bhiyo. Arehaanwa esangaarya iya obhohoru ko bhaara bhaaraghirwe na ko bhaara bhahanshirwe na Waryobha. ¹³Omonto wowonswe oora ono akosaaghibhwa, ti-bhuya yitobhoshore-he. "Momanye eng'ana eno nku-Waryobha yaarure ko bhoora Waryobha takosaghibhwa na obhoghogho he, na umweene takosaghya omonto he.¹⁴Ko bhoora omonto wowonswe nkosaghibhwa-are okohetera oranaamba urwaaye oroghoghona ko-mang'ana aghaaye amaghogho ghano ghakomosegha na ukumuruta ukughya hare na Waryobha. ¹⁵Oronaamba hano rwaghegha enda rorebhoora ikitimba, na hano ikitimba kyaakong'a, kerebhora uruku. ¹⁶Bhaghonshe abhaane, motakang'ainwa.¹⁷Umutuho umuuya na omoghogho, ghyonswe ni ighoro ghiikurwa, ghiriikibhwa hanse ukurwa ko Taata omorabhu, umwene taakwisorya he kya ikiiriiri bhono kikwiisorya. ¹⁸Waryobha akaahora okotohaana obhohoru ko-ng'ana iya obhoheene kobhake tobhe abhatangi ku ubhwibhori ubhwaaye.¹⁹Bhaghonshe abhane momanyire reno kera omonto abhe umwango uwa ukwiighwa, atakaabha umwango uwa okoghamba hande okoreerra. ²⁰Ko okobha enkoro iya omonto tetore-he okokora obhoronge ubhwa Waryobha. ²¹Ku igho motoore hare etokoore iya ibhitimba na obhoghohgo bhonswe bhono bhorenge hohonswe haara, eng'ana eno yorookiibhwi ko bheenyu okore muyiitughamere, reno reena obhotoro ubhwa okosabhora shenkoro isheenyu.²²Motoore eng'ana iyo mwitegherre mwing'aine bheenyu abheene. ²³kobhoora kera omonto nkuriighwa-are, hano arange okorekorra emeremo nkya omonto ono akwimaahera mwirore. ²⁴Uyo nkweereng'ania-are na hano yaarwa-ho ibhagha ike igho, yeebha. ²⁵Nawe omonto ono akwaahokania ko obhoronge, umwaahokania ku ubhwibhaahi ubhwa ukwitabherrya, te ko bhoora umwene ti mwitegheerri he ono akwebha, omonto uyo arenonkwa hano arekora eng'ana.²⁶Hano omonto wowonswe ariitegherra mo enkoro iyaayeigha m-monto uwa imighiro, nawe taakotora okorebherra ororeme urwaaye-he na enkoro iyaaye akong'aina ku-mighiro ighyaae bhosa igho. ²⁷Imighiro emerabhu gheno ghetaakusoribhwa ko Waryobha Taata uweeto uwa mu-rwiire; ekotoorya shentakaana na umusino ku-nyanko iyaaye, na ukwikabhaaha na obhotamwe ubhwa ikyaro.

Chapter 2

¹Bhahiiri abhaane, motakeebha Omonene Yeesu Kiristo, Omokama obhohoreeru, ko okohansha abhanto nyabhorebhe. ²Hano omonto nyabhorebhe araasohe mo-sango iyeenyu, yiibhohire riikomo irya ekeghera na amatati amaiya amare asohe omotobhu ono yibhohire amatamunye. ³mokahaansha onoyiibhohire bhuuya na okoghamba, "Uwe ikara hano n-ho ahaiya nawe mokateebhya omotobhu oora, emeerra haara, hamwe ikara mo amaghoro aghaane." ⁴Bheenyu abheene mwikengere ikiina? Kora okobha abhaahori abha amaitegherro amaghogho?⁵Mwitegherre, bhaghonshe abhaane igha, Waryobha tiyabhashaghooye abhatobhu abha ikyaro korra ke abhe na imighiro na okoghamba obhokama ubhwa Waryobha bhono yaaraghire abhahanshe abhaaye? ⁶Naho mwaashera abhatobhu bhoono n-nawe te-abhaame mbo bhakobhanyankya, na te-bho bhano bhakobhahingira ukughya mo-amabharasha? ⁷Ta-abhame bhano bhakotoka iriina iriiya irya Yeesu Kiristo reno bhenyu mokobherekerrwa?⁸Bhoono nyoore muritabherra umwahokanio ughwa omokama kya igho bhwang'oorwa na abhang'oori, "Orahaansha kera omonto kya igho wihanshire umwene," umwene mwakora bhuuya. ⁹Kasi hano morang'ahere orobhaara orobhaara urwa abhanto abhande, abhaame na abha ubhusuurya murikorra ikitimba, moretaanibhwa igha mbasarya more.¹⁰Ko bhoora ono wonswe akwitabherrya umwaahokano, naho akiituratuura ko eng'ana emwe iyene, uyo abhaye na risoro irya okosarya. ¹¹Ko bhoora Waryobha yaaghambire, "Otakakora obhosoraare, ni uyo yangire motakaita." Nyoore otare omosooraare naho oraita, wamara ukusyorya imyahokano ighya Waryobha.¹²Bhoono mosooke kya bhaara bhakughya mwitania umwahokono ughwa ubhwibhaahi ubhwa oghoronge. ¹³Ko bhoora ikiina nkokengwa kere ko obhosarya na obhoheene. Amaabhera nkwiyaahora ghare ku ikiina.¹⁴Mbuya-ke bhooho nyoore omonto araghamba igha ana imighiro ku-Waryobha eno ataana amakoro amaiya? Bhoono imighiro ghiyo ngetora ukumutungurya ukurwa mwitaania irya Waryobha? ¹⁵Hano oranyoore umuhiiri uwa ikimura hande omokari mutuni uwa imyenda na ibhyakora bhya nsiko shoswe. ¹⁶Murikyenyu akabhateebhya mughi ko-morembe mwoote omorro na okorya bhuuya, naho motakabhahaana ebhento ibhya ehateko ibhya omobhere, iyo eratorrya ke. ¹⁷Nyabhorebho, imighiro ighyeene nyore ghetaana amakoro amaiya, ghyaakwa.¹⁸Naho omonto nyabhorebhe aratora okoghamba, "Oona imighiro, kasi oni neena amakoro amaiya." Nyoorokya imighiro ighyaaho gheno ghetaana amakoro, ono ndikwoorokya imighiroighyaane ko-makoro aghaane amaiya. ¹⁹Itabherrya igha Waryobha n-omwe, mboronge ore. Nawe amasambwa ghonswe nkwitabherrya ghare igho na ukurighita. ²⁰Bhoono oratuna okomanya uwe omonto omokong'u igho imighiro gheno ghetaana amakoro amaiya ghano ghataana ubhwera?²¹Igha omokoro weeto Ibhurahimu ajagherrwa obhoheee ko amakoro amaiya haara yaaruusiri omoona uwaaye Isaaka ku risengerro. ²²Moramaaha igha imighiro ighyaaye ghyaakoroa emeremo ko amakoro aghaaye amaiya, ko amakoro aghaaye imighiro ighyaaye ghekahekera umuhiko. ²³Amandeko agha ikihiko ghakaghamba, "Ibhurahimu akaikerrya Waryobha abhagherwa igha m-moheene." Bhoono Ibhurahimu akabherekerwa igha, m-mosani uwa Waryobha. ²⁴Moroshe igha, ko amakoro amaiya omonto agherrwe igha omoheene, na bheeto ku imighiro ighyene.²⁵Nyabhorebho, Rahaabhu ono yaare omosoraare yaghereeywe obhoheene ko amakoro aghaaye amaiya hano yaasereniri abhaitegheerri na okobhahira ko enshera iyende? ²⁶Nkya hano omobhere ghono ghotakoheshera,ghuyo ngukuure, mbo bhuyo bhuyo imighiro gheno ghetaana amakoro amaiya, ghiyo ngikuure.

Chapter 3

¹Abhakumya bharikyane, te bhonswe he bhano mukutuna kobha abheeghya, momanye ntunyoora (ihukumu) enene bhokong'u. ²Ko bhoora bhonswe nkosarya tore ko shenshera haghare haghare. Nyoore omonto atakwituuratuura ko amang'ana aghaye, omonto uyo m-mohoreeru, aratora okohoosha omobhere ughwaaye, na bhonswe igho.³Nyoore toratuna okoghendya shefaraasi toshebhohire shinsiri mu iminywa ighyabho, shekatwikerrya, toratora kushisyorya. ⁴Bhoono manya igha emeri na obhonene bhonswe bhuyo nkuhuushwa ere na rikama erarongekibhwa na ekento ekeke orosookaani ku kughya haara omorongekya akutuna.⁵Bhuyo bhuyo ororeme nkento ekeke mo-obhere, nawe ruriheemera amang'ana amakuma. Momaahe risisi rinene reraghotibhwa na shensase isha omorro. ⁶Ororeme nkya omorro, ikyaro kya ebheka hamwe rore na imyaaho ighya omobhere ughweeto, naro ndo rukututintighania ko emebhere ghyeetoko-makoro amaghogho, rorahira obhoru ubhweeto mo omorro na ronswe nkosamberanibhwa rore na emebhere ghyeeto.⁷Kera ityenyi iya mwisisi, ibhinyonyi bhyonswe, bheno bhikwing'uura na ibhya momanshe bhyonswe igho, nkobhaahwa bhere na abhanto. ⁸Naho taaho umwiro ono akotora okorebherra ororeme urwaaye, mbosarya bhono bhotaana obhohoreeru bhwishooye obhosongo bhonobhotaakorokibhwa.⁹Waryobha toramoghonga ko amaghamba ku ukughirya igho torabhaihima abhanto bhanobha bhabhombirwe ku ituubho iya Waryobha. ¹⁰Ko obhoghambi bhuyo gharaghambwa amang'ana agha enonkwe na amaihiimo. Abhakumya abharikyane, amang'ana ghano teghakutuna kobha igho he.¹¹Igha eketamankwe ekemwe nketora okobha na amanshe amaiya na amaghogho? ¹²Abhakumya bharikyane, igha omote ghono ghokobherekerwaigha, umutiini,ghoratora okwebhora shehagho isha omote ughwa omozaituuni, hamwe omozabiibu okwebhora shehagho isha umutiini? Kasi ekeseekani ikya amanshe agha omonyo, ti-kiikuruusya amanshe ghano ghataana omonyo.¹³Nawe mo bheenyu ono aana esooko na obhomanyi? Omonto uyoniigha yibhaake ko-meremo ighyaae gheno yaakora na ubhwihooti na esooko. ¹⁴Nyoore moona rihari riroro na enkoro iya ukwiiyahora mo shenkoro isheenyu, motakaikumya na okorongoha eno moratigha obhoheene.¹⁵Eno te esookoeno ikurwa mu-ryobha he, ghano nga ikyaro na ghano temahoreeru he. ¹⁶Ko okobha hano haana rihari hande oronaamba amang'ana ghano nga eteemo engogho. ¹⁷Nawe esooko na omorembe bheno bhiikurwa mo-ryobha bherabhu, mbehoreeru, mbehaabhu na abhaitegheerri abha aghande na bheno bhiishooye obhohanshe na shehagho shinshiiya, ukutigha ukwahora abhanto nyabhorebhe na obhoheene. ¹⁸Ehagho iya obhoheene ereemibhwa ko omorembe ko bhoora bhakokora amang'ana agha omorembe.

Chapter 4

¹Riihe na ukwanga okomanyana hai bhikurweera? Tibhikurweera mo bharikyeenyu abha oronaamba oroghogho? ²Mwaighomba keera motaanakyo, moraitana ukutuna keera motaretora okobha nakyo. Morabheehana na ukwiotana kobhoora motakosasaama Waryobha. ³Morasabha naho timukunyoora-he ko bhoora mokosasaama ko amang'ana agheenyu amaghogho korre ke mobhe mobhekorre ko oronaamba urweenyu.⁴Bheenyu bhare bhasoorare, temomanyire igha okobha omosani uwa amang'ana agha ikyaro nkobha ore umubhisire uwa Waryobha? Bhoono ono akutuna kobha omosanai uwa ikyaro uyo nkbhaare umubhisa uwa Waryobha. ⁵Hamwe moramanya igha amandekoghayo te-gha ubhwera he hano ghaghamba igha obhohoreeru bhono bhwaatorwa ana rihari nabho?⁶Nawe Waryobha araruusya Oroobho kotamboka ekerengere nku ukughira amandeko gharaghamba igha, "Waryobha araikana uwa ikisirani nawe arahaana oroobho umwihootu." ⁷Bhoono mwiruusiku Waryobha, mwange risambwa rebharu-ko.⁸Mwisuke haang'e na Waryobha wonswe naraabhaisokeerre. Mwisaabhure bheenyu abha ibhitimba, na bhano moona emetwe ebhere. ⁹Mwiruramere, mwihuumbate, kukuure na musyoori ubhushomerwa bheenyu bhobhe ukwaarama. ¹⁰Mwihoote abheene ko Omonene Yeesu,na umwene naraabhainyoki ighoro.¹¹Motakaaghenkana, omonto ono akoghenka umukumya murikyaye hande okomokengera ikiina umukumya murikyaye , uyo yaangire imighiro ighya Waryobha. Hano mwakenga ikiina, hano moratighe obhoronge hayo hayo nkutigha more obhoronge. ¹²Umwahokania uwa imighiro n-omwe igho, Waryobha we ana obhotoro ubhwa ukutungurya hande ukusikya. Bhoono uwe n-nawe ono okokengera ikiina umukumya murikyaaho?¹³Mwitegherre bhaara mokoghamba igha, "Rero hamwe isho turiighya ku umughi ghuyo, na okomenya na okokora ibhyasara na ukunyoora ehoorohooro." ¹⁴N-nawe amanyire keno kerebha isho, obhohoru ubhweenyu nkento ke? Ku bhuyo mutuubhaini kya ikitu keno kikuusha ku ribhagha inke igho kemara kehwa ho.¹⁵bhoono mokaghambire igha, "Nyoore nko obhohanshe ubhwa Omonene Yeesu, ntoramenye na okokora keno hande keera. ¹⁶Naho bhoono muriheema na ghano mokora nawe ikiihemere kiyo kyonswe m-masaryo. ¹⁷Ku bhuyo ko ono akotora okokora amang'ana amaiya naho takoghakora he, ku uyo nkitiomba akokora.

Chapter 5

¹Bheenyu more abhaame muushe, mwikoorre kobhoora inyanko erabhaeshera. ²Ubhwame ubhweenyu mborasaribhwi na shingibho sheenyu sherereebhwa na ebhekonde. ³Ebheghera ibhyenyu hamwe na shimbirya, shaabhora ubhwera, obhosareku bhwaako bhurighira bhisike mo-morro. Mwibhekeeye emongo iyeenyu ku shinsiko isha umuhiko.⁴Momaahe bhooo omokemba ughwa bhano bhakobhakorra emeremo mo-meghondo ghyeenyu, bharakuura tebharanyoora rihaki iyrabho he. Na ekerro ikya abhaghesi abha emeghondo ghyenyu, kyahekerreeye Omonene Yeesu. ⁵Momonyire mu ubhushomerwa na ukwikumya mwighogheeye abheene. ⁶Mwiitire Omoheene ko bhoora tiyabharebheerreye he.⁷Ku bhuyo bhakumya bharikyane, moghomerri okohekera ukuusha ukwa Omonene Yeesu, kya hano omoremi akoghanyeerrya righesa, araghomeerrya bhokong'u okohekera imbura iya mbere okohekera iya okomareerrya. ⁸Na bhenyu moghomeerri, mwikong'erri,ko okobha ukuusha ukwa Omonene Yeesu haang'e igho kore.⁹Abhakumya bharikyane, motakaibhembeerya okore motaasha ukushibhibhwa. Tamaaha, umwaahokania weeto mo-keseku hayo igho are. ¹⁰Ko ekerengyo, bhakumya bhariyane, momaahe inyanko na obhoghomeerrya ubhwa abharooti ko ghano ghabhanyoorre, hano bhaimererreye obhoheene ubhwa amang'ana agha Omonene Yeesu. ¹¹Tamaaha, bhaara bhaaghomerrya nkobherekerwa bhare igha, "Abhang'oorwa" kya igho mwaighuure obhoghomeerrya ubhwa Ayubhu, na m-momanyire esonga iya inyanko iyaaye ku ukughira iya Waryobha. Bhono Waryobha arenge uwa ikyabhera na obhohanshe.¹²Bhoono bhakumya bharikyane, Motakatyana nunyoora nkwa ikyaro hande ko-ryobha hame ukutyana kwonde igho. Naho, "Ni-igho" iyeenyu ni-igha yooroki igha, "Ni-igho" na "Abhaabhe" iyeenyu ni-igha yooroki igha, "Abhaabhe" okore motakaasha okoghwa mo-naabhi.¹³Mo bheenyu aaho omonto ono aana inyaanyi? Ni-igha asabhe. Mbe, kera omonto m-mosambaroku? Uyo areeti amaretio agha umukumo. ¹⁴Ko bheenyu aaho omorooye? Bherekera abhaghaaka abhasengeri, bhamosabhere, na okomohaka amaghuta ku iriina irya Omonee Yeesu. ¹⁵ko amasabho agha imighiro ngaramohoni omorooye uyo, Omonene Yeesu naraamuhweeni, hano oranyoore yakora ibhitimba, Waryobha naaramwabhere.¹⁶Bhono mwighambe ibhitimba ibhyenyu, mosabherane, korra ke mutunguribhwi, amasabho agha omoheene gharareta obhohoreeru. ¹⁷Eriya yaare na amaitegheerro kya bheeto, yakorre emekere okosabha imbura etakaatwa, titatooye ku ikyaro okohekera imyoka etato na imyeri esaansabha. ¹⁸Ghweki Eriya akasabha risaro rekateera amanshe ikyaro na ikyaro kekaghesa.¹⁹Abhakumya bharikyane, oranyoore murikyenyu atimboshokire ko obhoheene, nawe uwonde akamukyorya, ²⁰bhono amanye wowonswe oora akorongeka uwa ibhitimba ukurwa ko enshera iyaaye iya amasoro ahaanwe enkoro iyaaye ukurwa mu-ruku na ukubhisya ubhwaru ubhwa ibhitimba ibhyaye.

1 Peter

Chapter 1

¹Petro, omwahorwa uwa Yesu Kristo, ko bhagheni bhano bhanyaregheini, abhahorwa, hoonswe Ponto, Galatia, Kpadokia, Asia, (na) Bithinia, ²eno yakorwe no obhomanyi bhwa mbere bhwa Tata Waryobha kohetera emeremo ghyu obhohoreru obhwe Enkoro,ko soko kokohomerwa amanyinga agha Yesu Kristo. Mobhe nenokwe no omorembe ghongeri ko bhenyu.³Aghongwe Tata Waryobha no Omonene weto Yesu Kristo. Ko obhobhahi no obhohanshe bhwaye, yaghire twebhorwe bhohya ko obhokare ne ngabho kohetera obhorabhu ubhwa Yesu Kristo kurwa mobhaku, ⁴engabho eno etarisika,tebhorebha ne etokoro nu nyora nkosoherwahe. Bhwabhekwa mwisaro kukughirya yeto. ⁵Morarendwa ko obhotoro ubhwa Waryobha kohetera imighiro ighi ubhutunguribhwa gheno mwatorwa harabhu kohekera enkagha iyi ikihiko.⁶Ko reno mushomerwe, nokanyora bhono igho mukumo bhenyu mobhabhayere ko amasakyo haghare haghare. ⁷Okoreke, imighiro ghenyu gheno ghena ubhwera obhonene kokera ibhitimba bheno bhesarekire, nunyora iyo nkosakibhwa ere ko moro okoreke ebhe ku umukumo, no obhohoreru, ne esoko ko obhorabhu ubhwa Yesu Kristo.⁸Temoramorora umwenehe, nawe mmomohanshire. Temokomomaha bhonohe nawe nkumwitabherya more ku ubhushomerwa bhono bhotakomanywa ku ubhushomerwa bhono bhwishoye obhohoreru. ⁹Bhono mbono mukunyora amang'ana aghi imighiro ghenyu moratunguribhwa. ¹⁰Abharoti mbatunire kobhorya kokomanyerya ubhutunguribhwa bhono,ko enokwe ekabhaye iyenyu.¹¹Mbatunire komanya esesoro iyu ubhutunguribhwa bhono bhwishire. Ghweki mbatunire komanya ne nkaghake Enkoro iya Kristo ono bhanawe arashumansha ke nabho. Eno yabhaye enkagha hano yasimiri kobhatebhya ighoro yi inyanko iya Kristo no obhohoreru bhono akanyore. ¹²Abharoti mborokiribhwi igha mbakoranga amang'ana ghano, tikukughirya yabho abhenehe, nkukughirya yeto_ amang'ana ghano kohetera bhara bhakoreta eng'ana kohetera Enkoro Ehoreru eno yatomwa kurwa kwi saro.¹³Ku igho mwikabhahe. Mobhe bhahabhu ko amaiteghero ghenyu. Mobhe no obhokare ko omorembe ghono ghorashe ko bhenyu enkagha iyo okokyora ku Yesu Kristo. ¹⁴Mobhe kya abhana abhasoku, motakabha no oronamba rono mware kobha naryo enkagha eno motare mwimanyire.¹⁵Naho kobhora abhabherekeye ono arenge omohoreru, hamwe nabhenyu,mobhe abhahoreru ku tubho yenyu bhokora. ¹⁶Kobhora ekonirwekonirwe, "Mobhe abhahoreru, kobhora oni mmohorerunde." ¹⁷Hano morabherekere "Tata" ora akokenga ikina ko obhohene koreng'ana ne emeremo ighyo omonto, naigha enkagha iyi ukwihota ko oroghendo rwaho¹⁸Momanyire kobha tiyare kushimbirya hamwe ebheghera_ko bhento bheno bhekosareka_ bheno mwatunguribhwi kurwa kushitubho shenyu isho obhokangi sheno mweghire kurwa ko bhasuwenyu. ¹⁹Nawe mokatunguribhwa ko manyinga aghu bhwera ubhwa Kristo, kiring'ondi reno retana obhoghogho hamwe rimarwe²⁰Kristo yahoywe enkagha ikyaro ketarabhombhwa, nnaho shinsiko sheno ishyo obhohekero yaretirwe ko obhorabhu bhweto. ²¹Moramwitabherya Waryobha kokohetera umwene, ono Waryobha yamuryokiri kurwa ko abhaku naono yahaye obhohoreru kukughirya iyu ubhutabheru bhwenyu bhobhe ko Waryobha.²²Mokore shenkoro shenyu kobha ndabhu ko obhosoku bhora obhohene, ko obhweseghe obhobhohanshe obhomwe bhono bhorongehire, ku igho mohanshane ko emekere kurwa ko shenkoro shenyu. ²³Mwamara kwebhorwa urwa kabhere, ti kumbusiro ene ekosareka, nawe nu ukurwa kumbusiro eno etakosareka, kohetera eg'ana iya Waryobha eno esaghire.²⁴Kokobha "emebhere ghyoonswe nkya amanyanki, obhohoru bhwaye bhoonswe nki irito. Rito rerarunduka, ne ebhemore bheraghwa, ²⁵nawe eng'ana yo Omokama erasagha bhokora no obhokora." Eno yarangibhwi nayaghambirwe kobha ekerengyo ko bhenyu.

Chapter 2

¹Ku igho motore mbareka obhoghogho bhwenyu, ubhubhisa, rihari nu ubhusheri. ²Kya abhana abhake, mwighombe amabhere amaiya agho obhohoru, kukughirya iya iyo mokenere mubhutunguribhwa, ³nyore mwamanyire igha Omokama mmuya.⁴Mushe kumwene ono yarenge reghena iryo obhohoru reno ryangirwe nabhanto, nawe ndo ryahoywe (na) Waryobha nandyabhwera kumwene. ⁵Bhenyu bhoonswe nkya amaghena ghano ghana obhohoru ghano ghakohaghashwa ighoro iya righutu iryo obhohoru, kobha omkangati omohoreru ono akurusya ebhehano ebhehoreru bheno bhikwitabheribhwa (na) Waryobha kohetera ku Yesu Kristo.⁶Rikonokonwa reraghamba igha, "Maha, natore Sayuni reghena rinene irya mbareka, rinene reno ryahoywe reno renaubhwera. Ono wonswe akuritabherya taremaha nsonihe."⁷Igho okoghongwa nu kwenyu bhano mwikwitabherya. Nawe, "reghena reno ryangirwe nabhahaghashi, ndyo rabhaye reghena rinene irya mbareka"_ ⁸(na), "reghena rhikwiturathura naritare rikwitura. "Bho mbariture, bhano bhakwanga eng'ana, korera bhahorwa naryo.⁹Naho bhenyu nke seku keno kyahorwa,ko obhokangati obhwo omokama, ehamate ehoreru, abhanto abhe esemoka iya Waryobha, kukughira motore korokya amakoro ghokorokya bhora yabhabherekeye kurwa mukisunte ko obhorabhu obho koroghorya. ¹⁰Mbere hayo temware bhanto, nawe bhono mbanto bha Waryobha more. Bhenyu temwanyore bhohanshehe, nawe bhono munyore obhohanshe.¹¹Abhaghonshe, mbakaniri kya abhagheni naabhaghendi kughira obhohanshe obhghogho ubhwi ibhitimba, bhono bhukwitanya shenkoro sheto. ¹²Moratunwa mobhe ni itubho inshiya ko abhahamate,kughira hano,bharabhaghambe igha morakora amag'ana amaghogho, mbaramahe emeremo ghyenyu mmiya no okomoghonga Waryobha kurusiko rwaye rukusha.¹³Mosoke ubhobhahi obhwo omona uwu umwiro kukughira iyo Omokama, kokobha uwe umuhika, ¹⁴mobhe abhabhahi bhano bhatomirwe kohana rihe bhara bhakokora amaghogho namobhakumi bhara bhakokora amaiya. ¹⁵Kokobha mbha ghonshe abha Waryobha,kokobha morakora amaiya moratwena amashumansho agha abhakangi. ¹⁶Kya abhanto bhano mwibhahire, motakakora ubhwibhahi kobha ikikundikryo ikya amaghogho, nawe mobhe abhakori abha Waryobha. ¹⁷Mosoke abhanto bhonswe. Mohanshe bha wamwenyu. Mobhohe Waryobha. Mosoke omonene.¹⁸Abhaghorwa, mobhasoke abhanene bhenyu ko shensoni shonswe, te ko abhanene bhano bharenge abhaiya hamwe abhahabhu hamwe bhano bharenge abhasarya. ¹⁹Kokobha ne eghongho ko ora wonswe akoghomerya kunyahareka enkagha eno akunyora inyanyi no obhohene tebhohohe kokobha kukughirya ukwa Waryobha. ²⁰Mbhwerake bhoho hao mokoghenderya kokora ibhitimba eno moghendere kohanwa rihe? Nawe hano moranyore mokore amaiya nkyo kighire munyore inyanyi iyo okokengerwa ikina, eno nengogho natinshiya ku Waryobhahe.²¹Koreno mwabherekeywe kokobha Kristo wonswe yanyankibhwi kukughirya yenyu, yatighire ekerengyo ko bhenyu kosorana amatasho ghaye. ²²Umwene tiyakore ibhitimbahe, teyamahekeni igha anoubhwimanyi bhobhonswehe ko amang'ana ghaye. ²³Enkagha era yatokirwe, tiyabhahonshoye ko amatokihe, hano yanyankibhwi, tiyabhatakirihe yairusiri ku umwene ora akokenga ikina ko obhohene.²⁴Nu umwene yagheghire ibhitimba bhyeto ko omobhere ghwaye ko omote hara, kukughira ke totakabha orobhareka ghweki urwi ibhitimba, nakobha tomenye no obhohene. Ko okotemwa kwaye bhenyu mokahona. ²⁵Bhano bhoonswe bhano mwahunahunanga kiring'ondi reno risire,nawe bhono mukyore kobha abharesya naabharendi bhe enkoro yaye.

Chapter 3

¹Ko enshera eno,bhenyu abhakari moratunwa mwirusi ko abhashasha bhenyu abhene, hamwe hano bharanyore bhatakwitabherya eng'ana kokohetera shitubho isha abhakabho bharatora kurutwa kishema igho, ²kokobha abhene bhamare komaha shitubho shenyu shinshiya hamwe no obhosoku bhwenyu.³Reno retakakorwa ko obhokonikoni ubhwa kebhara_kya hano wasuka shintukya, ebhento ibhye ebheghera, hamwe amaibhoho aghe etemo. ⁴Nawe ghakorwe monkoro kwi itubho inshiya, ko obhosoku nu ubhukiri bhono bhorabhe nu ubhwera ko Waryobha.⁵Kobhora abhakari abhahoreru bhakaikona abhene ko nshera eno. Mbarenge nu umughiro ko Waryobha mbabhasokire abhashasha bhabho abhene. ⁶Ko nshera eno Sara akamosoka Ibrahimu no okomobherekera umwene "mushasha" waye. Nabhenyu bhono nabhana bhaye hano morakore ghano gharenge amaiya nkyahano motakobhoha amaghogho.⁷Ko nshera iyoiyo, bhenyu abhashasha moratunwa momenye nabhakenyu namomanyigha bho mbarikyenyu abharosu, no okobhamanya igha mbarikyenyu abhu ukunyora ekehano ikyo obhohoru. mokore igha kokobhake amasabho ghenyu ghatakarebherwa.⁸Kughirake, bhenyu bhoonswe, mobhe namaiteghero ghamwe, mobhe namabhe, obhohanshe kya abhamwe, abhaihotu, nabhahabhu. ⁹Motakahaka obhobhe ko bhobhe, hamwe ritoki kwi toki. Korobhareka ronde, moghendere kononka, kokobha mwabherekeywe, kukughira motore koghabha ekehano.¹⁰"Ono arakohanshe bhokora nakomaha urusiko uruya arihe ororeme nu umunywa ghwaye kokoghamba amaghogho. ¹¹Nayisyori atighe amaghogho akore amaiya. Atune omorembe naaghosorani. ¹²Amaiso agho Omokama gharamaha ono ano obhohene naamatwe ghaye gharighwa amasabho ghaye. Nawe ubhusyo obho Omokama bhorenge haghare nabhara bhakokora amaghogho."¹³Nawe arabhanahe,kokobha morighomba reno rerenge iriya? ¹⁴Naho moranyore moranyora inyanyi ku ukutuna obhohene, muritabheribhwa. Motakobhoha ghara ghano bhakobhoha. Motakabha ne ehaho.¹⁵Nawe, momotore Kristo Omokama mo shenkoro shyenyu ko kobha mohoreru. Nkagha shonswe mobhe bhango kohonshora kera omonto ono akobhabhorya bhenyu nkwake mwitabherya Waryobha. Mokore ko obhohabhu no obhosoku. ¹⁶Mobhe ni itubho inshiya ko bhanto bhara bhakobhatoka komenyu inshiya (na) Kristo bhatore kosoka kokobha bharashumansha bhoghogho kokanya mwakoranga amang'ana amaghogho. ¹⁷Mbuya bhokong'u, hano oranyore Waryobha arighomba,kokobha moranyankibhwa kokora amaiya kobhora motakokora amaghogho.¹⁸Kristo wonswe yanyankibhwi kamwe igho kukughirya iyi ibhitimba. Umwene no omonto uwo obhohene akanyankibhwa kukughirya yeito, bhano totare no obhohene, kukughira atorete bheto ku Waryobha. Yakure ko omobhere nawe akakorwa mohoru ko enkoro. ¹⁹Ko nkoro, akaya kotebherya shenkoro sheno sherenge mokebhohe. ²⁰Teshasokirehe enkagha ko obhoghomerya ubhwa Waryobha bhono bhwarekoghanya enkagha iya Nuhu, enkagha iyu okohaghasha iryato, Waryobha akatungurya abhanto bhake_kohekera monane_kurwa momanshe.²¹Keno nkemanyeryo ikyo isubho eno ekobhatungurya, tikoghya mobherehe, nkobha ere narisabho iriya ko Waryobha, kohetera ukuryokibhwa ukwa Yesu Kristo. ²²Umwene yikaye kobhoko bhoryo bhwa Waryobha. Akaghya mwisaro. Omoraghe, obhohahi, nashinguru nkehameryo shemosoke.

Chapter 4

¹Kukughira igho, bhora Kristo yanyore inyanyi ko omorembe ghwayemobhe namaigha ghayoghayo. Ono wonswe yanyankibhwi yatighaini niibhitimba. ²Kwigho omonto wi tubho iyo koshenksgha shaye sheno shasaghire, tabhe no obhotegheribhwa bho omona uwumwirohe, naramenye mobhosani ubhwa Waryobha.³Ko nkagha eno yahetire yisire kokora amang'ana ghano ehamate ikutuna kokora amaghogho, itubho engogho, obhorebhi, obhonamba, shinyangi isha amasambhwa amasambhwa namatughi ghana obhoghogho. ⁴Bhariteghera ekerengyo kwiriha kokora amang'ana hamwe nabho, bharabhaghamba bhoghogho. ⁵Mbararusi ekerengere ikya abhanto bhano bhikereyi kokengerwa ikina bhano bhaho nabhaku. ⁶Kukughirya iya reno ameghyo gheghibwi ko ghara bhakure, bhaisire kokengerwa ikina kyo omobhere ghyabho kya abhana abhu umwiro, kokobha bhatore komenya no obhohoru ubhwa Waryobha.⁷Urusiko urwa amang'ana ghonswe nkusha rore. Kukughira iya iyo, mobhe no obhohene, bhono bhorongekire, nabhobhe ni isunga inshiya kukughirya iya amasabho ghenyu. ⁸Ighoro yamang'ana ghonswe, mobhe nikitunyo no obhohanshe ko omonto wonswe, kokobha obhohanshe tibhukutuna kutungurya ibhitimba bhya bhandehe. ⁹Moroki obhoserenya bhore monto namotakaibhemberya.¹⁰Kyaigho uwomwe wenyu ora yanyore ikitweno, mokekore emeremo ko okotoranya, kya bhora morenge abhaimereri abhaiya ku bhitweno ibhyaru bheno bhyarusibhwi bhosa (na) Waryobha. ¹¹Hano oranyore omonto aghambire, ebhe nkyoobhotengeri ubhwa Waryobha, hano oranyore omonto abhatori ebhe nkya hano ahaywe obhotoro (na) Waryobha nigha bhono Waryobha aghongwe kokohetera ku rina irya Yesu Kristo. Obhokama no obhotoro mbona umwene bhokora no obhokora. Ebhe kya igho.¹²Abhaghonshe, motaghera risaghyo reno rikusha kobhasaghya ko kento ekegheni, bhora kyareho ekento ekegheni keno kyare kutunwa kobheshera bhenyu. ¹³Nawe bhono bhora mokoghenderya kunyora obhotoro bhwi inyanyi iya Kristo, mushomerwe, naghweki mushomerwe nukushenga kubhushi obhwo obhokama bhwaye. ¹⁴Nyore mwatokwa kukughira yi irina irya Kristo, mwitabheribhwa, kokobha obhohoru no obhokama ubhwa Waryobha mbwikaye ighoro yenyu.¹⁵Nawe atakabhaho wowonswe wukunyankibhwa umwiti, umwibhi, omokori uwa amaghogho, ono akokora amang'ana kyaghayo. ¹⁶Nawe oranyore omonto aranyankibhwa kyu Umwitabherya atakamaha nsoni, amoghonge Waryobha ku rina reno.¹⁷Kokobha eng'ana ihikire yo okokenga ikina kotangera righutu irya Waryobha. Nanyore eratangera ko bheto, iyake erabhe ko bhara bhatakwitabherya eng'ana iya Waryobha? ¹⁸Nyore "ono ano obhohene aratunguribhwa kohetera amakong'u, yake erabhe ko omonto ono atana obhohene naana ibhitimba?" ¹⁹Ku igho bhano bhoonswe bhakunyankibhwa ku kughirya yo obhohanshe ubhwa Waryobha bhahane shenkoro shabho ko omobhombi omohene nabho bhaghendere kokora.

Chapter 5

¹Ndabhahana eng'ana abhaghaka bhano monabho, oni omoghaka murikyenyu nu umushuti wi inyanyi iya Kristo, naono arenge mobhokama bhono bhoremahekana. ²Ku igho, ndakong'ya enkoro shenyu morerende rikomo irya Waryobha reno momo. Moremahere, tigha kokobha moratunwa, nawe kokobha murighomba, kreng'ana (na) Waryobha. Moremahere ti kokohansha shehera isha shensoni, nawe kwakohansha. ³Motakabha abhanene ighoro yabhanto bhano bharenge hanse yu bhwangari bhwenyu, nawe ebhe ekerengyo mwikomo ryenyu. ⁴Hara Umwangari Omonene hano aremanyekana, murinyora urusurya orohoreru rono rotakusirya ubhuya bhwako.⁵Bhuyobhuyo, nabhenyu abhamura abhake, mwihote kobhanene bhenyu. Bhenyu bhonswe, mwibhohe ubhwihoti no okotoranya bhenyu ko bhenyu, kokobha Waryobha aratema abhikisirani, nawe arabhahana enokwe nubhwihotu. ⁶Ku igho mwihote hanse yo kobhoko ukwa Waryobha kono korenge ukwango kokobha ashe kobhaimokya konkagha yaye. ⁷Momotore shinyanyi shenyu ighoro yaye, ko bhora arabhatugha.⁸Mobhe no obhang'aini, mobhe bhikabhahu. Umubhisa wenyu, risambwa, nke endwe eno ekong'ona erashobha, eratuna omonto uwu ukunyamurya. ⁹Mwemere robhareka niyene. Mobhe nashinguru ku imighiro ghenyu. Nokomanya igha bhawamwenyu bhano bharenge mukyaro bharahetera shinyanyi kya shiyo.¹⁰Ko ukunyora inyanyi ko nkagha nyabhorebhe, Waryobha we enokwe yonswe, ono yabhabherekeye ko obhohoru ubhwa bhokora ku Kristo, aremara, no okoghendera kobhahana shinguru. ¹¹Obhokama bhobhe ku mwene obhokora no obhokora. Ebhe kya igho.¹²Ndamwikerya Silwano kyu umuhiri omohene, mbakoneye bhenyu ku bhwenyu kohetera ku umwene. Ndabhakong'ya shenkoro nu ukwikerya kobha keno mbakoneyekoneye ne enokwe iyo obhohene ku Waryobha. Mobhe nayo ¹³Bhaitabheri bhano bharenge Babeli, bhano bhahoywe hamwe na bhenyu bharabhakerya. Omona wane Marko, arabhakerya. ¹⁴Mokerani ku nkundi iyo obhohanshe. Mobhe no omorembe bhano morenge hamwe (na) Kristo.

2 Peter

Chapter 1

¹Oni Simooni Peetero, umwahorwa uwa Yeesu Kiristo, ko bhoora bhaikerreyi umukumo ghoora ghoora ughwa ubhwera, kya igho bheeto twikerreyi. Umukumo ku ukughira iya Waryobha na Yeesu Kiristo umutungurya uweeto. ²Mobhe na orrobho hamwe na omorembe okohetera obhong'aini ubhwa Waryobha na Omonene uweeto Yeesu Kiristo.³Okohetera obhoronge ubhwa Waryobha tokanyoora amang'ana aghaaye ghoswe kughira iya ubhusureeku ubhwa obhohoru ukurwa ku-Waryobha ono yaatobherekeeye ku ubhuya ubhwa obhohoreeru ubhwaye. ⁴Obhoronge bhono akutworokerrya obhoronge ubhwaye ubhwa ekerengere. Akakora reno okore tobhe abhabhe bhakoraano abha Waryobha ko bhono tokoghendeerrya ukutigha obhoghogho ubhwa ikyaro keno.⁵Ku umughiro ghono tokore emekere ighya ukwongerya ubhuuya na obhong'aini. ⁶Okohetera obhong'aini, ekerengere, obhosooku na okohetera ubhusureneku uweeto. ⁷Okohetera ubhusureneku na obhohanshane ubhwa abhanto.⁸Nyoore eheene eno moayo hano gharaghendeerri ukukiina ko bhenyu, momanye igha temoghenderri okobha na oroobho urwa umutungurya uweeto Yeesu Kiristo. ⁹Nawe ono ataana amang'aa ghano aragharoranga hano uyo muhukuru, yeebha ikimwenso ikyaye ikya ghano yaakoranga ukurwa kare.¹⁰Bhoona bhakumya bharikyane mokore emekere ukwimanyerrya ubhwahorwa na obhobherekerwa ubhwaye. Timwituretuure-he hano morakore ghano. ¹¹Hayo moranyore munyoorre umweya ughwa okosohera mo-bhokama ubhwa amakora ghonswe igho ubhwa Taata uweeto umutungurya Yeesu Kiristo¹²Oni nawe tintighe okobhahitokya amang'ana kera hano nkunyora ngamanyire na bhano mwimeerra mo obhoronge. ¹³Ndaitegheerra mbuya nde okobhatura na okobhahiitokya amang'ana ghano kiigho nde bhono igho. ¹⁴Bhoo manyire te-eho nkaagha ntambe-he ntaraakwa kya bhaara Omonene Yeesu Kiristo yaanyorokiri. ¹⁵Kora emekere okobhahiitya hano urinyoora ndure-ho.¹⁶Ko bhoora bheeto totasooranini amaghano ghano gharwanga bhoronge hano twabhatebhiri ku shinguru sheno shiyorokiri ko Omonene Uweeto Yeesu Kiristo. Nawe bheeto mbashuuti twaare abha obhohoreeru ubhwaye. ¹⁷Umwene ankanyora esooko na obhoreerru bhono bhwarure ko Taata Waryobha hano yaarusiri obhoraka obhohoreeru obhokoraano. Toraghamba igha, "Ono we Omoona Uwane omoghonshe ono hanshire." ¹⁸Tighuure obhoraka ubhwaye bhorarweera mu -ryobha roora twaarenge hamwe nawe ko ekekereghe ekehoreerru.¹⁹Tonayo eng'ana iya omorooti eno yitabherribhwa okokorwa bhuuya na okwemereerrwa nkya ekemore keno kerege mu ikibuunte ukworokya obhorabhu okore bhuhike okokya, na shinyota isha mo-roghoro sheno shekwookera mu imyoyo ghyeeto. ²⁰Muhiite okomaya igha te-bhooho obhorooti bhono bhukwandekwa ko amaitegheerro agha omorooti umwene he. ²¹Tehooho obhorooti bhono bhukuusha ku amaitegheerro agha omona uwa umwiiro-he. Nakobha abhana abha abhairo baatoribhwi na Umwika Omohoreeru ono yaashumashire na Waryobha.

Chapter 2

¹Abharooti abharongo bhakamaahwa Isiraeri abheeghya abha obhorongo bhonswe mbaraaashe ko bheenyu. Mbararete amaragherryo agha obhorongo ku ikibhisire, mbaramwikane Omonene Yeesu ono yaabhaghorre bhariiretera obhoghogho ko abheene. ²Abhaaru mbarituna shenyeshera isha shensoni na okohetera kobho, mbarashere enshera iya obhorongo. ³Ku ubhutiti ubhwaho mbang'aina abhanto okohetera mo obhorongo, okokengerwa ikiina ukwabho tekoretegheta-he, obhosarya ubhwabho mborebharwa yuma.⁴Ko okobha ke Waryobha tiyaghire maraika abhaaye bheno bhyamoheghiri. Ku igho yaabherekeye mo-bhaku okore ke bhabhohwe ebheraang'ani okohekera okokengerwa ikiina. ⁵Okobhake Waryobha tiyaghomerreyi ikyaro ikya kare he. Umwene akakoma Nuhu ono yaare amwikerreyi ko obhoronge ubhwaye, hamwe na abharikyaye bhasansabha, enkaaga eno yaaretire ehooryo ku-kyaro keno kyangire aghaaye. ⁶Imighi ighya Sodoma na Ghomora Waryobha yaghihiimire ghekarongora ghekabha riibhu na okosaribhwa okore ghebhe ekerengyo ikya abhasarya abhande ku shinsiko sheno shikuusha.⁷Nawe hano yaakorre reno akamutungurya Ruutu ono yaarenge omoheene ono yaarenga aroghoriibhwi na eteemo engogho iya abhanto bhano bhaatighire imighiro ighya Waryobha. ⁸Ko bhoora omonto ono moheene yaare ono yaikaaye nabho shinsiko shinsharu eno aranyanka mo-nkoro ko ghano yaighwa na okomaaha. ⁹Bhono Waryobha amanyire ukutungurya abhasarya ko ribhagha irya inyanko na okobhaghomerrya abhaghogho ku ukughira iya amaihimo ku-shinsiko isha umuhiko.¹⁰Ko obhoheene bhono, ho obhoheene ubhwa bhano bhakoghenderrya oko na oronaamba ruyo na ukushera abhatangati, abhanto abha eteemo eno bhana ikumura ko amasaryo aghabho na tebhasooke omotangati-he. ¹¹Kokobha maraika bhana obhotoro na shinguru okokera abhana abha abhairo, nawe tebhaatore okoreta amaihimo ko Waryobha uweeto he.¹²Nawe shityenyi sheno shetaana amaitegheerro nshabhombirwe ko okoghootwa na ukusikibhwa. ¹³Bharanyahaarwa ku ukughira iya amasaryo aghaabho. Amasabho aghaabho ngo ghakwikara omobhaso umughima amaghogho abhaabho na ubhunyanku bhwabhaeshorra. Bharashomerwa amasaryo hano ukunyora bharashomerwa na uwe. ¹⁴Tebhakwiswa okokora amaghogho he, bhoora bhakundikiribhwa mu shintwara bharang'aina ukughwesya abhakumya bhano bhatarakong'a na okomanya amasaryo. Shenkoro isha oronaamba nabho bheb horwa na oronaamba. Na abhaana abha riragha.¹⁵Bhaatigha enshera iya obhoronge, bhaasira ko enshera iya Bharaamu omoona uwa Bheori ono yaahanshire ukunyoora agha shensoni. ¹⁶Nawe akakemerwa ku ukughira iya amasaryo aghaaye. Itikere eno yaarenge riwasa reno ryaruusiri obhoraka ubhwa omonto okorebheerra ubhushuuru ubhwa omorooti.¹⁷Abhanto bhano nkya ebheseekani bheno bhetaana amanshe, nkya amasaaro ghano ghakoghenda-ghenda rissaro iyra ikiirooshe rerabhaghanya. ¹⁸Bharashumaasha ku ukwiheema, araghesya abhanto kooronaamba urwaaye urwa omobhere, bharang'aina abhanto bhano bhaanara okokora amaghogho. ¹⁹Araragheerrya abhanto naho abhene mbasarya. Ko okobhake omoona uwa umwiro nkokorrwa are keera kekobhaaha no omoghorwa.²⁰Ono akwiriiha na etokoore iya ikyaro okohetera obhong'aini ubhwa Waryobha na umutungurya uweeto Yeesu Kiristo, kweki aranyoora etokoore eno yaare yaatigha, iteemo iyaaye nkosareka ere okokera bhono yaare atangire. ²¹Mbuya hare abhanto bhano hano bhakangire okomanya enshera iya obhoronge KULIKO okoyemanya na ukuyitigha. Ehamo iya obhoronge eno bhaatebhiibhwi. ²²Engamba eno yo iya obhoronge ko abheene, "eseese erarya amaroki aghayaye. Embeshe eno yiisabhiibhwi ikyorre ghweki mo-matoto."

Chapter 3

¹Bhono moghonshe uwaane ndakwandekera inyarobha iya kabhere ukukuhiitya. ²Okobhake otore ukuhiita amang'ana ghano ghaaghambwa na abharooti abhahoreeru ku rihamwe irya Waryobha uweeto na umutungurya okohetera abhaahorwa abhaaye bhano ohaaywe.³Omanye igha shinsiko isha umuhiko abhabhisa mbariisha okobhasarya, eno bharaghenda bhono bhahanshire. ⁴Bhareghamba igha, "Omoragho ughwa okokyoora hai ghore? Abhakoro abheeto bhaakwa, nawe ebhento bhonswe igho ho bhyaare ukurwa hano ikyaro kyabhombirwe.⁵Bhakaikorya igha tebhamanyire he igha ikyaro na mo-ryobha mbyatangwa na amanshe kare iyo ku iriina irya Waryobha. ⁶Okohetera iriina iryaaye okobha ikyaro ko enkaagha iyo kekeshora amanshe, kekasaribhwa. ⁷Nawe bhono mo-ryobha na ku-kyaro mbebhekirwe ko okoghanya eng'ana iyoiyo iya omorro, yaabhekwa okoghanya urusiko urwa okokenga ikiina na ukusikya abhanto bhano bhatare abha Waryobha.⁸Abhaghonshe abhane, urusiko romwe ku Waryobha mbereng'aini na imyoka ekekwe. Na imyoka ekekwe mbereng'aini na urusiko romwe. ⁹Tigha Waryobha nkuruta-re okohekeerya riraghano kya igho ikwitegheerrwa nawe nkobhaghomerrya are. Umwene takwighomba kora omwe asikibhwi he, naho araighomba ukuruusya enkaagha okore aighwe yihoote.¹⁰Bhoo urusiko urwa Omonene Yeesu, nariisha kya umwiibhi, mo-ryobha hareheta, ebhento mberesambwa na omorro. Ikyaro na bheno bherenge mu-kyaro mberehonyorwa harabhu igho.¹¹Ko bhono ebhento nhyonswe niigho bhirisikibhwa ko eteemo iyo, uwe ni iyake orebha? Wikare ke-horeeru mo-bhohoru ubhwa Waryobha. ¹²Omanyerri bhongo ubhuushi ubhwa Waryobha. Urusiko ruyo ebhento mo-ryobha harisikibhwa na omorro. ¹³Nawe ukurwa kwiraghano iryaaye, toraghanya ikyaro na mo-ryobha ebhehya ahase hano abhaheene bharemenya.¹⁴Bhoono abhaghonshe abhane hano tokoghanyerrya ebhento bheno, tokore emekere okobha omong'aini otakasheerwa ghweki obhe na omorembe hamwe nawe. ¹⁵Hetoka kya igho Waryobha yatoghomerrya mu ubhutunguribhwa, kya mumura uweeto omoghonshe Pauro kya igho yaabhandekeeye, ko obhotoro bhoorabhoora yaahaywe. ¹⁶Pauro akaghashumaashera ghayo ku shinyarobha ishaaye, beeho ebhento ebhekong'u okomanya, abhanto bhano bhataakosooka na tebharonge-he, abhasarya ebhento bhiyo kya bhono bhakokora ko amandeko agha ukusikibhwa.¹⁷bhono bhaghonshe abhaane, mmomanyire ghayo, mwikabhaahe bhenyu abheene. Motakashe musiribhwi na abharongo. ¹⁸Nawe okenere mo oroobho urwa Omonene na umutungurya uweeto Yeesu Kiristo. Na bhono obhong'oore mbona we ko bhono igho na amakora ghonswe igho.Ebhe igho.

1 John

Chapter 1

¹Keera twarooshe ukurwa semoka, keera twakiighuure, keera twarooshe na amaiso gheeto, keera twatasherreye na keera twaghotire na amabhoko gheeto ku ukughira iya eng'ana iya obhohoru. ²Ku bhuyo obhohoru bhokahonyorwa na tokabhomaaha na ukubhwitaaha na tokabhararekera bheenyu okore mobhe na obhohoru ubhwa amakora ghonswe igho.³Keera twarooshe na ukukighwa torabhararekera bheenyu okore mobhe na obhomwe na bheeto bhonswe igho tobhe na ikinywanyi na taata na omoona uwaye Yeesu Kiristo. ⁴Torabhandekera amang'ana ghano okore tushomerwe bhokong'u.⁵Mbe, ghano ngo amang'ana ghano twaighuure ukurwa ku Yeesu Kiristo na tokabhararekera igha Waryobha n-we obhorabhu na ikisuunte tekerenge ku umwene he nu unyoora nkeke. ⁶Ku bhuyo, hano twabhamba igha bheeto tona obhomwe na Waryobha eno toraghenda mu ikusuunte, nkorongoha tore na tetokokora amang'ana amaiya he. ⁷Naho hano twaghenda mo obhorabhu kya bhuyo Waryobha umwene n-wa obhoirabhu, ntorabhe na obhomwe bheeto abheene ko abheene , kora n-ho ukunyora amanyinga agha omoona uwaaye Yeesu Kiristo gharatosabhuura na ibhitimba bhyonswe.⁸Kasi hano toraghambe igha tetona ibhitimba he, nkwing'aina tore abheene, kora tetona obhoheene he. ⁹Naho hano torasasaame Waryobha atwabhere ibhitimba ibhyeto, umwene m-moheene na n-wa heene ukutwabhera ibhitimba ibhyeto na ototosabhuura na obhoghogho bhwonswe igho. ¹⁰Hano toraghambe igha tetorakora ibhitimba he, toramokora Yeesu kobha igha m-morongo na eng'ana iyaaye terenge ko bheeto he.

Chapter 2

¹Abhana abhaane abhaghonshe, ndabhandekera amang'ana ghano okore motakakora ibhitimba. Kasi omonto wowonswe kobheenyu hano arakore ibhitimba, bheeto ntoona umwimererri ono arenge hamwena taata Waryobha, uyo n-we Yeesu Kiristo uwa heene. ²Umwene n-we umwegherrania ko bheeto na taata Waryobha na tere ku ibhitimba ibhyeeto abhene he, kasi kora ko abhanto bhonswe igho mu ikyaro. ³Ko reno ntomanyire igha hano twasooka Waryobha n-hano twaghoota imighiro ighyaaye.⁴Ono akoghamba igha umwene namanyire Waryobha eno takoghoota imighiro ighyaaye he, uyo m-morongo na eheene terenge ku umwene he. ⁵Kasi omonto wowonswe ono akosooka eng'ana iya Waryobha, uyo m-moheene na ko omonto uyo righonshe irya Waryobha ndi ishoye ku umwene. Ko reno, ntomanyire igha n-hamwe tore na Waryobha. ⁶Hano omonto yaghamba igha ana obhomwe na Waryobha, niigha eteemo iyaaye etuubhane kya bhuyo Yeesu umwene yaare.⁷Abhaghonshe, umughiri ghono nkobhandekera tiigha m-mohya he, kasi ngoora mwarenga momanyire ukurwa semoka. Umughiro ughwa kare ghuyo ne eng'ana eno mwaighuure. ⁸Nokanyoora ngambire igha umughiroghuyo ngwa akare , kasi umughiro ghuyo m-mohya. Obhoheene ubhwa umughiro bhwamahekaini ko obho obhomenyi ubhwa Yeesu Kiristo, ikisuunte ikya obhoghogho nkwihenia bhere na obhorabhu ubhwa heene bhomarre okorabherra.⁹Omonto wowonswe ono akoghamba igha m-mo obhorabhu are eno areghire umukumya umuryikyaye, uyo m-mu ikisunte akere kora bhono. ¹⁰Omonto wowonswe ono ahanshire umukumya umurikyaye, uyo m-mo orabhu are na teeho eng'ana mo enkoro iyaye eno eramutimbe. ¹¹Kasi ono areghire umukumya umurikyaye, uyo mu ikisuunte akere na m-mo akoghenda; umwene tamanyire ahase hano akughya he, ko bhoora ikisuunte kymukundikirya ko amaiso aghaaye.¹²Ndabhandekera bheenyu, abhana abhaghonshe, ko bhoora mwabherwa ibhitimba ibhyenyu ku ukughira iya iriina iryaaye Yeesu. ¹³Ndabhaandekera bheenyu abhashaasha ko bhoora m-momomanyire Yeesu Kiristo ono yarengaho ukurwa semoka. Ndabhaandekera bheenyu abhamura ko bhoora mwabhaaha risambwa. Ndabhaandekera bheenyu abhana abhake kokobham-momomanyire taata Waryobha. ¹⁴Mbandekeye bheenyu amashasha ko bhoora m-momomanyire Wayobha ukkurwa semoka. Mbandekeye bheenyu abhamurako bhoora m-moona shinguru na m-moghotire eng'ana iya Waryobha na mwahisha umubhisa oora.¹⁵Motakahansha okokora amang'ana agha mu ikyaro ghano ghakoreta ibhitimba hande ebhento ibhya mu ikyaro mono. Hano omonto ahanshire ikyaro, uyo taana righonshe ko Waryobha he. ¹⁶Ko okobha ebhento bhyonswe ibhya mu ikyaro mono, oronamba urwa omobhere, oronamba urwa amaiso na ikiiheemere ikya ubhwame ubhwa ebhento, bhiyo tibhikurwa ko taata Waryobha he, bhiyo mbya ikyaro keno. ¹⁷Ikyaro na oronamba rwonswe, bhiyo mbya ribhaka ike igho. Naho ono akokora amang'ana ghano ghing'arreyi Waryobha, uyo narabhe na obhohoru ubhwa amakora ghonswe igho.¹⁸Abhana abhake abhaghonshe, sheno nsho shinsiko isha umuhiko. Kya bhono mwatebhibhwa igha umubhisa uwa Kiristo nkuushare, kura bhoono igho abhabhisa abhaaru abha Yeesu Kiristo bhamara ukuusha, ghayo ngo ghakoghera toramanya igha nsho ishinsiko isha umuhiko. ¹⁹Abhanto abha momaknanisa agheetio bhaarwamo, kasi tebhaare na obhomwe ubhwa heene na bheeto he, singa bhaare na obhomwe mbakatighaaye ko bheeto, kasi mbatanora harabhu igho ko bhoora tebhare na obhomwe na bheeto he.²⁰Bhenyu mwahakwa amaghuta ukurwa ko omohoreeru Yeesu, bhono bhenyu bhonswe igho m-momanire obhoheene. ²¹Tenkobhandekera he ko bhoora igha temomanyire he obhoheene, kasi nkobhandekerande ko bhoora igha m-momanyire bhuuya na ghwekim-momanyire igha tebhooho obhorongo bhwobhwonswe bhonobhukurwa mo obhoheene he.²²Omonto omorongo nohe, uyo noora akoghamba igha Yeesu tewe Kiristo he? Haara atakumwikerrya taata Waryobha hande omoona uwaye Yeesu Kiristo. ²³Taaho omonto he ono atakumwikerrya omoona abha na taata, wowonswe ono akumwikerrya omoona uyo ana taata.²⁴Bhono moghenderri okonaghya amang'ana ghano mweghiibhwi ukurwa hano mwasimiri kobha abhakumya abha Yeesu Kiristo. Hano moraghenderri okoghoota ameeghyo ghayo, hayo ho morabhe na obhomwe na omoona uwa Waryobha na taata Waryobha. ²⁵Riraghano reno yatoraghaini nigha, tunyoore obhohoru ubhwa amakora ghonswe igho. ²⁶Nkobhandekerande amang'ana ghano okore mbakani ko amang'ana agha abhanto bhaara bhakobhasirya.²⁷Ghasi bheenyu Yeesu Kiristo yabhahaana Umwika Omohoreeru ono akwikara ko bheenyu, uyo n-we akobhorokerrya ghonswe igho na ameghyo aghaye nga obhoheene teghabhorongo he. Kubhuyo taaho omonto uwonde uwa okobhorokerrya bhuya kya bhono Umwika Omohoreeru akobheeghya. ²⁸Bheenyu abhana abhaghonshe, moghenderri okobha na obhomwe na Yeesu Kiristo okore hano enkaagha eno arekyora, tokarehe totakaasha okosooka. ²⁹Nnyoore m-momanyire igha Yeesu Kiristo m-moheene, ku bhuyo momanyire igha omonto wowonswe igho ono akokora amang'ana agha heene, uyon-we omoona uwa Waryobha.

Chapter 3

¹Momaahe ni righonshe irya teemo ke kya bhono Waryobha yatohanshire ko ekerengere ikya okobherekerwa abhaana abhaaye na igho nigho tore. Ku ukughira iya ghayo, abhanto bhano bhatakumukumya tebhakumwikerrya he. ²Abhaghonshe, bheeto kobhono mbaana abha Waryobha tore, kasi temanyekainikya bhoora trorebha he. Kasi keno tomanyire ni igha, hano Yeesu Kiristo aremahekana ku ikyaro kono, nturituubhana nawe ko bhoora ntoremomaaha bhono are. ³Omonto wowonswe ono akwiteng'era igha atuubhane na Yeesu Kiristo, aisabhuure abhe omohoreeru kya igho umwene are.⁴Omonto wowonswe oora akokora ibhitimba, uyo nkosarya are imighiro ighya Waryobha ko bhoora momanyire igha okokora ibhitimba nko okosarya imighiro. ⁵M-momanyire igha Yeesu Kiristo n-yaishire mu ikyaro mono okore arusiho ibhitimba ibhyeeto ghwiki umwene taana ikitimba kyokyonswe keera he. ⁶Taaho omonto he ono akonaghya amaragherryo aghaaye eno ana ibhitimba⁷Abhana abhaghonshe, omonto wowonswe igho abhang'aine. Omonto ono akokora amang'ana agha obhoheene, uyo n-wa heene kya igho Kiristo arenge uwa heene. ⁸Omokori uwa ibhitimba, uyo n-wa risambwa, ko okobha risambwa n-irikori irya ibhitimba ku ukurwa semoka iyaryo. Kiyo n-nkyo kyagherre Omoona uwa Waryobha akasha mu ikyaro mono okore asari emeremo ghyaryo.⁹Omonto wowonswe ono yamara okobha omoona uwa Waryobha, uyo temokori uwa ibhitimba he, ko bhoora ana imbusiro inshiiya, n-yo eteemo iya Waryobha. Uyo tanghenderri okokora ibhitimba he kobhoora m-moona uwa Waryobha. ¹⁰Ko riyo, abhana abha Waryobha na abha risambwa mbamanyekaini, Wowonswe ono akokora ekento keno ketare kya heene, uyo te wa Waryobha he, na oora atahanshire umukumya murikyaye, nyabhuribho.¹¹Kookobha eno n-yo eng'ana eno mwaighuure ukurwa hano mwasimiri ukukumya Yeesu, igha abhakiristo nigha tohanshane bheeto abhene ko abheene. ¹²totakaabha n-kya Kaini ono yabhanga omonto uwa risambwa, n-yaitire mura wabho. Na n-kwake yamwitire? Iyo nko bhoora amakoro aghaye m-maghogho ghaare, naho agha umumura uwaabho ghaare agha heene.¹³Abhakumya abharikyane, motasha okoroghora hano ulinyoora abhanto bhano bhatakwighwera Waryobha bharebharegha. ¹⁴Bheeto ntomanyire igha twamara ukurwa mu ishinguru isha uruku na bhono ntona obhohoru ubhwa amakora ghonswe igho. Ntomanyire igho ko bhoora ntohanshire abhakumya abharikyeto. Wowonswe ono atana irighonshe uyo nkoghenderryare mu shinguru isha uruku. ¹⁵Omonto wowonswe ono areghire umukumya umurikyaye, uyo nkunyora ore n-umwiti. Na m-momanyire bhuya igha obhohoru ubhwa amakora ghonswe igho tibhukwikara he mu umwiti uwa abhanto.¹⁶Koon ntomanyire irighonshe kobhoora Kiristo akaikerrya ukukwa kughira iya bheeto tunyore obhohoru. Na bheeto nigha twirusi OBHOHORU bhweeto kughira iya abhakumya abharikyeto. ¹⁷Naho omonto wowonswe umuniibhi ono atakwabhera umukumya umurikyaye ono ana amasoherwe, mbe ku uyo righonshe irya Waryobha rerenge ko owe? ¹⁸Abhana abhane abhaghonshe, Totakaghamba igha mba ighonshe tore ko amang'ana agheene kasi to amakoro agheeto na ku ubhwaheene.¹⁹Ko eng'ana eno ntomanyire igha bheetobhano twakumya Waryobha na shenkoro sheeto shamanyekana ku umwene. ²⁰Hano oranyoore mo eshenkoro sheeto n-tona amaitumanto ku ukukumya Waryobha, umwene Waryobha m-monene na umwene namanyire amang'ana ghonswe igho. ²¹Abhaghonshe, oranyoore totaana amaitumanto he eshenkoro sheeto, hayo ntoona obhokare ku Waryobha. ²²Hano toraghoote imighiro ighyaaye na okokora ghano ghakomotegherya, umwene naratohaane ekento kyokyonswe keno toramosabhe naratohane.²³Na ghono ngo umughiro ughwaaye tobhe abhakumya ko okohetera iriina irya Omoona uwaaye Yeesu Kiristo na okohanshana bheto abheene ko abheene kya igho yatohaaye umughiro ghuyo. ²⁴Omoghooti uwa imighiro ighyaaye, uyo nkoghenderryare okobha umukumya uwaaye na Umwika ughwa Waryobha nkwikara ghore na omonto uyo. Ku ukughira iya ghayo ntomanyire igha Waryobha arikara na abheeto kookohetera Umwuka ughwaaye ghono yatohaana.

Chapter 4

¹Abhaghonshe, motakakumya omonto wowonswe ono akoghamba igha ana Umwika Omohoreeru uwa Waryobha, kasi mumwitaahe bhuuya nyoore aana Umwika Omohoreeru uwa Waryobha. Ko okobha abharooti abhaaru abha obhorongo bhaasha mu ikyaro mono. ²Enshera iya okomanya igha omonto nyabhorebhe nkotangatwa are na Umwika Omohoreeru uwa Waryobha nigha, kera ona akwikerrya igha Yeesu Kiristo n-yaasha ku ikyaro kono eno aana omobhere kya gheno tonaghyo, uyo n-wa Waryobha. ³Nyabhuribho, wowonswe ono atakukumya Yeesu, uyo te uwa Waryobha he. Omonto kya uyo nkotangatwa are na ekehwe ikya umubhisa uwa Kiristo, keera mwaighwa igha kiriisha, kasi kyamara ukuusha mu ikyaro mono.⁴Abhana abhaghonshe, bheenyu na abha Waryobha more kobhoora Umwika Omohoreeru mo abheenyu we m-monene okokera ekehwe ikya irisambwa. ⁵Abhene bhayo m-mba mu ikyaro mono, ku bhuyo nkoghamba bhare amang'ana agha bhunyakyaro na abhakyaro nkubhikerrya bhare. ⁶Bheeto mba Waryobha tore, ono akukumya Waryobha nkutwitegherra are. Ono atarenge uwa Waryobha takotora ukutwitegherra he. Ku bhuyo ntomayire ukwahora Umwika uwa heene uwa Waryobha na ughwa obhorongo ughwa ekehwe.⁷Abhaghonshe, tohanshane bheeto abheene ko abheene kobhoora righonshe n-ku Waryobha rikurwa, omonto wowonswe ono ahanshire murikyaye,uyo n-yibhoywe na Waryobha kora namohanshire ghweki nkumukumya are. ⁸Omonto ono atamohanshire abharikyaye, uyo tamanyire Waryobha he ko bhoora Waryobha n-we righonshe.⁹Ku bhuyo Waryobha yorokya righonshe iryaye ko bheeto ko okotoma omoona uwaaye umumwemwe ku ikyaro kono okore ko okohetera ku uyo, tunyore obhohoru ubhwa amakora ghonswe igho. ¹⁰Righonshe riyo ni igha, ti-igha m-beeto twatangire okohansha Waryobha he, kasi n-we yatangire okotohansha na akatomana omoona uwaaye okore abhe ikimwenso ikya ukutwighwerrania na okobha rihaki ku ibhitimba ibhyeeto.¹¹Abhaghonshe, ko bhoora Waryobha yatohanshire, bhuyo bhuyo nigha tohansane bheeto abhene ko abhene. ¹²Taaho omonto ono yaakarooshe Waryobha he, Kasi hano torahanshane Waryobha nkobha are na obhomwe na bheeto na righonshe iryaye nkohekerana rere mo bheeto. ¹³Kubhuyo ntomanyire igha ntoona obhomwe na Waryobha na umwene wonswe naana obhomwe na bheeto ko bhoora yatohana Umwika uwaye. ¹⁴Bheeto twamaaha na ukwinamera igha Taata Waryobha yatomana Omoona uwaaye abhe umutungurya uwa abhanto bhonswe igho mu ikyaromono.¹⁵Omonto wowonswe ono akwikerryaigha Yeesu m-moona uwa Waryobha, uyo naana obhomwe na Waryobha na Waryobha wonswe naana obhomwe na omonto uyo. ¹⁶Kweki ntomanyire kora nkukumya tore righonshe reno Waryobha anaryo ko bheeto. Waryobha n-we righonshe, na ono akwikara mu righonshe, uyo namenyire ku Waryobha na umwene Waryobha naikaye hamwe nawe.¹⁷Ni-igho righonshe rekohekeerana mo-bheeto okore tuushe okobha na obhokare urusiko roora urwa okobhotorrwa ikiina, ko okobha kya igho Yeesu yaare, na bheeto nigho tore ko obhomenyi bhweeto mu ikyaro mono. ¹⁸Teeho ntareki ku righonshe he ko bhoora righonshe rikunanu (irya obhoheene) nkwata rere entareki yonswe igho, ko okobha obhoobha ubhwa okobhotorrwa ikiina mbo bhukughira abhanto bharabha na entareki. Omonto uwa entareki, uyo nkunyora are righonshe tereraahekerana ko-we he.¹⁹Bheeto ntohanshire Wayobha kora bharikyeto bhonswe ko bhoora Waryobha yaatangire okotohansha. ²⁰Hano omonto araghambe "Oni n-hanshire Waryobha" naho areghire umukumya murikyaye, uyom-morongo. Ko okobha ono atahashire umukumya murikyaye ono akomaaha mo amaiso aghaaye tatore okohaansha Waryobha ono atakarooshe he. ²¹Ghono ngo umughiro ghono twahaywe ukurwa ku umwene, omonto wowonswe ono ahanshire Waryobha ni-gha ahanshe murikyaye.

Chapter 5

¹Omonto wowonswe ono akukumya igha Yeesu Kiristo m-moona uwa Waryobha. Wowonswe ono amohanshire umwene ono yaarwa ku Waryobha, igho igho nahanshire abhaana abhaye. ²Eng'ana eno tomanyire igha, hano twahansha abhaana abha Waryobha, hayo nkohansha tore na Waryobha umwene ko-okoghoota imighiro ighyaaye. ³Igho ni-igho tokohansha Waryobha na ukughirya imighiro ighyaaye. Kora imighiro ighyaaye te-mekong'u he.⁴Ko bhoora kera omoona uwa Waryobha naana obhotoro ubhwa ukwanga obhoghogho ubhwa ku ikyaro kono, hano twakumya Yeesu Kiristo. ⁵Bhoono n-nawe akotora ukwanga obhoghogho ubhwa ku ikyaro kono? Uyo noora akukumya igha Yeesu Kiristo m-moona uwa Waryobha.⁶Yeeu Kiristo n-we yaasha ko okoherea amanshe na amanyinga. Tiyaishire kohetera amanshe agha obhobhatisyo aghene igho he kasi kora okohetera ko amanyinga aghaaye ghano yitekiri ko-mosarabha. ⁷Ko bhuyo bheeho ebhento bhitato bheno bhekwemererra obhoheene ubhwa ghayo. ⁸Abhaimererri bhayo N-Taata, Eng'ana n-yo Yeesu Kiristo na Umwika Omohoreeru uwa Waryobha, abhatato bhayo n-kento kemwe.⁹Nyoore torakumya ubhwimererri ubhwa abhanto, ubhwimererri ubhwa Waryobha mboona ubhurito bhokong'u, kobhoora bhuyo mbo bhona obhoheene bhono Waryobha yaatoora-ho ko amang'ana agha omoona uwaaye. ¹⁰Omonto wowonswe ono akukumya Omoona uwa Waryobha, uyonkunyoora ore akumiri igha ubhwimererri bhuyo nu-obhoheene. Kasi ono atakukumya Waryobha, nkomokorare m-morongo ko bhoora akwanga ukukumya obhoheene bhono Waryobha yaaghamba ko amang'ana agha omoona uwaaye.¹¹Na obhoheene bhuyo ni-igha, Waryobha yaatohana obhohoru ubhwa amakora ghonswe igho na obhohoru bhuyo m-mboona Omoona uwaaye. ¹²Omonto ono akukumya Omoona uwaaye Yeesu Kiristo, uyo aana obhohoru ubhwa amakora ghonswe igho, kasi ono atakukumya Omoona uwa Waryobha, uyo taana obhohoru bhuyo he.¹⁴¹³Ne-mbandekeye amang'ana ghano motore okomanya igha m-moona obhohoru ubhwa amakora ghonswe igho, bheenyu bhano mwakumya okohetera iriina irya Omoona uwa Waryobha.

¹⁵Oranyoore ntomayire igha nkutwitegherra are hano twamosabha kyokyonswe keera, kiyo n-nkyo kikughira torabha na obhoheene ighha ntonakyo kiyo tomosabhire.¹⁶Hano oranyoore omonto aramaaha umukumya murikyaye arakora ikitimba keno ketamoretere uruku, nigha amosabhere amaabhera na Waryobha naramwabhere na okomohaana obhohoru. Nigho ekobha ko bhano bhakokora ibhitimba ibhya eteemo iyo. Kasi bheho ibhitimba ibhyende bheno bhikwahokania omonto na Waryobha amakora ghonswe igho na ndo uruku, hayo tenkoghamba igha nigha asabherwe he. ¹⁷UKWANGA OKOGHOOTA IMIGHORO (Uasi) bhwonswe igho m-mbhokori ubhwa ibhitimba, naho bheeho ibhitimba ibhyende bheno bhetakoreta uruku, kuyo nko ukwahokaniya omonto na Waryobha.¹⁸Ntomanyire igha ono akukumya Waryobha, temokori uwa ibhitimba he, na uyo nkorendwa are ko omorembe makora na makora kora umubhisa atatore okomobheerya he. ¹⁹Bhoono ntomanyire igha bheeto na abha Waryobha tore, na ntomayire igha ikyaro kyonswe nkerenge mo obhotangati ubhwa umubhisa oora.²⁰Naho twamanya igha Omoona uwa Waryobha yaishire mu ikyaro mono na yatohaana obhong'aini, igha ntomomanyire umwene igha uwa heene na ghweki mbomwe tore nawe ko okohetera Omoona uwaaye Yeesu Kiristo. Waryobha u-wa heene, na uwa obhohoru amakora ghonswe igho. ²¹Abhaana abhaghonshe, mwiyangarre okosengerra emesambwa.

2 John

Chapter 1

¹Ku kulwa ko omoghaka kobha omokari omoghonshe na abhana bhaye,bhano nhanshire kobhohene na toni mwenehe,na kobhonse bhara bhamanyire obhohene, ²Ku ukughira yo obhohene bhono bhorenge mu imyoyo ghyeto na bhono bhorabheho bhokora na bhokora. ³Irughuto,ikyabhera,omorembe ntorabhe nabho kurwa ku Waryobha no mona waye Yeesu Kristo ,Omona wa Tata,ko obhohene na righonshe.⁴Nshomeywe bhokong'u okobha mbabhamanyire abhana bhane abhamwe bharagya no obhoronge, kobhora twanyora ehamero kulwa ko Tata. ⁵Na bhono ndakosasama uwe, omokari, ntigha ndakohamera bhohya kya bhono tware kulwa totangire, kobha eratutuna tohanshane bheto ko bheto.Na bhono mbo obhoghonshe,bhono bhukutunwa tobhenabho,kigho yatohameye. ⁶Eno yo ehamero,kigho mwaighure kulwa bhotangi,kobha moratunwa kugya no obhoronge bhuyo.⁷Ko kobha abharongo abharu bhanyaraghana mukyaro tebhakwikyeeryahe igha Yeesu Kiristo yishire kokwebhorwahe.Ono uwe omorongo nu mwikani wa Kiristo. ⁸Mwikabhahe bhenyu abhene motakasirya amang'ana ghala twamara kokora emeremo, naho bhono muhike kohanwa ekehano ikighima.⁹Wowonse ono akoghenderya na tokoghenderya kwiragheryo rya Yeesu,tana Waryobhahe.Ono akoghomerya amegho gha Yesu Kiristo ana Suwabho no Mona kemwe. ¹⁰Hano olanyore omonto arasha ko bhenyu na takoreta iregho, motakamoserenya ku imighi ighyenyu gweki motakamokerya. ¹¹Ku kughira ono akomokerya aritabherya na amasaryo ghaye.¹²Nena amang'ana amaru ghukumwandekera na tenatunire koghandekahe kwa kokona konahe.Nawe ndighomba kusha komahana na bhenyu,kobha ubhushomerwa bweto ubweto bhobhe bhohoru. ¹³Abhana bha mohala wenyu omoghonshe bharabhakerya.

3 John

Chapter 1

¹Kulwa ko omoghaka, kughya ko omoghonshewaye Gayo ono nhanshire monkoro yane. ²Omoghonshe,ndakosabhera unyore komang'ana ghaho ghonsigho no okobha no obhohoru,kwaigho enkoro yaho okotoribwa ³Nkashomerwa bhokong'u hano natebhibhwi na abhitabherya bhano bhishire kurusya obhohene bwa amakoro ghaho,kigho ukughya bhoronge. ⁴Tenena ubhushomerwa bhono bhokere bhono,ukwighwa igha abhana bhane bharaghenderya mobhoronge.⁷⁸⁵Omoghonshe,orakora bhuya bhokong'u bhora okoserenianga abhahiri bhaho hamwe na abhagheni. ⁶bhano bharusiri obhoronge bho obhohene bhwaho mwisengeryo.Orakora bhuya kobhatorya koroghendo rwabho ko temo eno ikushomera Waryobha. Kukughira ku rina rya Yesu,bhakaghya tebhagheghire kento kyokyonsehe kohamatehe. Bhono,tughi toraserienya abhanto kya bhano,nho torabhe abharagherya abhaiya ko ng'ana ya Waryoba.⁹Nkoshomire uwe hamwe na righara riyo onaryo nawe Diotrofe ono ahanshire kwikora omotangati mwibhitabherya bhayo,takwitabherya abhitabheria bharikyanehe. ¹⁰Bhono,hano nahita amang'ana ghano akokora,bhono akwiraha ko bheto amang'ana amaghogho ko bheto ghano tokokora . tarakumiahe kho mang'ana ghano tokokorahe umwene takobhasereniahe ghweki arakania bhana bhakuna kubhaserenia abhitabheria bhayo na arabhatambya mwighara¹¹Omoghonshe ,otakegha amaghogho,nigha weghe amaiya.Ono akokora amaiya nuwa Waryobha;nomokori wa maghogho tarikerya Waryobhahe. ¹²Demetrio wamahwa na abhahene bhonswe ,bhono omanyire ubhushuti bweto mbwa bhohene.¹³Nena amang'ana amaru aghukoragheria nawe tinkushamele. ¹⁴Naho nditeghera komahana na uwe bhongho hano,tulishumansha ghonswe. ¹⁵Ndasabha ubhe nomorembe. Abhasani bhane bhano nenabho hano bharakokerya naoni ndakokerya abhasani bhaho bhonswe komarina ghabho.

Jude

Chapter 1

¹Yuuda omoghorwa uwa Yeesu Kiristo, na wamwaabho Yaakobho ko-bhoora bhaabherekeeywe abhaghonshe abha Taata Waryobha bhano bhakiribhwa ku-ukughirya iya Yeesu Kiristo. ²Mwengeribhwi ko-bhohanshe na omorembe.³Abhaghonshe bhaane, enkaagha eno naakoraanga emekere kobhandekera ighoro iya ubhutungurya ubhweenyu, ekabha nkehaameerryo kobhandekera mbahiitoki muhishane ko-bhoronge imighiro gheno mwaarenge mohaaywe kamwe igho. ⁴Ko okobha abhanto nyabhorebhe bhaisoorya muyo bhughunyi ko bheenyu mbano bhaabhisirwe ekemanyeerryo ikya okokenga ikiina ikya abhanto bhano bhatare abhasureeneku. Bhano bhakoghanranshora eng'ana iya Waryobha weeto ebhe iya riragha, nukughirwa Omokama weeto Yeesu Kiristo.⁵Bhoono ndatuna mbahiiti nawe bhono mwamanyire obhoronge igha Omokama yaatunguuyi abhanto ukurwa ku-ikyaro ikya Miisiri, nawe akamara akabhasikya bhano bhataamwitabheerreyi. ⁶Na ebhehwe bheno bhetarendire obhotonge ubhwaabho abheene, bhakatigha emenyo iyaabho enkoraano. Waryobha yaabhatoora mobheraang'ani ibhya bhokora mu bhisuunte koghanya urusiko urwa okoghanya okokengerwa ikiina.⁷Kya bhoora yaare Sodoma na Ghomora na imighi gheno ghyainaarre, gheno ghyaisyohya ighyeene mo-bhosoraare bhaka bhakasoorana oronaamba rono rotaare rwa semoka. Bhakoorokibhwa kya ebherengyo bhya bhano bhakunyaanka mo omorro ughwa bhokora. ⁸Bhuyobhuyo, ko-nshera iyoiyo ko bhaara bhaakorota ebherooto bhiyo, bharaisarrya abheene ko bhoora n abharanga obhokangati, bhararongohera abhahoreeru.⁹Nokanyoora Mikaeri ekehwe akakinana enkaagha eno yaahishwananga na riisambwa na okobhehanera Mosa, okotebheerrya ukutuna okokenga ikiina kya ororeme ku-mwene, na akaghamba, "Omokama akohameeye!" ¹⁰Naho abhanto bhano bharareeta ekereme kya nsisa ko keno bhatamanyire. N ko keera bhatamanyire na keera bhamanyire-kya shityeni sheno shetaana amaitegheerro,bhayo ngo ghabhasarri. ¹¹Ndaghamba igha ko-bhaara! Ko bhoora bhasooraini ko-shera iya Kaini ko okososoorana risaryo irya Bharaamu, bhaasikire ko amsoro amaghohgo agha-koora.¹²Bhano mbarito ku-nyangi iyaabho iya obhoshonshe, bharashomerwa bhataana nsoni abhangaarri bhano bhakwiragheerrya abheene.Amasaryo ghano ghataana mbuura ghano ghakogheghwa na omokama na emete gheno ghesangokire ghetaana shehagho gheno ghyaakure kabhere gheno ghyaibhwa. ¹³Amayengo agha inyansha enene ghano ghakuruusya shensoni ishaabho abheene shinyonyoorri. Sheno shekwerera shimwaamu sheno sherenge mu-kisuunte bhokora bhokora.¹⁴Enoko n-wa muhungate ukurwa ko Adamu, yairutire ukurwa ko-bho, akaghamba igha, "Maaha! Omokama araasha okobheekwa na abheekwe ibhya abhahoreeru abhaaye. ¹⁵akenge ikiina ko-bhore monto na bhaara bhonswe bhatakumwikeerrya ko-makoro aghaabho ghamwe igho ghano bhaakora ko-shenshera sheno shetare horeeru, ko-mang'ana agha obhooro bhano bhataare abhahoreeru bhano bhaighambire ku-mweene. ¹⁶Bhano mbaara bhakwing;eheerya ng'eheerya bharabha na oronamba urwa amaghogho ku-kwikumya na okobha igha bharang'aina abhaaru.¹⁷Naho bhaghonshe abhaane, mukire amang'ana ghano ghaghambirwe na abhaahorwa abha Omokama weeto Yeesu Kiristo. ¹⁸Bhakabhateebhya igha, "Ko enkaagha iyo bhareebhaho abhasheri bhano bharimwikaana na okosoorana amang'ana aghaabho ghanoghataana ubhusureeneku. ¹⁹Abhanto bhano mbaahokania, bharaheghwa na oronaamba na okobha tebhaana enkoro-he.²⁰Naho bheenyu mbaghonshe abhaane mobhe mu-mighiro ighyeenyu na mosabhe mobhe mo-obhohoreeru. ²¹Mwikong'eerri mobhe na obhohanshe ubhwa Waryobha na ubhwa Omokama weeto Yeesu Kieisto bhono bhokotohaana obhoghonshe ubhwa bhokora na bhokora.²²Mwoorwoki obhonahse ko bhano bhatakwitabheerrya. ²³Motoori abhande ko okobharuusya mo-morro. Abhande mobhooroki ikyaabhera na ehaho, morereerre inyibhoha iyaabho.²⁴Boono ono akotora okobharenda motaituuratuura no-ora yaraghire twemeerre ko bhoronge ubhwaaye, totakaabha na obhobhe, tobhe ubhushomerwa. ²⁵Waryobha we umweene umutungurya uweeto ko-kohetera umutungurya uweeto Yeesu Kiristo, ohohoreeru bhobhe ku-mwene, obhonene, obhotoro,na shinguru mo-shenkaabha shonswe, ko bhokora na bhokora, ebhe kya igho.

Revelation

Chapter 1

¹Bhono mbhorokeribhwa ubhwa Yesu Kristo bhono Waryobha yamohaye kobhake abhoroki abhaghorwa bhaye amang'ana ghano nkehameryo ghamahekane bhongho hano. Yakore ghamanyekane kokomotoma omoraghe waye ko omoghorwa waye Yohana. ²Yohana yarusiri obhohene bhwa kera kento keno yaroshe ko ono yaritabhereyi ring'ana irya Waryobha nakobhohene bhono bhwarusibhwi kughira iya Yesu Kristo. ³Yitabheribhwa ono akosoma kobhoraka nabhara bhonswe bhakwighwa amang'ana agho obhoroti bhono nokosoka keno kekonirwe konirwemo, kokobha enkagha hang'ere.⁴Yohana, ko amasenghero muhungate ghano gharenge Asia: mobhe ne enokwe no omorembhe kurwa ku umwene ono aho, ghweki nhoyare, naono arisha, nukurwa koshenkoro muhungate ishya mobhoronge ubhwi ikitumbe kyaye ikyo obhohoru nabhokora. ⁵nukurwa ku Yesu Kristo ono arenge umushuti omohene, umwibhorwa omotangi uwa bhano bhakwa, no omonene uwa abhakama abhi ikyaro keno. Kumwene ono atohanshire nokotorobherya ibhitimbha bhyeto kohetera amanyinga ghaye, ⁶nokotokora tobhe obhokama, naabhaimereri abha Waryobha nawe Suwabho. kumwene kobhohoreru nashinguru bhokora nabhokora.⁷Maha, arasha namasaro, kera iriso nderemorora, hamwe nabhonswe bhano bhamobhetire. Nashehamate shonswe ishi kyaro mbhariyarama kukughira yaye. Nitabhereyi, Nigho ere. ⁸" Noni Bhotange Nabhuhiku" araghamba Omonene Waryobha."Ono aho, ono yarengeho, naono akusha, uwa shinguru."⁹Oni, Yohana-wamwenyu nu uwomwe ono mokosanga hamwe nawe kunyanko nobhokama no obhoghomerya ubhwa Yesu, narenge kukighinga keno kekobherekerwa Patimo kukughirya iya ring'ana irya Waryobha nubhushuti ubhwa Yesu. ¹⁰Narenge Monkoro urusiko urwo Omokama. Nkighwa isiko yane obhoraka obhonene kyubhwa ekombhyo. ¹¹bhoraghamba,"konyakonya koketabho ghano okomaha, naoghahire momasengero muhungate,kugya Efeso, kughya Smima, kughya Pergamo, kughya Thiatira, kughya Sardi, kughya Philadephia,nukughya Laodikia"¹²Nkisiyorya komaha mbhoraka bhwawe ono yashumashanga naoni, nahano nisiyori nkamaha shintimo ishe ezahabu ishe bhemore muhungate. ¹³Ghate ghate iya shintimo ishe ebhemore yarengemo uwomwe kyo omona uwa Adamu, yibhohire engansho entambe eno yahikanga nse iya maghoro ghaye, nurunugha urwe edhahabu kwinara ikikubha kyaye.¹⁴Omotwe ghwaye nashintukya shaye nendabhu share kya amaghena agha righoro, naamaiso ghaye gharenge kya shendeme isho omoro. ¹⁵Amaghoro ghaye gharenge kya ikyoma keno kekotirwe bhokong'u, kikyoma keno kehetibhwi momoro, no obhoraka bhwaye bhwarenge kyo obhoraka ubhwa amanshe amaru ghano ghakoghera bhokong'u. ¹⁶Yarenge aghotereye ibhinyonyi muhungate mokobhoko kwaye ukwa bhoryo, nukurwa mumunywa ghwaye ghwarenge narisabha iryoghe reno ryarenge ritiribhwi mbara ibhere. Ubhusyo bhwaye bhwarangaserwanga kyo obhorabhu obhororo obhwe eryobha.¹⁷Hano namoroshe, nkaghwa momaghoro ghaye kyo omonto ono akure. Akatora okobhoko kwaye ukwa bhoryo ighoro yane nokoghamba, "Otakobhoha!Oni noni bhotange nakihiko, ¹⁸ono nkoheshera,naho nare nakwa, ghweki maha, mohorunde bhokora nabhokora! nena shenfongoro ishu uruku nishamobhehwe ebheghogho.¹⁹Kuigho, ghakone kone ghano waroshe, ghano ghaho bhonigho, naghano gharisha hano ghano ghareheta. ²⁰Kobhora ikibhisire iki ibhinyonyi muhungate bhera waroshe kokobhoko kwane ukwabhoryo, nashintimo ishe edhahabu muhungate: ibhinyonyi muhungate bhera mbharaghe abha amasengero muhungate, nashintimo muhungate namasengero muhungate."

Chapter 2

¹Ko abharaghe abha risengero irya Efeso kona kona: Ghano mang'ana gha ora akoghota ibhinyonyi muhungate mokobhoko kwaye ukwa bhoryo. Umwene ono akughya mushintimo shera muhungate ishe edhahabu akaghamba igha," ²Nemanyire keno okore naemekere ghyaho komeremo nobhoghomerya bhwho ubhukwikumirya, naigha totore kobha hamwe nabhara bharenge abhaghogho, ghweki obhasakiri bhonswe bhano bhakwibherekera igha mbhahorwa naho tebhahorwahe, nabhamahekeni igha mbharongo.³Nemanyire ona obhoghomerya, nawahetera maru kukughira iyi rina ryane, natorarosahe. ⁴Naho reno ndyo nenaryo ighoro yaho, watigha obhoghonshe bhwaho bhono watangire. ⁵Kuigho hita hanowaghoye, okosabha amabhe nokokora amang'ana ghano wakoranga kurwa bhotange, Orange kosabha amabhe, nendashe waho nkurusi intimo yaho kurwa ahase hako.⁶Naho uwe ona reno, noreghire ghara ghonse ghakorwe agha Wanikolai, ghano kura oni nengareghire. ⁷nanyore ona okotwe, iteghera ghara Enkoro ekotebhya amasengero. Nako ora akuhisha nendemoha are shehagho isho omote ogho obhohoru, bhono bhorenge momoghondo ughwa Waryobha⁸Nakobharaghe abha risengero irya Smima konakona: 'Ghano mang'ana agha ora arenge omotange numusiti ono yakure naghweki akaryoka: ⁹" Nemanyire inyanko yaho nobhotaka bhwaho{naho uwe mwame ore} nobhorongo bhwa bhara bhakwibherekera Wayahudi{naho tebhohe-abhene nisengero irya risambwa}.¹⁰Otakobhoha inyanko eno erakunyore. Maha! risambwa reratuna kobharekera abhamwe bhenyu mushera okoreke mosaghibhwi, namoranyore inyanko shinsiko ikomi, Mobhe bhahene kohekera kukwa, nandebhahana urusurya urwo obhohoru. ¹¹Nyore ono okotwe, iteghera Enkoro kyaigho ekotebhya amasengero. Umwene umuhishi tarebha naisoro ryu uruku urwa kabherehe.'¹²Komoraghe uwa risengero irya Pergamo kona kona: Ghano ngho akoghamba umwene ono anabho nisabha iryoghe, rena obhoghe mbhara ibhere. ¹³" Nemanyire hano omenyire-ahase hano ikitumbhe ikya risambwa kere. Kuigho uwe waghota bhokong'u irina ryane, natewatighire umughiro ghwaho kuwonihe, kurwa nsiko shera isha Antipasi umushuti wane, omohene wane, ono yitirwe mobhenyu, hayo nho risambwa remenyire.¹⁴Nawe nena amang'ana makigho kuuwe: onabho iyo abhanto bhano bhakomanya amaghyo agha Balaamu umwene ono yeghiri Balaki kotora ebhehaghe mobhoronge ubhwa abha Israel, kobhake bhare ibhyakorya bheno bhyarusibhwi ituho komatughi naamaigha. ¹⁵Bhuyo bhuyo kura uwe wonse nonabho abhwe bhabho bhano bhakomanya ameghyo agha Wanikolai.¹⁶Bhono sabha amabhe! hano orange kosabha amabhe, nendashe bhongo hano, nanendakore rihe ighoro yabho kwi sabha reno rikurwa mumunywa ghwane. ¹⁷Nyore ona okotwe, iteghera Enkoro keno ekotebhya amasengero. Umwene ono akuhisha, nendamohane ebhemwe ibhye esesoro eno yabhisirwe, ghweki nemohana righena rirabhu reno rekonirwe konirwe irina rehya ighoro yako, irina reno retamanyekeni numwene kera ono yarinyora."¹⁸Ko omoraghe uwa risengero irya Thiatira konakona: "Ghano ngho amang'ana agho omona uwa Waryobnha, ono ana amaiso ghaye ghano ghakoka kyoromesyo, nebherenge nkikyoma keno kisighitibhwi bhokong'u: ¹⁹"Nemanyire keno okore-obhohanshe bhwaho numughiro nobhoghomerya ubhubhwera, ghweki igha amakoro ghaho agha bhongo hano ghakere kera watangire.²⁰Nawe nena reno ighoro yaho: oramoghomerya omokari Yezebeli ono akwibherekera omoroti omokari. Komeghyo ghaye, arabhasirya abhabhaghati bhane kokora amaigha nokorya ibhyakorya bheno bhirusibhwi ituho kuritughi. ²¹Namohaye umweya ogho kosabha amabhe, nawe takutuna kutigha obhosarya bhwayehe.²²Maha!Ndemorekera koketanda ikya amaroye, nabhara bhakokora obhosorare nawe kunyanko enene, hano bhatasabhire amabhe komakoro ghabho. ²³Ndebhatema abhana bhaho bhakwe naamasengero ghonswe ghamanye igha oni noni nkwitaha amaiteghero noronambha. Nehana kera omwe wenyu ko ekerengere ikya amakoro ghaye.²⁴Nawe abhamwe bhenyu bhano mwasabheye Thiatira, nakobhara bhonswe motaghotire iryeghyo reno, nabhano motamanyire ubhubhisa ubhwa risambwa, ndaghamba kobhenyu,"tentore ighoro yenyu umurigho ghoghonswe." ²⁵Kwi ing'ana ryoryonswe, nkehameryo mobhe bhoronge kohekera hano ndisha.²⁶Wowonse ono akobhaha nokokora kera nakora kohekera ikihiko, kumwene ndemoha obhobhahi ighoro iyi ikyaro. ²⁷Arebhabhaha ninyimbo iyi ikyoma, kya amabhakori agho obhototo, arebhabhuna bhetene bhetene. ²⁸Kyaigho nanyore kurwa ko Tata wane, ndemoha ikinyonyi ikya kunkyo. ²⁹Orabhe nokotwe, iteghera kera kikughira Enkoro ekotebhya amasengero."

Chapter 3

¹Ko omoraghe uwa risengero irya Sardi kona kona:"Amang'ana agha ora aghotereye shenkoro muhungate isha Waryobha nibhinyonyi muhungate." Nemanyire keno okore.Ona umukumo ghokobha nobhohoru, nawe muku ore. ²Obhenga oratengesha okong'eri amang'ana ghano ghasagha, nawe hang'e ghare kukwa, kobhora tenaroshe amakoro ghaho igha ghabhaye mobhoronge ubhwa Waryobha wane.³Kuigho, hita, ghara wanyore nukughaighwa. Ghaghotere nokosabha amabhe.Nawe hano otatengeshire, nindisha kyumwibhi, natoremanya nenkaghake ndisha ighoro yaho. ⁴Nawe kona amarina makigho agha abhanto abha Sardi bhano bhatachafoye shingibho shabho. Mbarighya hamwe naoni, bhaibhohire shingibho shendabhu, kobhora bhaisaini.⁵Umwene ora akuhishanga nariibhohibhwa shingibho shendabhu, naoni tindiryanga irina ryaye moketabho ikyo obhohoru, ghweki nindiritabherya irina ryaye mobhoronge ubhwa Tata wane, namobhoronge ubhwa abharaghe. ⁶Orabhe nokotwe, iteghera Enkoro hano yatebhya amasengero."⁷Ko abharaghe abha risengero irya Philadefia kona kona: Amang'ana agha ono arenge omohoreru nomohene-ono arenge norofongoro urwa Daudi, ono ana obhotoro ubhu kwighora nataho uwu kusikahe, uwe akusika nataho mwighorihe. ⁸Nemanyire amakoro ghaho. Maha, nkotoreye mobhoronge bhwaho nkohaye ekeseku keno kighoywe keno ketana umusiki kokobha shinguru shaye nenke nawe yanaghya eng'ana yane, natoraryangahe irina ryane.⁹Maha! nakoha abha risengero irya risambwa, bhano bhakoghamba igha mbayahudi naho tebhohe, kigho bhono nkobhang'aina bhare.ndebhakora bhashe bhaitughame mobhoronge ubhwa amaghoro ghaho, nambaramanye igha nenkohanshire. ¹⁰kobhora areghotire ring'ana ryane kobhoghomerya, nendakorende konkagha yaho iyo kosaghibhwa eno ikusha kukyaro kyonswe, kobhasaghya bhara bhonswe bhamenyire kukyaro. ¹¹Mbongo ndisha, Ghotera bhokong'u kera onakyo, naho atakasha kobhaho monto atakasha kukurusya urusurya rwaho.¹²Umwene ora akobhaha nendemokora abhe intimo mwisengero irya Waryobha wane tarirwamohe naoni nendekora keno ighoro yaye irina irya Waryobha wane, irina iryu umughi ughwa Waryobha wane (Yerusalemu mpya, eno irika kukurwa mwisaro ko Waryobha wane) nairina ryane rehya. ¹³Umwene ono ana okotwe, naighwe eng'ana eno Enkoro ehoreru yatebhiri amasengero."¹⁴Nako abharaghe abha risengero reno rerenge Laodikia kona kona: "ghayo mang'ana gha ono yaitabherya, umushuti omohene, kurwa kobhotangi obhwo okobhomba ukwa Waryobha. ¹⁵Nemanyire amakoro ghaho, igha torenge momeshu nunyora nigho tokobherahe, ndighomba igha okobhaye momenshu hande wibherera! ¹⁶Bhono, kobhora nkobhera ore, torenge momenshu bhokong'uhe ghweki tokohya bhokong'uhe, nendakoroke urwere mumunywa ghwane.¹⁷Kokobha oraghamba, "Oni mwamende, niyamehya bhokong'u, natentonibhwi nakentohe, "Nawe tomanyire igha uwe no omoro ore, uwo okosorombara, omotaka, umuhukuru, nankeng'abhi ore. ¹⁸Iteghera amang'ana ghane: ghora ko oni edhahabu eno yoghibhwi komoro okoreke wamehe, ghweki oghore shingibho shendabhu okore wibhohe kukubhisa ekeng'abhi kyaho, niiryogho irya amaiso okoreke omahe.¹⁹Kera ono hanshire, ndamoragherya nukumweghya kyaigho akotonerwa komenya, kuigho, kabhe omohene nokosabha amabhe. ²⁰Maha ndemera ghate ghate yekeseku kobhorya kono. Wowonse ono akwighwa obhoraka bhwane nukwighora ekeseku, nendashe nokosoha kawaye, nokorya ibhyakorya nawe numwene hamwe naoni.²¹Umwene ora yabhaha, nendamohane umweya ughu ukwikara nawe hamwe naoni ighoro iyi ikitumbhe kyane ikyo bhohoru ikya bhokora, kyaigho oni nabhahire nukwikara hanse hamwe ko Tata wane ighoro iyi ikitumbhe kyaye ikyo obhohoru ikya bhokora. ²²Umwene ono ana okotwe, yiteghere keno Enkoro yaghambeye amasengero."

Chapter 4

¹Hano ghano ghahoye naroshe,nkamaha igha ekeseku kyerenge kighoywe koryobha.obhoraka obhotange,bhokashumasha naoni nkye enkombhi,bhoraghamba,"nsho hano,nenkorokya ghano gharabheho hano ghayo ghararweho." ²Kamwe igho narenge mo Nkoro,nkamaha ikitumbe ikya obhokora ketorwe koryobha no omonto uwomwe yikayeko. ³Nawe ora yarenge yikayeko yaroshwe kyu uwitubho yareghena irya yaspi na akiki,ryarengeho rita rya bhasi ryarenge rinare ikitumbe kera,reramahekana kya zumaridi.⁴Ukukinara ikitumbe ikyo bhokora bhyarengeho ibhitumbe ibhyo obhokora ibhyende merongo ebhere nabhine,nabhano bhaikaye kubhitumbe ibhyo obhokora bharenge abhaghaka merongo ebhere nabhane,bhaibhohibhwi shingibho shendabhu nashisurya ishe dhahabu mometwe ghyabho. ⁵Kurwa kukitumbe kyo obhokora sharwereyeko shemesyo shamesyanga,obhoraka nenkobha nebhemore ibhyo omoro mbhyokanga mobhoronge ubhwi ikitumbe ikya obhokora,shiyo nsho shenkoro muhungate isha Waryobha.⁶Ghweki mobhoronge ubhwi ikitumbe ikya bhokora kera yarengeho inyansha iye kerore. Bhonswe ukwinara ikitumbe ikyo bhokora bharengeho abhahoru bhane, bharenge bhaishoye amaiso mobhoronge naisiko.⁷Mwene bhohoru omotangi yatubhaini kye endwe, uwakabhere yatubhaini nekemore, uwakatato yare nubhusyo kyu obhomonto, uwakane yatubhaini kya ritonyi reno rikwibhuruka. ⁸Abhahoru bhande bhara bhane kera omwe yarenge namabhabha asansabha, bhaishoye amaiso ighoro nanse. Ubhutiko nomobhaso tebhakutigha koghambahe, "Omohoreru, Omohoreru, Omohoreru, Omokama Waryobha, omobhahi ighoro iya bhonswe, ono yarengeho, ono aho, naono arisha."⁹Nkagha yonswe abhahoru hano bharusya obhohoreru, esoko nukukumya ono yarenge aikaye mobhoronge ubhyi ikitumbe ikyo obhokora, umwene ono amenyire bhokora nabhokora, ¹⁰abhaghaka merongo ebhere nabhane bhakaghwa mobhoronge bhwaye ora aikaye kukitumbe ikya bhokora, nabho nkumwitabherya bhare ora arenge nobhohoru bhokora nabhokora bhonswe nkorekera bhare shisurya shyabho mobhoronge ubhwi ikitumbe ikya bhokora bharaghamba, ¹¹" Waitabheribhwa uwe Omokama weto{na}Waryobha weto, kunyora obhohoreru nesoko nobhotoro. Kobhora uwe nuwe wabhomba ebhento bhyonswe, nakukughira iyo obhoghonshe bhwaho mbhyareho bhyonswe bhekabhombwa."

Chapter 5

¹Nho naroshe mokobhoko kwaye ukwa bhoryo umwene yaikaye kukitumbe kera ikya bhokora, eketabho keno kyakonirwe bhotange nabhuhiku, kyarenge ketoreywe emebhaso muhungate. ²Nkamaha omoraghe uwa shinguru arabhatebhya ko obhoraka ubhwa ighoro, "nawe akotora kokekondokora eketabho nukurusyako emebhaso ghyako?"³Taho monto koryobha hande kukyaro hande nse yikyaro ono yatore kokondokora eketabho hande kokesoma. ⁴Nakure bhokong'u kobhora teyatokire monto wowonse ono yatore kokekondokora eketabho nunyora kokesoma. ⁵Nawe uwomwe uwa bhaghaka akantebhya, "Otakakura, Maha! Endwe iye semoka iya Yuda, ritinya irya Daudi, umwene yabhaha, nana obhotoro bhokokondokora eketabho nemebhaso ghyako muhungate."⁶Ghate yikitumbe kyobhokora nabhara abha obhohoru bhane naghate iya bhaghaka, naroshe omona uwa ring'ondi aimereye, aramahekana kyahano yitirwe. yarenge namatera muhungate namaiso muhungate-sheno ne enkoro muhungate isha Waryobha sheno shatomirwe kukyaro kyonswe. ⁷Akasha akaghegha eketabho kera mokobhoko ukwa bhoryo bhwaye ora yaikaye ighoro iyi ikitumbhe kera ikya bhokora.⁸Nahano yakegheghire eketabho kera, abhahoru bhayo bhane nabhaghaka merongo ebhere nabhane bhakaghwa mobhoronge ubhwa omona uwa ring'ondi, kera uwomwe wabho ana enkobhe, ne ebhekondeko ibhye edhahabhu bheno bhishoye amaghuta, agha amasabho agha abha horeru.⁹Mbharetiri riryeto rehya: "Nuwiseni koghegha eketabho kiyo nokotanshora emebhaso ghyako, kobhora washinshwa, okaghora Waryobha komanyinga ghaho abhanto abha kera esemoka nekeghambho ikya abhahiri nikyaro. ¹⁰Okabhakora kobha abhakama naabhaimereri abha Waryobha weto, nabho bhakabhaha ighoro yikyaro."¹¹Ghweki nkamaha nukwighwa obhoraka ubhwa abharaghe bharu kurwa shentahana shonswe ishi ikitumbhe ikya bhokora-abhaghaka nabhano bhano obhohoru mbharenge ebhekwe ikomi kukyorwa kyorwa ebhekwe ikomi nekekwe kukyorwa ekekwe. ¹²Bhakaghamba kobhoraka bhwi ighoro, Naisire omona uwa ring'ondi ono yashinshirwe, abhogheghe obhotoro nubhwame nesoko nashinguru no okosokwa nabhahoreru ne enokwe."¹³Nkaighwa kera keno kyabhombhwa koryobha nakukyaro nanse yikyaro hande ighoro yinyansha, nebhento bhyonswe bheno bherenge monse nabhighure bheraghamba, "kumwene ono aikaye kukitumbe ikyo bhokora nakomona uwa ring'ondi,ebhe enokwe, esoko, obhohoreru nashinguru isho kobhaha bhokora nabhokora." ¹⁴Abho obhohoru bhane bhakaghamba, "Nigho ere"nabhaghaka bhara bhakaghwa bhakaitughama.

Chapter 6

¹Ghweki nkamaha omona uwa ring'ondi hano yatashoye oghomwe ughwe emebhaso ghera muhungate, nkaighwa uwomwe uwa abhahoru bhara bhane araghamba kwabhoraka bhora bhutubhaini noromesyo, "Nsho!" ²Nkamaha yarengeho efarasi endabhu!Ono yairinireko yarenge naribhakori, akahanwa urusurya. Nawe wonswe akarwaho nobhobhahi okoreke abhahe.³Enkagha omona uwa ring'ondi yaighoye emobhaso ughwa kabhere, nkighwa mwene bhohoru uwa kabhere araghamba,"Nsho" ⁴Ghweki efarasi yende ekasha-emberetu kyo omoro. Ono yarenge yikayeko akahanwa umweya kuirusyaho komorembe kukyaro, kobhake abhanto bhashinshane. Ono yareng.⁵Hano yatashoye omobhaso ughwa katato, nkamwighwa uwa katato ora umwene bhohoru araghamba, "Nsho" nkamaha efarasi imwamu, numwene ora aikayeko ana ekerenghero momabhoko ghaye. ⁶Nkaighwa obhoraka bhono bhwamahekaini bhorarwera kuwomwe wabhara bhano obhohoru eraghamba, "ekebhakori ikye ngano ne isumuni emwe ne ebhebhakori bhitato ibhi ishayiri ni isumuni emwe. Nawe teghasari amaghuta nunyora nidivai."⁷Hano natashoye omobhaso ughwa kane,naighure obhoraka ubwa mwene bhohoru uwa kane bhoraghamba, "Nsho" ⁸Ghweki nkamaha efarasi ibhuku. Ono yairinireko irina ryaye yabherekeywe umuku, naebhehwe ebheghogho bhekamosorana. Bhakahanwa obhobhahi ritene kukyaro, kwita kwisabha, kunshara nakomaroye, nakushitiyenyi kukyaro.⁹Enkagha eno omona uwa ring'ondi yatashoye omobhaso ughwa katano, nkamaha nse iya hanse ahahoreru, shenkoro isha bhano bhaitirwe kukughira iya ring'ana irya Waryobha nu ukughirya iyu ubhwitabherya bhono bharenge nabho. ¹⁰Bhakakura ko obhoraka obhonene, "kohekera rohe, omobhahi uwa bhyonswe, omohoreru nomohene, ndohe orekengera ikina bhano bhaikaye ighoro yi kyaro, kobhahakya amanyinga gheto?" ¹¹Nabho bhakahanwa kera omwe wabho engansho endabhu nokotebhibhwa igha bharatonerwa koghomerya hakigho koreke bhahike kuhika abhakori abhe meremo nabhahiri bhabho abhe ekekari nabhikishasha bhano bhonse bharitwe, kyaigho bhonse bhabhaitire.¹²Enkagha omona uwa ring'ondi yatashoye omobhaso ughwa kasansabha, nkamaha kyarengeho ikirighiti ekenene. Iryobha rekamwama kyareghonera iryu ubhushingore, nu umweri umughima ghokabha kya amanyinga. ¹³Ibhinyonyi bhekaghwa kukyaro kye emete hano ghyaharokanga amato ghako, hano ghwahutwa no omokama umwaru. ¹⁴Risaro rekarusibhwaho kye ekaratasi eno isisirwe,nakira ekekereghe ni ikighingha kekang'anyibhwa ahase hako.¹⁵Ghweki abhakama abhi ikyaro nabhaimereri na abhanene abharihe, abhame, nabhashinguru, nakera omoghorwa nabhahene, bhakaibhisa momasana namomatare ghano ghare mokekereghe. ¹⁶Bhakatebhya ebhekereghe namatare, "mutughwere! mutubhise mobhoronge ubhu ubhusyo bhwaye umwene ora aikaye ighoro iyi ikitumbe ikyo obhohoru ne enkoro iyo Omona uwa Ring'ondi. ¹⁷Kobhora urusiko orokoro urwo obhoreru?"

Chapter 7

¹Hano ghayo ghahoye akamaha abharaghe bhane bhaimereye koshentahana inye ishi ikyaro, bharebhereye emekama koshentahana inye kukyaro kushinguru koreke ghotakabhaho omokama ghono ghukuhuta kukyaro, ighoro iyi inyansha hande komote ghoghonse. ²Nkamaha omoraghe wonde arasha kurwera bhosomoka ryobha, ono yare nomobhaso ughwa Waryobha uwo obhohoru. Akakura ko obhoraka ubhwa ighoro kobharaghe bhane bhano bhahaywe obhotoro obhokosarya ikyaro niinyansha. ³Motakasarya ikyaro, inyansha, hande emete kohekera hano urinyora tomare kotora emebhaso koshepaji isha kometwe ighya abhakori abhe emeremo abha Waryobha weto."⁴Nkaighwa ekerengere kyabho bhara bharenge nemebhaso ighana imwi namerongo ene nabhekwe bhine kukurwa kurwa esemoka iya abhanto abha Israel. ⁵Ebhekwe ikomi nabhibhere kurwa esemoka iya Yuda bhakatorwa emebhaso, ebhekwe ikomi nabhibhere bhande kurwa esemoka iya Ruben, ebhekwe ikomi nabhibhere bhande kurwa esemoka iya Gadi, ⁶ebhekwe ikomi nabhibhere bhande kurwa esemoka iya Asheri, ebhekwe ikomi nabhibhere bhande kurwa esemoka iya Naftari, ebhekwe ikomi nabhibhere bhande kurwa esemoka iya Manase.⁷ebhekwe ikomi nabhibhere bhande kurwa esemoka iya Lawi, ebhekwe ikomi nabhibhere bhande kurwa esemoka iya Simoni, ebhekwe ikomi nabhibhere bhande kurwa esemoka iya Israel, ⁸ebhekwe ikomi nabhibhere bhande kurwa esemoka iya Zebuloni, ebhekwe ikomi nabhibhere bhande kurwa esemoka iya Yusufu, neebhekwe ikomi nabhibhere bhande kurwa esemoka iya Benyamini bharenge bhabhasirwe.⁹Hano ghayo ghahoye namahire, yarengeho esango enene iya abhanto bhano taho monto ono akatore kobhara-kurwa kera ikyaro, esemoka, abhamanyane, ebheghambo-bhaimereye mobhoronge ubhwi ikitumbe ikyo obhokora namobhoronge ubhwa omona uwa ring'ondi.Bharenge bhaibhohire shengansho shendabhu nabhana amasagharya agho omotende momabhoko ghabho, ¹⁰nambabherekeranga ko obhoraka obhonene: "Ubhutungurya nko Waryobha ono ikaye kukitumbhe ikya bhokora, nakomona uwa ring'ondi!"¹¹Nabharaghe bhonswe mbarenge bhaimereye shentahana shonswe ishi ikitumbhe ikya bhokora nabhaghaka bhayo, naisha abhane abhahoru bhara, bhonswe bhakaghwa bhubhumaye mobhoronge ubhwa ikitumbhe ikya bhokora, bhamwitughamere Waryobha, ¹²bharaghamba, "Nigho ere!Enokwe, obhohoreru, esoko, ukukumya, abhasoku, obhotoro nashinguru bhebhe ko Waryobha weto bhokora nabhokora!Nigho ere!"¹³Naho uwomwe uwa abhaghaka bhara akamborya, "bhano mbabhowe bhaibhohire shengansho shendabhu, nahai bharure? ¹⁴Nkamotebhya, "Omokama wane, numwene omanyire, "akahonshora, "bhano mbhara bharure munyanko enene. Bhafura shengansho shabho okore sherabhe ko amanyinga agha Omona uwa ring'ondi.¹⁵Kuigho, bharenge mobhoronge ubhwi ikitumbe kya bhokora ikya Waryobha, nabharamwitabherya ubhutiko nomobhaso mwisengero ryaye, umwene ono aikaye ighoro iyi ikitumbhe ikya bhokora naryarya ribhuru ryaye ighoro yabho. ¹⁶Tebharebha nansharahe, kura nyontahe. Iryobha tererebhabharahe, kura omoro teghorebhasambahe. ¹⁷Kokobha Omona uwa ring'ondi uyo ono arenge ghate ghate iyi ikitumbhe ikyo obhokora narebhanaghya nokobharongeka mokesekani ikya amanshe agha obhohoru, Waryobha narebheya kera irisori komaiso ghabho."

Chapter 8

¹Enkagha Omona uwa ring'ondi yighoye omobhaso ughwa muhungate, koryobha nhakire nkagha ntene. ²Nho naroshe abharaghe muhungate bhaimereye mobhoronge bhwa Waryobha, nabhakahanwa shenkombhyo muhungate.³Omoraghe wonde akasha, aghotereye ribhakori irye edhahabu eno ena ubhuvumba, aimereye ahase ahokotebherya. Akahanwa ubhuvumba ubhwaru koreke abhurusi hamwe namasabho bhaitabheri bhonswe ko ahase ahokotebherya ahe edhahabu mobhoronge ubhwi ikitumbe ikyo obhokora. ⁴Iryoki iryo ubhughundirya, hamwe namasabho agha abhaitabherya, bhokarina ighoro mobhoronge ubhwa Waryobha kurwa momabhoko agha abharaghe. ⁵No omoraghe uyo akaghegha ikishesho kera, akatoramo omoro ughwa ahase aho okotebherya akagherekera hanse ighoro yikyaro, bhokarweraho obhoraka bhwe nkobha, shemesyo nikirighiti kukyaro.⁶Nabharaghe bhara muhungate bhano bharenge nashekombhyo muhungate bhakaiserenya kushihuta. ⁷Omoraghe omotangati akahuta enkombhyo yaye, naekatwa imbura iya amaghena no omoro ghono ghwishogheni namanyinga. Bhekatabhutwa hanse kukyaro okoreke ritene ryako kubhitato rerongore, ritene kubhitato ibhye emete bhekarongora nubhunyanki bhonse ubhunyereghetu bhokarongora.⁸Omoraghe uwakabhere akahuta ekombhyo yaye, ne ekento kyekekereghe ekenene keno kyarongoranga nomoro kekatabhutwa munyansha. Ikitweno ikyakatato iki inyansha kikisiyorya kekabha amanyinga, ⁹ikitweno ikya katato ikya bheno bhyare koheshera munyansha iyo bhekakwa, nikitweno ikya katato ikya shemeri nshasarekire.¹⁰Omoraghe uwakatato akahuta ekombhyo yaye, ekemore ekenene kekaghwa kurwa koryobha, yarenge eng'are kye kurunzi, ekaghwera ikitweno ikya katato ikya imyoro nebhesekani ibhya amanshe. ¹¹Irina irye kemore kiyo pakanga ekasyorya ikitweno ikya katato ikya amanshe kekabha pakanga, nabhanto abharu bhakakwa kyaigho amanshe gharenge maroro.¹²Omoraghe uwa kane akahuta enkombhyo yaye, ikitweno ikya katato ikye eryobha kekatemwa, hamwe nikitweno ikya katato ikyu umweri, nikitweno ikya katato ikyu ekemore. Kuigho ikitweno ikya katato ikya bhyonswe bhiyo ikisyorya kobha ikisunte: ikitweno ikya katato ikyo omobhaso ni ikitweno ikya katato ikyu ubhutiko tibhyarenge nabhorabhuhe.¹³Nho naroshe, nkaighwa, oraghamba kobhoraka obhonene igha mohoko, mohoko, mohoko ghwabho kobhara bhaikaye kukyaro!Kobhora yo obhoraka bhwabho obhonene, "bhono bhukutighara obhwe enkobhyo iya abharaghe bhatato bhano bharenge bhaisemiri kuhuta."

Chapter 9

¹Ghweki omoraghe uwa katano akahuta enkobhyo yaye. nkamaha ikinyonyoni kerarwa kwisaro, keghoye kukyaro,nawe akahanwa orofongoro kurwa kwisaro, ndoghoye ighoro iyi kyaro, nawe akahanwa orofongoro urwa reroma irya mobhehwe ebheghogho. ²Akaeghora reroma irya mobhehwe ebheghogho, rekarwamo iryoki iryaru ki iryoki irya ribheri rinene, rekaribha eryobha nu urwire bhekabha kisunte kukughira yiryoki irya mweroma mora.³Monse iyi iryoki shingighe shekarwamo kusha ighoro iyi ikyaro, nabho bhakahanwa shinguru kye ketoromoni ighoro yikyaro. ⁴Shekatebhibhwa shetakasarya amanyanki agha ikyaro, nunyora nkento kyokyonswe keno kerenge ekebhese, hataomote ghoghonswe, nkobhanto bhara bhatana emebhaso ighya Waryobha ko obhotoro ubhwa ubhusyo bhwabho.⁵Tebhahaywe ehamo iyukobhaita abhanto bhayohe, nigha bhabhanyanki imyeri etano. Obhoro bhwabho bhwarenge kyabhora ubhwo koromwa neketoromoni hano kyaroma omonto. ⁶Kushinsiko shiyo abhanto mbarituna uruku, nawe tebharikwahe. Mbarighomba kukwa, nawe uruku ndorebhang'osa.⁷Itubho iya shingighe shiyo nsherenge kye shefarasi sheno sheserenibhwi kwihe naighoro iye metwe ghyabho ku urusurya, urwi itubho iye edhahabu,nu ubhusyo bhwasho mbhware kyu ubhusyo ubhwa abhanto. ⁸Bhare nashintukya kisha abhakari namino ghabho ghare kya aghendwe. ⁹Bhare nibhikubha ki ibhikubha ibhye ibhyoma nobhoraka ubhwa amabhabha ghabho bhware kyo obhoraka ubhwa shemotoka nsharu isha mwihe nashefarasi sheno shekokenya kughya mwihe.¹⁰Bhare nemekera gheno ghekoroma kye eketoromoni, komekera ghyabho bhare nashinguru ishu ukunyahara abhanto ku imyeri etano. ¹¹Bhare nawe kyo Omokama ighoro yabho abharaghe abha mweroma reno retana ubhuhiku. irina ryaye Kokiibrania yabherekerwanga Abadoni, nakukiyunani yabherekerwanga Apolioni. ¹²Aho omotangati yaheta. Maha! Reno rerarweho kona shehaho ibhere sherasha.¹³Omoraghe uwa kasansabha yahutire enkombhyo yaye, nkaighwa obhoraka bhorarwera mbhareka iya ahase hano bhakotebherya ahe edhahabu eno erenge mobhoronge ubhwa Waryobha. ¹⁴Obhoraka bhokatebhya omoraghe uwa kasansabha ono yare nenkombhyo, "Bhahatera abharaghe bhane bhano bhabhohirwe ko omoro umwaru Efrata." ¹⁵Abharaghe bhara bhane bharenge bhahoywe ko enkagha iyo, urusiko ruyo, umweri ghuyo, omoka ghuyo, mbhatighirwe bhabhaite emwe iya katato iya abhanto.¹⁶Risabhu irya abhasirikare bhano bharenge ighoro iye efarasi yarenge ebhekwe merongo ebhere kukyora kyora ebhekwe ikomi, nkaighwa ekerengere kiyo. ¹⁷Igho nigho naroshe shefarasi ko amaiteghero ghane, nabhara bhaikayeko. ibhikubha bhyabho bhyarenge bhekangare kyomoro, ubhuruu bhono bhoheye ninshano eno etaheye. Emetwe ighya shefarasi bhyatubhaini nemetwe ighye endwe, namuminywa ghyabho ghokarwamo omoro, iryoki nikibhiriti.¹⁸Ritene imwe mo atato irya abhanto bhakabhaita ko amatemo atato ghayo, ko omoro ghuyo, ni iryoki riyo ni ikibhiriti kiyo, ghano gharure muminywa ghyabho. ¹⁹Kobhora shinguru ishe efarasi sharenge muminywa ghyabho namomekera ghyabho-kokobha emekera ghyabho ghyarenge ki inshoka, bharenge nemetwe gheno bhaghetomeye kunyahara abhanto.²⁰Abhanto bhano bhasaghire, bhara bharenge bhataraitwa nebhetemo bheno, tebhasasameye emeremo ighya amabhoko ghabhohe, nunyora mbhara bhaitabherya amasambwa, namatughi aghe edhahabu, shehera, ebheghera, amaghena nemete-ebhento bheno bhetakotora komaha, kwighwa, hande koghenda. ²¹Kura tebhaihimire ubhwiti bhwabhohe, ubhuturutumbi, obhosorare bhwabho hande nko enshera yubhwibhi.

Chapter 10

¹Ghweki nkarora omoraghe wonde uwa shinguru araika kurwa kwisaro, akundikiywi amasaro, nairita irya bhasi komotwe ghwaye, nu ubhusyo bhwarenge kye eryobha, amaghoro ghaye kishintimo isho omoro. ²Mokobhoko kwaye kyarengemo eketabho ekeke kekondokoywe, akatora okoghoro kwaye ukwa bhoryo ighoro iyi nyansha nokobhomosi ighoro iyi ikyaro.³Wonse akakura ko obhoraka obhonene kye endwe hano yaruma. nkagha akukura imirumo muhungate ngyarumire gherarusya obhoraka. ⁴Imirimo ghiyo muhungate hano ghyarumire, narenge hang'e kokona kona, Nawe naighure obhoraka kurwa koryobha eraghamba, "Naghya ghabhe aghaho kokera imirumo muhungate keghambire. Otakagha kona kona."⁵Ghweki omoraghe ora nkamomaha aimereye kunyansha naighoro iyi kyaro wimoki okobhoko kwaho ukwa bhoryo kughya koryobha. ⁶Akatyana ko ora ano obhohoru ubhwa bhokora nabhokora, umwene ono yabhomba eryobha nabheno bhemo, ni ikyaro, nebhento bheno bhemo, inyansha nebhento bheno bhemo, igha terebhaho enkagha hano ghano gharehwaho. ⁷Nawe ku urusiko ruyo, nkagha omoraghe uwa muhungate hano arisuntara kuhuta enkombhyo yaye, nho ikibhisire ikya Waryobha kirika ikihiko, kya igho bhatebhereyi abhabhaghati bhaye nabharoti."⁸No obhoraka bhora naighure kurwa koryobha, mbhwaghambire naoni igha kaghi okegheghe eketabho keno keno kyakondokorwa momabhoko agho omoraghe ora yaimereye ighoro yi inyansha naighoro yi ikyaro." ⁹Nkyaghya ko omoraghe ora nkamotebhya igha ang'ane eketabho ekeke kera. Akantebhya, Kegheghe, okore nakyo nkerakokore obhoro monda yaho, nawe mumunywa nkya rishomera iryo obhoke."¹⁰Nkakeghegha eketabho ekeke kera mokobhoko uko omoraghe nkakerya, kekashomera kyo obhoke mumunywa ghwane, nahano namare kokerya enda yane ekarora. ¹¹Ghweki obhoraka obhomwe bhwabho bhokantebhya, "oratonerwa koraghora ghweki kukughira iya abhanto abharu, ikyaro, ekeghambo, nabhakama."

Chapter 11

¹Nkahanwa umwere ghobhe inyimbo iyo okorengera. Nkatebhibhwa, "karwe hano orenge risengero irya Waryobha na ahase aho okotebherya, nabhayo bhakwitughameramo. ²Nawe otakarenga ribhehewa reno rerenge kebhara iya risengero uritighe kebhara, kobhora abhairo bhahanwa.³Nendabhahane ebhasuti bhane bhabhere obhobhahi obho obhoroti kushinsiko ekekwe namaghana abhere namerongo esansabha, eno mwibhohire amaghonera," ⁴Abhasuti bhayo mbho emete ighya emezaituni ebhere nashintimo ibhere sheno shimereye mobhoronge obho Omokama uwi ikyaro. ⁵Hano omonto wowonse aratune kobhanyahara, omoro ngorarwe muminywa ghyabho no okorya abhabhisa bhabho. Nahano aratune kobhanyankya nkehameryo yitwe kwanshera iyo.⁶Bhayo mbane ehamo iyo okweghora risaro, okoreke imbura etakatwa kushinsiko isho obhoroti bhwabho. Nabho mbana ehamo ighoro iya amanshe ghaisyori kobha amanyinga, okotema ikyaro ko ebhetemo kera hano bhatuna. ⁷Nunyora hano bharemara ubhusuti bhwabho, ityenyi eno ikurwera mobhehwe ebheghogho niritana nabho, narebhahisha nokobhaita.⁸Amatondo ghabho ngarebha konshera iya mumughi ghora omonene, ghora ghokobherekerwa kutubho iye enkoro Sodoma, Misiri, ghweki hayo omokama wabho yahangekirwe. ⁹Abhanto bhayo mbhahiri ne esemoka iye ekeghambho nokyaro mbare maha amatondo ghabho shinsiko isato naritene, ghweki tebharitigha amatondo ghabho ghatorwe mombeherahe.¹⁰Kobhora bhakwikara ighoro yi kyaro bhabhashomerwe no kobhakiryaterya nabho mbareheryana shituho abhene kobhene, kokobha abharoti bhayo abhabhere mbanyankibhwi abhene bhano bhaikaye ighoro yikyaro. ¹¹Nawe hano shinsiko isato shiyo naritene isho obhohoru bhono bhukurwa ko Waryobha shekabhaikerya, bhakemera namaghoro ghabho, nahaho enene bhakabha nayo kobhanto bhano bhabharoshe. ¹²Ghweki bhakaighwa obhoraka kurwa koryobha bhokabhatebhya murine muhike eno. Bhakarina koryobha, abhabhisa bhabho bharabharora.¹³Ko enkagha iyo, ikirighiti nkyabhayeho kukyaro nashentahana ikomi ishu umughi shekaghwa, abhanto ebhekwe muhungate bhakaitwa nikirighiti kiyo. Bhara bhasaghire bhakabha nehaho bhamukumya Waryobha uwa koryobha. ¹⁴Omohoko ghwa kabhere ghohetire.¹⁵Ghweki omoraghe uwa muhungate akahuta enkombhyo yaye, nobhoraka obhonene shekaghamba koryobha bhoraghamba, "Obhokama ubhwi ikyaro bhomare kobha Obhokama ubhwa Omokama weto naubhwa Kristo waye, nawe nareghabha bhokora nabhokora."¹⁶Nabhaghaka bhara merongo ebhere nabhane bhano bhakwikara mobhoronge ubhwa Waryobha kubhitumbhe ibhya bhokora bhekaghwa bhubhumaye, nukwitughamera Waryobha. ¹⁷Bharaghamba, "torakwitughamera uwe Omokama Waryobha umwene kera ono aho naono warengeho, kobhora ogheghire obhotoro bhwaho obhonene.¹⁸Nabhairo mubhyaro mbarereye, nauwe okarera enkagha ekabha iyokokengerwa ikina bhara bhakwe, nabhakahanwa ituho yabho abhaghorwa nabharoti abhahoreru, nabhara bhakwitabherya irina ryaho, ko abhake nabha nene, no okosarya bhara bhakonyamora ikyaro."¹⁹Gweki nho risengero irya Waryobha mwisaro ryaighokire ekabha risandeko irya riragho ryaye ryaroshwe mwisengero muyo, Ebhemesyo ebyomoro, ikirumo ekye enkobha, iirighiti ne imbura iya righoro.

Chapter 12

¹Ekerengyo kekarwa kwisaro: omokari ono yaibhohibhwi eryobha, nu umweri ghorenge momaghoro ghaye; komotwe ghwaye anaurusurya urwi ibhinyonyoni ikomi (na) bhibhere. ²Nenda yare arakura kukughirya yo okoromwa obhosongo- obhwo okwebhora.³Ekerengyo kyende kekamahwa mwisaro: Maha! Yarengeho inshoka enene enkangaru eno yarenge ne emetwe muhungate (na) shentera ikomi, ne emetwe ghebhohirwe ebhetambara. ⁴Omokera ghwaye ghoraruta ebharafu iya ibhimwerimweri ibhya kwisaro nu ukubhighwesya ku kyaro. Ughushoka ghora ghokemera mobhoronge ubhwo omokari ora ono yarenge ahikire hang'e kwitorania, okoreke hano aritorani, rere omona waye.⁵Akebhora omona, omona uwi kishasha, ono yabhahire ibhyaro bhoonswe niinyimboiye ekyoma. Omona waye akasakwa akahirwa ko Waryobha ku ikitumbe kyaye ikya bhokora. ⁶omokari ora akang'osera mwisisi, hano yare (na) ahase hano haserenibhwi(na) Waryobhaokoreke bhamoragheri iyo kushinsiko ebhekwe maghana abhere (na) merongo esansabha.⁷NNdyarengeho irihe mwisaro. Mikaeli (na) abharaghe bhaye bharitana ni inshoka era; ni inshoka yonswe iritana nabho (na) abharaghe bhaye. ⁸Naho tebhahishirehe. Nunyora ahase hayo tehamahirwe mwisaro era he. ⁹Inshoka enene- inshoka iyakare eno yabherekeywe iblisi hamwe risambhwa eno ikung,aina-abhairo bhoonswe akarekerwa ku kyaro, abharaghe bhaye bhonswe bhakatabhutwa.¹⁰Ghweki nkighwa obhoraka kukurwa mwisaro: "Bhono obhoryokya bhwishire, shinguru-no obhokama bhwa Waryobha weto, no obhobhahi ubhwa Kristo waye. Ko bhora arekeywe hanse-umushongeri uwa abhahiri bheto umwene ono akobhashongera mobhoronge ubhwa Waryobha weto omobhaso nu ubhutiko.¹¹Bhakamuhisha ko amanyinga agha Omona uwa ring'ondi (na) ko ng'ana iyo ubhwitabherya bhwabho, kigho bhatahishire obhohoru bhwabho kohekera, kukwa. ¹²Ku igho, mukiriati, risaro, nabhano mwikayemo. Mohoko ghwenyu ibhyaro ni inyansha kobhora omosarya yikire ko bhenyu. Ano obhoghogho ubhwaru, kobhora amanyire ne nkagha nke anayo.¹³Nainshoka era hano yaroshe igha erekeywe ku kyaro, akaghera omokari ora yaibhoye omona uwi ikishasha. ¹⁴Omokari ora akahanwa amabhabha abhere agha ritonyi rinene rera okoreke, aibhuruke aghi bhwaye mwisisi (na) ahase haye, hayo akoragheribhwa enkagha (na) shenkagha hare ni inshoka iyo.¹⁵Inshoka ekarusya mumuywa ghwaye amanshe, okoreke amurusiho. ¹⁶Ikyaro kekamotorya omokari ora. Kekeghora umuywa ghwaye ekamera omoghera ghora yarusiri rishoka rera mumunywa ghwaye. ¹⁷Ghweki inshoka era ekarerera omokari akaghya bhwaye kokora rihe ighoro yo orwebhoro rwayero rwatighara-bhano bhakwitabherya imyahokano ighya Waryobha no okoghotera ubhushuti ubhwa Kristo. ¹⁸Ghweki inshoka ekemera komosense ughwi inyansha.

Chapter 13

¹Ghweki nkarora ityenyi erarwa kunyansha. Eno yare ne shentera ikomi ne emetwe muhungate. Ighoro (ya) shentera shyaye abhohire ebhetambara ikomi, (na) kometwe ghyaye amarina agho obhoseri ko Waryobha. ²Ityenyi era naroshe yarenge kya wabhotata, namaghoro ghaye ngare kya ritangho, nu umunywa ghwaye ghware kye enghwe. Rishoka rekamoha shinguru, niikitumbe kyaye ikyo obhokora no obhotoro bhwaru.³Omotwe oghomwe ko ghera ghotorwe rimarwe iryu uruku. Eketemo kyaye kekahwene, ikyaro kyonswe kekaroghoribhwa kikitabherya ityenyi era. ⁴Bhakaitughamera rishoka, kobhora ryahaye ityenyi obhotoro bhwaye. Bhakitughamera ityenyi ghweki, bhakaghenderya koghamba, "Nawe akutubhana ni ityenyi eno? ghweki "Nawe akotora kokora irihe nawe?"⁵Ityenyi ekahanwa umunywa koghamba amang'ana amanene aghu ukwikumya (na) matoki. Akahanwa obhotoro obhwo okokora emeremo ghyaye imieri merongho ene ne ebhere. ⁶Ityenyi ekasama umunywa ghwaye koghamba amatoki ku Waryobha, akatoka irina ryaye, nu umughi ghwaye nabhoonswe bhano bhamenyire mwisaro.⁷Ityenyi ekahanwa kokora rihe (na) abhahoreru no okobhahisha. Ghweki, akahanwa obhotoro ighoro kera esemoka, ihiri, ne ebheghambo ni ikyaro. ⁸Bhonse bhano bhaikaye kukyaro mbaramwitughamere, kera ono irina ryaye retakonwa konwa ko eketabho ikyo obhohoru ikyo Omona uwa Ring'ondi, ono yashinshirwe.⁹Omonto ono ano okotwe yighwe. ¹⁰Hano uwomwe arabhe omoghorwa, (na) mobhoghorwa narighya. Uwomwe wabho araite ko risabha, wonswe naritwa (na) risabha. Hano nho aho obhoghomerya nu umughiro ughwa abhahoreru.¹¹Ghweki nkarora ityenyi yende eresha kurwa ku kyaro. Yare nashentera ibhere kya ring'ondiekaghamba ki inshoka. ¹²Akorokya obhotoro bhonswe ku tyenyi era entangi, yakore ikyaro (na) bhoonswe bhano bhaikayemo bhaitughamere ityenyi entangi era, rimarwe ryaye iryu uruku ryahwena.¹³Akorokya ekerengyo ekenene, nunyora nkokora omoro ghwike kurwa kwisaro ghushe kukyaro mobhoronghe ubhwo omona wu umwiro. ¹⁴ora akataninya bhara bhakuikara ighoro yi ikyaro, ko ebherengyo bhera yahaywe kokora mobhoronghe ubhwa ityenyi iyo, aratebhya bhano bhaikaye kukyaro komokora ritughi irye ityenyi era, eno yarenghe ne rimarwe irye risabha nawe yabhayeho.¹⁵Akatebhibhwa kotora umwika ko ritughi irye ityenyi era reghambhe (na) kokora bhayo bhoonswe bhaitughamere ritughi rera iryi ityenyi. ¹⁶Nawe nkobhakorare bhonswe, abhake kobhanene, (na) abhame ko bhataka, abhaibhahi (na) bhaghorwa, bhatorwe orobhaso ko amabhoko ghabho agha bhoryo nunyora nku bhusyo bhwabho. ¹⁷Ghweki nigha omonto wowonswe atakatora koghora nunyora nkoghorya, abhe no orobhaso irwu omobhaso urwi irina irye ityenyi era, no okobhara irina ryaye.¹⁸Hano nho hana esoko. Umwene ono ano obhongho, abhare risabho irye ityenyi eno kobhora ndyo risabhu irya abhairo (na) risabhu ryaye ni amaghana asansabha, namerongo esansabha naesabha.

Chapter 14

¹Nkarora no okomaha Omona uwa Ring'ondi aimereye ighoro ye ekekereghe ikya Sayuni. Hamwe (na) abhanto ebhekwe ighana imwe namerongo ene hamwe nawe abha irina ryaye nirina irya Suwabho rekonirwe ku ubhusyo bhwabho. ²Nkaighwa obhoraka kurwa mwisaro ki ikirumo kya amanshe amaru (na) kya ikirumo ikye enkobha enene. No obhoraka bhuyo naighure ekabha ki iya abhahuti abhe enkobhyo bhahuta shenkombhyo shyabho.³No okoretya emebharo emehya mobhoronghe ubhwa ikitumbhe ikya bhokora (na) mobhoronghe ubhwa bhara abhane abho obhohoru (na) bhaghaka.Taho omonto ono yatore kwegha omobharo ghuyo nko bhara ebhekwe ighana imwe namerongo ene nabhane abhene,bhano bhaghorwa mukyaro. ⁴Bhano mbho bhano bhatana obhobhe hamwenabhakari kobhora mbhetare.Bhano mbho bhakosorana Omona uwa Ring'ondi ko hara honse akughya. Bhano mbhahorwa ko omona wu mwiro bhabhe ituho ko Waryobha no ko Omona uwa Ring'ondi. ⁵Tebharongohirehe kobhora tebhare namaghoghohe.⁶Nkarora omoraghe uwonde aribhuruka mwisaro, ono ane eng'ana yo bhokora abhatebhiri bhano bhikaye ku kyaro, ibhyaro,esemoka,ebheghambho (na) abhahiri. ⁷Akabhabherekera kwa bhoraka bhonene,"Mwobhohe Waryobha (na) mumwitabheri.Kobhora enkagha yo okokenga ikina kyaye nhang'e ere. Mumwitughamere umwene, ono yakora risaro ni ikyaro ni inyansha, ne ebhesekani ibhya amanshe."⁸Omolaghe uwonde - omoraghe uwa kabhere - akatumako, araghambha, "Oghoye, oghoye Babeli omonene, kobhora nuwe aorokiri ibhyaro bhyonswe idivai iyo obhosarya."⁹Omoraghe uwonde uwakatato - akabhasorana, akaghambha kwo obhoraka bhonene, "Omonto wowonswe ono aisire kwitughamera ityenyi eno ritughi ryaye, nu- ukunyora omobhaso kubhusyo bhwaye nunyora nkokobhoko kwaye, ¹⁰uyo wonswe naranywe idivai iyo obhobhe ubhwa Waryobha bhono bhwakorwa bhutishoghanibhwi (na) amanshe, mokekombhe ikyo obhoro bhwaye, nawe narinyankibhwamo - omoro ni ikibhiriti mobhoronghe ubhwa abharaghe abhahoreru, mobhoronghe ubhwa Omona uwa Ring'ondi.¹¹Iryoki iryo ubhunyahareku bhwabho kughya bhokora bhokora, tebharebha nu ubhushomerwa mobhaso nunyora nu ubhutikho - bhayo bhakwitughamera ityenyi (na) ritughi ryaye, ko ora wonswe arinyora omobhaso ughwi irina ryaye. ¹²Nho onhoghomerya ubhwa abhahoreru, bhano bhakoghota imyahokano ighya Waryobha nu umughiro ughwa Yesu."¹³Nkaighwa obhoraka kurwa mwisaro bhoraghambha, "Konakona ghano: Nyakara abhaku bhano bhakukwera ko Omokama." "Nigho," Enkoro eraghambha, "okoreke bhamunye kurwa munyanko yabho, kobhora amakoro ghabho nkughya bhare nagho."¹⁴Nkarora no okomaha risaro rirabhu (na) ighoro yako aikayeko omwe uwi itubho yo Omona wu Umwiro. Ono ano urusurya orwe edhahabhu ighoro yo omotwe ghwaye no mokobhoko ane esakwe inyoghe. ¹⁵Omoraghe wonde akarwera mwisengero aramokora ko obhoraka ubhwa ighoro umwene yare aikaye kwi saro: "Ghegha esakwa yaho oghese. Kobhora enkagha iyo okoghesa ihikire, kobhora ibhyakorya bhoonswe bhyakong'ire. ¹⁶Nu umwene ono yaikaye ighoro iya risaro akatabhuta esakwe yaye kukyaro, ikyaro kekagheswa.¹⁷Ghweki omoraghe uwonde akarwa mwisengero rera rerenghe mwisaro wonswe ana esakwe yende inyoghe. ¹⁸No omoraghe uwonde akarwa mo ahase aho okotebherya, ora yarenge mobhobhahi ighoro yo omorro. Akamobherekera ko obhoraka obhonene ora uwa risakwe iryoghe, "Ghegha esakwe yaho inyoghe utwe ezabibhu yaye shekong'ire bhokong'u."¹⁹Omoraghe ora akarekera risakwe ryaye rera kukyaro akatwa ezabibu yi ikyaro akasherekera mwesendero rinene irya obhoreru ubhwa Waryobha. ²⁰Obhosenderu bhuyo rekatashwa kebhara ko amanshe amanyinga ghakarwamo moshenkobha ishye efarasi, kyo oroghendo urwa amiro maghana abhere.

Chapter 15

¹Ghweki nho naroshe ekerengyo kyende mwisaro, ekenene ikyo okoroghorya; Bhareho abharaghe muhungate abhi ibhihiko, (kobhora ko obhoreru ubhwa Waryobha kiyo nkihiko).²Ghweki nkarora ekento kitubhainiki inyansha iyi ekerore yishoghaini no omoro, nabhara bhaisa kuhisha, bhano bhakurwa ku ityenyi era, ritughi ryaye, kokobhara irina ryaye bharenge bhaimereye komorambo ughwi inyansha iyo iye ekerore, bhana shenkombhyo ishya Waryobha.³Nabhano bhakoretya ororetyo urwa Musa, Omotomwa uwa Waryobha no ororetyo urwo Omona uwa Ring'ondi: "Emeremo ghyaho mmenene nkoroghorya ghere, Omokama Waryobha, umwene kere. Omohoreru enshera yaho yabhohene, Omokama uwi bhyaro. ⁴Newe atakokosengera uwe Omokama no okoreghonga irina ryaho? Kobhora uwe mwene mmohoreru. Ibhyaro bhoonswe mbirisha nu ukukwitughamera mobhoronghe bhwaho ko bhono amakoro ghaho ghamanyekana."⁵Hano ghayo ghahoye nkamaha, risengero irya ribhuru iryo obhwitabherya mwisaro righoywe. ⁶Kurwa ahase ahahoreru bhokong'u bhakasha abharaghe muhungate abhi ikihiko, bhibhohire shinghibho, bhabhohire mubhikubha bhyabho shinugha ishye edhahabu.⁷Uwomwe wabho abhahoru abhanne akabhaha abharaghe muhungate ebhesekero muhungate ibhye edhahabu, bhishoye obhoreru ubhwa Waryobha, ono ano obhohoru ubhwa bhokora no obhokora. ⁸Risengero rekeshora omoki ghono ghwarure mo obhohoru ubhwa Waryobha no obhotoro bhwaye. Tiyabhayeho omonto ono yatore kosoha monse iya risengero kuhikya amatemo muhungate agha abharaghe bhara.

Chapter 16

¹Nkaighwa obhoraka obhonene kurwa mwisengero bhoratebhya abharaghe muhungate, "Kaghi ohome ebhesekero bhera muhungate ibhyo obhoro ubhwa Waryobha ighoro yi ikyaro."²Omoraghe omotangati akakehoma ekesekero kyaye ighoro yi ikyaro; rimarwe righogho reno ryaromanga bhokong'u rekasha ko bhanto bhara bhare no omobhaso ughwi ityenyi, kobhara bhano bhaitughameye ritughi ryaye.³Omoraghe uwa kabhere akahoma ekesekero kyaye ighoro yi inyansha; ekabha amanyinga kya agho omonto ono akure, ne ebhento bhyonswe bheno enkoro iyo obhohoru mu nyansha bhakakwa.⁴Omoraghe uwa katato akahoma ekesekero kyaye momeghera ne ebhesekani ibhya amanshe; bhekabha amanyinga. ⁵Nkighwa omoraghe uwa amanshe araghamba, "Nuwe mwene - bhohoru, ono oho naono wareho, Omohoreru - kobhora okengire ghono. ⁶Kobhora bharusiri amanyinga agha abhahoreru nabharoti, abhahaye komera amanyinga; ngabhaisire. ⁷Nkaighwa ritebheryo riyo reraghamba, "Nigho! Omokama Waryobha umwenekere nshyahene no obhoronge obhokengi bhwaho.⁸Omoraghe uwa kane akahoma ekesekero ikya iryobha, rekabharongorya abhana abha abhairo ko omoro. ⁹Bhakasambwa amaheye amanene, bhakatoka irina irya Waryobha, ono ano obhobhahi ighoro ye ebhetemo bhiyo, nunyora bhasabhire amabhe.¹⁰Omoraghe uwa katano akahoma ekesekero kyaye ku kitumbe ikya obhohoru ikya ityenyi, obhokama bhwaye bhokabha ikisunte. Bhakatakunya shendeme shyabho ko bhoro. ¹¹Bhakatoka Waryobha uwa risaro kobhora yo obhoro bhwabho, no kukughirya iya amahute ghabho, natebhatighire amakoro ghabho.¹²Omoraghe uwa kasansabha akahoma ekesekero kyaye ighoro omoghera omonene, Frati, amanshe ghamo ghakoma okore ebheho enshera iya abhakama bhano bhakurwa momarwera ryobha. ¹³Nkarora shenkoro isato ishye tokore sheno shitubhaini ne ebhekere, sheno shikurwa mumunywa ughwa inshoka era, na mumunywa ughwi ityenyi nu ukurwa mumunywa oghwo omotebheri uwa bhoro obhorongo. ¹⁴Shiyo nsho shenkoro ishya amasambhwa sheno shekokora ebherengyo. Bhagyanga ko abhakama abhi ikyaro kyonswe, kobhakomania ku rihe ku urusiko uruhiku urwa Waryobha mwenekere.¹⁵("Maha!Ndasha kyu umwibhi! Nyakara ora atakorara no okoangara shinghibho shyaye, atakaghya keng'abhi naabhanto okomaha ekeghabhi kyaye.") ¹⁶Bhakabhakomania kohekera ahase hano habherekeywe kiebrania Amagedoni.¹⁷Omoraghe uwa muhungate akahoma ekesekero kyaye ighoro kurwire. Obhoraka obhonene bhokarwa mwisengero, kukitumbhe kera ikya bhokora, eraghamba, "Ehoye!" ¹⁸Shekabhaho shemesyo ne enkobha, ni ikirighiti ikirito kukyaro - kurwa abhanto bhabhombhwa kukyaro kono tekyakabhaye ighohe, nkyare ikirighiti ikirito. ¹⁹Umughi omonene ghora ghokatwenekana matene atato, ni imighi ighi ibhyaro ghekaghwa. Ghweki Waryobha akahitya Babeli, akaghohana ekekombhe ikyo umvinyo ighoro obhobhe ne enkoro yo obhoreru bhwaye.²⁰Kera ikighinga kekang'osa nunyora ne ebhekereghe tebhyamahirwehe. ²¹Ekatwa imbhura iya righoro insharu bhokong'u naamaghena amanene kye etashe, ekaika kurwa kwisaro ighoro ya abhanto, bhakaihima Waryobha kughirya ye eketemo kiyo ikimbhuraiya righoro kobhora eketemo kiyo nkirito bhokong'u.

Chapter 17

¹Akasha uwomwe uwa abharaghe bhara muhungate ne ebhesekero muhungate akasha no okontebhya, "Nsho eno, nkoroki okokengerwa ikina ikya omosorare omonene ono aikaye ighoro yamanshe amaru ², ono abhakama abhi ikyaro bhasohera nabhano bhaikaye kukyaro bhaghotwa nu umuvinyo oghwo obhosorare bhwaye.³Omoraghe akangegha kuhika kokekongo, nkamaha omokari aikaye ighoro yi ityenyi, enkangaru eno yishoye amarina aghi inshero. Ityenyi yare ne emetwe muhungate namatera ikomi. ⁴Omokari akibhohibhwa inghibhibho iye erange iye zambarau ne embheretu, arembhirwe ne edhahabu, ne ikishengishe ikyo ubhwera, ilulu, ghweki yare ne ekekombhe ikye edhahabu mokobhoko kwaye, keno kishoye amaghogho namabhe agho obhosorare bhwaye. ⁵Kubhusyo bhwaye yare ni irina ryandekirwe kwakibhisire: "BABERI OMONENE, UMWIBHORI WABHASORARE NO OBHOGHOGHO UBHWI IKYARO."⁶Nkamaha omokari ora aghotirwe namanyinga agha abhahoreru nagha abhashuti bha Yesu. Naoni hano namoroshe nkaroghora bhokong'u. ⁷Nawe omoraghe akantebhya, "Nkwake okoroghora? Nendakotebhi ikibhisire kyo omokari ononi iyi ityenyi eno ekomoghegha (eno ene emetwe muhungate neshentera ikomi).⁸Ityenyi era waroshe yareho, naho tehohe, naho nerarine kughya kobhehwe ebheghogho no ukughya mobhosarya. Ghweki naraghenderi no obhosarya.Bhara bhikaye ku kyaro, bhara amarina ghabho ghatakonirwe moketabho kyo obhohoru kurwa obhotangi - bhareroghora hano bharerora ityenyi eno yareho, tehohe ko bhono, naho nhang'ere yishe.⁹Obhoraka bhuyo nko bhahoreru. Emetwe muhungate ghera omokari ora akuikara. ¹⁰Ghiyo ngyo abhakama muhungate. Abhakamabhatano bhaisa koghwa, omwe nhware, nuwonde tarashahe; enkagha eno arisha, narikara ko nkagha nke.¹¹Ityenyi era yarengeho, nayo tehohe, wonswe mmokama uwa monane; nanomwe uwa muhungate, wonswe nkughyare mobhosarya.¹²Shentera ikomi shera waroshe mbakama ikomi bhano bhataranyora obhokama nawe bhana obhobhahi kya abhakama ko nkagha ye esa emwe hamwe nityenyi era. ¹³Bhano mbhana ikina kemwe, ghweki bharasegha ityenyi kokomohana shinguru no obhobhahi bhwabho. ¹⁴Mbharekora rihe no Omona uwa Ring'ondi. Naho Omona uwa ring'ondi narebhahisha kobhora umwene no Omokama uwa abhakama no Omokama uwa abhakama - ku mwene twabherekeywe, twahoywe, abhahoreru."¹⁵Omoraghe akantebhya, "Amanshe ghara waroshe, hayo akuikara omosorare mbanto, ensangho, ibhyaro ne ebheghambho.¹⁶Shentera shera ikomi sheno waroshe - ityenyi era mbaremorerera omosorare uyo. Bharemokora omosorombharu nakeng'abhi, mbharemorya, mbharimusikya kemwe momoro. ¹⁷Kobhora Waryobha yabhatora shenkoro shyabho kumwiteghera no okobhatongera omwe omwe no okohana ityenyi era obhokama bhwabho okoreke eng'ana iya Waryobha ihikibhwi.¹⁸Omokari ora waroshe nu umughi omonene ghora ghono ghona obhokama ighoro yo abhakama abhi ikyaro."

Chapter 18

¹Hano ghayo ghahoye omoraghe wonde akaika kurwa kwisaro. Yare nobhobhahi obhonene, niikyaro kekang'ara obhohoreru bhwaye. ²Akakura ko obhoraka ubhwi ighoro, eraghamba, "Oghoye, oghoye Baberi omonene!Obhaye ubhwikaro ubhwa amasambhwa, no obhotengho ubhwa kera enkoro inyanku, no obhotengo ubhwa kera ikinyonyi ekebhe uwo obhoreru. ³Kobhora ibhyaro bhyonswe bhyanywa amarwa agho obhoghogho ubhwa obhosorare bhwaye, nabhakama abhi ikyaro bhasarya nawe. Abhashurushi abha ikyaro bhanyora ebhento kohetera shinguru ishya ikisirani kyaye."⁴Ghweki nkighwa obhoraka bhonde kurwa mwisaro bhoraghambha, "Karwe waye bhenyu abhanto bhane motakasanga ibhitimba bhaye, nunyora nkoghegha ebhetemo bhaye. ⁵Ibhitimbha bhaye bhyahika kwisaro (na) Waryobha yahita amasaryo ghaye. ⁶Momohake kyaigho yahaka, momohake kokyora kabhere kokerengere ikya amakoro ghaye; mokekombhe kera yaishoghaneyi karu bhokong'u.⁷Kigho yaikumiri no okokora obhosarya, momohane anyahareke no obhosorombharu ko ekerenghere kiyokiyo, 'Nikaye kyo omokari omokam; tendeghe umusinohe, ghweki tendesorombharahe.' ⁸Kobhora ebhetemo bhyaye mbhirisha ku urusiko oromwe: uruku, obhosorombharu, nu umweko. Narisikibhwa kemwe momoro, kobhora Omokama Waryobha nu mwene nguru, mmokenghi waye wikina."⁹Abhakama abhi ikyaro bhano bhasarya hamwe nawe mbharikura nu ukumwaramera hano bharerora iryoki no okohya kwaye. ¹⁰Mbharemera hare nawe, kobhobha ubhwa ubhunyahareku bhwaye bharaghambha, "Mohoko, mohoko umughi ghonoomonene, Babeli, umughi ughwa shinghuru!Ko esa emwe ikina kyaho nkerekenghwa."¹¹Abhashurushi abhi ikyaro mbharikura nu ukwarama kukughira yaye, kobhora tarebhaho omoghori uwa ebhento bhyabho - ¹²ebhento ibhyo obhoghori, shehera, amaghena agho abhoghori, lulu, nu ubhushe ubhuya nimyenda ighye eranghe iye ezambharau, hariri, enkangaru, kera omote ughwo obhorangasu, kera ekento ikya shentera, ne ikye ekyoma, marumaru, ¹³omodalasini, ebherongho, ekoroso, manemane, ubani, amarwa, amaghuta,obhose ubhuya, engano, eng'ombhe naring; ondi, farasi ne emetoka, abhaghorwa, nashenkoro shya abhanto.¹⁴Shehagho sheno wighomba kushinghuru shaho shakurureko. Obhosarya bhwaho ne ebhento ibhiikughe, tebherebhaho ghwekihe.¹⁵Abhashurushi abhe ebhento bhiyo bhano bhanyora ebhento kumwene mbharemera hare, ko obhobha nu ubhunyahareku bhwaye, mbharikura nu ukwarama. ¹⁶Mbhareghambha, "Mohoko, mohoko ku umughi omonene ghora ghono ghwakundikiribhwa ubhushe ubhuya, ezambarau, embheretu, ubhwera ni ilulu!" ¹⁷Ko enkagha ye esa emwe ubhwame bhonswe bhuyo bhokabharwako. Kera omoghendya we emeri,omorongheki, bhonswe bhano bhakokora emeremo momanshe mbhaimereye hare.¹⁸Bhakakura hano bharoshe iryoki no okohya kwaye. Bhakaghambha, "Mmughi ke ghono ghutubhaini nu umughi omonene ghono?" ¹⁹Bhakairekera urutuko emetwe ghyabho, bhakakura, nu ukwarama, "Mohoko, mohoko ku umughi omonene bhoonswe abhe shemeri ishya kunyansha bhano bhameha ebhento mo bhare. Ko esa emwe ghusikibhwi." ²⁰"Mumushomerwe, risaro,bhenyu abhahoreru, abhahorwa, (na) abharoti, kobhora Waryobha akenghire ikina kyaye ighoro yaho!"²¹Omoraghe mwene nguru akaimokya reghena kyo oroghene akarerekera munyansha, araghambha, "Ko nshera eno, Babeli, umughi ghora omonene, ghweki teghorebhahohe. ²²Nunyora no obhoraka ubhwa abhatemi abha amarimbhe,ebherongwe, ne ibhitureri, abhatemi abhe ebhetomwa tebharighwebhwahe. Nunyora no omokori uwa bhyonswe bhera taremahwahohe. Nunyora obhoraka ubhwo oroghena tebhorighwebhwa.²³Obhorabhu ubhwe ekemore tebhoremorekahohe. Obhoraka ubhwa umwene bhwenghanu umwengha waye tebharighwebhwamohe, kobhora abhashururti bhaho mbharenghe abhanene abhi ikyaro, niibhyaro, bhang'inirwe ku ubhuturutumbhi bhwaho. ²⁴Monse yaye ghakamahwa amanyingha agha abharoti, abhahoreru, nagha bhara bhonswe bhaitirwe kughirya iyi ikyaro."

Chapter 19

¹Hano ghayo ghahoye nkaighwa obhoraka kyo obhoraka ubhwa abhanto abharu obhoraka bhuyo obhonene mwisaro bhoraghamba, "Haleluya. Ubhutungurya,obhohoreru, (na) shinghuru anashyo Waryobha weto. ²Okokenga kwaye nkwa obhohene no obhoronghe, kobhora akengheye omosorare ora omonene ono yasari ikyaro ko obhosorare bhwaye. Akore amanyingha agha abhaghorwa bhaye momabhoko ghaye."³Bhakaghambha urwa kabhere, "Haleluya!Iryoki ryaye rerarina ighoro bhokora no obhokora." ⁴Abhaghaka bhara merongho ebhere nabhanne nabhahoru bhane bhakaitughama no ukumwitabherya Waryobha ono aikaye ku ikitumbhe ikya bhokora. Mbhaghambhanga igha, "Ebhe kya igho. Haleluya!"⁵Obhoraka bhokarwa ku ikitumbhe kera ikya bhokora igha, "Mukumi Waryobha weto, bhenyu abhaghorwa bhaye bhonswe, bhenyu bhano mukumwitabherya abhake ko bhakoro."⁶Nkaighwa obhoraka kyo obhoraka ubhwa abhanto abharu, kyo obhoraka ubhwa amanshe amaru, kyo obhoraka ubhwa enkobha, eraghambha, "Haleluya! Omokama Waryobha weto, umwenekere, naghabhire.⁷Tushomerwe tukiryati tomohane obhohoreru bhwaye ko okobha yu ubhwengha ubhwo Omona uwa Ring'ondi bhwishire (na) mokaye yisereniri kemwe." ⁸Nawe aibhohibhwi ingibho iyu ubhushe inshiya eno ekomekameka (inshiya kobhora ubhushe ubhuya bhuyo (na) amakoro aho obhohene ubhwa abhahoreru).⁹Omoraghe akantebhya, " Konakona ghano: Bhanonkirwe bhano bhararekirwe ku ibhyakorya ibhyo ubhwenga ubhwo Omona uwa Ring'ondi. "Ghweki akantebhya, "Ghano mmang'ana agho obhohene agha Waryobha." ¹⁰Nkaghwa mobhoronghe ubhwa amaghoro ghaye,naho akantebhya, "Otakakora igho! Oni nu umusyanyu waye (na) bhawamwenyu bhano bharenghe no ubhwitabherya ubhwa Yesu. Mwitughamere Waryobha, kobhora ubhwitughami ubhwa Yesu uwe enkoro iyo obhoroti."¹¹Ghweki nkamaha risaro rereghoka, maha efarasi endabhu! Naera aikayeko arabherekerwa Omohene (na) uwa obhohene. Nawe ko obhohene okenghe no okokora rihe. ¹²Amaiso ghaye gharenghe ki shimesyo ishyo omoro, (na) komotwe ghwaye abhohire ebhetambhara bhyaru. Nawe ana irina reno ryakonwakonwa, reno retamanyirwe namonto nu umwene. ¹³Yibhohire inghibho eno yashabhibhwa momanyingha, irina ryaye arabherekerwa Eng'ana iya Waryobha.¹⁴Abhasirikare abha kwisaro bhakamosorana bhaikaye ko shefarasishendabhu nu ukubhisibhwa ebhetambhara ibhyu ubhushe ubhuya, obhorabhu. ¹⁵Risabha iryoghe kurwa mumunywa ghwaye okoreke bhateme ibhyaro (na) riyo, nawe narebhanghara niinyimbho iye ekyoma, Nawe aratasha obhokomeryo ubhwa amarwa agha obhobhe ubhwa Waryobha. ¹⁶Nawe akonirwe ighoro yi inghibho yaye (na) kukimo kyaye, OMONENE UWA ABHANENE NO OMOKAMA UWA ABHAKAMA.¹⁷Nkarora omoraghe uwomwe aimereye ko ryobha. Akabhabherekera ko obhoraka, aratebhya ibhinyonyi bhyonswe bheno bhikwibhuruka ghateghate iya risaro, mushe musikane ko inyangi ibhya Waryobha enene. ¹⁸Mushe more inyama iya abhakama, inyama iya abhanto abhakare, inyama iya efarasi, niinyama iya abhanto bhonswe, abhahene ko abhahorwa,abhkake ko abhanene,"¹⁹Nkamaha ityenyi (na) abhakama abhi ikyaro nabhasirikare bhabho. Bhasikaini kokora rihe (na) wonswe ono aikaye ighoro ye efarasi era, nabhasirikare bhaye. ²⁰Ityenyi era ekaghotwa no omoroti ora uwo obhorongho hamwe nawe ono yakora ebherengyo mobhoronghe bhwaye. Ku bhuyo yabhang'ainire abhanto bhara bhanyore orobhaso rora orwi ityenyi nabhano bhaitughameye ritughi ryaye. Abhabhere bhayo bhakarekerwa bhakerenghe bhahoru kobhora inyansha yo omoro ghono ghokoka ku ikibhiriti.²¹Bhara bhatighaye mbhaitirwe ku risabha ryaye ora aikaye ighoro ye efarasi, risabha reno rikurwa mumunywa ghwaye. Ibhinyonyi bhyonswe bhakaeghotera shinyama shyabho.

Chapter 20

¹Gweki nkarora omoraghe araika kurwa kwisaro, umwene rofongoro urwa ebhehwe ebheghogho ne ebherang'ani ebhenene mokobhoko kwaye. ²Akaghota ughushoka ughwa kare, ghono ibilisi narisambhwa, akamobhoha imyoka ekekwe. ³Akamorekera mobhehwe ibhya abhaku, akamobhoha akamobhasa atakasha kobhang'aina abhanto ghweki, imioka ekekwe ghihike, kukurwa hayo mbhuya yeghorwe enkagha nke.⁴Ghweki nkarora ibhitumbhe ibhya bhokora bhakaikarako bhonswe bhano bhakengerwa. Nkarora shenkoro shyabho bhara bhabhotoywe emetwe kukughira yu ubhwitabherya ubhwa Yesu ko eng'ana iya Waryobha. Bhano bhatakuitabherya ityenyi nunyora ritughi ryaye nu ukwitabherya emebhaso ku ubhusyo bhwabho (na) komabhoko ghabho. Bhakabha bhahoru, bhakabhaha hamwe (na) Kristo imioka ekekwe.⁵Abhaku bhayo bhasagha tebharenge bhahoruhe, nokanyora ghihike imioka ekekwe. ⁶Omononkwa no omohoreru mmonto wowonswe ono yitabheribhwa! Uruku urwa kabhere torona nguruhe ko bhanto kya bhayo. Mbarebhaho abhahoreru abha Waryobha nabha Kristo nabho mbharebhaha hamwe nawe imioka ekekwe.⁷Imioka ekekwe hano gherehwa, risambhwa reretanshorwa kurwa mokebhohe kyaye. ⁸Narirwamo kubhang'aina abhanto abha shentahana shyonswe inye ishyi ikyaro - Gogu (na) Magogu - bharekomanibhwa kwihe. Mbarebha bharu kyo omosense ughwa kunyansha.⁹Bhakarina ighoro yo obhoghare ubhwi ikyaro bhakanarya rishanshu irya abhahoreru, nu umughi ghuyo ghwahanshirwe. Naho omoro ghokaikibhwa kukurwa mwisaro, ghokabharya. ¹⁰Risambhwa, reno ryabhang'ainire, rekarekerwa munyansha iyo omoro nikibhiriti, mono ityenyi no omoroti uwo obhorongho. bhakanyankibhwa omobhaso nu ubhutiko kuhika bhokora (na) bhokora.¹¹Ghweki nhonaroshe ikitumbhe ikya bhokora ekenene ekerabhu naora aikayeko. Ikyaro (na) Risaro mbhyakenyire ubhusyo bhwaye, (na) ahase habho hakamahwa. ¹²Nkamaha abhaku abhanene nabhake bhaimereye mobhoronghe ubhwi ikitumbhe ikya bhokora, ne ebhetabho bhekasyoribhwa. Ghweki eketabho ikyende kekasyoribhwa syoribhwa keno kyare ikyo Obhohoru. Abhaku bhayo tebhakengeywehe ko amang'ana ghabho ghayo ghano ghakonwa konwa mobhetabho, koreng'ana namakoro ghabho.¹³Inyansha ekarusya abhaku bhano bharenghe monse. Uruku urwa kabhere bhonswe bhokarusya bhano bharenge monse, abhaku bhakakengherwa koreng'ana nakeno bhakore. ¹⁴Abhaku abha bhokora mbharekerwa munyansha yo omoro. Eno iyo uruku urwa kabhere - inyansha yo omoro. ¹⁵Hano omonto wowonswe ataroshwe akonirwe konirwe mo eketabho ikyo Obhohoru, yatabhutirwe munyansha iyo omoro.*

Chapter 21

¹Ghweki nkarora risaro niikyaro ekehya, korokya bhonswe bhyamara koheta, teho nyanshahe. ²Nkamaha umughi omohoreru, Yerusalemu ehya,ghurikakurwa kwisaro ko Waryobha, ghoserenibhwi kyu umwegha ono amare aserenibhwi ku umushasha waye.³Nkaighwa obhoraka obhonene kurwa ku ikitumbhe kera ikya bhokora bhoraghambha igha, "Maha! Ubhwikaro ubhwa Waryobha naabhana abho umwiro bhonswe mbhakore ubhwikaro bhwabho hamwe nabho, Mbharabhe abhanto bhaye, nawe Waryobha umwene arebha hamwe nabho narebha Waryobha wabho. ⁴Narirusyaho nuukweya amaghisori mo maiso ghabho, nunyora shinku tesherebhahohe, nunyora nuukwarama, ekero, hamwe ubhunyahareku. Amang'ana ghano ghatangire ghaisa koheta.⁵Umwene ono aikaye kukitumbhe kera ikya bhokora akaghambha, " Maha! Ndakora ghonswe ghabhe mahya."Akaghambha, "Konakona igha amang'ana ghayo nitabheri ko obhohene." ⁶Akantebhya, "Amang'ana ghano ghamara kohwaho! Oni noni Alfa (na) Omega, bhotange nu ubhuhiku. Noni ndehana uwi inyonta iya ekesekani ikya amanshe agho obhohoreru bhosa.⁷Ora akuhisha nareghabha ghano, naoni nendebha Waryobha waye, narebha omona wane. ⁸Nawe obhobha (na) bhano bhatakuitabherya, bhakorerya, abhaiti, abhasorare, abhaturutumbhi, bhano bhakosengera amatughi, (na) abharongho bhonswe, ahase habho mu nyansha eno ekoka omoro bhayo mbho uruku urwa kabhere."⁹Akasha uwomwe uwa abharaghe bhara muhungate bhano bharenghe ne ebhesekero muhungate bheno bhishoye ebhetemo muhungate ibhi ikihiko, nawe akaghambha naoni, "Nsho hano. Ndikorokya umwenga, omokari uwa Omona uwa Ring'ondi." ¹⁰Akanghegha ko Nkoro kohekera mokekereghe ekenene (na) eketambhe akanyorokya umughi omohoreru, Yerusalemu, ghurika kurwa mwisaro ko umwenekere Waryobha.¹¹Yerusalemu ghwarenghe no obhohoreru ubhwa Waryobha, nu ubhuya bhwaye bhwarenghe ke ekento ikyu ubhwera, kya reghena irye ekerore ekerabhu yaspi. ¹²Gwarenghe indighi enene, (na) entambhe ne ebheseku ikomi nabhibhere, nakera ekeseku abharaghe ikomi nabhabhere (na) amarina ngakonirwe nagho ngo amarina agha shesemoka ikomi naibhere ishya Israeli. ¹³Orobhareka urwa roghoro ebheseku bhitato. orobhareka urwa humbha nghubha ebheseku bhitato, orobhareka urwa humbha amata ebheseku bhitato, no orobhareka urwa nyansha ebheseku bhitato.¹⁴Indighi yu umughi ghono ghware ne ebherosa ikomi nabhibhere namobhorosa mora amarina ikomi naabhere agha abhahorwa ikomi nabhabhere (na) Omona uwa Ring'ondi. ¹⁵Uwomwe ora yaghambhire naoni yarenghe nu umwere ughwa edhahabhu okoreke arenghe ekerengere ikyu umughi ghuyo, ne ebheseku bhyako.¹⁶Umughi ghuyo ngwareng'aini obhoghare no obhotambhebhwagho. Akagharenga ku umwere, ngware amairo ebhekwe maghana atano (obhotambhe no obhoghare nu ukughya ighoro mbhyareng'aini). ¹⁷Akarengha indighi yaye, akanyora (dhiraa) 144 ko ekerengere ikyo omona wu umwiro (ku ikyorokyo ikyo omoraghe).¹⁸No obhohaghashi ubhwi indighi yaho yarenghe yaspi nu umughi ghuyo ngware ne edhahabhu inshiya ekerenghyo ikye ekerore. ¹⁹Obhorosa ubhwi indighi urwu umughi ndwarembhirwe nebhento ibhiya ibhya righori rya kera ekento. Obhorosa obhotanghi bhware yaspi, ubhwa kabhere (yakuti samawi) ubhwa katato (kalkedoni), urwa kanne (zumaridi, ²⁰urwa katano (sardoniki, urwa kasansabha (akiki) urwa muhungate krisolitho, urwa monane (zabarajadi), urwa kenda yakuti iya mayayi, urwa ikomi (krisopraso), urwa urwa ikomi nakamwe (hiakintho), urwa ikomi nakabhere (amethisto).²¹Ebheseku ikomi nabhibhere bhera (ni) lulu ikomi naibhere, kera ekeseku ilulu emwe ne ikihita ikyu umughi ne edhahabu endabhu ke ekerore ekerabhu. ²²Tenaroshemo risengero he, kobhoora Omokama Waryobha, mwenekere no Omona uwa Ring'ondi mbho risengero ryaye.²³Umughi ghuyo teghukutuna eryobhahe nunyora nu umweri ghobharehe, kobhora obhohoreru ubhwa Waryobha nkotoramo bhore obhorabhu ne ekemore kyaye no Omona uwa Ring'ondi. ²⁴Ibhyaro mbheraghendere mobhorabhu bhwaye. Abhakama abhi ibhyaro koreta obhohoreru bhwabho ku umwene. ²⁵Ebheseku bhyaye tibhisikwehe komobhaso, kobhora bhutiko tebhomohe.²⁶Bharereta obhohoreru ne esoko yi ibhyaro monse muyo, ²⁷monse muyo tekeresohamo kento kerosuhe. Nunyora nu umushabhurihe, no omoronghombhara bhakonwakonwa mo eketabho ikyo obhohoru ikya Omona uwa Ring'ondi.

Chapter 22

¹Ghweki akanyorokya omoghera ughwa amanshe agho obhohoru, ghano ghakoka kye ekekombhe ikya ribhate ghorarwera kukitumbhe ikya bhokora ikya Waryobha, (na) ikya Omona uwa Ring'ondi ²Ghate ghate ye enshera enene yaye. Orobhareka rono urwo omoghera ghora ghwareho omote ogho obhohoru, ghono ghwekwebhora shehagho, ishye etemo ikomi naibhere ghono ghukurusya shehagho kera mweri namato agho omote ghuyo ghorahwenia ibhyaro.³Teharebha (na) iraghe ryoryonswe he niikitumbhe ikyo obhohoru ikya Waryobha niikya Omona uwa Ring'ondi nkerebha monse muyo, abhaghorwa bhaye mbharemokora emeremo. ⁴Mbharemorora ubhusyo bhwaye, niirina ryaye nderebha mubhusyo bhwabho. ⁵Teharebhaho nu ubhutiko he; tebharituna ebhemore he nunyora no obhorabhu ubhwa iryobha kobhora Omokama Waryobha narebhaha obhorabhu ghweki mbharebhaha bhokora no obhokora.⁶Omoraghe akantebhya, "Amang'ana ghano nga mughiro no obhohene. Omokama Waryobha uwa enkoro shya abharoti akamotoma omoraghe waye kobhorokya abhaghorwa bhaye amang'ana ghano gharabheho bhongo." ⁷"Maha! Ndasha bhongo! Anonkirwe ora akoghaikwa amang'ana agho obhoroti ubhwe eketabho keno."⁸Oni, Yohana, noni naghaighure no okogharora amang'ana ghayo. Hano naghaighure no okoghamaha amang'ana ghayo, naghoye nu ukwitughama mobhoronghe ubhwa amaghoro agho omoraghe ora yaghanyorokiri ghayo. ⁹Akantebhya, "Otakakora igho! Oni nu umwitabherya murikyaho, nu uwa bhahiri bhaho abharoti, nabhara bhakoghota amang'ana agha eketabho keno. Mwitughamere Waryobha!"¹⁰Akantebhya, "Otakaghatora ekemanyeryo amang'ana agha obhoroti ubhwa eketabho keno, kobhora enkagha nhang'e ere. ¹¹Ono akoghegha ibhya bhandeaengeri kobheghegha. Abhanyanku bhengheri kunyankuha, nu umwene hene aengheri kobha mohene. Omohoreru aengeri kobha mohoreru."¹²Maha! Ndasha bhongo. Obhohaki bhwane nendahake kera omonto koreng'ana no omoremo ghwaye ghono yakora. ¹³Oni noni (Alfa na Omega) Bhotange (na) Bhuhiko, Omotangati no Omokoghoti.¹⁴Nyakara bhano bhakomota shinghibho shyabho no ukughyako omote ghuyo ughwo obhohoru no okosoha mumughi kohetera mobheseku bhyaye. ¹⁵Kebhara iyo sheyo shesese, abhaturutumbhi, abhasorare, abhaiti, abhitughami bha matughi,(na) abhanto bhano bhahanshire obhorongho no okorongoha.¹⁶Oni Yesu,ntomire omoraghe wane kusha kobhamaha bhenyu amang'ana ghayo momasengero. Oni noni umuri ughwa urwebhoro urwa Daudi, Ikinyonyoni ikya nkyo momakere."¹⁷Enkoro no Omoghabhorwa umwenga bharaghambha, "Nshoo!" Ono akwighwa araghambha, "Nshoo!" Wowonswe ono aninyonta, ashe, agheghe amanshe aghobhohoru bhosa.¹⁸Nemanyire kera omonto ono akwighwa amang'ana agho obhoroti obhwe eketabho keno:Omonto wowonswe ono areghenderya ko ghayo, Waryobha aremwengerya ebhetemo bhiyo bhya konwakonwa moketabho keno. ¹⁹Ndamwitabherya kera omonto ono akwighwa amang'ana agho obhoroti ubhwe ketabho keno, Waryobha naramurusi ebhetemo ebhye entahana era iyo omote oghwo obhohoru (na) mumughi ghora omohoreru, ghono amang'ana ghamo ghakonirwe moketabho keno.²⁰Ora akwitabherya amang'ana ghano aghambhe, "Nigho! Ndasha bhongho."Ebhe kya igho!Nshoo, Omokama Yesu! ²¹Enokwe yo Omokama Yesu ebhe kobhenyu bhoonswe. Ebhe kya igho.